
PARATHËNIE PËR VËLLIMIN E 38-TË 


Vëllimi i 38-të i Veprave të shokut Enver Hoxha 
përfshin dokumente të periudhës maj-korrik 1968, pje- 
sa më e madhe e të cilave botohen për herë të parë. 

Në qendër të këtij vëllimi janë materiale ku pasqy- 
tohet një pjesë e përvojës së Partisë në luftë për zba- 
timin e vendimeve historike të Kongresit të 5-të të saj. 
Thelbin kryesor të kësaj përvoje e përbën revolucionari- 
zimi i mëtejshëm i Partisë dhe i të gjithë jetës së vendit. 

Kalitja ideologjike dhe forcimi organizativ i Par- 
tisë është një nga çështjet kryesore që trajtohet në 
dokumentet e këtij vëllimi. Vëmendje e veçantë u ku- 
shtohet detyrave që kanë të bëjnë me gjallërimin e 
mëtejshëm të organizatave-bazë të Partisë, me zbati- 
min e drejtë të normave të saj, me luftën kundër shfa- 
qjeve të formalizmit, për një punë më shkencore në 
shpërndarjen e forcave të Partisë, për shtimin e ra- 
dhëve të saj me gjak të ri, sidomos nga klasa punëtore. 
Në këto dokumente theksohet edhe një herë që komu- 
nistët të qëndrojnë kurdoherë në ballë të punës në sek- 
torët ku militojnë, të prijnë me shembullin e tyre per- 
sonal, të jenë të lidhur me masat punonjëse. Një she- 
mbull të lartë të lidhjeve të ngushta me masat na jep 
vetë shoku Enver Hoxha, i cili shkon te populli, ulet 
gju më gju, këshillohet e bisedon me të. Këtë e shohim 

qartë në disa fjalime e në biseda të mbajtura para kua- 
drove e masave punonjëse, që botohen në këtë vëllim. 
Përmes dokumenteve të kësaj periudhe, sidomos 
në diskutimet e mbajtura nga shoku Enver Hoxha në 
mbledhjet e Byrosë Politike e të Sekretariatit të KQ të 
Partisë, trajtohen një sërë problemesh të rëndësishme të 
ndërtimit socialist e të diktaturës së proletariatit. Në dis- 
kutimin eZhvillimi i drejtë i luftës së klasave kërkon 
pjekuri dhe partishmëri të lartën nxirren konkluzione 
e mësime për të zbatuar me konsekuencë politikën e 
Partisë në këtë fushë, për të mos rënë as në oportuni- 
zëm e as në sektarizëm, Zgjidhja e drejtë e këtyre pro- 
blemeve, thekson shoku Enver, ndihmon edhe në for- 
cimin e unitetit moralo-politik të popullit rreth Partisë, 
st dhe të unitetit revolucionar midis njerëzve tanë. 
Në kuadrin e gjerë të revolucionarizimit të jetës 
së Partisë e të masave punonjëse, një vend të duk- 
shëm në materialet e këtij vëllimi, zë problemi i luftës 
për emancipimin e plotë të gruas. “Ky problem, — 
thotë shoku Enver Hoxha, — qëndron dhe do të që- 
ndrojë si një nga problemet më të rëndësishme të jetës 
së popullit shqiptare. Për të arritur rezultate sa më të 
mira në këtë çështje, theksohet se ajo është e lidhur 
ngushtë edhe me revolucionarizimin e familjes socia- 
liste, me përmirësimin e vazhdueshëm të mënyrës së 
jetesës dhe të strukturës së ushqimit, sidomos në fshat. 
Këto probleme gjejnë shprehje veçanërisht në bisedat 
e shokut Enver Hoxha gjatë vizitës së tij në Mirditë, 
në kursin e organizuar në Durrës me të rejat e malë- 
sisë së Veriut etj., ku jepen mësime shumë të vlefshme 
për zgjidhjen në praktikë të detyrave nëpërmjet aksio- 

neve konkrete, kurseve të ndryshme, vizitave të koo- 
perativistëve nga Veriu në Jug etj. 

Në vëllim vihet theksi në nevojën e rritjes së mo- 
bilizimit të komunistëve, të punëtorëve, të kooperati- 
vistëve, të kuadrove e të specialistëve për realizimin 
e detyrave ekonomike të planit. Porositë e këshillat, që 
jepen për sektorët ekonomikë të vendit, hedhin dritë 
në rrugën e zhvillimit aktual e perspektiv të indus- 
trisë, sidomos të asaj minerare, nxjerrëse e përpunue- 
se, për zhvillimin e mëtejshëm të bujqësisë, për rrit- 
jen e rendimenteve dhe për mekanizimin e saj, për 
zhvillimin e zonave të thella etj., sepse sindustria so- 
cialiste, nga njëra anë, dhe bujqësia socialiste, nga ana 
tjetër, të dyja së bashku përbëjnë kolonat bazë, mbi 
të cilat mbështetet fort dhe do të ecë përpara, pa u pe- 
nguar, ekonomia jonë socialister. Ngritja në një shkallë 
më të lartë e mobilizimit të popullit në këta sektorë 
përbënte një kërkesë të kohës dhe të situatave, që 
kalonte vendi ynë në kushtet e rrethimit e të blloka- 
dës imperialisto-revizioniste. Për përmirësimin e pu- 
nës në këta sektorë, në materiale vihet në dukje se 
është e nevojshme që masat, punëtorët ta thonë fja- 
lën e mendimin e tyre hapur, për këdo, të zhvillohen 
më me forcë kritika dhe autokritika, sepse kështu 
ndihmohet Partia në zgjidhjen e shpejtë e të drejtë të 
problemeve. Duke trajtuar marrëdhëniet midis nje- 
rëzve në punë, rëndësi e veçantë u kushtohet marrë- 
dhënieve midis kuadrove dhe masave, që përbëjnë 
thelbin e luftës kundër burokratizmit. Në këtë drejtim 
merrnin përparësi kuptimi i rolit hegjemon të klasës 
punëtore, rritja e përgjegjësisë së saj dhe kërkesa e 

llogarisë për zbatimin e detyrave, edukimi i kuadrove 
me frymën e Partisë, rritja e rolit të komunistëve e të 
organizatave-bazë të Partisë, si faktorë vendimtarë 
edhe për forcimin e këtyre marrëdhënieve. 

Në vëllim botohen edhe dokumente, që flasin për 
probleme të zhvillimit botëror, për luftën kundër im- 
perializmit e revizionizmit, për forcimin e lëvizjes mar- 
ksiste-leniniste. Sqarimi i shumë problemeve të kohës 
është një ndihmë e madhe internacionaliste edhe për 
marksistë-leninistët e revolucionarët kudo në botë. Në 
artikullin sLe të shpërthejë e fuqishme stuhia e rte- 
voltcionite i bëhet një analizë e thellë procesit degje- 
nerues të revizionizmit modern, demaskohet demagor 
gjia e veshur me frazeologji marksiste, tregohen 
kontradiktat midis rrymave të ndryshme të revizioniz- 
mit etj. Në mënyrë të veçantë demaskohen revizionis- 
tët jugosllavë, si shërbëtorë besnikë të imperializmit, 
për qëndrimin shovinist e reaksionar ndaj shqiptarëve 
me banim në Jugosllavi. Në artikullin Pasqyrim i 
degjenerimit dhe i falimentimit të vetadministrimit 
titistyv dhe në materiale të tjera duket edhe një herë 
lufta e vendosur e Partisë sonë për të mbrojtur mar- 
ksizëm-leninizmin, si dhe të drejtat legjitime të shqip- 
tarëve të Kosovës dhe të viseve të tjera në Jugosllavi. 

Studimi it materialeve të vëllimit të 38-të të Ve- 
prave të shokut Enver Hoxha, përveç të tjerave, ka 
rëndësi aktuale, Duke e njohur më nga afër këtë pe- 
riudhë, komunistët, klasa punëtore, mbarë populli do 
të reflektojnë për të nxjerrë mësime e detyra të ko- 
hës, që lidhen ngushtë me zbatimin e vendimeve his- 
torike të Kongresit të 8-të të PPSH, 


PËR T'I SHKUAR GJER NË FUND ÇDO PROBLEMI, 
MË PARË TË MENDOHET PËR MASAT 
ORGANIZATIVE 


Diskutim në mbledhjen e Sekretariatit 
të KQ të PPSHI' 


$ maj 1968 


Për çështjet organizative të Partisë, shokë, duhet 
të tregojmë kujdesin më të madh, se janë nga më të 
rëndësishmet. E them këtë se kam përshtypjen që 
atyre nuk po u vihet rëndësia e duhur. Mua më duket 
se shokët në rrethe, bile, edhe ata sekretarë të parë 
të komiteteve të Partisë që merren me çështjet orga- 
nizative, disa prej të cilëve janë ftuar në këtë mbledh- 
je, i kalojnë ato përciptas, gjë që, natyrisht, nuk është 
aspak e mirë, ashtu sikurse nuk është mirë që me 
çështjet organizative të Partisë të merresh në mënyrë 
burokratike. 


1 Në këtë mbledhje u diskutua për disa probleme që dilnin 
nga apelimet c komunistëve për vitin 1967, sipas një intor- 
macioni të paraqitur nga Komisioni Qendror i Kontrollit e 
i Revizionimit të PPSH. 

Sekretarët e parë ose cilido nga sekretarët e komi- 
teteve të Partisë, që merren me çështjet organizative, 
duhet t'u hyjnë më thellë dhe scriozisht këtyre proble- 
meve kapitale, sepse, sikurse thotë Stalini, nga kjo 
punë varet zbatimi i vijës politike të partisë. Partia 
jonë, qysh në momentet c vështira të Luftës Nacional- 
çlirimtare, u kushtoi rëndësinë më të madhe çështjeve 
organizative të Partisë, problemeve të punës me kua- 
drin, zgjedhjes dhe edukimit të tyre, kujdesit për ta 
etj. Në sajë të këtij kujdesi Partia jonë u forcua vazh- 
dimisht. Prandaj, edhe në të ardhmen, këtyre proble- 
meve duhet të vazhdojmë t'u kushtojmë vëmendjen 
më të madhe. 

Kur flasim për kujdesin, që duhet treguar ndaj 
çështjeve organizative të Partisë, nuk do të thotë që 
këto t'i shkëputim nga problemet politike dhe ideo- 
logjike. Sekretari i komitetit të Partisë. që merret me 
çështjet organizative, nuk duhet të shkëputet në asnjë 
mënyrë nga problemet politike dhe ideologjike që preo- 
kupojnë Partinë. 

Të marrim çështjen e shpërndarjes së forcave të 
Partisë. Ky problem i madh organizativ nuk mund të 
kuptohet e nuk mund të zgjidhet duke vepruar në më- 
nyrë fare të thjeshtë, por duke u thelluar e duke e pa- 
rë në mënyrë të gjithanshme. Në rast se duhet të ke- 
mi, fjala vjen, organizatë-bazë të Partisë në çdo fshat 
të një kooperative të bashkuar, në radhë të parë, atje 
duhet të njihen mirë situata politike dhe ekonomike 
e kësaj kooperative, gjendja e popullit, ç'mbeturina 
ekzistojnë te njerëzit, çndikim ka puna ec armikut: të 
njihen ku janë pikat e dobëta dhe në cilat fshatra: të 

njihen perspektivat e zhvillimit ekonomik të koopera- 
tivës, të hapjes së tokave të reja, të dihet në cilat fsha- 
tra zbatohen më shpejt direktivat e Partisë, ku njerë- 
zit janë akoma më të ngathët etj. 

Duke i ditur mirë të gjitha këto, sekretari i komi- 
tetit të Partisë të rrethit që merret me çështjet orga- 
nizative, studion me kujdes, sidomos, si janë shpër- 
ndarë komunistët e organizatës-bazë të Partisë të kësaj 
kooperative dhe, kur konstaton se gjendja në lidh- 
je me realizimin e detyrave në perspektivë nuk para- 
qitet mirë, se numri i komunistëve nuk është i mjaf- 
tueshëm për realizimin e të gjitha këtyre detyrave të 
mëdha që dalin, atëherë nxjerr konkluzionin se duhet 
punuar me shumë kujdes për rritjen e efektivit të Par- 
tisë me gjak të ri dhe se situata nuk mund të për- 
mbyset duke dërguar dy-tre komunistë nga një fa- 
brikë e qytetit. Për këtë qëllim duhet hartuar një plan 
organizativ perspektiv, i menduar thellë, në mënyrë 
që, pas një viti e gjysmë ose pas dy vjetësh, të arri- 
het objektivi që në njërin fshat të kooperativës të ketë 
të paktën një grup partie me disa të rinj, në tjetrin 
të jetë përgatitur një grup partie me komunistë dhe 
disa gra etj., me synimin që këta elementë të rinj, du- 
ke u edukuar e duke u mbajtur afër, të përgatiten dhe, 
kur të plotësojnë kushtet, të pranohen në Parti. 

Për ta arritur këtë objektiv, sekretari për çështjet 
organizative mendon që në këtë kooperativë të organi- 
zohet, në radhë të parë, një punë politike e planifikuar, 
në bazë të studimit të gjithanshëm të gjendjes, në 
mënyrë që atje ku sot nuk shkon gazeta ose shkon në 
numër të vogël, të dërgohet një numër kopjesh më i 

madh i eZërit të popullite, i “Zërit të rinisër, i eShqip- 
tares së rer etj., dhe këtë numër ai nuk e cakton ku- 
turu, po në bazë të studimit që ka bërë për këtë çë- 
shtje. 

Për të ndihmuar, gjithashtu, në edukimin e koopc- 
rativistëve, ai mendon të dërgohet atje 1 ose 2 hcrë 
në muaj autokinemaja për të shfaqur filma dokumen- 
tarë. Prandaj për këtë punë ai mund të ngarkojë, për 
shembull, një instruktor të sektorit të edukimit ose 
një kuadër tjetër të pushtetit, që merret me këtë çësh- 
tje, për të gjetur ata filma që janë të përshtatshëm 
për njerëzit e kooperativës në fjalë, që ai i njeh dhe di 
për çfarë subjektesh kanë nevojë, si dhe për të sigu- 
ruar shfaqjen e tyre në afatin e caktuar. Sekretari që 
merret me çështjet organizative nuk e lë çështjen me 
kaq. Për të siguruar zbatimin gjer në fund të këtyre 
masave, duke e koordinuar punën edhe me sektorët e 
tjerë të aparatit të Partisë, ngarkon instruktorin, orga- 
nizatat e masave dhe sektorët përkatës të pushtetit për 
t'i ndjekur e për t'i kontrolluar të gjitha këto që 
thamë. 

Gjatë kësaj kohe, në bazë të planit të hartuar me 
kujdes, në kooperativë do të jetë bërë një punë e mirë 
edukative e politike me njerëzit, do të jenë organizuar 
konferenca e biseda politike, kurse të ndryshme, do të 
jenë lexuar e punuar në mënyrë të organizuar gazeta, 
revista, libra, do të jenë parë filma, do të jenë orga- 
nizuar shfaqje artistike etj. Me një punë të tillë të or- 
ganizuar situata atje do të ndryshojë, do të forcohet or- 
ganizata e Partisë, masat do të jenë edukuar e do të 
jenë bërë më të ndërgjegjshme dhe do të mobilizohen 

me të gjitha forcat për realizimin e orientimeve të Par- 
tisë. Si rrjedhim, do të hapen edhe tokat e reja të 
parashikuara, do të mbillet gruri, do të shtohet numri 
i lopëve sipas parashikimeve. Kështu, pra, duke ve- 
pruar e duke marrë gjithë këto masa organizative, 
brenda një kohe të caktuar, do të mund të jenë përga- 
titur për këtë kooperativë aq komunistë, gra, vajza, të 
rinj e kooperativistë, nga aktivistët më të shquar, për 
sa ka nevojë ajo. 

Kur vjen puna që sekretari i komitetit të Partisë 
që merret me çështjet organizative, studion gjendjen e 
masave ndëshkimore dhe shikon se ndaj komunistëve 
të rrethit janë marrë shumë masa, një pjesë e mirë 
e të cilave në rrugë jo të drejtë, atëherë ai reflekton 
thellë për këtë çështje, sepse kjo është me rëndësi të 
madhe politike dhe ideologjike për Partinë. Prandaj 
kërkon nga aparati t'i sjellin dokumentet e të gjithë 
komunistëve të ndëshkuar dhe qëndron me to jo një 
orë, por tri ditë me radhë, duke i studiuar një për një 
dhe, më në fund, del me disa konkluzione, në bazë të 
të cilave i propozon komitetit të Partisë të rrethit t'u 
tërheqë vëmendjen organizatave-bazë për të gjitha ma- 
sat e marra pa kriter ndaj komunistëve të ndëshkuar, 
t'u tregojë në cilat drejtime kanë gabuar dhe t'u shpje- 
gojë ç'dëm të madh i sjellin Partisë të tilla veprime 
të papjekura. Masat ndëshkimore të bazuara dhe që 
kanë karakter edukativ komiteti i Partisë i aprovon, 
kurse për të tjerat, që nuk i gjen me vend, u jep po- 
rosi organizatave-bazë t'i rishikojnë, të tregohen më 
të thelluara dhe u tërheq vëmendjen që në të ardhmen 
të mos shpejtohen e të mos veprojnë pa i gjykuar me 

drejtësi. Me një studim të mirë të këtij problemi, se- 
kretari i komitetit të Partisë që merret me çështjet 
organizative, ndihmon udhëhegjen e Partisë në rreth 
për të nxjerrë konkluzionin se për ç'qëllim duhen ma- 
rrë në Parti masat ndëshkimore ndaj komunistëve, që 
Partisë t'i bëhet e qartë se ato duhen marrë për çësht- 
je shumë serioze dhe me karakter politik, për shmangie 
nga vija e Partisë e jo edhe për gjënë më të vogël. 

Unë jam dakord me mendimin që u shfaq këtu, si- 
pas të cilit, në organizatën-bazë të Partisë, kur shqyr- 
tohet veprimtaria e një komunisti, të rrihen mirë me- 
ndimet, të bindet komunisti që ka gabuar dhe jo të ka- 
lohet menjëherë në marrje mase kundër tij. Me atë që 
gabon, organizata-bazë duhet të punojë, që ai të kup- 
tojë se gabimi i tij e dëmton Partinë. Kur komunisti 
bindet, atëherë përse të merret masë2 Sigurisht, ka 
edhe raste që edhe masë duhet marrë, po rëndësi t'i 
vihet punës me atë që gabon, pra, të punohet që të 
bindet dhe të ndreqet. 

Kështu duhet vepruar edhe për shumë çështje të 
tjera organizative, sepse Partia nuk mund të rrojë e 
të zhvillohet pa i shikuar e pa i zbatuar drejt ec gjer në 
një, një numër të madh problemesh të tilla. 

Çdo direktivë politike, ideologjike, ekonomike 
etj., c dërguar nga Komiteti Qendroy, ose € nxjerrë nga 
vetë komiteti i rrethit nuk duhet t'i shpëtojë sekre- 
tarit të komitetit të Partisë që merret me çështjet or- 
ganizative dhe t'u kalojë organizatave-bazë të Partisë, 
pa menduar edhe ky vetë më parë çfarë masash orga- 
nizative (bile këto duhet të jenë të një niveli të lartë) 
duhen marrë për të siguruar zbatimin e tyre. Ai, pra, 

duhet të mendojë mirë për masat organizative që do 
të sigurojnë kontrollin dhe zbatimin e çdo direktive të 
rëndësishme të Partisë. 

Mirëpo kështu siç po veprohet, kam përshtypjen 
se shokët e komiteteve të Parlisë nuk po e kuptojnë sa 
duhet rëndësinë e këtyre problemeve të mëdha, siç 
janë çështjet organizative të Partisë. Si rrjedhim, nuk 
po u kushtohet kujdes i veçantë si këtyre çështjeve, 
ashtu edhe detyrave që kanë komisionet e kontrollit 
e të revizionimit të Partisë në rrethe. 

Në qoftë se duam që punët e Partisë të na shkojnë 
mirë, atëherë, shokë, duhet që edhe apelimet të shqyr- 
tohen me vëmendje të madhe, që zëri i masës së Par- 
tisë, zëri i atyre që ndëshkohen të dëgjohen më me 
kujdes. Kur ka ankesa nga ata ndaj të cilëve merren 
masa partie, këta duhen mësuar që t'i drejtojnë letra 
edhe kryetarit ose komisionit të kontrollit e të revizio- 
nimit në rreth, në mënyrë që edhe ai të japë mendi- 
min e tij të pavarur për masat ndëshkimore të marra 
nga organizata-bazë ose nga byroja e komitetit të 
Partisë. 

Përse i ka zgjedhur organizata e Partisë këta pesë 
ose shtatë veta në komisionin c kontrollit e të revizio- 
nimit në rreth” Në qoftë se këto komisione u bëjnë 
clozhe shokëve të byrosë së komitetit të Partisë, atë- 
herë kot që janë zgjedhur. Përse këta të jenë ndryshe 
nga Komisioni Qendror i Kontrollit dhe i Revizionimit 
apo për arsye se ky i fundit është zgjedhur nga Kon- 
gresi” Në qoftë se ai është zgjedhur nga Kongresi i 
Partisë për të bërë punën e vet, edhe komisioni i kon- 
trollit dhe i revizionimit në rreth është zgjedhur nga 

konferenca e Partisë e rrethit për të bërë punën e tij 
në kuadrin e rrethit, në bazë të kompetencave që i 
ngarkon Statuti i Partisë. Komisioni i kontrollit e i re- 
vizionimit në rreth nuk ka të drejtë të anulojë vendi- 
min e organizatës-bazë dhe as të byrosë së komitetit 
të Partisë të rrethit për të kthyer në Parti një komu- 
nist të përjashtuar, për arsye se këtë të drejtë Kon- 
presi ia ka dhënë vetëm Komisionit Qendror të Kontro- 
llit e të Revizionimit, por komiteti i Partisë i rrethit 
duhet t'i edukojë komunistët të kenë besim te njerëzit, 
që ata vetë i kanë zgjedhur në komisionin e kontrollit 
dhe të revizionimit në rreth dhe t'u drejtohen për ma- 
sat ndëshkimore dhe për ankesat e tjera që kanë për 
organizatat-bazë dhe për komitetet e Partisë, të cilat 
janë në kompetencën e Këtij komisioni. Megjithatë, 
demokracia e brendshme e Partisë i lejon komunistit 
që, po të dëshirojë, ai mund t'i drejtohet edhe Komi- 
tetit Qendror, Komisionit Qendror të Kontrollit dhe 
të Revizionimit, Byrosë Politike ose Sekretarit të parë 
të Komitetit Qendror, por në qoftë se asnjëri prej tyre 
nuk i drejtohet komisionit të kontrollit dhe të revizio- 
nimit në rreth, kjo do të thotë se askush s'ka besim 
te ky organ që e ka zgjedhur Partia. Prandaj sekre- 
tarët e komiteteve të Partisë duhet t'i preokupojë kjo 
gjendje, t'i marrin më shtruar çështjet organizative, 
sepse ato janë shumë të rëndësishme për Partinë. 
Përjashtimi i komunistëve nga Partia është një 
problem mjaift serioz, prandaj duhet të na preokupojë 
gjithnjë. Asnjëri nuk duhet të niset nga pikëpamja se 
në kohën e luftës tregohej më shumë kujdes për anë- 
tarët e Partisë, për arsye se i kishim me krëk dhe ishin 

shumë të vlefshëm, kurse tani i kemi të shumtë në nu- 
mër, prandaj edhe për një gabim të vogël që mund të 
bëjë njëri, mund të përjashtohet me lehtësi dhe si pa 
gjë të keq nga Partia. Një pikëpamje e tillë nuk është 
e drejtë. Në Parti ne duhet të pranojmë dhe pranojmë 
njerëzit më të mirë dhe këta jo me një punë shkel e 
shko, po pas një pune të veçantë dhe pasi provohen 
mirë gjatë stazhit të kandidatit. Prandaj, ashtu si pur 
nojmë dhe kujdesemi për t'i pranuar, të njëjtat për- 
pjekje duhet të bëjmë për t'i shpëtuar dhe për t'i shë- 
ruar komunistët që gabojnë e që kanë të meta dhe ve- 
tëm pasi të jetë bërë çdo përpjekje dhe komunisti nuk 
jep shenja se do të korrigjohet, atëherë mund të ven- 
doset që të përjashtohet nga Partia dhe jo siç vepro- 
het në disa raste. 

Raportet që na paraqiten për këto probleme na 
shërbejnë të gjithëve, sepse na shkundin, na ndihmoj- 
në të zbulojmë të metat dhe të marrim masat e nevoj- 
shme për të përmirësuar punën tonë. Udhëheqja e 
Partisë ka besim te ju, shokë sekretarë të komiteteve 
të Partisë, që jeni po aq të vjetër në Parti e në moshë, 
keni po aq përvojë në punët e Partisë, sa edhe ne. 
Prandaj ajo që thoni ndonjëherë se këtë ose atë çësht- 
je nuk e menduam dot mirë, nuk qëndron më këmbë. 
Natyrisht, po të mendoni dhe t'u futeni më thellë çësh- 
tjeve, ju jeni në gjendje të bëni një punë më të mirë, 
të pjekur, të pastër. E vërteta është se punë nuk keni 
pak, punët tuaja nuk janë të një sektori të kufizuar, 
përgjegjësitë, pra, nuk i keni të vogla, por është, gji- 
thashtu, e vërtetë se Partia në çdo rreth ka tani plot 
shokë e kuadro, vetëm se ju duhet të dini t'i organi- 


10 ENVER HOXHA 


zoni dhe t'i aktivizoni më mirë, të shfrytëzoni të gjitha 
kapacitetet që kanë, me qëllim që ata të japin kontri- 
butin e tyre edhe për këto çështje. Kjo ka rëndësi të 
madhe, prandaj ju duhet t'u kushtoni më shumë kuj- 
des problemeve organizative të Partisë. 

Unë dhe shokët e tjerë të Sekretariatit jemi të bi- 
ndur se ju jeni në gjendje t'i kryeni shumë mirë, si 
gjithë detyrat e tjera, edhe ato organizative, vetëm du- 
het të reflektoni edhe më mirë për to, të përcaktoni 
dhe të merrni masa për çdo detyrë që del në këtë drej- 
tim, të shfrytëzoni dhe të aktivizoni si duhet shokët 
që keni përreth, pa të cilët punët nuk do të kryhen 
mirë dhe shpejt. Ne mund të pranojmë që ndonjë gjë 
të bëhet edhe ngadalë, po të bëhet saktë dhe jo duke 
u kaluar çështjeve përciptas. Kohë. për të menduar 
keni, por është pikërisht për arsye se ju nuk mendoni 
si duhet për masat organizative, që duhen marrë për 
zgjidhjen e një problemi, prandaj punët nganjëherë 
nuk i bëni si duhet. 

Organizoni mirë punët, shokë, mendoni mirë për 
to dhe se kush do të ngarkohet për t'i kryer, u jepni 
udhëzime të qarta shokëve, i kapni dhe u hyni thellë 
problemeve, i lidhni pastaj ato me njëri-tjetrin. Në 
qoftë se flasim për zgjidhjen e një problemi, për pu- 
nën politike e ideologjike me masat, për zhvillimin e 
ekonomisë, për mbjelljet, për korrjet, për shtimin e 
për përmirësimin e blegtorisë etj., etj., për t'i shkuar 
gjer në fund çdo problemi, duhet menduar më parë 
për masat organizative, që do të sigurojnë zgjidhjen e 
tyre. 

Tani po ngremë çështjen që punëtorët të vijnë në 

udhëheqje të Partisë. Ky është një problem i madh po- 
litik e organizativ dhe duhet menduar seriozisht si ta 
organizojmë punën për ta vënë në jetë këtë direktivë 
të rëndësishme. Në rast se këtij problemi do t'i hyjmë 
mirë, në rast se atë do ta kuptojmë si duhet politi- 
kisht dhe organizativisht dhe do ta konkretizojmë në 
rrugë të vërtetë partie, atëherë do të kemi suksese. 
Megjithatë, rezultatet nuk do të jenë ato që dëshiroj- 
më, mund të mos arrijmë në zgjidhjen që duam ne, 
sepse mund të ketë komunistë dhe kuadro që nuk do 
ta kuptojnë mirë këtë situatë, disa të tjerëve mund t'u 
mbetet qejfi dhe të thonë se ai që u ngrit është vër- 
tet punëtor, por nuk mund të barazohet me mua që 
kam këto merita etj., etj. 

Për një vendim, gjithashtu, mund të thuhet që e 
ka marrë organizata-bazë e Partisë (dhe ne duhet të 
kemi besim të madh tek ajo), por, nga ana tjetër, ko- 
miteti i Partisë i rrethit duhet të dijë në hollësi si 
është diskutuar problemi para se të merrej ky vendim. 
E tërheqim vëmendjen, sepse ka raste që dy-tre veta 
e sjellin vërdallë organizatën-bazë e, nga ana tjetër, 
pa e njohur mirë situatën kur është marrë ky vendim, 
thuhet lehtë-lehtë se për të ka vendosur organizata, 
kurse vendimi, në fakt, nuk përfaqëson vullnetin e saj, 
po atë të dy-tre vetave. 

Por a e rrëzon kjo konceptin e drejtë filozofik që 
organizata-bazë është kryesorja” Në asnjë mënyrë, pse 
në rastin kur nuk veprojnë drejt dy ose tre veta, janë 
këta që prishin punë dhe jo organizata-bazë. Prandaj 
të kemi kujdes në gjithë këto çështje. Ndonjërit, që ka 
qenë sekretar partie gjer përpara, megjithëse mund të 

jetë shok i ngritur e me përvojë, mund t'i mbetet qejfi 
kur të mos zgjidhet më në këtë detyrë, po në vend të 
tij të ngrihet një punëtor. Ai mund të thotë me men- 
djen e tij: “Si është e mundur që tani të ngrihet ky, 
i cili as me ashutënr time nuk barazohethr, pale të 
ketë mbaruar universitetin ai. Të mos harrojmë se ek- 
zistojnë pikëpamje të tilla te njerëzit, prandaj t'i kemi 
parasysh që t'i zhdukim me punë partie, të menduar 
mirë në të gjitha drejtimet, në radhë të parë ideopoli- 
tike, po edhe organizative. 


Botohet për herë të parë sipas 
tekstit të nxjerrë nga proces- 
verbali i mbledhjes së Sekre- 
tariatit të KQ të PPSH 
që gjendet në AQP 


VAZHDIMISHT TË TREGOJMË VËMENDJE 
PËR PUNËN ME RININË 


Diskutim në mbledhjen e Sekretariatit 
të KQ të PPSHI 


8 maj 196$ 


Raportet, që na janë paraqitur, flasin për anët 
shumë pozitive që kanë aksionet e mëdha të rinisë, të 
orpanizuara nga Partia dhe nga Qeveria. Ne konsta- 
tojmë sc të gjithë të rinjtë e të rejat e krahinave të 
ndryshme të vendit tonë tregohen shumë të zgjuar, të 
vendosur e revolucionarë. Kjo është shumë inkurajuce- 
se dhe na jep shpresa se edhe mjaft mbeturina të së 
kaluarës, që ekzistojnë akoma në krahinat e Veriut, 
ashtu sikurse edhe në ato të Jugut, që në kushte të 
tjera nuk mund të zhduken aq lehtë, do të vijë koha, 
bile jo shumë lare, që të likuidohen, sepse ne kemi 
një brumë shumë të mirë. Duke i parë çështjet në 


1 Në këtë mbledhje u diskutua për punën e organizatave 
të Partisë e të rinisë me të rejat dhe me të rinjtë që kthehen 
nga aksionet. Për këtë problem raportuan KQ i BRPSH dhe 
komitetet e Partisë të rretheve Librazhd, Mat, Mirditë e Pukë. 

prizmin real, ne shohim se këto mbeturina vijnë vazh- 
dimisht duke u zhdukur, por, natyrisht, jo tërësisht 
menjëherë. Këtë na e provuan aksionet, nëpërmjet të 
cilave është bërë një punë e madhe edukuese. Prandaj, 
edhe në të ardhmen, me sa kemi mundësi, ne duhet 
të ecim me vendosmëri në këtë rrugë, të përpiqemi që 
këto aksione kombëtare të vazhdojnë, bile duhet me- 
nduar për të organizuar edhe aksione të tjera lokale, 
deri brenda çdo fshati, pse edhe këto kanë rëndësinë 
e tyre. 

Të gjitha këto punë të marra së toku, duke filluar 
që nga shkuarja e rinisë në aksione e gjer te vajtja 
e kooperativistëve në grupe nga Veriu në Jug, nga ma- 
lësia në fushë e anasjelltas etj., të cilat na kanë krijuar 
një situatë shumë revolucionare në gjithë vendin, sido- 
mos në fshat, ku ne shikojmë një bazë të mirë të pu- 
nës sonë, të gjitha këto, pra, ne duhet t'i kuptojmë 
në të njëjtin kuadër, të lidhura c jo të shkëputura nga 
njëra-tjetra. 

Është e domosdoshme që gjatë zhvillimit të propa- 
gandës për dërgimin e vullnetarëve në aksione të mos 
kufizohemi vetëm me të rinjtë dhe me të rejat, po të 
përfshihen në këtë punë edhe prindërit. E them këtë 
se nga mungesa e punës sonë bindëse propagandistike 
me ta, disa prindër futen nganjëherë, si pa gjë të keq, 
në radhën e konservatorëve, për arsye se, duke mos 
qenë të qartë, ata mund të thonë nga një fjalë, sjellin 
pengesa, rezistojnë për dërgimin e vajzave të tyre. Ne 
duhet të kemi parasysh se shumë nga këta prindër, 
që sjellin pengesa, janë akoma analfabetë, të prapa- 
mbetur, ruajnë në veten e tyre mentalitete dhe zakone 

të vjetra. Pastaj, duhet kuptuar drejt se këtu kemi të 
bëjmë edhe me interesimin e natyrshëm të babait dhe 
të nënës, me kujdesin dhe me shqetësimet e tyre për 
fëmijët, që do t'u largohen për disa javë nga shtëpia, 
aq më tepër kur këto janë vajza të reja 16-17-vjeçare. 

Prandaj, duke i njohur mirë këto çështje, organi- 
zata e Partisë, organizata e Frontit dhe ajo e gruas, 
ashtu siç bën organizata e rinisë me të rinjtë dhe me 
të rejat, duhet të marrin masa për të zhvilluar edhe 
me prindërit një propagandë intensive. Kuptohet se 
me të rinjtë c me të rejat puna është më e lehtë, për 
arsye se ata, me thirrjen e parë të Partisë, shkojnë 
kudo që të jetë nevoja. Edhe në qoftë se mund të ketë 
ndonjë vajzë, që aty për aty lëkundet ca, këtë e bën 
jo se nuk dëshiron të vejë në aksion, por se gjen rezis- 
tencë nga ai që rri lart “në kullën, sepse, sikur nëna 
dhe babai t'i thonë të shkojë, ajo është e gatshme të 
vejë menjëherë. Këtë mungesë të propagandës sonë 
me prindërit ne nuk e shohim si duhet, punojmë vetëm 
kur gjejmë rezistencë nga ana ce tyre, në vend që të 
bëjmë një punë të vazhdueshme e të organizuar, gjë 
që do të na sillte shumë të mira. 

Propaganda jonë me prindërit nuk duhet të ketë 
për qëllim vetëm sa t'i nxitë ata për të lejuar vajzat 
të venë në hekurudhë. Ajo duhet të synojë në thyer- 
jen e koncepteve e të mentaliteteve të vjetra, në zhdu- 
kjen e shumë pikëpamjeve jo të drejta, për t'u ngja- 
llur atyre besimin e madh te vajza e vet, se ajo është 
me karakter të fortë, prandaj, si e tillë, kudo që të 
vejë, nuk pëson gjë. Pastaj, në aksion, atë do ta ketë 
vazhdimisht në kujdes Partia. Propaganda jonë duhet 

t'u bëjë, gjithashtu, të qartë prindërve se, duke vaj- 
tur vajza në aksion, do të mësojë shumë gjëra, do të 
bëhet më e zonja, më e aftë për shoqërinë, për fa- 
miljen, për veten e saj dhe për prindërit: duke u kuj- 
tuar prindërve të kaluarën e tyre të hidhur, këta do 
të ndihmojnë që sot bijtë e bijat e tyre të mos vuajnë, 
siç kanë vuajtur vetë kur kanë qenë të rinj. 

Me një punë të tillë të organizuar të propagandës 
sonë, në mënyrë të dyanshme, ne do të thyejmë një 
mur të madh. Këtë mendoj ta keni parasysh në punën 
tuaj, shokë, të mos ec lini pas dore. Mos mendoni se tani 
njerëzit u mësuan që fëmijët e tyre venë në hekurudhë 
dhe s'paska më nevojë të punohet me prindërit. Pra- 
ndaj organizata e Frontit dhe organizatat e tjera të 
masave e kanë për detyrë të punojnë frontalisht jo 
vetëm me të rinjtë e me të rejat, por edhe me prindë- 
rit, në mënyrë që ata të mos i pengojnë fëmijët e tyre 
për të shkuar në aksione, t'u flasin për rëndësinë e çdo 
aksioni, për vetë edukimin e rinisë dhe për interesat e 
vendit. Të jeni të bindur se në këtë rast prindërit nuk 
do të sjellin pengesa. Aq më tepër duhet bërë kjo pu- 
në me fshatarët, të cilët duhen sqaruar me durim të 
madh. 

Siç na thonë shokët e rinisë të rrethit të Mirditës, 
atje është krijuar një lëvizje e tillë sa sot nuk ka 
fshat ku të mos kenë shkuar lart nga 15-20 të rinj e të 
reja nëpër aksione. Kjo ka shumë rëndësi dhe do të 
thotë se këta 15-20 veta kanë parë dhe kanë mësuar 
shumë gjëra, u janë hapur horizonte dhe, kur kthehen, 
duke pasur plot energji, nuk mund të rrinë dot të 
qetë, prandaj duhen aktivizuar. Rëndësi tani ka çësh- 

tja që këta njerëz të dimë t'i organizojmë, t'i vëmë në 
lëvizje dhe të na aktivizojnë, në radhë të parë, tërë 
rininë e fshatit. 

Shumë të rinj ec të reja shkojnë sot nga fshati në 
hekurudhë, ka nga ata që dërgohen në aksione të tje- 
ra, pastaj në kurse, si: në Durrës, në Elbasan etj., që 
organizohen nga qendra, por që organizon edhe vetë 
rrethi. Të gjithë këta venë në aksione ose në kurse, 
me qëllim që të kthehen përsëri në fshat, por gjatë 
kësaj kohe ata kanë rast të shohin krahina të ndrysh- 
me të Shqipërisë, të vizitojnë fabrika, uzina € vepra 
të tjera, me një fjalë njihen me vendin, u rritet da- 
shuria për atdheun dhe për fshatin e tyre, që është 
pjesë përbërëse e atdheut. Këto horizonte të gjera, që 
u hapen aksionistëve, duhet të shfrytëzohen për ta 
përmirësuar gjithnjë më shumë e më shpejt jetën e 
fshatit, që ata të lidhen më ngushtë me vendlindjen e 
tyre dhe jo me të shkuar në aksion, t'u bëhet mendja 
çarçaf, siç ndodh me ndonjërin që, porsa vete në heku- 
rudhë ose në një kurs, bën ç'është e mundur të mos 
kthehet më në fshat. Një prirje e tillë nuk është e 
mirë. Prandaj të rinjtë e të rejat, që shkojnë vullne- 
tarë në hekurudhë ose në çdo aksion tjetër, në kurse 
apo në shkolla, t'i edukojmë që gjithçka që do të më- 
sojnë atje, ta vënë në shërbim për të mirën e fshatit, 
me të cilin është lidhur jeta e tyre dhe, kur t'i thë- 
rresë përsëri Partia, të jenë të gatshëm të punojnë 
kudo, të mësojnë dhe përsëri të rikthehen për t'i shër- 
byer fshatit, bashkëfshatarëve të tyre. 

Prandaj ju, shokë të Partisë dhe të rinisë, i kush- 
toni një kujdes më të madh punës për edukimin e 

thellë revolucionar e patriotik të rinisë në fshat. Mos e 
lini në gjumë këtë anë të rëndësishme të punës suaj, 
mos punoni vetëm sa për të dalë të rinjtë e të rejat në 
aksione, por merruni me rininë gjatë gjithë kohës, në 
mënyrë që në fshatin tonë të ndihen vazhdimisht gja- 
lëria dhe entuziazmi i madh i saj në punë, në familje, 
në jetën shoqërore. Është detyra juaj që ta bëni këtë 
punë. 

Po si do të bëhet një gjë e tillë” Sigurisht, nëpër- 
mjet një veprimtarie të gjithanshme, nëpërmjet punës 
në prodhim, aktiviteteve të ndryshme shoqërore, for- 
mave të punës politike, organizimit të mirë të kohës 
për dëfrim, me lodra, me sport, me këngë, me valle 
etj., nëpërmjet këmbimit të përvojës me njëri-tjetrin, 
kooperativë më kooperativë, zonë më zonë, rreth më 
rreth e, më së fundi, edhe në aksionet e mëdha kom- 
bëtare. Rinia, në të gjitha këto shkallë, duhet të futet 
në gara, vetë ju duhet të vini më shumë në lëvizje tru- 
pin dhe mendjen tuaj që gjithë këto aktivitete të mos 
jenë stereotipe, sepse e kuptoni më mirë se kushdo 
që rinia kërkon vazhdimisht diçka të re, jo të vjetruar 
e të përsëritur shumë herë. Rëndësi ka të gjenden for- 
ma të ndryshme edukimi, mbledhjeje, forma të ndry- 
shme pune, çlodhjeje, që rinia jonë të mos mërzitet ku- 
rrë dhe jetën t'ia bëjmë të bukur, të këndshme, sepse 
kështu do të jetë më mirë në gjendje të punojë e të 
prodhojë, të dëfrejë e të edukohet. 

Të rinjtë dhe të rejat nuk duhet t'i mësojmë si 
në kazermë, vetëm sa të shkojnë për të punuar në bri- 
gadë, të venë në mbledhje, të dëgjojnë vetëm ndonjë- 
rin që i bie fizarmonikës, ose të shohin ndonjë që di të 

luajë me top dhe për të tjerat të mos interesohet njeri. 
Natyrisht, të rinjtë e të rejat do të punojnë dhe duhet 
të punojnë mirë në brigadë, por, pas punës, ata kanë 
nevojë të luajnë e të dëfrejnë, prandaj, përveç aktivite- 
teve që zhvillohen, të gjallërohen edhe lodrat popullo- 
re, që kanë ekzistuar kudo në vendin tonë. Në çdo fshat 
ka kushedi sa lodra të ndryshme popullore, që tani 
gati janë lënë pas dore, në mos janë harruar fare, pse 
është krijuar një pikëpamje jo e drejtë se, që t'i zhvi- 
llosh sportin dhe artin, ose duhet të kesh stadiume e 
fizarmonika, ose ndryshe asgjë nuk bëhet. Kjo nuk 
është e drejtë, prandaj të mos lihen mënjanë, po të 
praktikohen të gjitha lodrat, këngët e vallet popullore, 
që i kemi trashëguar me shumicë, të cilat janë shumë 
të bukura dhe ndihmojnë mjaft si për edukimin, ashtu 
edhe për dëfrimin e rinisë, bile të përpiqemi të kri- 
jojmë të tjera të reja. 

“Shkoni në klub ose në vatrën e kulturësikn, u thu- 
het të rinjve e të rejave të kooperativës. Por ato mund 
të jenë larg shtëpisë: ka edhe prindër që janë ca pra- 
panikë dhe nuk e lejojnë me një të thënë vajzën të 
dalë natën nga shtëpia, sepse shqetësohen për të. Por, 
në qoftë se në shtëpinë e tyre do të venë pas punës 
5-6 vajza fqinje për të luajtur, për të bërë punë dore, 
ose diçka tjetër të dobishme, ata, me siguri nuk kanë 
për të thënë gjë. Në grupe të tilla të rejash organizata 
e rinisë mund të dërgojë një të re aktiviste ose komu- 
niste që, krahas lodrave dhe punës së dorës, në kohën 
ndërmjet tyre ose pas një kënge, t'u lexojë shoqeve 
të saj një artikull gazete apo reviste, një libër e t'u 
tregojë diçka të dobishme etj. Prindërit, që do t'i sho- 

hin me se merren këto vajza kur u mblidhen në shtëpi, 
kanë për ta lënë vajzën kur ta thërresin në klub, në 
vatrën e kulturës ose në mbledhjen e rinisë. 

Ju, shokë të rinisë, duhet, gjithashtu, t'i braktisni 
disa forma edukimi e pune me rininë, që tashmë janë 
vjetruar. Këtë Partia e ka thënë kurdoherë, po s'ka gjë 
pse e përsërit edhe me këtë rast. Përfitoni nga përvoja 
e njerëzve të gatshëm, të zotë e me talent, që kemi në 
fshatrat tona, mbështetuni kurdoherë në ta, merrni pa- 
rasysh mendimet e tyre dhe i ngarkoni të organizojnë, 
si e mendojnë ata vetë, punën, i lini të veprojnë si me- 
ndojnë ata, mos u rekomandoni receta. Kur del nevoja, 
le ta mbrojnë siç e mendojnë vetë një vajzë, në qoftë se 
të drejtat e saj merren nëpër këmbë. Kur ndonjërën e 
icjojnë në moshë të mitur, le të venë vetë të rinjtë e të 
rejat më aktive e t'u thonë prindërve të mos e fejojnë 
vajzën e tyre në moshë të re dhe të përpiqen t'i bindin, 
ashtu si mendojnë vetë. Vajzat dhe djemtë e fshatit to- 
në sot janë në gjendje ta bëjnë shumë mirë dhe si du- 
het një gjë të tillë. Kjo do të ndihmojë të krijohet edhe 
një kontakt shumë i ngushtë, i sinqertë, i dashur, i thje- 
shtë, jo i imponuar dhe i rekomanduar me receta në 
mes brezit të ri dhe brezit më të moshuar. 

Ju ju revolton akti i një prindi kur vajzës së tij, 
që u kthye nga aksioni me leshra të prera, ai i im- 
ponon ta vërë përsëri shaminë në kokë, ose të veshë 
rrobat e saj të mëparshme. Mos u revoltoni, shokë, për 
një gjë të tillë. Duhet menduar pak për këtë problem. 
Së pari, prerja e flokëve të vajzës në malësitë tona 
ishte turp i madh, ndërrimi i veshjes dhe çdo gjë e re 
malësorit i duket e vështirë, sidomos kur këto janë në 

raste të kufizuara. Së dyti, kjo ndodh edhe për arsye 
se organizata e Partisë dhe ato të masave në fshat nuk 
kanë bërë një punë të thellë ideopolitike me këtë nje- 
ri, në mënyrë që ai t'i kuptojë drejt këto çështje dhe 
të evitohet konflikti brenda në familje. Organizata e 
Partisë dhe ato të masave nuk duhet të rrinë duarli- 
dhur përpara këtij qëndrimi, ato duhet të punojnë 
për ta bindur prindin, në mënyrë që dhe ai vetë ta 
kuptojë dhe t'i thotë së bijës të mos e vërë më shaminë 
në kokë dhe të vishet si shoqet e saj. 

Partia duhet t'i mbështetë të rejat e të rinjtë që 
shkojnë nëpër aksione, që tregojnë kaq shumë gatish- 
mëri dhe frymë revolucionare në punë e dëshirë për 
të përvetësuar të renë. Do të jetë shumë e dëmshme në 
rast se këta njerëz Partia nuk i përkrah dhe nuki or- 
ganizon, nuk i udhëzon e nuk i drejton që të punojnë 
edhe me të tjerët në fshat. Këta të rinj e të reja këtej 
e tutje do të na shtohen kudo. Në qoftë se nga një 
fshat tani kemi dy që kanë shkuar në aksion, vitin 
tjetër do të na bëhen 7, pastaj 27 e kështu çdo vit më 
shumë. Po sa të tjerë të rinj e të reja ka në fshat, që 
nuk janë njerëz prapanikë, se atje ka organizatë partie 
dhe rinie që punojnë me ta, që u lexojnë shtypin, që 
udhëhiqen në çdo drejtim nga vija e Partisë dhe për- 
parojnë. Pra, nuk janë të mirë vetëm ata që shkojnë 
nëpër aksione, po dhe të tjerët, sepse fshati ynë përpa- 
ron në sajë të punës së të gjithëve. Megjithatë, vull- 
netarët janë njerëz që, përveç punës në fshat, kanë 
shkuar edhe në aksione, ku kanë pasur rast të shohin 
vendin, të mësojnë shumë gjëra që të rinjtë e të rejat 
e tjerë nuk i dinë, se të dalësh jashtë fshatit është një 

shkollë dhe mësim i madh. Prandaj, pa lënë mënjanë 
punën me të rejat e me të rinjtë, që nuk kanë shkuar 
në aksione, të punohet edhe me ata që kanë qenë, për 
ta mbajtur kurdoherë lart frymën e aksionit. 

Një mungesë e tillë pune mund të bëjë që disa nga 
vajzat e reja, që dërgohen për të kryer kurse në qy- 
tete, të kenë, për shembull, tendencën që ta përdorin 
këtë mësim të shkurtër që u jepet, fjala vjen, për rro- 
baqepëse, për kuzhinë ose për higjienë, vetëm për in- 
teresin e tyre. Organizata e rinisë duhet të punojë me 
to politikisht dhe ideologjikisht që aftësitë e fituara t'i 
përdorin jo si stoli për vete, po për të mësuar edhe 
vajzat e tjera të fshatit, që nuk kanë vasur rastin të 
shkojnë në kurs. Mundet që te këto të lindë dëshira 
për të punuar me ditë-punë në fshat për zanatin e më- 
suar. Në qoftë se kooperativa ka nevojë të krijohet një 
repart artizanati për rrobaqepësi, atëherë, pse të mos 
ngrihet dhe ato të punojnë me ditë-punë”7 Këtyre 
grave ose vajzave, që kanë mësuar në kursin e rroba- 
qepësisë, mund t'u blihet ndonjë makinë qepëse dhe 
rreth vetes të grumbullojnë gra apo vajza të tjera aq 
sa nevojiten, t'u mësojnë zanatin, ose, po të jetë kjo e 
vështirë për to, të pamësuarat të dërgohen të mësojnë, 
gjithashtu, në kurs në qytet si të parat dhe, pasi të 
jenë përgatitur, me të gjitha së bashku, të hapet një 
repart për rrobaqepësi në kooperativë. 

Kjo punë në fshat të organizohet mirë, sepse çë- 
shtja nuk mbaron vetëm me dërgimin e vajzave në 
kurs, po të mendohet sidomos për ato që duhen bërë 
më vonë. Një vajze që është dërguar të kryejë një kurs 
për higjienë, i është mësuar atje si duhet mbajtur hi- 


TË TREGOJMË VËMENDJE PËR PUNËN ME RININË 23 


gjiena personale e burrit dhe e gruas. Higjiena e gruas 
sidomos ka disa veçori, të cilat duhet t'i kuptojnë drejt 
përgjegjësit në ndërmarrjet shtetërore, e veçanërisht 
në kooperativat bujqësore, me qëllim që gruaja të plo- 
tësojë nevojat që kanë të bëjnë me higjienën, e cila li- 
dhet me ruajtjen e shëndetit të saj dhe të mos ndodhë 
si me ndonjë përgjegjës që, pse ajo vjen pesë minuta 
me vonesë në punë, merr masa kundër saj. Për nevo- 
jat e tyre të veçanta grave u duhen edhe disa mjete 
materiale për të cilat të merren masa nga organet për- 
katëse që ato të gjenden në dyqanin e fshatit. 

Dyqani i kooperativës duhet t'i tregtojë këto sende 
të nevojshme për ruajtjen e higjienës personale të 
grave dhe të burrave. Në qoftë se në kooperativë ha- 
pet reparti i rrobaqepësisë dhe rrobaqepëset, që fi- 
llojnë nga puna, nuk kanë material për të prerë e për 
të qepur ndërresa në sasi të mjaftueshme për burrat 
dhe për gratë, që punojnë në shi e në diell, që lodhen 
e djersijnë dhe pas punës kanë nevojë të veshin ndë- 
rresa të pastra, atëherë, flasim kot për higjienën perso- 
nale. Si mund të mbahet kjo higjienë kur njeriu nuk 
gjen në dyqan të blejë kur i duhet e sa i duhet pël- 
hurë e basme, këmishë, veshmbathje e sende të tjera” 
Prandaj, krahas propagandës dhe që kjo të mos qën- 
drojë në hava, duhet të merren masa për t'i siguruar 
këto sende, sepse, po nuk e shoqëruam propagan- 
dën për higjienën me bazën materiale të nevojshme, 
të gjitha ato për të cilat u flasim njerëzve, nuk do të 
zënë vend, nuk do të zbatohen. 

Njerëzit, që mësojnë e përparojnë, nesër do t'i 
rritin kërkesat, që i lind vetë zhvillimi ynë, prandaj 

këtyre duhet t'u dalim me kohë përpara. Ne kemi bërë 
posaçërisht një plenum të Komitetit Qendror në vitin 
1963 për problemet socialkulturore të fshatit, po flasim 
vazhdimisht për zbatimin e detyrave të këtij plenumi, 
por, në realitet, jemi akoma larg realizimit të vendi- 
meve që kemi marrë. Ne themi se fshatari duhet të 
lahet, po akoma jo në çdo fshat njerëzit kanë enë të 
mjaftueshme e të përshtatshme ku të ngrohin ujët për 
t'u larë një herë në javë të gjithë pjesëtarët e familjes. 
Prandaj këto çështje duhen pasur mirë parasysh, me 
qëllim që të luftojmë të gjithë gjer në fund derisa t'i 
plotësojmë. 

Gjithë këto që keni bërë, shokë të rinisë, janë të 
mira. Gjendja në vendin tonë është kudo shumë e mi- 
rë, rinia ka punuar me të gjitha forcat në drejtimet 
që po diskutojmë, prandaj ju përgëzojmë për sa keni 
bërë. Këtë vit do të vazhdojmë të dërgojmë akoma 
të rinj e të reja vullnetarë në hekurudhën Rrogozhinë- 
-Fier dhe të keni parasysh që atje të mos venë po ata 
njerëz të cilët kanë shkuar vitin e kaluar, po të dër- 
gohen të tjerë, që nuk kanë shkuar ndonjëherë. Kujdes 
të ketë në këtë çështje, sidomos, rrethi i Dibrës, i cili 
duhet të marrë shembull nga at i Mirditës, ku edhe 
nuset e reja shkojnë grupe-grupe në hekurudhë, kurse 
vajzat në disa fshatra të rrethit të Dibrës, nga sa kam 
dëgjuar, kur martohen, rrinë një vit pa dalë në punët 
e kooperativës. Mendoj se kanë bërë shumë mirë sho- 
kët e Mirditës, që kanë bërë thirrje dhe kanë dërguar 
të reja të sapomartuara në hekurudhë. Ata tani qa- 
hen se ka vajza që martohen 18-19 vjeç dhe, pas 
martesës, nuk shkojnë më në organizatën e rinisë, po 

shkojnë më lehtë në atë të gruas. Kjo nuk ka shumë 
rëndësi. Rëndësi ka çështja që ato të bëjnë diku jetën 
politike, të shkojnë në aksione, në hekurudhë etj. 
Shoku i rinisë i rrethit të Pukës ngriti problemin 
e koordinimit të punës edukuese midis bashkimeve 
profesionale dhe organizatës së rinisë për punëtorët 
e rinj, që banojnë në fshat. Unë mendoj se ju, shokë 
të organizatës së rinisë, së bashku me ata të bashki- 
meve profesionale, mund të bëni njëfarë ndarjeje pune 
për punën politike e ideologjike, që do të zhvilloni me 
punëtorët që punojnë në ndërmarrjet shtetërore, po 
që banojnë në fshat, në mënyrë që me ta të mos bëhet 
punë paralele. Bashkimet profesionale mund të orga- 
nizojnë me këta punëtorë punën edukuese dhe ideolo- 
gjike, që ka lidhje me problemet e qendrës së punës, 
kurse organizata e rinisë të interesohet për punën dhe 
për aktivizimin e tyre, për kohën që këta të rinj e ka- 
lojnë në fshat pas punës. Kështu, puna edukuese me 
këta të rinj kombinohet si me problemet e qendrës së 
punës, ashtu edhe me ato të fshatit. Në këtë mënyrë, 
puna politike dhe ideologjike me ta nuk do të bëhej 
e mërzitshme, do t'ia arrinte më mirë qëllimit dhe pu- 
nëtorët e rinj, që s'janë shkëputur krejtësisht nga fsha- 
ti, do të marrin një edukim më të plotë e të detajuar, 
në mënyrë që, gjatë kohës që do të jenë në fshat, të 
çojnë atje frymën e klasës punëtore, ideologjinë e saj. 
Me këta të rinj duhet bërë kjo punë edukuese e orpa- 
nizuar mirë që ata të mos bien nën presionin e pikë- 
pamjeve të huaja, që mund të ndeshin në fshat, për- 
kundrazi, duke u kujdesur qysh në qendrën e punës për 
ta, ne i armatosim të bëhen propagandistë të vijës së 

Partisë dhe aktivistë të organizatës së rinisë në fshat. 

Tani mendojmë që, mbasi të mbarojmë linjën Rro- 
gozhinë-Fier, të ndërtojmë një hekurudhë të re në 
drejtimin Elbasan-Librazhd, ku duhet të vazhdohet 
tradita e aksioneve të rinisë. Kështu do të kemi punë 
me rininë edhe. në të ardhmen. Prandaj ju urojmë, 
shokë të rinisë, suksese të reja më të mëdha në pu- 
nën tuaj. 


Botohet për herë të parë sipas 
tekstit të nxjerrë nga proces- 
verbali i mbledhjes së Sakre- 
tariatit të KQ të PPSH 
që gjendet në AQP 


TI MËSOJMË NJERËZIT TË MENDOJNË 
ME FPJEKURI 


Nga diskutimi në mbledhjen e organizatës-bazë 
të Partisë ku bën pjesë 


9 maj 1968 


Dhënia e rekomandimeve për pranime në Parti 
është me rëndësi për organizatën-bazë dhe për të gji- 
thë Partinë. Për sa i përket lëshimit të rekomandimit 
prej sekretarit të organizatës-bazë, kjo duhet parë, si- 
domos në organizatat e vogla, ku ka dhe lidhje fare- 
fisnie dhe mund të ndodhë që sekretari apo ndonjë 
komunist tjetër të lëshojë rekomandime për njerëzit e 
afërm të tij, kështu që, në të njëjtën organizatë-bazë 
partie, futen njerëz të një fisi. 

Ju, punonjësit e aparatit të Komitetit Qendror të 
Partisë, herë pas here duhet t'u rekomandoni sekreta- 
rëve të komiteteve të Partisë të rretheve që, në disa 
ndërmarrje, ku mendohet se janë mundësitë, të shtroj- 
në e të diskutojnë disa probleme partie, jashtë rendit 
të ditës, të bëjnë bisedime të lira me komunistë dhe 
me punëtorë të paorganizuar në Parti për nevojën e 
shtimit të radhëve të Partisë nga klasa punëtore, jo ve- 
tëm për vetë ndërmarrjen, por edhe për t'i dërguar në 

vende dhe në sektorë të tjerë ku ka më shumë nevojë. 
Në këto qendra pune ka elementë mjaft të mirë për 
në Parti, por shokët, duke u nisur nga interesi i ngu- 
shtë i ndërmarrjes së tyre, tremben se, po t'i pranojnë 
këta punëtorë në Parti, ua marrin dhe kështu, sipas 
tyre, u dobësohet ndërmarrja. 

Duke vepruar siç thashë më lart do t'u hapen ho- 
rizonte e perspektiva shokëve të bazës dhe do të bëhen 
pranime në Parti edhe në ato organizata-bazë të qe- 
ndrave të punës, ku efektivi i anëtarëve të Partisë 
është i madh, por që Partia ka nevojë t'i dërgojë në 
vende të tjera. 

Kur shokët ec aparatit të Komitetit Qendror bëjnë 
takime me shokët e udhëheqjes së Partisë, problemet 
që marrin prej tyre duhet t'i shtrojnë me një pjesë të 
sekretarëve të komiteteve të Partisë të rretheve, të 
bëjnë konsultime me ta për problemin e dhënë, të evi- 
dentojnë propozimet, që dalin nga baza për këto pro- 
bleme dhe t'ia japin udhëheqjes. Po të bëhet një gjë e 
tillë, do të dalë se në ndërmarrjet e ndryshme ka ele- 
mentë të mirë për t'u pranuar në Parti. Kështu, duke 
ua vënë në dukje dhe duke i orientuar, ata patjetër do 
ta kuptojnë më drejt problemin e përgatitjes së ele- 
mentit të ri që plotëson kushtet për t'u pranuar në 
Parti, do të marrin masa ata vetë për të hapur edhe 
kurse të veçanta me tema ideologjike, organizative e 
të tjera, për t'i edukuar dhe për t'i përgatitur këta 
punëtorë sipas destinacionit ku do të dërgohen për të 
punuar në sektorët e ndryshëm të jetës së vendit ose 
në fshat. Kështu do të veprojmë në mënyrë dinamike 
e jo me metoda shabllone, 

Gjithashtu, t'u jepet porosi rretheve që të sqaroj- 
në se nga anëtarët e Partisë, me gjendje punëtore, sa 
prej tyre kanë stazhin e nevojshëm si punëtor. Për 
pranimet në Parti nga radhët e punëtorëve duhet të 
insistojmë, në radhë të parë, tek ato rrethe që janë të 
mëdha e që kanë një klasë punëtore të madhe. Fra, 
çështjet organizative, çështjet e kuadrit, çështjet e pra- 
nimeve në Parti, çështjet e edukimit t'i gjallërojmë ako- 
ma më shumë, duke krijuar situata të reja luftarake. 

Edhe në përbërjen e komisioneve të kontrollit dhe 
të revizionimit në rrethe duhet të zgjidhen elementë 
me përbërje punëtore, sepse këta kërkojnë më shumë 
llogari për punën. Kjo ka rëndësi, sepse, po të futet në 
rrugë të drejtë ky problem, në konferencat dhe në 
kongreset e Partisë do të ketë më shumë kritikë direkt 
e me emër ndaj sekretarëve të komiteteve të Partisë. 

Kur një shok kritikoi në një mbledhje të Sekreta- 
riatit të Komitetit Qendror të Partisë me emër disa 
shokë të rretheve për gabimet që ata kishin bërë, 
kritika qe e drejtë dhe u bëri shumë efekt. Kjo do të 
bëjë që ata të kenë më shumë kujdes në punën e tyre 
në të ardhmen. 

T'i mësojmë njerëzit të mendojnë me pjekuri dhe 
të thonë fjalën e tyre hapur, para cilitdo qoftë. Për 
shembull, në Ndërmarrjen Bujqësore të Gosës, në rre- 
thin e Durrësit, kur u punua materiali për kontrollin 
punëtor, në fillim të mbledhjes pati pak pjesëmarrës 
e diskutime, por, kur plasi mirë kritika, mbledhja u bë 
më e gjallë dhe vazhdoi tri ditë, duke marrë pjesë të 
gjithë punëtorët. Nga diskutimet dhe nga kritikat e 
punëtorëve, doli se për dëmtimet që kishin bërë disa 

punëtorë ishin marrë masa ndëshkimore, kurse për 
dëmtime të bëra nga punonjës të administratës nuk 
ishte mbajtur qëndrim. Pra, drejtuesit dhe punonjësit 
e tjerë të administratës të kësaj qendre pune gabimet 
e tyre i mbulojnë, kurse për gabime që bëjnë punëto- 
rët tregohen të ashpër dhe marrin masa ndëshkimore. 
Ky rast, edhe pse është i rrallë, nuk është i drejtë, 
është i dënueshëm. Ndaj gjithë dëmtuesve të pronës 
socialiste duhet mbajtur qëndrim i rreptë e i prerë. 
Këto gjëra dolën në këtë mbledhje kur punëtorëve iu 
“ha mundësia të kritikonin hapur dhe pa druajtje 
gabimet dhe të metat e punonjësve të administratës. 

Kështu ndodhi edhe në Ndërmarrjen e Peshkimit 
të Durrësit, ku, para ca kohësh, shokë të administratës 
morën vendim, pa të drejtë, për pushim nga puna të 
disa punëtorëve. Për ta rishqyrtuar këtë çështje u desh 
të bëhej një mbledhje tjetër që nxori të vërtetën she- 
shit. Pra, të jemi vigjilentë ndaj veprimeve të padrejta, 
që u bëhen punëtorëve nga ndonjë administrator apo 
edhe nga ndonjë sekretar i organizatës-bazë i pakalitur 
si duhet. 

Në Parti gjërat duhet t'i thuhen secilit shok ashtu 
siç janë. Çështja është që njerëzit të thonë me pjekuri 
fjalën e tyre. T'ia thuash kujtdo të vërtetën me gjuhën 
e Partisë kjo do të thotë që ta ndihmosh atë të ecë 
përpara. 


Botohet për herë të parë sipas 
shënimeve të nxjerra nga pro- 
tokolli i mbledhjes së organi- 
zatës-bazë të Partisë që 
gjendet në AQP 


JU FALËNDEROJ, SHOKË PUNËTORË, PËR KËTË 
VEPËR KAQ TË ÇMUAR 


Nga biseda me një grup punëtorësh 
të shtypshkronjës “Mihal Duriri 


9 maj 1968 


Jam shumë i gëzuar, shokë, që më sollët si dhu- 
ratë këtë vepë: kaq të çmuar, të cilën e pashë që e 
mbanit në duar kur parakaluat para tribunës, gjatë 
manifestimit popullor të 1 Majit. Ju e shtypët atë në 
prag të 150-vjetorit të lindjes së Marksit, themeluesit 
të komunizmit shkencor, mësuesit dhe udhëheqësit të 
proletariatit ndërkombëtar. Dhe libri është lidhur shu- 
më bukur. Kështu si ky, besoj, kanë për të dalë edhe 
librat e tjerë të -Kapitalitr. Në emër të Partisë, të Ko- 
mitetit Qendror dhe timin ju falënderoj me gjithë ze- 
mër, ju tipopgrafë, që arritët të botonit në gjuhën 
shqipe këtë libër kaq me vlerë e të domosdoshëm, siç 


1 Këta punëtorë i dorëzuan shokut Enver Hoxha kopjen e 
parë të -Kapitalite të shtypur nga kolektivi i shtypshkronjës 
“Mihal Durir. Botimi i këtij libri, për herë të parë në gjuhën 
shqipe, u bë me vendim të posaçëm të Komitetit Qendror të 
Partisë. 

është -Kapitalir, kryevepra e mësuesit tonë të madh, 
Karl Marksit, e cila ka rëndësi të jashtëzakonshme si 
për çdo vend, ashtu edhe për lëvizjen komuniste në 
Shqipëri. Botimi i eKapitalitë në gjuhën shqipe është 
ngjarje e rëndësishme për jetën shkencore e kulturore 
në vendin tonë. 

Siç po shikoj, ju keni punuar me mjeshtëri, keni 
treguar zotësi të madhe. Vepra që më dhuroni, mund 
të ketë ndonjë të metë teknike, por dëshiroj të përsërit 
mendimin se ju keni bërë një punë të paqme, shumë 
të mirë. Kam shumë libra në shtëpi dhe e di me ç'mje- 
te moderne botohen ata në vendet e tjera, megjithatë 
ky botim qëndron shumë më lart se shumica e boti- 
meve që kam unë në raftet e bibliotekës sime. 

Unë i ndjek me dashuri të madhe librat. Herë pas 
here më bien në dorë shumë libra me përmbajtje 
marksiste dhe jomarksiste e, përveç përmbajtjes së 
tyre, vërej në ta edhe punën që bëjnë tipografët e 
vendeve të tjera. Duke krahasuar cilësinë e punës së 
tyre me botimin e -Kapitalit- në shqip, mund të them 
se kjo nuk qëndron pas prej shumë botimeve të shtë- 
pive botucse të vendeve të tjera, që jo vetëm kanë një 
eksperiencë të gjatë në këto çështje, por kanë edhe 
mjete teknike shumë më tepër nga ne. Kurse po të 
krahasojmë botimin e aKapitalite në shqip me botimet 
e bëra në vendet ku janë në fuqi revizionistët, si në 
Bashkimin Sovjetik e gjetkë (të cilët i kanë botuar 
veprat e Marksit më përpara se ne, por idetë e tij, 
idetë e Leninit dhe të Stalinit i kanë tradhtuar), mund 
të them se nuk janë lidhur më bukur se ky vëllim, 
edhe pse ata kanë mjete teknike më shumë e më të 

perfeksionuara. Këtë botim tuajin mund ta barazojmë 
me botimin e tyre të fundit të veprave komplete të 
Marksit dhe të Engelsit, që i kanë nxjerrë me kapak 
bojë kafe të thellë, kurse gjithë botimet e tjera të 
tyre nuk janë në këtë nivel. Ja përse ne mund të 
mburremi me punën tuaj. 

Për sa i përket cilësisë së botimeve të veprave të 
Marksit, në vendet kapitaliste, nga partitë e vjetra, të 
quajtura komuniste, (të cilat tani, gjithashtu, janë bërë 
revizioniste) ato qëndrojnë larg botimit tonë, megji- 
thëse këto parti nuk kanë qenë në ilegalitet dhe pa 
mjete financiare. Ato merrnin fonde të mëdha më 
parë nga Kominterni dhe më pas nga Byroja Infor- 
mative, domethënë, nga partitë komuniste që ishin në 
fuqi. Këto parti, me mjetet që grumbulluan, mundën të 
krijonin deri edhe shtëpi botuese të vetat, që tani janë 
kthyer në truste kapitaliste. Megjithatë, botimet c tyre 
nuk mund të krahasohen kurrë me botimin tonë të 
“Kapitalite të Marksit. 

Këto shtatë-tetë vjetët e fundit Partia Komunis- 
te Franceze mori mundimin të përkthentet dhe stë ko- 
rrigjonterv sKapitalin- e Karl Marksit, nën pretekstin 
se do të korrigjonte përkthimin e sindikalistëve dhe të 


1 Përkthimi i parë i vitit 1875 i sKapitalitr në frëngjisht 
është bërë nga Zhozef Rua dhe është rishikuar i tëri nga 
Marksi. Për këtë botim frëngjisht, midis të tjerash, Marksi ka 
shkruar: 

“...QGi ka një vlerë shkencore të pavarur nga origji- 
nali, prandaj atë duhet ta përdorin edhe lexuesit që 
njohin gjermanishten”. Shih: K. Marks. Kapitali”, 
vëll. I, libri TI, bot. i dytë, f. 38. Tiranë, 1976. 

Molitorit, një ish-inspektor akademie i partisë socia- 
liste. Nën drejtimin e Moris Torezit, gjashtë a shtatë 
veta të grupit komunist përgatitën dhe nxorën një për- 
kthim të ri të kësaj vepre të Marksit, që, po ta kraha- 
sojmë me këtë që më dhatë ju, për sa i përket cilësisë 
së shtypit, e them me bindje se ne jemi shumë më për- 
para dhe merita për këtë punë të mirë ju takon juve, 
prandaj ju falënderoj. 

Detyrën e madhe që ju ngarkoi Partia, ju dhe të 
gjithë tipografët e kolektivit tuaj e kryet me sukses, e 
shtypët dhe e lidhët teknikisht bukur këtë vepër gje- 
niale. Partia tani duhet të punojë që përmbajtja e saj 
të zbërthehet me kujdes dhe të studiohet me vëmendje 
prej komunistëve e masave tona punonjëse, sepse në 
këtë vepër është baza e teorisë nga e cila udhëhiqemi 
ne. Të gjithë duhet të përpiqemi ta studiojmë me vë- 
mendje sKapitalin-, 1 cili është pak 1 rëndë për t'u 
kuptuar, por Engelsi jep edhe udhëzime se si duhet 
ta studiojë çdonjëri dhe rekomandon se, po të zbato- 
hen këto udhëzime, nuk do të jetë vështirë për të 
kuptuar këtë vepër. 

Për komunistët, për klasën punëtore dhe për pro- 
letariatin mbarë, sKapitalikn dhe të gjitha veprat e 
Marksit janë sintezë e eksperiencës së madhe histori- 
ke të proletariatit botëror. 

Në vendin tonë udhëheq Partia marksiste-leninis- 
te, e ndriçuar dhe e orientuar në punën e saj nga 
teoria filozofike e Marksit, e Engelsit, e Leninit dhe e 
Stalinit, klasa punëtore është në fuqi, të gjitha ngjar- 
jet dhe veprimet në vend, të udhëhequra nga pararoja 
€ klasës, Partia, zhvillohen në interes të vënies në jetë 

të ideologjisë së klasës, prandaj dhe nuk është shumë 
vështirë të kuptohet sKapitali- i Karl Marksit. 

Tani, natyrisht, Partia duhet të marrë disa masa 
për ta organizuar këtë studim, pse është më lehtë të 
kuptosh një artikull gazete ose një fjalim siç është 
“Kontrolli i klasës punëtorer, që u botua në broshurë 
para pak kohësh, sesa këtë vepër të Marksit, ku për- 
mblidhet tërë filozofia që na ndriçon rrugën, thesari 
më i madh i marksizëm-leninizmit. 

“Kapitalin është një vepër e madhe, në të cilën 
çdo fjalë është e peshuar, e matur. Në studimin e kësaj 
vepre, përveç ndihmës së Partisë për organizimin e 
punës, duhen edhe përpjekje e vullnet nga secili. Për 
këtë çështje të bëjmë kujdes të veçantë dhe t'i vëmë 
detyrë vetes, se me vullnet çdo gjë mësohet. 

Kur isha akoma i ri, shumë kohë përpara, unë, 
që kisha ca shkollë, e lexoja në frëngjisht sKapitalin-, 
por, duke mos ditur si ta studioja, nuk e kuptoja si du- 
het këtë vepër, që trajtonte në prizëm filozofik proble- 
met e ekonomisë politike. Kjo vinte edhe për faktin se 
atëherë ne, studentët, në ato shkolla ku studionim, i 
mësonim gjërat vetëm në teori, pa pasur shpjegim 
për realizimin praktik të tyre. Mirëpo më vonë, kur 
filloi Lufta Nacionalçlirimtare, kur filluan të na binin 
detyra të mëdha mbi supe dhe kur, pas Çlirimit, të 
udhëhequr nga Partia, filluam të ndërtojmë ekono- 
minë, të punojmë për konsolidimin e pushtetit tonë 
popullor e për shumë probleme të tjera, veprat e Mar- 
ksit filluan të na bëheshin më të qarta, termat c eko- 
nomisë politike marksiste, siç janë: renta, mbivlera e 
të tjera, i kuptonim më mirë. Ju, punëtorët, qoftë në 

uzina ose në fabrika, jeni të lidhur ngushtë me pre- 
dhimin, me normat, me rendimentet, me kursimet, me 
zhvillimin e industrisë e me të tjera probleme të eko- 
nomisë socialiste, prandaj e kuptoni dhe duhet ta kup- 
toni akoma më mirë këtë vepër të madhe. 

Më përpara, në vendin tonë mund t'i lexonin ve- 
prat e Marksit vetëm ata që dinin gjuhë të huaja, 
kurse tani të gjithë ata që dëshirojnë mund ta ma- 
rrin dhe duhet ta marrin ta lexojnë në shqip. Është 
mirë, bile, të bëjnë edhe plan e ta studiojnë dhe Par- 
tia ka për t'i ndihmuar në këtë drejtim. 

Veçanërisht, ka rëndësi të madhe që vepra e 
Marksit, doktrina e tij, të kuptohet thellë, sepse ajo 
është udhëheqje për veprim dhe, si e tillë, duhet stu- 
diuar e jo të mësohen disa citate përmendsh. Kjo 
është e gabuar. Këtë gjë e ndalonte edhe vetë Mar- 
ksi, prandaj duhen bërë përpjekje që sKapitalir të 
asimilohet si ushqimi që përtypet, kalon në stomak, 
tretet dhe, pasi bëhet metabolizmi, domethënë trans- 
formimi kimik i tij, kthehet në gjak dhe shpërndahet 
pastaj për të ushqyer gjithë pjesët e trupit. Studimi 
i marksizëm-leninizmit dhe në mënyrë të veçantë i ve- 
prave të Marksit, duhet të jetë i thellë e këmbëngulës, 
me qëllim që të kuptohen qartë dhe të përvetësohen 
kapitull pas kapitulli, se në këto vepra mbështeten ve- 
ndime e direktiva të Partisë sonë. 

“Kapitalir është vepra kryesore e Marksit, i cili 
ka shkruar edhe vepra të tjera të mëdha. Partia e ka 
detyrë të kujdeset për përkthimin dhe botimin e ve- 
prave të tjera të tij, ashtu siç po përkthehet edhe asKa- 
pitaliv. Këtë Partia jonë e ka bërë dhe do ta bëjë gra- 

dualisht edhe në të ardhmen. Ne kemi bërë gjer tani 
përkthime të veçanta të shumë veprave të Marksit, që 
ju i dini, sepse i keni shtypur dhe i keni kaluar nëpër 
duar gjatë këtij procesi. Marksi ka shkruar për shumë 
probleme, ka qenë njeri i madh, krijues prandaj, tani 
që kemi më shumë mundësi, do t'i botojmë veprat e 
tij, duke u kujdesur edhe për lidhjen c tyre sa më të 
mirë e estetike, si kjo e sKapitalite. Kësaj detyre t'i 
vihemi me të gjitha forcat tona dhe ta kryejmë sa më 
shpejt, se këto vepra janë për ne të nevojshme si ush- 
qimi i përditshëm. 

Lufta, revolucioni ynë që ecën përpara, do të na 
krijojnë në të ardhmen mundësi të tjera më të mëdha. 
Mendimet e Marksit, të Engelsit, të Leninit dhe të 
Stalinit, të shprehura në teorinë e pavdekshme mark- 
siste-leniniste, dita-ditës po triumfojnë në botë, kurse 
revizionizmi, kjo rrymë dekadente e borgjezisë kapita- 
liste, e ngritur si reaksion kundër marksizmit fill pas 
lindjes së tij, do të mundet, do të dështojë. 

Të shumtë kanë qenë e janë filozofët e shkrimta- 
rët e borgjezisë botërore, që janë ngritur si divizione e 
si armata të njëpasnjëshme për të luftuar mendimet 
gjeniale të Karl Marksit, por, gjatë këtyre 150 vjetëve, 
që të gjithë këta kalemxhinj janë përmbysur, kurse 
idetë e Marksit, teoria marksiste dhe vazhdimi i saj, 
teoria leniniste, qëndrojnë të patundura si kolos dhe 
u bëjnë ballë me sukses të gjitha rrymave filozofike 
reaksionare, borgjeze, duke i mposhtur çdo herë e më 
shumë me vërtetësinë dhe me gjenialitetin e tyre. Edhe 
revizionistët modernë, ashtu si paraardhësit e tyre të 
vjetër, do të bien në hendekun e ndyrë ku janë zhy- 

tur të gjithë tradhtarët. Kur shfleton botimet e vjetra 
të aKapitalit-, gjen në to parathënie të shkruara edhe 
nga Kautski e Bernshtajni, më vonë mund të gjejmë 
edhe nga revizionistë të tjerë, por vlerësimet që i janë 
bërë veprës gjeniale të Marksit e që do të mbeten të 
pashlyeshme e të pavdekshme, janë ato që janë bërë 
nga vazhduesit e tij, gjithnjë besnikë, nga Engelsi, nga 
Lenini dhe nga Stalini. 

Juve, tipografëve të Tiranës, dëshiroj t'ju përgë- 
zoj qysh tani për punën shumë të lavdërueshme që 
keni bërë dhe t'ju uroj suksese të reja për të ardhmen. 
Punëtorët tipografë janë nga njerëzit pararojë të kla- 
sës punëtore, dhe, si të tillë, karakterizohen nga disi- 
plina, nga partishmëria dhe nga fryma luftarake. Ti- 
pografët ecin përpara me guximin që i karakterizon 
dhe kurrë nuk tremben nga vështirësitë. Të tillë jeni 
ju dhe kështu ju do dhe ju mëson Partia: Të jeni 
kurdoherë më këmbë, të kuptoni mirë edhe detyrat e 
mëdha që keni para popullit, edhe detyrat internacio- 
naliste. Klasës punëtore i duhet të udhëheqë me gu- 
xim e me sukses në beteja fitimtare aleatët e saj, fsha- 
tarësinë, inteligjencien, t'i udhëzojë ata dhe të mos 
lejojë t'u hipin në zverk, siç ndodhi në vendet revizio- 
niste. Fshatarësia dhe inteligjencia ecin përpara, me 
klasën punëtore në ballë, të udhëhequr nga Partia e 
saj, në rrugën e socializmit. Në vendet ku proletariati 
merr fuqinë dhe vendos diktaturën e tij, duhet të jetë 
gjithnjë vigjilent, të luftojë që ta ruajë këtë diktaturë, 
të ruajë pushtetin e klasës punëtore: kështu na mëson 
marksizëm-leninizmi, ndryshe, kush humb vigjilencën, 
ditët i ka të numëruara. Pushteti ynë popullor është 

pushtet i diktaturës së proletariatit, pushtet i klasës 
punëtore në fuqi dhe faktori kryesor për ruajtjen e tij 
nga armiqtë, nga burokratizmi dhe nga të gjithë ata 
që e dëmtojnë, janë Partia dhe klasa punëtore. 

Por, duke punuar si punëtorë në shtypshkronjë, 
ju kurrë nuk duhet të mendoni se aparati administra- 
tiv nuk është i nevojshëm, përkundrazi, ai bashkëve- 
pron me ju dhe ju shërben, pra, i duhet diktaturës. 
Aparatet janë si rrotat e makinës, pa të cilat kjo nuk 
ecën dot. Kështu, pra, edhe aparatet administrative 
janë të nevojshme, por duhet të kemi kujdes që ato të 
jenë sa më të thjeshta, sa më operative, sepse, nganjë- 
herë, këto aparate zënë ndryshk dhe Partia me klasën 
punëtore duhet t'i pastrojnë prej tij. Aparatet admini- 
strative e shtetërore nuk duhen konfonduar me perso- 
nat që punojnë në to. Kështu, për shembull, funksioni 
i drejtorit është i nevojshëm dhe në rast se kemi një 
drejtor që nuk punon mirë, fjala këtu është për një 
person të caktuar, të cilin duhet ta heqim e ta zëve- 
ndësojmë me një tjetër dhe ky të punojë me ndërgje- 
gje në këtë funksion. Ky dallim, midis drejtuesit që 
punon keq dhe funksionit të tij, duhet të bëhet mirë 
dhe të jetë i qartë. Në qoftë se gabimet e shefit nuk ja- 
në dhe aq të mëdha, mund të mos e heqim atë, por më 
parë st'ia lajmër- mirë kokën me sapun përpara kolek- 
tivit, pra, ta kritikojmë dhe në qoftë se shohim që 
koka snuk i kruhet mër, atëherë e lëmë të vazhdojë 
punën, ndryshe, po të vazhdojë me të vjetrën, e 
heqim. 

Por mund të ndodhë edhe rasti tjetër, mund të 
ketë midis punëtorëve, të cilët në përgjithësi janë të 

disiplinuar, ndonjë që thyen disiplinën, nuk shfrytëzon 
mirë kohën e punës, ose ka të meta të tjera. Në këtë 
rast, drejtori ose shefi duhet ta kritikojë punëtorin 
për këto qëndrime dhe ka plotësisht të drejtë ta bëjë 
këtë, t'i heqë veshin atij punëtori, që nuk është i disi- 
plinuar e i mobilizuar për realizimin e detyrave të 
ndërmarrjes dhe, në këto raste, drejtori duhet të 
gjejë mbështetjen e punëtorëve. Kritika ka për qëllim 
t'i edukojë njerëzit që secili të jetë në sulm, të jetë 
njeri i sakrificës, prandaj, kur kritikohet me vend, 
askush të mos ketë frikë, po të reflektojë drejt e të 
bëjë autokritikë. Jo vetëm drejtuesit, por çdo punëtor, 
kur shikon se shoku i tij nuk është në rregull me 
punën, duhet t'i flasë, ta qortojë dhe të punojë shu- 
më për ta bindur që edhe ky shok të mos mbetet pas 
të tjerëve. Kështu na mëson Marksi, të cilin klasa 
punëtore e ka mësuesin më të madh. 

Ju punoni në shtypshkronjën e botimit të librit 
politik, i cili ka perspektivë të madhe në vendin tonë. 
Mua më duket që kapaciteti i saj nuk është akoma në 
atë shkallë sa të jetë në gjendje të përballojë të gji- 
tha nevojat dhe kërkesat tona në rritje, prandaj, në të 
ardhmen, ne do t'i shtojmë makineritë. 

Më thatë se nuk jeni të kënaqur sa duhet për 
cilësinë e punës në shtypjen e veprës së Marksit, që 
unë jua lëvdova. Të mos jesh i kënaqur me atë që ke 
realizuar, nuk është gjë e keqe, sepse kjo të nxit të 
punosh më mirë. Partia kurdoherë na mëson të mos 
kënaqemi kurrë me atë që kemi realizuar, por të luf- 
tojmë për të rritur cilësinë, të punojmë me kurajë dhe 
me besim se do ta arrijmë këtë. 

Shumë drejt mendoni ju, shokë, kur thoni se do 
të luftoni akoma për ta rritur cilësinë. Jashtë ka edhe 
botime luksi, shumica e të cilave nuk kanë asnjë vlerë 
për njerëzimin, megjithatë kostojnë nga 80 e 90 do- 
llarë copa, se janë të shtypura bukur, kanë letër shu- 
më të mirë dhe janë lidhur bukur. Por, të tillë libra 
i blejnë vetëm borgjezët, ata nuk janë për masën, e 
cila, në fund të fundit, edhe po t'i blejë s'ka asnjë 
përfitim prej tyre. Por neve të tillë libra, që s'i shër- 
bejnë popullit, s'kanë ç'na duhen. 

Nevojat tona për shtypshkronja janë shumë të 
mëdha, se ne nuk i kemi krijuar akoma të gjitha mu- 
ndësitë që të sigurojmë çdo botim në sasi dhe në ci- 
lësi të mjaftueshme. Ne nuk e kemi akoma sasinë e 
duhur të letrës, bile, për nevojat e mëdha që kemi, 
sikur edhe tri fabrika të tjera letre të kishim, prodhi- 
met e tyre nuk do të na mjaftonin, prandaj po stu- 
diojmë mundësitë që të ndërtojmë fabrika të tjera, jo 
vetëm për prodhimin në sasi më të madhe të letrës, 
por edhe për rritjen e cilësisë së saj, që letra të mos 
dalë shtupellë dhe gazetat të mos kenë letër të keqe. 

Sidoqoftë, nevojat ne do t'i plotësojmë gradualisht, 
njërën pas tjetrës. Çdo gjë te ne shkon mirë. Industria 
po bën përparime të mëdha. Shpresojmë që edhe buj- 
qësia sivjet të jetë e mbarë, me prodhime të bollshme, 
sidomos po të na bjerë edhe pak shi, sepse një shi 
tani, siç thotë populli, nuk ka të çmuar. 

Edhe një herë ju falënderoj për dhuratën që më 
sollët dhe uroni e falënderoni, në emër të Partisë, të 
Komitetit Qendror dhe timin, të gjithë kolektivin tuaj 
për arritjet dhe cilësinë e mirë gjatë punës suai për ta 

shtypur dhe për ta lidhur këtë libër, duke u dhënë 
mundësi Partisë dhe popullit të marrin në duar, në 
shqip, kryeveprën e Karl Marksit. Ju uroj suksese të 
vazhdueshme në punë dhe sidomos në përmirësimin e 
mëtejshëm të cilësisë për vëllimet e ardhshme të -Ka- 
pitalitr. 


Botohet për herë të parë si- 
pas shënimeve të mbajtura në 
këtë takim që gjenden 
në AQP 


LE TË SHPËRTHEJË E FUQISHME STUHIA 
E REVOLUCIONIT 


Artikull i botuar në gazetën -Zëri 1 popullit 


17 maj 1968 


Ndryshimet e mëdha, që kanë ndodhur e po ndo- 
dhin në botë, si rezultat i luftës së popujve, kanë kri- 
juar dhe krijojnë vazhdimisht një situatë të favorshme 
për forcat revolucionare, që luftojnë për çlirimin sho- 
qëror e kombëtar, për ndërtimin e një bote të re pa 
kapitalistë e kolonialistë. Problemi themelor, që qën- 
dron tani përpara komunistëve dhe revolucionarëve të 
vërtetë, si në vendet kapitaliste, ashtu edhe atje ku 
sundojnë revizionistët, është të veprojnë me guxim dhe 
me konsckuencë në rrugë revolucionare, në luftën 
kundër imperializmit dhe veglave të tij — revizionis- 
tëve modernë. 

Borgjezia kapitaliste botërore ka mobilizuar të 
gjitha forcat dhe lufton, pikërisht që revolucioni të 
shuhet atje ku ka filluar, të mos ndizet atje ku po 
përgatitet dhe të zhduket atje ku ka fituar. Në para- 
rojë të luftës së saj të egër ideologjike e politike bor- 
gjezia ka vendosur revizionistët modernë, tradhtarët 

më të ulët e më të djallëzuar të marksizëm-leninizmit. 
Në këto kushte, revizionizmi modern përbën një rrezik 
të madh aktual për revolucionin dhe për socializmin. 

Përse marksistë-leninistët insistojnë në këtë çësh- 
tje, përse ata e kanë cilësuar dhe e cilësojnë revizio- 
nizmin modern si një rrezik të madh për revolucionin 
e socializmin, përse ata u bëjnë thirrje gjithë revolu- 
cionarëve të bashkojnë radhët dhe të luftojnë me gu- 
xim dhe pa kompromis deri në shkatërrimin e plotë 
ideologjik e politik të revizionizmit2 

Përgjigjja është e qartë. Revizionizmi modern për- 
bën një rrezik të tillë, pasi në krye të tij qëndrojnë re- 
vizionistët sovjetikë, të cilët kanë uzurpuar frenat e 
Partisë Komuniste dhe të shtetit sovjetik, të vendit ku 
u krye Revolucioni i Tetorit dhe ku për herë të parë 
fitoi socializmi. Ai përbën një rrezik të tillë, pasi, në 
vendet e ish-demokracisë popullore të Evropës, revi- 
zionizmi ka rrëmbyer pushtetin, pasi në shumë parti 
komuniste e punëtore të botës, ku kuadrot kryesorë 
janë borgjezuar, klikat revizioniste kanë shtënë në 
dorë udhëheqjen dhe aparatet e partisë, shfrytëzojnë 
për qëllimet e veta traditat e organizimit të punonjës- 
ve, mbajnë nën drejtimin e tyre sindikatat e punëtorëve 
dhe aparatet e kuadrot e tyre të borgjezuar. Revizio- 
nistët disponojnë fonde € materiale kolosale për të 
financuar diversionin politik, ideologjik dhe organiza- 
tiv në gjithë botën, disponojnë mjete të mëdha propa- 
gandistike për të shtrembëruar teorinë marksiste-le- 
niniste, për ta revizionuar atë dhe për ta paraqitur 
këtë deformim si ezhvillim aktual e realist në kushtet 
e epokës sonër, me një fjalë, për t'ua përshtatur në 

mënyrë të kamufluar marksizëm-leninizmin e revizio- 
nuar interesave të borgjezisë, së cilës ata i shërbejnë 
me zell. 

Në këto kushte, revizionistët përpiqen ta identi- 
fikojnë veten e tyre me komunizmin. Sipas propagan- 
dës që ata bëjnë, revizionizmin e tyre modern e para- 
qesin si “komunizmin ndërkombëtarr. Për revizionistët, 
valeanca e proletariatit ndërkombëtarr nuk është veçse 
aleanca e klikave revizioniste dhe -internacionalizmi 
proletarr është për ta, në fakt, internacionalizmi troc- 
kist, revizionist. 

E keqja është se përpjekjet për identifikimin e re- 
vizionizmit modern me komunizmin ndërkombëtar, vë- 
nien € shenjës së barazimit midis tyre, nuk i bëjnë 
vetëm krerët e revizionizmit modern. Pikëpamjet e 
shtrembra, të përhapura nga ata, zënë vend edhe te 
shumë komunistë sovjetikë, bile edhe në një pjesë të 
klasës punëtore sovjetike. Dhe pikërisht qenia e par- 
tisë revizioniste sovjetike në krye të rrymës së fortë 
antimarksiste të revizionizmit të tanishëm influencon 
shumë që të ruhen këto pikëpamje e, çka është më 
keq, të konfondohet shapi me sheqerin dhe të pengo- 
het revolucioni. 

Gjithashtu, akoma nuk është kuptuar si duhet nga 
të gjithë komunistët e vendeve të ndryshme dhe nga 
proletariati botëror se në Bashkimin Sovjetik ekzis- 
ton sot një parti e quajtur komuniste, që nuk ka asgjë 
të përbashkët me Partinë Komuniste (bolshevike) të 
Lenin-Stalinit. Partia e sotme në Bashkimin Sovjetik 
është një parti revizioniste, kundërrevolucionare, anti- 
komuniste. -Komunister ajo ka vetëm emrin, hiqet si 

leniniste, por e ka deformuar fund c krye e në çdo gjë 
Leninin. Ajo hiqet sikur ndërton komunizmin, por, 
në praktikë, po restauron kapitalizmin dhe ndihmon 
edhe partitë e tjera revizioniste të ecin në rrugën e 
saj. Në qoftë se Partia Komuniste e Bashkimit Sovje- 
tik ishte përpara ce bolshevikëve, tani partia revizioniste 
e Bashkimit Sovjetik është e menshevikëve, e trockis- 
tëve dhe e buharinistëve të rinj. 

Por, me gjithë faktin se jo të gjithë komunistët 
dhe klasa punëtore e Bashkimit Sovjetik e shohin se 
partia e tyre e vjetër heroike ka ndryshuar dhe ka 
degjeneruar, bolshevizmi nuk mund të humbasë dhe 
bolshevikëve nuk mund t'u zbutet zemra e nuk mund 
të rrinë më duarlidhur përpara tragjedisë që jetojnë. 
Tek ata po duken shenjat e një ringjalljeje revolucio- 
nare dhe ato janë inkurajuese. 


Bandat c zeza hrushoviane përpiqen 
të shtrëngojnë radhët e tyre kundër bolshevikëve 
dhe klasës punëtore 


Krerët hrushovianë, që proklamojnë si papët urbi 
et orbi se po ndërtojnë komunizmin- në Bashkimin 
Sovjetik, se, meqë u zhdukën klasat antagoniste, u da- 
shka shuar edhe lufta e klasave, kërkojnë tani nga 
partia stë vendosë disiplinën e hekurte. Kujt i nevo- 
jitet dhe kundër kujt duhet kjo disiplinë € hekurtr 
për të cilën insistoi kryerevizionisti Leonid Brezhnjev 
në konferencën e partisë të qytetit të Moskës, në javën 

e fundit të marsit e që tani trumbetohet me forcë të 
madhe nga 1 gjithë shtypi revizionist sovjetik 7 

“Disiplina e hekurtr që kërkojnë udhëheqësit so- 
vjetikë, është disiplinë e bandave të zeza, ec eserëve 
të rinj revizionistë, që, në shikimin e parë, duket se 
drejtohet kundër elementëve ultra të djathtë, të cilët, 
të lindur në atmosferën e krijuar nga vetë kursi hru- 
shovian, tani, nga ngjarjet në Çekosllovaki e në Po- 
loni, kanë filluar të aktivizohen edhe më tepër. Grupi 
i Brezhnjev-Kosiginit trembet se mos pëson fatin e 
Hrushovit apo të Novotnit, se mos një ditë këta dlibe- 
ralës, po t'u jepet shumë liri, mund të përmbysin edhe 
vetë klikën në fuqi. Duke i sulmuar revizionistët eks- 
tremistë, Brezhnjevi dhe shokët e tij kërkojnë që, nga 
njëra anë, t'i mbajnë këta në fre, ta kontrollojnë vetë 
procesin e degjenerimit borgjez dhe, nga ana tjetër, t'i 
shfrytëzojnë urrejtjen e përbuzjen e masave punonjëse 
për këta elementë dhe t'i bëjnë me vete e të mbështe- 
ten në to në çdo situatë që do të rrezikonte pozitën e 
tyre sunduese. 

Njëkohësisht, udhëheqësit revizionistë sovjetikë, 
duke kritikuar ultra të djathtët, mundohen të krijojnë 
iluzionin se ata luftojnë jo vetëm kundër adogmatikë- 
Ver, por edhe kundër arevizionistëve-, se ata, gjoja, 
ndjekin rrugën dleninister të luftës në dy fronte. Në 
të vërtetë kjo taktikë synon t'i konsolidojë pozitat e 
klikës në fuqi dhe të intensifikojë në qetësi dhe me 
sa më pak telashe luftën kundër marksizëm-leninizmit, 
revolucionit e socializmit. Kjo është një taktikë e rre- 
zikshme, e cila duhet demaskuar dhe duhet shparta- 
lluar. Asnjë iluzion nuk duhet të ketë se klikën e de- 

pjeneruar të Brezhnjev-Kosiginit, të zhytur kokë e 
këmbë në tradhti, ngjarjet e Çekosllovakisë, të Polonisë 
dhe aktivizimi i dliberalëver brenda Bashkimit Sovjetik 
mund ta sjellin në vete. Lufta kundër sultraver është 
një luftë për pushtet midis klikave revizioniste. Këto 
klika asgjë s'mund t'i korrigjojë. Vetëm revolucioni 
për përmbysjen e atyre që janë në fuqi, ose që luftoj- 
në për të marrë fuqinë, do t'i vërë partinë dhe shtetin 
sovjetik në rrugën e drejtë që hapi Revolucioni i Te- 
torit. 

Pikërisht, këtij revolucioni klika e Brezhnjev-Ko- 
siginit i trembet më shumë se çdo gjëje tjetër. Ajo ka 
frikë jo aq nga dliberalëte sesa nga masat popullore. 
Ajo e di fort mirë se një aktivizim i hapur i forcave 
ultrarevizioniste në Bashkimin Sovjetik, me tradita të 
mëdha revolucionare, nuk mund të shkojë aq lehtë si 
në Çekosllovaki. Një proces i tillë në Bashkimin So- 
vjetik nuk mund të mos shkaktonte rezistencën dhe 
revoltimin e revolucionarëve bolshevikë, të klasës pu- 
nëtore etj., që do të fshinte, së bashku me cultratr, 
edhe vetë klikën sunduese hrushoviane. Prandaj ddisi- 
plinar që kërkon Brezhnjevi drejtohet, në radhë të 
parë e mbi të gjitha, kundër bolshevikëve, kundër po- 
pullit, kundër gjithë atyre që puxojnë ose do të gu- 
xojnë të ngrihen kundër tradhtisë revizioniste. 

Zhvillimi i ngjarjeve të kohëve të fundit në Çe- 
kosllovaki e në Poloni u ka shkaktuar revizionistëve 
sovjetikë kokëçarje shumë serioze. Ato jo vetëm që po 
thellojnë përçarjen revizioniste, jo vetëm po shkaktojnë 
dezekuilibër në qëndrimet politike, shthurje në ma- 
rrëdhëniet reciproke ekonomike, por shkaktojnë mos- 

bindje edhe ndaj vetë traktateve të tyre ushtarako- 
-politike. 

Për revizionistët sovjetikë këto ngjarje ndikojnë 
rëndë në vetë politikën dhe në strukturën e brendshme 
të regjimit të tyre. Në qoftë se deri tani klika Brezh- 
njev-Kosigin mendonte se, pasi kishte hequr qafe Hru- 
shovin, kishte krijuar njëfarë stabiliteti të brendshëm, 
ngjarjet e Çekosllovakisë, të Polonisë e të tjerat kri- 
juan lëkundje të thella në gjirin e udhëheqjes së saj 
dhe treguan se astabilitetir i saj ishte i dobët. U vër- 
tetua në këtë mënyrë edhe një herë tjetër, se në udhë- 
heqjen revizioniste sovjetike nuk ka dhe nuk do të 
ketë kurrë stabilitet. 

Në fjalimin e revizionistit Brezhnjev, ky shqetësim 
i madh duket haptazi, prandaj ai i vuri theksin më 
të madh çështjes së sunitetit në partir, sunitetit leni- 
niste në mes partisë e klasës punëtore, sunitetit të 
çeliktë- në mes popullit dhe “Komitetit Qendror le- 
ninistr e të tjera profka të tilla. 

Për unitet të vërtetë mund të flitet vetëm në një 
parti marksiste-leniniste. Ky unitet arrihet duke ruaj- 
tur vijën e drejtë, parimet marksiste-leniniste të pa- 
shtrembëruara, normat leniniste të partisë të pabastar- 
duara. Por, në partinë aktuale revizioniste të Bashkimit 
Sovjetik, nuk mund të flitet as për unitetin marksist- 
-leninist dhe as për të gjitha ato parime që e formojnë, 
e ruajnë dhe e kalitin atë. Kjo ngjet pasi nuk ka dhe 
nuk mund të ketë unitet mendimi e veprimi ndërmjet 
klikave të ndryshme revizioniste, që sundojnë në par- 
tinë revizioniste të Bashkimit Sovjetik dhe në shtetin 
sovjetik, 

Uniteti bolshevik, i formuluar dhe i zbatuar nga 
Lenini, nga Stalini dhe nga Partia Bolshevike e Lenin- 
-Stalinit, është ai unitet që u duhet partive marksiste- 
“leniniste dhe pikërisht këtë unitet luftojnë, shkatërroj- 
në dhe nuk mund ta kenë kurrë revizionistët modernë. 

Uniteti bolshevik u arrit në luftëra të ashpra dhe 
të paprera të Leninit, të Stalinit dhe të Partisë Bolshe- 
vike jo vetëm kundër armiqve të jashtëm, imperialis- 
tëve dhe kapitalistëve, por edhe kundër carizmit dhe 
gjithë partive borgjeze kapitaliste të këtij regjimi, 
kundër partive pseudorevolucionare, gjatë dhe pas re- 
volucionit, kundër eserëve, trockistëve, zinovievistëve, 
buharinistëve dhe të gjithë oportunistëve të tjerë, të 
djathtë e stë majtër, agjentë të borgjezisë e të reaksio- 
nit, brenda dhe jashtë partisë. 

Uniteti bolshevik eliminoi fraksionet antileniniste 
në Partinë Bolshevike. Ai nuk lejoi dhe nuk mund të 
lejonte kurrë, as legalisht, as ilegalisht, fraksione në 
gjirin e partisë marksiste-leniniste. Në qoftë se ngjet 
e kundërta dhe nuk luftohet për shembjen e plotë të 
çdo lloj fraksioni, partia komuniste nuk mund të jetë 
dhe as mund të quhet kurrë parti leniniste, pasi në 
çështjen kryesore ajo ka mohuar atëherë ato parime 
dhe ato norma që e bëjnë atë detashmentin e orga- 
nizuar marksist-leninist të proletariatit. Një parti e 
tillë e humbet, e zhduk qëllimin vendimtar të qenies 
së saj si një parti monolite e proletariatit, për ven- 
dosjen e diktaturës, për ndërtimin e socializmit dhe 
të komunizmit. Një parti e tillë shndërrohet në një 
arenë ku grupe të veçanta, me interesa të veçantë, me 
qëllime të veçanta, luftojnë për epërsi, për fuqi. Një 

parti e tillë përpiqet të ruajë vetëm maskat, pamjen 
e jashtme të një partie të vetme, me qëllim që të gë- 
njejë dhe asgjë tjetër. 

Në një parti të tillë është degjeneruar sot edhe 
Partia Komuniste e Bashkimit Sovjetik. Në partinë 
aktuale revizioniste të Bashkimit Sovjetik nuk ekziston 
dhe nuk mund të ekzistojë unitet. Prandaj, shtrohet 
pyetja: Për cilin unitet bëjnë fjalë revizionistët sovje- 
tikë, me Brezhnjevin në krye” 

Ata bëjnë thirrje për një unitet të klikave të 
ndryshme në gjirin e partisë dhe në udhëheqjen e par- 
tisë revizioniste të Bashkimit Sovjetik përpara rrezi- 
qeve të mëdha që i kërcënojnë, si nga jashtë, ashtu 
edhe nga brenda. 

Rreziku i brendshëm është i madh për ta. Ai vjen 
edhe nga përçarja brenda gjirit të tyre revizionist, por 
edhe nga traditat e mira revolucionare të Partisë Bol- 
shevike të Lenin-Stalinit, tradita që revizionistët so- 
vjetikë përpiqen t'i shtypin, t'i bastardojnë ose, me 
demagogji, t'i kanalizojnë për interesat e tyre. 

Këto tradita janë krijuar nga Revolucioni i Madh 
i Tetorit dhe nga lufta e bolshevikëve, nga idetë e 
Leninit e të Stalinit, mbi bazën e të cilave u formua 
dhe u kalit një parti e madhe, u vendos diktatura e 
proletariatit, u ngrit shteti i parë socialist i punëtorëve 
e i fshatarëve, u ndërtua me sukses socializmi, u zgjidh 
drejt edhe çështja nacionale, aq e koklavitur në Bash- 
kimin Sovjetik. Në procesin e luftës së klasave, të 
udhëhequr në mënyrë energjike nga Lenini dhe nga 
Stalini, u forcua diktatura e proletariatit, u ngrit dhe 
u kalit ndërgjegjja e punonjësve, u forcua aleanca e 

klasës punëtore me fshatarësinë, u dërrmuan fraksionet 
brenda dhe jashtë partisë dhe u zhdukën mundësitë e 
vegjetimit, qoftë në heshtje, qoftë për formë, të bërtha- 
mave të partive të tjera, borgjeze, gjoja përparimtare. 
Që nga fitorja e revolucionit e deri tani, edhe në Bash- 
kimin Sovjetik ka pasur dhe ka vetëm një parti politike. 

Partia Bolshevike e Bashkimit Sovjetik hodhi tra- 
ditën e një partie të vetme në fuqi dhe gjeneratat e 
reja të Bashkimit Sovjetik, pas revolucionit, nuk kanë 
njohur dhe nuk njohin veçse një parti, prandaj ato 
janë të lidhura me këtë traditë. 

Por, me ardhjen e hrushovianëve në fuqi, u atakua 
frontalisht sistemi socialist i ndërtuar në Bashkimin 
Sovjetik nën maskën se “po kalohet në komunizëm, 
u atakua diktatura e proletariatit nën maskën e “push- 
tetit të të gjithë popullite, që do të thotë liberalizim 
i pushtetit, u rehabilituan tradhtarët e revolucionit, 
tradhtarë të çdo ngjyre dhe u bë përgatitja e terrenit 
për rimëkëmbjen e bazës së re shoqërore kapitaliste, 
me strukturë dhe me superstrukturë të re. Shpallja e 
PK të Bashkimit Sovjetik apartia e gjithë popullitr 
është ura kalimtare drejt kënetës oportuniste dhe eli- 
minimit të të gjitha traditave revolucionare të Partisë 
Komuniste Bolshevike. Të gjitha këto krijojnë kushtet 
e favorshme për likuidimin edhe të traditës së partisë 
së vetme udhëheqëse, megjithëse kjo nuk është në 
interesin e hegjemonisë së shtetit të madh revizionist 
sovjetik dhe të lidhjeve të kombësive të ndryshme, që 
rrojnë në Bashkimin Sovjetik. 

Revizionizmi modern sovjetik është përçarja e si- 
gurt. Zbatimi me përpikëri dhe mbrojtja e mësimeve 

të Lenin-Stalinit janë uniteti. Mbi bazën e këtyre më- 
simeve u zgjidh drejt çështja e kombësive dhe u krijua 
Bashkimi i Republikave Socialiste Sovjetike. Vetëm 
mbrojtja e ideve të Leninit e të Stalinit mund ta ruajë 
unitetin e Bashkimit Sovjetik dhe të kombësive që e 
formojnë atë. Revizionizmi modern hrushovian do t'i 
shkallmojë Bashkimin e Republikave Socialiste So- 
vjetike dhe unitetin leninist në mes të kombësive. 
Krijimi i partive të tjera borgjeze revizioniste në 
Bashkimin Sovjetik do të vijë si rezultat i mëvonshëm 
i shthurjes dhe i degjenerimit të Bashkimit Sovjetik, 
si nga ana politiko-ideologjike e morale, ashtu edhe 
nga ana ekonomiko-shtetërore. Rruga e revizionizmit 
është rruga e tradhtisë së komunizmit, e lëshimeve 
ndaj borgjezisë, e nacionalizmit. Eksperienca e deri- 
tanishme tregon se sa më thellë zhvillohet procesi i 
degjenerimit revizionist, aq më shumë koncesione u 
bëhen imperialistëve, borgjezisë dhe nacionalistëve të 
ndryshëm. Klikat e reja revizioniste, që vijnë në push- 
tet, pasi përmbysin klikat e vjetra, janë gjithnjë e më 
të gatshme për të ecur në këtë rrugë. Revizionistët so- 
vjetikë nuk bëjnë përjashtim. Ata do të detyrohen të 
lëshojnë qoftë përpara borgjezisë së brendshme, qoftë 
përpara nacionalizmit të republikave të ndryshme, ash- 
tu siç po lëshojnë para imperialistëve dhe në marrëdhë- 
nijet me aleatët c tyre revizionistë të vendeve të tjera. 
Revizionistët sovjetikë hiqen si internacionalistë 
dhe akuzojnë Titon e Dubçekun si nacionalistë e sho- 
vinistë, siç janë në të vërtetë, por, në fakt, edhe vetë 
ata janë po aq, në mos më tepër, nacionalistë e sho- 
vinistë. Ata, për të maskuar fytyrën e tyre tradhtare, 

edhe udhëheqjen e kanë ujdisur, duke sjellë njerëz nga 
kombësi të ndryshme, në mënyrë të tillë sikur për- 
faqësohen kombësitë e ndryshme të Bashkimit Sovje- 
tik. Por, në fakt, gjithë veprimtaria e tyre karakteri- 
zohet nga shovinizmi i shtetit të madh, nga tendenca 
hegjemoniste ruso-ukrainase, nga një politikë reaksio- 
nare nacionaliste, që nuk mund të çojë veçse në sun- 
dimin me anën e forcës, gjë që do të shpjerë në çarjen 
e Bashkimit. 

Degjenerimi i plotë do të vijë me çarjen e Bashki- 
mit Sovjetik në shumë shtete nacionale, të sunduara 
nga klika borgjeze kapitaliste, që do të marrin fuqinë 
në to. Procesi i degjenerimit titist në çështjen nacio- 
nale, për të mos folur për anët e tjera, procesi i shthur- 
jes së partisë në Çekosllovaki dhe ngjallja e ndjenjave 
shoviniste nacionale të çekëve e të sllovakëve, janë 
preludi i simfonisë së madhe revizioniste, që do të 
luhet në Bashkimin Sovjetik. 

Revizionistët sovjetikë do të përpiqen me çdo 
kusht dhe me forcë ta evitojnë këtë shthurje të madhe, 
sepse atyre, edhe si shtet i madh hegjemon kapitalist, 
nuk u intereson një gjë e tillë, por, në këtë rast, ata 
do të tregohen që s'janë veçse shovinistë të shtetit të 
madh dhe s'mund të gënjejnë më njeri me maskën e 
një shteti socialist. Ata përpiqen dhe do të përpiqen 
që, për interesat e tyre, ta ruajnë traditën e një par- 
tie të vetme udhëheqëse, të Partisë Komuniste të 
Bashkimit Sovjetik. Lufta e fraksioneve të ndryshme 
revizioniste, brenda në gjirin e partisë dhe të udhë- 
heqjes, do të zhvillohet për një kohë të gjatë, brenda- 
përbrenda në parti. në udhëheqje, por ajo do të kalojë 

dhe jashtë saj, në partitë e republikave dhe në repu- 
blikat vetë. 

Në luftën për pushtet klikat revizioniste nuk do 
të mungojnë të shfrytëzojnë edhe traditën e Partisë 
Komuniste (bolshevike) kundër fraksionistëve dhe de- 
viatorëve. Nën këtë maskë Hrushovi dhe hrushovianët, 
përveç përgatitjes së terrenit nga ana politiko-ideolo- 
gjike dhe organizative kundër Stalinit dhe leninizmit, 
goditën grupin e Molotovit, si santipartir. Pas kësaj, 
ndodhi eliminimi i vetë Hrushovit dhe i njerëzve të tij. 

Por, megjithëkëtë, aktualisht, në udhëheqjen so- 
vjetike dhe në tërë partinë ekzistojnë divergjenca të 
thella, ekzistojnë grupe aktive që luftojnë për dominim, 
ekziston, pra, edhe luftë e ashpër në mes tyre. Ai që 
do të sundojë përkohësisht, do të përpiqet të dobësojë 
klikat kundërshtare, t'i neutralizojë ato dhe, më në 
fund, po të bëhen të rrezikshme, t'i eliminojë duke u 
vënë etiketën sgrup antipartir, sepse pseudopartia për 
ta është tani për tani strumbullari që mund të gënjejë 
masat e popullit sovjetik, të mësuara me traditën. Por, 
mbi të gjitha, klikat që do të fitojnë e do të sundojnë, 
do të mbështeten efektivisht në armët e diktaturës së 
tyre, në forcat e sigurimit dhe në ushtrinë. 

Është fakt se hrushovianët, në të gjitha vendet re- 
vizioniste, që në fillim, goditën sigurimin, Ministrinë e 
Punëve të Brendshme, -duke e pastruarr sistematikisht. 

Tani, në përgjithësi, armën e sigurimit revizionis- 
tët e kanë spastruar nga kundërshtarët dhe e kanë 
të tyren. Por e kujt është ajo, e cilës klikë” Ajo është 
e më të fuqishmes. Këtë e tregon heqja e Shelepinit 
dhe e Semiçasnit, dy. revizionistë të rinj këta, që, me 

siguri, janë në opozitë me të tjerët. Kurse në ushtri 
vepruan gjithashtu, por këtu jo aq brutalisht. Duke 
e konsideruar atë si një forcë të madhe e të rrezik- 
shme, ata vepruan dhe veprojnë me kujdes, sidomos 
nëpërmjet krerëve të saj. Atje përkëdhelin krerët, i he- 
qin kuadrot me dhjetëra mijë, i dekorojnë, u japin 
vila, i nxjerrin në pension, i komprometojnë etj. Ten- 
denca kryesore, si kudo, edhe në ushtri, është degje- 
nerimi dhe edukimi me politikën antiproletare, lidhja 
e krerëve pas qerres së klikës më të fuqishme, me 
qëllim që ta përdorin edhe ushtrinë si armën e shtyp- 
jes dhe të dhunës kundërrevolucionare. 

Revizionistët sovjetikë kanë shumë kujdes që de- 
gjenerimi i partisë, i shtetit dhe i ekonomisë të mos 
bëhet në mënyrë anarkiste, siç e filloi sharlatani bufon, 
Hrushovi, të cilin e eliminuan, sepse u shkaktonte 
rreziqe të parakohshme, siç u shkaktoi. Pasardhësit e 
Hrushovit, duke degjeneruar partinë, në dukje i ruajnë 
format e organizimit të përgjithshëm. Ata bëjnë shumë 
organizime dhe riorganizime në administrata të ndry- 
shme, po, për t'u maskuar, i ruajnë format e përgjith- 
shme të shtetit. Ata flasin për “ndryshim të Kushtetu- 
tës- dhe gjoja punojnë për të, por nuk nguten. 
Pushtetin sovjetik ata e minojnë, por, njëkohësisht, 
mundohen t'i vënë maska, të ruajnë pamjen socialiste. 

Për sa u përket organizimit të ekonomisë, ndry- 
shimeve që bëjnë në këtë drejtim, ata shkojnë më 
hapur drejt likuidimit të ekonomisë socialiste dhe 
transformimit të saj në një ekonomi kapitaliste. Dhe 
nuk mund të ngjasë ndryshe, pasi është një gjë që nuk 
mund të maskohet. Këtë e lyp objektiviteti i krijimit 

të klasës së re kapitaliste revizioniste, e lyp interesi 
i klikave në fuqi, e lypin aleancat e reja me kapitaliz- 
min botëror dhe, në radhë të parë, me imperializmin 
amerikan, e lyp nevoja e diktaturës së tyre borgjeze, 
e cila shtyp dhe do të shtypë gjithnjë më me forcë 
masat e popullit e revolucionin brenda dhe do të akti- 
vizojë luftën për hegjemoni jashtë. 

Por, në të gjithë këtë proces, që po zhvillohet në 
Bashkimin Sovjetik dhe në gjirin e partisë revizio- 
niste të Bashkimit Sovjetik, nuk janë vetëm klikat 
revizioniste që punojnë e veprojnë. Vërtet që ato sun- 
dojnë, aktualisht, nëpërmjet një partie të vetme udhë- 
heqëse, ashtu siç udhëhiqnin bolshevikët më parë, por 
kjo nuk do të thotë se në gjirin e partisë revizioniste 
të Bashkimit Sovjetik dhe jashtë partisë, në gjirin e 
klasës dhe të masës, nuk punon edhe bolshevizmi, me- 
gjithëse tani ai ndodhet në minoritet, në gjysmilegali- 
tet, ose në ilegalitet të rëndë. 

Në Bashkimin Sovjetik, ndryshe nga vendet e 
tjera, bolshevikët mund ta kenë filluar ose do ta fi- 
llojnë punën e tyre brendapërbrenda partisë, si frak- 
sion akoma i vogël dhe në ilegalitet të rëndë, ashtu 
siç mund ta fillojnë ose ta kenë filluar jashtë partisë, 
ose, njëkohësisht, nga brenda dhe nga jashtë për të 
rikrijuar Partinë e lavdishme Bolshevike të Lenin- 
-Stalinit. Revolucionarët sovjetikë, sigurisht, do t'i 
shfrytëzojnë edhe format, metodat e taktikat e spro- 
vuara të Partisë Bolshevike. Edhe rrethanat dhe kush- 
tet e reja do t'i kenë parasysh dhe do të dinë t'i shfry- 
tëzojnë. Eksperienca që do të fitohet, do të ketë 
patjetër një rëndësi të madhe për të ardhmen. 

Zhvillimi i ngjarjeve në botë dhe në lëvizjen ko- 
muniste ndërkombëtare na e ka bërë të qartë se re- 
vizionistët sovjetikë, në aleancë të ngushtë me impe- 
rializmin amerikan, janë bërë armiqtë e betuar e 
dinakë të revolucionit dhe të luftërave çlirimtare të 
popujve të botës. 

Këta veprojnë në arenën ndërkombëtare në emër 
të Bashkimit Sovjetik, këta veprojnë në lëvizjen komu- 
niste ndërkombëtare në emër të leninizmit, në emër të 
Partisë Komuniste (bolshevike) të Bashkimit Sovjetik. 

Ky është një rrezik i madh, që kërcënon lirinë 
e popujve, revolucionin, socializmin dhe komunizmin. 

Partia e Punës e Shqipërisë këto pozita mashtrue- 
se, që kanë zënë revizionistët sovjetikë, i ka demas- 
kuar, i ka luftuar dhe do t'i demaskojë e do t'i luftojë 
deri në fund, pasi ajo mendon se është e vetmja rrugë 
e luftës revolucionare marksiste-leniniste, për të bërë 
dallimin midis Partisë Komuniste (bolshevike) të Bash- 
kimit Sovjetik të Lenin-Stalinit dhe partisë aktuale 
revizioniste sovjetike, për të bërë dallimin në mes 
Bashkimit Sovjetik, që krijuan dhe ndërtuan Lenini, 
Stalini dhe bolshevikët, dhe Bashkimit Sovjetik aktual, 
që revizionistët modernë sovjetikë e kanë degjeneruar. 

Pa e bërë këtë dallim dhe pa ec bërë këtë luftë të 
ashpër dhe pa kompromis kundër rrymës revizioniste 
dhe mjeteve të pushtetit dhe të fuqisë së saj, lufta 
kundër imperializmit botëror, me atë amerikan në 
krye, nuk mund të bëhet si duhet dhe as revolucioni 
botëror nuk mund të ecë përpara me ritmin e duhur. 

Interesi i madh i popujve dhe i revolucionarëve 
sovjetikë, interesi i komunizmit botëror, është të ri- 

përtërihet Bashkimi Sovjetik i vërtetë socialist, siç e 
krijuan Lenini, Stalini dhe bolshevikët. Interesi i re- 
volucionit kërkon që Bashkimi Sovjetik i vërtetë so- 
cialist të jetë i fortë, me autoritet të paprekshëm 
ndërkombëtar, siç ishte në kohën e Leninit dhe të 
Stalinit. Tani, revizionistët hrushovianë i kanë ulur 
përtokë prestigjin dhe autoritetin si të Bashkimit So- 
vjetik, ashtu edhe të Partisë së tij Komuniste. Në këtë 
situatë duhet shpëtuar Bashkimi 1 vërtetë Sovjetik, 
krijesa e Revolucionit të Tetorit. Por si mund të arri- 
het kjo” Vetëm një rrugë ka dhe kjo është rruga c 
luftës revolucionare për shkatërrimin e klikës revizio- 
niste që sundon tani në Bashkimin Sovjetik. Kjo është 
detyrë historike, që qëndron para klasës punëtore të 
Bashkimit Sovjetik, para bolshevikëve dhe revolucio- 
narëve të vërtetë sovjetikë. Stuhia e një revolucioni 
të dytë të madh proletar në Bashkimin Sovjetik do të 
fshijë nga faqja e dheut revizionistët hrushovianë. 


Kontradiktat midis klikave revizioniste kanë 
degjeneruar në një luftë për jetë a vdekje 
midis tyre 


Tani është fakt se hegjemonia e krerëve sovjetikë 
në stanin revizionist po çahet, pasi revizionizmi, si 
rrymë borgjeze që është, ka në gjirin ec vet kontradikta 
të shumta dhe, në praktikë, ndeshet në kundërshtime 
me partnerët dhe me aleatët e tij. Ne sot jemi dëshmi- 
tarë të faktit që klikat revizioniste, të cilat janë ose 
jo në fuqi, po grinden, po ndahen dhe po futen në 

luftë me revizionistët sovjetikë. Këtë gjendje marksis- 
të-leninistët e kanë parashikuar prej kohësh, prandaj, 
asnjë komunist, asnjë fraksion i klasës punëtore të 
ndonjë vendi, nuk duhet të gënjehet nga veprimet 
gjoja cindipendenter, asovraner të ndonjë klike re- 
vizioniste dhe të ketë iluzionin më të vogël se këto 
klika u bënë sburra të mirër, pasi u ndanë nga revi- 
zionistët sovjetikë. Vendimtarë në gjykimin e këtij fe- 
nomeni janë orientimi klasor, lufta klasore, besnikëria 
ndaj mësimeve të Marksit, të Engelsit, të Leninit, të Sta- 
linit dhe zbatimi i tyre në mënyrë konkrete, me konse- 
kuencë, me trimëri, pa marrë parasysh asnjë sakrificë. 
Duhet të mbajmë parasysh se revizionistët mo- 
dernë tani nuk i preokupon më aq shumë, si në kohët 
e para, koordinimi midis tyre i formulave stereotipe 
revizioniste, të fabrikuara nga ofiçinat hrushoviane të 
Kremlinit dhe të servirura me zell në çdo supë nga 
neofitët revizionistë. Ato u bënë bajate dhe u përsë- 
ritën aq shumë, sa u doli boja. Të gjithë e lanë në llucë 
frazeologjinë boshe të hrushovianëve. Çdo grup revi- 
zionist, në fuqi ose jo, mori përsipër, në emër të cle- 
ninizmite, stë çlirohejr përgjithmonë nga çdo zgjedhë, 
sidomos nga zgjedha e diktaturës së proletariatit- dhe 
e “ideologjisë marksiste-leninister. Çdo teori e tyre, jo 
vetëm e revizionistëve, por edhe c aleatëve të tyre të 
rinj ideologjikë ose politikë, çonte, sipas tyre, në so- 
cializëm me disa të shtyra, me disa slogane, me shumë 
gënjeshtra, por -çdo gjë tani çonte në socializëm-. 
Çdo grup revizionist filloi tani të jetë i lirë dhe të 
ndërtojë planet e tij të shkëputjes dhe të ribashkimit, 
të shkatërrimit dhe të riintegrimit. Këndej doli, naty- 

risht, e bazuar në teorinë se ndriturr hrushoviane, se 
çdo vend, meqë ka specifikat e tij, duhet të ndërtojë 
edhe një socializëm specifik. Dhe cilido vend revizionist 
filloi të mos u vërë më veshin frazave stereotipe që 
nxirrte ofiçina e Kremlinit, filloi të formulonte formu- 
lat e veta specifike, të formulonte teoritë e veta si ta 
organizonte shtetin e ri kapitalist në vendin e tij, si t'ia 
adaptonte këtij shteti ekonominë, si ta likuidonte par- 
tinë komuniste, si të krijonte partitë e tjera borgjeze 
dhe ta ndante fuqinë me to, si ta bënte me vete armën 
e sigurimit e ushtrinë dhe, nga armë të diktaturës së 
proletariatit, t'i kthente këto në armë kundër proleta- 
riatit dhe punonjësve. 

Përveç këtyre drejtimeve kryesore, revizionistët 
në fuqi në këto vende i preokuponte shumë, e në ra- 
dhë të parë, mënyra dhe forma se si do të ndaheshin 
me revizionistët sovjetikë. Ky ishte zinxhiri i madh, 
që duhej shkëputur. Ata kishin midis tyre shumë lidh- 
je, ideologjike, ekonomike, politike, kulturore, ushtara- 
ke etj., të hapëta e të fshehta, lidhje shtetërore, lidhje 
ndërshtetërore, lidhje klikash, lidhje personash, lidhje 
spiunazhi. Një rrjet i tërë i ndyrël 

Natyrisht, midis tyre do të ngjiste, siç ngjet midis 
gangsterëve, “rregullimi i hesapever-. Dhe ky rregullim 
i hesapeve ka filluar, bile ka ecur mjaft përpara. Pran- 
daj, këtu tani nuk është më shumë çështja xe korrigji- 
mit të formulave të teorisër, por ata veprojnë me ko- 
bure në dorë, -0 çantën, 0 jetën”, si të thuash. Revizio- 
nistët kanë filluar një luftë për jetë a për vdekje 
midis tyre. 

E famshmja mbledhje e Moskës, që u vendos në 

“karnavalet e Budapestite, siç e tregoi tani edhe mble- 
dhja tjetër në Budapest, e komisionit për përgatitjen 
e mbledhjes së nivelit të lartër, zor se merret .vesh 
për ç'qëllim bëhet, për të vendosur spaqen- në Viet- 
nam, apo për të vendosur spaqenr në stanin revizionist, 
domethënë, për të pajtuar gangsterët revizionistë, që i 
kanë nxjerrë thikat njëri-tjetrit. Kjo konferencë, ndër 
të tjera, duhet të mbulojë të gjithë gjendjen mizerabël 
në të cilën ndodhet partia revizioniste e Bashkimit So- 
vjetik dhe disfatat e revizionistëve sovjetikë. Kjo nuk 
është një konferencë komuniste dhe mbledhjet e ndry- 
shme përgatitore që po zhvillohen, u përngjasin prapa- 
skenave të tregjeve të kuajve, të kurseve të tyre dhe 
të ekspozitave tregtare, ku janë mbledhur lloj-lloj ma- 
trapazësh, tregtarësh, hajdutësh dhe bëjnë allishveri- 
she, japin e marrin firma, fjalë, rubla e dollarë, për 
të thënë kështu, për të mos thënë ashtu, për të mbroj- 
tur këtë, ose për të sharë atë. 

Mbledhja e re e Budapestit tregoi akoma më qartë 
kalbëzimin dhe degjenerimin ec mëtejshëm të stanit 
revizionist. Vetëm pak javë kaluan nga mbledhja e 
mëparshme, në të cilën morën pjesë 6T parti revizio-. 
niste, dhe në seancën e re erdhën, çalë-çalë,. 54 parti. 
Të shohim sa do të venë në Moskë në nëntor. Atje do 
të bëhet bilanci, por duket që tani se ai do të jetë i 
vajtueshëm. Mbledhja e re revizioniste e Budapestit, 
për numrin dhe për kualitetin e pjesëmarrësve të saj, 
qe një dështim i plotë për revizionistët sovjetikë. Pra- 
ndaj, edhe pjesa më e madhe e pjesëmarrësve, u dë- 
buan dhe mbetën vetëm 22 që të përgatitnin çorbën, 
që do të serviret në mbledhjen e ardhshme të Moskës. 

Një nga objektivat kryesorë të mbledhjes së këtyre 
banditëve do të jetë përsëri lufta kundër Partisë Ko- 
muniste të Kinësi, Partisë së Punës të Shqipërisë dhe 
marksizëm-leninizmit. Këtë ata nuk do ta harrojnë ku- 
rrë, pasi lufta që bëjnë partitë e vërteta marksiste- 
-leniniste për demaskimin e revizionizmit, u rri si 
shpata e Damokleut mbi kokë. Roli i partive revizio- 
niste, vetë ekzistenca e tyre janë të shtypin revolucio- 
nin në vendin c tyre dhe në botë e, në radhë të parë, 
të mposhtin ato vende të cilat mbajnë lart flamurin e 
marksizëm-leninizmit, të revolucionit dhe të çlirimit 
të popujve. 

Çdo ditë tregon dobësinë e revizionistëve modernë 
dhe, pikërisht, ky vit po bëhet për ta dhe, në radhë të 
parë, për revizionistët sovjetikë, viti i katastrofës. Këtë 
vit u shkëput nga zinxhiri Çekosllovakia. Në këtë rru- 
gë është edhe Polonia. Më pas do t'u vijë radha Hun- 
garisë. Bullgarisë e satelitëve të tjerë. Këto probleme 
revizionistëve sovjetikë, sigurisht, nuk do t'ua zgjidhin 
as bohema revizioniste, as -numrir i partive revizioniste 
të vendeve kapitaliste, që vijnë në mbledhje-panaire 
për të marrë shpërblimet e premtuara. 

Kontradiktat e mëdha, që i brejnë revizionistët në 
mes tyre, shprehen gjithnjë e më qartë në formën e 
puçeve e të komploteve të nëndheshme për të rrëzuar 
njëri-tjetrin dhe në formën e kritikave të brendshme 
në partitë e gjithsecilit. 


1 Në atë kohë besohej se Partia Komuniste e Kinës ishte 
në pozita të drejta, por, më vonë, faltet treguan qartë se ajo 
asnjëherë s'ka qenë një parti e vërtetë marksiste-leniniste. 


64 ENVER HOXHA 


Por të gjitha këto halle, që u kanë rënë mbi kokë 
revizionistëve modernë e, në radhë të parë, revizionis- 
tëve sovjetikë, këta përpiqen t'i mbulojnë me një perde 
tymi sa më të errët, që të mos munden dot të shohin 
qartë as anëtarët e partisë revizioniste të Bashkimit 
Sovjetik, as popujt sovjetikë. Dhe, pikërisht, në këtë 
drejtim punon propaganda ec tyre, për ta bërë sa më të 
ngathët, sa më të fjetur, sa më apolitike kokën e nje- 
rëzve sovjetikë, për t'i bërë këta të rrojnë dhe të 
gjykojnë me disa formula që u servir udhëhegja, të 
mos shohin më larg se hunda e tyre dhe, në rast se 
arrijnë të shohin diçka më tej, t'i shohin gjërat me 
syzet e megalomanit. Duke spekuluar dhe duke fryrë 
qëllimisht ato që mund të jenë krenari e ligjshme e 
qytetarit sovjetik, si të mjeriut që lindi në vendin ku 
lindi Leninir, të “njeriut që shkoi i pari në Kozimosr, 
të unjeriut që do të vejë i pari në Hënë etj., udhëhe- 
qësit sovjetikë kërkojnë t'i bëjnë njerëzit sovjetikë që 
të tjerët t'i shikojnë si miza, që të mendojnë se të 
tjerët s'dinë gjë, se të tjerët janë të vegjël, prandaj 
duhet të rrojnë nën hijen e tyre. Për t'i bërë njerëzit 
t'i shohin gjërat me syrin e megalomanit, herë pas 
here, udhëheqësit sovjetikë kanë nevojë edhe për or- 
ganizimin e ndonjë spektakli të madh, që t'i shërbejë 
këtij qëllimi. Për këtë arsye organizohet edhe konfe- 
renca antikomuniste e Moskës, që u vendos në skarna- 
valet e Budapestit. 

A mund të veprojnë ndryshe revizionistët moder- 
në me partitë dhe me popujt e tyre” A mund të ve- 
projnë ndryshe revizionistët modernë në lëvizjen ko- 
muniste ndërkombëtare” Jo, në asnjë mënyrë. 

Revizionizmi modern ka frikë nga komunistët e 
vërtetë, nga populli dhe nga lëvizja komuniste mark- 
siste-leniniste ndërkombëtare për t'i shtruar hapur 
problemet dhe për t'ua nënshtruar ato kritikës serioze 
dhe analizës bolshevike nga ana e partisë, e popullit dhe 
e komunizmit ndërkombëtar. Ai ka frikë se demaskohet 
keq dhe shpartallohet plotësisht. Revizionistët i japin 
partisë së tyre atë që u intereson atyre, të përgatitur, 
të zbukuruar, me plot gënjeshtra, me shtrembërime 
dhe me shpifje. -Pse Partia e Punës e Shqipërisë hyri 
në konflikt me Partinë Komuniste të Bashkimit Sovje- 
tik dhe me udhëheqjen revizioniste sovjetike2-. “Fare 
thjeshtë, — u thanë tradhtarët revizionistë anëtarëve 
të partisë së tyre, — udhëheqja e Partisë së Punës të 
Shqipërisë dhe e shtetit shqiptar u shit te kapitalistët 
perëndimorër e kështu me radhë për çdo gjë. 

Klikat revizioniste në vendet e tyre u kanë hedhur 
zinxhirë të rëndë luftës politike dhe ideologjike të 
revolucionarëve, polemikës leniniste. Me të gjitha mje- 
tet dhe me të gjitha forcat, revizionistët modernë po 
e sulmojnë marksizëm-leninizmin, po e shtrembërojnë 
atë. Partia e Punës e Shqipërisë, duke i qëndruar bes- 
nike marksizëm-leninizmit dhe duke kryer detyrën e 
saj internacionaliste, flet hapur dhe demaskon me 
guxim parimor të gjitha këto tradhti që po bëhen. Pi- 
kërisht për këtë, revizionistët modernë, së bashku me: 
aleatët e tyre kapitalistë, e sulmojnë Partinë e Punës 
të Shqipërisë dhe kanë vendosur ligjin e heshtjes mbi 
të vërtetat që përhap ajo. 

Por, sado përpjekje që të bëjnë revizionistët, ata 
nuk mund të mbulojnë kalbëzimin dhe degjenerimin 

gjithnjë e më të madh të partive të tyre, ashtu siç 
nuk mund të ndalojnë shkatërrimin ec frontit revizio- 
nist dhe të falimentimit të hegjemonisë sovjetike mbi 
të. Asnjë mbledhje, asnjë takim, qofshin këto dypalë- 
she e pesëpalëshe, apo më shumë, siç ishin ato që u 
zhvilluan ditët e fundit në Moskë, nuk mund të vërë 
rregull në stanin revizionist. Shovinizmi i shtetit të 
madh i udhëheqësve sovjetikë, përpjekjet e tij për 
sundim e për nënshtrim të aleatëve të tij, favorizojnë 
dhe rritin nacionalizmin dhe tendencat centrifugale 
në anën tjetër. Ashtu si lufta midis grupeve të ndry- 
shme përbën një nga tiparet kryesore të jetës politike 
brenda çdo vendi revizionist, përçarjet dhe konfliktet 
midis vendeve revizioniste karakterizojnë shportën e 
karavidheve të revizionistëve modernë. 

Shpërthimi i tanishëm i grindjeve midis klikës së 
revizionistëve sovjetikë dhe partnerëve të saj revizio- 
nistë, nga njëra anë, si dhe grindjet për çështjet poli- 
tike, ekonomike e ushtarake midis klikave të vendeve 
të ndryshme revizioniste, nga ana tjetër, po duken 
sheshit. Kontradiktat midis tyre janë të thella dhe ato 
nuk mund të pajtohen kurrë. Në një të ardhme jo të 
largët, ne do të jemi dëshmitarë të përleshjeve dhe të 
shthurjeve akoma më të mëdha, gjerësia dhe thellësia 
e të cilave duken mjaft qartë që tani. 

Procesi i degjenerimit të mëtejshëm të revizioniz- 
mit modern në vende të ndryshme, megjithëse në për- 
gjithësi ndjek të njëjtën rrugë dhe të njëjtat qëllime, 
në veçanti ka karakteristika jo të njëllojta, gjë që u 
detyrohet veçorive të çdo vendi ku sundojnë klikat 
revizioniste. Analiza e ngjarjeve në çdo vend revizio-. 

nist në veçanti, format dhe metodat që përdor secili 
grup i veçantë revizionist kundër marksizëm-leninizmit 
për degjenerimin e partive marksiste-leniniste dhe të 
diktaturës së proletariatit, kanë një rëndësi të veçantë 
dhe nuk duhen nënvleftësuar. 

Lufta e marksistë-leninistëve kundër revizionis- 
tëve duhet të zhvillohet në front të gjerë, por ata nuk 
duhet të harrojnë edhe luftën e veçantë kundër re- 
vizionistëve të veçantë, të cilët përdorin taktika jo të 
njëllojta për t'ia arritur të njëjtit qëllim. Revizionizmi 
modern ka tiparet e tij kryesore të përbashkëta, ka 
strategjinë e tij të njëjtë, por ai përdor forma dhe 
taktika të ndryshme, të cilave duhet t'u vësh përballë 
forma dhe taktika lufte të veçanta, për çdo situatë, 
për çdo stad të zhvillimit të tij, për çdo vend dhe parti 
ku ai shfaqet, merr pushtetin, ose merr tatëpjetën. 

Një analizë e tillë objektive është e domosdoshme 
të bëhet nga të gjitha partitë marksiste-leniniste, nga 
grupet revolucionare dhe nga gjithë komunistët dhe 
revolucionarët e çdo vendi, që seriozisht u kanë shpa- 
llur luftë imperializmit dhe lakenjve të tij, revizionis- 
tëve modernë. 


Në aksione konkrete dhe në luftë organizohet 
partia marksiste-leniniste, mobilizohen 
dhe edukohen masat punonjëse 
për revolucion 


Klasa punëtore në vendet ku në fuqi kanë ardhur 
revizionistët, duhet të bëhet e ndërgjegjshme për mo- 
mentet historike shoqërore nëpër të cilat kalon bota 

dhe veçanërisht në këto vende. Ajo duhet të realizojë 
se ndodhet para një katastrofe të madhe dhe gjendja 
e saj është më ce ndërlikuar dhe më e vështirë se e 
proletariatit në vendet ku sundon kapitali. Proletarët 
e vendeve kapitaliste e shohin kush është, si fshihet 
dhe si duhet luftuar armiku, kurse klasa punëtore në 
vendet ku sundojnë revizionistët, këta kapitalistë të 
rinj që hiqen si “marksistër-, po mashtrohet, po gë- 
njehet, po kthehet në skllave. Kjo klasë punëtore, që 
po futet nën zgjedhën kapitaliste, nuk ka të drejtë as 
të flasë, as të bëjë grevë, siç po bëjnë shokët e saj të 
vendeve kapitaliste. Nën maskën se gjoja punëtorët 
s'mund të ngrihen kundër xregjimit të punëtorëver, 
nën maskën se diktatura është -diktatura e tyre, ligjet 
janë të tyret dhe, pra, nuk kanë pse të ngrihen, pse të 
lëvizin-, klasa e re kapitaliste në fuqi në vendet ish- 
-socialiste po kalon muajt e mjaltit me kapitalistët 
perëndimorë në ato toka ku u derdh si lumë gjaku 
i proletarëve dhe i fshatarëve, që luftuan për revolu- 
cionin nën flamurin e Marksit, të Engelsit, të Leninit, 
të Stalinit. 

Në stadin aktual të kalbëzimit të imperializmit, ne 
shohim rolin e madh që ky i ka vënë shtresës së inte- 
ligjencies, të teknokratëve, të burokratëve, shohim se 
si al e ka korruptuar një pjesë të mirë të kësaj shtrese 
dhe e ka futur në shërbim të vet, bile, e ka nxjerrë 
në pararojë të luftës së tij për sundimin e botës, për 
shtypjen e revolucionit dhe të luftërave nacionalçli- 
rimtare të popujve. Kjo shtresë e korruptuar dhe në 
shërbim të kapitalit, me të gjitha mjetet që i vihen në 
dispozicion, të cilat nuk janë të pakta, përpiqet të 

korruptojë, të gënjejë, të neutralizojë klasën punëtore, 
forcën kryesore dhe vendimtare kundërshtare të ka- 
pitalizmit. Në këtë mënyrë dhe në këtë rrugë kapita- 
lizmi kërkon të zgjatë jetën e tij. 

Kjo vijë po zhvillohet gjerësisht edhe nga revizio- 
nizmi modern, atje ku ka ardhur në fuqi dhe atje ku 
nuk ka ardhur. Intelektualët e korruptuar dhe buro- 
kratët janë bërë dhe po bëhen mbështetja e tij krye- 
sore për të realizuar transformimin e shoqërisë socia- 
liste në një shoqëri kapitaliste Po shkohet drejt 
nënshtrimit të klasës punëtore, drejt kufizimit në mi- 
nimum të rolit të saj historik në revolucion e në socia- 
lizëm, po shkohet drejt dekompozimit, korruptimit dhe 
kthimit të saj jo më në një forcë politike, por në një 
apendiks ekonomik, në një mjet të destinuar jo të drej- 
tojë, por vetëm të punojë për të tjerët, të prodhojë 
pak për veten e saj dhe shumë për borgjezinë e re 
kapitaliste, që po krijohet, pikërisht nga shtresa e in- 
teligjencies, e burokratëve, e teknokratëve dhe e aris- 
tokracisë punëtore. 

Në vendet ku janë në fuqi revizionistët po ecet më 
shpejt në këtë rrugë të çarë nga kapitalizmi botëror. 

Por ky proces i përgjithshëm ka, gjithashtu, ndry- 
shimet e veta në vendet e ndryshme revizioniste, që 
varen nga shkalla e zhvillimit të revizionizmit në çdo 
vend të veçantë. 

Mund të bëhet pyetja: Si u bë kjo kthesë nga e 
djathta, e një pjese mjaft të rëndësishme të inteligjen- 
cies, në Bashkimin Sovjetik dhe në vendet ec tjera 
revizioniste” Kjo kthesë mund të themi se është një 
proces i gjatë, prej vjetësh, dhe që nuk ka marrë ako- 

ma fund, balanca lëkundet. Kjo ka ardhur, përveç të 
tjerave, pasi partia në këto vende nuk ka pasur para- 
sysh sa duhet çështjen e ngritjes ideologjike klasore 
të inteligjencies në dy drejtime. Nga njëra anë, atyre 
që u mësohej ideologjia teorikisht, as merrnin mundi- 
min t'u tregonin ç'ishte, fjala vjen, edhe kazma. Këtë 
kategori njerëzish me shkollë, qofshin këta bij pu- 
nëtorësh, nëpunësish, kolkozianësh, e përpinin admi- 
nistrata, zyrat, udhëheqjet. Këta formonin celitëne, si 
të thuash, të regjimit proletar, inteligjencien e re pro- 
letare, që zinte zyrat, universitetet, dekanatet, drejto- 
ritë, teatrot, redaksitë etj. Këta bëheshin njerëz të 
shquar, filozofë, artistë, shkrimtarë dhe të tërë kishin 
titullin proletarë. Disa prej këtyre ishin dhe qëndro- 
nin me të vërtetë të tillë, por të tjerë deformoheshin 
tok me administratën, pasi administrata, nga një mjet 
i diktaturës së proletariatit, po kthehej në një përbin- 
dësh që e sundonte, e mbyste dhe e drejtonte si donte 
ajo pushtetin e proletarëve. Nga ana tjetër, një pjesë 
e madhe e inteligjencies shkonte në prodhim, jetonte 
e punonte bashkë me klasën punëtore dhe me fshata- 
rësinë. Ajo kishte një ngritje mjaft të ndjeshme tek- 
nike, së cilës i ishte vënë veçanërisht rëndësi, kurse 
pak rëndësi i qe dhënë kalitjes së saj ideologjike dhe 
politike. 

Në këto dy fusha inteligjencia e lartë proletarer 
e burokratizuar, sipas traditës, kishte zënë postet dhe 
as i shkonte kurrë në mend t'i lëshonte. Ajo c ndjente 
veten sshumë të zonjëner, stë paarritshme në dituriv, të 
destinuar të udhëheqë e të drejtojë të tjerët, masën, 
domethënë, klasën punëtore dhe fshatarësinë, të cilat, 

“nga natyrar dhe enga funksionete, duhet vetëm të 
punojnë, kurse ajo bën ligjin, ose, më drejt të themi, 
ajo shtrembëron ligjin proletar dhe i përdor diktaturën 
e proletariatit, partinë kundër socializmit dhe kundër 
vetë partisë së proletariatit. 

Pra, në vendet revizioniste janë ish-proletarët ose 
bij proletarësh të intelektualizuar, të borgjezuar, të 
degjeneruar, që kanë humbur sensin e klasës, që kanë 
zënë pozitat në parti e në shtet pas një procesi të gjatë 
e të komplikuar dhe tani, me anë të aparateve të forta 
të partisë dhe të pushtetit kanë paralizuar pushtetin 
proletar dhe partinë. Në fakt, në vendet revizioniste 
nuk veprojnë as pushteti i diktaturës së proletariatit, 
as partia e proletariatit. 

Në këto rrethana bëhet e domosdoshme që, kudo, 
partitë marksiste-leniniste dhe revolucionarët në botë, 
në radhë të parë, të zgjojnë klasën punëtore, t'i hapin 
sytë, ta armatosin atë dhe ta hedhin pa humbur kohë 
në luftë dhe në revolucion. Revolucioni proletar është 
'një nga çështjet më serioze të jetës së njerëzimit 
mbarë dhe është, në radhë të parë, një revolucion po- 
litik, që duhet të udhëhiqet, të organizohet në mënyrë 
të çeliktë, pasi ai, pa asnjë dyshim, është në çdo kohë 
dhe në çdo vend një përpjekje e përgjakshme në mes 
klasës punëtore dhe borgjezisë kapitaliste, Prandaj, 
në krye të këtij revolucioni duhet të jenë proletarët 
dhe partia e tyre komuniste. Pa partinë komuniste të 
organizuar si duhet, me parime të qarta politike, orga- 
nizative dhe ideologjike marksiste-leniniste, nuk ka 
asnjë revolucion, nuk mund të fitojë asnjë revolucion 
proletar. Asnjë i tillë nuk ka fituar deri tani. 

Kjo është një nga çështjet parimore që komu- 
nistët dhe klasa punëtore ndërkombëtare duhet ta kenë 
kurdoherë parasysh në rrugën e tyre revolucionare. 
Për marksistë-leninistët revolucionarë të botës është 
e domosdoshme ekzistenca e partive me të vërtetë 
bolshevike, e tipit Lenin-Stalin, ndryshe nuk mund të 
organizohet dhe të udhëhiqet revolucioni. Për çdo mili- 
tant komunist në botë është e domosdoshme të njihet 
me materialet përkatëse të klasikëve të marksizëm-le- 
ninizmit për çështjet e revolucionit proletar e të ndër- 
timit të partisë dhe t'i zbatojë ato me besnikëri në 
situatat konkrete të vendit të tij. Të gjitha konside- 
ratat e revizionistëve hrushovianë dhe të borgjezisë 
për këto çështje, që na akuzojnë si estalinistër, udog- 
matikër etj., janë profika, që synojnë të na largojnë 
'nga rruga e vërtetë. 

Mësimet e Leninit e të Stalinit, eksperienca revo- 
lucionare e Partisë Bolshevike, janë një shembull i 
ndritur se si ndërtohet partia, se si ndërtohet dikta- 
tura e proletariatit, se si ndërtohet socializmi, kurse çdo 
gjë e hrushovianëve duhet të shqelmohet, të demasko- 
het, të luftohet pa mëshirë, pasi janë pikërisht ata që 
po e kthejnë Bashkimin Sovjetik në një vend kapi- 
talist. 

Revizionistët modernë kanë tani në duart e tyre 
udhëheqjen dhe aparatet e partive komuniste punë- 
tore, si dhe bashkimet profesionale. Ata e dinë se rre- 
ziku u vjen nga klasa punëtore, prandaj përpiqen ta 
mbajnë të rrethuar vendin e gjahut. Socialdemokracia 
e vjetër, që me slogane vazhdon të gënjejë një pjesë 
të klasës punëtore dhe ta mbajë atë të lidhur me par- 

titë e saj, tani gjoja polemizon me partitë revizioniste, 
por çështja, në të vërtetë, qëndron në ndarjen e thë- 
rrimeve të sofrës kapitaliste në mes tyre. Sot midis 
revizionistëve dhe socialdemokratëve nuk ka asnjë 
ndryshim. 'Të gjithë këta po e mashtrojnë dhe do të 
përpiqen ta mashtrojnë me çdo mënyrë klasën punë- 
tore, për ta mbajtur atë nën sundimin e nën influencën 
e tyre. 

Partitë revizioniste, atje ku këto janë në fuqi, nën 
petkun -dlegal-, nën forcën e scentralizmit demokra- 
tike, pa demokraci në fakt, nën ligjet e pushtetit gjoja 
të diktaturës së proletariatit, që në të vërtetë është 
shndërruar në një diktaturë të burokracisë së re tek- 
nokrate, i mbajnë komunistët në zinxhirë të rëndë, 
kurse në vendet kapitaliste partitë komuniste dhe pu- 
nëtore, që janë shndërruar në revizioniste, përpiqen 
t'i mbajnë komunistët nën ndikimin e tyre, duke trans- 
formuar dhe duke degjeneruar normat e partisë, duke 
i bërë ato të ngjashme me të partive borgjeze, në më- 
nyrë që komunisti të ketë vetëm teserën, por asnjë 
detyrim. Me një fjalë, ai nuk dallohet më nga masa, 
nuk është më në pararojë. 

Në këto rrethana vihet detyra imperative që mark- 
sistë-leninistët të thyejnë rrethimin revizionisto-social- 
demokrat të klasës punëtore, ta çlirojnë këtë nga 
ideologjia borgjeze e reformiste, ta pajisin me ndërgje- 
gjen e klasës, që ajo të mos humbasë as busullën, as 
trimërinë që e karakterizon. Vlerësimi sa duhet dhe si 
duhet në praktikë e në teori i rolit të klasës punëtore 
dhe i punës e i luftës në gjirin e saj, ka një rëndësi 
vendimtare. Këtej, absolutisht këtej, duhet të fillohet 

dhe jo në mënyrë të mbyllur dhe në rreth të ngushtë 
me ndonjë intelektual të shkëputur ose me disa stu- 
dentë të veçantë. 

Klasa punëtore duhet të shtrëngojë radhët, të or- 
ganizohet, të nxjerrë nga gjiri i saj udhëheqësit c vet, 
trima, besnikë, luftëtarë, njerëz të sakrificës dhe të 
mos lejojë më që elementë hipokritë, llafazanë të ma- 
rrin në duar udhëheqjen c saj dhe ta përdorin atë për 
qëllimet e tyre karrieriste ose për interesat e borgje- 
zisë. Klasa punëtore do njerëz të kalitur, të hekurt, të 
patrembur e të qartë në parime. Të tillë njerëz ajo 
do t'i dojë, do t'i dëgjojë e do t'i ndjekë në organizata- 
-bazë, në barrikada, në greva e në revolucion. Kështu 
do të formohen e do të kaliten kuadrot e rinj revolu- 
cionarë, kështu do të fitojnë klasa punëtore dhe aleatët 
e saj, kështu do të demaskohen revizionistët modernë 
dhe socialdemokratët, kështu do të luftohen imperializ- 
mi e kapitalizmi. 

Në këtë rrugë klasa punëtore do të krijojë partitë 
e reja bolshevike, besnike të traditave të lavdishme re- 
volucionare e të ndërtimit të socializmit, të devotshme 
për kauzën ec marksizëm-leninizmit dhe të afta për' 
mbrojtjen e tij nga të gjithë armiqtë e jashtëm e të 
brendshëm. 

Komunistët e vërtetë, revolucionarët, nuk mund t'i 
shmangen kësaj detyre imperative. Është e vërtetë se 
kjo kërkon punë dhe luftë vetëmohuese, por ata nuk 
u janë trembur kurrë sakrificave, sado të mëdha që 
të kenë qenë ato. Luftë pa dëme e pa dhimbje nuk 
ka. Revizionistët që kanë uzurpuar pushtetin, naty- 
risht, nuk do t'i lejojnë revolucionarët, bolshevikët, të 

organizohen lirisht, të veprojnë legalisht etj. Me siguri 
ata do t'i persekutojnë, do t'i burgosin, do t'i torturojnë 
e do t'i vrasin. Por kjo s'do të thotë se ata duhet të 
tërhiqen nga lufta, nga aksioni. Komunistët i mbrojnë. 
haptas pikëpamjet e tyre edhe përpara litarit. Ata 
s'kanë frikë, kur është nevoja, të dalin në rrugë për 
të protestuar, të mbledhin e t'u flasin punëtorëve në 
fabrikë, të demaskojnë tradhtarët nëpër konicrenca, të 
shkruajnë libra dhe të shpërndajnë trakte. Bolshevikët 
e Leninit dhe të Stalinit asnjëherë nuk i trembën as 
Siberia, as gjyqet cariste. Në aksione konkrete orga- 
nizohet partia marksiste-leniniste, nëpërmjet aksioneve 
konkrete edukohen masat punonjëse për luftë e për 
revolucion, nga aksionet dalin elementët e shëndoshë 
të klasës punëtore, që do ta udhëheqin atë në luftën. 
për përmbysjen e klikave revizioniste. Revolucionarët. 
bolshevikë nëpërmjet luftës së përditshme konkrete: 
revolucionare, mund dhe do të ndërtojnë organizatat 
e tyre ilegale në gjirin e klasës punëtore, të fshatarë- 
sisë kolkoziane e të ushtrisë, të sigurimit të shtetit, në 
aparatet e ndryshme të pushtetit etj., për ta sulmuar 
kështu, në front të gjerë, nga jashtë e nga brenda, 
klikën sunduese revizioniste, për shkatërrimin ec saj të 
plotë. Kështu, ata mund dhe duhet të mbrohen nga 
goditjet e saj dhe ta bëjnë më efikase luftën e tyrc. 
Tani revolucionarët, në vendet ku sundojnë revi- 
zionistët, si numër mund të mos jenë të shumtë brenda 
vetë partisë. Por ata duhet të marrin shembull nga 
historia e kaluar e Partisë Komuniste Bolshevike të 
Bashkimit Sovjetik, nga Lenini, i cili, kur mbetej në 
minoritet, i bindur në drejtësinë e vijës së tij, i ruante 

vetes të drejtën dhe e zbatonte atë për t'iu drejtuar 
direkt klasës punëtore për t'u bashkuar me të kundër 
oportunizmit ose tradhtisë së fraksioneve të ndryshme 
të djathta ose të majta. 

Proletariatit në shumë vende të botës i duhet të 
organizohet rishtas, të udhëhiqet nga ideologjia e tij 
e vërtetë marksiste-leniniste, të hidhet në revolucion 
të armatosur dhe të thyejë çdo aparat të borgjezisë 
kapitaliste, socialdemokrate, revizioniste, që janë hall- 
ka të vargonjve të robërisë së tij. Në luftë të vendosur 
dhe në revolucion proletariati botëror do të ketë edhe 
aleatët e tij, të cilët, në këto periudha revolucionare, 
do t'i sqarojnë më mirë pozitat dhe qëndrimet e tyre. 
Këta aleatë presin udhëheqësen e tyre të dalë në fu- 
shën e betejës. Fusha e betejës vendos, shpata zhve- 
shur kundër imperializmit dhe revizionizmit modern 
dhe jo atantizmi dhe kompromisi. Këta të fundit i 
mbajnë kurdoherë në lëkundje aleatët e mundshëm 
dhe të natyrshëm të proletariatit. Këtu synojnë gjithë 
politika dhe dredhitë e socialdemokratëve dhe të revi- 
zionistëve modernë me imperialistët dhe me kapitaliz- 
min botëror. 

Një përgjegjësi e veçantë historike, një rol veça- 
nërisht i madh në luftën kundër revizionizmit u takon 
klasës punëtore dhe revolucionarëve sovjetikë, të cilët 
i ka pllakosur tradhtia më e rëndë që i është bërë një 
populli dhe rreziku më i egër që 1 kërcënohet një vendi 
të madh dhe me një të kaluar të lavdishme siç është 
Bashkimi Sovjetik. A nuk e shohin ata, drejt çfarë 
premine po vete atdheu i tyre” A nuk e shohin ata se 
ç'dëm të madh po u sjell veprimtaria e revizionistëve 

sovjetikë lëvizjes komuniste ndërkombëtare dhe luftës 
nacionalçlirimtare të popujve” Sigurisht që e shohin 
dhe marksistë-leninistët e popujt e të gjithë botës kanë 
besim se klasa punëtore e Bashkimit Sovjetik, kolko- 
zianët, intelektualët popullorë, ushtarët dhe rinia so- 
vjetike do t'i kapërcejnë tronditjet e përkohshme që u 
kanë shkaktuar revizionistët, do të hedhin poshtë ila- 
zionet e dëmshme të përhapura nga udhëheqja tradh- 
tare hrushoviane dhe do të zbresin në fushën e betejës, 
për të përmbysur klikën revizioniste dhe për të ngri- 
tur përsëri mbi Kremlin dhe mbi gjithë Bashkimin 
Sovjetik flamurin e Leninit e të Stalinit. Populli i madh 
sovjetik do të ngrihet me siguri një ditë dhe do t'i 
shkundë përsëri supet e tij të fuqishme. Çështja është 
që kjo ditë të afrohet sa më shumë, për t'i shkurtuar 
vuajtjet e tij, për të ndihmuar edhe popujt e tjerë që 
ndodhen nën zgjedhën revizioniste. 

Revolucionarët bolshevikë sovjetikë, siç e thoshin 
në traktin e tyre programatik, e kanë përcaktuar qartë 
rrugën e tyre: sPër përmbysjen e rendit burokratik 
në BRSS duhet të organizohen revolucionarët, duhet 
një shtrat në të cilin të kalojë indinjata popullore dhe 
të zhvillohet lufta popullore. Dhe për këtë ne s'kemi 
pse të kërkojmë. Para nesh është rruga e sprovuar 
— rruga e rikrijimit të partisë proletare... Të gjithë 
ata që janë gati të luftojnë kundër burokracisë, të 
gjithë ata për të cilët janë të shtrenjta fitoret e më- 
dha revolucionare të popullit tonë, duhet të kalojnë 
vendosmërisht në këtë rrugë. Nga celulat e shumta e 
të veçuara të PK (b) të BS deri te shkrirja e tyre në 
një lavë të fuqishme e të pamposhtur, e cila do të 

fshijë burokratët — ja rruga që duhet të bëjnë komu- 
nistët sovjetikë. Veprimtaria e celulave të PK (b) të 
BS, parullat dhe traktet e tyre duhet të kthehen në 
një luftë partizane të vërtetë. Burokratëve duhet t'u 
digjet toka nën këmbër. 

Marksistë-leninistët, revolucionarët, popujt e gji- 
thë botës besojnë se zjarri i revolucionit, zjarri i 
bolshevizmit dhe i internacionalizmit proletar, sado 
përpjekje që kanë bërë revizionistët, nuk është shuar 
akoma në Bashkimin Sovjetik. Ata kanë jo vetëm 
shpresën, por edhe bindjen e sigurt se një ditë bolshe- 
vikët e vjetër e të rinj sovjetikë do ta ndezin përsëri 
këtë zjarr revolucionar, për të djegur në të revizioniz- 
min dhe për t'i dhënë një shkëlqim të ri historisë së 
lavdishme të bolshevizmit, veprës së pavdekshme re- 
volucionare të Leninit e të Stalinit, të atyre miliona 
heronjve që bënë Revolucionin e Tetorit, që mbrojtën 
atdheun e tyre nga hordhitë hitleriane dhe që ndër- 
tuan me sukses socializmin. 


Botuar për herë të parë në Botohet sipas librit: 

gazetën sZëri it popullit-, Enver Hoxha. “Kundër revlzio- 

KËTO QË MËSUAT NË KURS, I VINI NË ZBATIM, 

Fjala me të rejat e malësisë së Veriut, pjesëmarrëse 
në kursin që u organizua në Durrës 


20 maj 19685 


Të dashura shoqe, 


Partia, shokët edhe unë jemi shumë të gëzuar që 
ju, gra dhe vajza të reja, të ardhura nga kooperativat 
e ndryshme të malësive tona të Veriut, u mblodhët në 
këtë kurs tremujor dhe kryet me sukses mësimet si- 
pas programit që ju ishte caktuar. Ne nuk kishim as- 
një dyshim që ju do t'i përvetësonit mirë këto mësime, 
për arsye se, bashkë me zgjuarsinë e madhe natyrore, 
ju keni edhe ngritje të mirë politike e nivel arsimor, 
pavarësisht se ky, në përgjithësi, është akoma i ulët. 
Megjithatë, ai nivel arsimor që keni, i bashkuar edhe 
me edukatën e lartë politike dhe me zgjuarsinë tuaj 
natyrore, ju dha mundësi t'i përvetësonit shpejt, me 
sukses dhe mirë mësimet që u zhvilluan këtu, bile unë 
mendoj se këto mësime kanë qenë të lehta për nive- 
lin tuaj, pse jeni të zonjat dhe, në të ardhmen, me 

siguri do të bëheni akoma më të zonjat, për të përve- 
tësuar njohuri edhe më të thella. 

Ju u treguat të gatshme për përvetësimin e këtyre 
mësimeve. Kjo ka rëndësi të madhe e bashkë me të 
edhe etja e vazhdueshme që keni për mësim e përpa- 
rim. Megjithatë, çështja nuk ishte se ju nuk dinit të 
qepnit, të gatuanit, apo të mbanit pastër shtëpinë, pse 
këto gjëra elementare, të nevojshme për jetën e nje- 
riut, ju i keni mësuar qysh në vogëli në familje, dhe 
jo vetëm kaq, sepse organizatat-bazë të Partisë, orga- 
nizatat e rinisë dhe ato të gruas, ju kanë shpjeguar 
e ju kanë mësuar vazhdimisht si për shumë çështje 
politike e shoqërore, ashtu edhe për këto të jetës së 
përditshme, për pastërtinë, për higjienën, për rëndësinë 
e ushqimit etj., etj. Këtu është fjala për diçka më të 
madhe. Tani ka ardhur koha që ne të ecim përpara 
edhe më shpejt, të kalojmë nga gjendja që akoma ek- 
ziston në fshatrat e malësisë, në një gjendje shumë 
më të përparuar. Dhe përparimin, siç na mëson Partia, 
e sjellin, në radhë të parë, njerëzit, prandaj duhet pu- 
nuar pa u lodhur që njerëzit tanë të mësojnë e të ngri- 
hen vazhdimisht në të gjitha drejtimet. Këtë qëllim 
ka edhe hapja e kurseve, siç është edhe ky juaji. 

Po, mbi të gjitha, rëndësi të veçantë kanë miqësia 
dhe dashuria që ju fituat për njëra-tjetrën. Ju u më- 
suat këtu me të mirat e jetës së përbashkët kolektive. 
Këtu prej disa muajsh jetuat e punuat së toku, ditë 
dhe natë. Asnjëherë në jetën tuaj nuk jeni ndodhur 
kaq shumë vajza dhe pra së bashku në një vend dhe 
për një kohë kaq të gjatë. Kurrë në jetën tuaj deri 
tash nuk keni qenë në një shoqëri të tillë të madhe, 

në një ambient kaq të shëndoshë plot punë, plot me- 
ndime, plot mësime dhe kaq shumë të gëzuara, të sin- 
qerta e të hapëta me njëra-tjetrën. Kjo ka shumë rë- 
ndësi. 

Ardhja këtu do të ndihmojë, në radhë të parë, që 
të zhduket nga ndërgjegjja juaj mentaliteti i vjetër i 
jetës së vetmuar në kullë apo në familje. Ju atje keni 
qenë të mbyllura si zogu në kafaz dhe kjo ju pengonte 
të shikonit më larg se muret e shtëpisë apo, shumë 
shumë, më tej kufijve të fshatit. Edhe kur ndonjëra 
prej jush mendonte për diçka më larg fshatit, këtë e 
bënte me druajtje të madhe, sepse zakonet, feja, pa- 
ragjykimet, thashethemet në të kaluarën ju kishin 
mbyllur në disa hallka të rënda. 

Kështu ndodhte përpara, kurse tani Partia ka kri- 
juar mundësi të tjera, të reja, që edhe vajzat e gratë 
e malësive të vijnë, siç erdhët ju këtu në këtë kurs, 
ku për tre muaj rresht u takuat, u njohët, jetuat, bise- 
duat dhe punuat me shoqe, të cilat nuk i kishit parë 
kurrë më parë. Këtu ju u njohët e u deshët si motra 
të vërteta, prandaj jam i bindur që kurrë nuk do ta 
harroni njëra-tjetrën. Ky është një përparim i madh 
në jetën tuaj. Dhe kjo gjë kështu duhet kuptuar, si 
një hap i guximshëm përpara jo vetëm juaji, por edhe 
i prindërve tuaj, i burrave apo i vëllezërve tuaj. Pa 
mendoni pak se edhe ata, pavarësisht se një pjesë do- 
nin, pjesa tjetër e ka pasur të vështirë t'ju dërgonte. 
Kishte edhe nga ata që nuk pranonin, jo për gjë tjetër, 
por se kishin merak për ju se si do të kalonit, ç'do të 
thoshin në fshat njëri apo tjetri, pasi ju të largoheshit 
nga familjet. Ishin vallë të drejta këto shqetësime nga 

ana e burrave, e prindërve, e vëllezërve tuaj” Unë me- 
ndoj se ata kishin të drejtë, prandaj Partia i kupton 
shqetësimet e tyre. Megjithatë, derisa ata e dëgjuan 
fjalën c Partisë dhe ju lejuan të vinit në kurs, do të 
thotë se në ndërgjegjen c tyre është bërë një hap i 
madh drejt përparimit dhe kjo, gjithashtu, është me 
shumë rëndësi. 

Ju u grumbulluat këtu dhe përfituat shumë jo ve- 
tëm nga mësimet që morët, po edhe në mjait drejtime 
të tjera. Unë mësova se çështjet e para që ju preoku- 
ponin çdo ditë këtu, ishin ato me karakter politik. Kjo, 
pa dyshim, është shumë. pozitive. Është një gëzim i 
madh që ju keni arritur t'i kuptoni problemet mirë 
politikisht, sepse në këtë mënyrë njeriu i zgjidh ato 
me sukses, sado të mëdha e të vështira që të jenë. Kë- 
shtu na këshillon dhe na orienton përditë Partia më 
mësimet e saj nëpërmjet bisedave, librave, gazetave, 
radios etj. 

Mund të lindë pyetja se ku e kanë burimin mësi- 
met që Partia i jep popullit. Partia ato i gjen te mar- 
ksizëm-leninizmi, i gjen te ju, te masat punonjëse, tek 
eksperienca e tyre e madhe. Anëtarët e Partisë janë të 
lidhur ngushtë me popullin. Ata nxjerrin prej tij këtë 
eksperiencë të madhe politike, e përpunojnë dhe ia 
japin përsëri popullit, i cili shkon më të përpara dhe 
zpjidh me sukses të gjitha problemet që i dalin, pa- 
varësisht nga vështirësitë që mund të ndeshë. 

Kështu ndodhi me popullin tonë gjatë luftës, të 
cilit i dolën përpara vështirësi të mëdha politike, por 
Partia i zgjidhi ato një e nga një me radhë, fitoi luf- 
tën, përmbysi pushtetin e feudo-borgjezisë dhe vendo- 

si diktaturën e proletariatit, domethënë, pushtetin e 
klasës punëtore. Kjo ishte një fitore historike me rë- 
ndësi shumë të madhe për vendin tonë. Pas vendusjes 
së pushtetit popullor, tani ne vazhdojmë të ndërtojmë 
me sukses socializmin në rrugën që na udhëheq Partia. 
Gjatë gjithë këtyre periudhave Partia u shpjegoi ma- 
save shumë gjëra, sqaroi shumë njerëz, gjë që krijoi 
mundësi të realizonim vepra të mëdha për të mirën e 
popullit. Partia na mëson, gjithashtu, të mos kënaqemi 
kurrë me rezultatet e arritura, po të vazhdojmë pa- 
ndërprerë punën për revolucionarizimin e gjithë jetës 
së vendit e, në radhë të parë, të mendjes së njerëzve, 
sepse në kokën e tyre ka edhe ndryshk të mbetur nga 
e kaluara. 

Ju e dini se si Partia ka dhënë njërën pas tjetrës 
orientime të mëdha, që kanë të bëjnë me probleme të 
arsimit, të emancipimit të gruas, të shtimit të prodhi- 
mit, të zhvillimit të mëtejshëm të industrisë, të kon- 
trollit punëtor etj., etj., të cilat i ka përqafuar me 
dëshirë mbarë populli ynë. 

Le të ndalemi pak tani te çështja që ka të hëjë 
me emancipimin e gruas. Ky problem qëndron dhe do 
të qëndrojë si një nga problemet më të rëndësishme të 
jetës së popullit shqiptar. Në luftën për emancipimin e 
gruas, në këtë revolucion të madh që po bëhet te ne, 
vetë ju, gratë, jeni faktori që do të luani rolin vendim- 
tar. Ju keni me vete Partinë, që ju ndihmon dhe do 
t'ju mbështetë në çdo veprim të drejtë tuajin, prandaj 
i dëgjoni me kujdes dhe i zbatoni me vendosmëri më- 
simet e saj të urta, pse kështu do të kapërceni çdo 
vështirësi që mund t'ju pengojë në rrugën e drejtë. Kë- 

to vështirësi mund ta kenë burimin te pikëpamjet e 
disa njerëzve prapanikë dhe këta më të shumtët janë 
burra, po mund të jenë edhe gra, sidomos nga ato që 
nuk kanë qartësi politike dhe që ruajnë mbeturina të 
shumta ideologjike në ndërgjegjen e tyre. Kjo kërkon 
që pikëpamjet e njerëzve të tillë për gratë dhe për 
vajzat të luftohen me punë bindëse, të pandërprerë, 
me punë politike dhe ideologjike dhe jo me konflikte, 
se mëmën dhe babanë duhet t'i sqarojmë për këtë 
problem e jo t'i luftojmë. Ata ne i duam e do t'i duam, 
po, kur na pengojnë, duhet të përpiqemi, pa u lodhur, 
t'i bindim e t'i sjellim në rrugën e drejtë të Partisë. 
Po do të arrijmë vallë t'i sjellim ata në rrugën që 
duam ne dhe që na mëson Partia” Të jemi plotësisht 
të bindur se, duke punuar me durim, do t'ia arrijmë 
qëllimit. Dhe ata, në mos sot, nesër, medoemos do të 
vijnë në rrugën e Partisë. 

Thonë se të moshuarit kanë shumë durim. Dhe kjo 
është e vërtetë, sepse ata kanë eksperiencë të madhe 
nga jeta. Po kjo nuk do të thotë se të rinjtë nuk kanë 
durim. Të rinjtë e të rejat tona janë politikisht të 
zhvilluara dhe ai që është i përgatitur politikisht, është 
njëkohësisht edhe i pjekur dhe ai që është i pjekur, ka 
edhe durim. I riu ynë, i pjekur politikisht, i edukuar 
me mësimet e Partisë, di dhe do të dijë të ketë durim 
për të punuar me më të kaluarit nga mosha, për t'u 
hequr atyre gradualisht mbeturinat e vjetra që kanë 
në ndërgjegje, ashtu si për çdo gjë, edhe për proble- 
min e emancipimit të plotë të gruas. 

Emancipimi i gruas është npa faktorët më të rë- 
ndësishëm për përparimin e fshatit dhe të gjithë jetës 

së vendit. Kësaj çështjeje Partia i kushton një kuj- 
des të veçantë. Këtë qëllim ka puna e gjithanshme që 
bën Partia për ngritjen e gruas jo vetëm nga ana ideo- 
politike, por edhe në të gjitha drejtimet e tjera. Na- 
tyrisht, në vitet e para, mundësitë për realizimin e 
këtij qëllimi nuk kanë qenë aq të mëdha, kurse tani 
janë duke u krijuar mundësi të shumta. 

Ja, për shembull, vitet e kaluara nuk kemi pasur 
mundësi të organizonim kurse, si ky që kryet ju këtu 
në Durrës, ndërsa sivjet organizuam edhe në disa qy- 
tete të tjera dhe, në vitet e ardhshme, do të hapim 
edhe më shumë, kështu pjesëmarrja në to do të shto- 
het. Pra, në qoftë se sivjet nga një fshat i Tropojës 
ose i Kukësit, për shembull, kanë ardhur 1 ose 2 vajza 
apo gra, brenda 5 vjetëve duhet të arrijmë që numri 
i tyre të shtohet 5-6 herë. Kjo është një gjë me rë- 
ndësi të madhe. Nga ana tjetër, më pas, do të përpiqe- 
mi të organizojmë kurse edhe më të gjata, ku do të 
kualifikojmë kuadrot. Ju këtu morët disa dijeni, sado 
të përcipta, për problemet e higjienës ose të infer- 
mierisë, mirëpo ne, qysh tani, na duhet dhe do të për- 
piqemi të kemi në çdo fshat nga një infermiere. Për 
infermiere, në radhë të parë, duhet të përgatitim gra 
të reja dhe vajza. Partia dhe Qeveria i kanë krijuar 
tani të gjitha mundësitë që në vitet e ardhshme të kemi 
në çdo fshat nga një infermiere, e cila, përveç shërbi- 
meve të tjera, të bëjë punë edhe me gratë dhe vajzat 
e fshatit, t'i mësojë ato si të ruajnë shëndetin e tyre, 
të fëmijëve dhe të pjesëtarëve të tjerë të familjes, t'u 
flasë për higjienën, për pastërtinë etj. Atje ne do të 
kemi edhe nga një ambulancë të vogël, ku njerëzit 

të marrin ndihmën e parë e të shpejtë sanitare dhe 
profilaktike. 

Gjithashtu, në të ardhmen, ne do të hapim një 
sërë kursesh, ku djemtë ce sidomos vajzat e fshatrave 
të mësojnë, për disa muaj me radhë, jo vetëm në këtë 
drejtim, por edhe në fusha të tjera. Shumë prej tyre 
do të shkojnë nëpër aksione të mëdha kombëtare, si: 
në hekurudha, në punime veprash bujqësore etj., që 
janë edhe këto një tjetër shkollë e madhe. Tani Partia 
ka organizuar aksione ku marrin pjesë jo vetëm të 
rinj e të reja, por edhe të moshuar, që edhe këta të 
shohin ç'bëhet në vendin tonë. Ky fakt do të ndikojë 
pozitivisht edhe në gjykimin e tyre për të rinjtë e për 
të rejat që marrin pjesë në aksione, në kurse e në 
shkolla që, kur të kthehen në fshat, të mos i shohin 
veprimet e tyre me syrin e vjetër, të mos flasin keq 
për ta, apo t'i pengojnë në përpjekjet për të çuar në 
fshat dijen dhe përparimin. Partia, pra, e gjykon se 
është shumë mirë që edhe pleqtë e plakat të dalin 
jashtë fshatrave, të vizitojnë edhe krahina të tjera, 
të shohin Shqipërinë tonë të bukur, nga Veriu në Jug” 
e nga Jugu në Veri. Kështu do të shikojnë edhe ç'bë- 
het në krahinat e tjera të atdheut, do të mësojnë si 
rrojnë, si punojnë, si ndërtojnë e si mendojnë edhe 
gjetkë e do të vëllazërohen me ta. Kjo do të ndih- 
mojë që ata të kthehen në fshatrat e tyre me mendime 
e ndjenja të reja. 

Duke marrë të tilla masa, brenda 5-6 vjetësh, ne 
do të arrijmë të krijojmë në fshatrat tona një situatë 
krejt të re, do të na pakësohen thashethemet, fjalët 
prapa krahëve. bisedat për çështje të kota, të bëra 

nga ata që s'kanë punë dhe marrin të tjerët nëpër 
gojë e që diskutojnë jo pse ajo i preu leshrat kështu, 
jo pse ajo tjetra hoqi shaminë etj. Natyrisht, këtu në 
mes tuaj nuk ka gjëra të tilla. Asnjë nga ju nuki 
thotë shoqes pse i preu gërshetat, përse u vesh me fus- 
tan, apo s'bëri mirë që hoqi shaminë. Ne duhet të për- 
piqemi që një situatë të tillë, si kjo juaja këtu, ta kri- 
jojmë kudo, sepse ajo do të jetë edhe një barrikadë 
kundër thashethemeve. Arsyeja që ngjasin këto, shpje- 
gohet me disnivelin që ekziston në mes përgatitjes suaj 
politike dhe ideologjike dhe masës së grave e të vaj- 
zave, që jetojnë në fshat e s'kanë dalë ndonjëherë më 
tej. Ato vetëm kanë dëgjuar se ç'bëhet, po akoma nuk 
e marrin dot me mend realitetin, se nuk kanë pasur 
rast ta shohin Shqipërinë si është. Nga ana tjetër, janë 
lidhur fort pas disa traditash jo të mira e pas disa za- 
konesh prapanike, saqë kujtojnë se, po u prishën ato, 
prishet bota, kujtojnë se, po i preu leshrat cuca, u 
turpërua përjetë dhe shkeli nderin e saj e të familjes. 
Mirëpo kjo s'është e vërtetë. Nga kjo cucës nuk i 
shkelet nderi, përkundrazi, duke shkuar në kurse, në 
aksione apo në shkolla, asaj i hapen më shumë hori- 
zonte, bëhet më e ndërgjegjshme dhe nderi i forcohet 
më tepër. Kështu, ajo bëhet në çdo drejtim më e aftë 
dhe luftëtare për të mbrojtur të drejtat e saj dhe, kur 
kthehet në familje, babai me nënën gëzohen që e sho- 
hin të tillë. Mbase në fillim babait të ndonjërës nga ju 
do t'i vijë pak hidhur kur të shohë që vajza i preu 
flokët në kurs. Ky shqetësim do t'i vijë jo për gjë 
tjetër, por se do që të mos thonë për cucën fjalë të këqi- 
ja, të cilat i thonë ata që kanë mendime të mykura. 

Ju, shoqe, kur të shkoni në fshat, t'i keni para- 
sysh këto situata, se atje mund t'ju ndodhin gjëra 
të tilla, por mos u përkulni, bëni durim dhe punoni me 
këmbëngulje, se edhe atje nuk do të jeni vetëm. Ju 
do t'i keni kurdoherë me vete Partinë dhe organizatën 
e rinisë, të udhëhequr nga organizata-bazë. Përpiquni 
që edhe në organizatën e rinisë të jeni të bashkuara 
si këtu dhe të shkoni në rregull në mbledhjet e saj. 
Mund të thotë ndonjëra se babai dhe nëna e ndalojnë 
të marrë pjesë në mbledhjet e rinisë. Këtë unë nuk e 
besoj, sepse ata që nuk ju ndaluan të largoheshit tre 
muaj të tërë nga familja, s'ka arsye t'ju ndalojnë të 
shkoni një ose dy orë në mbledhjen e rinisë aty, bre- 
nda në fshat. Edhe po t'i ndodhë ndonjërës një gjë e 
tillë, ajo nuk duhet të përkulet, po të përpiqet t'i bindë 
prindërit. Çdonjëra nga ju duhet të jetë agjitatore e 
flaktë, t'u flasë njerëzve, edhe prindërve e t'u thotë 
se vetëm duke ecur në rrugën e bashkimit e të unitetit, 
si na mëson Partia, duke u grumbulluar si një trup i 
vetëm, populli mund të bëjë shumë punë të mira. Për 
të thyer koncepte e paragjykime të vjetra, kërkohen 
forcë, unitet dhe vullnet i përbashkët, prandaj edhe 
ju, kudo që të jeni: në organizatën e rinisë, në orga- 
nizatën e gruas, në atë të Frontit e kudo gjetkë, në 
udhëhegjen e organizatës-bazë të Partisë në fshat, të 
luftoni në mënyrë sistematike për t'i bindur njerëzit 
politikisht. Nëpërmjet kësaj praktike ata do të shohin 
e do të kuptojnë se me të vërtetë gjatë kohës që kaluat 
këtu ju keni ndryshuar shumë, keni mësuar gjëra të 
reja e të dobishme për jetën. Prindërit ju duan shumë, 
ata janë njerëz të zgjuar, që nuk mund të mos e ma- 

rrin parasysh këtë ndryshim tuajin, prandaj, në qoftë 
se përpara se të vinit këtu keni pasë vënë shami, tani, 
kur të ktheheni në fshat, mos e vini më atë, se s'kanë 
për t'ju thënë gjë dhe të mos tërhiqeni në qoftë se 
ndonjë gojë e keqe ju përilet, po të dini t'i tregoni 
vendin. 

Më treguan se këtu pat ardhur burri i njërës prej 
jush për të parë gruan e vet. Ai pa që ajo kishte he- 
qur shaminë dhe për këtë nuk i bëri asnjë vërejtje. 
Gruaja i tha se do ta merrte me vete shaminë, kur të 
vinte koha për t'u kthyer në shtëpi, kurse i shoqi, 
një djalë përparimtar, e këshilloi ta linte shaminë, të 
mos e vinte më në kokë, gjë për të cilën edhe ajo 
ishte plotësisht dakord. Megjithatë, ajo shprehu mendi- 
min se do të merrte me vete tutat, po edhe për këto 
i shoqi i tha të mos i vishte dhe në fshat të kthehej 
me atë veshje që kishte këtu në kurs. Partia e kishte 
mësuar këtë djalë të mbante qëndrim të sjellshëm e të 
drejtë me gruan e vet. Shihni, pra, se nga puna e pa- 
reshtur e Partisë konceptet e njerëzve ndryshojnë. Po 
të gjitha ju, mund të mos gjeni një ambient të tillë 
dhe mund të ketë rast që të hasni pengesa si në fshat, 
edhe në familje e, megjithatë, mos u tërhiqni. Këto që 
ju mësoi Partia këtu, i mbroni në rrugë të drejtë, i 
zbatoni me vendosmëri dhe të jeni të sigurta se njerë- 
zit, gradualisht, do t'ju dëgjojnë, do t'ju kuptojnë. Jam 
i bindur se këto që mësuat këtu nuk do t'i mbani si 
një stoli vetëm për vete, po do t'i vini edhe në shërbim 
të shoqeve e të motrave tuaja të vendlindjes dhe kjo ka 
shumë rëndësi. 

Pra, me shoqet tuaja, që nuk kanë qenë në kurs, 

të bisedoni kur të ktheheni në fshat e t'u mësoni, fjala 
vjen, si të presin e të qepin, si të mbajnë higjienën 
personale dhe të familjes, si të gatuajnë më mirë. Po, 
pa u mjaftuar me kaq, të punoni që këto mësime t'i 
vini në jetë, t'i bëni një jetë të dytë tuajën, se ve- 
tëm kështu thyhen shumë paragjykime e mendime 
konservatore që i kanë qoftë edhe njerëzit e fa- 
miljes. 

Ne me njëri-tjetrin jemi vëllezër dhe motra, pra- 
ndaj si të mirat, ashtu edhe të këqijat i themi në sy 
në mes tonë dhe pa druajtje. I nisur nga kjo, dëshiroj 
të flas diçka për një dobësi që ne e kemi akoma dhe 
që duhet të luftojmë shumë për ta zhdukur. E kam 
fjalën për çështjen e pastërtisë, e cila ka rëndësi të 
madhe për jetën e njeriut. Pastërti do të thotë qyte- 
tërim, do të thotë shëndet dhe jo luks. Socializmi sy- 
non që njeriu të punojë kurdoherë me nder dhe të 
rrojë i gëzuar, i shëndetshëm dhe sa më gjatë që të 
jetë e mundur. Një nga faktorët e zgjatjes së jetës së 
njeriut dhe që e bën atë të gëzuar e të kulturuar, është 
edhe pastërtia. Kjo do të thotë të rrosh në ambient të 
pastër, të hash në mënyrë të pastër dhe trupin ta 
mbash pastër. Çështja nuk është vetëm të kesh sapun 
për t'u larë, kryesorja është që mbajtja e pastërtisë të 
bëhet edukatë e të gjithëve. 

Duhet të dini se në vendin tonë vazhdojnë të na 
vdesin akoma shumë kalamaj, sidomos në malësi, krye- 
sisht për arsye të papastërtisë. Akoma në malësi konsu- 
mohet fare pak sapun për frymë në vit. Kjo do të thotë 
se ne duhet të luftojmë shumë për të rrënjosur, në 
radhë të parë, tek anëtarët e Partisë dhe të mbarë 

rinisë sonë ndjenjën e bukur të pastërtisë. Rrobat 
mund t'i kemi edhe të vjetra e të arnuara, kjo s'prish 
punë për shëndetin, mjafton që ato të jenë të pastra. 
Sapun tani kemi kudo, por edhe po të qëllojë në ndo- 
një rast që të mos ketë, mund të përdoren në vend të 
tij finja, kopani, rëra e çdo mjet tjetër pastrimi. Pas- 
tërtinë duhet ta vini kudo në rendin e ditës. Të për- 
piqemi që të futim edhe në fshat zakonin e mirë që, 
të paktën, një herë në javë çdo njeri në familje, ka- 
laman ose i rritur, të lajë trupin. Në kooperativat buj- 
qësore kemi dhënë direktivën që kudo ku janë ndër- 
tuar furrat e përbashkëta, pranë tyre të ndërtohen 
edhe banjat, të shfrytëzohet zjarri e të ketë vazhdi- 
misht ujë të ngrohtë. Përveç kësaj janë të gjitha mun- 
dësitë që në çdo shtëpi të përgatitet ujë i ngrohtë, me 
të cilin të lahen tërë pjesëtarët e familjes, se trupi i 
palarë është i prirur për çdo sëmundje. Veç kësaj, për 
të ruajtur pastërtinë dhe shëndetin e njerëzve, çdo vit 
duhet të lyhen shtëpitë me gëlqere. Rëndësi të madhe 
ka, gjithashtu, higjiena e ushqimeve. 

Po kështu, për shëndetin ka rëndësi që prodhimet 
të jenë të bollshme dhe të shumëllojshme. Prandaj 
është e nevojshme që në çdo kooperativë të realizohen 
sa më shumë ditë-punë efektive, në radhë të parë, për 
të prodhuar bukën, pastaj për rritjen e blegtorisë, si 
dhe për frutat e perimet, ose, siç u thonë ndryshe, 
zarzavatet. Në malësi nuk para i njohin të tëra llojet 
e zarzavateve, si: domatet, patëllxhanët, bamjet, ka- 
rotat, spinaqin e gjithë të tjerat me radhë. Ju njihni 
më shumë bulmetin, fasulet, vezët, mishin. Në malësi 
hanë mish një herë në muaj, bile një herë në dy muaj 

ose edhe më rrallë. Ju që mësuat në kurs për rëndësi- 
në e ushqimeve dhe filluat të lexoni për këtë problem, 
po kuptoni se pjesa më e madhe dhe më e rëndësishme 
e ushqimeve të njeriut përbëhet nga zarzavatet. Mjekët 
nuk e këshillojnë të ushqyerit me mish në sasi të 
mëdha, se një gjë e tillë e dëmton organizmin, kurse 
zarzavatet janë gjithmonë shumë më të dobishme dhe 
të domosdoshme për shëndetin e njeriut, prandaj është 
mirë të përdoren sa më me bollëk. Mirëpo, pikërisht 
nga këto, ju nuk i mbillni sa duhet në kooperativat 
tuaja. Prandaj, në këtë drejtim, duhet të bëni një 
kthesë të fortë dhe, që ta bëni këtë kthesë, du- 
het të mësoni si t'i përgatitni gjellët me zarza- 
vate. 

Këtu në kurs ju morët disa mësime edhe për 
çështjet e kuzhinës, por ato janë akoma të pamjaftue- 
shme, prandaj duhet të vazhdoni të mësoni. Rëndësi 
ka që ato t'i vini në zbatim. Kjo kërkon nga ju të 
ngulni fort këmbë për këto çështje, jo vetëm në fa- 
milje, se atje jeni zonja vetë dhe kam besim se kë- 
shtu do të veproni, por të ndihmoni edhe gratë e 
vajzat e tjera të fshatit, që edhe ato të mësojnë si të 
gatuajnë. Përpiquni që në kooperativat tuaja të mbi- 
llen të gjitha llojet c zarzavateve. Kështu do të kri- 
johen mundësi që në familjet fshatare të përgatiten 
gjellë më të mira, më të shijshme e më të ushqyeshme 
se ato që hani tani. 

Dëshiroj t'ju këshilloj, gjithashtu, që, me t'u 
kthyer në fshat, krahas përpjekjeve për të vënë në 
jetë këto që mësuat në kurs, të keni shumë kujaes e të 
mos e hiqni veten si disa që u rritet mendja dhe, me 

të mbaruar një kurs apo shkollë, lëvdohen përpara të 
tjerave që akoma s'kanë dalë jashtë fshatit. Unë nuk 
e besoj të mbahet një qëndrim i tillë nga ana juaj, se 
ju jeni vajza të thjeshta fshati. Sidoqoftë, jua jap këtë 
këshillë që të keni kujdes dhe sjelljet e qëndrimet 
tuaja të jenë të matura e të mos i lëndojnë shoqet e 
tjera, që kanë mbetur atje. Ju duhet të tregoheni të 
thjeshta, të dashura e të afrueshme me to, të përpiqeni 
t'u tregoni atyre se asnjë nga cilësitë tuaja të mira 
prej vajzash fshati nuk ka humbur pas ardhjes në 
kurs, përkundrazi, ato karakteristika, si: thjeshtësia, 
ndershmëria etj., jo vetëm janë ruajtur, po dhe janë 
shtuar nga dita në ditë. Kjo është e domosdoshme, 
sepse do të ketë në fshat ndonjë gojë të ligë që, porsa 
të ktheheni ju nga kursi, do të mundohet të flasë keq 
për njërën ose për tjetrën. Për të vënë në dukje punën 
e mirë që u bë këtu në kurs, ju përpiquni të jeni sa 
më korrekte dhe kështu të tjerat do të marrin shembull 
nga ju e llafazanëve do t'u mbyllet goja. 

Këshilla e dytë që dëshiroj tju jap është që në 
punë të jeni të parat. Kudo ku t'ju caktojnë, të trego- 
heni të gatshme, më të mobilizuara e më punëtore nga 
sa ishit, t'u tregoni të gjithëve se, duke ardhur në 
kurs, ju jo vetëm mësuat gjithë këto gjëra të vlef- 
shme, por edhe punën në kooperativë, në blegtori, në 
bujqësi, në ara, në mbjellje, në korrje e kudo nuk e 
harruat, përkundrazi, u bëtë edhe më të zonjat. Dhe 
është e domosdoshme që këtë zotësi ta thelloni më tej. 
Njëkohësisht, përpiquni me këmbëngulje që mësimet, 
të cilat i morët këtu, të vlerësohen nga organizata- 
-bazë e Partisë e kooperativës, nga kryetari dhe nga 

gjithë kooperativistët. Kërkoni t'i vini ato në shërbim 
të kooperativës për të plotësuar disa nga nevojat më 
të ngutshme, për të mësuar edhe shoqet tuaja atje. 
Me këtë dua të them që, në rast se në fshat nuk ka, 
fjala vjen, infermier, sekretari i organizatës-bazë të 
Partisë ose kryetari i këshillit popullor t'ju japë juve 
mundësinë që, në një orë të caktuar, t'i mblidhni gratë 
e vajzat e fshatit, të cilave t'u flitni për këto që keni 
mësuar këtu për higjienën, për pastërtinë, për shën- 
detin etj. Ato që kanë mësuar për rrobaqepësi, t'u 
mësojnë shoqeve të tyre si pritet e si qepet një jelek, 
një fustan etj. Për këtë qëllim kooperativa duhet të 
blejë edhe një makinë qepëse. 

Veç keni kujdes të mos shkoni me mendimin që, 
meqenëse mësuat në kurs diçka për prerje e për qep- 
je, të kërkoni të punoni në kooperativë në këtë pro- 
fesion e të paguheni me ditë-punë fikse. Me ditë-punë 
fikse ju mund të punoni pasi të keni arritur një shka- 
llë të lartë përgatitjeje si rrobaqepëse, që kooperativës 
t'i bëni një shërbim me të vërtetë të madh. Këtë e 
theksoj se, me një kurs kaq të shkurtër, nuk mund të 
shërbesh si rrobaqepëse. Për t'u bërë rrobaqepëse e 
mirë, përveç këtij kursi, duhet kaluar në disa kurse 
të tjera më të larta. Pasi të kryhen edhe këto, atëherë 
mund të themi se jeni në gjendje t'ia dilni mbanë për 
të përballuar punën e rrobaqepëses, për të plotësuar 
nevojat që kanë në këtë drejtim të gjitha familjet e 
kooperativës së bashku. Pas kësaj kooperativistët 
mund të vijnë të presin te ju rroba për fëmijë, për 
pra e për burra dhe kështu të krijohet në kooperativë 
një dhomë e veçantë rrobaqepësic. Vetëm në këtë rast 

ndonjëra nga ju mund të bëhet punëtore rrobaqepëse 
dhe të paguhet me ditë-punë fikse. Megjithatë, të 
mos përtoni, të punoni vullnetarisht për t'u më- 
suar edhe shoqeve të kooperativës ato që mësuat 
vetë. 

Jam i bindur se ju në fshatrat tuaja, tani pas 
kryerjes së këtij kursi, do t'i bëni një shërbim të madh 
Partisë. Në radhë të parë, ju do të çoni te shoqet tuaja 
dhe te të gjithë njerëzit e kooperativave frymën revo- 
lucionare me të cilën ju edukuan Partia dhe mësueset 
e pedagoget që keni pasur gjatë këtyre muajve. Mësue- 
set tuaja nuk ndienë kurrë lodhje për t'ju mësuar, për 
t'ju edukuar dhe për t'ju sqaruar çdo gjë.. Partia ka 
besim të madh se ju do të bëni një punë shumë të 
mirë në fshat. Prandaj, çdo kooperativë ku jetoni e 
punoni, duhet të nxjerrë përfitime sa më të mëdha pas 
kthimit tuaj, sidomos, në drejtim të zhvillimit e të 
emancipimit të mëtejshëm të gruas, për të cilën kemi 
vënë tani gjithë kujdesin tonë. 

Dëshira e madhe e Partisë është që gruaja kudo 
të ecë përpara. Ju që u edukuat këtu, të jeni kurdo- 
herë nga pionieret e para në këtë lëvizje revolucio- 
nare. Në fshat ju do të gjeni shoqe të tjera, disa nga 
të cilat kanë punuar në hekurudhë, të tjera kanë vi- 
zituar e kanë parë Jugun, apo kanë vajtur në fshatra 
të tjera, do të gjeni gra e vajza që kanë bërë ndonjë 
shkollë jashtë fshatit etj., prandaj, së bashku me këto 
gra e vajza të përparuara, përpiquni të krijoni një 
situatë të favorshme për gruan, me qëllim që Partisë 
t'i krijohen mundësi për një përparim të shpejtë në 
emancipimin e gruas. Të punoni e të nxirrni për në 

kurse e për në shkolla shoqe të tjera, gra e vajza që 
edhe ato të arrijnë të zhdukin gradualisht pengesat, 
të cilat ushqehen nga mbeturina të kohëve të ka- 
luara. 

Ne jemi të sigurt se në vitet e ardhshme gratë e 
reja e vajzat do të shkojnë më me lehtësi në kurse, 
në aksione, në shkolla etj., sepse populli po ngrihet çdo 
ditë e më shumë, sidomos politikisht. Dalja juaj nga 
fshati ka kurdoherë për qëllim të zhvillojë mendjen 
tuaj, të forcojë diturinë dhe aftësitë tuaja, të cilat do 
të ndihmojnë që kooperativa të zhvillohet sa më shpejt 
dhe kështu do të arrijmë të vëmë në jetë një nga orien- 
timet e Partisë, të ngushtojmë gradualisht dallimin në 
mes qytetit dhe fshatit. 

Ju e dini se gjatë këtyre 20 e ca vjetëve pas Çli- 
rimit, si kudo, edhe në fshatrat tona, janë bërë për- 
parime të mëdha në çdo drejtim dhe jo vetëm në zona 
fushore, por edhe lart në malësi. Megjithatë, na mbe- 
tet akoma shumë për të bërë. Tash që ju mbaruat kur- 
sin, me gëzim të madh do të ktheheni përsëri në fshat 
pranë prindërve e pranë familjeve tuaja. Por mos e 
harroni këtë kohë të bukur që kaluat këtu së bashku, 
kujtojeni atë dhe përpiquni që të bëhet për ju një 
stimul, një shtytës për të ecur kurdoherë përpara. 
Dhe, krahas kësaj, të mos shuhet kurrë në zemrat 
tuaja, dashuria për fshatin ku keni lindur e jeni rritur, 
përkundrazi, ajo të shtohet gjithnjë e më shumë. Kë- 
shtu na mëson Partia, 

Politika e Partisë synon që fshatin tonë ta bëjmë 
gjithnjë më të bukur e të përparuar, sa edhe qytetin, 
që përparimi i qytetit të shkojë deri në fshatrat tona 

më të thella të malësisë. Në këtë drejtim ne po zhvi- 
llojmë një luftë të pandërprerë. 

Ju keni mësuar se kudo, në çdo fshat të vendit 
tonë, do të ketë së shpejti dritë elektrike. Ky është 
një sukses me rëndësi të madhe. Elektriku do të sjellë 
radion në të gjitha fshatrat ku gjer tani s'ka dritë 
elektrike. Më vonë, veç radios, Partia në fshat do të 
sjellë edhe televizorin. Ju me ca vështirësi keni shkuar 
gjer tani në shtëpinë ose në vatrën e kulturës, po, kur 
të keni në fshat televizorin, do të shikoni kurdoherë 
shfaqje artistike të organizuara në Tiranë dhe në kra- 
hina të tjera të vendit, pra, në sallën e kulturës nuk 
do të ketë vend të lirë për të ndejtur, se të tërë, pas 
punës, jo vetëm të rinjtë e të rejat, pra, djemtë e 
vajzat, po edhe burrat, edhe gratë, deri edhe pleqtë 
e plakat, do të venë të çlodhen e të argëtohen. Të tëra 
këto ne do t'i realizojmë patjetër, sepse vendimet për 
to janë marrë në rrugën e drejtë të Partisë. 

Ju po e shikoni vetë ç'përparime të mëdha po 
bëhen kudo në vendin tonë, Situata moralo-politike e 
popullit forcohet, ekonomia zhvillohet, industria jonë 
zgjerohet, bujqësia shkon çdo vit e më mirë. Kemi 
shpresa të mëdha që sivjet të marrim prodhime të 
mbara bujqësore se edhe shiu që ra ditët e fundit, bëri 
shumë dobi. 

Të gjitha këto rezultate që kemi arritur, u dedi- 
kohen vijës së drejtë të Partisë, vendosmërisë së po- 
pullit, ngritjes së tij politike dhe ideologjike, forcës 
dhe vendosmërisë së rinisë, të grave e të të rejave 
tona, që janë në unitet të plotë me Partinë, që e kup- 
tojnë dhe e zbatojnë drejt vijën e saj. Kështu duhet të 

qëndrojmë ne çdo ditë, të mobilizuar si në luftë dhe, 
në fakt, si në luftë jemi, se armët për asnjë çast nuk 
i lëshojmë nga dora, se e dimë që kemi armiq të shum- 
të rreth e rrotull që nuk na e duan të mirën. Po ata 
nuk kanë ç'të na bëjnë dhe sa më të bashkuar e të 
fortë të jemi ne, aq më të dobët bëhen ata. Armiqtë 
e Shqipërisë dhe të socializmit, imperialistët dhe re- 
vizionistët, janë të dobët përpara forcave revolucio- 
nare, që gjithnjë shtohen dhe forcohen. 

Revizionistët modernë janë në grindje të mëdha 
me njëri-tjetrin, gjë që shkaktohet nga rruga antimar- 
ksiste e antipopullore që ata ndjekin. Por popujt dal- 
ngadalë po i kuptojnë se cilët janë e çqëllime kanë, 
prandaj gjithnjë e më shumë i kundërshtojnë. Popujt 
luftojnë të organizohen dhe do të vijë një ditë që do 
të hidhen edhe në luftë kundër klikave tradhtare re- 
vizioniste, që janë në fuqi në Bashkimin Sovjetik, në 
Jugosllavi, në Bullgari, në Rumani etj. 

Krejt ndryshe është situata në vendin tonë, ajo 
është kurdoherë në ngjitje. Ky realitet u detyrohet 
shpirtit revolucionar të popullit dhe udhëheqjes së 
drejtë të Partisë. Partia jonë është një parti revolu- 
cionare marksiste-leniniste:, ajo ndjek një rrugë të 
drejtë, prandaj edhe uniteti i popullit me të është i 
çeliktë. Këtë unitet ne duhet ta ruajmë e të punojmë 
me të gjitha forcat që ta kalitim çdo ditë e më shumë. 
Për këtë qëllim është e domosdoshme të jemi më 
këmbë ditë dhe natë, të luftojmë pa u lodhur kundër 
mbeturinave të botës së vjetër në ndërgjegjen e nje- 
rëzve, të punojmë për të ruajtur unitetin e popullit 
dhe për të çuar fjalën e Partisë deri në skajin më të 

largët të vendit, të luftojmë pa u lodhur për të pro- 
dhuar më shumë, për të mësuar më shumë dhe për 
të rritur sa më shumë fuqinë mbrojtëse të atdheut. 

Prandaj, shoqe dhe motra, në emër të Partisë dhe 
të të gjithë shokëve, unë, me këtë rast, ju uroj juve 
shëndet dhe sukses në punë. U çoni shumë të fala 
prindërve, burrave dhe vëllezërve. Edhe një herë dë- 
shiroj t'ju përsërit që, këto mësime që morët këtu, 
le t'ju shërbejnë për t'u hedhur të parat në punë në 
fshatrat tuaja. Të jeni kurdoherë të gatshme të shko- 
ni kudo ku t'ju kërkojë Partia, qoftë në kurse të tjera 
ose në çdo punë tjetër. Kështu, me forcat tona, me 
forcën e popullit, nën udhëheqjen e Partisë, do të 
bëhet më e bukur jeta e njerëzve tanë dhe kjo do 
të vijë vazhdimisht duke u përmirësuar. 


Rroftë Partial 


Rroftë rinial 


Botohet për herë të parë si- 
pas origjinalit që gjendet në 
Arkivin Qendror të Partisë 


KLASA PUNËTORE FRANCEZE NË LUFTË 
PËR TË DREJTAT E SAJ 


Artikull i botuar në gazetën uZëri i populllite 


24 maj 1968 


Agjencitë borgjeze të lajmeve po u bien këto ditë 
me sa fuqi kanë kambanave të alarmit: aFranca është 
zhytur në kaos dhe në shqetësim të madhe, anëntë mi- 
lionë punëtorë në grevër, “punëtorët pushtojnë fabri- 
kat dhe ngrenë flamurin e kuqe, sFranca është shkë- 
putur nga bota e jashtmer, atrenat e anijet qëndrojnë 
në vend, në aerodromet nuk ndihet zhurma c motorëve 
të aeroplanëve, në shkollat nuk bëhet më mësim- 
etj., etj. Me shqetësim të madh dhe me habi ato bëjnë 
pyetjen se si mund të ndodhin këto tronditje në Fra- 
ncë, që deri më sot konsiderohej si vendi i vetëm ka- 
pitalist me njëfarë stabiliteti ekonomik, që kishte mbe- 
tur jashtë krizës financiare, e cila ka mbërthyer An- 
glinë, SHBA-në dhe vendet e tjera perëndimore, si 
vendi ku pushteti borgjez dukej i konsoliduar, ku kla- 
sat sunduese dukeshin se kishin mundur të krijonin 
një sistem të tërë aleancash, kompromisesh e lëshimesh 
për të mënjanuar dhe për të paralizuar klasën punëtore. 

Në të vërtetë i gjithë prosperiteti i reklamuar nga 
borgjezia franceze rezultoi se ishte një mit i ndërtuar 
mbi një bazë false, se degjenerimin dhe kalbëzimin e 
regjimit kapitalist të Francës së sotme e mbulonte ve- 
tëm një lustër e jashtme e dobët. Është fakt se në gji- 
rin e klasës punëtore franceze ziente një pakënaqësi e 
madhe kundër sundimit të padurueshëm të monopo- 
leve, e cila nuk mund të mbytej as me shtypjen e me 
demagogjinë e borgjezisë, as me reformizmin dhe me 
tradhtinë e revizionistëve modernë e të socialdemokra- 
cisë së vjetër. Grevat e tanishme, më të mëdhatë që 
nga mbarimi i Luftës së Dytë Botërore, treguan se kla- 
sa punëtore nuk mund të pajtohej më gjatë me shtyp- 
jen dhe me shfrytëzimin e egër të monopoleve, se ajo 
nuk mund të pajtohej me diskriminimin shoqëror e po- 
litik që borgjezia ushtron ndaj saj, se ajo kërkon të 
drejtat e mohuara, kërkon garanci për punë, për sigu- 
rimet shoqërore, për pensionet, kërkon të thotë fjalën 
e vet dhe t'i dëgjohet zëri në zgjidhjen e problemeve 
ekonomike, shoqërore e politike të vendit. 

Punonjësit francezë, të mbajtur me premtime 
mashtruese për një kohë të gjatë, i flakën tej një pje- 
së të mirë të iluzioneve dhe, kundër dëshirave të kre- 
rëve sindikalistë reformistë, u ngritën për të kërkuar 
ndryshime rrënjësore, për kufizimin e pushtetit të mo- 
nopoleve, për një sistem pune demokratik, që të garan- 
tojë minimumin e jetesës së punëtorit dhe të familjes 
së tij. Me grevat e punëtorëve bashkohet edhe lëvizja e 
fuqishme e protestës së mijëra studentëve universitarë, 
të cilët ngrenë zërin e tyre kundër sistemit dekadent 
të arsimit dhe të pasigurisë së të ardhmes së tyre. 

Se ç'rrugë do të marrin ngjarjet dhe sa do të plo- 
tësohen kërkesat e punëtorëve e të studentëve nuk 
mund të përcaktohet që tani. Kjo varet nga shumë fak- 
torë, të cilët mund t'i japin drejtime të papritura gje- 
ndjes. Lufta e fortë, që klasa punëtore franceze po bën 
tani kundër regjimit kapitalist të monopoleve, e ka 
futur këtë në vështirësi të mëdha, të cilat nuk mund 
të kapërcehen lehtë. 

Por grevat e mëdha të tanishme treguan se ç'forcë 
kolosale ekziston në klasën punëtore, e cila po të jetë 
e ndërgjegjshme dhe të kuptojë si duhet rolin e saj 
vendimtar, po të jetë e bashkuar dhe këmbëngulëse, 
do të bëjë që problemet e mëdha që kanë mbërthyer 
Francën të mos zgjidhen ashtu siç mendojnë dhe për- 
piqen kapitalistët-monopolistë dhe lakenjtë e tyre — 
revizionistët e socialdemokratët, por të zgjidhen në in- 
teres të punonjësve, të demokracisë e të përparimit. 

Kundër klasës punëtore, për shuarjen e luftës dhe 
për nënshtrimin e saj veprojnë jo vetëm borgjezia e 
monopolet, por edhe revizionistët e reformistët e tjerë, 
të cilët luajnë hapur rolin e sabotatorëve e të grevë- 
thyesve. Lufta e studentëve universitarë dhe grevat e 
mëdha të punëtorëve u plasën në duar si bomba të pa- 
pritura qendrave të sindikatave revizioniste e socialde- 
mokrate. Grevat shpërthyen jo vetëm pa iniciativën e 
këtyre sindikatave, por edhe kundër vullnetit të tyre. 
Vetëm kur masat u ngritën më këmbë dhe nuk i dë- 
gjuan këshillat e tyre për spërmbajtjer e “moderim- 
dhe kur e ndienë në palcë rrezikun e izolimit e të de- 
maskimit të plotë, krerët e partisë revizioniste fran- 
ceze, të Konfederatës së Përgjithshme të Punës, që 

drejtohet prej saj, socialdemokratët e të tjerët u de- 
tyruan të pranonin faktin e kryer dhe të përkrahin me 
fjalë lëvizjen e madhe të rezistencës së punëtorëve 
e të studentëve. 

Por edhe tani qëndrimi i tyre është fund e krye 
kapitullues, sabotues, tradhtar. Ata, duke bashkëpunuar 
hapur me borgjezinë dhe me pushtetin e saj, mundo- 
hen me të gjitha mjetet që kanë në dispozicion, t'i fre- 
nojnë punonjësit, t'i përmbajnë sbrenda rregullitr, që 
grevat të mos dalin, në asnjë mënyrë, jashtë kuadrit 
erivendikativ e sindikalr-, siç shpallte një deklaratë e 
Konfederatës së Përgjithshme të Punës. 

Ndërsa borgjezia përdor presionin ekonomik dhe 
dhunën për të mposhtur revoltën e studentëve dhe 
grevat e punëtorëve, revizionistët e socialdemokratët u 
shkojnë në ndihmë monopoleve, duke përçarë unitetin 
e masave dhe duke u përpjekur që lëvizja të qëndrojë 
brenda legalitetit borgjez. Ata ngritën në parlament 
çështjen e heqjes së besimit ndaj qeverisë, për të kri- 
juar iluzionin se vetë punëtorët, fshatarët, studentët 
me aksionet e me veprimet e tyre nuk mund të zgji- 
dhin asgjë, se kërkesat e tyre mund t'u plotësohen 
vetëm nga lart, nga parlamenti, nga qeveria, nga ai 
ose nga ky ministër, nga ky ose nga ai institucion 
qeveritar. 

Revizionistët e dinë mirë se lufta greviste është 
një mjet i fuqishëm lufte i klasës punëtore, se ajo, 
edhe pse në bazë të saj ka zakonisht rivendikime eko- 
nomike, merr gjithnjë një karakter politik, qoftë edhe 
për të vetmin fakt se vë në luftë drejt për së drejti 
proletariatin me borgjezinë. Çdo grevë, e çfarëdo naty- 

re qoftë e sidomos me përpjesëtime dhe me intensitet 
të tillë, siç është ajo që ka shpërthyer tani në Francë, 
ndihmon në ashpërsimin e luftës politike, në luftën e 
madhe politiko-ideologjike të proletariatit kundër bor- 
gjezisë kapitaliste dhe pushtetit të saj. Greva nuk është 
kurrë një veprim i shkëputur për plotësimin e një ne- 
voje në vetvete, por pjesë përbërëse e luftës klasore 
të proletariatit kundër borgjezisë, e përgatitjes së re- 
volucionit për të përmbysur kapitalizmin. 

Pikërisht kësaj i tremben revizionistët, socialde- 
mokratët e reformistët e tjerë francezë. Ata kanë shu- 
më frikë nga politizimi i grevës, se mos proletariati 
francez, në luftë me borgjezinë, edukohet edhe politi- 
kisht e ideologjikisht. Prandaj ata bëjnë një luftë të 
ashpër dhe pa princip kundër të gjithë atyre elementëve 
të shëndoshë revolucionarë në gjirin e klasës punëtore, 
që përpiqen, në luftë e sipër, ta edukojnë proletariatin 
edhe politikisht, ta bëjnë atë të shohë ku është burimi 
i shtypjes e i shfrytëzimit kapitalist, cilët janë miqtë 
dhe armiqtë e tij. Vija oportuniste e kapitulluese, që 
ndjekin tani krerët e partisë revizioniste franceze, lide- 
rët e sindikatave të ndryshme dhe reformistët e çdo 
kallëpi, duket fare qartë. Nga presioni i bazës dhe në 
pamundësi që t'i shpëtojnë atij, këta grevëthyes pro- 
fesionistë mundohen të rrëmbejnë drejtimin c grevave 
dhe, në bashkëpunim me kapitalistët e me pushtetin 
e tyre, të bëjnë çmos për të thyer rezistencën e vull- 
netin e punonjësve. 

Në punën e tyre sabotuese, antipunëtore e ku- 
ndërrevolucionare revizionistëve dhe gjithë grevëthyes- 
ve të tjerë francezë u vijnë në ndihmë edhe udhëhe- 

qësit sovjetikë. Nëpërmjet një artikulli të gazetës sIz- 
vestiar, botuar më 21 maj, ata kundërshtojnë hapur 
lëvizjen e fuqishme të klasës punëtore franceze dhe 
marrin nën mbrojtje monopolet e mëdha kapitaliste 
dhe pushtetin e tyre, me të cilët janë aleatë të ngushtë. 
Në mënyrë aspak të maskuar fajin për gjendjen e 
rëndë që është krijuar tani në Francë ata ua hedhin 
disa saventurierëver dhe sekstremistëver. Pikërisht kë- 
shtu shkruajnë këto ditë edhe sFigaror, sOrorr e shty- 
pi tjetër i patronatit francez. Ky është një avaz i njo- 
hur i borgjezisë dhe i revizionistëve sovjetikë dhe ata 
nuk janë origjinalë. E re në këtë mes është se ata 
zbulojnë fytyrën e tyre të vërtetë si grevëthyes ndër- 
kombëtarë, si njerëz që përkrahin në ditët e këqija vë- 
Illezërit e tyre të klasës borgjeze. Në një lajm të agjen- 
cisë franceze të lajmeve thuhej se “Vëzhguesit në Moskë 
janë të mendimit se qeveria sovjetike ngurron të kriti- 
kojë një shtet, të cilit i çmon si politikën e jashtme, ash- 
tu edhe personalitetin e kryetarit të tij, se Tani Bash- 
kimi Sovjetik i shmanget vullnetarisht shfrytëzimit të 
temave si ato që bëjnë fjalë për falimentimin e kapi- 
talizmit dhe për epërsinë e socializmitr. Ky është një 
falënderim i hapët që borgjezia franceze u bën revizio- 
nistëve sovjetikë, të cilët janë të shqetësuar për gje- 
ndjen në Francë, ashtu si “çdo herë që kërcënohet një 
statukua e gjykuar prej tyre si e 'leverdishmer. 
Monopolet kapitaliste dhe krerët tradhtarë të kla- 
sës punëtore franceze do të bëjnë çmos që të merren 
vesh midis tyre për të thyer grevën dhe për të bërë, 
në një mënyrë ose në tjetrën, ndonjë kompromis të 
ndyrë, Në këto kushte klasa punëtore franceze nuk 

mund të mos bëjë bilancin e grevës së saj të fuqishme, 
të mos sqarojë pozitën e vet në jetën politike, ekono- 
mike e shoqërore të Francës, të mos analizojë e të mos 
sqarojë qëndrimin dhe sjelljen e krerëve reaksionarë 
të sindikatave, që nga revizionistët, të socialdemokra- 
tët e deri te katolikët e të tjerët. 

Klasa punëtore franceze mund të fitojë dhe të plo- 
tësojë tërësisht kërkesat e saj, në qoftë se ajo do të 
dijë të nxjerrë mësimet e nevojshme politike nga gre- 
vat e tanishme, në qoftë se do të vazhdojë të rezistojë 
dhe të luftojë me këmbëngulje për të drejtat e saj eko- 
nomike e politike, të shikojë qartë tradhtinë e krerëve 
revizionistë, socialdemokratë, reformistë e të tjerë, të 
cilët mbajnë akoma frenat e partive të ashtuquajtura 
të klasës punëtore, të sindikatave dhe të organizatave 
të ndryshme shoqërore. Asaj do t'i duhet medoemos 
të ndajë shapin nga sheqeri, të braktisë udhëheqësit 
tradhtarë revizionistë, socialdemokratë reformistë dhe 
të nxjerrë nga gjiri i saj udhëheqës të rinj, revolucio- 
narë konsekuentë e të pamposhtur për çështjen e pro- 
letariatit. 

Në mënyrë të veçantë, në situatën e tanishme, 
shumë të favorshme për luftën klasore të proletariatit, 
që është krijuar në Francë, probleme të rëndësishme 
qëndrojnë përpara marksistë-leninistëve dhe forcave të 
shëndosha revolucionare. Duke marrë pjesë aktive në 
këto greva dhe duke mbështetur fuqimisht rivendiki- 
met e punëtorëve, duke u dalluar jo vetëm me vepri- 
met e tyre të guximit dhe të vendosmërisë, por edhe 
me qartësinë e tyre politike e ideologjike, ata demas- 
kojnë vijën dhe qëndrimet reaksionare të krerëve dhe 

kojnë manovrat e taktikat e atyre për të thyer grevën, 
për ta frenuar atë, ose për t'u dhënë minimumin e ri- 
vendikimeve të punëtorëve. Në qoftë se klasa punëtore 
do të qëndrojë e bashkuar dhe do të luftojë që, sipas 
mësimeve të marksizëm-leninizmit, të sigurojë alean- 
cën me fshatarësinë punonjëse, me studentët e me ri- 
ninë punëtore dhe me gjithë shtresat e shfrytëzuara 
të popullsisë, aksionet e saj të mëdha e të vogla, lufta 
e saj do. të përfundojnë me sukses. Vetëm kështu mund 
të plotësohen kërkesat e saj, vetëm kështu mund të im- 
ponohet vullneti i saj. 

Sigurisht, një punë e tillë nuk është e lehtë dhe as 
mendohet se ajo mund të kryhet brenda periudhës që 
zgjat një grevë. Por baza që mund të hedhin revolucio- 
narët gjatë ngjarjeve të tanishme, të cilat nuk do të 
shlyhen kollaj nga mendja e punonjësve, kanë një rë- 
ndësi të madhe për të ardhmen. Çdo pozitë të re atyre 
u duhet ta fitojnë me luftë, me rrugë revolucionare, 
duke mbrojtur me vendosmëri parimet e marksizëm- 
“leninizmit dhe duke i zbatuar ato drejt në situatat 
konkrete që krijohen. 

Revizionistët francezë, të cilët janë trembur më 
shumë se borgjezia nga përpjesëtimet e mëdha që mo- 
rën grevat, përpiqen t'i mbajnë punëtorët të izoluar, të 
veçuar dhe larg kontakteve me shtresat e tjera të pa- 
kënaqura të popullsisë. Sidomos, një qëndrim të tillë 
ata mbajnë kundër studentëve, lëvizja e të cilëve, ak- 
tualisht, përshkohet nga disa parulla që kanë një ka- 
rakter të theksuar politik. Në të vërtetë, revizionistët 
nuk e kanë hallin te roli udhëheqës i klasës punëtore, 

por ata, për t'i shërbyer sa më mirë borgjezisë, kër- 
kojnë të përçajnë masat e ndryshme që luftojnë ku- 
ndër sundimit të monopoleve, duan ta lënë klasën pu- 
nëtore pa aleatë dhe, për më tepër, ta vënë në kon- 
flikte artificiale me ta. Është detyrë e komunistëve të 
vërtetë, e revolucionarëve dhe ec të gjithë elementëve 
të ndërgjegjshëm të proletariatit të forcojnë dhe të ka- 
litin në luftën e përbashkët unitetin e klasës punëtore 
me masat e tjera punonjëse të qytetit e të fshatit, me 
studentët dhe me rininë punëtore, me të gjithë ata që, 
nën drejtimin e domosdoshëm të klasës punëtore, janë 
të vendosur të thyejnë shtypjen e sundimit të mono- 
poleve e të borgjezisë. 

Ngjarjet e fundit në Francë vërtetojnë nevojën se 
jo vetëm atje, por edhe në shumë vende të botës ka- 
pitaliste proletariati duhet të organizohet rishtaz, të 
udhëhiqet nga ideologjia e tij e vërtetë marksiste-leni- 
niste për të kryer revolucionin dhe për të thyer siste- 
min e fuqishëm të aparateve politike, ekonomike e 
shoqërore, që borgjezia, socialdemokracia dhe revizio- 
nistët i kanë krijuar për të mbajtur në robëri kla- 
sën punëtore. 

Hovi revolucionar i klasës punëtore të lavdishme 
franceze, fryma luftarake e studentëve dhe e puno- 
njësve të tjerë kanë ngjallur simpati dhe admirim të 
madh në të gjithë botën. Me punonjësit francezë janë 
solidarë të gjithë vëllezërit e tyre të klasës, kudo që 
ndodhen, të gjithë ata që luftojnë për çlirimin e plotë 
të klasës punëtore dhe për ndërtimin e socializmit, të 
gjithë ata që luftojnë për lirinë e për pavarësinë e 
popujve, kundër imperializmit dhe shërbëtorëve të tij 


KLASA PUNËTORE FRANCEZE NË LUFTË PËR TË DREJTAT 109 


— socialreformistëve, revizionistëve e të tjerëve. Po- 
pulli shqiptar, klasa e tij punëtore e përshëndetin dhe 
e përkrahin me gjithë zemër luftën e drejtë të puno- 
njësve francezë kundër monopoleve dhe pushtetit të 
tyre shtypës. Shembulli francez do të jetë frymëzues 
edhe për vendet Y€ tjera kapitaliste perëndimore. Ai 
shënon fillimin e një ngritjeje të re të lëvizjes punë- 
tore në vendet e mëdha kapitaliste, e cila, në të ardh- 
men, do të ketë, me siguri, zhvillime të reja edhe më 
të rëndësishme. 


Botuar për herë të parë në Botohet sipas librit: “E vërteta 
gazetën “Zëri i popullit”, marksiste-leniniste do të tri- 
nr. 124 (6163), 24 maj 1968 umfojë mbi revizionizminr, 


vëll. VIII, f. 139. Tiranë, 1969 


PUNËTORËT T'I KUPTOJNË MIRË DETYRAT, 
ROLIN DHE RËNDËSINË E MADHE 
TË KLASËS 


Nga biseda me punëtorë, me kooperativistë 
e me kuadro të Rubikut 


27 maj 1968 


Pasi u takua me punëtorët e Ndërmarrjes Minera- 
re të Rubikut dhe me kooperativistë të kësaj zone dhe 
pas vizitës që bëri në Uzinën e Përpunimit e të Rafi- 
nimit të Bakrit, shoku Enver zhvilloi në klubin e ndër- 
marrjes një bisedë shumë të ngrohtë me punëtorë e 
me drejtues të uzinës, të Ndërmarrjes Gjeologjike, me 
kooperativistë e me kuadro drejtues. Në fillim, shoku 
Enver bisedën e nisi me disa pyetje për punën e nëse 
punëtorët kishin ndonjë kërkesë ose dëshirë për të 
shprehur. Pasi dëgjoi disa punëtorë, ndër të tjera, 
shoku Enver tha: 

Vërejtja e shokut minator se këtu te ju kam ar- 
dhur rrallë, është e drejtë. Kjo kritikë që më bëhet 
zë, si të thuash, vendin e një fletërrufeje të pashkruar. 
Pra, fletërrufetë nuk janë të dobishme vetëm kur u 
drejtohen punonjësve të thjeshtë, por vlejnë shumë, 

sidomos, kur u adresohen drejtuesve, deri edhe Se- 
kretarit të Parë të Komitetit Qendror të Partisë, siç 
bëri këtu, në rastin konkret, një shok minator. 

Ju punëtorë e kooperativistë mund të bëni shumë 
fletërrufe e kritika për punën tonë, për punën e drej- 
tuesve në qendër. Nuk ka përse të druheni për këtë 
e zakonisht punëtorët nuk kanë druajtje. Prandaj, në 
qoftë se keni parë që këtu te ju diçka nuk ecën mirë, 
për arsye të ndryshme, apo pse mund të bëhen pen- 
gesë drejtoria, ministritë përkatëse ose aparatet e Par- 
tisë dhe të pushtetit në rreth e në qendër, na e thoni 
që të marrim masa dhe të bëjmë korrigjimet e ne- 
vojshme. 

Ashtu siç më bëtë ju me të drejtë një fletërrufe, 
më lejoni tani t'ju bëj edhe unë një kritikë, sidomos 
shokëve drejtues, që -nuk më lënë- të flas shtruar, si 
në rrogoz, me punëtorët, me qëllim që ju të më thoni 
lirisht të metat e dobësitë që ekzistojnë në kolektivin 
tuaj dhe të më paraqitni nevojat që keni. Këtë e them, 
pse, shpesh, kur shkoj në bazë dhe pyes si shkojnë 
punët, të tërë më përgjigjen: “Shumë mirë-. Kështu 
unë dëgjoj vetëm fjalë të mira dhe asnjë të metë. 
Natyrisht, kjo nuk është e drejtë, pse e vërteta është 
se ne, bashkë me sukseset, kemi edhe të meta. Pran- 
daj, kur shkoj në bazë, shokët punëtorë duhet të më 
flasin edhe për të mirat, por edhe për ato që nuk ecin, 
pra, të më vënë në dijeni edhe për anët negative, të 
më flasin hapur për punët, për njerëzit e për qëndri- 
met e tyre etj. 

Dëshiroj, gjithashtu, që, kur shkoj në bazë, të bë- 
hen më pak zhurmë e brohoritje në adresën time dhe 

të kemi më shumë bisedime të hapëta pune. Dashuria 
për Partinë dhe për udhëheqjen nuk tregohet vetëm 
duke thirrur e duke duartrokitur për to, po edhe duke 
diskutuar seriozisht për problemet, duke rrahur së 
bashku mendimet për zgjidhjen e tyre, duke qarë 
hallet, siç thotë populli. Në këto takime duhet të flitet 
më pak për ato punë që na venë mirë dhe më shumë 
për të tjerat, për të metat e dobësitë që kemi, se 
akoma ka punë që s'na ecin si duhet. 

Po përse ndodh kjo7 Këtë duhet të na e thoni ju, 
se faj për këtë kemi edhe ne, por keni edhe ju, se 
nuk e ngrini zërin t'i kritikoni ata që nuk kanë ardhur 
t'i rrahin me ju problemet, shqetësimet e punës, të 
mendojnë e të djersijnë bashkë me ju për rrugët e 
zgjidhjes, për mënyrën e realizimit etj. Të flisni hapur 
për ta, qofshin nga qendra ose nga rrethi, qofshin 
ministra apo sekretarë të komitetit të Partisë, qofshin 
kryetarë a nënkryetarë të pushtetit e të tjerë, që ju 
kanë premtuar se do t'i studiojnë dhe do t'i zgjidhin 
këtë ose atë çështje, por, në fakt, i kanë lënë dhe ato 
kanë mbetur pa u zgjidhur. Për atë gjë që s'ka mundë- 
si të bëhet, shokët e Partisë dhe të pushtetit duhet, dhe 
është më mirë, t'jua thonë hapur, qysh në fillim, sesa 
t'ju lënë me shpresa, t'ju premtojnë se do ta studiojnë 
dhe, në fakt, pastaj të mos bëhet asgjë. 

Rëndësi të madhe kanë edhe marrëdhëniet që 
duhet të ekzistojnë në mes punëtorëve dhe drejtuesve, 
si dhe kuptimi i drejtë i këtyre marrëdhënieve. Krye- 
inxhinieri juaj më vuri në dijeni se në marrëdhëniet 
tuaja nuk ka ndonjë gjë që s'shkon dhe kjo është shu- 
më e mirë. Duhet të punohet vazhdimisht që punë- 

torët t'i kuptojnë drejt dhe mirë detyrat dhc rolin e 
tyre të madh, ashtu siç duhet t'i kuptojnë mirë de- 
tyrat e tyre funksionarët, drejtorët, udhëheqësit. Uzina, 
e Përpunimit dhe e Rafinimit, miniera juaj apo koo- 
perativat bujqësore të kësaj zone të Rubikut nuk janë 
as të drejtorit, as të kryeinxhinierit, as të kryetarit 
të kooperativës apo të agronomit, ato janë pronë ko- 
lektive e klasës punëtore, e kooperativistëve, ato janë, 
pra, njëkohësisht të punëtorëve, të kooperativistëve, 
të drejtorëve, të llogaritarëve, të intelektualëve etj., 
me një fjalë, të mbarë popullit. Prandaj duhet të ad- 
ministrohen e të drejtohen në bazë të ligjeve, zbatimi 
me rreptësi i të cilave u shërben interesave të klasës 
punëtore, të fshatarësisë dhe të inteligjencies sonë. 
Por ka, aty-këtu, ndonjë shok që, kur ngrihet në 
përgjegjësi e bëhet, bie fjala, drejtor, mendon se është 
ai i vetmi përgjegjës për planin dhe e heq veten sikur 
është kompetent për çdo punë. Një mendim i tillë 
është krejt i gabuar. Këtë fakt çdo njeri duhet ta shi- 
kojë me partishmëri dhe me thjeshtësi, sepse caktohet 
drejtor për disa cilësi pozitive dhe zotësi që ka: mund 
të jetë, fjala vjen, organizator i mirë, ose ka mbaruar 
një shkollë, ose është inxhinier apo njeri me horizont 
të gjerë, pra, është i aftë të drejtojë, të organizojë 
dhe të nxitë të tjerët të punojnë. Kushdo që emë- 
rohet drejtor duhet të punojë më shumë dhe me aftë- 
sitë e tij të kontribuojë që i gjithë kolektivi të ecë 
përpara. Natyrisht, drejtori mban përgjegjësi përpara 
Partisë dhe shtetit për gjithçka ndodh e bëhet në 
ndërmarrje, megjithatë, ai nuk duhet të thotë kurrë 
se është atje i vetmi përgjegjës, kurse të tjerët nuk 

janë gjë. Një drejtues që mendon kështu, gabon. Ai 
ka me të vërtetë përgjegjësitë e tij përsa i është 
ngarkuar, por bashkë me të ka përgjegjësi edhe kolek- 
tivi. Një drejtor mund të mendojë kështu vetëm kur 
shumë gjëra nuk i kupton akoma drejt dhe kujton 
se, meqë u bë drejtor, e gjithë barra e përgjegjësisë 
bie mbi të. 'Por barra bie kryesisht mbi punëtorët, se- 
pse ata janë forca vendimtare dhe pa ta, në asnjë 
mënyrë nuk mund të ecë përpara prodhimi, të reali- 
zohet plani. Pa punëtorët nuk ka prodhim, nuk ka 
drejtor, pa punëtorët makineritë janë vetëm hekura, 
që nuk vlejnë asnjë grosh. 

Dhjetë milionë punëtorë janë hedhur këto ditë në 
greva të mëdha në Francë, prandaj jeta e këtij vendi 
të madh është paralizuar. Nga kjo njerëzit nuk gjejnë 
bukë të hanë, sepse transporti është ndërprerë, nuk 
ka energji elektrike, furrat nuk pjekin, nuk ka gaz 
dhe lëndë të tjera djegëse etj., pra, jeta e vendit është 
paralizuar. Shihni ç'forcë të madhe ka në gjirin e saj 
klasa punëtorel Prandaj te çdo drejtues duhet të rrë- 
njoset koncepti i drejtë se klasa punëtore, në fabrikë, 
në uzinë e kudo është forca kryesore, është gjithçka, 
kurse drejtori, kryetari i kooperativës janë vërtet për- 
gjegjës, po jo gjithçka. Kur qëndrimet, pikëpamjet 
dhe puna e një përgjegjësi puqen me ato të klasës 
punëtore, kur përgjegjësinë e tij ky drejtues e lidh 
ngushtë me përgjegjësinë e klasës punëtore, s'ka dy- 
shim që punët do të ecin mirë, planet do të realizohen 
e do të tejkalohen. Kur ky drejtues shkon për të 
kërkuar diçka që i nevojitet ndërmarrjes, ose për të 
dhënë llogari për punën tek eprori i tij direkt, te 

ministri apo në komitetin e Partisë, duhet të vejë atje 
jo me mendimin që të tregohet i mirë përpara tyre, 
që ata ta marrin me sy të mirë dhe kështu, nesër, ta 
ndihmojnë për t'i dhënë ndonjë shtytje përpara, për 
ta bërë drejtor të një ndërmarrjeje tjetër më të madhe 
ose zëvendësministër etj., por të përpiqet t'ua paraqesë 
sa më drejt dhe objektivisht gjendjen e ndërmarrjes, 
me të mirat dhe me anët e saj negative, t'u paraqesë 
pikëpamjet e gjithë kolektivit, rezultatet e punës në 
uzinë, problemet që dalin etj. Ai duhet të ketë guxim 
dhe t'u raportojë eprorëve ose Partisë se dobësitë që 
ekzistojnë në ndërmarrjen ku punon vijnë për shkak 
të punës së tij të pamjaftueshme dhe, për sa u përket 
rezultateve pozitive, megjithëse edhe ai ka dhënë 
kontributin e tij si drejtues, me modesti të vërë në 
dukje dhe ta ndiejë se ky kontribut i tij është si i të 
gjithëve, kurse merita kryesore u përket kolektivit, 
punëtorëve, pastaj mjeshtërve, inxhinierëve, kryein- 
xhinierit, bashkë me të cilët punon edhe ai. 

Kështu duhet ta kuptojë drejtori rolin e tij, kë- 
shtu duhet ta kuptojë edhe kryeinxhinieri e çdo drej- 
tues tjetër, kështu duhet ta kuptojë, dhe kjo ka rën- 
dësi të veçantë, edhe vetë klasa punëtore. E them 
këtë pse, në fakt, nganjëherë, vetë punëtorët, kur kanë 
për t'i bërë ndonjë vërejtje drejtorit ose kryeinxhi- 
nierit, harrojnë kolektivin, forcën e tij vendimtare. 
Kjo është shumë e keqe. Kur një punëtor shkon në 
zyrën e drejtorit për të diskutuar me të probleme 
pune, nuk duhet të harrojë që është pjesëtar i kolek- 
tivit të ndërmarrjes. Në një rast të tillë ai duhet të 
flasë aty si pjesëtar i këtij kolektivi, të shtrojë pro- 

bleme dhe të theksojë se mendimet që do të hedhë 
përpara drejtuesit janë në interesin e Partisë, të klasës 
punëtore dhe të sqarojë, gjithashtu, se këtë e bën 
sepse dëshiron të mirën e të gjithë shokëve të tij 
punëtorë. Në këtë rast ai duhet të kërkojë nga drejtori 
që këto ose ato të meta, të cilat mund të jenë në 
ndërmarrje, të marrin fund. Ai mund t'i bëjë të ditur, 
për shembull, se, kur punëtorët dalin nga miniera, 
nuk kanë ku lahen dhe, në emër të tyre, mund të 
kërkojë që të zgjidhet ky problem. Ose t'i thotë se 
normat që janë vendosur nuk po zbatohen, jo se nuk 
duan punëtorët, por për mungesë interesimi nga drej- 
tuesit, të cilët nuk marrin masa për sigurimin e lëndës 
së parë etj. Në këto kushte, normat nuk mund të rea- 
lizohen dhe, si rrjedhim, kur punëtorët nuk i realizojnë 
normat, nuk e marrin pagën e plotë, kurse ti, shoku 
drejtor, duhet t'i thotë punëtori, që ke përgjegjësi për kë- 
to çrregullime pagën e merr të plotë, 100 për qind. Kjo 
nuk është e drejtë, t'i theksojë ai, se Partia na mëson 
që normat janë në interes të klasës punëtore, pra- 
ndaj ato duhen realizuar, po për këtë duhen marrë 
të gjitha masat organizative nga ana e drejtorisë, 
të sigurohen veglat, materialet, lënda e parë etj. 
Dhe ne, punëtorët, duhet të sqarojë ai, jemi gati të 
ndërhyjmë, të vëmë rregull, të luftojmë të metat 
tona. 

Mirëpo, jo rrallë, punëtorit që mendon të shkojë 
te drejtori e t'i parashtrojë këto, para se të hapë 
derën e zyrës së drejtorisë, qëllon t'i humbasë sensi 
i trimërisë së klasës dhe të mos mendojë se përfaqëson 
100 veta, pra, shokët e tij punëtorë të kolektivit, por 

të paraqitet para tij si individ, si njësh i vetmuar. 
Nuk është e drejtë që punëtori të veprojë kështu, të 
mendojë se ai që e pret është drejtor, ka lidhje me 
kryetarin e komitetit ekzekutiv, me sekretarët e komi- 
tetit të Partisë të rrethit, e të mendojë se ai punëtori 
nuk ka asnjë lidhje me ta dhe kështu ta ndicjë veten 
në pozita inferioriteti. Përkundrazi, ai duhet të men- 
dojë se është pjesëtar i një kolektivi të madh, pa të 
cilin asgjë nuk bën dot drejtuesi. Ndjenja e inferiori- 
tetit shkaktohet, pse, shpesh, kur në uzinë vjen nga 
qendra ministri ose çdo shok tjetër drejtues, ai nuk 
takohet fare me punëtorët, kurse me drejtorin takohet. 
Edhe kur vjen nganjëherë, në të rrallë, ndonjë shok 
tjetër akoma më me përgjegjësi, gjatë vizitës që bën 
në ndërmarrje, merr me vete drejtorin, sekretarin e 
organizatës-bazë të Partisë, kryetarin e komitetit pro- 
fesional, kryeinxhinierin dhe bisedon me ta, kurse pu- 
nëtorët i sheh e i përshëndet vetëm së largu. Kjo, 
natyrisht, ndikon negativisht tek ata dhe, kur vjen 
rasti që punëtori të flasë me drejtorin, i duket sikur 
ka përpara një kala të madhe, kurse vetja i duket 
mizë dhe, në vend që të thotë ato që ka për të thënë, 
druhet. Po të jetë drejtori punëtor i mirë partie, i jep 
zemër dhe të drejtë punëtorit, ndryshe i bërtet, i thotë 
Se nuk ka nge të bisedojë me të. Këto rrethana punë- 
torin shpesh e bëjnë të tërhiqet. Ata punëtorë që kanë 
koncepte të tilla duhen sqaruar. Punëtorët t'i kuptojnë 
mirë detyrat, rolin dhe rëndësinë e madhe të klasës. 

Por edhe drejtori, inxhinicri, kryeinxhinicri nuk 
janë të huaj për çështjen e klasës punëtore. Edhe këta 
janë me klasën punëtore, pse janë bij të punëtorëve, 

të luftëtarëve, të kooperativistëve me një fjalë, janë 
bij të popullit, Partia u dha mundësi të mësojnë, të 
mbarojnë shkolla, të fitojnë profesione dhe secilit, 
sipas aftësisë e sipas profilit të punës së vet, i është 
dhënë një funksion i caktuar. Prandaj edhe ata që 
kanë pasur rastin të mësojnë dhe janë vënë në vende 
drejtuese, gjithashtu, duhet t'i kuptojnë mirë detyrat. 

Në radhë të parë, ata duhet të jenë të lidhur 
ngushtë me masat, të kërkojnë dhe të marrin ndihmë 
nga punëtorët. Por, kur është rasti dhe u konstatohen 
të meta e gabime në punë, kur planet s'realizohen, që 
të ndihmohen prej punëtorëve drejtuesit duhet të pra- 
nojnë që edhe punëtorët t'u kërkojnë llogari, ashtu 
sikurse drejtori, kryeinxhinieri, inxhinierët, përgjegjë- 
sit e reparteve dhe të turneve, brigadierët u kërkojnë 
llogari punëtorëve për punën. Pra, kërkesa e llogarisë 
të jetë e dyanshme, ndryshe ndërmarrja nuk mund të 
ecë përpara. 

Punëtorët, në përgjithësi, janë njerëz të disipli- 
nuar, ata u përgjigjen kërkesave që u drejton Partia, 
si dhe atyre që u bëhen nga drejtuesit e ndërmarrjes, 
po ka edhe ndonjë që nuk i kupton si duhet detyrat, 
nuk kupton se në çfarëdolloj pune kërkohet disiplinë 
e fortë. Kjo do të thotë që punëtorët të jenë shembull 
në të gjitha drejtimet, të venë të parët në punë, të 
respektojnë orarin e caktuar, të shfrytëzojnë në mak- 
simum kohën e punës, të mirëmbajnë dhe të shfry- 
tëzojnë si duhet makineritë, pse vetëm kështu do të 
kenë pastaj guximin dhe forcën morale t'u kërkojnë 
Nogari të tjerëve. 

Kështu duhet të veprojnë edhe drejtuesit. Në qoftë 

se kryeinxhinieri shkon, ta zëmë, në një repart për 
të bërë punën në prodhim, ai të qëndrojë vazhdimisht 
e të punojë 8 orë, si gjithë punëtorët, dhe, kur të vijë 
koha e pushimit për të gjithë, atëherë të pushojë edhe 
ai. Mirëpo ka ndonjë drejtues që i bën bisht shfrytë- 
zimit të kohës së punës në prodhim, sepse nuk është 
mësuar, prandaj largohet prej saj duke u justifikuar 
se e presin punë të tjera. Punëtorët që punojnë me të, 
po të jenë vetë në rregull, të jenë shembull pune e 
disipline, kanë të drejtë dhe duhet ta këshillojnë atë 
kryeinxhinier të mos largohet, të qëndrojë në krye të 
detyrës, të pushojë kur është orari dhe për aq kohë sa 
pushojnë punëtorët dhe spunënr, që pretendon se ka 
për të bërë, t'i thonë ta kryejë në kohën e pushimit, 
po të dojë. Një punëtor që është vetë në rregull, duhet 
dhe e ka më të lehtë t'i thotë kryeinxhinierit ose 
drejtorit, që ka ardhur aty për të bërë punën në pro- 
dhim, se s'ka arsye pse të bëjë lëvizje andej-këtej, 
përkundrazi, të punojë njëlloj si të gjithë dhe të mos 
përpiqet të gjejë shkak për t'i bërë bisht punës. Të 
jetë e qartë se, gjatë kohës së punës në prodhim, 
kryeinxhinieri nuk është më kryeinxhinier, por pu- 
nëtor, njëlloj si të tjerët, që janë aty krah për krah 
tij. Si të gjithë punëtorët, edhe ai të respektojë di- 
siplinën e punës dhe, në rast se e shkel, punëtorët 
të ngrihen, sepse kanë të drejtë dhe detyrë ta këshi- 
llojnë, ta kritikojnë dhe të mos e lënë të vazhdojë në 
rrugë të gabuar. Po kjo arrihet kur vetë punëtorët 
janë në rregull, ndryshe nuk mund të kenë guximin 
t'i kritikojnë drejtuesit kur këta gabojnë. 

Ndryshon çështja kur një drejtues është duke 

kryer funksionin si drejtor, si kryeinxhinier, si briga- 
dier etj. Në këtë rast ai ka të drejtë dhe mund të 
largohet për njëfarë kohe nga puna, natyrisht, për ne- 
voja të punës, kurse kur është duke bërë punën në 
prodhim, duhet të jetë i disiplinuar e i rregullt si 
gjithë punëtorët. 

Mund të ndodhin pakënaqësi e fërkime në mes 
punëtorëve dhe drejtuesve, kur këta të fundit, që janë 
shoqet dhe shokët tuaj, mund të mos i kuptojnë nga- 
ndonjëherë mirë detyrat. Në raste të tilla, në çdo 
ndërmarrje industriale, në miniera, në uzina e në 
fabrika, në kooperativa bujqësore e kudo, Partia duhet 
të punojë shumë për rritjen e nivelit politik dhe ideo- 
logjik të tyre, me qëllim që ata, si kuadro me përgje- 
gjësi, të cilët drejtojnë grupe me një numër jo të 
paktë punëtorësh ose kooperativistësh, të kuptojnë se 
nuk janë vetëm për të drejtuar. Brigadieri vërtet 
ngarkohet të drejtojë brigadën, por ai duhet të jetë 
kurdoherë pranë punëtorëve, të punojë vetë mirë së 
bashku me ta dhe, njëkohësisht, t'i organizojë dhe t'i 
nxitë ata të punojnë me ndërgjegje. Kur ai shikon që 
ndonjë nga punëtorët, në vend që të punojë, shtrihet 
në hije të fikut gjatë kohës së punës, ka të drejtë t'i 
tërheqë vëmendjen, t'i bëjë thirrje të punojë me serio- 
zitet, t'i kërkojë të realizojë normat dhe t'i luftojë 
qëndrimin e gabuar, sorollatjet e panevojshme jashtë 
repartit, qoftë edhe për pesë minuta. 

Ka edhe njerëz, të cilët, për një arsye ose për 
tjetrën, i shikojnë shtrembër vërejtjet dhe këshillat që 
brigadieri i bën një punëtori të padisiplinuar, nuk u 
vjen mirë dhe, duke përfituar nga këshilla e drejtë që 

jep Partia, për të hapur gojën, për të ngritur zërin 
cilido kundër kujtdo që sillet në mënyrë arrogante me 
punëtorët, fillojnë pa të drejtë të bërtasin dhe të kri- 
tikojnë brigadierin, në vend që të kritikojnë shokun 
e tyre që s'është në rregull. Kur një brigadier ose 
përgjegjës punon mirë dhe është i lidhur me masën e 
punëtorëve, i kërkon llogari ndonjërit që nuk punon, 
ai duhet të mbështetet edhe nga punëtorët, kurse ele- 
menti i padisiplinuar të vihet në vend. Ndaj kujtdo, 
qoftë ai edhe punëtor që shkel disiplinën, thyen rre- 
gullat e punës në ndërmarrje, ankohet pa të drejtë 
kur e kritikojnë pikërisht për thyerjen e këtyre rre- 
gullave e të disiplinës, të gjithë duhet të mbajnë 
qëndrim, të mos e lënë të livadhisë e të dëmtojë pu- 
nën. Njerëz të tillë është e nevojshme t'i njohë mirë 
kolektivi, në të gjitha drejtimet, dhe kjo, sigurisht, jo 
për t'i dënuar, po për t'i ndihmuar, për t'i edukuar 
politikisht dhe ideologjikisht, për t'i bërë të ndërgjegj- 
shëm në punë. Pra, të bëhet diferencimi, nga pozita të 
drejta partie, dhe të gjykohet me drejtësi e me nder- 
shmëri në dobi të punës dhe të formimit të njeriut 
tonë. 

Këto i themi sc na kanë ngjarë dhe na ngjasin, 
aty-këtu, në qendra pune. Ne kemi edhe drejtorë të 
mirë, që qëllon të bëjnë ndonjë gabim. Po ka edhe 
ndonjë njeri të parregullt në punë, që e shfrytëzon 
këtë situatë, me qëllim për ta bërë leckë drejtorin. Në 
këtë rast do të ishte qëndrim shumë negativ që nje- 
rëzit e tjerë të këtij kolektivi, të mos flitnin. Kjo ngjet 
më rrallë, pse, zakonisht, njerëzit i njohin, .ose ngrihet 
ndonjë e pyet se kush është ky që flet kaq rëndë 

për një gabim të vogël të drejtorit dhe kështu, si gër- 
mohet çështja, del se ai që flet në këtë mënyrë është 
i biri i njërit që babanë ia kemi pushkatuar ne, që dy 
dajo i ka në burg dhe një tjetër të arratisur. Ja, pra, 
ka edhe raste të tilla që një element me përbërje të 
keqe politike, vetëm për faktin që punon në ndër- 
marrje e heq veten punëtor dhe përfiton nga kjo për 
t'u hedhur në sulm kundër njeriut tonë të mirë, duke 
u përpjekur ta njollosë atë, ta denigrojë kuadrin. Kur- 
se, në realitet, ky njeri ka bërë një gabim për të cilin 
duhet ta kritikojmë, por edhe ta mbajmë afër që të 
korrigjohet sa më shpejt. Prandaj është e mira t'i 
njohim anëtarët e kolektivit, të dimë kush është njëri 
ose tjetri, jo me qëllim që të hidhet jashtë ndërmarr- 
jes, po për ta pasur parasysh nga ç'pozita niset ai në 
qëndrimin që mban ndaj punës, ndaj shokëve, kur 
diskuton, kur bën kritikën etj. Kur e njohim përbërjen 
e punëtorit mund ta edukojmë e ta kalitim si gjithë 
punëtorët e mirë të ndërmarrjes, mund të neutrali- 
zojmë synimet e tij kur janë të këqija dhe mund ta 
ruajmë kolektivin nga influencimi i gabuar prej thë- 
nieve të tij. Me këtë nuk dua të them që t'i fshehim 
gabimet e njërit dhe të tjetrit, qoftë të drejtorit, të 
inxhinierit ose të kryeinxhinierit, qoftë të çdo punë- 
tori, kur vërtetohet se këta gabojnë. Gabimet e të 
metat e kujtdo duhen kritikuar pa hezitim dhe duhen 
korrigjuar. 

Një punëtor i ndershëm, i mirë, i aftë, i zoti të 
ngjall nderim e respekt me punën e tij. Mirëpo, kur në 
sajë të këtyre aftësive e cilësive të mira bëhet drejtor, 
qëllon që ndonjërit i rritet mendja dhe, me dashje e 

pa dashje, kujton se qëndron përmbi të tjerët. Ndodh 
kjo edhe me ndonjë që zgjidhet sekretar partie në 
bazë ose në rreth e që pastaj mendon se është mbi 
të gjithë. Duhet të jetë e qartë se një njeri të tillë, 
qoftë në Parti ose jo, Partia e zgjedh për ta ngarkuar 
me një detyrë të caktuar, të cilën ai duhet ta kryejë 
me nder, ta kryejë mirë dhe të mos bëjë gabime. Dhe, 
që të mos bjerë në gabime, ai duhet të pyesë e të 
këshillohet me të tjerët, me shokët, me masat, të jetë 
i sjellshëm, i dëgjueshëm dhe shumë i ndershëm. Kur 
një gjë nuk e di, të thotë ndershmërisht, të pranojë 
me thjeshtësi që nuk e di dhe po kështu të përpiqet 
ta mësojë nga të tjerët. Por, nganjëherë, te ndonjëri 
që ngrihet në përgjegjësi, siç thashë, nxjerr veshët 
egoizmi dhe meqenëse u bë drejtor apo sekretar partie 
mendon shtrembër për të tjerët, sillet keq me ta dhe, 
kur me punë e aftësi nuk arrin të gëzojë respekt, kër- 
kon ta fitojë këtë me arrogancë, me frikë, me masa 
ndëshkimore. 

Të gjithë duhet të kemi kuptim të drejtë për lidh- 
iet dhe për respektin prej komunisti të udhëheqësve 
të ndërmarrjeve ndaj klasës punëtore dhe, anasjelltas, 
për lidhjet dhe për respektin e punëtorëve për drej- 
tuesit e ndërmarrjeve, të shtetit ose të Partisë. Udhë- 
heqësit e Partisë ose të shtetit duhet të dëgjojnë kur- 
doherë me shumë vëmendje fjalën e punëtorëve, pse 
nga kjo nuk humbasin gjë. Prandaj, për çdo problem 
që përbën rëndësi të veçantë, duhet të mblidhet ko- 
lektivi, qoftë edhe për pak minuta dhe të informohet 
për atë që mendon të bëjë udhëheqja, të kërkohet 
mendimi i punëtorëve dhe të merret aprovimi i tyre 

për çdo vendim apo masë. Po të veprohet kështu s'ka 
dyshim se atje do të forcohet situata, punët do të 
shkojnë mirë dhe do të forcohen lidhjet dhe respekti 
reciprok midis punëtorëve dhe drejtuesve. 

Shokut sekretar të parë të komitetit të Partisë të 
rrethit i thashë se tani kudo, në uzina, në fabrika e 
në miniera duhet të planifikohen sa më shumë kuadru 
që të ndjekin kurset e shkollat profesionale, me qëllim 
që jo vetëm ata që janë duke punuar në sektorët për- 
katës të marrin arsim profesional e të kualifikohen, 
por të përgatitim edhe të tjerë, që t'i zëvendësojnë kur 
të jetë nevoja. Zëvendësit, njerëzit e tjerë nga jashtë, 
ne do t'i marrim vetëm në raste të rralla. Dhe kudo, 
në çdo ndërmarrje ku ka punëtorë që punojnë në sek- 
torë të ndryshëm deri edhe te portieri, duhet të sy- 
nojmë t'i mësojmë me këmbëngulje, që nesër të bëhen, 
po të jetë e mundur, të tërë specialistë. Kështu, kur 
duam të ndërtojmë një ndërmarrje të re, ose kur të 
vijë puna që të zgjerojmë më tej veprimtarinë e ndër- 
marrjes ekzistuese, si në rastin tuaj, kuadrot që do të 
na nevojiten për të duhet t'i kemi përgatitur me kohë. 
Ose, kur të kemi nevojë për një numër kuadrosh spe- 
cialistë në një rreth ose në një ndërmarrje tjetër, 
mund të marrim pa vështirësi të madhe nga ata që 
kemi përgatitur, të cilët, gjithashtu, mund t'i zëven- 
dësojmë në punën e tyre me të tjerë që kemi kualifi- 
kuar po aty. Punëtorët është e nevojshme të kalojnë 
nëpër kurse kualifikimi. Ky orientim kërkon të syno- 
het në arritjen e specializimit më të thellë të punëto- 
rëve të kualifikuar dhe të të tjerëve që mund t'i zë- 
vendësojnë këta. Çdo specialist, pra, duhet të dublo- 

het në vend, shokët që do ta zëvendësojnë të zgjidhen 
në mes atyre që punojnë rreth e gark tij dhe jo të 
kërkojmë t'i sjellim nga krahina të tjera e të kujto- 
hemi për ta vetëm atëherë kur vjen koha që na nevo- 
jiten. 

Mirdita ka një perspektivë të madhe, po, që të 
përgatitet kjo sa më shpejt e më mirë, organizata e 
Partisë duhet të punojë e të kërkojë shumë nga ju 
punëtorët, t'ju edukojë dhe t'ju kalitë të bëheni me të 
vërtetë të papërkulur, njerëz të klasës e të Partisë. 
Minatorët dhe metalurgët ushtrojnë nga profesionet 
më të vështira, prandaj, pikërisht për këtë, këtu janë 
cdhe mundësitë më të mëdha për kalitjen e çelikosjen 
e punëtorëve që janë në Parti dhe të atyre të paorga- 
nizuar në Parti. Ne duhet t'i shfrytëzojmë në maksi- 
mum këto mundësi, jo vetëm për t'i çuar më përpara 
industrinë, minierat dhe bujqësinë e rrethit të Mirdi- 
tës, por edhe për të përgatitur nga radhët e punëtor 
rëve mirditorë kuadro të fortë, me cilësi të vërteta 
proletare, me të cilët të ndihmohen edhe ndërmarrjet 
e institucionet e ndryshme të rretheve të tjera të 
vendit. 

Këtë synim duhet ta ushqejë te punëtorët e mi- 
nierave, të fabrikave e të uzinave të rrethit tuaj or- 
ganizata juaj e Partisë. Ajo duhet të punojë sistema- 
tikisht me minatorët e me metalurgët, t'i kalitë çdo 
ditë e më shumë me ndërgjegje proletare, të punojë 
për t'u ngritur nivelin politik dhe ideologjik dhe kë- 
shtu, pas pesë, gjashtë ose pas dhjetë vjetësh, do të 
mund të arrijë të përgatitë dhe të vërë në dispozicion 
të udhëheqjes dhjetëra e dhjetëra kuadro, komunistë 

dhe të paorganizuar në Parti, që mund të punojnë në 
vende drejtuese, në punë nga më të rëndësishmet, ku 
të kenë nevojë Partia dhe pushteti. Ju vetë e dini se 
një njeri, që ka punuar për dhjetëra vjet me radhë në 
minierë, që ka kaluar kush e di sa herë kushte të 
rënda, në të ftohtë dhe në ujë gjer në gju, deri në të 
provuarit e rrezikut të mbytjes, që ka qëndruar va- 
zhdimisht thellë nën tokë e nuk ka parë si të tjerët 
diell me sy, që ka jetuar larg familjes e ka përballuar 
vështirësi të mëdha e të panumërta, është shumë i ka- 
litur, është si çeliku. Atë asgjë s'e mposht. Kurse një 
fshatar, ca më tepër një intelektual, mund të thyhet 
e të gënjehet më lehtë. Fshatari e ka më të theksuar 
ndjenjën e pronës dhe intelektuali mendon ta ketë të 
vetën diçka që ia pëlqen syri, kurse minatori është 
më stoik. Të tillë njerëz do Partia, të kalitur e të 
papërkulur. Ajo është e bindur se Rubiku është një 
qendër ku kaliten punëtorë të tillë. Atëherë nga gjiri 
juaj do të dalin shumë kuadro. Më treguan se kryetari 
i kooperativës bujqësore që gjendet afër Rubikut, ka 
punuar 30 vjet në minierë. Ja, ky është një kuadër i 
mirë, i dalë nga gjiri juaj, shokë punëtorë. Unë jam 
i bindur se ai nuk bëhet fodull, as nuk bie në plogë- 
shti e t'ju lërë juve pa bukë, atij nuk do t'i rritet 
mendja, siç mund të ndodhë me ndonjë tjetër, për 
shembull, me një intelektual ose me një fshatar të 
paformuar mirë. Miniera atë € ka bërë të çeliktë, 
prandaj ai do ta çojë medoemos frymën e minatorëve 
edhe në fshat. 

Ju në Mirditë jeni ca të favorizuar në krahasim 
me disa rrethe të tjera, pse këtu burrat, në përgjithësi. 

punojnë në fabrika e në miniera, ata janë edhe punë- 
torë, po edhe fshatarë. Duke qenë të tillë ata sjellin 
në fshatrat tuaja frymën e klasës punëtore. 

Meqë në kooperativat tuaja gati nga çdo familje 
ka nga një ose dy pjesëtarë, që punojnë në fabrikat e 
në minierat e Mirditës, kjo do të thotë se bujqësia në 
rrethin tuaj mbahet më këmbë në sajë të punës së 
grave. Në kooperativat tuaja ato përbëjnë shumicën 
e fuqisë punëtore, prandaj mbështetuni fort në to. 

Meqenëse ra fjala, le të bisedojmë tani pak për 
problemin e gruas. Ju, gratë kooperativiste, komuniste 
ose jo, duhet të keni kërkesa ndaj burrave, vëllezërve 
dhe djemve tuaj punëtorë. Kërkoni që ata të jenë ako- 
ma më përparimtarë, më të sjellshëm ec më dashamirë 
ndaj jush. Burrat e vëllezërit tuaj, që punojnë në koo- 
perativë, pra, që nuk janë punëtorë, zakonisht qën- 
drojnë ca më prapa se punëtorët. Prandaj, ju shoqe 
kooperativiste do të bëni mirë të kërkoni më shumë 
nga burrat e vëllezërit, që punojnë në fabrikat e në 
minierat e rrethit, ata duhet të jenë medoemos në pa- 
rarojë në çdo drejtim, në mënyrë të vecantë për 
çështjen e madhe të gruas, bile të jenë edhe më për- 
para nga ju vetë, sepse, atje ku punojnë, edukohen 
me frymën e klasës, të cilën, në një mënyrë ose në një 
tjetër, e sjellin dhe duhet ta sjellin edhe në fshat. Në 
qoftë se ata këtë frymë nuk jua sjellin nlotësisht, i 
kritikoni kur ju vijnë në shtëpi. Kur konstatoni tek 
ata mungesa e dobësi të këtij lloji, të shkoni edhe 
deri në organizatën-bazë të Partisë, kur është fjala 
për komunistë ose në kolektivin e minierës ku pu- 
nojnë, në qoftë se janë të paorganizuar në Parti. 

Për shembull, një komuniste në kooperativë, kur 
sheh sc burri apo vëllai i saj ose një burrë tjetër nga 
një familje e fshatit të vet, i cili punon në një fabrikë 
ose në minierë, ka pikëpamje prapanike për gruan dhe 
që, me gjithë përpjekjet që bën ajo, nuk ia lufton dot 
as në familje, as në kooperativë, atëherë le t'i drej- 
tohet organizatës-bazë të Partisë të fabrikës apo të 
minierës. Atje, në prani të burrit, të vëllait ose të 
bashkëfshatarit, ajo mund të kërkojë të bisedojë me 
komunistët, ta shtrojë çështjen hapur me ta. Natyrisht, 
këtë punë duhet ta bëjë me takt në mënyrë të atillë 
që burri, vëllai ose bashkëfshatari i saj të mos fyhet, 
të mos mendojë kur të kthehet në shtëpi se pruaja, 
motra ose bashkëfshatarja, duke ardhur në minierë, e 
ka koritë, sepse, përpara shokëve, i vuri në dukje të 
gjitha të metat e dobësitë. Para organizatës së Partisë 
apo para kolektivit të ndërmarrjes ajo mund të thotë 
që burrin ose vëllanë e vet e do shumë, bashkëfsha- 
tarin e respekton se është punëtor i mirë e i ndershëm, 
por, pikërisht se € do dhe e respekton, ka ardhur aty 
ta ndihmojë, duke i vënë në dukje këtë ose atë dobësi, 
duke besuar se pas kësaj ai do të korrigjohet, do të 
bëhet edhe më i mirë. Është mirë të shprehet se ajo 
ka luftuar kundër të metave të tij, ka bërë shumë 
përpjekje, ka punuar për ta ndihmuar atë të korri- 
gjohej, por me keqardhje ka vërejtur se, me gjithë 
këshillat e kritikat, ai nuk është korrigjuar. Ajo do të 
shpjegojë se fakti që e shtyu t'i drejtohet kolektivit 
është dëshira dhe detyra prej komunisteje për t'i luf- 
tuar këto qëndrime nga të cilat rrjedhin shumë të 
këqija dhe se ajo e shoqëria, që e duan aq shumë, 

bashkërisht do të përpiqen ta korrigjojnë. Në këtë 
rast, punëtorët e fabrikës apo të minierës, do t'i flasin 
e do ta këshillojnë shokun e tyre në mënyrë të atillë 
shoqërore që, kur ky të kthehet në shtëpi, të mos jetë 
i zemëruar me gruan, me motrën apo me bashkëfsha- 
taren, po t'i shtohet më shumë dashuria për familjen 
dhe për njerëzit. 

Ose mund të ndodhë kështu: Në një familje, në 
kooperativë, një burrë nuk sillet mirë me bashkëshor- 
ten. Sekretari i organizatës-bazë të Partisë, pasi ka 
dëgjuar e ka gjykuar për këto marrëdhënie familjare 
dhe ka krijuar bindjen se burri nuk ka të drejtë, 
arrin në mendimin se duhet ndërhyrë për t'i përmisë- 
suar marrëdhëniet në këtë familje. Por, përpara se 
këto të bëhen çështje të opinionit të fshatit, sekretari 
i organizatës, si njeri partie, e fton atë person në 
shtëpinë e vet, i thotë se ka dëgjuar që po sillet keq 
me gruan, gjë që, natyrisht, nuk është e drejtë, pran- 
daj duhet hequr dorë nga një qëndrim i tillë e duhet 
bërë kthesë. Në qoftë se ai hidhet e i thotë sekretarit 
të mos përzihet në punët e familjes së tij, sekretari 
t'i qëndrojë, t'i thotë se do të përzihet patjetër, t'i 
shpjegojë se kjo nuk është përzierje në kuptimin e 
keq të fjalës, por është interesimi i Partisë për jetën 
e njerëzve. Sekretari i organizatës, si përfaqësues i 
Partisë, me durim, duhet t'i shpjegojë atij se ia do të 
mirën, se Partia dëshiron që në familjen e çdo 
njeriu të sundojnë dashuria, harmonia dhe nuk do që 
ky burrë dhe familja e tij të turpërohen para opinio- 
nit. Ai t'i shpjegojë, gjithashtu, se Partia nuk do që 
në fshat njëri e tjetri të flasin keq për fëmijët e tyre, 

se këta paskan një baba dhe nënë të parregullt. Se- 
kretari i organizatës-bazë të Partisë të kooperativës 
duhet ta bëjë këtë ndërhyrje për ta sjellë atë njeri 
në rrugë të mirë dhe të mos i ndahet, gjersa ta ndreqë. 
Po të shohë se ai, edhe pas kësaj bisede, nuk është 
i bindur që e ka gabim, sekretari i organizatës le të 
ndahet miqësisht me të, ta lërë disa ditë, gjatë të 
cilave ai patjetër do të mendojë. Pastaj të përpiqet 
ta takojë përsëri, por më parë të pyesë gruan e tij se 
si po i sillet tani i shoqi, a ka ndryshuar gjë në qën- 
drimin ndaj saj apo jo. Në qoftë se i këshilluari nuk 
ka ndryshuar, sekretari takohet dhe bisedon edhe një 
herë të dytë me të, bile edhe një herë të tretë dhe 
vetëm kur të shohë se nuk po bën asnjë kthesë, atë- 
herë ta bëjë këtë problem të opinionit të fshatit, ta 
shtrojë në popull, por kurdoherë, dhe në këtë rast, për 
të mirën e tij, të gruas së tij, të familjes dhe të sho- 
qërisë. Kështu duhet dhe mund të veprohet nga orga- 
nizata-bazë e Partisë dhe nga sekretari i saj për çdo 
gjë jo të mirë që mund të ndodhë në fshat. 

Por të mbahet parasysh se në marrëdhëniet familja- 
re ka disa çështje delikate, për të cilat më parë vetë 
komunisti duhet të gjykojë me shumë kujdes. Në këto 
raste ka gjëra që thuhen, por ka të atilla që nuk 
mund të thuhen me të tjerët, prandaj duhet punuar 
me shumë takt me njerëzit. Komunisti është njeri me 
zemër dhe me mendje, si i tillë ai duhet të mendojë 
dhe të ketë kujdes që çdo çështje të zgjidhet kurdo- 
herë drejt, pa skandale. Por kur konstatohet se shkelen 
ligjet dhe normat dhe, pasi janë bërë të gjitha për- 
pjekjet që një ose dy persona të vihen në rrugë të 

drejtë, ndërsa shihet se ata qëndrojnë në të njëjtat pozi- 
ta, atëherë të veprohet haptazi kundër tyre, sipas ligje- 
ve. Kështu duhet vepruar për të luftuar gjithë ato mbe- 
turina që ekzistojnë sidomos në qëndrimin ndaj gruas. 

Ka akoma te ne njerëz që kanë pikëpamje të dëm- 
shme për gruan dhe me ndërgjegje e pengojnë për- 
parimin e saj. Me këta duhet bërë punë e vazhdue- 
shme e me durim. 

Në vendin tonë ka marrë hov të madh revolu- 
cionarizimi i jetës së njerëzve, i mendimit të tyre, 
sidomos për emancipimin e gruas. Kjo është shumë 
e mirë dhe duhet punuar me kujdes e me këmbë- 
ngulje për ta çuar përpara, gjer në fund, dhe me 
pjekuri këtë çështje. 

Burrat që jetojnë e punojnë në fshat, te ju japin, 
gjithashtu, kontributin e tyre në punët e kooperati- 
vës. Ata marrin pjesë edhe në përgatitjen ushtarake, 
e cila ka rëndësi të madhe për mbrojtjen e fitoreve 
tona. Shokët që merren me drejtimin e kësaj pune të 
mendojnë me seriozitet si për sasinë e ditëve të për- 
gatitjes ushtarake, ashtu edhe për kohën më të për- 
shtatshme për t'i zhvilluar ato. Kur flas për kohë 
më të përshtatshme kam parasysh anën ekonomike të 
këtij problemi, sepse sekretarët e komiteteve të Partisë 
të rretheve na ankohen kur u merren kooperativistët, 
për në stërvitje ushtarake, në mes të valës së punëve 
bujqësore. Kjo bën që patatet, gruri, misri etj., në 
disa raste të mbeten pa mbjellë, pa prashitur etj. 
Sigurimi i gatishmërisë ushtarake të vendit është një 
problem që duhet shikuar në radhë të parë, por edhe 
ana ekonomike të mos lihet pas dore. 

Për këto probleme është e nevojshme të disku- 
tojnë e të shfaqin mendimet e tyre vetë shokët pjesë- 
marrës në stërvitje. Në ditët e stërvitjes ushtarake 
mund të bëhet rifreskimi i njohurive të mësuara gjatë 
shërbimit të rregullt në ushtri, si dhe të mësohen 
njohuri të reja. Shokët të venë rregullisht në stërvitje 
ushtarake, të përgatiten mirë, t'u mësohet e t'u bëhet 
edukatë që ta kenë parasysh këtë detyrë edhe gjatë 
kohës së tyre të lirë. Ky problem të shikohet me serio- 
zitet, se vetëm kështu do të jemi të gatshëm për 
mbrojtjen e atdheut në çdo kohë, nga cilido armik. 

Sa punë të madhe duhet të bëjë akoma Partia 
që njerëzit të arrijnë të mos u vijë keq kur kritikohen 
për gabimet e bëra. Kjo është një nga punët më të 
vështira dhe kërkon, edhe nga vetë njeriu që ka ga- 
buar, të bëjë luftë të vazhdueshme kundër pikëpam- 
jeve mikroborgjeze në ndërgjegje, të cilat ekzistojnë, 
ku më shumë e ku më pak, te çdo individ. Ne luftojmë 
që t'i hedhim poshtë këto pikëpamje, por ato qën- 
drojnë me këmbëngulje, pra, nuk zhduken lehtë. Ne 
luftojmë kundër tyre çdo ditë, luftojmë që t'i shkulim 
nga rrënjët dhe gradualisht po i zhdukim, po, aty- 
-këtu, mbetet akoma ndonjë që lëshon rrënjë të reja. 

Këto mbeturina e kanë burimin te prona private, 
nga e cila lindin ndjenja sa të dëmshme për shoqë- 
rinë, aq edhe të egra, lind egoizmi personal, dëshira 
për t'u dukur e për të pasur vetëm për vete etj. 
Pikërisht në këto drejtime duhet bërë gjithë lufta 
jonë. Po u zhvillua lufta për të vënë interesin e për- 
gjithshëm mbi atë personal, atëherë për çdo njeri do 
të hapet, me siguri, një horizont i ri i kthjellët, ai 

do ta shikojë botën krejt ndryshe dhe njerëzit do t'i 
shohë si vëllezër. Në këto kushte mund ta kritikosh 
tjetrin më lehtë dhe pa druajtje. Veç kësaj, kur veten 
e ke të pastër, të qartë se ke bërë me sukses luftë të 
madhe në ndërgjegjen tënde dhe ke kapërcyer mbe- 
turinat e këqija që ke pasur e që si ferra të kanë 
çjerrë trupin gjithë jetën, atëherë ke guximin t'ua 
luftosh pa frikë të tjerëve, t'i ndihmosh edhe ata për 
spastrimin e mbeturinave të së kaluarës që u rëndojnë 
në ndërgjegje. Pas kësaj do të kesh një shikim tjetër 
për botën, për shoqërinë, do të kesh një shikim më 
të përparuar dhe kjo gjendje do të të japë një nxitje 
të madhe revolucionare. 

Kur themi se është e domosdoshme të kritikohet 
një njeri që gabon, nuk e bëjmë këtë se i duam atij 
të keqen, por sepse duam, në radhë të parë, të mirën 
e atdheut, të popullit, të Partisë dhe se kështu sigu- 
rohet edhe e mira e individëve të veçantë. Nga kjo, 
sigurisht, nuk ka pse të ofendohet njeri, sepse disku- 
timet, kritikat ne i bëjmë në gjirin e popullit tonë, 
jo përpara armiqve. Prandaj, për të vlerësuar drejtë- 
sinë e një pune apo të një veprimi, duhet të tërhiqet 
mendimi i masave, gjykimi i tyre për çështjen. Mirë 
do të ishte të mos gabonte kurrë njeri, por është e 
zorshme të ndodhë kjo praktikisht. Jeta këtë provon, 
njerëzit që punojnë edhe gabojnë. Vetëm ata që s'pu- 
nojnë, nuk gabojnë, por duhet thënë se këta gabojnë 
më shumë për faktin se nuk punojnë, 

Në mbledhjen e asamblesë së një kooperative 
qëlloi që një anëtar kritikoi mësuesin, i cili, pavarë- 
sisht se në shkollë e kryente mirë detyrën, në koo- 

perativë nuk ia kishin parë ndonjëherë fytyrën, pse 
nuk kishte shkuar të bënte qoftë edhe një konferencë 
me fshatarët, ose t'u jepte ndonjë ndihmë në punët 
shoqërore. Për këtë qëndrim jo të drejtë, kooperati- 
visti e kritikoi mësuesin dhe e këshilloi të ndryshojë 
metodën e tij të punës. Ky anëtar i kooperativës i 
drejtoi një kritikë edhe sekretarit të organizatës-bazë 
të Partisë për disa qëndrime të padrejta në punë, për 
hatëre etj. Pati edhe të tjerë që morën shtytje nga ky 
diskutim dhe e kritikuan sekretarin, bile edhe krye- 
tarin, por pati edhe nga ata që i përkrahën. Meqenëse 
u bënë shumë kritika, presidiumi i mbledhjes kërkoi 
nga asambleja që kësaj t'i jepeshin shpjegime javën 
tjetër, pasi atë studioheshin- këto. kritika. Mirëpo, 
kur erdhi koha për të dhënë llogari, për këto proble- 
me, sekretari i organizatës-bazë i hodhi ujë verës, 
gjeti plot justifikime. 

Veç kësaj në mbledhje u njoftua se ishte marrë 
masë edhe për llogaritarin e kooperativës, i cili do të 
zëvendësohej me një tjetër. Anëtari i kooperativës që 
kritikoi në mbledhjen e parë u ngrit e kërkoi shpje- 
gime për këtë, për arsyen pse merrej kjo masë dhe 
pastaj u shpreh kundër saj, pasi nuk iu duk e drejtë. 
Mirëpo, pas kësaj dhe pas debatesh të tjera, atij 
filluan t'i bëjnë presion, ta kërcënojnë deri edhe me 
gjyqin. Dhe ai iu drejtua Partisë. Na shkroi letër. Pas 
verifikimit që bëri në vend instruktori i aparatit të 
Komitetit Qendror të Partisë doli se, ato që ai shkru- 
ante në letër, ishin të drejta. 

E shikoni shoqe dhe shokë punëtorë ç'bëhet nga- 
njëherë, se si veprojnë për keq mbeturinat, që rrojnë 

akoma në ndërgjegjen e njerëzve2 Prandaj u duhet 
qëndruar fort atyre. Në kushtet e demokracisë sonë 
popullore, çdo njeri ka të drejtë të thotë pa frikë dhe 
kudo mendimin e vet, vetëm të jetë objektiv, të mos 
shpifë dhe të dëgjojë me vëmendje edhe të tjerët. 
Secili që është me mend në kokë, s'ka pse të mendojë 
për t'i bërë të keqe shokut. Këtë kërkon Partia, këtë 
kërkon demokracia jonë socialiste. Njerëzit, në për- 
gjithësi, i kemi të mirë, por pikëpamjet e vjetra nga- 
njëherë i prishin, prandaj Partia duhet të punojë shu- 
më, në radhë të parë, për t'i ngritur ideologjikisht, 
për t'i spastruar nga këto mbeturina. Kjo bëhet duke 
vepruar me sinqeritet, duke kritikuar drejt e pa frikë 
çdo të metë e gabim të tjetrit, cilido qoftë ai, dhe 
duke mos lejuar që, nën maskën e forcimit të kurajës 
e të kritikës, të bëhen kritika të pabazuara, të pa- 
drejta për njerëzit tanë. Çdo njeri, në rrugë marksiste, 
ka plotësisht të drejtë të mbrohet, të japë arsyet në 
mënyrë të argumentuar, cilat janë të drejta nga Kri- 
tikat që i bëhen dhe cilat nuk janë të drejta, të tjerët 
të flasin edhe ata dhe të japin mendimin e tyre për 
çështjen që diskutohet dhe për të tjera, të godasin 
dhe të tregojnë se ku e çon rruga një njeri që nuk 
kritikon me bazë. Më në fund, kur përfundojnë disku- 
timet, pro ose kundër mendimeve të atij që kritikohet, 
1 kritikuari me të drejtë mund të reflektojë dhe të. 
arrijë në përfundimin se nuk duhet të insistojë në një 
çështje të padrejtë, ashtu sikurse nuk duhet xtë bin- 
dete kot së koti për diçka që s'e gjen të arsyeshme. 
Njeriu duhet t'u bindet arsyes, logjikës së masës, të ci-. 
lat janë më të forta dhe t'i pranojë ato si të drejta. 

Megjithatë, kur nuk i mbushet mendja për diçka, t'u 
thotë të tjerëve se ata mund të kenë të drejtë, po 
ai për vete nuk është i bindur akoma, prandaj të kër- 
kojë kohë të mendohet edhe ca për çështjen që është 
në diskutim. Gjithashtu, t'u kërkojë ndihmë edhe sho- 
këve, që të arrijë ta kuptojë si ata. 

Kur një njeri mban qëndrime të drejta ndaj kri- 
tikave me bazë, edhe dashuria e shokëve për të rritet. 
Pas kësaj ata shikojnë tek ai një njeri të arsyeshëm, 
të ndershëm, jofodull, një njeri që vepron drejt dhe 
di të përcaktojë ku është e mira dhe ku është e 
keqja. Po ka disa që nuk pranojnë t'i kritikojë njeri, 
që e presin kritikën e drejtë me këmbët e para, që 
nuk i përfillin fare ata që i kritikojnë. Njerëz të tillë 
janë ata, të cilëve u rritet mendja, ngaqë kanë bërë 
shkollë, ose janë ngarkuar me përgjegjësi të mëdha: 
kush kryetar, dikush sekretar partie apo deputet e të 
tjerë. Bile ndonjëri, si kundërpërgjigje për kritikën që 
i bën dikush, e sulmon duke arritur deri në shpifje, 
duke pretenduar sikur gjoja një ditë s'kishte realizuar 
normën, ose sikur e gjeti duke fjetur në kohën e 
punës e për të tjera gjëra. Por një shpifës mund të 
shkojë edhe më larg. Në rast se ajo që e ka kritikuar 
është grua, i thur diçka të poshtër, duke thënë se 
gjoja e njeh mirë dhe, megjithëse asgjë s'di për jetën 
e saj, kurdis shumë gjëra kundër saj, vetëm e vetëm 
për ta diskredituar, për ta dëmtuar e për ta dërrmuar 
moralisht. Natyrisht, qëndrime të tilla, nuk kalojnë 
lehtë në popull, ose fundja mund të kalojnë për një- 
farë kohe, por nuk qëndrojnë dot mbi ujë përgjithnjë, 
pse është e pamundur të gënjehen të tërë komunistët 

dhe për një kohë të gjatë, Një njeri i keq mund të gë- 
njejë një ose dy veta, ose edhe organizatën-bazë për një 
kohë, po nuk do të mund ta bëjë këtë edhe për një 
periudhë të gjatë. E drejta, me siguri do të dalë në 
shesh. Dhe kur organizata-bazë ose kolektivi do ta 
kuptojë më në fund se kjo çështje nuk qëndron, por 
është një trillim, një gënjeshtër ose shpifje, atëherë, 
kësaj pune i vjen fundi. Ai që shpif, që gënjen, që 
trillon do të vihet patjetër me shpatulla për muri dhe 
do të marrë dënimin e rreptë e të merituar. 

Partia i mëson njerëzit të mos kenë frikë për të 
thënë mendimet e tyre, qofshin këto të drejta ose të 
pabuara. Gjithashtu, të dëgjojnë me kujdes vërejtjet 
dhe gjykimin e të tjerëve për mendimin që kanë shfa- 
qur. Kur shokët e vlerësojnë atë të gabuar, njeriu 
duhet të reflektojë e të reagojë drejt, të pranojë se 
e ka gabim. Qëndrimi i kundërt do të thotë se ai 
është një egoist apo mendjemadh, njeri që kujton se 
mendimi i tij është 1 paapelueshëm. Kush mendon 
dhe vepron kështu, është në rrugë të gabuar. Një 
njeri që dëshiron të shfaqë mendimet e veta para ma- 
sës, duhet të dëgjojë, gjithashtu, me vëmendje edhe 
diskutimet, kritikat e vlerësimet që masa u bën pikë- 
pamjeve të tij. Dhe kështu, të mirat të bëhen të 
përbashkëta, kurse të këqijat ai me kurajë t'i pranojë 
dhe të punojë që t'i hedhë në shportë. Kush mban 
Qëndrim të tillë të drejtë para gjykimit të masës, 
është me të vërtetë njeri i mirë. Këtë frymë ta çojmë 
te të gjithë njerëzit tanë. Puna e Partisë në këtë 
drejtim ka rëndësi të madhe kudo, në uzina e në fa- 
brika, në kooperativa, në shkolla, me punëtorët, me 

fshatarët, me kooperativistët, me nxënësit e me inte- 
lektualët, me qëllim që të gjithë të kaliten drejt, sipas 
mësimeve të Partisë, pse ka edhe njerëz që, kur i 
kritikon u mbetet qejfi, ca të tjerë zemërohen, ose u 
vjen thartë nga kritikat. Po kjo s'prish shumë punë, 
në mos u ardhtë mirë disa të paktëve, do t'i vijë 
mirë shumicës, masës, që është në rrugë të drejtë dhe 
kjo do të ndikojë që individët e gabuar të ndreqen, 

Prandaj, shokë, të punohet me shumë kujdes me 
njerëzit. Kur shokët udhëheqës të Partisë ose të pu- 
shtetit shkojnë në një ndërmarrje ose në ndonjë koo- 
perativë, nuk duhet të kalojnë andej si era dhe pastaj, 
me lehtësi, të thonë se çdo gjë atje shkon mirë. 

Një herë më erdhën disa letra nga anëtarë të 
një kooperative bujqësore të rrethit të Fierit. Në to 
shkruhej për punën jo të mirë të kryetarit të koope- 
rativës bujqësore, i cili, bashkë me kryesinë nuk e 
përdorën kredinë që kishin marrë nga shteti për të 
bërë pagesën e anëtarëve, po për qëllime të tjera, 
duke gënjyer kështu edhe shtetin, edhe anëtarët. Mc- 
gjithëse në këtë kooperativë kishin shkuar plot shokë 
të Partisë dhe të pushtetit nga Fieri dhe nga qendra, 
të cilët gjoja ishin interesuar për gjendjen e koopera- 
tivës, nuk kishin hyrë në thellësi të çështjeve, pra, 
nuk kishin zbuluar të vërtetën. As ministri dhe as 
sekretari i parë i Komitetit të Partisë të Rrethit nuk 
e dinin gjendjen e atjeshme, përkundrazi, përgjigje- 
shin se atje punët shkonin: sShumë mirë-. Mirëpo, 
në bazë të verifikimit që i bënë çështjes në vend 
instruktorët e aparatit të Komitetit Qendror, që i dër- 
guam menjëherë pas marrjes së këtyre letrave, e vër- 

teta doli krejt ndryshe, pikërisht siç thuhej në letra. 
Kur instruktorët e Komitetit Qendror mblodhën po- 
pullin, konstatuan se të gjitha ato që shkruheshin në 
letra ishin të vërteta dhe populli kishte plotësisht të 
drejtë të ankohej. 

Verifikimi në vend i çështjes, në radhë të parë, 
zbuloi të dhëna për biografinë e kryetarit të koopcera- 
tivës, i cili na paskësh dalë përmbi ujë e ishte bërë 
kryetar kooperative, në sajë të gjakut të vëllait të tij 
dëshmor, por që vetë na qenkësh një ish-xhandar dhe 
si xhandar sillej me kooperativistët. Kurse sekretarëve 
të komitetit të Partisë, kryetarit të komitetit ekzeku- 
tiv dhe shokëve të tjerë përgjegjës të rrethit, ua kishte 
hedhur vazhdimisht me marifet. Kur këta venin për 
të parë gjendjen në kooperativë, s'merrnin takim me 
masën, po vetëm me drejtuesit, sidomos me kryetarin 
e kooperativës, i cili u sillej si qengj, kurse koopera- 
tivistëve u punonte të gjitha ato që thashë. Kur vajtën 
instruktorët e Komitetit Qendror në vend, anëtarët e 
kooperativës që kishin shkruar letrat, pasi u siguruan 
që udhëheqja ishte informuar për çështjen, u treguan 
të gatshëm t'i lexonin vetë letrat e tyre para popullit. 
Ata thanë se u kishin bërë kritika edhe më parë 
drejtuesve të kooperativës, por asnjë masë nuk ishte 
marrë kundër kryetarit. Pas të parit folën edhe të 
tjerët, që më kishin drejtuar letra, pastaj folën anë- 
tarët dhe e bënë leckë kryetarin, të cilit Partia dhe 
masa € kooperativistëve më në fund i treguan ve- 
ndin. 

Duhet t'i lejojë Partia në bazë gjëra të tilla” 
Ç'bënte atje organizata-bazë, ç'priste, pse nuk vepron- 

te” Është e drejtë dhe e mundur që të dërgohen për 
çdo gjë, për të zbuluar e për të luftuar shfaqje të 
tilla, njerëz që nga Komiteti Qendror i Partisë” Jol 
Në këto raste duhet të ngrihet medoemos më këmbë 
vetë organizata-bazë. 

Po ju tregoj edhe një ngjarje tjetër. Një vajzë e 
re përgatiti dokumentet dhe bëri kërkesën për t'u 
pranuar në Parti. Ajo është një punëtore e mirë në 
një ndërmarrje bujqësore të Durrësit, po që ka ardhur 
aty bashkë me familjen nga një rreth tjetër. Para se 
të diskutohej çështja e pranimit të saj si kandidate 
partie, asaj i duhej të merrte nga fshati një doku- 
ment ku të përcaktohej gjendja shoqërore dhe qën- 
drimi politik 1 familjes gjatë Luftës dhe pas Çlirimit, 
gjer në kohën kur u vendos në këtë ndërmarrje buj- 
qësore. Komiteti i Partisë i Rrethit të Durrësit u njof- 
tua nga fshati i lindjes së vajzës sikur babai, xha- 
Xhai, daja dhe të gjithë pjesëtarët e tjerë të familjes 
së saj paskëshin qenë ballistë. Mirëpo të tëra këto 
ishin vetëm shpilje. Për këtë arsye vajza më dërgoi 
një letër ku më shkruante për padrejtësitë e shpifjet 
që ishin thurur kundër saj. Ajo shpjegonte se i ati 
nuk kishte qenë ballist, përkundrazi, kishte qenë krye- 
tar i këshillit nacionalçlirimtar të fshatit që në fillim 
të luftës, se xhaxhai kishte qenë, gjithashtu, i lidhur 
me Partinë, po kështu edhe dajoja e gjithë të tjerët 
me radhë. Dhe më poshtë vazhdonte se këto shpifje 
i kishte thurur kryetari i kooperativës bujqësore të 
fshatit, i cili më parë kishte punuar në ndërmarrjen 
bujqësore ku jetonte e punonte tani familja e saj. Ajo 
sqaronte se kur ky kryetar punonte në ndërmarrjen 

bujqësore, megjithëse kjo atëherë ishte akoma e vogël, 
edhe pse qe anëtar partie, kishte degjeneruar, se 
Partia kishte marrë gradualisht masa ndëshkimore 
për të për imoralitet, e kishte kthyer në kandidat 
partie, e kishin kritikuar shumë herë për punë jo të 
mirë. Dhe ndër ata që e kishin kritikuar rëndë atëherë, 
sqaronte vajza, ishin dy vëllezërit e saj. Përveç këtyre, 
ai kishte bërë edhe falsifikim dokumenti, kishte gënjyer 
shtetin dhe merrte pa të drejtë pension për nënën e tij 
për disa vjet me radhë, duke përvetësuar një shumë që 
arrinte rreth 8-9 000 lekë. Kur ia zbuluan cdhc këto, vë- 
llezërit e vajzës dhe shokët e tjerë komunistë, ia ngritën 
përsëri në organizatën-bazë dhe kërkuan të dënohej 
veprimtaria e tij. Mirëpo, në vend që organizata-bazë 
dhe prokuroria ta çonin çështjen në gjyq, që ai sipas 
ligjeve të dënohej, e mbajtën përsëri në Parti, i bënë 
ngarkim të hollat dhe e dërguan punëtor të thjesh- 
të. Ai atëherë u largua fare nga ndërmarrja bujqësore 
dhe shkoi në fshat, ku populli, duke mos ditur gjë për 
të gjitha këto, e zgjodhi kryctar në kooperativë. Ishte 
pikërisht ky njeri, me të kaluar të keqe, që kërkoi t'i 
nxijë jetën një vajze të thjeshtë. 

Instruktori i Komitetit Qendror, që u dërgua për 
verifikimin e çështjes, mblodhi fshatin. Aty asnjëri 
nuk dinte përse do të flitej, sepse nuk dinin gjë si 
kishte degjeneruar dhe çfarë kishte bërë ky vagabond, 
se të gjitha këto i kishin mbajtur fshehur. Fshati, posa 
mësoi të vërtetën, ia mblodhi këmbët në një këpucë 
kryetarit, e shkarkoi menjëherë nga kryesia e koope- 
rativës dhe e dërgoi të punojë në prodhim, me qëllim 
që atje të riedukohej. Kështu na mëson Partia të vep- 

rojmë, të ecim drejt dhe njerëzve të tillë t'u tregohet 
vendi. 

Dëshiroj të theksoj përsëri se nuk është e drejtë 
të pritet që çështje të tilla, që ngjasin nganjëherë në 
bazë, t'i zgjidhë qendra. Kjo duhet kuptuar mirë, pse 
janë të tëra mundësitë që ato t'i zgjidhë vetë çdo 
kolektiv, i udhëhequr nga organizata-bazë. Kjo arri- 
het kur organizatën-bazë të Partisë ta bëjmë lufta- 
rake. Kështu edhe qendrës do t'i vijnë më pak ankesa. 

Orpanizata-bazë duhet të ngrihet në nivel që të 
mos lejojë të kalojnë lehtë gjëra të tilla, përkundrazi, 
ajo duhet të zhvillojë një luftë të ashpër kundër çdo 
padrejtësie, shkeljeje, hajnije, shpifjeje e trillimi, që 
mund të bëjë njëri ose tjetri. Vetëm kështu do të 
ecim përpara me sukses në rrugën ku na udhëheq 
Partia për ndërtimin e socializmit. Kështu, në radhë 
të parë, do të forcohet vetë Partia, do të përparojnë 
industria, bujqësia, kultura, arsimi etj. 

Pikëpamja që sujët del i kulluar nga burimi, 
kurse poshtë turbullohetr, krijohet, pse, shpeshherë, 
në bazë nuk luftohet sa duhet për të drejtën. Prandaj 
duhet luftuar që ujët të jetë i pastër kudo, në burim 
dhe gjatë gjithë rrjedhës, gjer në fund. 

Por thuhet, gjithashtu, se apeshku prishet më 
parë nga kokar, edhe kjo është e drejtë. Natyrisht, 
kjo thuhet kur aludohet për udhëheqjen e një vendi 
dhe kur ndodh kjo, është shumë e rrezikshme, është 
fatkeqësi e madhe dhe me pasoja të rënda për shoqëri- 
në. Katastrofa që ndodhi në Bashkimin Sovjetik, pas 
vdekjes së Stalinit, e ka burimin pikërisht te tradhtia 
e krerëve dhe jo te baza e partisë. Dhe që të mos 

ngjasë në të ardhmen një fatkeqësi tjetër si kjo, është 
e domosdoshme që në çdo parti baza të jetë e shën- 
doshë dhe udhëheqjen ta zgjedhë të shëndoshë si ve- 
ten, ta ndihmojë, ta kontrollojë, ta ketë kurdoherë nën 
kujdesin e vet. Ndryshe do të ngjasin përsëri katastro- 
fa, siç ngjanë në Bashkimin Sovjetik dhe në vendet 
e tjera revizioniste. 

Kur flasim për kontrollin e masës, për kontro- 
Vin e klasës punëtore, me këtë kuptojmë kontrollin 
e Partisë dhe të masës mbi udhëheqjen. Sidomos kon- 
trolli mbi aparatet, qofshin ato të Partisë apo të pu- 
shtetit, është shumë i domosdoshëm. Çdo problem që 
i shtrohet Partisë, duhet të kalojë nëpër një diskutim 
të zjarrtë të masave. Vendimet e Komitetit Qendror, 
të Byrosë Politike, të Sekretariatit, të komitetit të 
Partisë të rrethit, organizatat-bazë duhet më parë t'i 
studiojnë, pastaj t'i diskutojnë, të bëjnë vërejtje, të 
kritikojnë ato anë që nuk janë të drejta, ose që nuk 
janë plotësisht të drejta dhe pastaj t'i aprovojnë. Kjo 
nuk do të thotë se, duke kritikuar një të metë që 
konstaton, je kundër Partisë dhe nga kjo të krijohet 
mendimi i gabuar se nuk duhet të kritikosh. Kur or- 
ganizata-bazë e Partisë studion një vendim të Komi- 
tetit Qendror dhe komunisti konstaton se shumica e 
çështjeve janë të drejta, kurse një ose dy nuk i duken 
të drejta, s'ka përse të mos flasë haptazi në organi- 
zatën-bazë. Ai duhet ta thotë hapur mendimin e tij, të 
shprehet përse kjo ose ajo çështje nuk i duket e drejtë 
dhe të propozojë si duhet bërë e si duhet vepruar 
më mirë. Asnjë keqkuptim nuk duhet të ndodhë në 
këtë rast, asnjë nga shokët nuk duhet të mendojë se, 


144 ENVER HOXHA 


al që bën një vërejtje të tillë për vendimin, është 
kundër Komitetit Qendror ose kundër Partisë. Në as- 
një mënyrël Komunisti ka të drejtë të thotë mendi- 
min në organizatë, të shprehet kur gjykon se duhet 
parë edhe një herë më mirë kjo ose ajo çështje, e 
cila, sipas pikëpamjes së tij, nuk është e drejtë. 

Kur zhvillohet konferenca e Partisë, ku bëhet 
analiza e punës dyvjeçare të të gjithë organizatës së 
Partisë të rrethit, zakonisht, sekretari i parë mban 
raportin dhe pas tij delegatët ngrihen e diskutojnë 
për problemet që trajtohen në raport. Kështu, një 
shoqe delegate mund të diskutojë në konferencë për 
rezultatet që janë arritur në kooperativën e saj, një 
tjetër mund të tregojë se, në ndërmarrjen ku punon, 
plani është realizuar mirë e kështu mund të flasin 
me radhë të gjithë ata që dëshirojnë. Mirëpo, krahas 
punëve të mira, shoqe dhe shokë, zbulohen e duhet 
të zbulohen edhe detyrat që s'janë realizuar, se kudo 
ka edhe të meta e dobësi, prandaj, në çdo rast, krahas 
sukseseve që duhen vënë në dukje, ka vend edhe për 
kritika. Por kritika nuk para bëhen, megjithëse Partia 
porosit vazhdimisht që, sidomos në konferencat e 
Partisë, problemet të rrihen mirë, të trajtohen në 
gjerësi e në thellësi. Konferencat e Partisë për dhënie 
llogari e zgjedhje, që do të bëhen së afërmi, duhet 
të zhvillohen në lartësinë e duhur. Komiteti Qendror 
ka lëshuar direktivën që në organizatat-bazë, në ko- 
mitetet e Partisë, edhe në byrotë e tyre, të zgjidhen 
më shumë punëtorë se gjer tani, jo se Partia nuk ka 
besim në elementët e shtresave të tjera shoqërore, 
Partia ka besim të plotë te të gjithë anëtarët e saj, 

por është në interes të forcimit të Partisë që në udhë- 
heqje të Partisë, në bazë ce në rrethe, të vijnë gjithnjë 
e më shumë shokë nga radhët e klasës sonë punëtore. 

Në organizatën e Partisë të rrethit të Mirditës 
ne kemi një numër të mirë punëtorësh, njerëz të një 
brumi të çeliktë. Shumë nga këta janë zgjedhur nga 
Partia në udhëheqjet e organizatave-bazë. Dhe është 
e domosdoshme që të tjerë të zgjidhen edhe në by- 
ronë e në komitetin e Partisë të rrethit. Shokët pur 
nëtorë nuk janë aq të zotë të fjalës sa mund të jenë 
intelektualët, por ata kanë gjykime të shëndosha, të 
forta, janë të vendosur dhe me qëndrim të drejtë 
politik. Në diskutimin e një problemi nuk kanë rën- 
dësi llafet, po thelbi i çështjes. Punëtorët c nuhatin 
situatën dhe dinë ku të kapen për t'i zgjidhur drejt 
problemet. Prandaj, kur këtu te ju kemi, për shembull, 
një njeri besnik, një komunist me nivel të mirë poli- 
tik dhe ideologjik, që është edhe punëtor shumë i 
mirë, i përgatitur, njeh profesionin e tij, çështjen € 
bakrit, atëherë këtë element të klasës, pavarësisht se 
në fillim mund të mos dijë shumë gjëra, përse të 
mos e zgjedhim në byronë e komitetit të Partisë7 Një 
njeri i tillë do të mobilizohet me të gjitha forcat ta 
ndjekë punën, ta çojë e ta zgjidhë gjer në fund pro- 
blemin ose vendimin që mund të merret në byro. Kur 
ky anëtar byroje, me gjendje punëtore, të shkojë në 
ndërmarrje e të vërë në dijeni organizatën-bazë dhe 
kolektivin për vendimin që ka marrë udhëheqja e 
Partisë në rreth, të informojë për detyrat dhe për afa- 
tin e caktuar, brenda të cilit duhet t'i kryejë këto 
ndërmarrja, të njoftojë për kurset që është e nevoj- 

shme të hapen, për numrin e specialistëve që duhet 
të dalin prej tyre etj., të jemi të sigurt se ai jo vetëm 
do të kërkojë nga organizata e Partisë dhe nga kolek- 
tivi i ndërmarrjes që të gjithë të mobilizohen për të 
zbatuar gjer në fund vendimin e byrosë, por edhe do 
ta ndjekë personalisht realizimin e tij. Në qoftë se 
këtë punëtor do ta pengojë ndonjë burokrat, që mund 
të jetë në aparatin e komitetit të Partisë, ai nuk he- 
ziton nga kjo, nuk tërhiqet, por vjen deri në Komi- 
tetin Qendror. Atje parashtron mendimin e tij për 
zgjidhjen e problemit, shpreh bindjen se kjo është 
diçka e mundshme, por në rreth ose në bazë po e 
pengojnë, kërkon të vihet rregull për të kryer këtë 
punë, ose kërkon t'i jepet ndihmë për të marrë me- 
doemos masa të shpejta. Një njeri i tillë, me kurajë, 
që njeh mirë problemet dhe njerëzit, kur shikon se 
një punë nuk është e mundur të kryhet për disa 
arsye të caktuara, e thotë haptas, megjithatë, ai vihet 
vetë në dispozicion të punës, bashkë me specialistët, 
të cilëve u kërkon ndihmë, kërkon prej tyre të men- 
dojnë, të rrinë pa gjumë dhe të tërë bashkë, me atë 
në ballë, ta zgjidhin problemin. 

Kështu i do Partia drejtuesit dhe punëtorët e 
saj, të jenë energjikë e të mos tërhiqen, të jenë të 
vendosur, siç është vetë klasa punëtore. Po të zgji- 
dhen në udhëheqje të Partisë njerëz të tillë energjikë, 
të palodhur, të vendosur e të sakrificës, atëherë do të 
shohim ç'besim i madh do të krijohet te njerëzit për 
Partinë, në bazë dhe në rreth. Prandaj zgjedhja e 
elementit punëtor në udhëheqje është e domosdoshme. 
Kur shtroj këtë problem nuk dua të them se ne nuk 

kemi fare punëtorë në byrotë ose në komitetet e Par- 
tisë, por nuk kemi sa duhet. Kjo ka ardhur se nuk 
kishim një klasë punëtore të madhe, kurse tani e kemi 
klasën punëtore të gjerë, të formuar, të zonjën. Ajo 
ka arritur nivel pjekurie të atillë saqë është në gjen- 
dje të mbajë frenat e drejtimit dhe të vërë në lë- 
vizje të gjitha hallkat e jetës së vendit. 

Gjer tani ne kemi praktikuar disa norma, sipas 
të cilave, në byronë dhe në komitetin e Partisë të çdo 
rrethi, zgjidheshin gati të gjithë kuadrot drejtues të 
Partisë, të organizatave shoqërore e shtetërore, pra, 
në shumicën dërrmuese, zyrtarët. Tani Partia ka he- 
dhur direktivën që kudo të ketë më shumë punëtorë. 

Aparatet e Partisë dhe të shtetit janë të domos- 
doshme për pushtetin e demokracisë sonë popullore, 
për diktaturën e proletariatit, por në to bëjnë pjesë 
punonjës të emëruar, që nuk janë të zgjedhur nga 
populli ose nga Partia. Njerëzit e aparateve, për shem- 
bull, instruktorë, kryetarë dege, shefa e të tjerë, janë 
punonjës të emëruar, që punojnë në zyra, pra, janë në 
dispozicion të udhëheqjes së Partisë dhe të pushtetit 
dhe nën drejtimin e tyre vihen në lëvizje për të zgji- 
dhur shpejt, drejt dhe mirë problemet e ndryshme. 
Në qoftë se aparatet i lëmë të trashen e të burokrati- 
zohen, ato, pak nga pak, fillojnë t'i hipin në kokë 
udhëheqjes dhe pastaj, gradualisht, vjen koha që apa- 
ratet e mbytin, nuk lejojnë të veprojë pushteti i de- 
mokracisë popullore, paralizojnë veprimin e diktaturës 
së proletariatit. Kjo do të thotë që, në vend të orga- 
neve të zgjedhura, të bëhen zot administratorët, she- 
fat, instruktorët e të tjerët. Po të ndodhë kjo, është 

shumë e rrezikshme, sepse në aparatet nuk do të dë- 
gjohet më fjala e masës, c Partisë, c klasës punëtore. 
Atëherë, ç'të bëjmë që të mos na ndodhë një gjë e 
tillë” Të ngremë më këmbë masat, me në krye komu- 
nistët, të bëjmë që klasa punëtore t'i kuptojë mirë 
parimet e demokracisë sonë socialiste, të centralizmit 
demokratik, të kuptojë mirë ç'është pushteti ynë i 
diktaturës së proletariatit dhe cili është roli i admi- 
nistratës te ne, të kuptojë përse duhet dhe si duhet 
të shfrytëzohet e të kontrollohet administrata, cilat 
janë sëmundjet që e prekin atë më shpejt dhe si du- 
hen shëruar. Të gjitha këto parime Partia i ka sqa- 
ruar vazhdimisht. 

Në vendin tonë masat, nën drejtimin e klasës 
punëtore, të udhëhequr nga Partia, janë në fuqi, pran- 
daj duhet të jenë ato që të kontrollojnë çdo gjë, 
drejtuesit, komitetet, vendimet që marrin ato etj. Kjo 
duhet të kuptohet drejt dhe të zbatohet mirë në jetë, 
me qëllim që diktatura jonë e proletariatit të mos 
zërë ndryshk, të mos mund të burokratizohen aparatet 
e të mbytin këtë diktaturë dhe Partinë, siç ndodhi 
në vendet ku kanë ardhur në fuqi revizionistët, ose 
siç është realiteti në vendet kapitaliste. Kjo është një 
luftë e përditshme, e vazhdueshme, që bëhet në ven- 
din tanë nën udhëheqjen e Partisë. Ajo është shumë 
e rëndësishme dhe ka të bëjë me fatet e Shqipërisë, 
me të tashmen dhe me të ardhmen e atdheut. 


Botohet për herë të parë si- 

pas shënimeve të mbajtura në 

këtë takim që gjenden në 
AQP 


ÇONI NË FSHAT FRYMËN REVOLUCIONARE 
TË KLASËS PUNËTORE 


Nga biseda me një grup metalurgësh në Rubik 


27 maj 1968 


Pasi u interesua për kushtet e punës dhe të je- 
tesës së punëtorëve, për higjienën, për veshjen e me- 
talurgëve, për gjendjen e tyre shëndetësore, shoku 
Enver tha: 

Nuk duhet të lejoni që ekipet që vijnë këtu nga 
rrethi ose nga qendra për t'ju vizituar, të bëjnë një 
punë të përciptë, pastaj të marrin çantat nën sqetull 
e të ikin. Ju mos i lejoni mjekët të largohen, pa ju 
dhënë llogari për atë që bënë c konstatuan, mos lejoni 
të largohen pa ju thënë ç'rezultate nxorën nga vizita 
apo nga studimi që bënë. 

Mendoj se për mbrojtjen e shëndetit të punëto- 
rëve, duhet të vijë këtu një ekip mjekësh, që të kon- 
trollojë nëse ka gazra helmuese apo jo, veprimin e ty- 
re etj., pse kjo ka rëndësi të madhe për shëndetin 
tuaj, për jetën tuaj. Në rast se ekipi do të gjykojë se nuk 
ka rrezik helmimi, se erërat fryjnë në mënyrë që i lar- 

gojnë gazrat, të përgatitin raportin përkatës, të cilin 
t'jua komunikojnë juve. Vetëm pas kësaj mund të lar- 
gohen mjekët. Asnjë nga ekipet nuk duhet të veprojë, 
siç është bërë zakon të veprohet, duke u larguar pa i 
dhënë llogari njeriu. Është e qartë se edhe andej lart 
nga qendra ka dhe veprojnë akoma metoda burokra- 
tike, kundër të cilave duhet të luftojmë të gjithë. 

Juve, shokë e vëllezër punëtorë të Rubikut, këtu 
ju jepet qumësht, të cilin duhet ta pini, pse ai është 
një ushqim antitoksik dhe që ndihmon për të pastruar 
organizmin nga helmet. Qumështi nuk ju jepet që të 
hani drekën ose darkën me të, po për tjetër funksion. 
Në rastin tuaj ai duhet përdorur vetëm për t'u pirë. 

Kujdes i veçantë duhet treguar dhe duhen krijuar 
kushte që punëtorët të mos ftohen. Brenda në repartin 
e shkrirjes pashë se bën shumë nxehtë, kurse jashtë 
ka korrente erërash të forta e të ftohta, që janë shu- 
më të rrezikshme. Për këtë qëllim, shikoni nëse mund 
të bëhet ndonjë mur mbrojtës për t'i penguar ato e 
për të ruajtur shëndetin e punëtorëve, 

Duke bërë bilancin e ndryshimeve që janë bërë, 
si kudo në Shqipëri, edhe në Mirditë ka përparime 
dhe është ecur shumë përpara. Në këtë drejtim ka 
ndikuar edhe karakteri i njeriut mirditor, që, në për- 
gjithësi, nga natyra, është i zgjuar, por kjo nuk është 
e gjitha dhe e vetmja. Në këtë zhvillim të madh në 
rrethin tuaj kanë luajtur rol të rëndësishëm vetë hapja 
e minierave, mbrujtja juaj me vështirësitë e mëdha të 
natyrës, lufta për të fituar bukën etj. Të gjithë këta 
faktorë ju kanë kalitur jo vetëm fizikisht, por edhe 
mendërisht. Prandaj te ju shumë anë të mira të karak- 

terit tuaj po vihen re gjithnjë e më shumë gjatë re- 
volucionarizimit të madh, që ka shpërthyer kudo në 
jetën e vendit tonë. Kjo duket edhe në qëndrimin që 
mbani për emancipimin e gruas. 

Në fillim gratë, gati kudo në Shqipëri, gjenin 
shumë pengesa, sidomos kur u bëhej thirrje të shko- 
nin nëpër aksione. Ndryshe ishte gjendja në Mirditë. 
Qysh në vitet e para pas Çlirimit, shumë vajza e gra 
të reja mirditore kanë shkuar në aksione, pavarësisht 
se reaksioni në rrethin tuaj në ato kohë ka qenë me 
të vërtetë i egër. Ai na ka vrarë, siç e dini, mjaft vaj- 
za e pra heroina, Gjaku i tyre, forca dhe rezistenca 
e popullit, e klasës punëtore dhe e Partisë kanë bërë 
që sot pjesëmarrja e grave dhe e të rejave mirditore 
në aksionet e mëdha kombëtare, si në hekurudhën e 
rinisë etj., të jetë mjaft e gjerë. 

Megjithatë kemi akoma rrethe ku ka vajza të 
reja, të cilat, pasi martohen, rrinë deri motmot pa 
punë, mbyllen brenda në shtëpi, pra, në njëfarë më- 
nyre dembelosen. Ky është një zakon shumë i keq. 
Në Mirditën tuaj, vajzat jo vetëm nuk rrinë mbyllur 
brenda shtëpisë, por, pas dasmës, ato dalin pa vonesë 
në punë, bile shumë vajza mirditore të porsamartuara 
kanë shkuar në hekurudhë, në kurse etj. 

Javën e kaluar bëra një vizitë në kursin e vaj- 
zave e të grave të reja, që kemi hapur në Durrësi. 
Midis të tjerave, më doli përpara një vajzë rreth 19 
vjeçe, e cila më tregoi se ishte nga Mirdita. Qe veshur 
me rroba mirditore, që mua më pëlqejnë shumë, pra- 


1 Shih në këtë vëllim f. 79. 

ndaj e këshillova të mos i hiqte, siç u kishin thënë 
disa shokë, se janë me të vërtetë të bukura. Po, naty- 
risht, ato duhet të vishen në ditë festash e jo në punë. 
Vajza më tregoi se ishte martuar pak ditë më parë se 
të vinte në kurs. Po sa bukur flistel E pyeta, si e 
lejoi burri kaq shpejt dhe m'u përgjigj se ai jo vetëm 
e kishte lejuar, por edhe e kishte porositur të mësonte 
sa më mirë në kurs dhe të kthehej në fshat e më- 
suar. Kur i thashë se paskësh një burrë shumë të mirë, 
më tha se ai ishte komunist. Jo vetëm ajo, po të tëra 
vajzat dhe gratë e këtij kursi mësonin për mrekulli, 
si të bënin gjellë, të prisnin e të qepnin, mësonin për 
higjienën etj. Edhe këto kanë rëndësi të madhe për 
jetën. Vajzat, që i mësuan këto gjëra, do të çojnë ele- 
'mente të së resë në mënyrën e jetesës në fshat. 

Ju, shoqe dhe shokë kooperativistë, përveç punëve 
të tjera, mësohuni të përgatitni vetë në kooperativat 
tuaja edhe petë, kritharaqe, trahana etj., siç e kanë 
traditë të bëjnë në shumë krahina të vendit tonë. Kam 
dëgjuar se tani, në rrethin e Durrësit, nëpër koopera- 
tiva kanë çuar disa makina të vogla, me të cilat kanë 
filluar të bëjnë nga të gjitha llojet e makaronave, ma- 
karona fidhe për supë, makarona të gjata, të shkurtra 
etj. Këto janë gjëra të vogla, prandaj s'ka arsye të mos 
bëhen edhe te ju. Edhe ju mbillni grurë, prandaj janë 
të gjitha mundësitë që të përgatitni nga këto ushqime. 

Shokët punëtorë të metalurgjisë, që i kanë familjet 
në fshat, në radhë të parë, duhet të çojnë në koope- 
tativat e tyre frymën revolucionare të klasës punëtore. 
Kurdoherë, në çdo gjë, të jenë në pararojë, sidomos 
në luftën kundër zakoneve prapanike, kundër fesë e 

bestytnive, kundër qëndrimeve të padrejta ndaj grave 
e vajzave. Të jenë përkrahës dhe luftëtarë për futjen 
e së resë përparimtarc në jetën ec fshatit për higjieni- 
zimin e tij etj. Në qoftë se ata nuk e bëjnë këtë, kjo, 
nganjëherë, vjen edhe për shkak se, kur kthehen nga 
ndërmarrja në fshat, fizikisht e ndiejnë veten ca të lo- 
dhur, mirëpo lodhja nuk duhet ta mposhtë kurrë hovin 
luftarak të punëtorit. Pastaj keni parasysh që gratë, 
mëmat, motrat e vajzat tuaja nuk punojnë më pak se ju, 
ato punojnë në shtëpi dhe në kooperativë, prandaj mund 
të themi pa frikë që punojnë më shumë nga burrat, 

Ju, metalurgët e minatorët e Rubikut, kryeni punë 
nga më të rëndat. Nuk e them për t'ju bërë qejfin, por 
e vërteta është se ju jeni njerëz të pararojës. Ju jeni 
nga punëtorët më të vjetër e më të kualifikuar të mi- 
nierave në vendin tonë. Nga gjiri juaj dalin njerëz të 
kalitur të klasës. Fryma që çoni ju në fshatra ndikon 
dhe do të ndikojë akoma më shumë te kooperativistët, 
por mos u kënaqni me këtë, vazhdoni t'i çoni mësimet 
e Partisë dhe të klasës akoma më mirë në fshat, pse 
kjo është një punë mjaft e dobishme dhe që do të 
kurorëzohet me rezultate të mëdha. 

Ju, metalurgët e bakrit, elementë nga më për- 
parimtarët, më të ndërgjegjshmit e më të lavdishmit të 
klasës sonë punëtore, të keni parasysh që, kur shkoni 
në kohën e lirë pranë familjeve, të çoni atje çdo gjë 
përparimtare që mësoni e përvetësoni këtu, sidomos 
rregullat, disiplinën proletare, politikën e Partisë, drej- 
tësinë, kulturën që merrni, ndershmërinë. Luftoni për 
vënien në vend të autoritetit të gruas, për respektin 
komunist reciprok të burrit ndaj gruas dhe të kësaj 

ndaj burrit. Punoni që dashuria në mes gruas dhe bu- 
rrit të kalitet në frymën proletare, dashuria në mes 
prindërve dhe fëmijëve të jetë e shëndoshë, komuniste. 
Këmbënguljen, dashurinë dhe respektin që keni ju për 
punën, këtë forcë shpirtërore që tregoni këtu, në zja- 
rrin e furrave ku shkrini metalin, çojeni edhe në fa- 
miljet e në kooperativat tuaja, që edhe atje në frontet 
e punës në bujqësi të sigurohen realizime akoma më 
të mëdha, pse, me gjithë përparimet e shumta që 
kemi bërë, akoma jemi prapa. 

Çfarë mund dhe duhet të bëjmë ne akoma këtu 
në Mirditë” Të kënaqemi vetëm me këto që kemi 
bërë” Në asnjë mënyrël E para e punës, këtu ne du- 
het të hapim dhe të ndërtojmë miniera të tjera, të 
reja bakri, i cili ka një perspektivë të madhe në ven- 
din tonë. Këto miniera të përpiqemi t'i ndërtojmë me 
një ritëm më të shpejtë se ato gjer tani, sigurisht, pa 
lënë pas dore zgjerimin e kapacitetit të minierave, të 
uzinave e të fabrikave ekzistuese. Kjo do të bëjë që kla- 
sa punëtore e rrethit tuaj, që përbën forcën, kolonën 
vertebrore të pushtetit tonë popullor, të rritet më tej 
dhe të ngrihet niveli i saj politik, edukativ dhe material. 

Por zhvillimi i industrisë përbën njërën këmbë të 
organizimit të ekonomisë sonë, që të mbahet gjallë ajo 
e të ecë drejt, duhet të jetë e shëndoshë edhe këmba 
tjetër, bujqësia, kurse kjo, ta themi haptazi, këtu te 
ju është akoma prapa. Nuk duhet të kënaqemi vetëm 
me sigurimin e bukës dhe me rritjen e 200 ose të 300 
deleve apo dhive në një kooperativë. Në radhë të parë, 
të hapim kudo sipërfaqe të mëdha tokash të reja. Të 
tilla këtu te ju ka plot, prandaj, me krahë e me trak- 

torë, të punojmë për t'i zhdukur sa më parë pyjet e 
degraduara, t'i kthejmë këto ose në pyje të vërteta, ose 
në ara pjellore. Zgjerimi i tokave të mbjella do të na 
detyrojë të pakësojmë dhitë dhe delet, prandaj, në 
vend të tyre, të shtojmë numrin e lopëve dhe të sy- 
nojmë rritjen e lopëve që kanë prodhimtari të lartë 
qumështi dhe që japin nga 1500-2 000 e më shumë 
litra qumësht në vit, si dhe sasi të mëdha plehu, i cili 
na nevojitet për të siguruar rendiment më të lartë 
në misër e në grurë. Në tokat e reja që do të hapni, 
mbillni misër, grurë, foragjere e tagji për rritjen e 
kafshëve dhe për shtimin e pjellorisë së tyre, për t'i 
siguruar kështu popullit sa më shumë bukë, mish, qu- 
mësht, djathë, gjalpë e të tjera. 

Në këtë drejtim ne kemi shumë për të bërë dhe do 
t'i bëjmë vetë, do t'i bëjë forca e njeriut tonë, nën 
udhëheqjen e drejtë të Partisë, do t'i bëjnë puna 
e mirë organizuese, disiplina, ndërgjegjja revoluciona- 
re e klasës sonë punëtore. 

Nga vjeshta që vjen do të bëhet konferenca e Par- 
tisë e rrethit tuaj. Atje ju, komunistët punëtorë, do të 
dërgoni përfaqësuesit tuaj më të mirë. Përpiquni që 
në komitet dhe në byro të zgjidhen punëtorë nga ata 
më të dalluarit, më të vendosurit, që ushqejnë dashuri 
të thellë për popullin dhe për Partinë, që janë gati të 
bëjnë për to sakrificën më të madhe. Ne edhe intelek- 
tualë do të kemi në udhëheqje, kur ata janë anëtarë 
partie, të edukuar me frymën e klasës, se janë, gjitha- 
shtu, shokë, që i qëridrojnë besnikë Partisë deri në 
fund, deri në vdekje, por Partia thekson që në udhë- 
heqje shumica të jenë punëtorë, sepse, kur bie ndonjë 

“tërmet i fortër dhe ndonjë intelektual lëkundet, pu- 
nëtori, si më i qëndrueshëm e më rezistent që është, 
i jep zemër atij, i jep forcë të mbahet. Ne, intelektua- 
lët, nuk kemi vuajtur si ju punëtorët, prandaj kemi 
shumë nevojë për kalitjen tuaj. 

Kur ndodh ndonjë furtunë, që rrezikon diçka dhe 
bëhet thirrje për ta shpëtuar, intelektuali, para se të 
dalë, do të veshë fanellën, kurse punëtori del në çast, 
edhe pa fanellë, zbathur, ashtu si të ndodhet. Ne, in- 
telektualët, kemi shumë nevojë për nxitjen tuaj, për 
forcën dhe për qëndrueshmërinë tuaj, por kjo është më 
e efektshme për Partinë kur ju punëtorët zotëroni, në 
radhë të parë, teorinë marksiste-leniniste, prandaj, me 
durimin dhe me vullnetin që ju karakterizon, futjuni 
punës për përvetësimin e saj dita-ditës e më mirë. 

Për t'i realizuar këta objektiva duhet që klasa 
jonë punëtore të jetë kudo në pararojë, të kontrollojë 
çdo gjë, çdo veprimtari të jetës së vendit, të kërkojë 
që të zbatohen gjer në fund vendimet që merr Partia, 
pararoja e saj. Klasa punëtore të punojë që të vendo- 
set kudo disiplina e hekurt e klasës. Të vendosësh disi- 
plinë të hekurt, do të thotë të krijosh një unitet të çe- 
liktë në popull, deri edhe në familje të ekzistojë një 
dashuri e pakufishme në mes gruas dhe burrit, në mes 
nënës e babës, djalit e vajzës, t'u krijojmë të gjithëve 
besimin e madh në jetën që ka ndërtuar e po ndërton 
Partia, në të ardhmen tonë të bukur socialiste dhe 
komuniste. 


Botohet për herë të parë sipas 
shënimeve të mbajtura në këtë 
takim që gjenden në AQP 


KUJDESI PËR SHËNDETIN E NJERIUT — DETYRË 

Nga biseda me anëtarët e byrosë së Komitetit 
të Partisë të Rrethit të Rrëshenit 


27 maj 1968 


Pasi u informua për gjendjen politike, shoqërore 
dhe ekonomike të rrethit të Rrëshenit, për realizimin 
e detyrave dhe për vënien në jetë të direktivave të 
Kongresit të 5-të të Partisë, për iniciativat e shumta, 
për sukseset në kolektivizimin e bujqësisë, për mëny- 
rën e jetesës dhe për kurajën me të cilën njerëzit 
kritikojnë të metat e dobësitë, e mori fjalën shoku 
Enver Hoxha: 

Ju në rrethin tuaj, siç më raportuat, keni një situa- 
të shumë të mirë. Kjo i dedikohet punës së palodhur 
të Partisë. Pozitiv është, gjithashtu, fakti që kritika po 
forcohet, sepse, pa të, gjendja në çdo vend do të ishte 
njëlloj si ajo e ujit të ndenjur. Prandaj, kudo ku ka 
gabime e të meta, duhet të ketë medoemos edhe kri- 
tikë, pse kështu do të gjendet rruga e drejtë e zgjidh- 
jes së çdo problemi, kështu do të ndreqen gabimet. Na- 

tyrisht, kritikë do të bëhet aty ku është e nevojshme 
e jo kritikë për kritikë. Kur diku, për një kohë nuk ka 
gabime, nuk është e thënë të ketë medoemos kritikë. 
Megjithatë, kjo gjendje duhet të na shqetësojë, të na 
bëjë të mendojmë, se përvoja na mëson që njerëzit, 
sado eksperiencë dhe zotësi të kenë, sado të matur të 
jenë, në punë e sipër edhe gabojnë. Ka momente kur 
njeriu nuk u jep dot zgjidhjen e duhur të gjitha çësh- 
tjeve, ose nuk u futet dot thellë të gjitha problemeve. 
Ndodh, nganjëherë, të të duket sikur e ke zgjidhur 
drejt një problem, kurse kjo zgjidhje mund të jetë e 
çalë. Këto dobësi e të meta në punën e kuadrove ma- 
sat i shohin, i gjykojnë, prandaj dhe duhet të bëjnë 
kritika. 

Kritika nuk duhet të ketë qëllime të këqija, posh- 
tëruese, shkatërruese, përkundrazi, ajo kurdoherë të 
jetë me karakter konstruktiv. Që punët të na ecin 
mbarë është e nevojshme pikërisht një kritikë e tillë, 
bile është shumë e domosdoshme. Prandaj, kur shohim 
se kritika bëhet nga këto pozita, jo vetëm të jemi të 
kënaqur dhe ta mirëpresim, por edhe ta inkura- 
jojmë. 

Është gjë shumë e mirë fakti që keni dërguar në 
ndihmë të kooperativave bujqësore kuadro punëtorë 
nga minierat. Tani duhet punuar akoma që ata të 
lidhen mirë me jetën, me tokën dhe me ekonominë e 
Kooperativës. 

Gjithashtu, mirë keni punuar, më duket mua, edhe 
në drejtim të luftës kundër riteve dhe zakoneve fe- 
tare, por lufta kundër tyre akoma duhet të vazhdojë 
dhe komunistët të jenë në ballë të saj. Duhet punuar 


KUJDESI PËR SHËNDETIN E NJERIUT — DETYRË E PARTISË 159 
—- 


pa pushim me njerëzit, sepse ka nga ata që, fshehu- 
razi, vazhdojnë të falen nëpër shtëpi. Shokët e Partisë 
në Elbasan na kishin raportuar se besimtarët hoqën 
dorë nga agjërimi, mirëpo, në një fshat, ku kishin 
shkuar disa shokë për të bërë një konferencë, pikë- 
risht për probleme të luftës kundër fesë, fshatarët i 
dëgjuan dhe i aprovuan me fjalë gjithë sa u thanë. Më 
pas, kur të deleguarit provuan të ndiznin bashkë me 
ta nga një cigare gjatë pushimit të mbledhjes, shumë 
prej tyre refuzuan, sepse mbanin ramazan. Përpara 
i përgatitnin haptazi vezët e kuqe për pashkë, kurse 
tani jo, veçse, aty-këtu, fshehtazi, ato janë dukur në 
ditën e pashkëve, bile ka njerëz edhe në qytete, që në 
ditë festash fetare bëjnë ëmbëlsira. 

Natyrisht, besimet fetare janë futur në popull she- 
kuj me radhë, prandaj nuk zhduken dot menjëherë. 
Nuk mund t'i qortojmë pleqtë për ëmbëlsirat e pash- 
këve ose të bajramit, po punën edukative, politike 
me ta ta bëjmë vazhdimisht, pa u ndalur. Ndonjërit, 
që ditën e pashkës ose të bajramit vishet më mirë se 
ditët e tjera, është e udhës t'i themi se ruan në veten 
e tij besimin fetar, se ai e konsideron këtë ditë, një 
ditë feste dhe kështu e ndien në zemrën e vet. Prandaj 
atij i duhet shpjeguar me durim e gjakftohtësi se 
pashka apo bajrami asnjëherë nuk u ka sjellë njerëzve 
ndonjë të mirë. Propaganda jonë të ndikojë që pleqtë, 
gradualisht, të binden për kotësinë e fesë dhe kështu, 
brenda tre, katër ose pesë vjetësh, të çlirohen nga zin- 
xhirët e saj. 

Puna që bëni ju për leximin e shtypit në brigada 
dhe në familje, me anën e të rinjve që kanë qënë ak- 

sionistë, është gjë emirë. Në kursin e grave dhe të vaj- 
zave të reja, që vizitova javën e kaluar në Durrës, ki- 
shte dhe disa mirditore, për të cilat më thanë se gjatë 
kohës së kursit e kanë kuptuar rëndësinë e leximit të 
gazetës. Në fillim, gjatë orëve të lira, u lexonin ndonjë 
artikull, që kishte të bënte me çështje të bujqësisë, 
kurse më pas, në ditët e mbarimit të qëndrimit të tyre 
në kurs, u lexonin edhe për shumë probleme të tjera, 
saqë kursantet filluan të shfaqin dëshirë për ta le- 
xuar vetë gazetën dhe, pas kësaj, të merrnin me mend, 
të kuptonin sa shumë kishin humbur ngaqë nuk kishin 
lexuar më parë. Vajzat e rrethit tuaj, që ishin në këtë 
kurs, më thanë se disa nuk kishin kapur laps me dorë 
që kur kishin mbaruar shkollën fillore, bile muk ki- 
shin lexuar një gazetë apo revistë e jo më libër, pra- 
ndaj shkruanin e lexonin me shumë vështirësi. Në 
kurs kishin punuar për t'u riaftësuar dhe donin të më- 
sonin më shumë. Njëra më tregoi edhe sa vështirë 
e pati ditët e para të shkruajë, qoftë edhe një radhë sa 
t'i çonte një letër familjes, kurse më vonë mësoi për 
bukuri. Të tëra vajzat dhe gratë ishin të pajisura me 
fletore, ku kishin praktikuar shkrimin, kishin mësuar 
të mbanin edhe shënime gjatë mësimeve që u jepeshin 
për gatimin e gjellëve, për të prerë e për të qepur, për 
të mbajtur më mirë higjienën personale dhe të famil- 
jes etj. Disa më treguan fletoret e tyre, në të cilat ki- 
shin bërë shkrim shumë të bukur. Të gjithave u ishte 
ngjallur një dëshirë e madhe për shkrim e lexim. 

I përmenda këto për të theksuar se leximi i shty- 
pit duhet të bëhet edukatë për njerëzit. Këtë punë gati 
e kemi neglizhuar, ose e bëjmë në mënyrë shumë të 

cekët. Kështu, nëpër brigada, kooperativistëve u lexo- 
het nga pak gjatë pushimit, në vend që kjo punë të 
organizohet mirë dhe të zgjerohet, në mënyrë që asnjë 
kooperativist të mos mbetet pa lexuar, ose pa dëgjuar 
problemet që ngre shtypi ynë i përditshëm. 

Mendoj që ju shokët e rinisë, në planet tuaja të 
punës, të keni kujdes dhe të parashikoni që aktivistët 
e organizatës së rinisë në kooperativa t'u mësojnë koo- 
perativisteve të reja, nëpër brigada, si ta lexojnë ga- 
zetën, Kjo punë duhet bërë me durim. Po të jetë ce 
mundur ata t'i udhëzojnë shoqet e tyre edhe si të le- 
xojnë sot një artikull, nesër një tjetër e kështu me 
radhë për njëfarë kohe, gjersa leximi t'u bëhet shpre- 
hi dhe nevojë. Në këtë mënyrë ju do të bëni një punë 
shumë të madhe, se çdo artikull në vetvete synon 
dhe ndikon në edukimin e njeriut për shumë proble- 
me. Një vajze kooperativiste, me shoqet e saj, pasi 
të kenë lexuar një artikull, sipas rekomandimit të ak- 
tivistit, mund t'u ngjallet dëshira t'i kapërcejnë kufijtë 
e rekomandimit. Pas ca kohësh, ato vetë do t'i thyejnë 
këta kufij e dëshira për të lexuar më shumë do të jetë 
e madhe. Kështu, ato, do të përfshihen më gjerë në 
procesin e edukimit, që Partia po e zhvillon me çdo 
njeri, me qëllim që secili të edukohet e të kalitë ndër- 
gjegjen. Puna me shtypin duhet zhvilluar rregullisht 
se është lënë pas dore. Ne kemi trajtuar si më të rën- 
dësishme çështjen, që shokë përgjegjës nga rrethi, 
ose përgjegjësja e gruas të venë në kooperativë e t'u 
bëjnë kooperativistëve dhe grave e vajzave kooperati- 
viste nga një bisedë. Natyrisht, edhe kjo duhet bërë, 
por nuk mjafton. Njerëzit tanë kanë nevojë për më 


162 ENVER HOXHA 


shumë, për një ushqim më të bollshëm e të përditshëm, 
i cili merret edhe nëpërmjet shtypit. 

Për sa i përket një problemi tjetër, atij të prish- 
jes së fejesave, me të mitur ose me diferenca të mëdha 
moshe, ju thoni se keni bërë përparime. Megjithatë, 
mos harroni se duhet të ketë dhe ka raste që ndonjëri, 
ndoshta me shumë frikë, po përsëri vepron në mënyrë 
ilegale. Këta njerëz, që veprojnë në mënyrë të tillë, 
në kundërshtim me ligjet tona, natyrisht, do të kenë 
dhe le të kenë frikë nga ligji, po Partia duhet të pu- 
nojë që, kundër tyre, në një shkallë të lartë, të ngri- 
het më këmbë tërë opinioni shoqëror, me qëllim që 
njerëz të tillë të mos marrin guximin të fejojnë vajzat 
me moshë të vogël, kur ato akoma nuk janë në gjendje 
të kuptojnë aktin e rëndësishëm të fejesës e të mar- 
tesës. Partia dhe levat e saj në rreth të marrin masa 
për të popullarizuar ligjet e t'u thonë punonjësve se 
nuk duhet lidhur asnjë martesë në kundërshtim me 
ligjin dhe, nëqoftëse ka njerëz, që e bëjnë fakt të 
kryer një martesë të tillë, ajo ligjërisht nuk njihet. 
Ju duhet të propagandoni me forcë që martesat të 
lidhen në rrugë ligjore, të regjistrohen më parë në zy- 
rat përkatëse të gjendjes civile, të cilat, para ligjërimit 
të martesës, do të shikojnë plotësimin e të gjitha kush- 
teve, moshën e të dy palëve, pëlqimin e bashkëshortëve 
të ardhshëm e të tjera. Gjithashtu, prindërve duhet t'u 
bëhet edukatë se nuk kanë të drejtë morale ose ligjore 
t'u imponojnë fëmijëve vullnetin e tyre për martesë, 
ashtu siç bëhej më parë. Djali dhe vajza duhet ta 
shprehin vetë vullnetin e tyre të lirë për t'u bashkuar 
në martesë. 

Puna edukative e Partisë me masat të vlejë që ato 
të kuptojnë se veprimet ilegale dhe presionet për mar- 
tesë, që mund t'i bëhen vajzës osa djalit, nuk mund 
të përfundojnë mirë, sepse e vërteta, në mos në çastin 
kur të dy të ndodhen përpara gjendjes civile dhe t'u 
kërkohet të shprehen nëse e duan njëri-tjetrin apo jo, 
do të dalë, patjetër, më vonë. Duke bërë punë të pa- 
ndërprerë edukative me të rinjtë e të rejat, ata, kur 
të arrijnë në moshë, do të jenë të përgatitur ideologji- 
kisht, të pjekur dhe do të kenë guximin të ngrihen ku- 
ndër atij akti të padrejtë, që kreu ndaj tyre një prind 
i padenjë, i cili shfrytëzoi ndjenjat e fëmijës së vet. 

Të punohet me prindërit, që kanë mendime të 
prapambetura, që ta kuptojnë se opinioni dhe masa 
e popullit janë në gjendje të marrin vesh çdo lloj dalla- 
vere që mund të punojë kushdo, sidomos në kurriz të 
vajzës së vet. Partia duhet t'i bëjë të qarta këto çështje, 
duke demaskuar, njëkohësisht, edhe ndonjë, që del 
kundër normave të moralit tonë komunist. Kështu, 
mund të ketë të tjerë që mendojnë të bëjnë akte të 
tilla kundër fëmijëve dhe, në veprofshin kështu, do 
të ndiejnë se syrit të masës askush nuk i shpëton dot 
e do të mbledhin veten, do të tërhiqen. Kurse ai që 
nuk do të tërhiqet nga rruga e shtrembër, të jetë i si- 
gurt se një ditë do të demaskohet. Këto masa që po 
marrim janë parandaluese dhe do t'i ndihmojnë të 
vijnë në rrugë të drejtë, ata që mendojnë e që ve- 
projnë në kundërshtim me normat e moralit e me 
ligjet tona. 

Nga ana tjetër, organizata e rinisë t'i japë rëndë- 
si këtij problemi, ta mbajë në qendër të vëmendjes 

dhe të bëjë punë të organizuar. Ajo duhet të jetë e 
përgatitur që, kur të marrë vesh një rast të tillë, të 
dijë si të punojë, qoftë me të riun e një fshati ose të 
një rrethi tjetër, që jashtë dëshirës e kanë fejuar me 
një vajzë nga fshati apo nga rrethi i tij ose nga një 
rreth tjetër. Organizata e rinisë, në këtë rast, të njof- 
tojë organizatën e rinisë të fshatit ose të rrethit tjetër 
dhe vetë të punojë me prindërit e vajzës. 

Kudo po bëhen tani përpjekje që në martesat të 
futen normat e reja. Përpara, edhe për gjëra që sot na 
duken të thjeshta, nuk ka qenë e lehtë, sepse dhëndri, 
për shembull, e kishte të zorshme edhe të shkonte të 
merrte nusen, ose të dilte në fotografi me të ditën e 
martesës etj. Tani, këto na duken si të çuditshme, por 
për atë, që për herë të parë thyen një normë të së 
vjetrës, ky është një hap i madh përpara. Në kohën 
kur janë martuar prindërit tanë, përveç këtyre, kishte 
edhe shumë bestytni, si: sruajtja nga syri i lige, enga 
magjitës etj. Kështu, nuses i vinin tiganin përpara 
“për të mos ec marrë syshe, ose bënin plot veprime të 
tjera të kota si këto. Ishte edhe zakoni që nusja të 
mos kalonte në rrugën nga kishin ardhur krushqit, 
ose që mund të kishte kaluar një nuse tjetër atë ditë, 
pse, sipas besimtarëve, mundet t'i kishin bërë emagjir. 
Këto bestytni, para Çlirimit, kishin ngulur rrënjë jo 
vetëm në fshatra, po edhe në qytete. Tani, në 
qytete, këto i përkasin së kaluarës dhe të rinjtë tanë, 
kur i dëgjojnë, çuditen, por në fshatra, me gjithë për- 
parimet e mëdha, ka akoma më shumë mbeturina të 
cilat Partia duhet t'i luftojë vazhdimisht, me kujdes 
dhe me durim. 

'Këtu u tha për përpjekjet që bëhen lidhur me 
konservimin e ushqimeve për dimër, si: lakra, turshi, 
fasule, mish derri etj. Mishi i derrit me lakrën janë 
dy ushqime që, të kombinuara me njëra-tjetrën, 
shkojnë shumë mirë dhe japin gjellë të shijshme. Nga 
ana tjetër, ju duhet të luftoni që, veç lakrës, të pro- 
dhoni edhe zarzavate të tjera. Çdo kooperativë të me- 
ndojë seriozisht të mbjellë domate, patëllxhanë, pi- 
perka, bamje, kastraveca, kunguj, karota, spinaq, la- 
kër, presh ctj., etj. Dhe, në radhë të parë, përpiquni 
që fshatarët të mësojnë mënyrën e përdorimit dhe të 
gatimit të këtyre zarzavateve dhe t'i shfrytëzojnë në 
ushqimin e tyre, bile me shumicë. Pra, në këtë drej- 
tim komunistët të parët, duhet të bëjnë një punë të 
madhe bindëse, se akoma ka fshatarë te të cilët ek- 
ziston mendimi i gabuar se njerëzit nuk mund të hanë 
barëra, si kafshët. Gratë dhe vajzat tuaja në kursin 
e Durrësit, kur i provuan gjellët me barishte, i pëlqyen 
dhe u kënaqën, se ato gjellë janë shumë të mira e të 
shijshme. Jo vetëm kaq, por gjatë muajve që mësuan 
në kurs, ato njohën edhe vlerën e madhe ushqimore 
të zarzavateve, mësuan për vitaminat që përmbajnë 
dhe që ndikojnë në forcimin e organizmit. Shumë 
gjëra ne nuk i dimë, por duhet t'i mësojmë edhe në 
punë c sipër, edhe duke lexuar. 

Një ditë po lexoja një libër për këto çështje dhe 
aty pashë diçka që nuk e dija. Një profesor, nga më 
të mëdhenjtë në mjekësi, shkruante se majdanozi për- 
mban disa lëndë ushqyese që janë shumë të nevojshme 
për organizmin e njeriut dhe për gjakun. Nuk më 
kishte shkuar në mendje që kjo barishte, të cilën nc e 


166 ENVER HOXHA 
hedhim në gjellë për t'i dhënë erë të këndshme, të ki- 
shte disa substanca që nuk i kanë bimë të tjera. Për 
këto, mjekësia rekomandon si të domosdoshëm për- 
dorimin e tij edhe në ato gjellë që na duket sikur nuk 
shkon. 

Të gjitha këto njohuri ne duhet t'ua japim qyte- 
tarëve e fshatarëve, që të kuptojnë se organizmi i nje- 
riut nuk rron vetëm me mish, edhe sikur këtë ta ki- 
shim me bollëk. Tani për tani ne nuk e kemi akoma 
sasinë e duhur të mishit për frymë. Megjithatë, mishi 
nuk është ushqim shumë i rekomanduar, sepse për- 
mban lëndë toksike dhe kur hahet pa masë, dëmton. 
Ka vende që, në përgjithësi, e përdorin mishin më 
shumë, por meqenëse kanë konstatuar që nuk u bën 
mirë, përpiqen të sigurojnë sa më shumë zarzavate 
nga vende të tjera, sepse vetë kanë klimë të ftohtë, e 
cila është ec papërshtatshme për rritjen e tyre. Ato 
kërkojnë të blejnë me shumicë edhe nga ne. Kështu, 
austriakët, hungarezët, francezët e gjermanët na i Kër- 
kojnë shumë domatet e hershme dhe na i paguajnë 
mirë. Ata ua dinë vlerën, prandaj na i blejnë shtrenjtë, 
kurse neve, që i prodhojmë vetë, nuk na lejohet të 
mos e vlerësojmë rëndësinë e tyre ushqimore dhe ve- 
tëm të themi: “Oburra mish-, duke mos menduar që 
mishi nuk shkon pa zarzavate. 

I solla këta shembuj që çdo njeri ta kuptojë mirë 
nevojën dhe domosdoshmërinë e përdorimit të zarza- 
vateve në ushqimin e popullsisë. Kur kooperativisti 
kupton vlerën e tyre të madhe, ai, me siguri, edhe 
do t'i mbjellë ato e do t'i përdorë për ushqim. Për 
shembull, në kohën kur piqen domatet, po të hajë çdo 

njeri nga 4-5 kokrra ditën, qoftë edhe si fruta, kjo do 
të bëjë mirë për shëndetin. Prandaj këto prodhime t'i 
futim në përdorim të gjerë në masë e të mos kënaqemi 
me ato pak suksese që kemi arritur në këtë drejtim. 

Natyrisht, çdo organizëm ka veçoritë e tij, ai ka 
nevojë për lëndë të ndryshme, si: për squfur, për he- 
kur, për sheqerna, për vitamina etj. Disa nga këto 
lëndë gjenden te mishi, ca të tjera te domatet, të 
tjera te patatet e kështu me radhë. Çështja s'qëndron 
vetëm te shija e mirë e këtyre ushqimeve, kryesore 
është se ato forcojnë shëndetin e njeriut. Të gjitha 
këto duhen parë e kuptuar të lidhura ngushtë me 
luftën për futjen e së resë në mënyrën e jetesës, me 
luftën kundër mentalitetit, kundër mendimeve që të 
rrojmë, ashtu siç e kemi gjetur nga të parët, pa ndry- 
shuar gjë, të marrim mishin e ta pjekim në hell, ose ta 
futim në pilaf, siç ka bërë edhe babagjyshi. Jo, kjo 
mënyrë të ushqyeri nuk është e drejtë. Ajo edhe 
kushton shtrenjtë, edhe nuk të jep në masë të mjaf- 
tueshme të gjitha ato lëndë ushqyese për të cilat 
ka nevojë organizmi. 

Partia i rekomandon këto gjëra, sepse vë në plan 
të parë ruajtjen e shëndetit dhe përmirësimin e jetës 
së njerëzve tanë, të cilët tani punojnë shumë, har- 
xhojnë energji, prandaj dhe duhet të dinë t'i zëven- 
dësojnë ato. Puna që bëjnë ata, lodhja e tyre nervore, 
është më e madhe se më parë. Anëtarin e Partisë sot 
nuk e zë gjumi, se ai nuk mendon vetëm për shtë- 
pinë dhe për ushqimin e kalamanëve të vet. Komu- 
nisti i fshatit mendon për të gjithë njerëzit e fshatit. 
Partia i ka edukuar dhe i edukon punonjësit tanë me 

frymën e përgjegjësisë dhe të solidaritetit socialist, 
prandaj, te ne, shikon, bie fjala, punonjës që, në 
palcë të dimrit, shkojnë në kodra e në male, fill të 
vetëm, për të lidhur linjat e këputura të telefonit, 
që të mos ndërpritet ndërlidhja, komunikimi i nje- 
rëzve e si ky ka edhe shumë shembuj të tjerë. Kështu 
veprojnë njerëzit tanë kudo, në çdo sektor, ku ata 
punojnë me heroizëm të madh. 

Në procesin e kësaj pune intensive, punonjësit 
tanë harxhojnë mjaft energji, kanë gjithë këto preo- 
kupacione e përgjegjësi dhe kanë nevojë për një traj- 
tim që t'u përgjigjet nevojave të organizmit të tyre, 
gjithnjë në punë e në lëvizje. Po të tregohet kujdes, 
siç thashë, dhe organizmi të marrë ushqimin që i ne- 
vojitet, trupi nuk pëson gjë nga puna intensive, ner- 
vat e njeriut ruhen të shëndoshë. 

Në të kaluarën, në Gjirokastër, në qendër të qy- 
tetit, ishte një vend i quajtur Hasojmer, ku rrinin 
pleqtë, që nuk e vritnin mendjen për asgjë, që nuk 
kishin punë tjetër veç të pyetnin cilindo që kalonte 
rrugës: sKu shkon”), sKur erdhet, “Ç'kemi ndonjë 
gjër etj. Natyrisht, duke mos harxhuar asnjë energji 
fizike dhe mendore, siç bënin ata, organizmi s'pësonte 
gjë. Po tani është ndryshe, njerëzit bëjnë punë të 
madhe, socializmi kërkon mund e sakrifica që anga- 
zhojnë energji fizike e mendore, prandaj Partia inte- 
resohet shumë e në mënyrë të gjithanshme, në radhë 
të parë, për njeriun, që edhe punën ta bëjmë, edhe 
shëndetin ta kemi, edhe jetën ta zgjatim. Interesimi 
ynë nuk duhet të kufizohet vetëm që të kemi një 
spital, të kemi disa mjekë dhe aparate mjekësore e 

ilaçe. Këto po e po, por duhet të marrim edhe masat 
parandaluese, në mënyrë që nëpër spitale të shtrohen 
sa më pak njerëz, që fëmijët e vegjël të mos na vde- 
sin, por të rrojnë dhe të rriten të shëndetshëm. 

Për këtë qëllim, ne duhet ta organizojmë punën 
që, edhe grave në kooperativat bujqësore, ashtu si pu- 
nëtoreve dhe nëpunëseve t'u jepet dhe të zbatohet 
me rigorozitet pushimi përpara dhe pas lindjes. Par- 
tia të luftojë me rreptësi mendimin e ndonjë mëndje- 
lehti, në kooperativë bujqësore, i cili thotë që gruaja, 
pas lindjes, të marrë menjëherë shatën dhe të pra- 
shitë misër ose duhan, duke arsyetuar në mënyrë krejt 
të gabuar, se kështu kanë punuar edhe nënat tona pas 
lindjes. Të kuptohet mirë se kujdesi për gratë shtat- 
zëna dhe për lehonat, ndikon shumë në shëndetin e 
tyre dhe të fëmijëve, për të cilët duhet të tregohet 
kujdes i vazhdueshëm. Gjatë kohës së shtatzënësisë 
është e nevojshme që nëna të ushqehet më mirë, se kjo 
gjë ndikon në zhvillimin normal të fëmijës. 

Komunistët duhet të mendojnë për këto çështje 
me rëndësi të madhe jetike, të tërheqin vëmendjen e 
kolektivit, për të ngritur nivelin ekonomik të koo- 
perativave tona, për përmirësimin e mëtejshëm të 
mënyrës së jetesës, të interesohen për të gjitha pro- 
blemet, derisa t'u jepen kooperativistëve qumësht e 
sende të tjera. Ndonjë drejtues mund të thotë se, po 
të bëhen këto që po them, na pengohet plani i shtetit. 
Kjo nuk është e vërtetë dhe nuk duhet menduar kështu, 
përkundrazi, duhen bërë përpjekje që edhe plani të 
realizohet, edhe kooperativistëve t'u jepet qumësht për 
t'u ushqyer. Për këtë çështje ne kemi marrë shumë 

vendime, por konstatohet se nuk po zbatohen si 
duhet. Pikërisht këtu është pengesa dhe jo te plani 
i shtetit. 

Për realizimin ec planit duhen bërë të gjitha për- 
pjekjet dhe duhet mobilizim i përgjithshëm. Të pu- 
noni e të kujdeseni që plani i drithërave të plotësohet, 
por, njëkohësisht, të mos lini pas dore pataten, se ren- 
dimenti i saj, që keni marrë vitin e kaluar, është shu- 
më i ulët. Kjo nuk u intereson ekonomisë sonë, as 
kooperativës. Duhet të marrim nga çdo hektar të pak- 
tën 120 kuintalë patate. Vetëm kështu ka leverdi ta 
mbjellësh atë. 

Në perspektivë, i kushtoni vëmendje sidomos zhvi- 
llimit të lopës, duke u kujdesur për ta rritur atë si 
në numër, edhe në cilësi, në kurriz të bagëtive të 
imëta. Natyrisht, kjo nuk arrihet menjëherë, por, 
gradualisht, duke përgatitur terrenin, pse ky proces 
kërkon kohë. Shumë nga ne, shqiptarët, jemi çobanë, 
të tërë jemi mësuar me delen e me dhinë, të cilat, 
me shekuj, i kemi mbajtur, jemi kujdesur për to e 
na janë futur në zemër. Kjo frymë, kjo dashuri për 
to, me të cilën jemi rritur, na pengon ta ndryshojmë 
gjendjen. Kështu, po të mendojmë t'i zëvendësojmë 
bagëtitë e imëta me lopë, na duket sikur ndodh ndo- 
një katastrofë. Mirëpo mbajtja e deles në një sasi të 
tillë, pengon intensifikimin e bujqësisë dhe kjo për 
disa arsye. Po sjell një shembull. Katundi Kuç i Kur- 
veleshit ka sot aq dele, sa del problemi se ku do të 
kullotin ato në dimër. Përpara, pjatë dimrit Kuçi i 
çonte delet në Sarandë, kurse beharit i mbante nëpër 
malet e Gjirokastrës. Mirëpo tani këto burime u 

prenë, prandaj kanë filluar grindjet, aq sa, shpesh, 
drejtojnë letra deri në Komitetin Qendror për sigu- 
rimin e kullotave. Një blegtori e tillë ekstensive bë- 
het pengesë për zhvillimin intensiv të bujqësisë, që 
ne po e bëjmë tani dhe që është i domosdoshëm ta 
bëjmë. 

Tre vjet përpara kalova bregdetit të Jugut, nga 
Himara ce Piqerasi dhe dola në Nivicë, në Finiq e në 
Konispol. Vura re se tërë shpatet e maleve, në atë 
kohë, ishin mbuluar me shkurre. Më pas, këto toka, 
u kthyen në tarraca shumë të bukura, ku u mbollën 
fruta, ullinj e agrume. Tani, kur kthen fytyrën nga 
Saranda, syri të zë kodrina të bukura e të këndshme, 
të mbjella plot me pemë, në të cilat më parë mund 
të kullotnin rreth 500 kokë bagëti të imëta. Kështu 
ishte kollaj, por me humbje, sepse, të mbash në tërë 
ato sipërfaqe vetëm aq pak bagfti, s'ka leverdi. Pra- 
ndaj u vendos që këto toka të mbillen, me qëllim që 
prej tyre të merren shumë prodhime të cilësisë së 
mirë. E tërë kjo tokë është hapur, bile është punuar 
edhe mbi rrugë, ku kishte guriçka dhe tani me qindra 
hektarë janë kthyer në tokë shumë pjellore. Dhe kësh- 
tu nuk ka mbetur më vend për të kullotur bagëtitë 
e imëta. Prandaj duhet kuptuar drejt se domosdoshmë- 
ria e hapjes së tokave të reja lidhet edhe me zëvendë- 
Simin e bagëtive të imëta medoemos me lopë. 

Me këtë nuk dua të them që delet ose dhitë t'i 
therim menjëherë. Fjalën e kam për perspektivën që, 
në qoftë se duam bujqësi e blegtori moderne, nga 
e cila të marrim prodhime të larta, duhet të marrim 
masa që dhinë e delen, gradualisht, t'i zëvendësojmë 

me lopën. Po edhe këtë të fundit është e nevojshme 
ta përmirësojmë, të mos kënaqemi me 200 litra qu- 
mësht, që marrim në vit nga lopa e racës së vendit. 
Duhet të punojmë që prej saj të marrim të paktën 
1 500 litra qumësht në vit dhe bile, shkallë-shkallë, të 
arrijmë të marrim 2 000-3 000 e më shumë litra qu- 
mësht në vit nga çdo kokë, ndryshe s'kemi gjë në 
vijë. Ka kooperativa bujqësore, si në zonat fushore të 
Fierit, të Lushnjës apo të Durrësit, të cilat, që tani, 
marrin mesatarisht nga 1500 e 2000 litra qumësht 
nga çdo lopë. Në këto kooperativa i kanë seleksionuar 
lopët, kanë eliminuar ato me rendiment të ulët, kurse 
delet i kanë kufizuar shumë. 

Dashuria e madhe që ka populli ynë për delen 
dhe “shpirti i çobanitr kanë arritur gjer atje sa, edhe 
në ndërmarrjet bujqësore, të rritin tufë prej dhjetëra 
mijë kokë delesh, në vend që ato t'i zëvendësojnë me 
lopë. Kështu, për shembull, ndodh në Vrinë. Kurse 
në Ndërmarrjen Bujqësore të Vorës me të drejtë 
është vepruar ndryshe. Mos vallë atje nuk ka vend 
për të kullotur një numër bagëtish të imëta” Sigu- 
risht ka. Megjithatë, kjo ndërmarrje nuk mban dele, 
por rrit vetëm lopë. Kolektivi i saj punon me serio- 
zitet dhe nuk lë fije bari të shkojë kot, çdo gjë ua 
hedh lopëve dhe merr prej tyre mesatarisht 3 000- 
-4 000 litra qumësht në vit, bile nga disa merr deri edhe 
6 000 litra qumësht në vit. Dhe ngjan kjo prodhimtari 
sikur të kishim të bënim me një fabrikë të vërtetë. Për 
këtë çështje të rëndësishme të zhvillimit të blegtorisë 
sonë, kështu duhet vepruar dhe në këtë rrugë duhet të 
ecim. Nga ana tjetër, është e natyrshme dhe jemi të 

ndërgjegjshëm sc kooperativat bujqësore këtë objektiv 
nuk mund ta arrijnë menjëherë. 

Unë jam dakord që në rrethin tuaj ka vende me 
të vërtetë të përshtatshme për mbajtjen e dhisë, ku 
nuk ha dot as delja, as lopa. Po edhe dhia kërkon kuj- 
des, ajo duhet mbajtur mirë që të na japë rendiment 
të lartë. Të marrim shembull nga rezultatet e Lezan 
Pisliti, i cili është zotuar të marrë 140 litra qumësht në 
vit nga çdo dhi. Bagëti të imëta të mbajmë për të shfry- 
tëzuar ato kullota që nuk bëjnë për gjedhë, por vëme- 
ndjen kryesore ta përqendrojmë në krijimin e mu- 
ndësive për të rritur lopët, të cilat t'i mbajmë e t'i 
ushqejmë në stalla. 

Faktori kryesor për rritjen dhe për zhvillimin e 
mirë të lopës është sigurimi i ushqimit të bollshëm 
të saj. Për këtë arsye i duhet rezervuar lopës sasi e 
mjaftueshme toke për ushqim, por pa cenuar sipërfa- 
qen e tokës për mbjellje. Të kihet parasysh se lopën 
nuk mund ta mbajmë pa siguruar tokën që nevojitet 
për të prodhuar ushqimin e saj. Të luftojmë që si- 
përfaqja e tokës të na japë çdo vit më shumë prodhi- 
me për njerëzit, po të kujdesemi edhe për lopët, se 
edhe ato që prodhon lopa janë ushqim për njeriun. 
Sektorin e lopëve, gradualisht, do ta shtojmë, prandaj 
që tani t'i kushtojmë vëmendje dhe të punojmë në 
dobi të tij. Kështu, për shembull, kur vjen koha për të 
bërë skartimin e bagëtive, ta zëmë, në kooperativën 
e Kuçit dhe të Tërbaçit, të ardhurat nga delet dhe nga 
dhitë e skartuara ata mund t'i përdorin fare mirë 

për të blerë lopë, farëra të zgjedhura ushqimesh fo- 
ragjere e të tjera. Kështu vjen koha që edhe të bë- 
hemi me lopë, edhe të kemi mundësi t'u sigurojmë 
kushte më të mira atyre pak deleve që do të mbajmë 
dhe të marrim prej tyre rendimente më të larta se 
gjer tani në qumësht, në mish dhe në lesh, si rrje- 
dhim, këto nuk do të na bëhen pengesë për zhvilli- 
min e blegtorisë. Dhe dhitë mund t'i mbajmë në atë 
masë që të mos pengojnë rritjen e numrit të lopëve, 
po, për këtë rast, duhet bërë kujdes në përmirësimin 
e cilësisë së tyre. 

Për të këmbyer eksperiencën pozitive u zhvillu- 
an edhe vizita të koopcerativistëve të Veriut në koo- 
perativat e Jugut. Për këtë problem duhet të kemi 
parasysh disa gjëra. Të moshuarit, që kanë vajtur 
si miq në kooperativat bujqësore të Jugut, duhen 
pyetur me kujdes, mos vallë është kohë e gjatë që- 
ndrimi i tyre atje për një muaj e gjysmë. Ndofta 
është e mjaftueshme të qëndrojnë vetëm një muaj ose 
tri javë. Prandaj i dëgjoni me vëmendje vërejtjet dhe 
mendimet e tyre, lidhur me këtë çështje. Atyre u ka 
ardhur shumë mirë që i dërguan dhe e pritën këtë me 
kënaqësi, po, pas tri javësh, dukeshin pak si të shqetë- 
suar, pasi nuk dinin për punën në kooperativë, për 
shëndetin e njerëzve në familjet e tyre. 

Kooperativistët c Veriut, gjatë qëndrimit në koo- 
perativat e Jugut, janë sjellë shumë mirë. Më thanë 
se malësorët që shkuan nga Dukagjini në Labëri, jo 
vetëm qëndruan me dinjitet, si miq, por punuan shu- 
më më mirë nga kurveleshasit, kurse gratë ec Kurve- 
leshit, megjithëse ngriheshin të parat, në orën 4 të 

mëngjesit, dhe flinin të fundit, në orën 11 të natës, pu- 
nonin shumë më mirë nga burrat ë tyre dhe nga ata 
të Veriut. 

Njerëzit që shkuan nga Veriu në Jug ishin sjellë 
shumë korrektë me mikpritësit. Ata qenë veshur me 
rroba të mira e të pastra, ndryshe nga vendasit. Me- 
qenëse ra fjala për pastërtinë, dëshiroj të them se edu- 
kimi i popullit me ndjenjën e pastërtisë ka shumë 
rëndësi dhe luan rol në ruajtjen e shëndetit të tij. Në 
rrethin tuaj, siç më kanë thënë, përdoret akoma pak 
sapun. Kështu ka ndodhur edhe në Labëri, ku burrat, 
siç mund të keni parë ndonjë, vishnin këmishë me 
mëngë të gjera, që i shfrytëzonin si peshqirë, për të 
fshirë djersën ose fytyrën kur laheshin. Natyrisht, 
edhe në Labëri tani janë bërë ndryshime, sikurse janë 
bërë edhe këtu te ju, por prapë, përdorimi i sapunit, 
mesatarisht për frymë në vit, është akoma shumë pak. 
Ju e shikoni vetë se ç'përpjekje të mëdha duhet të 
bëni në këtë drejtim. Po të vesh në Dukagjin, mundet 
që njerëzit nuk i gjen çdo ditë të veshur me rroba 
të pastra, por ata dukagjinas, që shkuan miq në koo- 
perativat tona të Jugut, rrobat i mbanin shumë pastër. 
Dukagjinasit shquheshin edhe për sedër të lartë në 
punë, në biseda e në shoqëri dhe fituan respektin e 
madh të mikpritësve. Më treguan se i vëllai i dëshmo- 
rit Mehmet Shpendi nga Dukagjini, megjithëse nuk 
kishte shumë kulturë, u kishte lënë përshtypje të mira 
kurveleshasve, sepse ishte njeri i thjeshtë, njeri i po- 
pullit, ishte i pjekur dhe Kishte horizont. Kudo që 
shkonte ai, të gjithë i ngriheshin në këmbë, e donin 
dhe e respektonin. 

Dërgimi i grupeve të kooperativistëve nga Veriu 
në Jug është një punë e vlefshme. Ajo i ndihmon 
njerëzit të njohin atdheun, të njohin punën e njëri- 
-tjetrit, të mësojnë nga zakonet e mira të shoqi-sho- 
qit. Ata që shkuan në Jug panë se, në familjet koo- 
perativiste, edhe gratë, ashtu si burrat, hanin bashkë 
me ta në një tryezë. Kjo ishte gjë e re për ta dhe u 
bëri shumë përshtypje, u la mbresa, të cilat i shprehën 
kur u kthyen në fshatrat e tyre. Gjithashtu, ata 
treguan se, në fillim, ndienin njëfarë shqetësimi, ngaqë 
mendonin se do të shkonin të jetonin mes njerëzve të 
panjohur, nuk dinin si do t'i pritnin dhe si do të si- 
lleshin këta vetë me gratë dhe me fëmijët e tyre, që 
nuk i njihnin. Prandaj, ditët e para, ishin, si të themi, 
në një hall të madh. Mirëpo qëndrimi dhe sjelljet e 
grave dhe të burrave të familjeve mikpritëse i bënë 
miqtë që shpejt ta ndienin veten në një ambient të 
ngrohtë e bujar. 

Gratë e Veriut janë të zgjuara, por të zgjuara janë 
edhe labet. Gjatë kësaj kohe gratë labe ua përgatitnin 
ushqimin miqve të Veriut dhe kryesitë e kooperativave 
u kujdesën që familjet e tyre të furnizoheshin më 
mirë, sidomos me gjalpë. Të zonjat e shtëpisë u jep- 
nin mundësi edhe mikeshave të përgatitnin e të bënin 
gjellë të shijshme, me qëllim që të mësonin të gatua- 
nin më mirë. Kur vinin burrat të hanin drekë ose 
darkë pyetnin se kush e kishte bërë këtë ose atë gjellë 
dhe kur amvisat vendase u thoshin që e kishin ga- 
tuar mysafiret, ata i përgëzonin për ato gjellë aq të 
shijshme. 

Këto lëvizje u bënë mirë sidomos të moshuarve, 

prandaj kini kujdes të dërgoni më shumë prej tyre, 
se mësojnë shumë gjëra kur dalin nga fshati. Pleqve 
nga Veriu, përveç të tjerave, u kanë bërë përshtypje 
edhe ato që panë rrugës, gjatë udhëtimit për në viset 
e Jugut. Bashkë me kooperativistët, që shkuan nga 
Veriu në Juë, ishte edhe një shok i aparatit të Ko- 
mitetit Qendror, i cili na tha se në atë kooperativë 
ku qëndruan, për nder të miqve, vendasit kishin or- 
ganizuar dhe dhanë shfaqje artistike me grupin e tyre 
dhe të fshatrave përreth. (Bile kishin menduar të 
organizonin edhe një dasëm socialiste në fshat, por 
pjatë kësaj kohe nuk u martua ndonjë çift. Duket që 
ky ishte një plan burokrat, i hartuar nga lart.) Në fa- 
miljet ku qëndruan, miqve u kishte bërë përshtypje 
edhe fakti që burrat e shtëpisë këshilloheshin me pratë 
e tyre për punët familjare. Kur, sipas ditëve të punës 
që kishin bërë, u ndanë paradhënie, për vendasit dhe 
miqtë, këta të fundit u pyetën nga vendasit se çfarë do 
të blenin për familjen. Në këtë mënyrë ata mësuan 
dhe panë se ishte shumë mirë të pyetnin dhe të këshi- 
Moheshin edhe me gratë, qoftë edhe me fëmijët, për 
ato që duheshin blerë me të hollat e fituara. 

Miqtë mësuan, midis të tjerash, se si duhen luf- 
tuar zakonet e vjetra të malësisë së Veriut, ku burrat 
rrinë dhe hanë të veçuar nga gratë. Atje ku shkuan, 
vunë re që burrat dhe gratë, vajzat dhe djemtë hanin 
së bashku. Në malësi, sikundër e dini, zakoni i vjetër 
nuk lejon që gratë dhe vajzat të ulen në një sofër me 
burrat. Ata që panë se njerëzit në familjet tona në 
Jug rrinë bashkërisht, me siguri, pa vonesë, do ta 

shkelmojnë zakonin e vjetër të malësisë e, pas tyre, 
edhe malësorët e tjerë që do të dërgohen në të ardh- 
men në kooperativat tona të Jugut, ose që do të ma- 
rrin shembull nga shokët e tyre, që patën rast të venë. 
Ky realitet ata do t'i futë në mendime dhe me vete 
do të thonë: “Ne ishim të huaj, po të zotët e shtëpisë 
na konsideruan aq të afërt, saqë hanim në një sofër, 
bashkë me gratë dhe me vajzat e tyre, atëherë përse 
ne në familjet tona të mos hamë bashkërisht me gratë, 
mc vajzat, me nënat dhe me motrat tona2-. 

Këto këmbime e vizita midis kooperativistëve du- 
het edhe t'i perfeksionojmë, pra, të kujdesemi që të 
mos bëhen barrë për ata që i presin, përkundrazi, të 
jenë edhe instruktive, por edhe argëtuese njëkohë- 
sisht. Kur të vijnë kooperativistë nga fshatrat e Jugut 
në Veri, këshillohuni me ta që kooperativistët tuaj të 
mos bëjnë ndryshime në ushqimin e zakonshëm të fa- 
miljes, të mos harxhohen, se në këtë drejtim koopera- 
tivistët e Jugut e shkelën ca, duke i konsideruar ata 
të Veriut si miq, gjatë gjithë kohës që qëndruan. Për 
këtë kooperativistët miq nga Veriu u treguan shumë 
të arsyeshëm dhe u tërhoqën vëmendjen të zotëve të 
shtëpisë qysh ditën e dytë dhe të tretë. Ata, me të 
drejtë, u thanë atyre se kishin shkuar për miqësi e 
për të këmbyer eksperiencën me njëri-tjetrin dhe jo 
për të ngrënë ditë e natë mish e gjellë të shumta. Ata 
u shprehën që këtij zakoni t'i jepnin fund, se do të 
dëmtoheshin ekonomikisht të dy palët, për arsye se 
kur të vinin shokët e Jugut në kooperativat e Veriut, 
edhe këta për të mos u turpëruar, do të detyroheshin 

t'i pritnin me shpenzime të mëdha. Prandaj shfaqën 
dëshirën që të hanin së bashku, ashtu siç ushqeheshin 
zakonisht në familjen vendase, asgjë më shumë, 

Me pak fjalë, malësorët e Veriut, gjatë qëndrimit 
të tyre në kooperativat e Jugut lanë përshtypje shu- 
më të mira, u miqësuan me vëllezërit e tyre të Jugut, 
punuan dhe mësuan së bashku. Kur të vijnë koopera- 
tivistët e Jugut nga anët tuaja, u thoni malësorëve, që 
do t'i presin nëpër familjet, të mos nxitin sedrën, por 
t'i presin si miq e vëllezër dhe të hanë ec të pinë, 
ashtu siç ushqehen zakonisht për vete. 

Një pjesë e madhe e burrave të fshatrave tuaja 
punojnë nëpër fabrika e në miniera. Tani që në koope- 
rativat bujqësore do të punoni e do të zbërtheni udhë- 
zimet e Partisë “Mbi kontrollin e klasës punëtorer, 
të keni kujdes dhe të tërhiqni ndihmën e punëtorëve 
që banojnë në fshat, të cilët duhet të sjellin këtu fry- 
mën dhe ndjenjën e kontrollit të klasës punëtore, me 
qëllim që të ndihmojnë në forcimin c kontrollit të ma- 
sës kooperativiste dhe të asambleve ndaj njerëzve të 
zgjedhur, ndaj kryesisë, kryetarit, brigadierëve etj. 
Gjithashtu, të forcohet kontrolli i komunistëve në or- 
ganizatën-bazë ndaj byrosë dhe sekretarit e zëvendës- 
sekretarit të organizatës. Kur ta punoni këtë material 
në kooperativat tuaja bujqësore, jam i bindur se do 
të gjeni një mirëkuptim dhe mbështetje shumë të 
madhe nga ana e grave, të cilat, në të kaluarën, e ka- 
në ndier shumë shtypjen e egër të zakoneve patriar- 
kale. Në kooperativat tuaja shumica dërrmuese e nje- 
rëzve që punojnë përbëhet nga gra, sepse, siç e thamë, 

një pjesë e mirë e burrave janë punëtorë. Dhe si kudo, 
edhe në rrethin tuaj, gratë nuk kanë tendencë të sun- 
dojnë mbi burrat, të bëhen bajraktare. Ndjenja e baj- 
raktarizmit në marrëdhëniet familjare shfaqet krye- 
sisht te burrat, të cilët përpiqen të jenë si kaposhë. 
Prandaj, kur ta shtroni çështjen e “Kontrollit të kla- 
sës punëtorer në kooperativat, përpiquni të arrini që 
pratë ta kuptojnë mirë politikisht këtë direktivë të 
madhe të Partisë dhe ta mbështetin. 

Nëpër aparatet e Partisë, në ndërmarrjet ekono- 
mike në përgjithësi dhe në aparatet qendrore, lufta 
për emancipimin e gruas po bëhet më e efektshme dhe 
orientimi i Partisë, fryma e klasës punëtore ndihen 
më fuqishëm. Ne, gjithashtu, luftojmë që aparatet të 
mos burokratizohen, që punonjësit e aparateve të mos 
shndërrohen në burokratë. Të kuptohemi, Partia nuk 
është kundër institucioneve, por kundër atyre funksio- 
narëve të institucioneve, që nuk i zbatojnë si duhet 
normat, rregullat dhe ligjet e Partisë e të shtetit tonë. 
Të kemi parasysh që t'i thjeshtojmë vazhdimisht orga- 
nizmat e diktaturës së proletariatit, t'i bëjmë më ope- 
rativë, që të veprojnë më gjallërisht e me shpejtësi 
të madhe në shërbim të popullit. Këta organizma du- 
het t'i transformojmë gradualisht, me qëllim që t'u 
përgjigjen gjithnjë e më mirë detyrave të mëdha të 
ndërtimit socialist të vendit. Pra, gjatë praktikës, lind 
nevoja e ndryshimit të organikave, e transformimit të 
organizmave. Megjithatë, aparatet na duhen medoe- 
mos, ashtu sikundër na duhen njerëzit që caktojmë 
të punojnë në to, të cilët Partia i edukon politikisht 

të punojnë mirë, t'i shërbejnë popullit me devocion, 
të mos bëjnë gabime, sidomos të mos na ndryshkin 
aparatet, gjë që ndodh pa u kuptuar e dalngadalë u 
sjell dëme të mëdha masave, popullit dhe Partisë. 


Botohet për herë të parë sipas 
shënimeve të mbajtura në këtë 
takim që gjenden në AQFP 


POPULLI YNË MENDON, PUNON, KRIJON 
DHE MBRON FITORET E TIJ 


Nga fjala në drekën e shtruar në mensën 
e punëtorëve të Minierës së Kurbneshit 


28 maj 1965 


Jam shumë i gëzuar që erdha sot këtu në mes 
jush dhe pashë me sytë e mi punën e palodhur që 
keni bërë dhe ju them se udhëheqja e Partisë dhe e 
Qeverisë është e kënaqur për sukseset që keni arritur. 
Shoku drejtor më raportoi se ju do ta tejkaloni planin 
e këtij viti. Ju uroj ta realizoni me sukses këtë zotim 
dhe jam i bindur se do ta realizoni. Drejtori më tha 
se ju jeni të kënaqur nga zhvillimi i punëve në Kurb- 
nesh, por, edhe në qoftë se ka diçka që nuk ecën, 
merrni sa më parë masa ta vini në rrugë, sidomos çë- 
shtjen që ka të bëjë me furnizimin dhe me trajtimin e 
punëtorëve. 

Partia dhe Qeveria janë në dijeni për punën dhe 
për përpjekjet e minatorëve dhe të punëtorëve të 
Kurbneshit. Puna juaj është studiuar shumë herë, si 
nga Byroja Politike e Komitetit Qendror, ashtu dhe 
nga Qeveria. Ajo, gjithashtu, është marrë në shqyrtim 

edhe në disa raste të tjera, kur kemi diskutuar për 
zhvillimin e minierave në përgjithësi dhe në mënyrë 
të veçantë për minierat e bakrit. i 

“Miniera dhe Uzina e Kurbneshit kanë qenë në 
vëmendjen kryesore të udhëheqjes së Partisë dhe të 
shtetit, sepse janë nga ndërmarrjet më të rëndësishme 
të vendit tonë. Këtu rron dhe punon një kolektiv 
i mrekullueshëm minatorësh, punëtorësh, teknikësh 
dhe inxhinierësh, që e kanë kuptuar mirë vijën poli- 
tike, ideologjike, ekonomike dhe organizative të Par- 
tisë. Kuptimi i vërtetë dhe i thellë i kësaj vije shpre- 
het në realizimin e detyrave nga ana juaj dhe në suk- 
seset që korrni në punë. Ai që e kupton thellë vijën 
e Partisë, u shkon çështjeve deri në fund, përmirëson 
vazhdimisht punën në çdo drejtim, pavarësisht nga 
pengesat e nga vështirësitë që i dalin. Por ka edhe 
njerëz që, në dukje, krijojnë përshtypjen sikur e kanë 
kuptuar mirë vijën politike të Partisë dhe këtë ata 
mund ta shprehin me fjalë shumë bukur, por kur vjen 
puna për të parë ç'mbetet mbi shoshë, ç'kanë reali- 
zuar dhe si i kanë kryer konkretisht detyrat, atëherë 
duket qartë sa cekët e kanë kuptuar këtë vijë, sa 
lehtë i kanë marrë detyrat që shtron Partia. 

Kurse udhëheqja e Partisë vazhdimisht ka konsta- 
tuar se miniera juaj ecën kurdoherë përpara. Kjo, në 
radhë të parë, ju detyrohet juve, shokë punëtorë, e, 
bashkë me ju, gjithë kolektivit të minierës. Unë mund 
t'u them punëtorëve të Mirditës, veçanërisht juve, 
minatorëve e punëtorëve të Kurbneshit, jo për t'ju bë- 
rë qejfin, se dalloheni nga të gjithë punëtorët e tjerë 
të profesionit tuaj të lavdërueshëm e të vështirë. 

Kryerja e detyrave në minierat, si kudo, kërkon, 
në radhë të parë, kuptim të thellë politik të detyrës. 
Për t'u futur nën tokë, për të punuar atje 8 orë rresht, 
pa parë diell me sy, për të rrëmbyer nga gjiri i saj 
pasuritë që përmban dhe për t'ia dhënë popullit, kjo 
kërkon vullnet të madh, kurajë e guxim prej minatori, 
kërkon vendosmëri dhe energji të madhe revolucio- 
nare. Dhe mirditorët i kanë këto cilësi, prandaj qën- 
drojnë në ballë të masave revolucionare të vendit, 
të Partisë dhe të popullit tonë. Partia e ka për detyrë 
t'i edukojë me vendosmëri të madhe, me shpirt vetë- 
mohimi, guximi dhe sakrifice, si këto që tregoni ju 
që punoni në sektorët më të vështirë, gjithë komunis- 
tët dhe, në shembullin e tyre, masat e gjera të popullit. 

Në Shqipëri ne kemi tashmë shumë miniera dhe 
perspektiva është e tillë që, në të ardhmen jo të largët, 
do të kemi të tjera akoma më të rëndësishme. Ne ke- 
mi nxjerrë dhe vazhdojmë të nxjerrim prej tyre mine- 
rale të ndryshme, numri i të cilave shtohet jo vetëm 
në sasi dhe në cilësi, por edhe në lloje. Megjithatë, 
unë mund të them se prapë jemi në fillim të kësaj 
pune, se perspektiva e zhvillimit të minierave në ven- 
din tonë, nga sa tregojnë të dhënat paraprake, është 
e madhe, megjithëse ato që keni zbuluar gjer tani nuk 
janë të vogla. Burimet nëntokësore të vendit tonë nuk 
janë zbuluar akoma të gjitha, bile mund të them se 
ne jemi në fillim të kësaj pune, prandaj në të ardhmen 
duhet të punojmë akoma më me vendosmëri për të 
zbuluar çdo pasuri të nëntokës sonë, për ta njohur këtë 
pëllëmbë për pëllëmbë. Kjo kërkon njerëz të vendosur, 
po edhe të mësuar dhe pikërisht për këtë qëllim janë 

hapur kudo shkolla e kurse, nga të cilat kanë dalë 
dhjetëra e qindra djem e vajza të popullit, bijtë dhe 
bijat tuaja, që kanë arritur rezultate të mira edhe në 
mësime, ashtu sikundër në punë. 

Të tillë janë edhe gjeologët tanë, të cilët, pavarë- 
sisht nga mosha e re, kanë dhënë me të vërtetë rezul- 
tate të dukshme në punë. Ata po tregojnë praktikisht 
në jetë se janë të zotë nga ana teknike, se gjithçka 
që kanë mësuar në shkolla, e kanë përvetësuar mirë. 
Por ajo që ka rëndësi të dorës së parë është se Partia 
i ka edukuar ata ta kuptojnë, në radhë të parë, politi- 
kisht dhe ideologjikisht rëndësinë e mësimit që kanë 
marrë në shkollë, si dhe qëllimin e lartë për t'i vënë 
atë mësim, atë zotësi, atë teknikë që kanë përvetësuar, 
në shërbim të popullit. Të gjitha këto t'u shërbejnë për 
të zbuluar e për të vënë në shfrytëzim sa më parë 
e sa më mirë të gjitha ato burime minerare të vlefsh- 
me, që qëndrojnë të fshehura akoma në thellësitë e 
tokës, shfrytëzimi i të cilave ka një rëndësi të madhe 
ekonomike dhe politike për vendin tonë, për forcimin 
dhe për të ardhmen e Republikës sonë Popullore. Në 
këtë kuptim dhe të pajisur me një vendosmëri të ma- 
dhe, gjeologët tanë i shikon të punojnë me vetëmohim, 
dimër e verë, në borë e në shi, të veçuar nëpër pyje, 
në male e në gërxhe, duke fjetur nëpër çadra, bile, 
shpesh, edhe në qiell të hapët, në kushte që nga ndo- 
njëherë edhe buka nuk u vete rregullisht e, megjith- 
atë, ata përsëri shpojnë, gërmojnë, mbledhin të dhëna, 
pyesin, zbulojnë dhe mund të themi se rezultatet e 
punës së tyre janë të kënaqshme. 


186 ENVER HOXHA 


Me punën e madhe që bëjnë gjeologët tanë, me- 
gjithse janë akoma të rinj e pa shumë eksperiencë, 
kanë rrëzuar teoritë e shumë prej gjeologëve të huaj, që 
kanë pasë ardhur nëpër Shqipëri, të cilët me qëllim na 
kanë fshehur shumë gjëra, na kanë mbyllur shumë per- 
spektiva, na kanë dhënë në mjaft raste informata të 
rreme, duke na thënë se në vendet ku kanë bërë kër- 
kime, nuk paska, sipas tyre, as bakër, as naftë, as 
krom etj., prandaj, sipas tyre, ato vende duheshin 
mbyllur dhe duheshin konsideruar të pavlefshme. Ata 
kanë qenë njerëz të mbrujtur me pikëpamje ideolo- 
gjike armiqësore, revizioniste, të huaja për socializ- 
min. Kjo vërteton edhe një herë se revizionistët që 
erdhën në fuqi, pas vdekjes së Stalinit, në Bashkimin 
Sovjetik dhe në disa vende socialiste të Evropës, Si: 
në Bullgari, në Republikën Demokratike Gjermane, në 
Çekosllovaki etj., kanë pasur qëllime të caktuara. Kë- 
ta, njëlloj si kapitalistët, nën maskën e miqësisë me 
popullin tonë dërguan në Shqipëri specialistë gjoja 
për të na ndihmuar, por, në fakt, për të na nxjerrë 
pengesa e për të na sabotuar. Mirëpo këto nuk mund 
të qëndronin dhe nuk qëndruan për shumë kohë, pse 
Partia jonë marksiste-leniniste diti të çante mjegullën, 
të shpërndante errësirën, të dallonte të bardhën nga e 
zeza, të ndante shapin nga sheqeri, të njihte kush ishte 
armik dhe kush ishte mik, armikut t'i binte në kokë, 
kurse popujve dhe komunistëve t'u hapte sytë dhe t'i 
ndihmonte për të marrë në dorë fatet e vendit, për të 
ndjekur me besnikëri mësimet e Marksit, të Engelsit, 
të Leninit, të Stalinit, për të shfrytëzuar eksperiencën 
e madhe të Partisë dhe të popullit tonë dhe me heroi- 

zëm, me vendosmëri e me kuptim të thellë politik t'i 
përvisheshin revolucionit. 

Partia i ka edukuar gjeologët tanë dhe u ka hapur 
perspektiva të mëdha për zbulimin e mineraleve. Gjeo- 
logët tanë, me besim të pakufishëm te Partia, me ve- 
tëmohim e me punë të palodhur, zbuluan shumë mi- 
nerale të dobishme. Sidomos për ato vende ku specia- 
listët e huaj kishin njoftuar se nuk kishte burime, 
Partia i porosiste gjeologët tanë që pikërisht atje të 
poditnin dhe të gjenin minerale, pse atje duhej të 
ishte nafta ose bakri, kromi ose hekuri etj. Dhe në të 
vërtetë kështu ngjau. Në arkivat € ministrive tona 
ruhen dokumente të firmosura nga specialistët që na 
dërguan revizionistët sovjetikë, çekë, gjermanë, në të 
cilat avërtetohet: se në pikat ku ata kanë pasë bërë 
kërkime e studime nuk paska gjë. 

Partia e kishte të qartë rrugën e vet, prandaj ajo 
diti të bënte dallimin në mes marksistë-leninistëve, 
nga njëra anë, dhe armiqve të socializmit, nga ana 
tjetër. Revizionistët, që kishin pllakosur në Bashkimin 
Sovjetik dhe në vendet e tjera ish-socialiste, bënë 
çmos që asgjë të mos zbulohej nga gjithë këto pasuri 
të mëdha që fsheh nëntoka jonë. Përkundrazi, ata u 
munduan që Shqipëria të kthehej në një vend kapi- 
talist, që bujqësia jonë të bënte hapa prapa, të kthe- 
hej si më parë, në një bujqësi të prapambetur kapi- 
baliste, që industria e porsafilluar të qëndronte në 
Vend, që makineritë e saj të mos perfeksionoheshin 
dhe të mos bëhej asnjë hap më përpara, të mos shfry- 
tëzoheshin të gjitha kapacitetet që kemi mundësi të 
realizojmë dhe çdo pasuri tjetër e vendit të shër- 

bente vetëm e vetëm për të furnizuar klikat ec reja 
borgjeze kapitaliste, që do të silleshin në fuqi, në krye 
të popullit shqiptar, me përkrahjen ec revizionistëve. 
Kështu, Shqipëria të bëhej vetëm një furnizuese e 
thjeshtë perimesh, frutash, limonash dhe portokallësh 
për klikat e Hrushovit, të Gomulkës, të Novotnit e të 
tjerëve. 

Sikur Partia jonë të mos bënte dallimin në vijë, 
në politikë dhe në ideologji, sikur të mos shihte se 
rruga që ndiqnin revizionistët modernë ishte kundër- 
revolucionare, antipopullore, ishte rrugë e tradhtisë 
ndaj klasës punëtore, megjithëse revizionistët bërtit- 
nin me të madhe për socializmin dhe për komunizmin, 
ajo nuk do t'i kishte shpëtuar popullin dhe atdheun 
tonë nga ky rrezik i madh që e kërcënonte. Partia 
pa qartë se prapa fjalëve dhe frazave të revizionistëve 
fshihej diçka tjetër, fshihej lufta kundër interesave 
të vërtetë të klasës sonë punëtore, fshihej qëllimi për 
ta hequr atë nga fuqia dhe për të sjellë në vend të saj 
elementë të degjeneruar e kundërrevolucionarë, ku- 
ndërshtarë të hapët të interesave të klasës punëtore, 
për ta futur këtë dhe së bashku me të edhe fshatarë- 
sinë tonë nën zinxhirët e robërisë. 

Në veprimet e revizionistëve Partia jonë pa që në 
fillim se këta armiq të maskuar të marksizëm-teniniz- 
mit po poshtëronin Stalinin, duke bërtitur nga të ka- 
tër anët se ai qenkësh një kriminel. Për Partinë tonë, 
kjo ishte një shenjë shumë domethënëse, që i dha të 
kuptojë se ata që shanin Stalinin ishin dhe janë me të 
vërtetë armiq të egër të socializmit, sepse Stalini ka 
qenë një revolucionar i madh, nxënës besnik dhe ba- 

shkëluftëtar i ngushtë i Leninit në revolucion dhe më 
pas udhëheqës i shquar i Bashkimit Sovjetik gjatë 
periudhës së lavdishme të ndërtimit të socializmit, të 
industrisë së rëndë, që ishte bazë e industrializimit so- 
cialist të Bashkimit Sovjetik. Stalini udhëhoqi ndër- 
timin socialist të fshatit, udhëhoqi me lavdi Luftën e 
Madhe Patriotike të popujve sovjetikë dhe siguroi fi- 
toren historike mbi fashizmin. 

Partia jonë kuptoi me kohë dredhitë e shumta të 
revizionistëve. Ata sulmonin Stalinin, duke mos sharë 
dot haptazi Leninin, por qëllimi i tyre si antimarksistë, 
si revizionistë ishte i qartë: të rrëzonin në Bashkimin 
Sovjetik pushtetin e klasës punëtore, diktaturën e 
proletariatit, të merrnin fuqinë në dorë dhe të sillnin 
në krye atje dhe në vendet e tjera socialiste elementë 
kundërrevolucionarë. 

Partia jonë pati zotësinë të dallojë me kohë që 
udhëheqësit e rinj sovjetikë ishin armiq, ajo pati, 
njëkohësisht, guximin dhe trimërinë e madhe, që u 
shpalli luftë këtyre armiqve. Guximi dhe trimëria ja- 
në karakteristika të mbarë popullit tonë dhe duke qenë 
se në Parti bëjnë pjesë bijat dhe bijtë e popullit, anë- 
tarët e Partisë sonë janë të pajisur me këto karakte- 
ristika të mira, që i ndihmojnë komunistët shqiptarë 
të mos u tremben vështirësive, sado të mëdha që të 
jenë, të mos u shmangen sakrificave, qoftë edhe me 
jetën e tyre. Partia jonë, pra, u shpalli luftë revizio- 
nistëve, ajo mori parasysh të gjitha vështirësitë e më- 
dha që parashikoi se do t'i dilnin përpara. Duke mbaj- 
tur këto qëndrime Partia jonë, Komiteti Qendror, nuk 
ecën symbyllur. Në luftën që ndërmori kundër të gji- 

tha klikave revizioniste, sado që ato ishin në krye të 
shteteve të mëdha, Partia i bëri mirë llogaritë dhe eci 
me besimin e plotë se ne do t'i përballonim me sukses 
vështirësitë, gjer në fitore. Ne llogaritëm se revizio- 
nistët modernë janë me të vërtetë në fuqi në vende 
më të mëdha se Shqipëria, se ata kanë në dispozicion 
ushtri të mëdha e të pajisura me të gjitha llojet e 
armëve, por kjo gjë nuk na frikësonte, se ne ishim 
dhe jemi me të drejtën dhe e drejta kurdoherë fiton. 
Partia pati, gjithashtu, parasysh se, përveç gjithë kë- 
tyre armiqve të rinj, ne duhet të përballonim, siç ki- 
shim përballuar gjer atëherë, edhe imperialistët ame- 
rikanë, që i kishim kurdoherë mbi kokë, fashistët ita- 
lianë, titistët jugosllavë, monarko-fashistët grekë e të 
tjerë. 'Të gjithëve duhet t'u qëndronim dhe u qëndruam. 
Po të mos u qëndronim, atëherë do të merrnin fund li- 
ria dhe pavarësia e atdheut, do të përmbysej diktatura 
e proletariatit, do të merrnin fund socializmi dhe komu- 
nizmi në Shqipëri dhe populli ynë do të binte në 
robëri. 

Të gjitha këto llogari Partia i bëri së bashku me 
popullin. Ajo pati parasysh se faktori kryesor, që 
vendos për triumfin e kësaj beteje, populli, ishte dhe 
është qind për qind me Partinë. Edhe ndonjë tip i 
paformuar, që llomotit për ndonjë pakënaqësi, nuk 
mund të mos bashkohet me popullin në kohë rre- 
ziku, ai, bile, do të jetë i detyruar nga situatat të 
futet në valën e madhe të luftës çlirimtare. Populli 
është i gjithë me Partinë, me vijën e saj të drejtë. 
Gjersa punët qëndronin kështu, s'kishte përse të ki- 
shim frikë, prandaj u hapëm zjarr të gjithë armiqve, 

të cilët u mobilizuan me çdo mjet që kishin në dispozi- 
cion, dhanë e morën për të na mbytur, organizuan ko- 
mplote të shumta e të njëpasnjëshme për të na sul- 
muar, hodhën në territorin tonë banda diversantëshi, 
na bënë bllokada e sabotazhe, na prenë kreditë e çfarë 
nuk bënë tjetër, por të gjitha orvatjet u dështuan, për 
arsye se Parti dhe popull ishin dhe janë të bashkuar si 
një trup i vetëm, se vija e Partisë në çdo drejtim ka 
qenë dhe është e drejtë. 

Në radhë të parë, të gjitha masat e popullit janë 
të bindura se Partia lufton për mbrojtjen e pavarësisë 
së atdheut, për lirinë e popullit, për jetën e lumtur e 
të begatshme, për ndërtimin e socializmit, për siguri- 
min e këtyre fitoreve, që i kemi arritur me gjak. Par- 
tia lufton për të mbrojtur tokën, shtëpinë, pasurinë, 
nderin e nënave, të grave dhe të motrave tona. I madh 
dhe i vogël në Shqipëri ishin gati të jepnin jetën, por 
kurrë të mos i lëshonin nga duart këto fitore të mëdha 
historike, që i siguruan të udhëhequr nga Partia. Du- 
ke parë këtë gatishmëri të madhe, Partia i bëri thirrje 
popullit të ecte kurdoherë përpara në këtë rrugë, të 
ruante me vendosmëri e pa u përkulur, në asnjë rast, 
të gjitha ato që kishte fituar e kishte ndërtuar, t'u tre- 
gonim miqve dhe armiqve se ne vërtet jemi një popull 
i vogël, por edhe në gjendje të bëjmë gjëra të mëdha, 
Siç kemi bërë, sepse jemi të vendosur në rrugën tonë. 
Populli ynë mban të tilla qëndrime se udhëhiqet nga 


1 Në periudhën 1948-1953 u zbuluan e u asgjësuan 358 
banda diversantësh të armatosur, me 2000 veta, që u vranë, u 
kapën, ose u dorëzuan. 

Partia, se ka një shpirt të çeliktë dhe është i zgjuar, 
pra, i zoti të mendojë, të krijojë, të prodhojë vetë dhe 
t'i mbrojë me siguri frytet e punës së tij. 

Ne qëndrimin e tij të lartë populli shqiptar u dha 
të kuptojnë revizionistëve sovjetikë, çekë, gjermanë e 
të tjerë, të mos mendonin se, me tërheqjen e disa 
inxhinierëve, pgjeologëve ose specialistëve që kishin 
dërguar në Shqipëri, do të paralizohej puna për ndër- 
timin e socializmit, do të pezullohej puna në mi- 
nierat, në fabrikat dhe në bujqësinë e vendit tonë. Jo, 
Shqipëria jonë nuk vdes kurrë, tha Partia, sepse nje- 
rëzit tanë të mrekullueshëm do t'i përvishen me hov 
e me të gjitha forcat fizike e mendore punës dhe do të 
çajnë me sukses gjithnjë përpara. 

Qëllimi i Partisë është që populli të rrojë gjithnjë 
i lumtur dhe të përmirësojë çdo ditë e më mirë jetën 
e tij. Këto ai mund t'i arrijë vetëm duke punuar e du- 
ke luftuar, tjetër rrugë nuk ka. Partia e kishte të qartë 
se në rrugën e lavdishme, ku na udhëhiqte e na udhë- 
heq, do të kishim dhe kemi vështirësi, prandaj, gjatë 
gjithë kësaj kohe, na është dashur dhe kemi kapërcyer 
vështirësi shumë të mëdha, megjithëse kemi qenë po- 
thuajse fare vetëm. 

Ndihmat e kreditë janë të vogla përpara forcës 
ndërtimtare të popullit, e cila është shumë herë më e 
madhe, sepse në rast se ato kushtojnë, ta zëmë, një, 
mundi, djersa dhe shpenzimet e tjera që bën populli 
ynë për ndërtimin e veprave të planeve tona pesëvje- 
çare, janë njëqind, shpenzime këto që do t'i përballojë 
vetë populli shqiptar, do t'i përballoni ju, shoqe dhe 
shokë minatorë dhe kooperativistë të Mirditës, do t'i 

përballojë forca e bashkuar e mbarë popullit tonë, se- 
pse ajo është forcë e madhe ekonomike dhe morale 
shpirtërore, e organizuar në mënyrë marksiste-leniniste 
nga Partia dhe nga Qeveria jonë. 

Populli është mobilizuar tani me të gjitha forcat 
për realizimin e planit të katërt pesëvjeçar. Realizimi i 
këtij plani do të japë mundësi që ekonomia dhe kul- 
tura te ne të ecin edhe më përpara. Për t'ua arritur 
sa më shpejt e më mirë qëllimeve tona, Partia, si kur- 
doherë, na porosit që vazhdimisht të mësojmë. Reali- 
zimi i këtij orientimi do të krijojë mundësi më të shu- 
mta që i madh ei vogël të marrin pjesë gjallërisht në 
revolucionarizimin e gjithë jetës së vendit. Partia kë- 
shillon që i madh e i vogël të ndjekin shkolla, kurse 
dhe çdo formë tjetër arsimi. Pra, punët do të na ecin 
gjithnjë përpara dhe planet, që në bujqësi, në industri, 
në miniera e kudo i kemi tejkaluar, do t'i tejkalojmë 
akoma më shumë. Kështu ngjet jo vetëm në rrethin 
tuaj, po në gjithë Shqipërinë. 

Partia na këshillon të mbështetemi në mundësitë 
tona dhe të mos presim nga të tjerët, jo se nuk kemi 
nevojë dhe se nuk e duam ndihmën e miqve, por se 
kështu është më drejt. Ndihmat e miqve janë kurdo- 
herë të pamjaftueshme, prandaj ne po ndërtojmë so- 
cializmin me forcat tona.. 

Revizionistët modernë, kur tërhoqën specialistët 
dhe na prenë kreditë, llomotitën se industria jonë pas 
kësaj do të merrte fund, por jeta tregoi të kundërtën 
e atyre që parashikuan dhe deshën ata: industria jonë 
jo vetëm nuk mbaroi, por eci edhe më përpara, vendi 
ynë u pasurua më shumë. 

Ju e dini vetë, më mirë se kushdo, si ka qenë Mir- 
dita juaj në të kaluarën dhe si është tani, por edhe 
unë mund t'ju them se ajo, aktualisht, është një nga 
rrethet më të pasura të vendit tonë me mineral bakri, 
i cili është me perspektivë të shkëlqyer. Në të ardh- 
men, minierat e bakrit në rrethin tuaj do të shtohen, 
gjë që do të bëjë të domosdoshme ndërtimin e fabri- 
kave të tjera, të reja, akoma më moderne se këto që 
kemi ndërtuar gjer tani për përpunimin e këtij mine- 
rali të vlefshëm e të dobishëm, për shfrytëzimin më të 
mirë e gjer në fund të të cilit edhe ne duhet të jemi 
më kërkues ndaj vetes. Por ndërtimi i minierave ei 
fabrikave të tjera, për nxjerrjen dhe për përpunimin 
e mineralit të bakrit në Mirditë, do të sjellë edhe pa- 
surimin e përparimin e mëtejshëm të rrethit dhe do 
t'i japë një hov më të madh bujqësisë suaj. Ju po e shi- 
koni vetë çndihmë e madhe, nga çdo pikëpamje, dhe, 
në radhë të parë, nga ana ekonomike, është për popu- 
llin e Mirditës ekzistenca e këtyre minierave dhe, siç 
na kanë thënë, çdo familje mirditore ka të paktën nga 
një, po ka që kanë edhe nga dy punëtorë në minicra. 
Në vitet e ardhshme, kur minierat të shtohen edhe më 
tepër në numër, do të jemi të detyruar të shtojmë 
shumë mekanizimin e punëve, se forcat njerëzore që 
ka rrethi juaj nuk do të na mjaftojnë, ndryshe do të 
detyrohemi të sjellim njerëz nga rrethe të tjera. Pje- 
sëmarrja në punë e shumë fshatarëve mirditorë në mi- 
nierat e bakrit, ka ndikuar në rritjen e mirëqenies eko- 
nomike të popullsisë të rrethit tuaj. Ajo ka ndihmuar 
në rritjen e të ardhurave të familjeve në mesatarisht 
6-7 mijë lekë të vjetra për secilën, mbi shumën e atyre 

të ardhurave që familja i siguron nga ekonomia koo- 
perativiste. 

Por ajo që ka më shumë rëndësi është se ju, punë- 
torët e minierave, çoni në kooperativat tuaja frymën 
revolucionare të klasës punëtore, që është shumë e 
nevojshme për përparimin socialist të jetës së fshatit 
tonë. Ju çoni atje tiparet e vendosmërisë dhe të hero- 
izmit të klasës sonë punëtore, disiplinën dhe organizi- 
min në punë, kuptimin politik të detyrave, të cilat ja- 
në shumë të domosdoshme për fshatarësinë tonë koo- 
perativiste, që e ndien nga afër nevojën për t'u udhë- 
hequr nga klasa punëtore. 

Pleksja e fshatit me minierën, e klasës punëtore 
me fshatarësinë, është një favor i madh për rrethin 
e Mirditës. Ju, minatorët, jeni nga elementët më të për- 
paruar të klasës punëtore, prandaj duhet të bëni kuj- 
des dhe, gjatë kohës së lirë, kur shkoni në fshat, me 
punën e me fjalën tuaj, të përpiqeni të qëndroni kur- 
doherë në pararojë dhe të mos bini në pozitat e nje- 
rëzve me mentalitete të vjetra. Partia këtë kërkon nga 
ju. Juve ju bie barra të ngrini lart, nga çdo pikëpamje, 
fshatin mirditor. Ju, punëtorët e minierave e të fabri- 
kave, kur shkoni në fshat, duhet të dalloheni në çdo 
drejtim, si nga puna, ashtu edhe nga edukimi politik, 
të ndiqni e të zbatoni me kujdes çdo porosi të Partisë 
për fshatin. Për këtë qëllim kërkoni nga organizata e 
Partisë, qoftë si anëtarë partie ose si pjesëtarë të ko- 
lektivit punëtor të minierave e të fabrikave ku punoni, 
që të kujdesen më shumë për edukimin tuaj politik. 
Takimi juaj, sa më i dendur, me kuadro të Partisë dhe 
me drejtuesit e ndërmarrjeve, të cilët kanë ngritje 

ideopolitike, teorike, kulturore dhe teknike më të ma- 
dhe, do t'ju shërbejë dhe do t'ju ndihmojë që, kur të 
jeni në fshat, të ndikoni në ngritjen e nivelit të jetës 
së kooperativistëve në të gjitha drejtimet. Kjo punë 
do të bëjë të zhduket nga fshati mirditor prapambetja 
kulturore, të mos ketë më analfabetë, që në Mirditë jo 
vetëm djemtë e vajzat, por edhe burrat dhe gratë të 
mbarojnë shkollat fillore, bile edhe ato 8-vjeçare. Po 
edhe kur t'i kenë mbaruar, të mos ndodhë, siç ndodh 
në disa raste, që, sidomos gratë e vajzat, rrinë me vite 
të tëra pa lexuar një libër apo gazetë derisa pothuajse 
harrojnë fare të shkruajnë e të këndojnë edhe ato që 
kanë mësuar në shkollë, përkundrazi, të dinë të lexoj- 
në dhe të shkruajnë mirë. Këtë detyrë ta kryeni të 
gjithë ju, me qëllim që në rreth të mos mbetet njeri 
pa lexuar libra e gazeta, në të cilat pasqyrohen shpirti 
i popullit, dëshirat e tij, vija e Partisë, eksperienca e 
njerëzve tanë e grumbulluar në shekuj. 

Të gjithë kemi nevojë të lexojmë libra dhe gazeta, 
ashtu siç kemi nevojë të hamë bukë çdo ditë. Pra- 
ndaj, si anëtarët e Partisë dhe të tjerët, duhet ta bëjnë 
këtë gjë zakon, të gjejnë kohë për lexim. Unë, çdo 
mëngjes, para se të vete në punë, lexoj artikujt më in- 
teresantë të gazetave të ditës dhe jo vetëm kaq, por 
gjatë leximit mbaj edhe shënimet që më duhen. Kurse 
pasdarke zakonisht lexoj libra. 

Kur duhet të përgatit ndonjë fjalim, unë mbë- 
shtetem në eksperiencën dhe në mendimet e të gjithë 
punonjësve tanë. Konsultohem për probleme e këmbej 
mendime, në radhë të parë, me shokët e udhëheqjes, 
me të cilët bashkëpunoj ngushtë çdo ditë, pastaj me 

shokë të tjerë komunistë e të paorganizuar në Parti, 
me masat, lexoj çdo ditë shtypin, dëgjoj me vëmendje 
mendimet që shfaqin shokët në mbledhjet e ndryshme 
ku marr pjesë etj. 

Si komunist, si anëtar i Partisë e ndiej për detyrë 
të punoj edhe me njerëzit, prandaj, qysh më parë, 
mendoj çfarë do t'i them një komunisti që nuk e ka 
kuptuar një problem, çfarë këshillash do t'i jap një 
tjetri kur nuk punon mirë, çfarë do t'u them punë- 
torëve ose fshatarëve kur vete për t'u takuar me ta etj. 
Gjatë këtyre takimeve të gjithë japin mendime nga 
më të ndryshmet për problemet që bisedojmë, të cilat 
i dëgjoj me vëmendje. Prandaj them se në fjalimet 
tona shprehet eksperienca e Partisë, eksperienca e ma- 
sës, e të gjithëve juve. Ju shokë të klasës punëtore 
duhet ta lexoni shtypin çdo ditë që në mëngjes. Ko- 
munistët, sidomos, e kanë detyrë leximin e rregullt të 
tij dhe veç kësaj ata duhet t'jua lexojnë edhe juve. Për 
ta bërë mirë këtë punë, ata duhet të gjejnë kohën për 
të menduar si t'jua paraqesin juve sa më të përmble- 
dhur pasqyrën e shtypit të përditshëm. Gjatë 5 ose 10 
minutave ata mund t'ju flasin për çështjet më të rë- 
ndësishme, në mënyrë që ato t'ju mbeten në kokë. 

U fola dje shokëve në Rubik për gjendjen në Fran- 
cë, ku janë ngritur në grevë kundër kapitalistëve mo- 
nopolistë francezë 10 milionë punëtorë. Kjo ka bërë 
që gjithë jeta e këtij vendi të paralizohet, pse trenat, 
autobusët, avionët nuk lëvizin, telefonat nuk punojnë, 
gjithashtu edhe mjekët, farmacitë, teatrot, dyqanet 
janë mbyllur, saqë vetë kapitalistët nuk kanë ku të 
blejnë bukë dhe ushqime, çdo gjë është bllokuar. Ja 

pra, sa e madhe është forca e klasës punëtore, e cila, 
po të rrëmbejë armët dhe të jetë e bashkuar e të udhë- 
hiqet nga marksizëm-leninizmi, mund ta rrëzojë regji- 
min kapitalist. Por në Francë ajo nuk ia arrin dot kë- 
tij qëllimi, sepse në krye të organizatave të punëtorëve 
kanë zënë vend tradhtarët revizionistë. Partia revizio- 
niste në Francë dhe parti të tjera që hiqen gjoja si 
socialiste paguhen nga kapitalistët. Pikërisht, pse janë 
në shërbim të borgjezisë, ato mundohen të përçajnë 
grevat e punëtorëve dhe organizatat e tyre, krerët po 
bien në marrëveshje me qeverinë e Dë Golit, bëjnë çdo 
gjë që klasa punëtore të mos bashkohet. 

Ja, shoqe dhe shokë, në 2 minuta unë përmblodha 
ngjarjet e Francës, kurse në më shumë minuta mund 
t'ju bëja një informacion politik, t'ju flisja edhe për 
çështje të tjera. Komunistët, duke vepruar në këtë 
mënyrë çdo ditë, do t'ju hapin horizonte të gjera. Një 
ditë, gjatë informacionit, ata mund t'ju flasin për rë- 
ndësinë që ka në këto ditë thatësire ujitja e bimëve 
pranverore, mund t'ju tregojnë pastaj një ngjarje që 
ka ndodhur në Gjirokastër, ose për heroizmin e Shkur- 
te Pal Vatës, të kësaj bije nga malësia e Dukagjinit 
etj. Pra, çdo ditë, brenda disa minutave mund tju 
flitet shkurt e në mënyrë të përmbledhur për ngjarjet 
kryesore të jashtme e të vendit. Dhe ai që do të ndje- 
kë rregullisht informacionin politik, do të nxitet me 
kohë ta marrë vetë gazetën, ta lexojë dhe ta kuptojë. 
Megjithatë, edhe kur të arrihet në këtë fazë, komu- 
nistët mund dhe duhet t'ju rekomandojnë çfarë të le- 
xoni që, kur të shkoni në shtëpi, të mendoni vetë dhe 
të dini si t'i lidhni ngjarjet. Kështu, kur t'ju rekoman- 

dohet të lexoni një artikull që ka të bëjë, ta zëmë, me 
lëvizjen greviste të punëtorëve dhe të studentëve fran- 
cezë, komentet dhe leximet e mëparshme do t'ju ndih- 
mojnë të kuptoni dhe të lidhni ngjarjet, të kuptoni 
kështu se si kjo lëvizje ka ndikuar edhe në lëvizjet e 
punëtorëve e të studentëve në Norvegji, në Belgjikë, 
në Gjermani, në Spanjë e në Itali, ku studentët kanë 
pushtuar universitetet në shumë qytete. Nga të gjitha 
këto ju do të kuptoni çdo ditë e më mirë se kapitaliz- 
mi, nën presionin dhe luftën e klasës punëtore, ndodhet 
në një krizë të rëndë. 

Revizionistët dridhen, ata kanë frikë të madhe 
se mos lëvizja e klasës punëtore dhe e studentëve në 
vendet kapitaliste u ngjitet si epidemi edhe në' vendet 
e tyre. Revizionistët sovjetikë janë në ethe sidomos 
nga zhvillimi i ngjarjeve në Çekosllovaki, e cila po 
shkon me hapa të shpejtë drejt kapitalizmit. Borgjezia 
kapitaliste çeke ka marrë tani frenat në dorë. Ten- 
dencat e saj reaksionare, si një sëmundje ngjitëse, 
mund të përhapen edhe në vendet c tjera revizioniste. 
Është për këtë arsye që revizionistët sovjetikë kanë 
frikë të madhe se mos edhe në Bashkimin Sovjetik 
marrin kurajë elementët më ekstremistë kapitalistë 
dhe i rrëzojnë ata që janë sot në fuqi. Prandaj krerët 
revizionistë sovjetikë po bëjnë presione të mëdha në 
Çekosllovaki, i kërcënojnë krerët e rinj revizionistë 
çekosllovakë, kërkojnë prej tyre të qëndrojnë në kua- 
drin e pozitave në të cilat qëndronte gjer tani No- 
votni, ndryshe do t'i sulmojnë. Krerët çekosllovakë 
janë trembur nga presionet e sovjetikëve dhe janë 
prapsur disi. 

Pas ngjarjeve të Çekosllovakisë, filloi lëvizja e 
studentëve dhe një lëvizje e madhe greviste e punë- 
torëve francezë. Ky është një fenomen ngjitës e i rre- 
zikshëm për botën kapitaliste dhe revizioniste. Nga 
kjo kanë frikë revizionistët sovjetikë, të cilët janë në 
aleancë jo vetëm me imperialistët amerikanë, por edhe 
me kreun e me përfaqësuesin e monopoleve të më- 
dha franceze, Sharl dë Golin. Por këto ngjarje do ta 
ndihmojnë klasën punëtore në Bashkimin Sovjetik që 
të mendojë, dhe me siguri çdo ditë e më shumë do të 
mendojë, se udhëheqësit e saj të tanishëm janë lidhur 
ngushtë me krerët kapitalistë, kundër të cilëve është 
ngritur në këmbë klasa punëtore e këtyre vendeve. 
Atëherë, çdo njeri sovjetik me gjykim të shëndoshë 
do të mendojë dhe do ta kuptojë sa të poshtër janë 
revizionistët sovjetikë. Këta, bile, me paturpësinë më 
të madhe, botojnë tani artikuj në të cilët flasin hapur 
kundër grevave të punëtorëve dhe të studentëve fran- 
cezë. Shikoni gjer ku ka arritur poshtërsia e këtyre 
tradhtarëvel Ata, që me fjalë hiqen si mbrojtësit e 
klasës punëtore në botë, në fakt, janë dhe dalin kundër 
grevave të punëtorëve dhe të studentëve francezë, 1 
quajnë punëtorët dhe studentët francezë deri edhe 
vagabondë, u bëjnë thirrje të futen në rrugën legale, 
të mos përdorin dhunën etj. Por punëtorët dhe stu- 
dentët francezë nuk ua kanë vënë veshin thirrjeve të 
tradhtarëve, përkundrazi, ata janë gjakosur në përlesh- 
jet e tyre me policinë borgjeze. Në Paris një lagje e 
tërë pranë universitetit është bllokuar krejtësisht nga 
studentët, atje janë prishur kalldrëmet e rrugëve dhe 
me gurët e tyre punëtorët e studentët po ndërtojnë 

barrikada për t'i përdorur kundër dhunës kundërrevo- 
lucionare borgjeze. Nga një anë e këtyre barrikadave 
qëndron policia, nga ana tjetër, studentët. Policët i 
godasin studentët me bomba me gaz lotsjellës, por edhe 
studentët godasin policinë me ç't'u bjerë në dorë, me 
gurë, me shishe e me çdo mjet tjetër që kanë. Nga të 
dy palët janë plagosur me qindra, prandaj ndërtesa të 
universitetit të Parisit janë kthyer në spital, sepse qe- 
veritarët nuk i çojnë të plagosurit në institucionet shë- 
ndetësore të qytetit. 

Populli dhe Partia te ne përkrahin luftën greviste 
të proletariatit e të studentëve francezë. Kurse revizio- 
nistët sovjetikë, nga frika se mos ngjasin gjëra të tilla 
edhe në Bashkimin Sovjetik e në vendet e tjera ku 
sundojnë pasuesit e tyre, kanë filluar me të madhe të 
flasin kundër lëvizjes së studentëve dhe grevave të 
punëtorëve. 

Kujdesi i organizatës së Partisë duhet të synojë 
që ju, punëtorët e Minierës së Kurbneshit dhe në për- 
gjithësi të gjithë punëtorët mirditorë, që punojnë në 
fabrika dhe në miniera, të ngriheni çdo ditë e më shu- 
më politikisht dhe ideologjikisht. Kështu, do të rritet 
akoma më tepër ndërgjegjja e klasës dhe, si bij të lav- 
dishëm të Partisë, do të punoni dhe e keni për detyrë 
të punoni për të ndihmuar që edhe niveli i fshatarësisë 
të rrethit tuaj të ngrihet sa më shpejt. Ju duhet të 
shquheni në luftën për zhdukjen e zakoneve prapanike 
në fshatrat tuaja, për revolucionarizimin e mendjes së 
njerëzve, të dalloheni në luftën për emancipimin, për 
ndihmën e për përkrahjen që duhet t'u jepni grave, në 
luftën që u duhet bërë fejesave në moshë të mitur, 

gjithashtu, t'u bëni një luftë të pamëshirshme mbetu- 
rinave të ideologjisë fetare, kishës, gënjeshtrave dhe 
poshtërsive të priftërinjve etj. 

Klasa punëtore është e destinuar nga historia të 
mbrojë fatet dhe të ardhmen c njerëzimit, në luftë për 
ndërtimin e shoqërisë pa klasa, të shoqërisë komuniste. 
Klasa punëtore duhet të mbajë kurdoherë lart flamurin 
e luftës klasore, pse kështu do të arrihet ndërtimi i 
shoqërisë pa klasa dhe do të sigurohet jeta e lumtur 
për njerëzit. 

Klasa punëtore e çdo vendi, me partinë e saj në 
krye dhe në aleancë me fshatarësinë punonjëse, ecën 
në këtë rrugë. Prandaj edhe juve këtu ju bie konkre- 
tisht detyra historike që fshatin kooperativist ta ngrini 
në një nivel më të lartë. Me këtë rast, dëshiroj të them 
se ju, mirditorët, burra dhe gra, nga natyra, jeni nje- 
rëz jashtëzakonisht të zgjuar dhe me karakter të fortë. 
Partia shikon te ju njerëz me tipare burrërore, njerëz që 
e kuptojnë shpejt e mirë dhe e zbatojnë drejt vijën e saj. 

Me kënaqësi konstatojmë se në Mirditë prej vitesh 
është zhdukur zakoni i hakmarrjes, pra, nuk ndodhin 
më vrasje që në të kaluarën bëheshin pothuaj përditë. 
Kjo vjen se populli i rrethit tuaj e ka kuptuar mirë vi- 
jën e Partisë, ka kuptuar politikisht të këqijat që sillte 
ky zakon barbar. Mirditorit të ri, nuk ia lejon ndërgje- 
gjja prej njeriu të rritur në socializëm e të edukuar nga 
Partia të mendojë të vrasë një njeri. Përkundrazi, ai 
thotë se kush i ka bërë dikujt një të keqe, le të lihet ta 
gjykojë drejtësia e popullit dhe, po të jetë nevoja, në 
qoftë se duhet vrarë, le ta vrasë ligji. Ja, kështu me- 
ndon dhe mendon drejt mirditori. 

Ka edhe njerëz që trashëgojnë nga e kaluara 
ndonjë mosmarrëveshje. Kështu, ndonjë mirditor që e 
di se gjyshi apo babai ka qenë dikur në armiqësi me 
një bashkëfshatar, e ka pak të thyer zemrën dhe i 
qëndron larg tjetrit. Mirëpo ata tani punojnë të dy në 
një ekonomi të përbashkët, pra, në kooperativë, po për 
arsye të kësaj mbeturine që u rëndon në ndërgjegje 
nuk ndiejnë të njëjtën dashuri për njëri-tjetrin, ashtu 
sikurse për fshatarët e tjerë. Partia na mëson që këtë 
ndjenjë të turbullt ta zhdukim nga ndërgjegjja. Me 
fjalën e dhënë për të mos e marrë hakun vetë, është 
bërë një hap përpara. Tani Partia na mëson të jemi 
të gjithë si vëllezër dhe jo vetëm të zhdukim në mes 
tonë ato mosmarrëveshje që i kemi trashëguar nga e 
kaluara, por edhe sikur një njeri të bëjë sot një gabim 
ndaj një tjetri, ky duhet ta konsiderojë atë si vëlla 
dhe Partia duhet të përpiqet ta edukojë, ta kritikojë 
dhe të luftojë tek ai ndjenjën e vjetër të hakmarrjes, 
me qëllim që të gjithë së bashku në kooperativë të 
€cin në rrugë të drejtë, të jenë të bashkuar si vëllezër. 
Shikoni ç'ndjenja fisnike janë këto, të cilat organizata- 
-bazë e Partisë duhet t'i zhvillojë gjithnjë më shumë. 

Mirdita ka një popull shumë përparimtar dhe ar- 
simdashës. Në gjirin e popullit tuaj punoi arsimtari i 
lavdishëm Ndrec Ndue Gjoka, në ato kohë të vështira 
menjëherë fill pas Çlirimit, kur në të gjithë rrethin 
gati nuk kishte as kurse, pa lëre pastaj shkolla, Pikë- 
risht në këto kushte, ky djalë i guximshëm dhe përpa- 
rimtar, i ndihmuar nga populli i rrethit tuaj dhe i 
rrethuar nga dashuria e tij e zjarrtë, hapi këtu në Mir- 
ditë me dhjetëra shkolla. Kjo nuk u arrit vetëm në 

sajë të përpjekjeve e të punës së palodhur të Ndrecës, 
po, në radhë të parë, në sajë të kuptimit të lartë të 
kësaj çështjeje të madhe prej vetë popullit. Pikëpamjet 
e Ndrec Ndue Gjokës si njeri politik, përpjekjet e tij 
si një komunist bolshevik, për të punuar e për të luf- 
tuar pa u lodhur, për t'i dhënë popullit dritë dhe 
mësim, u bashkuan me dashurinë e madhe për për- 
parim dhe arsim, që ai 1 gjeti te të gjithë ju, malëso- 
rët trima të Mirditës, në ato momente të vështira, kur 
vendi ynë sapo kishte dalë nga lufta dhe reaksioni 
bënte çdo përpjekje për të na penguar, Dhe ishte pikë- 
risht reaksioni që na e vrau Ndrecën, kurse populli i 
Mirditës i dha atij përkrahje të gjithanshme ec të pa- 
kursyer. Kështu duhet gjykuar veprimtaria e tij revo- 
lucionare, kështu duhet gjykuar qëndrimi përparim- 
tar i popullit të Mirditës dhe jo ndryshe. 

Edhe në Mirditë rronin elementë antipopullo- 
rë, siç ishin bajraktarët, që vepronin kundër Partisë 
dhe popullit. Të tillë ka pasur kudo në vendin tonë, 
në Veri dhe në Jug të Shqipërisë. Nga Jugu ishin 
tradhtarët shumë të rrezikshëm për fatet e popullit, si: 
Ali bej Këlcyra, Qazim Koculi me shokë e të tjerë, 
ashtu si Gjon Marka Gjoni në Mirditë. Qofshin bajrak- 
tarët e Mirditës apo të Veriut, qofshin krerët e reak- 
sionit në Jug të Shqipërisë, të gjithë ishin njerëz të 
një kallëpi, të gjithë e kishin shitur Shqipërinë tek i 
huaji, kurse populli shqiptar, duke përfshirë edhe atë 
të Mirditës, ishte i mbrujtur, si kurdoherë gjatë histo- 
risë, me ndjenja përparimtare. Mësimet e Partisë gjatë 
Luftës Nacionalçlirimtare i ndriçuan rrugën edhe por 
pullit të Mirditës, të mos flasim pastaj për periudhën 

pas Çlirimit, gjatë së cilës malësorët mirditorë janë 
shquar për patriotizmin e lartë dhe për ndjenjat e 
tyre përparimtare. 

Kjo solli ndryshime të mëdha, veçanërisht te gratë 
dhe ne shikojmë tani me kënaqësi se gratë, nuset dhe 
vajzat tuaja shquhen mbi të gjitha të tjerat, kudo, në 
shkolla, në kurse, në aksione e jo vetëm në punë e në 
mësime, por edhe në zgjuarsi, në qëndrime revolucio- 
nare. Ato janë bërë shembull për të gjitha pratë dhe 
vajzat e tjera të Veriut dhe të Jugut të Shqipërisë. 

Më poshtë shoku Enver foli për qëndrimin revolu- 
cionar të grave dhe të vajzave mirditore ndaj punës, 
për pjesëmarrjen e tyre në aksione, qojtë dhe menjë- 
herë pas martesës dhe vazhdoi: 

Gratë dhe vajzat tuaja, që ishin në kurs në Du- 
rrës, mësuan të pritnin, të qepnin, të gatuanin, mësuan 
për higjienën, për rregullin etj. Të gjitha këto janë të 
rëndësishme për jetën. Ju do të shihni ç'ndryshim 
kanë bërë vajzat tuaja, që keni dërguar në shkollë për 
t'u bërë oficere. Kur të kthehen, ju nuk keni për t'i 
njohur fare, pse kanë ndryshuar krejtësisht, janë shë- 
ndoshur, janë zbukuruar e janë bërë më të forta. Të 
tilla i bëri ushtria. Atje ato jetojnë me regjim të cak- 
tuar, hanë dhe pinë mirë, ngrihen në orar, vërtet pu- 
nojnë, stërviten dhe mësojnë, pra, lodhen, por edhe 
ushqehen mirë. Për to tregohet kujdes i madh dhe i 
gjithanshëm. Disa prej tyre janë hedhur edhe me para- 
shutë nga aeroplani. Edhe vajzat e gratë që do t'ju 
kthehen nga kurset, gjithashtu, nuk keni për t'i njohur, 
se edhe atje kanë rregull në çdo gjë. Kjo do të thotë 
se për mbrojtjen e shëndetit të njerëzve, në radhë të 

parë, nevojiten regjim dhe ushqim. Sigurisht, në kur- 
sin tremujor gratë dhe vajzat mësuan abëcënë e këtyre 
profesioneve, po vajzat e Mirditës do të dinë si t'i zgje- 
rojnë këto dijeni dhe të bëjnë gjëra të mrekullueshme. 
Shokët më thanë se ju i pritni dhe i qepni vetë kostu- 
met kaq të bukura të krahinës suaj. Unë mendoja 
përpara se këto ua pritnin dhe ua qepnin artizanët e 
vjetër të Shkodrës, kurse ju qenkeni vetë mjeshtre për 
këtë punë. Kur ju pritni e qepni kostume kaq të bu- 
kura, s'ka dyshim se një bluzë si ato që veshin në 
qytet, vajzat dhe gratë tuaja janë në gjendje ta presin 
dhe ta qepin akoma më bukur e më lehtë. Partia do të 
organizojë përsëri në të ardhmen kurse të tilla, ku ju 
të mësoni. Vajzat dhe gratë e Mirditës janë të zonjat 
që, brenda tre muajve, pa qenë nevoja të largohen fa- 
re nga fshati, të bëhen modiste të mrekullueshme, të 
qepin në mënyrë të hijshme rroba për veten ce për fë- 
mijët e tyre, po të duan ato mund t'u presin e t'u qe- 
pin kostume edhe qytetarëve, bile edhe t'ua qëndisin 
e t'ua zbukurojnë, pse janë gra të zgjuara dhe në gje- 
ndje të mësojnë çdo gjë. 

'Partia kërkon, sidomos nga ju, shokë punëtorë, 
që ta ndihmoni fshatin në këto drejtime, t'i ndihmoni, 
në radhë të parë, gratë dhe vajzat. Gjatë punës suaj 
me kooperativistët të jeni të durueshëm, sidomos me 
nleqtë dhe me plakat, që mund të kenë dhe kanë disa 
mendime të prapambetura. Pleqtë dhe plakat trashë- 
gojnë më shumë mbeturina, pse ata janë mbrujtur dhe 
ianë edukuar me to për dhjetëra e dhjetëra vjet me 
radhë, prandaj duhet pasur durim dhe të mos prete- 
ndojmë që këto pikëpamje që kanë t'ua ndryshojmë 

brenda ditës, ose me një bisedë, qoftë edhe brenda një 
viti. Rëndësi ka të dimë t'u marrim krahët pikëpa- 
mjeve të tyre. Ata na duan, se na kanë djem dhe 
vajza, por, njëkohësisht kanë edhe disa koncepte që 
s'pajtohen me ideologjinë ec Partisë. Prandaj të pu- 
nojmë që ato t'ua zhdukim gradualisht, me durim, me 
punë të vazhdueshme bindëse c sqaruese, me qëllim 
që të arrijmë të mbizotërojnë në familje, në kolektivin 
e fshatit e kudo, qëndrimi marksist-leninist, harmo- 
nia e mirëkuptimi, të krijohet dashuri e pakufishme 
për njëri-tjetrin, të zhduket në ambientet tona socia- 
liste çdo ndjenjë mërie, zënke, hatëri të mbetur, të 
krijohet në fshat një jetë e re, e sinqertë, e hapët, një 
dashuri e respekt i vërtetë për njerëzit. Kështu, kur 
unë të kem për të thënë ty diçka, këtë ta bëj me ze- 
mër të hapët, qoftë c ëmbël ose e thartë ajo dhe ti të 
mos ma marrësh për keq, të mos e vësh në dyshim 
qëllimin e mirë për të cilin ta thashë. Por edhe kur 
ti të më përgjigjesh, pavarësisht nga mënyra si do të 
ma thuash, unë, gjithashtu, nuk duhet të ta marr për 
të keq. Një gjë e tillë është e nevojshme të bëhet kudo, 
megjithëse në fillim është pak e zorshme. Ajo duhet 
të kuptohet politikisht, sepse ndikon për të krijuar ku- 
do, në çdo kolektiv, unitetin e ngushtë të popullit, uni- 
tetin e çeliktë në mes popullit dhe Partisë. Ajo ndikon 
për të ngritur në një nivel të lartë kuptimin e drejtë 
të interesit të përgjithshëm në raport me atë personal, 
për të kuptuar nga të gjithë se më e mirë dhe më e 
ëmbël është jeta e përbashkët. Jeta e izoluar e njeriut 
në kullë, i vetmuar me gruan dhe me kalamanët, i pu- 
shtuar nga mendimi si të sigurojë mirëqenien për 

këta tre-katër veta, moskokëçarës për brengat e qe- 
deret e të tjerëve, ose i angazhuar me përpjekjet për 
të përfituar në rrugë jo të drejta nga njëri dhe nga 
tjetri, për të grumbulluar sa më shumë për vete dhe 
për pjesëtarët e familjes së tij, janë të huaja për siste- 
min tonë socialist, se nuk janë të drejta dhe nuk paj- 
tohen me moralin tonë. 

Socializmi i kushton rëndësi të jashtëzakonshme 
përmirësimit të jetës së të gjithë njerëzve tanë. Partia 
mendon dhe punon që në familjen e secilit të sundojë 
lumturia, që gruaja të jetojë kudo e gëzuar dhe në 
harmoni me burrin dhe me fëmijët, me babanë dhe me 
nënën. Partia lufton që jeta e çdo njeriu në familje të 
jetë pa mungesa, që të ketë çdo vit e më shumë ush- 
qime, veshmbathje dhe sende të tjera të nevojshme. 
Partia na edukon se lumturia e secilit nuk sigurohet 
duke punuar e duke jetuar të veçuar, por në kolektiv, 
të gjithë së bashku, pse, që të ngrihet në një nivel të 
lartë jetesa e secilit, nevojitet bashkëpunimi i të gji- 
tha forcave të kolektivit. “Bashkimi bën fuqinër thotë 
populli dhe, me të vërtetë, po të bashkohemi të gjithë, 
duhet të bëhemi të gjerë dhe të sakrifikojmë interesin 
personal, të mos mendojmë si përpara kjo gjë është e 
imjar, ukëtë e dua unë- etj., etj. Prandaj fjalët që 
mund të lëshojë poshtë e lart ndonjë mendjeshkurtër, 
duke thënë: “Kjo të përket tyr, -Mos pyet njeri, 
merrer etj., i shërbejnë një qëllimi të keq dhe ai njeri 
që e bën, së pari, duhet të këshillohet e t'i tërhiqet 
vërejtja. Vetëm kur të të thotë dhe të ta japë kolektivi 
atë që të përket, vetëm atëherë mund ta marrësh dhe 
kështu do të ndiesh edhe kënaqësinë e punës dhe të 

kontributit që ke dhënë edhe ti për të mirën e për- 
gjithshme. Kurse po të marrësh, pra, të përvctësosh 
diçka që nuk të takon, nuk do të kesh edhe ndërgje- 
gjen të qetë, se do të mendosh kurdoherë që nuk ke 
bërë mirë. 

Socializmi nuk ka për qëllim të zhdukë personali- 
tetin e njeriut. Ne, komunistët, na akuzojnë sikur gjo- 
ja jemi kundër ngritjes së personalitetit të individit, 
sikur ne prishim familjen etj. Këto nuk janë të vërteta. 
Përkundrazi, e vërteta është se gjithë puna politike dhe 
edukative që bën Partia ka për qëllim ta ngrejë perso- 
nalitetin e njeriut në të gjitha drejtimet, në radhë të 
parë, nga pikëpamja politike. Gjithashtu, ajo punon 
të ngrejë nivelin arsimor dhe kulturor të secilit, që 
çdo njeri të ketë mundësinë të shprehë lirisht mendi- 
min e tij, të kritikojë cilindo pa frikë dhe të marrë 
masa, të veprojë praktikisht. Kjo gjë flet për persona- 
Hitet të njeriut tonë. Kurse në vendet kapitaliste nuk 
ndodh kështu, njerëzit atje nuk kanë mundësi të me- 
ndojnë të gjithë për probleme shoqërore, të krijojnë, 
të rritin nivelin e tyre politik, kulturor, profesional 
etj., etj., pra, me një fjalë, kapitalizmi nuk lejon, nuk 
krijon kushte për formimin e personalitetit të njeriut. 
Ato që predikon propaganda borgjeze spër ngritjen 
e personalitetit të njeriute janë vetëm fjalë, pse, kur 
punëtorët ngrihen në greva e demonstrata, kapitalistët 
u drejtojnë tytat e pushkëve. Ndërsa në vendin tonë, 
ku po ndërtohet shoqëria socialiste, ndodh krejt e ku- 
ndërta. Te ne bëhet luftë e rreptë kundër të gjithë aty- 
re që përpiqen të shuajnë kritikën, që mundohen të 
ulin personalitetin e njeriut dhe ta poshtërojnë atë. 

Një njeri që gabon ne nuk € futim në dhe, por bëjmë 
përpjekje ta korrigjojmë. Partia nuk na mëson të 
mbajmë qëndrime ekstremiste, përkundrazi, na orien- 
ton të punojmë me njerëzit. Kolektivi në socializëm e 
ka për detyrë dhe përpiqet një herë, dy, tri herë dhe 
gjer në fund për ta ndihmuar atë që gabon, të futet 
në rrugë të drejtë dhe vetëm kur mbush kupën e kur 
nuk dëshiron të korrigjohet, atëherë i tregon vendin. 

Nuk është e vërtetë që në vendin tonë socialist 
kolektivi është indiferent ndaj interesave të familjes 
sonë. Anëtarët e Partisë dhe të kolektivit, ta zëmë në 
fshat, nuk i zë gjumi po të dëgjojnë se 2-8 fëmijë ja- 
në të sëmurë. Ata bëjnë të gjitha përpjekjet që fë- 
mijët, sa më parë, të vizitohen nga mjeku, ose të shtro- 
hen në spital kur është e nevojshme dhe të gjitha këto 
bëhen që fëmijët të shërohen sa më shpejt. Ata nuk 
i zë gjumi, gjithashtu, kur marrin vesh se ndonjëri 
ka ndonjë shqetësim. Dhe në qoftë se ka ndonjë që 
nuk tregon kujdes në këtë drejtim, organizata e Par- 
tisë dhe gjithë kolektivi bëjnë punë politike dhe edu- 
kative me të, e kritikojnë, i thonë se në këtë rast nuk 
ka vënë politikën në radhë të parë. 

Të gjitha të këqijat dhe anët negative, që ekzistoj- 
në akoma aty-këtu në vendin tonë, e kanë burimin 
në atë që ndërgjegjja e këtyre njerëzve nuk është 
ngritur akoma në nivelin që duhet, se te këta vihet, 
në radhë të parë, interesi i vogël personal, i cili shfa- 
qet në mënyra të ndryshme, prandaj gjithnjë duhet 
luftuar. Zhdukjen e këtyre të këqijave ne mund ta 
arrijmë nëpërmjet ngritjes politike dhe ideologjike të 
klasës punëtore, e cila është në gjendje të spastrojë 

veten sa më parë e të bëhet flamurtare dhe bartëse e 
vijës së Partisë në të gjitha drejtimet. Klasa punëtore 
ka në gjirin e saj atë pjesë të lavdishme, që mbron dhe 
zbaton me vendosmëri vijën e Partisë, që rron dhe 
punon në vështirësi të mëdha, në frontet më të rë- 
nda të punës dhe këta janë minatorët tanë, siç jeni 
ju këtu. 

Punët në vendin tonë në përgjithësi shkojnë mirë. 
Kemi besim se bujqësia këtë vit do të jetë e mbarë. 
Shiu që ra ditët c fundit gati në gjithë Shqipërinë, siç 
ra mbrëmë këtu te ju, tokës e bimëve u ka bërë shu- 
më mirë. Në përgjithësi, kudo, edhe prurin e kemi të 
mbarë, prandaj planin e shtetit, me siguri, do ta rea- 
lizojmë. Çështja tani është që të bëjmë të gjitha për- 
pjekjet për të realizuar zotimet. 

Me punët për bimët e tjera jemi më përpara se 
vitin e kaluar. Misrin pothuaj e kemi mbjellë. Tani 
kanë mbetur vetëm përqindjet ec fundit, po kjo, në 
këto momente, nuk përbën ndonjë gjë të madhe dhe 
do të realizohet medoemos, pse ka akoma kohë për ta 
mbjellë. Edhe lulen e diellit dhe të gjitha kulturat e 
tjera pranverore i kemi mbjellë. Kanalet ujitëse janë 
kudo në gatishmëri, por, në qoftë se do të na ndih- 
mojë edhe koha dhe do të na bien shira të tjera gjatë 
qershorit, bujqësinë do ta kemi jashtëzakonisht të 
mbarë këtë vit, si dy vitet e para të këtij pesëvjeçari. 

Edhe ju, këtu në Mirditë, të mendoni ca më mirë 
se gjer tani për çështjen e bujqësisë. Të hapni toka të 
reja më shumë dhe më shpejt, duke menduar, njëkohë- 
sisht, edhe për mekanizimin e disa proceseve të pu- 
nës, sepse duhet të kursejmë fuqinë punëtore. Organet 

e pushtetit duhet të shikojnë, gjithashtu, ç'mundësi ka 
akoma për ujitjen. Ju vetë të bëni më shumë për- 
pjekje për të mbjellë grurë kudo ku ka toka të për- 
shtatshme dhe mos u kënaqni me pak ec kur themi pak, 
nënkuptojmë edhe 20 apo 25 kvsha, duke menduar se 
me të tilla rendimente e siguroni bukën. Neve na du- 
het të kemi bukë më shumë dhe jo vetëm bukë, por 
të rritim edhe lopën, me të cilën, ju sidomos, jeni shu- 
më prapa, prandaj në këtë drejtim është e nevojshme 
të bëni kthesë. Kur ngrihet problemi i rritjes së lopës, 
ndonjë nga ju mund të pyesë se ku do t'i kullotë ato, 
me se do t'i ushqejë, dhe ne i themi atij të mësojë, të 
marrë eksperiencë nga Kurbneshi, që mban lopë në 
këtë zonë të thellë, në dimër e në behar, nga të cilat 
merr dy mijë e ca litra qumësht në vit prej secilës. 
Por që të rritësh lopë, në radhë të parë, ato duhet të 
kenë të hanë, prandaj të bëhen mirë llogaritë, për sigu- 
rimin e ushqimit të tyre, të mirëmbahen, sepse vetëm 
kështu ekonomia jonë blegtorale ka interes nga rritja 
e tyre. Një lopë e mirë të jep qumësht sa për 30-40 
ose më shumë dele. Të kesh lopë, do të thotë të kesh 
më shumë qumësht, djathë, gjizë e gjalpë e, gjithashtu, 
të kesh edhe më shumë pleh. 

Ku e keni ju plehun e dhive që mbani në shtëpi 
ose në kooperativë” Sigurisht, ai mbetet pyjeve e 
shkurreve ku ato kullotin, me një fjalë, vete dëm. Mi- 
rëpo pa pleh nuk ka bujqësi të përparuar, nuk mund 
të ketë rendimente të larta. Plehu kimik, që prodhoj- 
më tani në vendin tonë, në asnjë mënyrë nuk e zë- 
vendëson plehun organik. Pastaj, duhet pasur parasysh 
se plehu i lopëve është më i mirë dhe grumbullohet 

i gjithë, se lopa mbahet në stallë. Sikur të Hogaritim 
që të mos i merrnim lopës gjë tjetër, vetëm pleh, ajo 
prapë ka leverdi të madhe ta mbash, sepse ky ndihmon 
shumë në rritjen e rendimenteve të kulturave bujqë- 
sore. Shihni, pra, ç'përfitime të mëdha vijnë nga rritja 
e lopëve. 

Me këtë nuk dua të them që ju tani t'i zhdukni 
fare dhitë, sepse, sidomos në Mirditë, ka shumë vende 
të përshtatshme për to, vetëm përpiquni t'u bëni shër- 
bime dhe të merrni prej tyre 100-120 litra qumësht në 
vit për kokë, sepse kështu ato kanë leverdi. Prandaj 
duhet të mbani aq krerë dhi, sa është kapaciteti i ku- 
llotave që të mund të siguroni rendimente më të larta 
prej tyre. Gjithashtu, punoni që të merrni nga çdo dhi 
jo një, po nga dy keca. Lezan Fisli në rrethin e Matit 
aq merr dhe fshati i tij nuk është shumë larg Mirditës. 
Por duhet thënë se shumë nga kooperativat e rrethit 
tuaj nuk e njohin Lezanin, nuk dinë gjë fare për një 
bari kaq të zotin si ai. Ju duhej të kishit përfituar, po 
të paktën përpiquni të përfitoni paskëtaj, nga ekspe- 
rienca e tij e mirë. 

U duhet hyrë thellë këtyre gjërave, shokë. Mua 
më thanë se këtu në rrethin e Mirditës keni një gjë të 
mirë, lopët i keni shfrytëzuar për sigurimin dhe shti- 
min e qeve dhe nga kjo anë jeni mirë. Këtë kujdes 
vazhdojeni edhe në të ardhmen. Në asnjë mënyrë mos 
i braktisni qetë, sikur edhe mijëra traktorë t'ju dër- 
gohen nga Qeveria, sepse ata janë të domosdoshëm 
për punët bujqësore, sidomos në zonat malore, si kjo 
juaja, gjithashtu, përveç që duhen në sektorin e buj- 
qësisë, qetë shërbejnë edhe për tërheqje. Kjo rrugë 

që keni zgjedhur dhe që na e ka diktuar nevoja, sepse 
akoma ka mungesa të mjeteve të mekanikës, është e 
drejtë, prandaj mos ec braktisni dhe përpiquni të rritni 
sa më shumë qe. 

Lopëve që do të rritni e do të shtoni, për ato që- 
lime që ju thashë, përpiquni t'ua përmirësoni racën. 
Përmirësimi 1 racës arrihet, në radhë të parë, me si- 
gurimin e ushqimit të mjaftueshëm dhe me kujdesin e 
madh për mbarështimin e tyre. Në qoftë se nuk i 
ushqeni si duhet, në qoftë se nuk u siguroni stalla 
të përshtatshme, në qoftë se nuk i pastroni dhe nuk 
u bëni shërbimet e nevojshme dhe kujdesin për t'i 
ruajtur nga sëmundjet, atëherë nuk keni për të pasur 
lopë për qëllimet që thamë, si rrjedhim, nuk do të 
keni bulmet, viça, qe dhe pleh. Në fushat e Myzeqesë 
kooperativat bujqësore tani kanë arritur të mbajnë me 
qindra lopë, duke marrë prej secilës 2 500 deri 3 000 
litra qumësht në vit, pa folur pastaj për ndërmarrjet 
bujqësore, ku merren nga çdo lopë 4 000-5 000 litra 
qumësht, bile ka disa që japin deri 6 000 litra qumësht 
e më shumë në vit. Rezultate kaq të larta arrihen ve- 
tëm pasi t'u bëhen lopëve gjithë shërbimet e duhura. 
Lopa, kur ushqehet rregullisht, shëndoshet dhe pro- 
dhon më shumë. Prandaj në këtë drejtim duhet të bëni 
kthesë. Edhe shteti do t'ju ndihmojë, duke ju dërguar 
damazë dhe, kur të kemi mundësi, do t'ju dërgojmë 
edhe lopë të racës, vetëm të keni kujdes që ato të 
mbahen mirë, që ndërzimi i tyre të bëhet sipas rregu- 
llave të shkencës, Për të gjitha këto probleme duhet 
të dërgoni njerëz të mësojnë në shkolla e në kurse. 

Sikurse bujqësia, edhe industria, kudo në vendin 

tonë, është në gjendje shumë të mirë. Planet në fushën 
e industrisë jo vetëm realizohen, por edhe tejkalohen. 
Revolucioni tekniko-shkencor, që po zhvillohet në 
Shqipëri, ka dhënë fryte të mira në përparimin ec më- 
tejshëm ekonomik të vendit. 

Edhe problemi i revolucionarizimit të shkollës ka 
vënë në lëvizje mendjen e çdo njeriu te ne. Në mble- 
dhje të gjera punonjësit tanë të qytetit dhe të fshatit, 
po diskutojnë tani në masë për këtë problem të madh, 
propozojnë si e si ta bëjmë shkollën akoma më revo- 
lucionare, si t'i nxjerrim njerëzit tanë nga bankat e 
shkollës më të mësuar, si ata ta lidhin më mirë teo- 
rinë me praktikën, për t'i dhënë një hov akoma më 
të madh ndërtimit të socializmit. Të gjitha këto janë 
të pleksura dhe kanë për qëllim ta shpien akoma më 
përpara zhvillimin e ekonomisë dhe të kulturës në 
Shqipëri, të rritin edhe më shumë fuqinë mbrojtëse 
të atdheut, pozitat e të cilit sot janë më të forta se 
kurrë jo vetëm brendapërbrenda, por edhe jashtë ve- 
ndit. 

Këtë gjendje të mrekullueshme në atdheun tonë 
socialist e sigurojnë udhëheqja e drejtë e Partisë, vija 
e saj e drejtë marksiste-leniniste, uniteti i saj i çe- 
liktë me popullin. Kjo bën që Republika jonë Popu- 
llore të gëzojë një autoritet të madh, simpatinë dhe 
respektin e të gjithë njerëzve përparimtarë në arenën 
ndërkombëtare. Lufta e Partisë sonë për ndërtimin e 
socializmit në Shqipëri, revolucioni që po bën Partia 
jonë në të gjitha fushat për ndërtimin me hapa të 
sigurt të socializmit në vendin tonë janë një ndihmë e 
madhe që Partia jonë i jep revolucionit botëror, i cili 

do t'u japë grushte vdekjeprurëse revizionizmit modern 
dhe kapitalizmit botëror, që tani ndodhen në vështirësi 
dhe në krizë të madhe. 

Imperializmi amerikan, në mënyrë të veçantë, 
është duke kaluar vështirësi të mëdha brenda dhe ja- 
shtë vendit. Në Shtetet e Bashkuara të Amerikës ek- 
ziston kriza e madhe e dollarit, vlera e të cilit, me 
gjithë përpjekjet e imperialistëve, vazhdimisht po bie. 
Dhe kjo ndodh për shkak të shpenzimeve të mëdha 
të luftës që bën imperializmi amerikan, sidomos në 
Vietnam, për shkak të bazave ushtarake që ka në 
vende të ndryshme të botës. Për të dalë nga kjo gje- 
ndje, monopolet e mëdha, veç të tjerash, shtojnë tak- 
sat në kurriz të popullit amerikan. Në Shtetet e Bash- 
kuara të Amerikës ekziston dhe po rritet gjithnjë e më 
e ashpër lufta klasore. Zezakët janë ngritur në demon- 
strata të mëdha kundër politikës raciste të qeverisë 
amerikane. Atje janë mbi 20 milionë zezakë që për- 
bëjnë, brenda kështjellës së imperializmit amerikan, 
një forcë gjithnjë revolucionare. Në Shtetet e Bash- 
kuara ngrihet herë pas here vala e luftës së studentëve 
amerikanë me ide përparimtare, të cilët shprehin in- 
dinjatën e tyre kundër luftës në Vietnam, kundër 
shpenzimeve kolosale për luftën dhe kundër të këqi- 
jave të tjera nga të cilat vuan mbarë populli ameri- 
kan. Reaksionarët miliarderë amerikanë duan që t'i 
kenë të urtë studentët dhe rininë, t'i kenë të nënshtruar 
që të mund t'i dërgojnë me lehtësi të vriten në Viet- 
nam dhe kudo në vendet e tjera ku imperializmi ame- 
rikan ka baza ushtarake. 

Të gjitha këto tregojnë se, brenda në vetë Shtetet 


POPULLI YNË MENDON, PUNON, KRIJON E MBRON FITORET 217 
E —tS$S$$ $$ S$X$—$——$—X$—$ -—  —— ——— —— 


e Bashkuara të Amerikës, klikat imperialiste nuk rroj- 
në të qeta. Imperializmi amerikan nuk është keq vetëm 
brenda vendit, po edhe jashtë. Ai ka hedhur kthetrat 
e tij në të gjithë botën dhe kudo ka lëvizje të më- 
dha antiimperialiste e mbi të gjitha shquan lufta he- 
roike që po bën populli vietnamez kundër dhunës im- 
perialiste. E gjithë bota po shikon me sy dhe po bindet 
dita-ditës se si shteti më i fuqishëm kapitalist, i arma- 
tosur gjer në dhëmbë, po pëson disfata nga më kolo- 
salet nga një popull i vogël. Imperialistët amerikanë do 
të detyrohen më së fundi ta humbasin këtë luftë, ata 
kurrë nuk do të mund ta fitojnë. Kurse revizionistët 
sovjetikë po bëjnë çdo përpjekje që, në aleancë dhe në 
bashkëpunim të ngushtë me imperialistët amerikanë, 
t'i detyrojnë vietnamezët të futen në rrugën e tradh- 
tisë, të bëjnë paqe. Në qoftë se vietnamezët do të bëj- 
në paqe me imperialistët amerikanë, kjo do të jetë në 
dëm të Vietnamit, kurse po të vazhdohet lufta me furi, 
si gjer tani, populli vietnamez do të fitojë medoemos, 
në mos sot, nesër. 

Duke qenë përkrahës të luftës heroike të popullit 
vietnamez, ne u kemi thënë udhëheqësve vietnamezë, 
në mënyrë miqësore dhe të sinqertë, se nuk jemi da- 
kord me bisedimet që po zhvillojnë në Paris me ar- 
miqtë më të egër të tyre dhe të të gjithë njerëzimit, 
me imperialistët amerikanë. Vietnamezët janë në rru- 
gën e fitores dhe me siguri do të fitojnë, prandaj është 
në të mirë të tyre të vazhdojnë luftën gjer në fund. 
Megjithatë, siç u kemi thënë, ata le të veprojnë si të 
duan, kjo është puna e tyre. 

Ç'po bëhet tani në Paris në bisedimet midis viet- 

namezëve dhe amerikanëve” Në fakt asgjël Vletna- 
mezët kërkojnë që imperialistët amerikanë të pushojnë 
bombardimet kundër Veriut. Lufta e armatosur zhvi- 
llohet në Vietnamin e Jugut, por imperialistët ame- 
rikanë vazhdojnë prej disa vjetësh bombardimet edhe 
kundër Republikës Demokratike të Vietnamit. Në Jug 
bëhet luftë partizane kundër agresorëve amerikanë dhe 
reaksionarëve vietnamezë. Tani vietnamezët e Veriut 
u thonë amerikanëve të ndërpresin bombardimet. Këta 
u përgjigjen se nuk do t'i ndërpresin në rast se viet- 
namezët e Veriut nuk deklarojnë publikisht që nuk do 
të dërgojnë më ndihma në Jug, gjë që ata nuk e po- 
hojnë dot. Kësaj i thonë hiq e mos e këput. Revizio- 
nistët sovjetikë, nga ana e tyre, për të turbulluar 
ujërat, i këshillojnë vietnamezët në prapaskenë që të 
vazhdojnë bisedimet. 

Në të gjitha anët e botës, kudo ku ka forca të 
imperialistëve amerikanë, po rritet urrejtja kundër ty- 
re. Urrejtja e popujve rritet, gjithashtu, kundër revi- 
zionistëve modernë, me ata sovjetikë në krye, që ba- 
shkëpunojnë me imperialistët, si edhe kundër gjithë 
atyre që hiqen sikur janë kundër amerikanëve, siç 
është Franca. Dë Goli mund të thotë se është kundër 
amerikanëve, po studentët dhe punëtorët francezë këto 
ditë janë ngritur edhe kundër tij, sepse edhe në Francë 
e në çdo vend ku sundon kapitali, klasa punëtore dhe 
masat e tjera të popullit shtypen e shfrytëzohen. Kjo 
tregon sa e thellë është kriza e kapitalizmit. Varet nga 
partitë marksiste-leniniste që këtë krizë ta thellojnë 
më shumë, të punojnë për zgjimin e klasës punëtore, 
për ta organizuar dhe për ta hedhur në luftë kundër 

kapitalizmit, kundër reaksionit e revizionizmit, për të 
ngritur dalngadalë e gjithnjë më lart valën e papër- 
mbajtur të revolucionit, i cili, kur të piqen momentet, 
do të shpërthejë. Kjo do të ndodhë një ditë dhe është 
e padiskutueshme. Detyra jonë është të ndjekim, si 
kurdoherë, me besnikëri rrugën marksiste-leniniste që: 
ka caktuar Partia, ta zbatojmë atë me përpikëri në 
jetë, të realizojmë planet, ta mbajmë barutin kurdo- 
herë thatë dhe të jemi vigjilentë c të bashkuar, në 
unitet të çeliktë, si mishi me thoin, popull-Parti. 


Rroftë Partial 


Botohet për herë të parë si- 
pas shënimeve të mbajtura në 
këtë takim që gjenden në 
AQP 


PËR PUNËT E BUJQËSISË TË MENDOJMË 
TË GJITHË 


Nga biseda me kooperativistë të Perlatit 
në rrethin e Mirditës 


28 maj 1968 


Kjo bisedë u zhvillua në një kodër të fshatit. Sho- 
ku Enver Hoxka dëgjoi një informacion të shkur- 
tër nga kryetari i kooperativës, drejtoi disa pyetje për 
punën, për rendimentet, për zbatimin e direktivës që 
lidhet me furnizimin e mirë të anëtarëve pas shkur- 
timit të oborrit kooperativist etj., pastaj, ndër të tjera, 
tha: 

Populli shqiptar është nga ata popuj të rrallë që 
kanë zakone nga më të mirat, të cilat ai i ruan të pa- 
prekura brez pas brezi. Këtë e themi, sepse i tillë 
është realiteti. Është detyra jonë që këto zakone të 
mira t'i ruajmë e t'i trashëgojmë. 

Po të lexojmë historinë botërore, do të shohim se 
popuj të tjerë, shumë më të mëdhenj nga populli ynë, 
janë zhdukur fare, janë shuar nga faqja e dheut, kur- 
se, duke ruajtur këto cilësi kaq të mira, siç janë: atdhe- 

dashuria, trimëria, bujaria, ndershmëria, besa etj., po- 
pulli ynë, edhe pse i vogël, ka mundur të përballojë 
gjatë shekujve sulmet e pandërprera të armiqve të më- 
dhenj e të tërbuar, që kanë kaluar mbi të. 

Por, krahas cilësive të mira që na kanë mbajtur 
gjallë, kemi pasur edhe disa zakone të këqija, të tra- 
shëguara nga e kaluara, të cilat ne i luftojmë. Të 
tilla kanë qenë edhe qëndrimet jo të drejta ndaj gruas. 
Dihet se gruaja përbën gjysmën e popullsisë. Edhe në 
vendin tonë ajo përbën pjesën më të rëndësishme e 
më përparimtare të popullsisë. Gruaja lind jetën, pa 
të cilën nuk mund të ndërtohet socializmi. Prandaj 
gruas, që përbën kyçin e jetës, duhet t'i rezervohet nga 
të gjithë respekti më i lartë njerëzor. 

Çështjen e emancipimit të gruas Partia e ngre 
si një problem shumë të rëndësishëm. Këtë populli ynë 
e ka kuptuar mirë. Po të shikojmë rrjedhimin e kësaj 
çështjeje që pas themelimit të Partisë, do të vëmë re 
se kudo janë bërë ndryshime e përparime të mëdha, 
në radhë të parë te njerëzit, pa të cilët nuk do të ishte 
e mundur të arriheshin gjithë këto realizime të mah- 
nitshme në Shqipëri. Forca, dituria dhe zotësia e Par- 
tisë, puna e saj e madhe dhe e vazhdueshme, sukseset 
e njëpasnjëshme në të gjitha fushat e jetës, ndriçuan, 
në radhë të parë, mendjet e mjerëzve, të fshatarëve 
dhe të punëtorëve, të grave e të burrave, të të rejave 
e të të rinjve, për t'i drejtuar të gjithë në rrugën e vër- 
tetë dhe për t'i ngjitur shkallët e përparimit një nga një, 
për të ndryshuar, njëkohësisht, veten e tyre dhe natyrën. 

Vijën e drejtë të Partisë njerëzit tanë, natyrisht, 
nuk mund ta kuptonin të gjithë përnjëherësh. Por Par- 

tia ishte e bindur se, gradualisht, atë do ta kuptonin 
të gjithë. Për këtë qëllim ajo punoi vazhdimisht me 
durim, pa u ndalur para asnjë vështirësie. Partia ki- 
shte besim se një ditë fshatarët do ta kuptonin se du- 
hej të krijonin kooperativat e tyre bujqësore. Ju e 
kishit zor ta kuptonit rëndësinë e kësaj çështjeje në 
fillim, kur u hodh perulla për bashkimin e tokave, të 
mjeteve e të kafshëve të punës. Për këtë ju nuk ki- 
shit faj dhe kush ju bën fajtorë, nuk gjykon drejt. 
Në tokat tona shekuj me radhë kishin sunduar bejle- 
rët, agallarët, kapedanët e bajraktarët, që mbanin 
xhandarë e sejmenë të shumtë me pushkë në krahë 
dhe jo vetëm kaq, por, nëpërmjet tyre, ata përpiqeshin 
si e si të rrëmbenin tokën e çdo pasuri tjetër të popu- 
llit. Në ndërgjegjen e secilit ishte krijuar bindja se 
toka ishte shpëtimi, ishte jeta dhe, ndonjë, edhe pas 
Çlirimit, mendonte se, po t'i merrej ajo fshatarit do t'i 
vdiste urie e gjithë familja. 

Parulla që hodhi Partia për bashkimin e tokave 
dhe të mjeteve të punës, nuk do të thoshte që këto 
t'u jepeshin bajraktarëve, si në kohën e Gjon Marka 
Gjonit. (Juve ju kujtohet Gjon Fusha, dhëndri i kri- 
minelit me damkë, Gjon Marka Gjonit, që shëtiste atë- 
herë mbi kalë dhe frikësonte fshatarët, po më në fund 
edhe ai hëngri plumbin ballit nga dora e popullit.) Par- 
tia vërtet do t'i bashkonte tokat, por ato do të mbete- 
shin prapë të kooperativistëve. Ajo bëri përpjekje 
që njerëzit ta kuptonin mirë këtë çështje të madhe. 
Nëpërmjet shpjegimeve, që Partia bëri vazhdimisht pa 
u lodhur, u arrit që shumica dërrmuese e njerëzve tanë 
ta kuptonin rëndësinë jetike të kolektivizimit. Partia 

ishte e ndërgjegjshme se kjo punë do të vazhdonte me 
këmbëngulje, për vite me radhë, gjersa të bindeshin 
të gjithë. Për të realizuar këtë qëllim të lartë, shokët 
e Partisë vazhdimisht shkonin shtëpi më shtëpi, bise- 
donin me fshatarët, i sqaronin. Ndodhte shpesh që 
kryetari i ndonjë familjeje largohej, bëhej i sëmurë, 
ose fshihej, me qëllim që të mos takohej me agjitatorët 
e Partisë dhe këtë e bënte sepse nuk ishte i qartë për 
problemin. Ne e kuptonim gjendjen, Partia na kishte 
mësuar të kishim durim me fshatarët, gjersa ata të 
bindeshin se kolektivizimi ishte e vetmja rrugë shpë- 
timi e tyre. Më në fund kësaj iu arrit dhe kolektivizimi 
tashmë ka përfunduar në gjithë vendin tonët. Kjo 
është një fitore e madhe. Edhe ju vetë në fshatin tuaj 
po i shikoni tani frytet e kësaj pune. Por, më mirë, 
madhështia e kësaj vepre të pavdekshme të Partisë 
duket në fushat e mëdha të Shqipërisë, ku janë zhdu- 
kur të gjitha gjerdhet dhe arat pjellore të kësaj zone 
janë ndryshuar, janë bashkuar në një, si të ishte një 
det i madh. 

Edhe në Mirditën tuaj, që është vend jashtëzako- 
nisht i bukur dhe me tokë shumë pjellore, ka përfun- 
duar kolektivizimi”. Ky duhet të konsiderohet, gjitha- 
shtu, një sukses i madh juaji. Në krahasim me disa 
rrethe të tjera, Partia te ju nuk hasi vështirësi të 
mëdha për kolektivizimin. Ju e kuptuat politikisht kë- 
të çështje, ashtu si keni kuptuar mirë edhe shumë pro- 


1 Në vitin 1967 përfundoi plotësisht kolektivizimi 1 bujqë- 
sisë në Shqipëri. 

2 Kolektivizimi i bujqësisë në rrethin e Mirditës përfundoi 
më 26 dhjetor 1966. 

bleme të tjera shoqërore për të cilat fola sot edhe në 
Kurbnesh. 

Me kënaqësi vërejmë se për shumë vite me radhë 
në rrethin e Mirditës nuk ka ndodhur ndonjë vrasje 
për hakmarrje, zakon ky i egër e barbar, që i armiqë- 
sonte njerëzit. Kjo do të thotë se orientimet e Partisë 
ju i keni kuptuar politikisht, keni kuptuar drejt se 
këto zakone që i kanë lënë të huajt, duhen zhdukur 
njëherë e përgjithmonë, se jeta e tjetrit nuk duhet pre- 
kur, prandaj, kur dikush të bën një dëm ose faj, ku- 
ndër tij duhet ankuar në gjykatë, pse drejtësia e dikta- 
turës sonë të proletariatit do ta gjykojë dhe do ta 
dënojë fajtorin sipas fajit ose dëmit që ka bërë. Pra- 
ndaj kush arrin ta zhdukë këtë shfaqje të shëmtuar, 
tregon se i ka kuptuar mirë mësimet e Partisë. 

Juve ju mbetet tani të punoni pa u lodhur për 
ta forcuar kooperativën tuaj, në mënyrën e organi- 
zimit dhe në zhvillimin e mëtejshëm të ekonomisë, 
prandaj nuk duhet të kënaqeni me rezultatet e para 
që keni arritur. Në asnjë mënyrë mos e flini mendjen 
në prodhimin e patates, se 60 kuintalë patate për hek- 
tar që keni marrë vitin e kaluar janë pak, ky është 
një rendiment i ulët. Të luftoni të merrni 130, 140, 
150 dhe 160 e më shumë kuintalë për hektar, ndryshe 
patatja, me këtë rendiment, nuk ka leverdi të mbillet. 
Natyra këtu në Perlat është e freskët, prandaj mendoj 
se patatja bëhet shumë mirë. 

Është mirë të bëni studime më të thella për zhvi- 
llimin e mëtejshëm të bujqësisë në Mirditë dhe këto 
studime t'i bëni me forcat tuaja dhe me ndihmën e 
Partisë e të shtetit. 

Në radhë të parë, punoni me të gjitha forcat për 
hapjen e tokave të reja për të realizuar zotimin që 
keni marrë. Në qoftë se nuk gabohem, ju keni dhënë 
fjalën që deri në fund të këtij pesëvjeçari do të shtoni 
tokën e punueshme. Jam i sigurt se këtë mund ta rea- 
lizoni që sivjet, prandaj shikoni ku ka mundësi të zgje- 
roni sa më shumë sipërfaqen e tokës. Vetëm duke 
parë vendin nga automobili, njeriu vëren se në koope- 
rativën tuaj ka akoma faqe të tëra tokash të tjera për 
të hapur. Pra, me qindra hektarë tokë të re mund të 
hapë vetëm kooperativa juaj. Kështu që, po të studic- 
het me kujdes kjo çështje nga të gjitha kooperativat e 
rrethit, sipërfaqja e tokave të reja në Mirditë mund të 
dyfishohet. Për t'ia arritur këtij qëllimi duhet të për- 
doret, në radhë të parë, puna e njeriut, por, meqenëse 
nuk ka mundësi që të arrihen të gjitha me këtë më- 
nyrë, Partia dhe pushteti do të mendojnë për t'ju dhë- 
në disa mekanizma për shpyllëzim, sigurisht, të py- 
jeve të degraduara. 

Të keni parasysh, motra dhe vëllezër, se pyjet 
janë një pasuri e madhe e Shqipërisë dhe juaja, pra- 
ndaj jo vetëm t'i ruajmë ato me kujdes e të mos i 
braktisim, po t'i kthejmë në pasuri me vlerë të madhe. 
Në këto pyje të vendosim sharra dhe në zemër të tyre 
të ngremë industrinë e lëndës së drurit. 

Nga ana tjetër, të bëhen përpjekje për t'i pasu- 
ruar pyjet me kafshë të shumta e të ndryshme gjuetie, 
siç kanë vepruar e veprojnë në vende të tjera, si, për 
shembull, me sorkadhe, me derra të egër e me lloj-lloj 
kafshësh të tjera e shpendësh me vlerë ekonomike. Në 
këto pyje ne mund të kultivojmë, gjithashtu, një sërë 

bimësh mjekësore, si, për shembull, sherbelin dhe shu- 
më të tjera të përshtatshme, që t'ju sjellin juve dhe 
gjithë Shqipërisë të ardhura të mira. Të gjithë e dimë 
se nëpër pyje mbijnë lloj-lloj kërpudhash, një pjesë e 
të cilave janë vërtet të dëmshme, po pjesa tjetër jo. 
Megjithatë, edhe të hidhurat mund të mblidhen për 
të përgatitur barna mjekësore, kurse ato që janë të 
mira mund të përdoren për të ngrënë, sepse kanë vle- 
rë të mirë ushqimore. Pastaj, duhet menduar që pyjet 
t'i spastrojmë nga ferrat e nga shkurret, t'i rregulloj- 
më, t'i mbjellim si duhet, sepse përbëjnë një pasuri të 
madhe. Kurse pyjet e vogla, me shkurre e me drurë të 
tjerë të degraduar, të cilat nuk kanë perspektivë zhvi- 
llimi, të hapen me traktorë dhe në to të mbillen kul- 
tura të ndryshme. Atje ku sipas studimeve që duhen 
bërë, del se ka leverdi dhe rriten mirë, të mbillen pa- 
tate, grurë, misër. Pra, të ndërtojmë edhe te ju një 
bujqësi moderne e të lulëzojnë jo vetëm misri dhe 
gruri, por edhe patatet, zarzavatet, frutat, bimët mje- 
kësore, të rritim lopët, shpendët etj. 

Ju, në Mirditë, nuk c vini në llogari lopën, kurse 
kjo duhet të vihet në plan të parë, pse, pa zhvillimin 
e saj, nuk ka bujqësi të përparuar. Neve, shqiptarëve, 
na është bërë zakon shekullor që të merremi me ba- 
gëti të imëta, aq sa nuk ndahemi dot prej tyre, ashtu 
siç nuk ndahemi nga kalamajtë që i duam si shpirtin. 
Mirëpo delja e dhia kërkojnë hapësira të mëdha ku- 
llotash dhe nuk japin atë sasi qumështi, gjalpi e mishi 
sikundër jep lopa. Pastaj, këto hapësira ekzistonin një 
herë e një kohë, kur në vendin tonë bujqësia ishte e 
prapambetur. Tani nuk ka e akoma më pak toka të 

pashfrytëzuara do të ketë në të ardhmen, sepse kudo, 
çdo vit e më shumë, ato punohen e mbillen. Kur diku 
shihet një pëllëmbë tokë e përshtatshme për bujqësinë, 
ajo menjëherë hapet, punohet e mbillet. Në këto ku- 
shte deles e dhisë po u shkurtohet vazhdimisht çairi. 

Edhe në të ardhmen ne do të vazhdojmë ta shtoj- 
më sipërfaqen e tokës së punueshme dhe do ta punoj- 
më mirë, me kujdes. Tani keni 420 hektarë tokë më 
shumë se ç'kishit kur ngritët kooperativëni. Kjo ju ka 
dhënë mundësi këta 2-3 vjetët e fundit që ta siguroni 
vetë bukën. Por mos u kënaqni vetëm me këtë, bëni 
përpjekje që të realizoni, bile t'i tejkaloni rendimentet 
që keni caktuar në planin e brendshëm për grurin e 
për misrin, kështu të rritni sipërfaqen e mbjellë me 
drithëra, të rritni dhe rendimentet. Në këtë mënyrë 
ju mund të siguroni jo vetëm bukën, por një pjesë të 
tokës ta rezervoni për lopën. 

Lopa ka nevojë të hajë. Po i dhe, ajo të jep qu- 
mësht e gjalpë. Lopa pastaj jep shumë mish, jep një 
viç ose mëshqerrë çdo vit, por jep edhe plehun, që 
është shumë i domosdoshëm për rritjen e rendimen- 
teve në bujqësi. Nga ana tjetër, në krahasim me ple- 
hun e dhisë e të deles që mbetet ferravc, nëpër kullota, 
plehu i lopës grumbullohet lehtë në stallë. Po t'u he- 
dhësh bimëve, bashkë me plehun organik, edhe ca 
pleh kimik, pleh azotik ose superfosfat, duke i bërë 
edhe shërbimet e nevojshme tokës, mund të marrësh 
40-50 kv misër ose 30-40 kv grurë për hektar. Kështu, 


1 Në vitin 1982, në kooperativën e Perlatit kishte 635 hek- 
tarë tokë më shumë nga sa kishte në krijimin e saj. 

duke rritur rendimentin, krijohet mundësia për të 
shkurtuar sipërfaqet e mbjella me drithë, sepse në kë- 
të rast, në një sipërfaqe më të paktë, mund të marrësh 
më shumë se dyfishin e drithërave të planifikuara në 
rendimente të ulëta. Kur të arrini këtë, atëherë ju këtu 
në Perlat mund të rritni 100-150 lopë të mira dhe në 
këtë mënyrë do të keni krijuar kushtet për përpuni- 
min e qumështit, të gjalpit, të djathit dhe kjo jo vd- 
tëm për plotësimin e nevojave të fshatit, por edhe 
për t'i shitur një pjesë të këtyre produkteve, qoftë 
edhe jashtë, dhe blerësit do t'i preferojnë, pse në to 
do të ndihet era e mirë e maleve tona. Kësaj i thonë 
bujqësi e përparuar. 

Por a mund ta arrijmë ne këtë2 Për objektiva të 
tillë as mund të bëhej fjalë kur ishit të hallakatur dhe 
punonit si individë të veçuar. Tani që jeni të bashkuar 
dhe punoni për një qëllim, ata mund të arrihen fare 
mirë, sepse zgjerohen vazhdimisht fushat e punueshme, 
organizohet më mirë forca e fuqisë punëtore në mënyrë 
kolektive, me brigada. Shteti ka e do të ketë çdo vit 
mundësi t'ju japë më shumë traktorë për të punuar 
tokat. Tani jemi në gjendje të ndërtojmë edhe uzina 
të tjera për prodhimin e plehrave kimike, si ato që 
kemi ngritur deri tani. 

Po nga dalin gjithë këto mundësi për ngritjen e 
fabrikave, për importimin e traktorëve, për elektrifi- 
kimin e fshatit, për ndërtimin e veprave të shumta që 
po ngrihen e do të ngrihen në të katër anët e veridit 
dhe pa i marrë taksa popullit, siç merr borgjezia në 
vendet e tjera2 Shteti ynë socialist, si pushtet i popu- 
llit, i punëtorëve dhe i fshatarëve punonjës, mendon 

e punon si nikoqir i mirë. Ai di dhe i rregullon planet 
ekonomike në mënyrë që të ardhurat, që vijnë nga fa- 
brikat, nga minierat dhe nga ndërmarrjet e ndryshme 
ekonomike të vendit, të përdoren për interesin e po- 
pullit, për zhvillimin e pandërprerë të ekonomisë e të 
kulturës së tij. Këto të ardhura nuk venë më si për- 
para në xhepat e Ahmet Zogollëve, të Gjon Marka 
Gjonëve, të ministrave e të funksionarëve të tjerë, siç 
ndodhte e siç ndodh në qeveritë antipopullore të feu- 
dalëve e të kapitalistëve. Të ardhurat kombëtare sot 
shkojnë në arkën e popullit dhe përdoren për të ndër- 
tuar hidrocentralet, uzinat, fabrikat, kanalet ujitëse e 
kulluese, hekurudhat etj., që shtohen çdo vit, të cilat 
ndihmojnë që mbi këtë bazë të re të zhvillohen gjith- 
një e më shumë e të ecin akoma më përpara industria, 
bujqësia, kultura dhe arsimi ynë popullor, të rritet 
mirëqenia e popullit. Në çdo pesëvjeçar që kalon, pa- 
suria e përbashkët rritet dhe popullit i sigurohen më 
shumë të ardhura, sepse shtohen prodhimet, me të cilat 
zhvillohet më tej ekonomia popullore. 

Ju në Perlat keni mundësi të mëdha për zhvilli- 
min e gjithanshëm të kooperativës. Planin që keni 
bërë për sivjet dhe për gjithë këtë pesëvjeçar duhet jo 
vetëm ta realizoni, por në krye të çdo viti të studioni 
me imtësi ç'mundësi të tjera mund të krijohen për 
zhvillimin e mëtejshëm dhe, mbi bazën e kësaj, t'i bëni 
planit ekzistues shtesat dhe ndryshimet e nevojshme. 
Të gjithëve ju, e jo vetëm kryetarit të kooperativës 
dhe sekretarit të organizatës-bazë të Partisë, dunet t'ju 
punojë mendja, të shfaqni mendime, të bëni propozime 
të ndryshme për të mirën e punës. Mund të propozoni, 

fjala vjen, se në këtë ose në atë parcelë ka mundësi 
të marrim kaq ose aq kuintalë më shumë për hektar, se 
ka mundësi të bëhen tri prashitje etj. Gjithashtu, të. 
flitni për punën tuaj dhe të shokëve, të shpreheni lirisht 
kur mendoni se një brigadier mund ta bëjë punën më 
mirë, se ky ose ai kooperativist mund të punojë më 
me ndërgjegje, se kryetari i kooperativës duhet të ketë 
kujdes të drejtojë më mirë, se ky ose ai anëtar partie 
në këtë rast nuk e ka dhënë shembullin personal etj. 
I kritikoni pa druajtje të gjithë ata që nuk i kryejnë 
mirë detyrat. Mësohuni që kritikën t'ia bëni secilit 
kurdoherë në sy, përpara shokëve dhe luftoni që çdo 
njeri, cilidoqoftë, të japë llogari para masës së koope- 
rativistëve. Kur një njeri me përgjegjësi bën gabime, ai 
duhet ta pohojë vetë gabimin, të shpjegojë shkaqet, 
pse e bëri, të zotohet e të përpiqet që të mos e përsë- 
ritë. Në qoftë se populli ia fal, ai të vazhdojë atje ku 
është, po të punojë më mirë. Në qoftë se nuk e fal, 
të merren masa, të hiqet nga përgjegjësia dhe, në vend 
të tij, të zgjidhet një tjetër më i zoti. Vetëm kështu 
do të përparojë kooperativa juaj, si dhe të tjerat në 
gjithë vendin tonë. Për kooperativën duhet të mendoj- 
më të gjithë sepse ekonomia e saj është e përbashkët. 
Për të nuk duhet të mendojnë vetëm 3-4 veta që janë 
zgjedhur në kryesi. I takon secilit të kuptojë mirë de- 
tyrat që i janë caktuar dhe t'i zbatojë ato, sepse kjo 
është për të mirën e të gjithëve. 

Mobilizohuni mirë për realizimin e vendimit që 
keni marrë për të hapur toka të reja dhe këtë punë ta 
bëni me forcat tuaja. Në qoftë se do t'ju duhet ndonjë 
ndihmë apo mekanizëm, bisedoni me komunistët dhe 

me shokët e pushtetit në rreth dhe në qoftë se këta 
nuk do të kenë mundësi t'jua japin, atëherë drejtojuni 
Komitetit Qendror dhe Qeverisë që të shikojnë se si 
mund t'ju vijnë në ndihmë. 

Shikoni, gjithashtu, ç'mundësi keni për të zgje- 
ruar ujitjeni, sepse edhe kjo ka rëndësi të madhe, Të 
gjitha mundësitë që keni në dispozicion në kooperativë, 
i ashtronix mbi tavolinë, i diskutoni mirë, përcaktoni 
çfarë do të bëni vetë me forcat tuaja dhe merrni ve- 
ndime. Për ato që s'keni mundësi t'i bëni vetë, kërkoni 
ndihmën e Qeverisë, e cila do t'ju njoftojë se sa ndih- 
më do të mund t'ju japë për çdo vit. Po të mos ketë 
mundësi të bëjë diçka, prapë do t'ju thotë haptazi, 
motra e vëllezër, këtë që kërkoni sivjet nuk jua japim 
dot, do të shohim çfarë mund të bëjmë vitin tjetër apo 
pas dy vjetësh. Në këtë rast, gjersa t'ju vijë ndihma, 
përpiquni të realizoni me forcat tuaja ato që keni ve- 
ndosur, duke punuar në kooperativë me rregull e me 
disiplinë të fortë. 

Jam i bindur se populli i Mirditës i ndien dhe i 
kupton shpejt dhe drejt të gjitha këto probleme. Kjo 
ngjet për arsye se në rrethin tuaj janë gërshetuar më 
mirë se kudo elementë të klasës punëtore me fshata- 
rësinë dhe kjo, sepse gati nga çdo familje kooperati- 
viste ka një ose dy veta që punojnë në miniera ose në 
fabrika. Ky fakt luan dhe do të luajë rol të madh për 
Mirditën dhe për gjithë Shqipërinë. Ne konstatojmë se 
te mirditorët kemi një popull besnik të Partisë, të 


1 Në vitin 1983, u arrit që 54 për qind e sipërfaqes së to- 
kës të Kooperativës Bujqësore të Perlatit të jetë nën ujë. 

zgjuar, të vendosur, që i kupton dhe i zbaton drejt, me 
mençuri, me pjekuri dhe me disiplinë, mësimet e 
marksizëm-leninizmit, direktivat e Partisë. Këtë bindje 
shprehin edhe shokët e Komitetit Qendror e të Qeve- 
risë, që vijnë herë pas here këtu midis jush, si dhe 
shokët përgjegjës të Partisë e të pushtetit të rrethit, 
kur i thërresim në Komitetin Qendror të Partisë, në 
Byronë Politike dhe në Qeveri për të raportuar. Po- 
pulli i Mirditës i ka këto cilësi në ndjenjat e tij të pas- 
tra, të cilat ia forcon edhe më shumë fryma e klasës 
punëtore që punon me ndërgjegje të lartë në minierat 
dhe në fabrikat e rrethit tuaj. 

Zhvillimi i minierave në Mirditë ka një rëndësi të 
jashtëzakonshme për gjithë Shqipërinë. Rrethi juaj, 
aktualisht, është nga qendrat më të rëndësishme mine- 
rare të vendit tonë dhe i tillë parashikohet të jetë edhe 
në të ardhmen. Nëntoka juaj fsheh në gjirin e vet pa- 
suri të mëdha, të cilat do t'i nxjerrin vajzat dhe djem- 
të tuaj e do të përdoren për të mirën tuaj dhe të të 
gjithë vendit tonë, për përparimin e gjithë Shqipërisë. 

Mirdita ka dhënë një kontribut të madh në zhvi- 
llimin e revolucionit tonë socialist. Përpjekjet e Par- 
tisë pas Çlirimit kishin për objektiv që populli, kudo 
në Shqipëri, të merrte arsim dhe kulturë, të luftohe- 
shin errësira e prapambetja. Këtu te ju lindi mësuesi 
i lavdishëm Ndrec Ndue Gjoka, që u bë pishtar i për- 
hapjes së dritës dhe të arsimit, një nga përçuesit më 
të flaktë të vijës së Partisë. Ai, pa marrë parasysh 
rrezikun e jetës që ia kërcënonin këlyshët e Gjon 
Marka Gjonit, shkonte fshat më fshat, hapte shkolla, 
mblidhte djemtë e cucat dhe, me mjetet e pakta që 

dispononte, herë me kalema e herë pa kalema, me le- 
tër e pa letër, u mësonte abëcënë të rinjve e të rejave, 
gjer në çastin e fundit kur reaksioni na e vrau. 

Vendimi që ka marrë Partia për clektrifikimin e 
gjithë fshatrave të Shqipërisë ka një rëndësi të madhe 
historiket. Në bazë të tij dhe brenda një kohe shumë të 
shkurtër, katërvjeçare, të gjitha shtëpitë e fshatrave 
do të ndriçohen me dritë, që prodhohet e do të prodho- 
het edhe në të ardhmen nga hidrocentralet tona, si 
dhe nga centralet që punojnë me naftë. Por, që të 
shpërndahet e të vihet në përdorim energjia elektrike, 
duhen tela bakri. Bakrin, me të cilin bëhet ky tel, e 
prodhoni ju, e prodhon Mirdita. Kështu, e parë me 
këtë sy, Mirdita do të bëhet edhe përçuese e dritës 
elektrike në Shqipëri. Ajo po merr pjesë aktivisht në 
këtë proces të transformimit revolucionar të vendit 
tonë, që ecën drejt socializmit. 

Zhvillimi i ekonomisë, shtimi i prodhimeve indus- 
triale e bujqësore, kërkon edhe zgjerimin e vazhdue- 
shëm të transportit, ndërtimin e rrugëve e të hekuru- 
dhave. Për realizimin e këtyre detyrave të mëdha është 
mobilizuar gjithë populli. Nga të katër anët e vendit 


1 Në Plenumin e 4-t të Komitetit Qendror të PPSH, që 
zhvilloi punimet në datën ll-12 dhjetor 1967, u mor vendim për 
përfundimin e elektrifikimit të të gjitha fshatrave të vendit 
tonë deri më 8 Nëntor 1971, në festën jubilare të 30-vjetorit të 
themelimit të Partisë, 14 vjet para afatit të parashikuar npa 
plani perspektiv i elektrifikimit të fshatit. 

Me punën heroike të popullit të udhëhequr nga Partia 
elektrifikimi përfundoi më 25 tetor 1970, 13 muaj para afatit 
dhe 15 vjet përpara nga sa € parashikonte plani perspektiv. 

kanë dalë vullnetarë të rinisë, ndër të parët e të cilëve 
ishin edhe vajzat e rrethit tuaj, me katër herdinat në 
ballë. Ato luftuan për të vënë në jetë vijën e Partisë, 
mësimet e saj dhe si burrnesha çanë errësirën, prapa- 
mbetjen, shkuan vullnetarisht në hekurudhë, u kthyen 
plot energji në fshatrat e tyre, por reaksioni, që e ki- 
shte punën e tyre halë në sy, i kapi dhe i torturoi, 
kurse ato qëndruan të patundura gjer në fund. Kë- 
sisoj, prapë nga Mirdita, katër cucat të edukuara me 
mësimet e Partisë u ngritën si pishtarë në historinë 
e ndritur të popullit shqiptar. Këto katër cuca mirdi- 
tore: Mrikë Lokja, Shkurte Cara, Marta dhe Prenda 
Tarazhi dhanë jetën e tyre të re për ndërtimin e heku- 
rudhave të Shqipërisë, për përparimin e vendit. 

Shikoni ç'rëndësi të madhe ka për Shqipërinë 
zhvillimi i shumanshëm i Mirditësi Këto përparime të 
mëdha në rrethin tuaj u arritën, pse në Mirditë nje- 
rëzit janë të vendosur deri në fund për të zbatuar 
vijën e Partisë. Por, që të arrihen suksese më të më- 
dha, bashkë me vendosmërinë, duhet edhe dituria. Ajo 
është një nevojë për zhvillimin e mëtejshëm të vendit, 
prandaj dëshira për të mësuar t'u bëhet edukatë të 
gjithëve, asnjë të mos i pengojë për në shkollë djemtë 
e cucat, sepse, duke mësuar, ata do të bëhen shumë 
të vlefshëm jo vetëm për Mirditën, por për gjithë 
vendin tonë. 

Për njerëz të mësuar nuk ka nevojë vetëm Mlir- 
dita, për ta ka nevojë gjithë Shqipëria. Këta vocrrakë, 
që kam tani përpara, pas 15-20 vjetësh do të jenë nga 
ndërtuesit aktivë të socializmit në vendin tonë, do të 
derdhin edhe ata djersën e tyre që atdheu të ecë në 

rrugën drejt komunizmit. Partia i ka hapur dyert e 
shkollave për të gjithë dhe u jep njerëzve përkrahjen 
e saj, prandaj të mos u sillen pengesa djemve dhe 
cucave për të mësuar, për të ecur kurdoherë në rru- 
gën që u tregon Partia me qëllim që të bëhen njerëz 
të ditur, të lidhur me popullin, që ta duan atë, të 
duan atdheun, Partinë, të duan mësimin dhe të bëhen 
të zotë për ta çuar punën përpara. Në të ardhmen do 
të kërkohet akoma më shumë nga ju, sepse punët që 
do të bëjmë do të jenë më të mëdha e më të rënda. 
Dituria jonë tani nuk është akoma aq e madhe, me- 
gjithëse këto që po bëjmë, nënave dhe baballarëve 
me të drejtë u duken si çudi dhe habiten se si dje- 
mtë e vajzat e tyre po ndërtojnë gjithë këto vepra të 
mëdha. Fabrikat që kemi ndërtuar ne sot, nesër do të 
duken si gjëra të vjetra, sepse, kur këta, pionierët e 
sotëm të bëhen nga 40 vjeç, do të ndërtojnë. vepra më 
moderne dhe do ta çojnë shumë më përpara ndërtimin 
e socializmit në Shqipëri. 

Detyra jonë është që brezit të ri t'i japim mundësi 
të mësojë në çdo drejtim, në çdo degë: në industri, 
në bujqësi, në matematikë, në fizikë, në mjekësi etj. 
pra, në çdo fushë të diturisë. 

Por, para së gjithash, mos harroni ushtrinë. Partia 
kërkon të përgatitë për oficerë edhe djem nga rrethi i 
Mirditës, sepse këtu te ju ka plot njerëz të aftë të 
zotërojnë shkencën ushtarake. Njerëz të tillë të zotë 
na duhen për vende drejtuese në ushtri, në Ministrinë 
e Punëve të Brendshme e gjetkë. Që të sigurohen gji- 
thë këta njerëz, në radhë të parë, duhet të kuptohet 
mirë nga gjithsecili vija e madhe e Partisë. 

Partia i do me gjithë shpirt njerëzit e mirë, pse 
ajo tek ata mbështetet. Partia përbëhet nga komunistët, 
po këta, si gjithë njerëzit, nuk janë pa të meta, kanë 
edhe ata të meta e bëjnë gabime. Bile, edhe ne udhëheqë- 
sit mund të gabojmë. Prandaj, në qoftë se këto nuk nai 
vë njeri në dukje, nuk na i kritikojnë shokët dhe po- 
pulli, atëherë na mori lumi, sepse komunistit ose udhë- 
heqësit do t'i rritet mendja, do të mendojë se s'ka si ai, 
do të flejë mbi dafina, do të vërë festen mënjanë dhe 
të tjerët do t'i duken si miza. Mirëpo, nga gabimet që 
mund të bëjmë ne, do të vuajë populli. Kur bëjnë ga- 
bime komunistët, shkaktohet më shumë dëm sesa kur 
gabon një i paorganizuar në Parti. Prandaj Partia e ka 
mësuar dhe e mëson çdo anëtar të saj të ecë në rrugë 
të drejtë, të punojë e të kujdeset që të mos gabojë, që 
detyrat t'i kryejë sa më mirë dhe, në qoftë se ndodh 
që gabon, të përpiqet ta kuptojë gabimin dhe ta ko- 
rrigjojë. 

Partia i ka mësuar dhe i mëson komunistët të 
kuptojnë se cila punë është e mirë dhe cila është e 
keqe, t'i kuptojnë gabimet më shpejt se të tjerët dhe 
kurrë të mos i fshehin ato, po të flasin dhe t'i pranoj- 
në hapur para Partisë dhe para masave. Fshehja e 
gabimeve dhe mungesa e sinqeritetit nuk janë punë e 
pastër dhe ata që veprojnë kështu s'janë komunistë të 
mirë. Në qoftë se një komunist gabon, shokët që pu- 
nojnë me të duhet at'i lajnë kokën-. Me këtë dua të 
them se shokët duhet ta kritikojnë atë dhe, me kritikën, 
me qëndrimin e tyre të drejtë, ba pastrojnë nga të metat 
e këtë ta bëjnë pa frikë. Në qoftë se nuk e bëjnë këtë 
shokët ec Partisë, atëherë ta bëni ju, ta bëjë populli. 

Dikush mund të thotë se nga ta dijë populli nëse 
komunistin ec kanë kritikuar shokët e organizatës-bazë 
apo jo. Populli këtë ec di, sepse komunisti nuk rron 
i mbyllur në kullë, një pjesë e shokëve të kolektivit 
janë anëtarë të organizatës-bazë të Partisë, pastaj, që- 
ndrimet dhe puna e komunistit duken çdo ditë nga të 
gjithë. Kur një njeri shkon te komunisti në zyrë për të 
qarë një hall dhe ky i fundit mban qëndrim brutal 
ndaj tij, i thotë të qërohet andej etj., njerëzit duhet 
të reflektojnë thellë për këtë sjellje e të mendojnë se 
ky komunist nuk është në terezi, se po sillet siç sillej 
dikur, në të kaluarën, bajraktari. Dhe, pas kësaj, të 
arrijnë në konkluzionin se ky komunist nuk vepron si- 
pas mësimeve të Partisë. Në këtë rast duhet të kërko- 
het të zhvillohet mbledhja e popullit, ku t'i thuhen kë- 
tij komunisti një për një dhe hapur të gjitha të metat 
dhe ta vënë me shpatulla pas muri. 

Partia nuk e mëson komunistin të sillet me popu- 
llin si kapadai dhe si bajraktar dhe çdo komunist du- 
het t'i ketë të qarta e t'i zbatojë në praktikë normat 
dhe mësimet e Partisë. Në qoftë se ai nuk bindet e nuk 
ndreqet, atëherë populli t'i drejtohet Partisë, po qe 
nevoja të drejtohet deri në Komitetin Qendror dhe të 
merren masa ndaj komunistit që mban një qëndrim të 
tillë, të shikohet me sy kritik posti ose përgjegjësia që 
ai ka. Duke vepruar kështu ndaj atij që gabon, qoftë 
ky komunist ose i paorganizuar në Parti, ai e mbledh 
veten dhe, po të jetë njeri i mirë, do të mendojë se 
shokët dhe masat që e kritikuan kanë të drejtë, pra, do 
të kuptojë gabimin dhe do të japë fjalën se do të ndre- 
qet. Në këtë rast populli mund ta falë po t'i duket bi- 

ndëse dhe po të bjerë dakord me autokritikën, por në 
të ardhmen do ta ndjekë veprimtarinë e tij në punë për 
të parë se si po përpiqet ai të vërë në jetë këshillat e 
popullit. Po u konstatua se përsëri do të bëjë të tilla 
gjëra, çështja e tij të shqyrtohet përsëri, të mbahet 
qëndrim i rreptë dhe, në qoftë se faji do të jetë i rëndë, 
Partia të marrë masa deri në përjashtimin e tij. nga 
radhët e saj. 

Ky është ilaçi i vetëm për të shëruar komunistët 
kur gabojnë, por ky është, gjithashtu, ilaçi edhe për 
të tjerët, sepse nuk gabojnë vetëm komunistët, po edhe 
njerëz që s'janë të organizuar në Parti. Këta ndodh që 
gabojnë ca më tepër, kurse komunistët, me edukatën e 
kontrollin e vazhdueshëm të Partisë, bëjnë punë të 
madhe për t'i zhdukur gradualisht mbeturinat. Partia 
nuk i lë ata të përsëritin gabimet, i këshillon vazhdi- 
misht si të punojnë e si të veprojnë dhe kur ndonjëri 
gabon, si ushtar i Partisë që është, dërgohet në punët 
më të vështira që atje të korrigjohet. Kurse një person 
tjetër, që nuk është i organizuar në Parti, shokët ko- 
munistë e këshillojnë një ose disa herë, derisa të bindet. 
Prandaj Partia duhet të vërë të gjitha forcat që edhe 
njerëzit e paorganizuar në Parti t'i bindë, t'i sqarojë 
për gabimet ose për të metat e tyre, sepse sqarimi 
është shërim për njerëzit. Pikërisht nga ky qëndrim 
i drejtë, i gjerë, i matur dhe i hapët me njerëzit buron 
edhe dashuria e popullit shqiptar për Partinë. 

Kritika e popullit është një kontroll i madh dhe 
i nevojshëm për komunistët. Edukata e brendshme e 
Partisë dhe ndihma shoqërore e komunistëve për një- 
ri-tjetrin janë vërtet mjete të rëndësishme për kalitjen 

revolucionare të anëtarëve të Partisë, por kjo shpesh 
nuk është e mjaftë. Kur komunisti bën gabime dhe 
kritikohet në organizatën-bazë, nuk ka të drejtë të 
thotë se, meqë u kritikova atje, nuk duhet të kritiko- 
hem në asamblenë e kooperativës dhe t'i vijë thartë 
kur shtrohet çështja e tij dhe i kërkohet llogari nga 
masat. Jo, populli ka të drejtë ta kritikojë drejtpër- 
sëdrejti dhe t'i kërkojë llogari komunistit për gabimet 
që ka bërë dhe ai është i detyruar të japë sqarime, të 
përgjigjet ndershmërisht për to. Por në qoftë se ndo- 
njëri shpif, atëherë komunisti, ose kushdo tjetër qoftë, 
ka të drejtë të mbrohet, të argumentojë se ato për të 
cilat akuzohet nuk janë të vërteta dhe, kur ka të drej- 
të, të nxjerrë edhe shokët që e kanë parë për të pro- 
vuar ato që thotë. 

Kritikën dhe autokritikën duhet t'i bëjmë armë 
shumë të rëndësishme për forcimin e unitetit dhe të 
dashurisë së popullit për Partinë, të asamblesë me 
kryesinë e kooperativës. Zbatimi në jetë i tyre zhvi- 
llon demokracinë. Prandaj, kur mblidhet asambleja e 
kooperativës, mos mendoni se kryetari ofendohet kur 
i kërkoni llogari. Në qoftë se nuk i kërkoni atij lloga- 
ri, bëni gabim të madh, në qoftë se nuk e keni kriti- 
kuar për gabimet që ka bërë, keni bërë, gjithashtu, 
një gabim të madh për kolektivin: në qoftë se nuk 
e mbroni kryetarin nga ai njeri që shpif, përsëri 
keni bërë gabim të madh: në qoftë se nuk e mbroni 
kryetarin ose brigadieren kur këta kërkojnë të zbato- 
hen direktivat e Partisë dhe vendimet që keni ma- 
rrë në mbledhjet tuaja, do të thotë se ju nuk luftoni 
për interesin e përbashkët, pse, shoqe dhe shokë, ka 

akoma njerëz që duan t'u shpëtojnë ligjeve e vendi- 
meve, t'i shpëtojnë disiplinës sonë proletare. 
Socializmi ka rregullat e tij, të cilat duhet t'i kup- 
tojmë e t'i zbatojmë mirë të gjithë. Kush nuk i zbaton, 
ta kritikojmë ndershmërisht dhe ta bëjmë këtë për ci- 
lindo që të jetë, i madh ose i vogël në funksion. Të më- 
sohemi ta pranojmë kritikën kur është e drejtë, kurse, 
kur është shpifje, të mos e pranojmë, përkundrazi, ta lu- 
ftojmë edhe sikur për një çast shumica të jenë kundër. 
Lenini thoshte se sikur të tërë të jenë kundër një çë- 
shtjeje për të cilin njeriu është i bindur se ka të drejtë, 
ai nuk duhet të tërhiqet. Në këtë rast njeriu edhe 
mund të largohet nga puna, të shkojë të punojë në një 
punë më të vështirë, atje ku e caktojnë, po kurrë të 
mos e pranojë shpifjen, të mos pranojë e të bjerë da- 
kord me një çështje për të cilën është i bindur që 
nuk është e drejtë. Prandaj, kur je i bindur në nder- 
shmërinë tënde, mos u tund. Sikur të ketë një ose 
dy njerëz, që, për një arsye ose tjetër, shpifin për 
ty, thonë se ke vjedhur, arrijnë për një moment t'u 
mbushin mendjen edhe të tjerëve, ti, që je i ndershëm 
dhe e ke ndërgjegjen të pastër, i thuaj kooperativës 
që nuk ke vjedhur dhe këtë ta thuash me bindje të 
plotë, me nder, me ndërgjegje të pastër, sepse e vër- 
teta do të dalë dhe syrit të Partisë e të popullit nuk 
i shpëton gjë. Në të kundërt, po ta kesh bërë fajin, 
duhet ta pohosh haptazi përpara të gjithëve, si e bëre 
dhe pse e bëre, në mënyrë që edhe vetë të korrigjo- 
hesh, edhe të tjerët të mësojnë nga gabimi yt. 
Rëndësi, vëllezër e motra, ka çështja e edukimit 
të njerëzve, Njeriu është krijesa më e mrekulluesh- 

me, ai bën çdo gjë, prandaj Partia tregon për të kuj- 
desin më të madh. Njeriu ynë i socializmit duhet të 
ketë ndërgjegje të lartë, duar të pastra, zemër të zjarr- 
të. Pasuria e përbashkët është e gjithë popullit, vet- 
jake është vetëm ajo që shoqëria i jep secilit, të tjerat 
janë të përbashkëta dhe është detyrë e çdo njeriu t'i 
ruajë si sytë e ballit, kështu jeta e tij do të jetë kur- 
doherë e pastër. Kjo ka rëndësi të madhe, prandaj, 
për kalitjen e këtij virtyti të njerëzve tanë, të lufto- 
het nga të gjithë. 

Në këtë takim të gëzueshëm të gjithë kemi dë- 
shirë të rrimë akoma bashkë, por, meqenëse një pje- 
së j kanë shtëpitë larg, mendoj ta mbyllim bisedën 
me kaq. 


Mirupafshimi 


Botohet për herë të parë sipas 
shënimeve të mbajtura në këtë 

Fjala në mitingun e popullit të Mirditës 


29 maj 1968 


Të dashur shokë dhe shoqe, 
Motra dhe vëllezër mirditorë, ushtarë dhe oficerë, 


Jam jashtëzakonisht i lumtur dhe i gëzuar që ndo- 
dhem këto ditë në këtë vend të bukur, në mes popu- 
lit të mrekullueshëm dhe heroik të Mirditës së shu- 
mëvuajtur gjatë së kaluarës, të Mirditës që sot ka da- 
lë në dritë dhe që e pret një e ardhme e ndritur, e 
lumtur, e begatshme, ashtu si gjithë Shqipërinë tonë 
socialiste. 

Ju falënderoj nga zemra, motra dhe vëllezër, që 
keni ardhur nga skajet më të largëta të Mirditës për 
të dëgjuar fjalën e Partisë, të shpëtimtares së atdheut 
dhe më lejoni, me këtë rast, t'ju sjell përshëndetjet 
më të zjarrta të Komitetit Qendror të Partisë dhe të 
Qeverisë. 

Puna dhe vepra e Partisë sonë janë aq të mëdha, 


PARTIA E POPULLI KANË BESIM TE NJËRI-TJETRI 243 


sa është vështirë të përshkruhen brenda një kohe të 
shkurtër, apo të përmblidhen me pak fjalë në një mi- 
ting, sepse ato përfaqësojnë luftën dhe punën e madhe 
që ka bërë gjithë populli heroik shqiptar, përpjekjet e 
gjithsecilit prej jush, të bashkuar të gjithë si një trup 
e me një zemër rreth Partisë, për të ecur përpara në 
rrugën e ndritur të socializmit, rrugë që përfaqëson 
dëshirat dhe aspiratat e mbarë popullit punonjës të 
Shqipërisë. Të gjitha këto, pra, njeriu i ka të zorshme 
t'i shprehë me pak fjalë, prandaj unë do të përpiqem 
të them vetëm disa nga ato që kanë rëndësi të madhe 
për sot dhe për të ardhmen dhe që kanë luajtur dhe 
luajnë rol të madh në historinë e popullit tonë. 

Populli i Mirditës, ashtu sikurse i gjithë populli 
shqiptar, në të kaluarën e në të tashmen, ka qenë dhe 
është kurdoherë në luftë dhe në revolucion. Të gjitha 
masat punonjëse të rrethit tuaj kanë luftuar kundër 
shtypjes dhe shfrytëzimit. Vetëm ndonjë mendje- 
shkurtër mund të thotë se populli i Mirditës nuk mori 
pjesë në Luftën Nacionalçlirimtare, si pjesa tjetër e 
popullit të Shqipërisë. 

Karl Marksi, mësuesi ynë i madh, na mëson se, 
pavarësisht nga pjesëmarrja në revolucion, kur një 
popull shtypet, kur mbi kurrizin e tij veprojnë shtypës 
e gjakpirës, nuk është e mundur të mos luftojë kundër 
tyre. Mbi popullin e Mirditës, si kudo te ne, në Veri 
dhe në Jug, kanë ekzistuar në të kaluarën, bile në for- 
më shumë të egër, shtypja dhe shfrytëzimi, prandaj ka 
pasur rezistencë kundër të gjithë atyre që i shtypnin 
dhe u pinin gjakun mirditorëve. Populli i Mirditës ka 
luftuar kundër bajraktarëve dhe kundër këlyshëve të 

Gjon Marka Gjonit. Ai ka luftuar me ato mjete që 
kishte, me aq sa ia lejonin mundësitë dhe në asnjë 
mënyrë nuk u është nënshtruar ligjeve të feudaliz- 
mit. 

Është fakt se kur shokët tanë të lavdishëm, me 
shokun e vjetër të Partisë dhe të luftës Bardhok Bi- 
bën në ballë, ngritën krye kundër pushtuesve fashis- 
të dhe bajraktarëve, kur edhe këtu u krijuan organi- 
zatat-bazë të Partisë, u pa se si populli i Mirditës filloi 
menjëherë të lëvizte dhe të kuptonte se në Shqipëri 
diçka po fillonte të ndryshonte. Me punën e palodhur 
të Partisë, pak nga pak, populli nisi të kuptojë (sepse 
çështjen e madhe të Partisë nuk e kuptuan të gjithë 
dhe kudo njëherësh), se kjo luftë e madhe revolucio- 
nare do të trondiste e do të shkulte nga rrënjët, ash- 
tu siç ngjau, të gjithë ata armiq që e hiqnin veten si 
shkëmb të patundur përjetë. Por Partia ngriti popu- 
llin më këmbë, e sqaroi politikisht, e armatosi, e ho- 
dhi në beteja dhe kështu, me luftë të ashpër e të për- 
gjakshme, shporri pushtuesit e huaj, shkatërroi e 
përmbysi përgjithmonë nga pushteti gjakpirësit e popu- 
llit, feudalët, bajraktarët, bejlerët, agallarët, vendosi 
në Shqipëri pushtetin e popullit, diktaturën e klasës 
punëtore. Pas kësaj fitoreje, Partia iu përvesh punës 
për ndërtimin e socializmit dhe tani të gjithë shohim 
ç'ndryshime të mëdha janë bërë, si kudo në vendin 
tonë, edhe këtu në Mirditë. 

Të gjithë ju e dini dhe unë dëshiroj t'ju them se € 
ardhmja e rrethit të Mirditës është e ndritur. Po kush 
e bën këtë të ardhme të ndritur” Cila është kjo siguri” 
Ku bazohet iPartia kur flet kështu për rrethin tuaj” Në 

radhë të parë, Partia bazohet te ju, te populli, pa të 
cilin nuk mund të ketë Shqipëri të lirë, nuk mund të 
ketë përparim, nuk mund të ketë socializëm. Është po- 
pulli te ne ai që, i udhëhequr nga Partia, bëri revolu- 
cionin, çliroi Shqipërinë, po ndërton socializmin dhe 
krijon të gjitha të mirat, jo për shtypësit e për shfry- 
tëzuesit e dikurshëm, po për veten c tij. Pra, kur themi 
se ec ardhmja e Mirditës është e ndritur, bazohemi te 
populli i saj, që përbëhet nga gra dhe burra të mreku- 
lueshëm dhe është popull krenar, shumë i zgjuar, trim 
e punëtor, që di t'i thithë shumë shpejt diturinë, të 
vërtetën, mësimet e Partisë. Këtë nuk jua them për 
t'ju bërë qejfin, por se këto cilësi ju i keni treguar me 
punën dhe me luftën tuaj dhe këtë do t'jua vërtetoj 
edhe me shembuj konkretë. Ndonjë mund të thotë se 
të tërë kështu i thithim, po nuk është kështu. Ka disa 
që mësimet e Partisë, të vërtetën, diturinë, i thithin 
shpejt, ka të tjerë që i thithin më ngadalë, disa i vënë 
në zbatim menjëherë dhe me vendosmëri të madhe, 
po ka edhe nga ata që hiqen zvarrë: ka njerëz që, për 
çështjen e madhe të Partisë, hidhen aty për aty dhe pa 
hezitim në zjarr, në luftë, por ka edhe nga ata që nuk 
e bëjnë si duhet këtë. 

Në përgjithësi, mund të themi se te mirditorët 
gjejmë cilësitë më të mira të popullit tonë, të njeriut 
tonë të ri, të revolucionarit të kalitur nga Partia. Nga 
gjiri i tij, gjatë kohës së luftës, dolën burra trima, si 
Bardhok Biba dhe të tjerë, që luftuan me Vendosmëri 
dhe u vranë për lirinë e popullit shqiptar. 

Më vonë, nga kjo tokë e shumëvuajtur, dolën 
heronj të rinj, që luftuan sypatrembur e me zgjuarsi 

të madhe kundër bandave të diversantëve, të organi- 
zuara nga bajraktarët, nga fashistët italianë dhe nga 
Vatikani. Ne sot njohim të tillë heronj të heshtur nga 
Mirdita, si Pal Mëlyshi, veprimtarinë e të cilit, në ko- 
hën kur ai luftonte me armiqtë, vetëm unë edhe tre- 
-katër veta e dinim, kurse gjithë të tjerët mendonin 
se ai ishte tradhtar. E merrni me mend ç'forcë të ma- 
dhe shpirtërore kishte Pal Mëlyshi, që luftonte në kë- 
to kushte për çështjen e madhe të Partisë dhe të po- 
pullit. sRuhu Pal-, — £ porosiste atë Partia. sPartia 
dëshiron të dalësh gjallë e i paprekur nga kjo ndër- 
marrje heroike, që populli shqiptar të shohë si luftojnë 
mirditorët për lirinë e atdheutrl Por Pali na u vra. Deri 
dhe nëna e motra e€ tij, gjer atëherë e dinin sikur ai 
ishte një tradhtar. Neve na qante zemra për këtë, po më. 
në fund familja e tij dhe mbarë populli ynë e morën 
vesh se ai nuk ishte tradhtar, por hero. 

Nga gjiri 1 këtij populli, të edukuar me mësimet 
e Partisë, dolën katër vajzat trimëresha të Mirditës, 
katër heroinat: Mrikë Lokja, Shkurte Cara, Marta 
Tarazhi dhe Prenda Tarazhi, që u ngritën në luftë 
kundër reaksionit, hodhën poshtë zakonet e vjetra, 
shkuan vullnetare për ndërtimin e hekurudhës, u 
kthyen përsëri pranë familjeve, kësaj radhe më të forta 
e më të kalitura, prandaj, si burrnesha, me mësimet 
e Partisë në zemër, filluan të punojnë për zbatimin 
e vijës së drejtë të saj. Pikërisht për këtë arsye reak- 
sionarët i kapën, i torturuan dhe na i vranë. Por ato 
u bënë pishtarë dhe lëshuan dritë mbi gjithë Shqipë- 
rinë, duke u thënë brezave të rinj: -Ecni gjithnjë për- 
para, mos kini frikë, se Partia na udhëheq në rrugën 

e drejtël Të ndërtojmë Shqipërinë, të ardhmen tonë 
dhe armikun kurdoherë ta mposhtim br. 

Në rrethin tuaj jetojnë e punojnë punëtorë nga 
më të lavdishmit e Shqipërisë, minatorë dhe metalurgë, 
që janë shembull trimërie, zpgjuarsie, besnikërie dhe 
disipline në punë për të gjithë minatorët dhe metalur- 
gët e vendit tonë. Si u bënë të tillë këta njerëz” Ata i 
bën të tillë vetë ambienti, i bën populli që i ka lindur 
dhe i ka rritur, i bëni ju, mëmat e baballarët e tyre, 
që i keni ushqyer e i ushqeni me frymën e patriotizmit 
të flaktë, i bëjnë mësimet e Partisë, që i kanë mbrujtur 
e i kanë kalitur në luftë dhe në punë, i bëjnë shembujt 
e heronjve të Luftës Nacionalçlirimtare. 

Këtu në Mirditë kemi, gjithashtu, kooperativistë 
punëtorë të palodhur. Kolektivizimi, si kudo në Shqi- 
përi, ka përfunduar tani në çdo fshat edhe këtu te ju. 
Thirrja e Partisë për kolektivizimin u dëgjua me vë- 
mendje, u përqafua dhe u zbatua edhe nga ju dhe ky 
qe një sukses i madh. Ata që kanë bërë rezistencë e 
kundërshtime për krijimin e kooperativave kanë qenë 
pak dhe këta, ose kanë qenë armiq, ose kanë qenë ele- 
mentë të gënjyer nga mbeturinat e bajraktarëve, nga 
kishëtarët, nga priftërinjtë e bastarduar, këto vegla 
të ndyra të Vatikanit, që kurdoherë i kanë bërë pjë- 
mën popullit. Fakt është se kolektivizimi, si në çdo 
rreth, edhe këtu, nuk u bë me forcë, por me bindje 
dhe me vullnetin e lirë të fshatarëve. Natyrisht, jo e 
gjithë fshatarësia e kuptoi menjëherë dhe që në fillim 
se kolektivizimi ishte rruga më e mirë për të, megjith- 
atë, gradualisht e duke u bërë të ndërgjegjshëm, këtë 
rrugë e pranuan të gjithë fshatarët, të cilët kishin be- 

sim të madh te Partia, te mësimet e saj, sepse, gjithçka 
që kishte thënë e kishte bërë ajo, ishte për të mirën 
e përgjithshme, prandaj populli e ka dëgjuar kurdo- 
herë me besim fjalën e Partisë. 

Populli i Mirditës, si gjithë populli shqiptar, në 
të kaluarën kishte parë shumë mbretër, ministra, kape- 
danë e bajraktarë dhe e dinte fare mirë se të gjithë 
ata kishin sunduar pa mëshirë mbi të, kishin vjedhur 
e kishin grabitur pasurinë e popullit, e kishin vrarë, e 
kishin shtypur e shfrytëzuar gjer në palcë. Kurse, fill 
pas Çlirimit, populli pa diçka të re, pa se njerëzit e 
Partisë, udhëheqësit e saj, ishin bijtë e tij, ishin njerëz 
të thjeshtë e të ndershëm, të cilët jo vetëm nuk e shty- 
pnin dhe nuk e grabitnin, por, përkundrazi, kur dikto- 
hej se ndonjë vidhte, bënte matrapazllëqe ose padrej- 
tësi në kurriz të popullit, kur zbulohej se dikush shkel- 
te nderin e gruas e të vajzës, Partia dhe udhëheqja e 
saj i jepnin atij dënimin e merituar. Sa herë që njërit 
ose tjetrit i bëhej ndonjë padrejtësi nga dikush, Partia 
dhe anëtarët e saj e merrnin vesh medoemos, në mos me- 
njëherë, më vonë dhe kurdoherë mbahej qëndrim ku- 
ndër shkaktarëve që i bënin ato. Të gjitha këto popu- 
lli i vinte re, prandaj i shtohej besimi te Partia dhe 
tek anëtarët e saj. 

Më vonë populli pa se Partia bëri shumë gjëra të 
tjera për të mirën ec tij dhe të atdheut. Partia që erdhi 
në fuqi, e përbërë nga djemtë dhe vajzat e popullit, 
mobilizoi njerëzit në punë për ndërtimin e fabrikave, 
të minierave, të uzinave, të hidrocentraleve, për ndër- 
timin e rrugëve e të hekurudhave, të kanaleve kulluese 
e ujitëse e të sa e sa veprave të tjera. Shekuj me 

radhë në Mirditën tuaj fshatari as që dinte ç'ishte një 
fabrikë, por ja që te ju qysh në fillim u ngrit një e 
tillë, pastaj u bënë dy, u hap një minierë, më vonë u 
ndërtua një tjetër e, kështu me radhë, u zhvillua ar- 
tizanati etj., etj. Të gjitha këto zgjeruan shumë fron- 
tin e punës për ju, duke ju rritur të ardhurat. Pra, 
te ju ndodhi ashtu si në të gjithë Shqipërinë, ku u 
ndërtuan me qindra fabrika, uzina e shumë vepra të 
tjera, në të cilat njerëzit tanë punojnë e prodhojnë 
për lumturinë e për begatinë e tyre. 

Nga ana tjetër, bashkimi i tokave në kooperativa 
solli një përparim të madh në jetën e fshatit. Në kra- 
hasim me kohën para Çlirimit filluan të shtohen pro- 
dhimet bujqësore e blegtorale, buka, mishi, qumështi, 
gjalpi etj. Megjithatë, në këtë drejtim ne jemi akoma 
prapa asaj që synojmë, kemi akoma shumë për të bërë. 
Të gjitha sukseset e mëdha, të realizuara pas Çlirimit, 
i arriti populli i udhëhequr nga Partia. Vetë komunis- 
tët, në çdo vepër, në çdo ndërmarrje të madhe apo të 
vogël, punonin krah për krah me popullin, e udhë- 
hiqnin atë sipas mësimeve të Partisë dhe fitonin besi- 
min e tij. 

Me këto rezultate, me kolektivizimin e bujqësisë, 
që është një sukses i madh në rrugën e ndritur të so- 
cializmit, me hapjen e minierave e me ndërtimin e ve- 
prave industriale në rrethin tuaj, në të cilat punojnë 
minatorë e metalurgë të zotë, populli i Mirditës do të 
ecë akoma edhe më përpara. 

Sa për rininë mirditore, për nxënësit e për nxënë- 
set e shkollave, për djemtë dhe për vajzat tuaja, që 
ndjekin kurse të ndryshme ose që venë në shkolla, siç 

është ajo që përgatit oficerë e sa e sa të tjera, mund 
të thuhen fjalët më të lavdërueshme. Fëmijët tuaj 
shquhen në shumë drejtime, ata janë të zgjuar, kanë 
dëshirë të madhe të mësojnë sa më shumë, janë të etur 
për dituri, janë si një vullkan që lëshon zjarr. Sa e 
bukur dhe madhështore është kjo' 

Partia, vëllezër dhe motra të moshuar, kërkon nga 
ju të mos i sillni pengesa brezit të ri, sepse djemtë dhe 
vajzat tuaja, si në gjithë Shqipërinë, duhet të punojnë, 
të ndjekin njëkohësisht edhe shkollat, pse jo vetëm 
Mirdita, por e gjithë Shqipëria ka nevojë që ata të 
mësojnë, të përgatiten edhe për të drejtuar vende pu- 
ne nga më të rëndësishmet, kudo që të kenë nevojë 
Partia dhe pushteti ynë popullor. Nga bijtë dhe bijat 
tuaja, nga klasa juaj punëtore, nga radhët e minato- 
rëve e të metalurgëve të shquar mirditorë, Partia pret 
të përgatiten elementë të aftë për t'u bërë sekretarë 
partie, anëtarë të Komitetit Qendror të Partisë dhe të 
Qeverisë, komandantë e komisarë të ushtrisë sonë të 
lavdishme e ku të ketë nevojë dhe s'ka dyshim se shu- 
më prej tyre do të bëhen, pse i tillë është populli i 
Mirditës, i cili jeton në këtë vend të bukur e të mre- 
kullueshëm dhe ecën me besnikëri e besim të pa- 
tundur në rrugën ku c udhëheq Partia. 

Në të ardhmen, si kurdoherë, i udhëhequr nga 
Partia jonë heroike, brenda disa pesëvjeçarëve, popu- 
lli i Mirditës do t'ia ndryshojë krejtësisht faqen rre- 
thit të vet. Përveç minierave ekzistuese, po bëhen kër- 
kime të shumta për të zbuluar burime të reja bakri. 
Perspektiva është e tillë që jep mundësi të ngrihen mi- 
niera të tjera. Të dhënat kërkimore tregojnë se nën- 

toka e Mirditës është e pasur në bakër dhe ky mineral 
përbën një nga pasuritë më të çmueshme, që i sjell të 
ardhura të mëdha vendit tonë. Hapja e minierave të 
reja në Mirditë do të bëjë të rritet më tej numri i fa- 
brikave e i uzinave të reja dhe këto do të ndihmojnë 
të shtohet begatia juaj ekonomike, të rritet më tej 
niveli kulturor i mirditorëve, sepse do të rritet numri 
i punëtorëve. 

Në Fabrikën e Rafinimit të Bakrit në Rubik pu- 
nojnë djemtë dhe vajzat tuaja. Ndonjë plaku përpara 
s'ia merrte kurrë mendja që cuca e tij të vinte në lë- 
vizje tërë ato makineri moderne të fabrikës. E, me- 
gjithatë, ne themi se tani kjo fabrikë është e vogël 
dhe s'mjafton për rafinimin e gjithë mineralit që nxje- 
rrim, prandaj do të përpiqemi ta dyfishojmë dhe ta 
trefishojmë kapacitetin e saj. E njëjta gjë do të ndodhë 
edhe me Uzinën e Shkrirjes së Bakrit. Kur të kemi 
zbuluar gjithë sasinë e mineraleve që ka nëntoka e 
rrethit tuaj dhe të kemi ndërtuar miniera të reja, ajo 
nuk do të jetë e mjaftueshme. Kur të prodhojmë më 
shumë bakër, nuk do të na mjaftojë vetëm fabrika për 
prodhimin ec telave prej bakri që kemi ngritur në Shko- 
dër dhe, ndoshta, do të na duhet të ndërtojmë edhe një 
tjetër. Dhe kur të vijë koha për ngritjen e saj, besoj 
do të jetë e arsyeshme të ndërtohet këtu, në rrethin 
tuaj, ku është edhe lënda e parë. Shikoni, motra dhe 
vëllezër, ç'perspektivë të shkëlqyer ka zhvillimi in- 
dustrial i Mirditës në të ardhmeni Dhe këtë të ardhme 
do ta realizoni ju, me Partinë në krye, së bashku me 
gjithë popullin shqiptar. 

Ndërtimi me ritme të shpejta i socializmit në ve- 

ndin tonë kërkon të përgatitim, më shumë nga sa ke- 
mi sot, gjeologë, elektricistë, agronomë, mjekë, puno- 
njës të shkencës e të tjerë. Është për këtë arsye që në 
të gjitha anët e Shqipërisë tani njerëzit mësojnë. Midis 
tyre ka shumë edhe nga rrethi juaj. Kështu, sa më shu- 
më gjeologë të kemi, sa më shumë kërkime të bëjnë 
këta, aq më tepër minerale dhe nga më të ndryshmet, 
do të zbulojmë. Kjo ka rëndësi të madhe për ekono- 
minë dhe do t'i sjellë përfitime gjithë Shqipërisë, pra, 
edhe Mirditës, që është pjesë e pandarë e saj, si rrje- 
dhim, do të rritet mirëqenia e gjithë popullit, pra, edhe 
juaja. Nga ana tjetër, kjo ka rëndësi të madhe edhe 
nga ana politike dhe ideologjike, sepse do të rritet nu- 
mri i minatorëve, gjë që do të ndihmojë të kaliten më 
shumë njerëz të vendosur. Kjo do ta bëjë Mirditën si 
një shkëmb graniti. 

Dihet se s'ka njerëz më të fortë ideologjikisht dhe 
politikisht se minatorët. Njerëzit e galerive, që me orë 
të tëra rrinë brenda në zemrën e tokës, në thellësitë 
e saj dhe luftojnë pa u përkulur me vështirësi të më- 
dha, janë më të qëndrueshmit e më të patundurit. Mi- 
natorët janë nga njerëzit që e kuptojnë më shpejt, më 
drejt dhe e mbrojnë më mirë vijën e Partisë. Minato- 
rët e metalurgët janë pjesa më revolucionare e punë- 
torëve, ata qëndrojnë në pararojë të klasës sonë pu- 
nëtore. 

Rritja e numrit të punëtorëve të minierave do të 
sjellë përparime të mëdha në rrethin tuaj, do të rritë 
kalitjen e njerëzve, mirëqenien e tyre, sepse fjala dhe 
fryma e tyre revolucionare përparimtare, dituria, të ar- 
dhurat ekonomike, që do të shkojnë në fshatrat, në 

kooperativat dhe në familjet c tyre do t'i sjellin këto 
përparime. 

Mirdita është kthyer tani në një krahinë ku zhvi- 
llohen edhe ekonomia bujqësore dhe ajo industriale. 
Partia po studion dhe vazhdimisht do të shikojë që 
gërshetimi ndërmjet tyre të bëhet sa më mirë, me që- 
llim që edhe industria të ecë përpara, por cdhe buj- 
qësia të mos mbetet prapa. Kështu do t'i sjellim popu- 
llit më shumë të mira dhe më shpejt. 

Në Mirditë duhet të zhvillojmë edhe bujqësinë, se- 
pse edhe kjo ka perspektiva të mëdha. Ju këtu keni 
një terren të përshtatshëm për të zhvilluar bujqësi in- 
tensive, pavarësisht se vendi është kodrinor e gjysmë- 
kodrinor. 

Në këtë vend, në këtë ambient ku fusha plekset 
me pyllin, ju po ndërtoni jetën tuaj të re e të bukur. 
Në të kaluarën, bajraktarët dhe regjimet antipopullore, 
me shtypjen dhe shfrytëzimin e tyre u kanë diktuar 
mirditorëve mënyrën e jetesës së vetmuar, kanë ndi- 
kuar që te të parët tuaj të krijohej mendimi se është 
mirë të rrosh i mbyllur në vetvete. Kjo ka bërë që 
ju, për t'u mbrojtur nga regjimet e kohëve të kaluara, 
t'i ndërtoni kullat larg njëri-tjetrit. Këtë jua diktonte, 
veç të tjerave, edhe pylli, mbasi, duke mos pasur toka, 
në pyll ju gjenit mundësi për të hapur pak tokë e për 
të ngritur në mes të saj kullën. 

Tani, në kushtet e pushtetit popullor, çdo gjë ka 
ndryshuar. Tokat, pyjet, ujërat, minierat etj., janë tua- 
jat, janë pasuri e gjithë popullit. Partia këshillon që 
këto pasuri të mëdha t'i zhvillojmë, t'i shfrytëzojmë 
në të mirë të rritjes së mirëqenies së popullit, prandaj 

komunistët, tok me popullin, duhet të gjykojnë se ci- 
lat miniera duhen hapur më parë, cilat lloj fabrikash 
duhen ndërtuar, cilat toka duhen hapur, cilat pyje 
duhen ruajtur, duhen mirëmbajtur e duhen shfrytë- 
zuar më parë. Të gjitha këto probleme të mëdha jetike 
duhen biseduar e duhen gjykuar bashkë, ndërmjet Par- 
tisë dhe popullit. Kështu, pasi të jetë studiuar e gjy- 
kuar, se në Mirditë mund të hapen, për shembull, 
5 ose 10 mijë hektarë toka të reja, duhen bërë llogaritë 
e duhet studiuar me kujdes se sa tokë mund të hapen 
me fuqinë tuaj punëtore, kurse për tjetrën, që s'ka 
mundësi të bëhet në këtë rrugë, Partia dhe Qeveria do 
të mendojnë t'ju dërgojnë traktorë, me të cilët do të 
spastroni pyjet nga drurët dhe nga shkurret. E gjithë 
kjo punë duhet të organizohet mirë e të ndahet me 
plan të detajuar në vite, kështu, të përcaktohen që më 
parë sa toka duhen hapur sivjet, sa mot, sa pas tre 
vjetësh e kështu me radhë, pas pesë ose pas dhjetë 
vjetësh. 

Duke menduar e duke punuar kështu, me spastri- 
min e pyjeve nga shkurret, Mirdita do të bëhet, ashtu 
siç ëndërron populli, siç thotë Partia. Do të hapen me 
mijëra hektarë toka të reja, të cilat do të punohen me 
traktorë, do të ndërtohen hauzet për t'i ujitur, do të 
shtohet kështu prodhimi i drithërave, i pasurive të 
mëdha pyjore, i bagëtive, do të hapen më shumë shko- 
lla e kurse, ku njerëzit do të mësojnë për të zhvilluar 
më tej, përveç industrisë, edhe bujqësinë, blegtorinë 
dhe pyjet. 

Dëshiroj të them se pyjet nuk duhet t'i lëmë, siç 
janë sot, por t'ua ndërrojmë pamjen, të ngremë brenda 

tyre sharra për të prodhuar lëndë ndërtimi, me kritere 
të caktuara të kullotim në to bagëti, të rritim kafshë 
për gjueti, bimë industriale e mjekësore, në mënyrë që 
të gjitha këto pasuri t'u sjellin Shqipërisë dhe juve të 
ardhura të tjera gjithnjë e më të mëdha. Këto tani 
mund të duken si ëndrra, por ato do t'i bëjë të gjitha 
populli shqiptar, pra, edhe populli i Mirditës, i udhë- 
hequr nga Partia. 

Në rrethin tuaj, nga një anë, po zhvillohen me 
ritme të shpejta industria dhe minierat, që kanë një 
të ardhme të shkëlqyer, sepse prej tyre, me forcën e 
punës dhe të mendjes të klasës punëtore, nxirren e 
do të nxirren sasi të mëdha bakri. Gjithashtu, po 
zhvillohet e po konsolidohet rendi kooperativist, me- 
gjithëse disa ekonomi janë akoma në fazën e parë të 
jetës së tyre. Pra, vihet detyrë për zhvillimin e më- 
tejshëm të bujqësisë socialiste, për të cilën duhet të 
vëmë të gjitha forcat. Të punojmë që bujqësinë ta 
çojmë përpara dhe me ritëm më të shpejtë, sepse edhe 
kjo ka për Mirditën perspektivë të madhe në të ardh- 
men, realizimin e së cilës duhet ta studiojmë dhe ta 
përgatitim me kujdes. 

Realizimi i detyrave të planit pesëvjeçar në rre- 
thin tuaj për zhvillimin e minierave, të industrisë dhe 
të bujqësisë, me sa jam në dijeni dhe siç më informuan 
shokët e Partisë, si dhe punëtorët e kooperativistët, me 
të cilët u poqa në ndërmarrjet e kooperativat që vizi- 
tova, është në rrugë të mirë. Plani i këtij viti në mi- 
niera dhe në industri jo vetëm do të realizohet, por 
do të tejkalohet. Plani i prodhimit bujqësor, gjithashtu, 
do të realizohet, bile shumë kooperativistë më infor- 

muen se gruri paraqitet i mirë. Për grurin tani nuk 
synohet më në realizimin e planit, por në tejkalimin 
e tij. Prandaj përpiquni ta arrini këtë objektiv dhe 
kam besim të plotë se do të dilni faqebardhë. 


Shoqe dhe shokë, 


Nga sa jam në dijeni dhe siç u informova, në koo- 
perativat tuaja bujqësore gratë përbëjnë shumicën e 
forcave të punës dhe kjo për arsye se një pjesë e mirë 
e burrave punojnë në miniera. Ky realitet është shumë 
i bukur, shumë i mirë. 

Gratë mirditore janë një forcë e madhe revolucio- 
nare për kooperativat, që ju të gjithë, sidomos burrat, 
duhet ta vlerësoni lart dhe ta nderoni, sepse gruaja 
është me të vërtetë një pjesë e madhe, e lavdishme 
e popullit shqiptar. Në të kaluarën ajo ka vuajtur 
shumë, më shumë nga burrat, sepse mbi të ushtrohej 
shfrytëzim i dyfishtë, edhe nga regjimet e klasat shty- 
pëse, edhe nga vetë burrat, pra, ajo trajtohej jo e ba- 
rabartë me ta, por si rob. 

Që me lindjen e Partisë, situata për gruan ndry- 
shoi. Menjëherë pas Çlirimit ajo u vu në vendin që me- 
riton dhe puna e përpjekjet për përparimin e saj po 
ecin gjithnjë përpara. Kjo nuk ishte e lehtë të reali- 
zohej, sepse kishim të bënim me mendime e koncepte 
të rrënjosura brez pas brezi, që, për qindra e mijëra 
vjet me radhë, ishin bërë si ligje të pashkruara, të 
ngulitura thellë në kokën e njerëzve. Këta mendonin 
se gruaja qëndron më ulët, prandaj kundër saj mund 

të bëhej çdo gjë, deri edhe të shitej si kafshë, të rri- 
hej apo, më keq, të vritej. Partia nuk mund të pajto- 
hej me një gjendje të tillë, të trashëguar nga e kalua- 
ra, në qëndrimin ndaj gruas, prandaj ajo ka luftuar 
dhe lufton vazhdimisht për zhdukjen e zakoneve të 
këqija, që poshtërojnë gruan shqiptare. Mbeturinat që 
ekzistonin në trajtimin e gruas duheshin spastruar me 
fshesë të madhe, porosiste Partia, sepse ato pengojnë 
edhe përparimin e Shqipërisë, edhe mirëqenien eko- 
nomike të vendit, edhe dashurinë dhe unitetin e fa- 
miljes. Për këtë qëllim, Partia iu drejtua popullit edhe 
një herë kohët e fundit dhe i bëri thirrje për mbroj- 
tjen e të drejtave të gruasi, për të dërrmuar ligjet e 
zakonet e vjetra të Kanunit, që rëndonin mbi të. Gru- 
an ta keni shoqe të jetës në familje dhe në punë, sho- 
kë mirditorë, me të të qani hallin, të punoni bashkë, 
të rroni si duhet, të ndihmoni e të respektoni shoqi- 
-shoqin. 

Edhe vajzën ta doni me gjithë shpirt dhe ta ndih- 
moni kur ka ndonjë hall, ta dëgjoni me vëmendje, të 
mësoni e të kuptoni drejt çfarë do e ç'mendon ajo. 
Kur vajza shfaq një dëshirë të mirë e të drejtë, ba- 
bai, nëna ose vëllai nuk ka pse ta pengojnë dhe nuk 
duhet t'i imponojnë asaj dëshirat e tyre, aq më tepër, 


1 Në fjalimin e vet të 6 shkurtit 1967 -Revolucionarizimi i 
mëtejshëm i Partisë dhe i pushtetit-, shoku Enver Hoxha, ndër 
të tjera, tha: “Gjithë Partia dhe vendi duhet të nerihen më 
këmbë, të djegin me zjarr zakonet prapanike e t'i këputin ko- 
kën cilitdo që merr nëpër këmbë ligjin e shenjtë të Partisë për 
mbrojtjen e të drejtave të grave dhe të vajzaver. (Shih: Ve- 
pra, vëll. 35, £. 4) 


238 ENVER HOXHA 


ta detyrojnë të bëjë si thonë ata. Po të ngjasë një 
gjë e tillë nuk është e drejtë dhe Partia nuk e lejon 
këtë, ndryshe, qoftë vajzës, qoftë gruas, i heqim li- 
rinë. I vjen mirë ndonjë burri kur sheh se dikush po 
i ha të drejtën” Sigurisht jo, prandaj e ndjek çështjen, 
nuk pranon që tjetri, kur nuk ka të drejtë, të ndër- 
hyjë për këtë ose për atë punë që i takon këtij dhe 
që do ta zgjidhë si mendon vetë. 

Ne nuk kemi të drejtë, vëllezër dhe motra, të 
ndërhyjmë në dëshirat e të rinjve e të rejave, kur ato 
janë të pastra, të drejta, sipas mësimeve të Partisë, 
bile ne duhet t'i inkurajojmë ata të ecin në këtë rru- 
gë. Kjo nuk do të thotë që, kur i riu ose e reja bën 
ndonjë gabim, ose kur ndonjëri nuk është në rrugë të 
drejtë, babai dhe nëna të mos e kritikojnë. Jo, në qof- 
të se prindërit nuk e Kritikojnë në një rast të tillë, 
bëjnë gabim, ashtu sikurse bëjnë gabim kur nuk ua 
plotësojnë dëshirat e mira dhe të ligjshme. 

Te pruaja e fshatit ju keni një forcë të madhe 
përparimtare. Unë i kam parë vetë gratë e vajzat mir- 
ditore në konferenca, në kongrese e në kurse dhe ju 
them sinqerisht se ato dallohen për zgjuarsinë, për zo- 
tësinë e për vendosmërinë e tyre. Këto cilësi ato nuk 
i tregojnë vetëm në kongrese, në konferenca e në aksio- 
ne, por edhe në shtëpinë e tyre, në punët e përditshme. 
Prandaj, shokë, i ndihmoni nënat, gratë, vajzat e mo- 
trat tuaja në kooperativa, i ndihmoni të mësojnë dhe 
të edukohen çdo ditë e më mirë, i mbroni ato nga lla- 
fazanët, nga njerëzit me mendime të vjetra, të cilëve 
nuk u pëlqen që gruaja të bëhet brigadiere, të bëhet 
skuadërkomandante, të bëhet sekretare partie etj. Lu- 

ftoni pa mëshirë kundër atyre që bëjnë një mijë e një 
shpifje, duke përshpëritur sa andej-këtej se filania 
shkoi me atë ose me këtë. Njerëz të tillë jo vetëm nuk 
ia duan të mirën gruas që marrin nëpër gojë, por nuk 
u duan të mirën as Partisë, as Shqipërisë, as socia- 
lizmit. 

Në qoftë se shoqen Martë ILleshil c kanë zgjedhur 
sekretare të organizatës-bazë të Partisë në Orosh, ko- 
munistët nuk e kanë bërë këtë për sytë € saj të bukur, 
por sepse ajo është një komuniste e zgjuar, e vendosur, 
e papërtuar, që e gjen kudo, që nuk e zë gjumi për 
çështjen e Partisë dhe të popullit, prandaj shkon te 
kooperativistët, qan hallet me ta, me burrat e me gra- 
të, bisedon me njërin dhe me tjetrin për zgjidhjen e 
problemeve etj. Gjersa është sekretare e organizatës- 
-bazë të Partisë, si e tillë ajo do të takohet medoemos 
me njerëzit, burra ose gra qofshin, do të bisedojë me 
ta. Kur njëri i drejtohet asaj për një problem, ajo ulet 
e bisedon me të shtruar. Mirëpo ndonjë i lig përgjon 
nga vrima se kush u takua me Martën. Mund të ndo- 
dhë që asaj t'i venë për të biseduar edhe 20 veta në 
ditë, sepse drejtohen tek ajo si te njeriu i Partisë, se 
ajo është komuniste, është bijë e ndershme e popullit, 
kurse është i poshtër ai që përgjon nga vrima dhe shpif. 
Një i tillë është njeriu i priftit, dallaveraxhi dhe intri- 
gant. I luftoni, shoqe dhe shokë, këta njerëz të këqij, 
që kërkojnë, me një mijë mënyra, të njollosin njerëzit 
tanë më të mirë dhe vijën e drejtë të Partisë, që kër- 
kojnë të prishin të ardhmen e bukur që po ndërton 
populli shqiptar. 

Vëllezër dhe motra, shokë punëtorë, minatorë dhe 

metalurgë që punoni në miniera e në fabrika, mos i 
nënvleftësoni gratë, motrat dhe vajzat tuaja, që pu- 
nojnë nëpër kooperativa, sepse ato janë një forcë e 
madhe për kooperativën dhe për atdheun. Ato janë 
trimëresha, prandaj bëhuni ndihmësit kryesorë të tyre, 
çoni në fshat e në familjet tuaja fjalën e Partisë, fry- 
mën e klasës punëtore, në mënyrë që kooperativat 
tuaja në Mirditë të ecin përpara me ritëm më të shpej- 
të, të ngrihen në to niveli politik, ideologjik, kulturor 
dhe mirëqenia ekonomike e kooperativistëve. 
Zhvillimi i ekonomisë në vendin tonë ka bërë për- 
parime të mëdha, por kjo nuk duhet të na kënaqë. Me- 
gjithëse kemi bërë përparime në të gjithë sektorët. në 
atë të bujqësisë, në Mirditë, jemi akoma më prapa. 
Ju, shokë dhe shoqe, mos mendoni vetëm për btkën, 
të cilën medoemos duhet ta shtoni dhe ta siguroni plo- 
tësisht, por në kooperativat bujqësore duhet të rritni 
edhe lopën, të cilën pothuajse nuk e njihni fare. Ju 
tani preferoni më mirë dhinë dhe delen, sepse për to 
keni troje të përshtatshme, por, krahas tyre, punoni 
që të përgatitni mundësi edhe për lopën, sepse një lopë 
jep qumësht sa për 30 dhi ose sa për 40 dele bashkë. 
Dikush mund të thotë, vallë mund të mbahen lopë të tilla 
në Mirditë” Po, mund të mbahen. Shkoni shikoni sta- 
llën e lopëve të Minierës së Kurbneshit dhe do të më- 
soni se atje, në mes të maleve, merren nga secila lopë 
2 000 litra qumësht në vit, bile, po përpiqen për të ma- 
rrë më shumë. Kur i rritin atje thellë, në një zonë të 
ftohtë, përse të mos rriten lopë në të gjitha koopera- 
tivat e rrethit tuaj” Mundësitë ekzistojnë kudo, edhe 
te ju, prandaj filloni të mendoni qysh tani për zhvi- 

Mimin e lopës, ashtu siç mendoni edhe për kaun. Ju 
keni punuar mirë për të siguruar qetë e punës dhe për 
këtë jeni për t'u lavdëruar. Edhe në të ardhmen vazh- 
doni në këtë rrugë, se terreni i Mirditës është malor, 
prandaj dhe qetë janë të nevojshëm për bujqësinë. 
Bile, edhe kur të keni më shumë traktorë, prapë du- 
het të vazhdoni t'i rritni qetë, sepse do t'ju duhen. 
Dhe krahas qeve duhet të filloni sa më parë punën 
Për rritjen dhe për përmirësimin e lopës. 

Kooperativat dhe ndërmarrjet bujqësore të Jugut, 
në frymën ec solidaritetit vëllazëror, ju dhuruan një 
numër lopësh, por ato janë akoma shumë pak, në kra- 
hasim me mundësitë dhe me nevojat e mëdha që keni 
këtu. Prandaj merreni seriozisht këtë problem. Kërkoni 
për këtë qëllim nga Qeveria t'ju dërgohen damazë të 
racës dhe ne andej nga qendra duhet të bëjmë çmos 
t'jua plotësojmë këtë në mënyrë që, dalngadalë, në bazë 
të një planifikimi dhe brenda një kohe të caktuar, të 
krijohen tufa lopësh në numër të mjaftueshëm në të 
gjitha kooperativat e rrethit tuaj. Kështu, pra, punoni 
të shtoni edhe numrin c lopëve dhe, tok me shtimin e 
sipërfaqeve të tokave të reja, do të dalë vetvetiu ne- 
voja që delet e dhitë të pakësohen, sepse pyjet e shku- 
rret, ku ato kullotin tani, do të pakësohen pas hapjes 
së këtyre tokave. 

Çështja tjetër që dëshiroj t'ju them, shoqe dhe 
shokë, lidhet me përmirësimin e mënyrës së ushqimit. 
Ushqimi i rregullt i njeriut nuk përbëhet vetëm nga 
buka dhe nga mishi. Natyrisht, mishi duhet të përdo- 
ret në ushqim e jo vetëm një herë në muaj ose në 
dy javë, por më shpesh, dhe të gjithë ne duhet të për- 

dorim çdo ditë, në radhë të parë, zarzavatet, të cilat 
janë shumë të nevojshme për trupin e njeriut. Tani që 
populli ha më shumë zarzavate, njerëzit jo vetëm nuk 
vdesin në moshë të re si përpara, por jeta e tyre, për- 
kundrazi, është rritur mesatarisht mbi 65 vjet. Në të 
kaluarën njerëzit në Shqipëri jetonin mesatarisht 35- 
-40 vjet. Atëherë edhe fshatari tridhjetëvjeçar të du- 
kej sikur ishte plak dhe kjo, sepse jetonte në kushte 
të vështira dhe ushqehej keq, bile nuk kishte ç'të hante. 

Ushqimi ka rëndësi të madhe për organizmin e 
njeriut. Kur njeriu punon, energjitë e tij konsumohen, 
prandaj duhen zëvendësuar. Në qoftë se këto energji 
nuk zëvendësohen me ushqim, atëherë ai vdes shpejt. 
Por, për të zëvendësuar energjitë e harxhuara, trupii 
njeriut ka nevojë për ushqime të shumëllojshme jo 
vetëm për bukë e për mish, po edhe për zarzavate të 
ndryshme, si: për domate, patëllxhanë, bamje, kastra- 
veca, angjinare etj., etj., shumë nga të cilat ju nuk 
i mbillni fare, bile disa prej tyre nuk i njihni, nuk 
ua dini as emrat. Këto ushqime janë të domosdoshme 
për jetën e njeriut. Prandaj po ju drejtohem juve, vë- 
llezër dhe motra të Mirditës, që fjalën e Partisë nuk 
e bëni dy, të interesoheni seriozisht edhe për këto pro- 
bleme, të gjeni e të mbillni farë zarzavetesh të të gji- 
tha llojeve. Kjo nuk është punë e vështirë. Në fillim 
mbillni 2-3 dynym, i rritni dhe i provoni si rriten. Pas- 
taj dërgoni cucat në kurse që të mësojnë si duhen ga- 
tuar Zarzavatet dhe, më pas, pa dyshim, do të provoni 
sa të mira janë, sa të shijshme do të bëhen dreka dhe 
darka juaj. Kur të ktheheni të lodhur nga puna dhe 
të hani një gjellë të tillë, do të provoni jo vetëm shijen 

e saj të mirë, por, duke marrë këto ushqime të nevoj- 
shme, do të fitoni edhe forca të reja e të nesërmen 
do të shkoni në punë me energji të shtuara. 

Partia jua rekomandon këto për të forcuar shënde- 
tin tuaj, për të përmirësuar e për të zbukuruar jetesën. 
Këto ushqime ne duhet medoemos t'i prodhojmë dhe 
t'i përdorim, se kanë rëndësi të madhe për jetesën e 
popullit, prandaj jam i sigurt se organizata e Partisë 
e rrethit tuaj do të kujdeset që këto detyra të zbatohen 
nga ju. Kështu, kur të kaloj ndonjëherë tjetër nga 
Proseku ose në ndonjë kooperativë tjetër, besoj se do 
të shoh tokë të mbjellë me zarzavate dhe mund të ta- 
koj në rrugë njerëz, që marrin nga furra tava të ga- 
tuara shijshëm me zarzavate: me domate, me bamje, 
me patëllxhanë etj. Sigurisht, të gjitha këto detyra 
nuk kryhen në një ditë, por duhen parashikuar dhe du- 
hen planifikuar, pse realizimi i tyre i plotë kërkon 
punë të vazhdueshme dhe organizim të fortë. 

Edhe një porosi tjetër kisha për ju dhe kam be- 
sim se do ta plotësoni. Duke iu përgjigjur thirrjes së 
Partisë, nga Mirdita dhe nga malësitë e tjera të Veriut, 
grupe malësorësh shkuan në fshatrat e Jugut të Shqi- 
përisë. Ata ndenjën atje deri një muaj e gjysmë së 
bashku me motrat e vëllezërit e tyre kooperativistë të 
Jugut. Bashkë me ta punuan, kuvenduan, kënduan, 
festuan e gëzuan si një familje dhe, më në fund, që të 
dy palët u ndanë nga njëra-tjetra me ndjenja të mëdha 
gëzimi e miqësie, që nuk i kishin njohur kurrë më pa- 
rë. Tani u vjen radha kooperativistëve të Jugut të vij- 
në këtu. Jam i bindur se te ju ata do të gjejnë po atë 
ngrohtësi, bile edhe më të madhe, që gjetët ju tek ata. 

Me këtë rast dëshiroj t'ju jap një këshillë që të mos bini 
edhe ju në atë gabim që ranë ata të Jugut, të cilët, kur 
pritën miqtë nga Veriu, bënë shpenzime të tepërta dhe 
miqtë, me të drejtë, i kritikuan për këtë. Prandaj, kur 
të vijnë te ju miq nga kooperativat e Vlorës, të Kor- 
çës, të Gjirokastrës etj., të përgatitni nga ato ushqime 
që hani edhe vetë. Miqtë do të mjaftohen me dashu- 
rinë dhe me ngrohtësinë tuaj të pastër dhe të jeni të 
sigurt se do të mbeten jashtëzakonisht të kënaqur nga 
miqësia dhe nga gjithçka që do të mësojnë prej jush. 

Partia kishte një qëllim të madh politik kur i 
organizoi këto vizita. Shokëve të Partisë, qoftë atyre 
të Veriut, ashtu edhe të Jugut, u sugjerova që në këto 
ekipe të marrin pjesë edhe kooperativistë të moshuar, 
mundësisht nga ata që s'kanë dalë kurrë nga fshati, me 
qëllim që të shkëputen një herë nga jeta e ngushtë e 
fshatit dhe e kullës së tyre e të shohin ç'është Shqipëria, 
ç'bën populli shqiptar, ç'bën Partia, ç'ka ndërtuar ajo, 
të shohin fabrikat e uzinat e shumta që janë ngritur, 
fushat e bukura të atdheut, rrugët që po zgjaten ane- 
mbanë, hekurudhat, hidrocentralet e çdo gjë tjetër dhe 
t'u bëhet zemra mal. Është e natyrshme se, sado që 
t'i përshkruash me fjalë gjithë këto vepra, të shkruash 
për to nëpër gazeta, nuk ke mundësi t'i përfytyrosh 
qartë, ashtu siç janë në realitet, sepse është ndryshe 
kur i shikon me sy. 

Sigurisht, koha prej një muaj e gjysmë, që malë- 
sorët e Veriut ndenjën pranë vëllezërve të tyre në 
Jug ishte e shkurtër, por e vlefshme dhe u shërbeu 
atyre të shohin e të mësojnë shumë gjëra që s'i dinin. 
Partia e bëri këtë, shokë, që t'i ndihmojë kooperati- 

vistët, në radhë të parë, të mendojnë politikisht, pas- 
taj edhe për të dalë nga rrethi i ngushtë i familjes 
dhe i fshatit, nga jeta e vetmuar, për të parë më mirë 
atdheun e tyre e për të mësuar më shumë, për të for- 
cuar dashurinë dhe unitetin me njëri-tjetrin, pse kë- 
shtu s'ka armik që të na thyejë. 

Tani dua të flas pak edhe për kullat, për shtëpitë 
tuaja. Dje vizitova kooperativën e Perlatit dhe vura 
re se shtëpitë janë ndërtuar shumë larg njëra-tjetrës. 
Kështu, besoj unë, larg i keni edhe në fshatrat et tjera. 
Një gjendje e tillë në të kaluarën ka qenë e shpje- 
gueshme, sepse të tilla ishin kushtet. Fshatari hapte 
një copë tokë atje ku gjente dhe kur e lejonte bajrak- 
tari e, megjithëse me vështirësi të mëdha, ndërtonte 
kullën e vet. Por tashti kushtet kanë ndryshuar, kanë 
ndryshuar, në radhë të parë, vetë njerëzit, por edhe 
tokat nuk janë si përpara, ato u bashkuan në koo- 
perativë dhe sipërfaqja e tyre vjen gjithnjë duke u 
shtuar. Tani na del problemi, ç'do të bëjmë me këto 
kullat Do t'i lëmë të shpërndara si përpara” Po, a 
mund të grumbullohet i tërë Perlati në një vend2 Të 
thuash një gjë të tillë pa e studiuar mirë më parë, 
nuk do të ishte e drejtë. Prandaj vetë populli, nën 
kujdesin e Partisë, ta studiojë këtë problem dhe pas- 
taj të vendosë që shtëpitë të grumbullohen qoftë edhe 
në tre ose në katër vende, duke llogaritur që edhe 
tokat të jenë afër me grupet e shtëpive që do të ndër- 
tohen. Kështu mund të bëjnë edhe fshatrat e tjera. 

IPërse është më mirë që të grumbullohen së toku 
shtëpitë e fshatrave2t E para që njerëzit të jenë ba- 
shkë, sepse socializmi kërkon që të rrojmë në shoqëri, 

të rrojmë si vëllezër, jo larg e të veçuar si më parë, 
po sa më afër e në miqësi të ngushtë me njëri-tjetrin. 
Këtë e kërkon interesi i përgjithshëm, që socializmi 
e ka vënë mbi interesin personal, e kërkon interesi i 
Shqipërisë, i mbrojtjes së atdheut që fshatarët të rroj- 
në sa më të bashkuar, si për kohë të mira, ashtu edhe 
për kohë të vështira. Grumbullimi forcon miqësinë 
dhe shoqërinë. Kështu, njeriu, pas punës, në kohën e 
pushimit, sidomos në stinën e dimrit, dëshiron të ve- 
jë në shtëpinë e një shoku të tij kooperativist, te një 
mik apo te fisi i tij dhe të bisedojë për diçka. Mirëpo 
si të vejë ai në dimër, kur shoku a miku e ka shtëpinë 
një orë larg” Ndryshe do të jetë kur shtëpitë të jenë 
afër, atëherë ka mundësi që njerëzit të venë më lchtë 
te njëri-tjetri për të shkëmbyer një mendim, për të 
kënduar bashkë gazetën, për të dëgjuar radion etj., etj. 

Veç këtyre, ju e dini tashmë vendimin që ka ma- 
rrë Partia për elektrifikimin e të gjitha fshatrave të 
Shqipërisë. Lidhur me këtë çështje dua t'ju them se 
një rol të madh revolucionar po luani ju, mirditorët, 
sepse, që të shkojë drita elektrike nga një vend në 
tjetrin, duhen tela. Mirëpo pa bakrin, që e nxirrni dhe 
e përpunoni ju, s'ka tela, prandaj elektriku s'mund të 
çohet në asnjë vend. E shihni, pra, se edhe në këtë 
çështje ju jepni kontribut të madh dhe jeni si pishtarë” 
Pra, pishtarë me Bardhok Bibën gjatë Luftës Nacional- 
çlirimtare, pishtarë për arsimin, në vitet e para pas Çli- 
rimit me Ndrec Ndue Gjokën, pishtarë, më vonë, me 
katër heroinat që punuan për ndërtimin e hekurudhave, 
pishtarë po bëheni edhe sot për elektrifikimin. Mirëpo 
të çosh dritën elektrike në fshatrat tuaja, ku kullat ja- 

në me kilometra larg njëra-tjetrës, kjo kushton shumë, 
kurse, po të jenë shtëpitë të grumbulluara, shpenzimet 
janë më të pakta dhe puna bëhet më shpejt. 

Por nuk është vetëm çështja e elektrikut që na 
imponon t'i ndërtojmë fshatrat të përqendruara, Partia 
ka vendosur që së shpejti në vendin tonë të ndërto- 
het qendra e televizioniti, Nuk do të jetë larg dita kur 
në vatrën e kulturës të çdo fshati të ketë së paku nga 
një aparat televizorit, Atëherë, në mbrëmje, pas punës, 
kooperativistët, sipas dëshirës e sidomos rinia, mund të 
venë të ndjekin punimet e një konference që bëhet, të 
shohin një film ose një ndeshje futbolli që zhvillohet 
në Tiranë, për shembull, midis skuadrave -Dinamo- 
dhe -Partizanir- etj. Edhe në një rast si ky, kur ne je- 
mi mbledhur në këtë miting, nëpërmjet televizionit 
mund të na shohin e të na dëgjojnë edhe kooperati- 
vistët e Konispolit. Kështu, ju do të shikoni edhe djem- 
të e cucat tuaja vullnetare në hekurudhë, pa qenë ne- 
voja që babai dhe nëna të ngrihen e të venë gjer atje 
për t'i parë. Pra, kur të ngremë qendrën e televizionit, 
ju mund t'i shikoni aksionistët që nga vatra juaj e kul- 
turës, t'i dëgjoni kur të flasin e të tregojnë për punën, 
për jetën atje, për shëndetin etj. Por që t'i ndiqni kë- 
to duhet medoemos që shtëpitë e fshatit të jenë të gru- 
mbulluara, sepse është e vështirë të ketë çdo kullë tele- 
vizor, ose që fshatari të shkojë dy orë larg për të pa- 


1 Qendra e televizionit shqiptar filloi transmetimet në 
nëntor 1971, 

2 Në vitin 1982, në rrethin e Mirditës kishte televizorë në 20 
shtëpi e vatra kulture dhe 520 televizorë të tjerë në familje të 
kooperativistëve. 

rë një shfaqje televizive në vatrën e kulturës. Në ku- 
shte të tilla si tani, ai mund të vejë shumë-shumë një 
herë në javë, po jo çdo mbrëmje. 

Grumbullimi i shtëpive, pra, është një punë me 
interes të madh shoqëror, politik, ideologjik, ekonomik 
dhe që ndikon në përmirësimin e jetesës. Prandaj sa 
të jetë e mundur, në një kohë të përshtatshme, sido- 
mos kur ndonjëri ndërton shtëpi të re, e këshilloni që 
ta ngrejë në qendër të fshatit. Lidhur me këtë është 
mirë të mendoni për hartimin e një plani të caktuar. 
Jo vetëm këto, po edhe ato shtëpi që sot janë larg, me 
plan dhe brenda një kohe të caktuar, gjithashtu, të 
ndërtohen gradualisht në qendër të fshatit. Këtë punë 
ju duhet ta bëni bashkërisht. Gjithë kooperativistët 
në këto raste të ndihmojnë njëri-tjetrin, të marrin gu- 
rët e trarët në krahë dhe brenda 15 ditëve të ndër- 
tohet shtëpia e fshatarit jo në vendin ku ishte, po në 
qendrën e caktuar. Mund të bëhet një gjë e tillë” Në 
kushtet c socializmit, kur njerëzit rrojnë e punojnë të 
bashkuar si vëllezër, me siguri mund të bëhet. 

Përshtypjet e mia, nga kontaktet që mora me ju, 
me minatorët, me metalurgët e me kooperativistët e 
Mirditës do të jenë të pashlyeshme, ato nuk kam për 
t'i harruar kurrë dhe do t'ua transmetoj edhe shokëve 
të Komitetit Qendror të Partisë dhe të Qeverisë. Unë 
kam besim të madh se populli i mrekullueshëm i Mir- 
ditës do të vërë të gjitha forcat që organizatën e Par- 
tisë këtu në rreth ta kalitë, ta bëjë me të vërtetë pa- 
rarojë, do të punojë që në Parti të futen njerëzit më të 
mirë, më të ndershëm, më të vendosur të klasës pu- 
nëtore, të kooperativistëve dhe të inteligjencies së po- 

pullit trim të rrethit tuaj. Por që organizata e Partisë 
e rrethit të jetë e fortë, vetë anëtarët e Partisë duhet 
t'i kuptojnë drejt dhe t'i zbatojnë me rreptësi nor- 
mat e Partisë dhe të mos kursehen për popullin, të 
jenë të lidhur me të, të jenë të sinqertë, të mos i 
fshehin gjë, të kërkojnë kurdoherë mendimin e tij për 
çdo problem, t'i dëgjojnë me vëmendje fjalën dhe pro- 
pozimet e tij. 

Çdo komunist duhet të punojë gjithë jetën pa u 
kursyer për popullin. Partia na mëson që komunistit 
kurrë të mos i rritet mendja. Në qoftë se ndonjë bë- 
het fodull, bëhet kryelartë apo gënjen, atëherë dijeni 
se ai s'mund të jetë komunist, prandaj duhet hequr 
nga Partia, se nuk e meriton. Komunisti duhet të jetë 
i thjeshtë, i ndershëm, i vendosur e punëtor, i lidhur 
ngushtë me popullin. Komunisti duhet të mendojë kur- 
doherë përgjegjësinë e madhe që ka, të kuptojë qartë 
se me ndjenjat e popullit nuk mund të luhet, të me- 
ndojë, siç thotë fjala e urtë e popullit, shumë herë, pa 
të presë një herë. Vetëm duke punuar kurdoherë drejt, 
Partia fiton besimin e madh të popullit dhe arrin të 
krijojë dhe ka krijuar një unitet të çeliktë me të, saqë 
sot s'ka forcë ta dëmtojë. 

Nuk përjashtohet, në ndonjë rast të rrallë, që 
ndonjë komunist bën veprime të këqija, bën hilera. 
Njerëzve të tillë Partia jonë ua tregon shpejt vendin. 
Në mos sot, nesër, është e pamundur që këta të mos 
zbulohen, sepse forca e Partisë dhe e popullit është e 
madhe. 

Populli i Mirditës ka një organizatë partie të mirë, 
këtu ka komunistë luftëtarë, por edhe ju punëtorë e 

kooperativistë i ndihmoni ata që të bëhen akoma më 
të mirë, E keni ju në dorë t'i kalitni komunistët. Kjo 
bëhet kur i ndihmoni ata, kur u vini në dukje çdo të 
metë. Kur e shikoni që një komunist punon mirë, mos 
ia rritni mendjen, por ndihmojeni që të punojë edhe 
më mirë. Po në rast se një komunist bën gabime, mos 
ia fshihni, mos ia mbuloni, përkundrazi, ia thoni hap- 
tazi dhe mos kini frikë nga kurrkush. Njeriu që ka të 
drejtë, kurrë të mos ketë frikë të kritikojë cilindo, pa 
druajtje. Partia jonë është Partia e drejtësisë. Kushdo 
që ka të drejtë të mos kujtojë se është i vetmuar dhe 
të .mos ngurrojë ndaj një personi me pozitë. Ai duhet 
të dijë se me të janë e gjithë Partia, i gjithë populli. 
Kurse kur një njeri nuk ka të drejtë, kur punon me 
hile, kur ka qëllime të këqija dhe bën dallavere, të 
jetë i sigurt se shpejt ose vonë do të zbulohet, pastaj 
le të bërtasë se si hëngrën hakën-. Kur një komunist 
është fodull dhe nuk është i thjeshtë, do të thotë se 
tek ai ka diçka që nuk ecën, ka një të metë, të cilën, 
të tjerët, duhet t'ia thonë që të përpiqet ta ndreqë. 
' Unë kam bindjen e plotë se organizata e Partisë 
e rrethit tuaj në të ardhmen do të kalitet e do të bë- 
het më e fortë. Në zgjedhjet e ardhshme të Partisë ne 
presim me gëzim të shohim që në komitetin e Partisë 
të rrethit dhe në byronë e tij të zgjidhen akoma më 
shumë nga bijtë tuaj, sidomos minatorë e metalurgë. 
Tani dua t'ju flas pak për gjendjen në vendin tonë 
në përgjithësi. Pozitat e brendshme politike dhe eko- 
nomike të Shqipërisë janë jashtëzakonisht të shëndo- 
sha. I tërë populli është më këmbë, në një ngritje 
revolucionare të paparë, i qartë politikisht dhe i lidhur 

në çdo gjë me Partinë. Populli ynë ka përqafuar të 
gjitha direktivat politike, ideologjike dhe ekonomike të 
Partisë dhe po i vë në jetë me hov të madh revolu- 
cionar në çdo sektor, në industri, në bujqësi, në ar- 
sim etj. 

Në sektorin e industrisë, të minierave c të ndër- 
timeve planet e shtetit po tejkalohen me sukses. Re- 
volucioni tekniko-shkencor çdo ditë e më mirë bëhet 
pronë e masave të gjera punonjëse dhe po jep rezul- 
tate të mëdha. Kështu, po shtohen reparte e linja të 
reja në fabrikat ckzistuese, bëhen propozime për kriji- 
min c fabrikave e të makinave të ndryshme të reja, të 
ndërtuara me forcat tona, si dhe në shumë drejtime të 
tjera, të cilat kanë një rëndësi të madhe për vendin 
tonë. 

Edhe në bujqësi punët na shkojnë mirë. Detyrat 
e planit të katërt pesëvjeçar për hapjen e tokave të 
reja po realizohen, bile shumë rrethe i kanë realizuar 
qysh tani. Gruri këtë vit, me gjithë vështirësitë e 
mëdha që janë krijuar nga ngricat e dimrit dhe nga 
thatësira e kohëve të fundit, paraqitet i mirë. Shiu që 
ra këto ditë në gjithë Shqipërinë, sido që me një çikë 
vonesë dhe, këtu te ju, akoma në sasi të pamjaftuesh- 
me, bëri mjaft mirë. Për grurin plani i shtetit është 
i siguruar, bile shumë rrethe na njoftojnë se do të 
realizojnë planin e brendshëm, sipas të cilit mendohet 
të marrin nga 1,3 e sipërfaqes së mbjellë me grurë e 
1j4 e sipërfaqes së mbjellë me misër respektivisht nga 
30 kv grurë e 40 kv misër për hektar. Ky do të jetë 
një sukses, një inkurajim i madh për fshatarësinë tonë 
kooperativiste, një bazë e mirë edhe për rritjen e 

prodhimit në vitet e ardhshme. Ky sukses i detyrohet 
punës së palodhur të kooperativistëve tanë, të agro- 
nomëve, të brigadierëve e të teknikëve që ditën të kup- 
tojnë drejt dhe t'i vënë në jetë direktivat e Partisë, që 
përpiqen të zbatojnë kodin agroteknik. 

Në qoftë se ne do të arrijmë t'i marrim këto pro- 
dhime, si në grurë, ashtu edhe në misër, bujqësisë 
sonë, për vitet e tjera të këtij pesëvjeçari dhe për pc- 
sëvjeçarin e ardhshëm, i hapen perspektiva të mëdha. 
Rritja e prodhimeve në bujqësi na detyron që qysh 
sivjet të marrim një sërë masash për mekanizim më 
të gjerë të punimeve bujqësoret, sepse, me shtimin e 
prodhimit të grurit, duhen disa makina të posaçme 
për korrje më të shpejtë, të cilat ne do t'i importojmë. 
Atëherë, edhe këtu, në kodrat e Mirditës, do të sjellim 
makina për të korrur më shpejt. Korrja me makina 
dhe në kohë mënjanon firon e drithit, kurse duke ko- 
rrur me drapër, gruri thërmohet, pasi nuk arrijmë ta 
korrim shpejt. Pastaj, edhe kur korret, po të lihet në 
arë pa u transportuar, gjithashtu, ka humbje ngaqë 
thahet tepër, bie përtokë, e hanë zogjtë etj. Prandaj 
na vihet detyrë ta korrim, ta shijmë e ta futim pro- 
dhimin brenda sa më shpejt. Me krahë nuk mund t'ua 
dalim dot gjithë fushave të gjera të Shqipërisë. Duke 
e korrur grurin me makina në fushat ku është mbjellë 
dhe kur ato ujiten, do të krijohet mundësia që, me- 
njëherë pas korrjes, këto të mbillen me misër hamu- 


1 Në vitin 1982 në rrethin e Mirditës 55 për qind e sipër- 
faqes së tokës plugohej me traktor, shirja e grurit u bë 100 
për qind me makinë. 

llor, nga i cili do të marrim një prodhim plus që mund 
të arrijë 23 deri 25 kv për hektar dhe kjo në ato toka 
ku kemi marrë një herë grurë. Shikoni, pra, e tillë 
është perspektiva. 

Përveç grurit, në gjendje të mirë paraqiten edhe 
bimët e tjera bujqësore. Misri tani është mbjellë gati 
kudo, kanë mbetur vetëm disa qindra hektarë që ja- 
në nën ujë, por edhe ato së shpejti do të mbillen. 
Pambuku është mbjellë, gjithashtu, në kushte të mira, 
po kështu edhe lulediclli, duhani etj. Pra, deri tani buj- 
qësia na paraqitet mirë. Prandaj shpresojmë që viti i si- 
vjetëm, ashtu si viti i kaluar, të jetë një vit me rendime- 
nte e me prodhime të mira në industri edhe në bujqësi. 

Edhe në sektorin e arsimit e të kulturës kemi € 
do të kemi edhe në të ardhmen rezultate të mira. 
Për revolucionarizimin e shkollës tani po bëhet kudo 
një punë e madhe. Të gjithë, nxënës, mësues, peda- 
gogë, punëtorë, kooperativistë, nëpunës po diskutojnë 
se si shkolla jonë të bëhet sa më e përshtatshme për 
djemtë dhe për vajzat, për të gjithë punonjësit e ve- 
ndit tonë, që i madh e i vogël të mësojnë në to, që 
njerëzit tanë të bëhen më të ditur, të aftë për veten e 
tyre, për popullin, për shoqërinë, Qëllimi i shkollës 
është që mësimi të jetë jo një stoli, por një armë e 
fuqishme për jetën, që t'i shërbejë njeriut në punë 
për ngritjen e rendimentit të prodhimit, për të krijuar 
bollëkun për popullin. Ne kemi bindjen se bollëkun do 
ta krijojmë patjetër duke punuar dhe duke mësuar, 
sepse populli ynë është punëtor, i etur për mësim e. 
dituri, është popull heroik, i zgjuar, i vendosur, që 
ecën me bindje në rrugën ku e udhëheq Partia për 

ndërtimin e socializmit dhe për ruajtjen me vigjilencë 
të fitoreve të arritura. 

Ruajtja e fitoreve dhe mbrojtja e atdheut janë 
nga detyrat e dorës së parë të popullit tonë. Ushtria 
jonë Popullore është tani më e fortë se kurrë. Oficerët 
dhe ushtarët tanë, rezervistët, mbarë populli, janë 
në çdo moment në gatishmëri të plotë, si një trup i 
vetëm të godasin çdo armik, porsa të jepet sinjali për 
ndonjë kërcënim eventual që mund t'i bëhet atdheut. 

Te ne i gjithë populli është i armatosur. Kjo është 
një karakteristikë e veçantë dhe e natyrshme për ve- 
ndin tonë. Në Shqipëri populli dhe Partia janë një, 
besimi i popullit te Partia dhe i Partisë te populli 
është shumë i madh, i palëkundur. Përgatitja ushta- 
rake dhe stërvitja e çdo individi te ne janë organi- 
zuar në mënyrë të tillë që secili jo vetëm të jetë i pa- 
jisur me armë, po edhe të stërvitet që të bëhet i aftë 
dhe të dijë ta përdorë atë si duhet, të dijë taktikën, 
strategjinë dhe format si të sulmojë e si të mbrohet 
nga armiku, të njohë format e luftës partizane, të njo- 
hë, njëkohësisht, format e luftës moderne, të dijë edhe 
format e luftës që mund të përdorë armiku i mund- 
shëm. 

Kjo situatë e mrekullueshme në vendin tonë u de- 
dikohet mësimeve të Partisë dhe punës së palodhur të 
oficerëve tanë, këtyre bijve heroikë të Partisë dhe të 
popullit, që kanë dalë nga shkolla e madhe e Luftës 
Nacionalçlirimtare dhe nga shkollat që hapëm pas Çli- 
rimit. Ata kanë përvetësuar si duhet artin ushtarak 
të popullit dhe këtë po ua mësojnë tani, në forma të 
ndryshme, të gjithë të rriturve, burra e gra e, sido- 

mos, të rinjve € të rejave. Këto forma ne do t'i per- 
feksionojmë akoma, do t'i bëjmë edhe më të mira e 
më të efektshme, si për oficerët e ushtarët, ashtu edhe 
për rezervistët. Kështu, ato do të pëlqehen më tepër 
dhe do të përvetësohen më shpejt prej ushtarëve, ofi- 
cerëve dhe rezervistëve, të cilët pas kësaj do të da- 
lin më të fortë, më të edukuar e më të gatshëm nga 
sa kanë qenë më parë. 

Situata në botë, shoqe dhe shokë, zhvillohet kur- 
doherë në favorin tonë, në favorin e forcave revolu- 
cionare të popujve dhe në dëm të imperialistëve, të 
kapitalistëve dhe të revizionistëve modernë. 

Imperialistët amerikanë janë në krye të të gjithë 
reaksionit botëror, në luftë kundër socializmit dhe ku- 
ndër lirisë e pavarësisë së popujve, ndërsa revizionistët 
modernë sovjetikë janë vënë në krye të revizionistëve 
të vendeve të ndryshme, duke u shërbyer me zell im- 
perialistëve. Imperialistët amerikanë dhe revizionistët 
sovjetikë janë në miqësi të ngushtë me njëri-tjetrin, 
ata duan të forcojnë bashkëpunimin e tyre të gjithan- 
shëm me synimin që të sundojnë botën, të shkatërroj- 
në komunizmin dhe të vendosin kapitalizmin kudo, 
në çdo vend. 

Por, nga ana tjetër, në botë qëndrojnë dhe rriten 
dita-ditës forcat e revolucionit, që mbrojnë socializmin 
e komunizmin dhe ndihmojnë luftërat nacionalçlirim- 
tare të popujve kundër imperializmit, kapitalizmit, re- 
vizionizmit, mbrojnë revolucionarët, që po ngrenë krye 
kundër klikave dhe partive revizioniste që janë në 
fuqi. Këto forca të mëdha revolucionare në botë udhë- 
hiqen nga idetë e marksizëm-leninizmit. Ato kanë 


276 ENVER HOXHA 


shndërruar në një flamur të papërkulur thirrjen që 
Marksi dhe Engelsi hodhën që me Manifestin e Par- 
tisë Komuniste: sProletarë të të gjitha vendeve, bash- 
kohunib-. Kjo do të thotë se punëtorët dhe popujt e 
shtypur të gjithë botës duhet të bashkohen, të ngrihen 
në revolucion kundër imperializmit, kapitalizmit dhe 
revizionizmit, të përmbysin pushtetin e tyre dhe të 
vendosin kudo diktaturën e proletariatit. 

Të udhëhequr nga mësimet e Marksit, të Engelsit, 
të Leninit dhe të Stalinit, klasa punëtore, fshatarësia 
punonjëse dhe popujt korrën fitore, thyen zinxhirë të 
skllavërisë kapitaliste, fituan lirinë dhe, në të ardh- 
men, në flamurin e këtyre fitoreve do të shkruhen për- 
sëri fitore të tjera të reja të popujve që luftojnë kun- 
dër shtypjes e shfrytëzimit kapitalist. Këtë flamur po 
e ngrenë lart dhe po e mbajnë të papërlyer e pa u 
përkulur, në luftën kundër imperializmit dhe revizio- 
nizmit modern, Partia heroike e Punës dhe partitë e 
vërteta marksiste-leniniste në botë. 

Komunistët e vërtetë, punëtorët, fshatarët dhe 
demokratët revolucionarë, kudo në botë, përgëzojnë 
Partinë e Punës të Shqipërisë, Qeverinë dhe popullin 
shqiptar për politikën e drejtë, për guximin, për trimë- 
rinë dhe për vendosmërinë e tyre. Bile, çdo ditë, na 
vijnë lajme se edhe qeveri borgjeze janë të detyruara 
të njohin politikën e guximshme të Qeverisë Shqiptare, 
që u ka qëndruar ballë për ballë qëndrimeve armiqë- 
sore të Shteteve të Bashkuara të Amerikës, Bashkimit 
Sovjetik dhe veglave të tyre rreth kufijve tanë e kudo 
që janë në botë. Ne nuk trembemi nga bllokada dhe 
nga presionet imperialisto-revizioniste. Këta, për vite 

e vite me radhë, u përpoqën të na mposhtnin, të na 
gjunjëzonin, por ne u treguam vendin dhe qëndrimi 
ynë konsekuent i zmbrapsi ata, kurse armiqve të bre- 
ndshëm u thyem e do t'u thyejmë kokën. Armiqtë ta- 
në e dinë fare mirë se, po të prekin Shqipërinë, ka 
për t'u ndezur një zjarr i madh në botë që do t'i për- 
vëlojë të gjithë, pse ne, pavarësisht se jemi të vegjël 
në numër, jemi të fortë, luftojmë për një çështje të 
drejtë, për çështjen e madhe të socializmit, luftojmë 
për të mbrojtur atdheun, për të drejtat tona. 

Me gjithë këto Partia na ka mësuar e na mëson të 
jemi kurdoherë vigjilentë, ta mbajmë pushkën gjithnjë 
në dorë dhe të dimë kundër kujt ta shkrehim. Ju e 
dini se armët që kemi sot nuk janë më pushkët e mi- 
tralozët e vjetër, por janë nga më modernet. Ne kemi 
sot nga të gjitha ato lloj armësh që kanë edhe armiqtë 
tanë, prandaj ata i ka zënë frika. Mirë, le të na kenë 
frikë, frika kurrë mos u daltë nga barku, po dihet se 
Shqipëria kurrë nuk ka sulmuar dhe nuk ka ndër 
mend të sulmojë kurrkënd, këtë ajo as e ka bërë dhe 
as e bën sot ec në të ardhmen, përkundrazi, kanë qenë 
të tjerët që e kanë sulmuar atë. 

Në Shqipëri situata aktuale është më e shëndoshë 
se kurrë. Ekziston një unitet i çeliktë i popullit rreth 
Partisë. Populli është i gëzuar, punon dhe prodhon. 
Ne e kemi të qartë se sot ai nuk i ka të gjitha të mirat 
që duhet të ketë, sepse kemi akoma shumë për të bërë, 
“por, me siguri, çdo gjë do ta kemi me bollëk në të 
ardhmen tonë të ndritur, që po e përgatitim me me- 
ndjen, me punën dhe me djersën tonë. 

Ç'ndodh në vendet e tjera” Shtetet e Bashkuara 

të Amerikës, që janë vendi më i pasur kapitalist në 
botë, vendi i dollarit dhe i pasurive të mëdha, të vëna 
me gjakun dhe me djersën e popujve, që kanë dër- 
guar sa e sa sputnikë në qiell, po pësojnë disfata të 
mëdha nga lufta e popullit heroik vietnamez. Vite 
me radhë imperializmi amerikan, duke vënë në përdo- 
rim mijëra aeroplanë, anije dhe qindra mijëra ush- 
tarë të vet dhe kukulla, po bombardon nga deti dhe 
nga ajri Republikën Demokratike të Vietnamit. Më se 
gjysmë milion ushtarë kanë dërguar Shtetet e Bash- 
kuara të Amerikës në Vietnamin e Jugut, me qëllim 
që të shuajnë rezistencën e këtij populli, i cili lufton 
me të gjitha forcat për të fituar lirinë e tij. Dhe të 
gjitha ushtritë e imperializmit janki, të satelitëve e të 
kukullave të tij janë mbyllur e janë gozhduar nga 
lufta e partizanëve trima vietnamezë, në disa baza dhe 
qytete, të cilat luftëtarët vietnamezë po i sulmojnë 
vazhdimisht, duke u futur tmerrin imperialistëve ame- 
rikanë. Merrni me mend ç'do të ndodhte në rast se 
imperializmi amerikan do ta zgjeronte më tej dhe në 
të njëjtën kohë luftën kundër popujve të tjerë. Gaze- 
tarë të ndryshëm amerikanë po e këshillojnë tani pre- 
sidentin e tyre të tërhiqet nga deti i luftës së parti- 
zanëve vietnamezë, ku po mbyten çdo ditë me qindra 
ushtarë amerikanë. 

Gjithashtu, Shtetet e Bashkuara të Amerikës janë 
në vështirësi të mëdha në pikat e ndryshme të globit, 
ku kanë ndërtuar qindra e mijëra baza ushtarake, të 
cilat kërkojnë njerëz e fonde të pallogaritshme, kërkoj- 
në shuma kolosale, që nxirren nga kurrizi i popullit 
punonjës amerikan. Imperialistët amerikanë organi- 

zojnë kudo diversione kundër popujve, përkrahin kudo 
klikat vendase më antipopullore, pra, bëjnë veprime 
që ngjallin urrejtjen e thellë të masave të popujve, 
kundër të cilave veprojnë. Është për këtë arsye që 
në të gjitha vendet ku ekzistojnë baza ushtarake ame- 
rikane ka lëvizje, diku ka filluar dhe po rritet lufta 
nacionalçlirimtare, diku bëhen preva e demonstrata, 
diku akoma ka rezistencë të heshtur, por që nesër, me 
siguri, do të kthehet në një furtunë të papërmbajtur, 
që do t'i përlajë këta barbarë, armiq të popujve. Pra, 
kudo ku sundon apo ushtrohet ndikimi i imperializmit 
amerikan ndihet edhe një revoltë e madhe. E njëjta 
gjë ndodh edhe me satelitët dhe me aleatët e tij. 
Aleancat e Shteteve të Bashkuara të Amerikës ta- 
ni janë tronditur. Imperializmi amerikan nuk është në 
gjendje t'i mbajë aleatët e tij të lidhur me traktate 
dhe t'i vërë në lëvizje sipas dëshirës, siç bënte disa 
vite më parë, prandaj, në rast se ai do të orvatet të 
ndërmarrë një aventurë ushtarake kundër ndonjë 
vendi tjetër, kjo do të ishte katastrofike për politikën 
e jashtme dhe për gjendjen e brendshme të Shteteve 
të Bashkuara, pse duhet të llogaritin që në këtë për- 
pjekje do të mbeten vetëm dhe do të shemben. 
Ekonomia e Shteteve të Bashkuara të Amerikës 
ndodhet sot në vështirësi të mëdha, që shprehen 
edhe në krizën e rëndë të dollarit. Kjo vjen për arsye 
të shpenzimeve të shumta ushtarake që po bëjnë, të 
cilat gjithnjë e më tepër rëndojnë në kurrizin e punë- 
torëve dhe të masave të tjera punonjëse amerikane, Kjo 
u ka dhënë shtytje punëtorëve dhe studentëve të ngri- 
hen në greva e në demonstrata dhe të kundërshtojnë 

hapur politikën aventureske të qeverisë amerikane. 
Nga ana tjetër, të 20 e ca milionë zezakët në Shtetet 
e Bashkuara të Amerikës, që rrojnë nën një shtypje 
të egër raciale nga të bardhët, shpërthejnë herë pas 
here në demonstrata të furishme, që shpesh arrijnë 
deri në përleshje të përgjakshme, saqë qeveria ameri- 
kane detyrohet të lëshojë mbi ta ushtrinë. E tillë është, 
në vija të përgjithshme, gjendja politike e jashtme dhe 
e brendshme e Shteteve të Bashkuara të Amerikës. 

Në Francën kapitaliste kanë shpërthyer greva të 
mëdha, të cilat flasin për gjendjen e vërtetë në këtë 
vend. Një mëngjes të mirë studentët francezë u ngri- 
tën kundër qeverisë monopoliste të Dë Golit, pushtuan 
lagje të studentëve në Paris, zunë rrugët, dogjën dhe 
rrëzuan makina, ngritën barrikada. Filloi kështu një 
tërmet i fortë kundër qeverisë. Bashkë me studentët 
francezë, u hodh në greva e demonstrata madhështore 
klasa punëtore dhe numri i demonstruesve arriti në 
10 milionë veta. Nga kjo Parisi mbeti për shumë ditë 
pa bukë, pa mish, pa ujë, pa energji elektrike, pa gaz 
etj. Pra, u paralizua gjithë jeta e vendit, nuk punonin 
tramvajet, trenat, telefonat, avionët dhe anijet nuk 
lëviznin nga vendi. Në këto kushte, gjenerali Dë Gol, i 
cili kishte shkuar për vizitë në Rumani, ku u prit me 
trëndafila nga krerët revizionistë të këtij vendi, u de- 
tyrua ta linte përgjysmë vizitën dhe të kthehej shpejt 
në Paris. Ai premtoi në televizion se do të bëhen -re- 
formar, se organizimi aktual ekonomik dhe politik i 
vendit është i vjetruar, se organizimi i universiteteve 
franceze është, gjithashtu, i vjetruar, prandaj esduhen 
bërë ndryshimer. Deri dje ai nuk i zinte në gojë këto 

probleme, por ishte forca e madhe e klasës punëtore, 
që e detyroi të flasë, të bëjë lëshime. 

Shembulli i punëtorëve dhe i studentëve francezë 
po ndiqet edhe në vende të tjera kapitaliste të Evro- 
pës. Në Itali studentët e Romës, të Milanos kanë pu- 
shtuar universitetet, bashkë me ta edhe studentë të 
qyteteve të tjera të Italisë janë ngritur në grevë, për 
të drejtat e tyre, janë solidarizuar me studentët fran- 
cezë. Në Gjermani, në Spanjë, në Angli, në Holandë, 
në Belgjikë e kudo punëtorët e studentët janë në sulm. 
Ç'tregon kjo2 Kjo tregon se revolucioni po ecën me 
sukses përpara. Pavarësisht se këto lëvizje nuk udhë- 
hiqen të tëra dhe plotësisht nga marksistë-leninistë, 
fryma e marksizëm-leninizmit, fryma e revolucionit, 
lufta kundër imperializmit, kundër kapitalizmit i fry- 
mëzon proletariatin dhe aleatët e tij, i bën këta të ecin 
përpara drejt rrugës së vërtetë, 

E tillë është situata edhe në vendet revizioniste, ku 
gjendja mbahet me presion, me terror dhe me burgje. 
Në Çekosllovaki, revizionistët e krahut të djathtë du- 
an ta shpejtojnë rivendosjen e kapitalizmit, mirëpo një 
shpejtim i tillë është i rrezikshëm për revizionistët so- 
vjetikë, prandaj këta kanë kërcënuar krerët e rinj 
tradhtarë çekosllovakë të mos shkojnë më tutje, sepse 
kanë frikë që kjo do të ndikojë që edhe në Bashkimin 
Sovjetik të turbullohen gjakrat. Kjo tregon sa e vësh- 
tirë është situata në Bashkimin Sovjetik, në Poloni, 
në Bullgari, në Gjermani e kudo në vendet revizioniste. 

Sa për vendin tonë ne e shohim vetë si është 
situata dhe për këtë të gjithë na e kanë zilinë. Kjo 
ngjet për arsye të vijës së drejtë marksiste-leniniste 

të Partisë. Me mijëra letra i vijnë Radio Tiranës nga 
të katër anët e botës, me të cilat njerëz të shtresave 
të ndryshme përgëzojnë Partinë tonë për vijën e drej- 
të, për të vërtetën që ajo përhap. Shokë marksistë-le- 
ninistë nga vende të ndryshme na shkruajnë se artikujt 
e “Zërit të popullit: dhe materialet e tjera të Partisë 
sonë u shiten si buka, 

Në këto situata optimiste revolucionare, le të ecim 
kurdoherë, shoqe dhe shokë, me besim përpara, të ba- 
shkuar si gjithnjë, në unitet të çeliktë me Partinë tonë 
të lavdishme në krye. Të vëmë të gjitha forcat për të 
realizuar planet tona ekonomike në çdo sektor, pse, 
duke kryer dhe duke tejkaluar me sukses detyrat e ca- 
ktuara nga Partia, ne ndihmojmë, njëkohësisht, vëlle- 
zërit tanë komunistë dhe popujt luftëtarë të vendeve 
të tjera, ndihmojmë Vietnamin dhe gjithë popujt re- 
volucionarë, që luftojnë e derdhin gjakun për të fitu- 
ar lirinë dhe për të shpëtuar njëherë e përgjithmonë 
nga shtypja e nga shfrytëzimi i egër kapitalist. 

Mendoni kohët e kaluara të robërisë sonë, motra 
dhe vëllezër, vuajtjet dhe sakrificat e panumërta që bë- 
më për ta fituar dhe më pas për ta konsoliduar këtë liri 
dhe fitoret e tjera të arritura. Prandaj t'i ruajmë me 
vigjilencë të dhjetëfishuar të gjitha këto fitore, të ka- 
litim unitetin dhe t'i shumfishojmë forcat për reali- 
zimin e detyrave tona, për të ndihmuar, njëkohësisht, 
edhe shokët e vëllezërit tanë, që akoma janë nën zgje- 
dhën e robërisë kapitaliste, por që sapo e kanë filluar 
luftën heroike, ashtu siç e kemi bërë edhe ne më pa- 
rë, kur derdhëm gjak vite me radhë. Detyrat tona 
të brendshme janë të lidhura ngushtë me detyrat e 

jashtme. Këto detyra, që na ka caktuar Partia, ne i ke- 
mi kryer kurdoherë me nder dhe do t'i kryejmë, gji- 
thashtu, me nder edhe në të ardhmen, pse janë të 
shenjta për ne komunistët dhe për popullin. Ne nuk 
na tremb asgjë, nuk na trembin vështirësitë, pengesat, 
armiqtë, prandaj detyrat që na ngarkon Partia t'i 
kryejmë me sukses, me guxim, me hercizëm, edhe me 
çfarëdo sakrifice që do të kërkohet. 


Rroftë Partial 
Rroftë populli heroik i Mirditësi 
Dalshi kurdoherë faqebardhël 


Botohet për herë të parë si- 
pas origjinalit që gjendet në 
Arkivin Qendror të Partisë 


KURRË TË MOS DEHEMI NGA SUKSESET DHE 
TË MOS E ULIM VIGJILENCËN 


Nga biseda me kuadro të rrethit të Mirditës 


29 maj 1968 


Sa bukur qenka në këtë sallë të konviktit të shko- 
Mës 12-vjeçare, në të cilën jemi mbledhur sontet Më 
duket sikur u kthyem edhe një herë në konviktorë dhe 
për këtë na vjen shumë mirë, sidomos disave nga ne 
që, kur ishim të rinj, kemi jetuar në konvikte, të cilat, 
edhe pse ishin hapur në kohën e Zogut, qenë çerdhe 
revolucionarësh. 

Këngët e vallet tona popullore i kemi të bukura 
dhe një pjesë e tyre janë jashtëzakonisht të bukura. 
Gjatë periudhës pas Çlirimit kudo ato janë zhvilluar 
shumë, vetëm duhen bërë përpjekje që të mos ua 
ndërrojnë karakterin, ritmin e harmoninë € tyre të 
bukur popullore. Karakteristikat popullore, qoftë të 
këngëve, ashtu edhe të valleve tona, të kujdesemi t'i 
ruajmë të paprekura. Natyrisht, ato mund të harmoni- 
zohen, të stilizohen pak, por jo t'u humbasë ngjyra po- 
pullore, siç kanë tendencë disa. Një tendencë e tillë 

është e dëmshme dhe luftohet nga Partia, prandaj nje- 
rëzit tanë të artit tani po bëjnë përpjekje që gjithë 
krijimtarinë tonë popullore të trashëguar gjatë she- 
kujve jo vetëm ta ruajmë, por edhe ta zhvillojmë më 
tej, duke e konsideruar atë si një thesar të madh shpir- 
tëror të popullit. 

Çifteli, me të cilën shoqëroi këngën pionieri që posa 
e ekzekutoi atë, nuk kemi në Gjirokastër. Këngët nga 
ajo anë i kemi një çikë të shtruara. Ato mund të kë- 
ndohen edhe me 3 veta, nga të cilët njeri ia merr, 
tjetri ia kthen dhe i treti mban iso, si i themi ne. Kur 
grupi ka më shumë njerëz që mbajnë iso, kënga del 
më e bukur. Ndryshe është me këngët e me vallet 
tuaja, ato janë më dinamike, më të gjalla, por, sido- 
qoftë, ne që jemi rritur me tonat, na pëlqejnë shumë, 
ato sikur na përtërijnë kur i dëgjojmë. Lëre pastaj 
sikur shokët ushtarakë të na marrin nja 15 ditë në 
marshim nëpër bjeshkët tuaja kaq të bukura, do të 
shikoni si do të bëhemi, lule fare. Ne edhe malit jemi 
në gjendje të ngjitemi.” 

Muzika jonë, që mbështetet në melodinë dhe në 
shpirtin luftarak të popullit, është e tillë që jep mu- 
ndësi për krijime shumë të bukura. Në vendet borgje- 
ze muzika është bastarduar fare, ajo është bërë e neve- 
ritshme. Kjo është një vijë e tërë që ndjek borgjezia 
për të degjeneruar masat e gjera të popullit dhe, në ra- 
dhë të parë, rininë, prandaj edhe muzikës dhe gjithë 
artit ajo u jep karakter përherë e më shumë dekadent, 
antishoqëror, antisocialist dhe amoral. Në vendin tonë, 
në sajë të vijës së drejtë të Partisë, të gjitha llojet 
e krijimtarisë artistike ecin në rrugë të drejtë revolu- 

cionare dhe çdo ditë e më tepër zhvillohen e bëhen më 
të bukura. 

Shfaqja që pashë mbrëmë këtu, ishte mjaft e bu- 
kur dhe më pëlqeu shumë. Aktorët që morën pjesë në 
të ishin njerëz të punës, asnjë prej tyre nuk ishte 
artist profesionist dhe në përgjithësi luajtën mirë. Dy- 
-tre prej tyre, siç ishte ai që luante rolin e kulakut, ai 
që luante atë të plakut dhe ai që luante rolin e meta- 
lurgut, sipas mendimit tim, janë aktorë të klasit të pa- 
rë. Gjithashtu, mirë interpretuan edhe vajzat. Pra, 
me disa shkallëzime, të gjithë luanin mirë. Autori i 
pjesës e kishte thurur mirë ngjarjen. Disave mund t'u 
duket se në këtë shfaqje kishte gjëra të thjeshta, sem- 
pliste, mirëpo idetë që përçon vepra janë të larta. 
Zhvillimi i ngjarjeve dhe i luftës, kontradiktat aty janë 
trajtuar mirë, bile janë shtruar shumë bukur. Shfaqja, 
me një fjalë, më pëlqeu dhe mendoj se ka bërë për- 
shtypje të mirë në popull. Njerëzit e thjeshtë nuk kanë 
shumë pretendime si disa artistë, të cilët, edhe kur luaj- 
në vetë, kanë mjaft të meta. Artistët amatorë punën e 
bëjnë me pasion, prandaj Partia duhet të punojë me 
masat për të zbuluar në radhët e tyre talentet më të 
mira, nga të cilat ka shumë në gjirin e popullit. 

Puna e mirë që ka bërë dhe bën Partia për edu- 
kimin € njerëzve, ka krijuar tani një gjendje të tillë që 
cilido punëtor, fshatar, mësues, nxënës, vajzë ose grua 
e martuar, kur ka njëfarë talenti nuk ka më turp të 
dalë në skenë. Si ka qenë gjendja më përpara te ne 
në këtë drejtim e ku jemi sot2 Një ndryshim i madh, 
si naba me ditën, është bërë. Kjo do të thotë se populli 
'€ ka kuptuar rëndësinë e artit dhe të kulturës. Tani 

jemi larg asaj kohe, kur flitej me përçmim për një njeri 
që dilte në skenë. Te ne ka ndryshuar kuptimi i vje- 
tër reaksionar për punonjësit e artit. 

Jeta nuk është e thjeshtë. Njeriu ynë nuk rron 
vetëm për të ngrënë e për të pirë, ai, krahas punës e 
mësimit, ka nevojë edhe për të mësuar, për të dëfryer, 
për të luajtur, për t'u marrë me sport, për të parë një 
shfaqje në teatër ose në kinema, për të luajtur vetë 
një rol në skenë ose gjatë xhirimit të një filmi, pra, 
për të qenë vetë edhe aktor, edhe spektator. Në vendin 
tonë Partia ka krijuar mundësitë që çdo njeri të zhvi- 
llojë prirjet e talentet dhe të edukohet në atë fushë 
të jetës që dëshiron, prandaj, si kudo, edhe në fushën 
e artit janë bërë përparime të mëdha, është rritur pje- 
sëmarrja e masave të gjera të popullit, të qytetit dhe 
të fshatit. 

Miq dhe shokë të huaj, komunistë e patriotë, që 
luftojnë në të shumtat e rasteve në ilegalitet, për liri- 
në e popujve të tyre në vendet e ndryshme të Afrikës, 
si në Kongo etj., apo në vendet e Amerikës Latine, si 
në Brazil etj., kur vijnë në vendin tonë dhe dëgjojnë 
këngë partizane, i pëlqejnë jashtëzakonisht shumë, pra- 
ndaj, para se të largohen, marrin të shkruara notat 
dhe fjalët e tyre, përpiqen t'i mësojnë, pse ato jo vetëm 
janë të bukura, melodioze, por dhe me përmbajtje 
revolucionare. Ata interesohen të njohin, në radhë të 
parë, luftën e popullit tonë dhe ne, sado që jemi një 
vend i vogël, me aq sa mundim i ndihmojmë. Këta nje- 
rëz revolucionarë, nga katër anët e botës, çajnë dete 
dhe oqeane, vënë shpesh kokën në torbë për të ardhur 
në Shqipërinë e vogël, pikërisht sepse këtu ekzistojnë 

një Parti dhe një popull që i duan dhe i mbështetin. 
Komunistët dhe revolucionarët e këtyre vendeve e ka- 
në mjaft vështirë punën, por lufta e tyre çdo ditë 
është në rritje. Kështu kemi ecur edhe ne në fillim, 
pak veta kemi qenë, pastaj u bëmë shumë, saqë arri- 
tëm t'i vëmë përpara armiqtë dhe të fitojmë plotësisnt 
mbi ta. Kështu do të ndodhë edhe në vendet c tyre, 
qofshin larg apo afër vendit tonë. 

Para disa ditësh shkoi në Prishtinë një delegacion 
studiuesish shqiptarë për të marrë pjesë në një simpo- 
ziumi, që kishin organizuar shqiptarët e Kosovës me 
rastin e 500-vjetorit të vdekjes së Skënderbeut. Nuk 
është parë kurrë ajo që ndodhi në ato ditë që qëndruan 
njerëzit tanë atjel Rinia dilte rrugëve të Prishtinës dhe 
brohoriste për Shqipërinë dhe këndonin në masë këngë 
patriotike. 

Në sallën ku kryetari i delegacionit tonë, Aleks 
Buda, do të mbante referatin, edhe pse ajo merrte deri 
700-800 veta, ishin lejuar të merrnin pjesë vetëm 250 
veta. Autoritetet lokale nga frika nuk kishin lejuar të 
hynin më tepër pjesëmarrës, po, pavarësisht nga kjo, 
jashtë ndërtesës ishte dyndur një masë e madhe nje- 
rëzish. Kosovarët, kur mësuan se do të fliste kryetari 
i delegacionit shqiptar, sulmuan dyert e dritaret dhe u 
futën brenda, kështu salla u mbush plot e, megjithatë, 
shumë të tjerë që donin të dëgjonin, mbetën jashtë. 
Fjala e të deleguarit të Shqipërisë u prit me duartro- 
kitje të gjata e të vazhdueshme. 


1 Ky simpozium i zhvilloi punimet në Prishtinë nga 9 deri 
më ll maj 1968. 

Nga fshatrat e ndryshme të Kosovës vinin në Pri- 
shtinë shumë njerëz, të cilët takoheshin me mall me 
shokët e delegacionit tonë. Ja, e tillë është situata në 
Kosovë, e madhe është dashuria e kosovarëve për 
Shqipërinë. Ata shprehnin hapur ndjenjat e dashurisë 
për Shqipërinë dhe kërkonin t'u dërgoheshin libra nga 
Shqipëria mëmë. 

Populli shqiptar i Kosovës kërkon që gjuha shqipe 
të përdoret kudo në krahinë dhe kjo është një e drej- 
të e tij. Për këtë të drejtë në Kosovë flasin shumë 
njerëz. Titistët janë detyruar ta pranojnë një kërkesë 
të tillë, sepse e duan dhe e kërkojnë populli dhe rinia, 
që bëjnë presion të madh. 

Revizionistët jugosllavë, pra, janë në situata të 
vështira, të cilat gjithnjë e më shumë do të vështirë- 
sohen. Në këtë situatë reaksioni serb ka filluar të egër- 
sohet, për arsye se lufta në mes të klikave brenda ve- 
ndit ka acaruar marrëdhëniet në mes të kombësive, që 
përbëjnë Federatën Jugosllave, kështu ka acarime mi- 
dis serbëve e kroatëve, serbëve dhe sllovenëve, serbëve 
e boshnjakëve, serbëve e maqedonasve etj. Grindjet 
në mes të kombësive të ndryshme atje janë të mëdha. 
Në këto situata edhe shqiptarët e Kosovës janë ngritur 
të kërkojnë të drejtat e tyre. Titistët, aktualisht, nuk 
janë në gjendje të marrin masa të ashpra kundër tyre, 
se e dinë që në një rast të tillë do të kishte nga ana e 
popullit kosovar kundërshtime e revolta të mëdha. 

Në kohën e Rankoviçit nga ana e qeverisë jugo- 
sllave ka pasur reaksion të madh kundër kosovarëve. 
Titoja dhe Rankoviçi kanë vrarë, kanë prerë e kanë 
bërë shumë krime në Kosovë. Tani që klika e Ranko- 

viçit u mënjanua situata i detyroi titistët t'u bëjnë 
ndonjë lëshim të vogël kosovarëve. Pikërisht këto si- 
tuata populli dhe rinia e Kosovës përpiqen t'i shfry- 
tëzojnë për të ngritur edhe një herë zërin në favor të 
çështjes së tyre të drejtë. 

Pra, në Jugosllavi ka kontradikta të mëdha, nje- 
rëzit dhe kombësitë janë përçarë. Titistët përpiqen të 
krijojnë përshtypjen sikur Titoja përfaqëson një re- 
'gjim të palëkundur, por, në realitet, regjimi në Jugo- 
sllavi është i kalbur. Lidhja e Komunistëve të Jugo- 
sllavisë, pavarësisht nga emri, është një parti revizio- 
niste, bile atje as që ekziston fare parti. Jugosllavia 
është kthyer në një vend të krimbur kapitalist, ku pa- 
suritë kryesore kanë rënë në duart e të huajve. Në 
të gjitha ndërmarrjet ekonomike të Jugosllavisë shu- 
micën e aksioneve më të mëdha i kanë kapitalistët 
-amerikanë, francezë, anglezë, gjermanoperëndimorë, 
italianë, sesa vetë jugosllavët. 

Në Jugosllavi, në të katër anët e vendit, sundon 
një kaos i madh jo vetëm në ekonomi, por sidomos në 
politikë e në ideologji, si dhe një shovinizëm i tërbuar. 
Frikën më të madhe titistët tani e kanë nga kosovarët, 
të cilët i ruajnë me kujdes traditat, gjuhën, zakonet 
shqiptare, luftojnë për të siguruar të drejtat e tyre dhe 
nuk përkulen para asnjë shtypjeje të regjimit titist. 

Edhe në Bashkimin Sovjetik situatat për revizio- 
nistët janë, gjithashtu, të vështira. Përveç grupit bol- 
shevik, që hodhi traktin që botuami, të cilin ju e ke- 


1 Shih gazetën -Zëri i popullite, nr. 305 (5715), 20 dhjetor 
1966 dhe nr. 306 (5716), 21 dhjetor 1966. 

ni lexuar, ka dalë edhe një grup tjetër, që ka shpër- 
ndarë edhe ky trakte. Në këto trakte bëhet thirrje që 
klasa punëtore sovjetike të ngrihet më këmbë dhe me 
luftë të rrëzojë klikën revizioniste, bëhet thirrje për 
një revolucion të dytë socialist në Bashkimin Sovjetik. 

Po të flasim për Bullgarinë duhet të themi se atje 
udhëhegja revizioniste bullgare i ka mbushur burgjet 
plot me revolucionarë, Në qoftë se dikush në Bullga- 
ri flet kundër udhëheqjes, menjëherë e pret burgu. 
Deri kur do të zgjatë një gjendje e tillë” Ne këtë nuk 
e dimë me siguri, po këto veprime të përditshme, të 
vogla në sasi, një mëngjes do të kthehen në cilësi. Pra, 
do të vijë koha që kushtet të piqen aq sa të arrijnë në 
gjendje shpërthimi. Kështu do të ndodhë edhe në ve- 
ndet e tjera revizioniste. 

Edhe në Kinë revolucioni socialist ishte në rre- 
zik, sepse brenda radhëve të partisë kineze ishin shu- 
më elementë revizionistë. Revizionistët kinezë kishin 
lidhje me imperialistët amerikanë. Ngjarjet vërtetuan 
se një pjesë e krerëve revizionistë kinezë kanë qenë 
me kohë agjentë të imperialistëve amerikanë. Këtë e 
vërtetojnë dokumentet e zbuluara, që dëshmojnë se 
këta agjentë dhe spiunë të rrezikshëm kishin arritur 
deri në krye të partisë dhe bënin veprime armiqësore, 
ata sollën në parti dhe në pushtet plot spiunë të tjerë, 
falsifikuan dhe zhdukën sa mundën të gjitha ato do- 
kumente, që vërtetonin qenien e tyre agjentë të Guo- 
mindanit. Gjendja ishte e tillë që në Komitetin Qe- 
ndror dhe në parti në Kinë ekzistonin dy vija. 

Ndryshe është gjendja te ne. Ne ecim përpara, 
sukseset janë të mëdha në të gjitha fushat. Në per- 

spektivë vendi ynë do të zhvillojë akoma më shumë 
industrinë me objekte të reja të mëdha industriale, 
energjetike, kimike etj., për të cilat popullit tonë do 
t'i duhen, natyrisht, të shpenzojë shumë forca, mjete 
materiale e monetare. Këto objekte ne do t'i ndërtoj- 
më, në radhë të parë, me forcat tona. Ndërtimi i ve- 
prave, që kemi parashikuar në planin e ardhshëm pe- 
sëvjeçar, do të zhvillojë akoma më shumë ekonominë 
tonë, do t'i fuqizojë më tepër industrinë dhe bujqësinë 
tonë aktuale, do t'i ndihmojë kërkimet tona gjeologji- 
ke, të dhënat e të cilave japin shpresa për rezultate të 
mëdha në të ardhmen. Kjo na vë përpara detyrën 
të mendojmë që rezervat minerare të mos i përdorim 
më si deri tani, por t'i trajtojmë në mënyra sa më të 
leverdishme. Me një fjalë, të ngremë në vend indus- 
trinë e përpunimit të mineraleve dhe të mos i shesim 
ato si lëndë të para, si kemi bërë deri tani, sepse me 
përpunimin e tyre në vend ekonomia jonë popullore do 
të përfitojë më shumë. 

Në këto situata ne duhet edhe të punojmë, por 
edhe të vigjilojmë, sepse armiqtë, qofshin të jashtëm 
apo të brendshëm, janë të pabesë, prandaj asnjëherë 
të mos na zbutet zemra ndaj tyre. As të mos mendojmë 
se, duke qenë të fortë, armiku s'ka ç'na bën. Ndonjë 
element armik, që leh si qen në shkretëtirë, natyrisht 
s'ka ç'na bën, megjithatë ne duhet të punojmë që edhe 
atë ta sjellim në rrugë të drejtë dhe vetëm kur edhe 
pas përpjekjeve tona nuk arrihet rezultat, atëherë ta 
demaskojmë përpara popullit që ky ta njohë mirë atë 
reaksionar të fëlliqur dhe t'i gjejë vendin, atje ku e 
meriton. 

Partia na mëson, gjithashtu, që kurrë të mos dehemi 
nga sukseset dhe kurrë të mos e ulim vigjilencën, edhe 
pse situata zhvillohet në favorin tonë, të forcave revo- 
lucionare. Në asnjë moment nuk duhet të mendojmë se 
armiq si shovinistët titistë, revizionistët modernë me 
.ata sovjetikë në krye, imperialistët amerikanë, neofa- 
shistët italianë, Vatikani e të tjerë, nuk janë të rrezik- 
shëm, përkundrazi, sytë t'i kemi kurdoherë hapur. Mi- 
dis tyre ekzistojnë kontradikta të mëdha, të cilat ne i 
njohim dhe i shfrytëzojmë në interes të marksizëm-le- 
ninizmit. Po për sa i përket qëndrimit ndaj komunizmit 
dhe popujve ata të gjithë janë armiq dhe për këtë janë 
në unitet. Ne i luftojmë që të gjithë ata, pa u bërë as 
lëshimin më të vogël, u kemi treguar dhe u tregojmë 
kurdoherë ku e kanë kufirin dhe u kemi thënë qartë, 
që ta dinë mirë se Shqipëria, pavarësisht se është një 
vend i vogël, nuk është një kockë që gëlltitet lehtë, bile 
do të jetë shumë vështirë për ta. Lufta me Shqipërinë 
nuk është një çështje që mbaron me një ditë, me një 
vit ose me pesë, sepse ajo nuk do të jetë vetëm. Ar- 
miqtë duhet ta dinë mirë se Shqipëria do t'u sjellë 
pasoja të rënda, mbasi ajo ka miq kudo në botë. Me 
Shqipërinë janë gjithë marksistë-leninistët dhe popujt 
e botës. Lufta e popullit tonë dhe e Partisë së Punës 
të Shqipërisë njihet tani në botë, prandaj vendi ynë 
gëzon kudo simpati të madhe. Dhe në qoftë se armiqtë 
imperialistë ose revizionistë a kushdo armik tjetër, 
guxojnë të sulmojnë Shqipërinë, popujt dhe njerëzit 
përparimtarë të çdo vendi nuk do të rrinë duarlidhur, 
ata do t'u qesin armiqve tanë të përbashkët pengesa 
të mëdha dhe do ta ndihmojnë luftën tonë. Prandaj, 

në çdo veprim që mund të ndërmarrin kundër vendit 
tonë, armiqtë do të dalin të humbur. Dhe ata i 
kanë bërë këto llogari. Ne e dimë mirë se këta ujq 
shikojnë me keqardhje të madhe që në një pikë më 
të rëndësishme të Evropës ekziston një vend i vogël, 
i cili ndërton me sukses socializmin, duke ua prishur 
atyre planet. 

Imperialistët dhe revizionistët përpiqen me çdo 
mënyrë të na futin në kthetra, duke na premtuar mi- 
qësinë e tyre, duke na propozuar të bëjmë tregti, duke 
kërkuar të dërgojnë turistë etj., etj. Mirëpo ne i dimë 
qëllimet e tyre, e dimë përse bëhen këto propozime 
dhe ç'janë turistët, që duan të na dërgojnë dhe kur 
nuk ua pranojmë, na akuzojnë për njerëz të mbyllur e 
të egër. Ata bëjnë çmos të shtojnë tregtinë me ne dhe 
habiten përse ne nuk marrim kredi prej tyre, edhe 
pse ata janë gati të na japin. Jo, kredi nga ata ne nuk 
duam. Sa për tregti jemi gati të bëjmë, por gjithmonë 
tregti në baza reciprociteti dhe pariteti. Ata thonë se 
i vetmi vend në botë që nuk merr kredi është Shqi- 
përia. 

Qëndrimet tona korrekte kanë bërë që në vendet 
e huaja të kenë respekt për njerëzit tanë. Kështu, për 
marinarët dhe për personelin e vaporëve të Flotës so- 
në Tregtare, që shkojnë në portet e ndryshme të bo- 
tës, kanë kudo besim të madh. 

Tregti ne bëjmë edhe me vendet kapitaliste, por 
turistë nuk pranojmë në kushtet që duan ata. Ata dë- 
shirojnë të vijnë e të shëtitin në vendin tonë kur e ku 
të duan, që të bëjnë spiunllëqe, të fotografojnë objek- 
te strategjike etj., etj. Ne kemi luftuar me trimëri ku- 

ndër armiqve, të cilët për një kohë të gjatë kanë dër- 
guar te ne, për qëllimet e tyre të errëta, diversantë e 
spiunë. Në luftë me ta, neve na janë vrarë shumë sho- 
kë, midis tyre burra trima edhe nga Mirdita. Prandaj 
Partia nuk lejon që armiqtë të na futen, të na dëm- 
tojnë me çfarëdo rruge, të hapur ose të fshehtë. Ne 
ecim përpara, punojmë me forcat tona e vigjilojmë, 
s'kemi nevojë për të ardhurat nga turizmi, ne e shohim 
ç'bëjnë turistët në vendet revizioniste. Me anën e aty- 
re imperialistët futin minat për të shkallmuar në 
këto vende çdo gjë socialiste, që mund të ketë mbetur 
akoma qoftë edhe në formë. 

Le ta pimë këtë dolli, shokë e shoqe, për shëndetin 
tuajl 

Të rrojë Partial 

Për shëndetin e popullit shqiptar dhe për shënde- 
tin e popullit të Mirditësi 

Mirupafshim dhe ju premtoj se do të vij përsërit 


Botohet për herë të parë, me 
disa shkurtime, sipas shëni- 
meve të mbajtura në këtë 
takim që gjenden në AQP 


NË SOCIALIZËM PLANET KANË NË THEMEL 
INTERESIN JETIK TË POPULLIT 


Diskutim në mbledhjen e Byrosë Politike 
të KQ të PPSHI 


10 qershor 1968 


Vendimet që kemi marrë për zhvillimin e bujqë- 
sisë kanë një rëndësi të madhe për të gjithë ekonominë 
e vendit dhe për rritjen e mirëqenies së popullit. Në 
bujqësi pe hyn gjerësisht mekanizimi dhe ky është një 
sukses i madh, por bujqësia ka nevoja të shumta kë- 
shtu që, krahas makinerive, asaj i duhet ta organizojë 
më mirë edhe transportin e thjeshtë. Fshatari ynë në 
malësi i konsideronte kalin dhe mushkën si mjete 
pune të rëndësishme për t'i përdorur për nevojat e fa- 
miljes së tij. Edhe kooperativat bujqësore duhet t'ua 
dinë më shumë vlerën njëthundrakëve, se makina ose 
zetori nuk mund të shkojnë në terrene të thyera për 


1 Në këtë mbledhje u diskutua mbi gjendjen e njëthun- 
drakëve dhe masat që duheshin marrë për shtimin e tyre, si 
dhe për organizimin e për zhvillimin e transportit të thjeshtë. 

të transportuar prodhimin. Pra, njëthundrakët nuk du- 
het t'i trajtojmë si mjete pune, që u ka ikur koha. 

Në materialin që na kanë paraqitur shokët e Mi- 
nistrisë së Bujqësisë do të ishte mirë të na jepeshin 
disa argumente të bazuara shkencërisht për zhvillimin e 
njëthundrakëve në vendin tonë, si: për shpërndarjen, 
për llojet, për moshën, për bazën ushqimore, për ri- 
prodhimin e tyre etj. Për shembull, kur bëtë këtë stu- 
dim për të gjitha këto kafshë (kuaj, pela, mushka e 
gomarë), ju, shokët e bujqësisë, duhej të kishit studiuar 
edhe sa rrojnë ato, edhe cila është harmonia e zhvi- 
llimit të natyrshëm të këtyre kafshëve. Neglizhenca 
ose tendenca për të shkaktuar rënien e njërit prej llo- 
jeve, pavarësisht nga interesat ekonomikë që mund të 
kemi, nga pikëpamja shkencore shkakton perturba- 
cione në llojet e tjera. Këputet, me një fjalë, harmonia 
e zhvillimit natyral të llojeve të njëthundrakëve. Është 
shumë kollaj të themi t'i lëmë gomarët dhe mushkat 
pa shtuar, po a është studiuar se mos prishet kjo lidhje 
harmonike” 

Të marrim anën ekonomike. Duhen bërë llogari 
ç'sasi ushqimi nevojitet për njërin lloj të njëthundra- 
këve e ç'sasi për tjetrin, për të parë se cili prej tyre 
është i leverdishëm. Kjo analizë duhet bërë duke ma- 
rrë parasysh edhe natyrën e vendit tonë, stadin e zhvi- 
limit ekonomik dhe mundësitë reale të bimëve që ja- 
në aktualisht në zhvillim. Duke pasur në dorë këtë 
studim ne mund të përcaktojmë më mirë se cilat lloje 
kafshësh na duhen më shumë ec cilat bimë duhet të 
zhvillojmë për t'i ushqyer ato. Nga njëra anë, mund 
të na interesojnë kafshët me forcë fizike më të madhe, 

por ato duan ushqim më shumë, kështu që llogaritë 
duhen bërë duke vënë në balancë të dyja anët. Në 
qoftë se e keni bërë këtë studim të na e thoni, se nuk 
jam i bindur për sa na keni paraqitur këtu. Mbase fa- 
milja e kooperativistit, në mjaft raste, nuk ka nevojë 
të mbajë kafshë pune tani që buka i piqet secilit në 
furrën kolektive, uji u është afruar në fshat, drutë po 
ia siguron kooperativa çdo anëtari etj., po vetë koope- 
rativës i duhen njëthundrakët. Se sa do të mbajë e nga 
cili lloj, këtë ajo do ta gjykojë sipas nevojave e mu- 
ndësive që ka. 

Pra, shokët specialistë të bujqësisë e të blegtorisë 
duhet të studiojnë edhe leverdinë ekonomike të llojeve 
të ndryshme të njëthundrakëve, të njohin mirë edhe 
ligjin natyror, që rregullon zhvillimin e harmonishëm 
të tyre. 

Ju, si drejtues të bujqësisë, duhet të mendoni dhe 
të kujdeseni për të ruajtur harmoninë natyrale në të 
gjithë sektorët. Ligjet e natyrës ne duhet t'i njohim, se 
shkelja e një ligji bëhet shkak për pasoja të dëmshme. 
U tha këtu se nevojitet gjithë ai bar i thatë, mirëpo, për 
ta siguruar atë, nuk duhen lejuar bagëtitë e imëta të 
venë të hanë gjithë barin e njomë në livadh ose në 
bjeshkë. Pra, po të na nevojitet bar i thatë për njëthu- 
ndrakët, atëherë duhet menduar se ku do t'u sigurohet 
ushqimi bagëtive të imëta. Ju, shokë të Ministrisë së 
Bujqësisë, mund të thoni se barin e thatë do ta marrim 
nga mali, po a keni menduar se si mund të shfrytëzo- 
het mali në mënyrë shkencore” Si njerëz të shkencës, 
ju, duhet të mendoni edhe për brezat e ardhshëm dhe 
të mos lejoni që në male të kullotin tufa të mëdha ba- 

gëtish, që hanë barin deri në rrënjë, duke penguar 
zhvillimin bimor. Bimësia dhe pyllëzimi i maleve ruaj- 
në luginat dhe fushat nga erozioni, rregullojnë rezer- 
vat dhe regjimin ujor etj., të cilët luajnë një rol ve- 
ndimtar në bujqësi. Prandaj, kur marrim disa vendime 
që kanë rëndësi të madhe për socializmin, nevojat ur- 
gjente duhet t'i zgjidhim në rrugë të drejtë dhe duke 
pasur parasysh perspektivën, në mënyrë që këto ve- 
ndime jo vetëm të mos na mbeten në letër, por, njëko- 
hësisht, të mos dëmtojnë edhe harmoninë e bujqë- 
sisë. 

Përdorimi i plehut kimik, për shembull, dihet që 
shton rendimentin e bimëve bujqësore, por hedhja e tij 
jashtë mase bëhet i padobishëm për bimët. E njëjta gjë 
duhet thënë edhe për herbicidet. Nga përdorimi jashtë 
mase i herbicideve, bota kapitaliste sot është e alar- 
muar për shëndetin e kafshëve dhe të bimëve, sepse 
zogjtë kanë filluar të bëhen sterilë dhe insektet e dëm- 
shme, në luftën e tyre për ekzistencë, fitojnë imu- 
nitet. 

Më parë toka jonë nuk ka qenë e shfrytëzuar në 
thellësi, por në sipërfaqe. Shfrytëzimi i tokës në the- 
llësi të mëdha, për të marrë rendimente të larta në 
prodhimet bujqësore, e varfëron atë, kështu që ne do 
të mendojmë për pasurimin e saj, por duke pasur pa- 
rasysh që ky pasurim të bëhet duke përdorur në një 
raport të drejtë plehun organik dhe plehun kimik. Nga 
gjendja që jemi të mos bëhemi neofitë, të mos na zërë 
ethja e modernizimit dhe të lëmë pa zhvilluar më tej 
përvojën dhe praktikën popullore. Metodat eksperime- 
ntale të popullit nuk mund t'i hedhim poshtë, kështu 

që plehun kimik dhe herbicidet duhet t'i përdorim, 
por në doza të atilla që të mos dëmtohen mikroorganiz- 
mat e tokës, të cilët janë të nevojshëm. 

Pra, këto të shikohen në kompleks dhe të mos 
vini e të na thoni se bari i thatë na duhet për një- 
thundrakët, ndërsa për të shtuar dhentë ce dhitë duhet 
të prishen pyjet, ta bëjmë vendin fushë. Të gjitha këto 
të studiohen me kujdesin më të madh. 

Ju duhet të studioni edhe perspektivën e këtyre 
kafshëve sipas zonave. Në zonat fushore, ku ka mu- 
ndësi të bëhet transporti me mjete të mekanizuara, nuk 
del aq nevoja të rritim numrin e kuajve, por atje të 
luftojmë për shtimin e lopës dhe të drithërave të bu- 
kës. Kështu, atje ku ka mundësi që të rritim numrin e 
lopëve dhe prodhimin e drithërave, të shtojmë edhe 
mekanizimin e transportit, pa lënë pas dore edhe trans- 
portin me qetë e punës, kurse në vendet e tjera, ku 
nuk ka mundësi të bëhet kjo, të shtojmë numrin e 
njëthundrakëve. 

Kur studiojmë gjendjen e njëthundrakëve dhe per- 
spektivën e zhvillimit të tyre, duhet të mbajmë para- 
sysh edhe nevojat për mbrojtjen e vendit. Në qoftë se 
flasim për mbrojtjen, kjo kërkon mushka e jo kuaj, 
kurse në këtë studim jepet mendimi për ta kufizuar 
numrin e mushkave. Krahas luftës për të rritur ni- 
velin e jetesës së punonjësve, ne luftojmë e punojmë 
edhe për të forcuar mbrojtjen, prandaj do të na duhen 
më shumë bukë, vaj, çimento, veshje, mbathje e gjëra 
të tjera. Të gjithë këta interesa duhet të shikohen e të 
zhvillohen në harmoni dhe jo të shkëputur nga njëri- 
-tjetri. Po të hartojmë një plan të tillë, që në fushë të 

bëjmë një mekanizim më të madh për të rritur pro- 
dhimin e drithërave dhe në malësi të parashikojmë një 
rritje më të madhe të njëthundrakëve, atëherë edhe 
kafshët do t'i kemi atje ku na duhen për çështjen e 
mbrojtjes. 

Këtu pati një mendim, për t'u propozuar fshatarë- 
ve që t'ia dorëzojnë falas njëthundrakët kooperativës 
bujqësore. Në qoftë se bie dakord fshatari, mirë do të 
ishte që kali ose mushka e tij të bëhej pronë e koope- 
rativës, por jam i mendimit që të zotit duhet t'i pa- 
guhet brenda një periudhe të caktuar. Kooperativa 
ka interes për këtë gjë, ashtu si edhe për lopën, por 
edhe fshatarët mbledhin mendjen, pse kooperativa 
do të marrë përsipër t'u shërbejë me pagesë për të 
gjitha nevojat që do të kenë. Mendoj se kjo është më- 
nyra më e mirë që, sipas rasteve, këto kafshë të gru- 
mbullohen dhe të përdoren për interesin e përgjith- 
shëm, por gjithnjë duke i sqaruar fshatarët. 

Këto ishin disa vërejtje që kisha për studimin, 
të cilin mendoj se duhet ta rishikoni. Me këtë rast, 
desha të theksoj edhe një herë se për të gjitha pro- 
blemet që shtrojmë dhe që kanë rëndësi të madhe 
për çështjen e socializmit, domethënë, për të tashmen 
dhe për të ardhmen e vendit tonë, duhet që kurrë të 
mos e largojmë vëmendjen nga faktori njeri, nga kuj- 
desi për rritjen e mirëqenies së tij, sepse është ai që 
do të vërë në zbatim të gjitha këto direktiva të Par- 
tisë dhe do të ndërtojë socializmin. E them këtë, se 
kam përshtypjen që nuk shikohet mirë ky problem. 
Në të gjitha fazat e ndërtimit tonë socialist ne duhet 
të kemi parasysh që njeriu ynë socialist të punojë 

sa të jetë e mundur më mirë e me rendiment të 
lartë, por atij t'i krijojmë edhe mundësi që lodh- 
jen ta përballojë më lehtë. Lodhja fizike e njerëzve 
është një problem që duhet të na preokupojë, mirë- 
po ndodh që kësaj i vihet kujdesi më i fundit, aq sa, 
nganjëherë, nuk guxon njeri të thotë u lodha, se 
mund të quhet sikur nuk është revolucionar. Kjo nuk 
është e drejtë. Është fakt se, në përgjithësi, në shu- 
micën dërrmuese, te të gjithë njerëzit ka një gati- 
'shmëri të madhe për punë, kështu që edhe lodhja 
€ tyre është më e madhe, por forcat që konsumohen 
duhen zëvendësuar. Në qoftë se ne nuk marrim masa 
për të rritur mirëqenien e njerëzve dhe kulturën e 
tyre, për mënyrën e të ushqyerit, në atë shkallë që 
ata të kenë mundësi t'i zëvendësojnë energjitë që 
humbasin në punë, me ushqim të mjaftueshëm e të 
shumëllojshëm, atëherë, këtë çështje ne nuk e shi- 
kojmë drejt, por gabim, pra, nuk e shikojmë mirë fa- 
ktorin kryesor, njeriun. 

Ne na preokupon shumë problemi që popullit t'ia 
plotësojmë gjithnjë e më mirë nevojat me qumësht, 
me mish, me yndyrna, me zarzavate etj. Orientimet 
janë dhënë, por duhet punuar seriozisht për zbati- 
min e tyre. 

Për sa i përket zhvillimit të lopës, ne duhet të 
ecim në mënyrë shkencore drejt përmirësimit racor 
dhe drejt shtimit të numrit të tyre në malësi e në 
fushë. Sasinë e qumështit, të gjalpit e të djathit që 
nevojitet nuk mund ta sigurojmë vetëm me bagëtitë 
e imëta, por të luftojmë që, në një të ardhme 
të afërt, nga lopët në fushë dhe në malësi të marrim 

rezultate më të larta. Kështu do të plotësohen më 
mirë nevojat e popullit. Por, për të marrë më shu- 
më sasi qumështi nga lopët në fushë, duhet të siguro- 
het edhe baza ushqimore e nevojshme. Kjo kërkon që 
atje ku kemi tokat më pjellore të zbatohet agroteknika 
në mënyrë të përsosur. Pastaj, nga shtimi i lopëve va- 
ren shumë edhe gjithë prodhimet e tjera bujqësore, në 
radhë të parë, shtimi i drithërave. Me gjithë përpari- 
met që kemi bërë, akoma shumë njerëz nuk e kanë 
kuptuar rëndësinë që ka zhvillimi i lopës, prandaj du- 
het bërë një luftë e madhe për këtë problem, që, në 
radhë të parë, ta kuptojë mirë fshatarësia e të mobili- 
zohet për të arritur parashikimet e caktuara nga By- 
roja Politike. 

Shtimi i blegtorisë, e sidomos i lopës, të na 
çojë edhe në sigurimin e sasive të nevojshme të yn- 
dyrnave e të mishit, për të vënë në vend energjinë e 
madhe të këtij populli heroik që punon, lodhet dhe 
konsumon forcat e tij fizike për të ndërtuar socializ- 
min. Ishte një kohë që ne i siguronim yndyrnat nga 
jashtë dhe u desh të luftojmë kundër pikëpamjeve 
frenuese për çështjen e lulediellit, derisa filloi të mbi- 
llet në sipërfaqe më të gjera, por përsëri ne kemi mu- 
ngesë yndyrnash, prandaj nuk mund të ecim menga- 
dalë. Popullit duhet t'i sigurojmë ushqimin e nevoj- 
shëm. 

Specialistët e blegtorisë ta studiojnë seriozisht 
çështjen se si do të arrijmë ta sigurojmë në vend 
gjithë sasinë e mishit që na duhet. Udhëzimet që janë 
dhënë për të shtuar numrin e krerëve në lopë, në dhen 
etj., duhet të çojnë në zbatimin e porosive për të 

shtuar sasinë e mishit që do të hedhim në treg. Janë 
dhënë urdhra të mos theret viçi femër se do ta rritim 
që të na bëhet lopë, të mos theret viçi mashkull se do 
të na bëhet ka, të mos theren qengjat e kecat femra 
se duam të shtojmë bagëtitë e imëta, kurse lopën ta 
therim atëherë kur ajo nuk pjell më e nuk jep më 
qumësht, por këta urdhra duhet të zbatohen në mënyrë 
të studiuar, shkallë-shkallë, duke u bazuar më disa kri- 
tere shkencore, ndryshe do të thotë të mos hash as 
mish viçi, as mish lope, as mish qengji e keci, derisa 
të plotësohet numri i krerëve që është caktuar. Zbatimi 
i orientimeve të Partisë, për shtimin e nunrit të 
blegtorisë, për shtimin e mishit, të qumështit etj., kër- 
kon që specialisti i blegtorisë ta thotë me kompetencë 
fjalën e tij sa viça, sa qengja etj., i duhen për ripërtë- 
ritjen e tufave, duke pasur parasysh perspektivën në 
shtimin e krerëve e në përmirësimin e racës dhe sa 
do të therë: sa kohë do ta mbajë lopën ose delen në 
prodhimtari e kur do ta zëvendësojë, që të dimë në 
çdo kohë se ç'sasi mishi do të hedhim në treg e ç'masa 
do të marrim. Ne duhet të tregojmë një kujdes më të 
madh edhe për të shtuar prodhimin e mishit të derrit. 
Na thuhet se ka njerëz që nuk e hanë këtë mish. 
Natyrisht, atij që nuk e ha nuk do t'ia japim me pahir, 
por ne duhet të bëjmë një politikë të tillë që edhe 
ai të bindet dhe ta përdorë mishin dhe dhjamin e de- 
rrit, se është i mirë, i shëndetshëm e me kalori. Krye- 
sorja është se nuk po realizohet plani në rritjen e 
derrit dhe se mishi i tij po vazhdon të prodhohet me 
kosto të lartë e jo se nuk e pëlqejnë konsumatorët. 
Kurse mishi i pulës është bërë si dikur, kur ai që e 

hante ishte zengjin i madh. Pra, mish pule duhet të 
hidhet më shumë në treg dhe të jetë më i lirë. Pikë- 
risht në këtë situatë, kur ne kërkojmë të rritim viçat, 
të shtojmë lopët, të rritim njëthundrakët, nuk tregohet 
kujdes për të shtuar pulat. Kemi mbetur me një inku- 
bator, në vend që të kishim disa e të mbushnim tregun 
me pula e me vezë për punonjësit. Prandaj të synojmë 
ta shtojmë shumë numrin e pulave dhe të arrijmë që 
mishin e tyre ta prodhojmë me çmim më të ulët se mi- 
shin e kafshëve. Kështu të ruajmë edhe lopët, që të 
mos i therrim për mish para kohe. 

Kujdes të tregojmë edhe për bagëtitë e koopera- 
tivistit. Ai ka të drejtë të bëjë ç'të dojë me to, por ne 
e kemi për detyrë ta këshillojmë se si mund t'i për- 
dorë më mirë për nevojat e familjes së tij, për t'i ush- 
qyer kalamanët me qumësht, me djathë e me mish, se 
për këtë qëllim i janë lënë. 

Si një vend me mundësi të mëdha për zhvillimin 
e blegtorisë, neve nuk duhet të na mungojë mishi e dja- 
thi. Kiço Ngjelës nuk i lejohet të vijë e të thotë se 
jemi keq me djathin dhe më vë pyetjen si do të dalim 
në dimër. 

Po pa perime mund të rrohet7 

Në qoftë se Partia dhe pushteti nuk e ngrenë çësh- 
tjen e perimeve si një nga problemet më të rëndësi- 
shme për shëndetin e njerëzve, atëherë, nuk njohin si 
duhet natyrën e njeriut, sepse perimet janë të një rën- 
dësie të veçantë për të ushqyer trurin, gjakun, mus- 
kujt, kockat, me një fjalë, për të gjithë zhvillimin e 
organizmit. Perimet përbëhen prej një kompleksi lën- 

dësh të ndryshme, të cilat mbajnë gjallë jetën e nje- 
riut, kurse fshatari punon e lodhet për t'i prodhuar 
domaten, piperkën, patëllxhanin e zarzavatet e tjera 
dhe nuk ua di vlerën. Ne duhet të bëjmë që fshatarët 
t'i njohin të gjitha llojet e zarzavateve dhe t'i bindim 
se ato janë një ushqim i domosdoshëm për njeriun. Për 
këtë çështje është mbajtur edhe një plenum i veçantë 
i Komitetit Qendror të Partisë, por kjo nuk zgjidhet 
vetëm me vendime nga lart, në qoftë se nuk e marrin 
në dorë seriozisht Partia dhe pushteti në bazë. 

Në rrethe mbjellja e domates është bërë një çësh- 
tje tregtare, vetëm për ta dërguar jashtë shtetit. Në 
tregun e jashtëm do të shesim, kjo është e domosdo- 
shme, por, në radhë të parë, domatja duhet prodhuar 
për popullin dhe të bëjmë që të përdoret edhe në ato 
zona që nuk e kanë në traditën e tyre përdorimin e 
disa Nojeve të perimeve. Kooperativisti i Dukajt i pro- 
dhon domatet, por atje nuk konsumohen dhe dërgohen 
në Gjirokastër, domethënë, kjo çështje shikohet nga 
ana tregtare. Mund të na thuhet se, po të kërkojmë 
të rritet konsumi i zarzavateve në qytet e në fshat, nuk 
i përballojmë dot kërkesat me aq sa prodhojmë. Po 
kush ju ka ndaluar ju, shokë të rretheve, të merrni 
një iniciativë të tillë për të shtuar prodhimin e zar- 
zavateve në kooperativat bujqësore” Ne flasim për 
luftën kundër shfaqjeve të burokratizmit, por ndaj 
këtij problemi mbahet qëndrim burokratik, nuk shi- 
kohet drejt as nga ana ekonomike, as nga ana politike. 
Prandaj Partia dhe pushteti në rreth duhet të studiojnë 
me vëmendje të madhe se sa perime nevojitet të 

mbjellë çdo kooperativë për frymë, sa tokë duhet për 
mbjelljen e tyre e jo të interesohen vetëm për misrin 
e për prurin, sepse njeriu vetëm me bukë nuk mund 
të rrojë. Tani nuk jemi në gjendjen e 20 vjetëve të 
parë, kur mendonim si t'i siguronim fshatarit bukën 
dhe dy kokrra fasule. 

Këto, shokë, janë probleme të mëdha shoqërore, 
të cilat duhet t'i shikojmë mirë. Njeriu është ai që i 
realizon të gjitha planet e detyrat madhështore, pran- 
daj për njeriun të mendohet në radhë të parë, se edhe 
planet e detyrat në socializëm kanë në themel interesin 
jetik të popullit. Shokët e rretheve duhet të kenë 
më shumë iniciativë për këto gjëra. 

Vitin e ardhshëm ne festojmë 25-vjetorin e Çliri- 
mit. Natyrisht, në krahasim me të kaluarën, gjendja 
ka ndryshuar si nata me ditën, por, me këtë nivel 
zhvillimi që është arritur, kemi më shumë mundësi 
për t'i kapërcyer mungesat e punës sonë. 

Prandaj edhe studimin që na është paraqitur, edhe 
të gjitha planet tona të perspektivës është e nevojshme 
t'i shikojmë në funksion të njeriut, sepse gjatë kësaj 
perspektive ai që do të punojë është njeriu dhe njeriu 
ynë është i gatshëm, revolucionar, por këtij duhet 
t'i krijojmë edhe konditat dhe, që t'ia krijojmë këto, 
duhet të mendojmë më mirë. 

Atëherë, këtë çështje ta rishikoni. Mund të bise- 
doni më parë me shokun Hysni dhe me shokët e tjerë, 
pastaj t'ia paraqitni Qeverisë. 

Për sa i përket pjesës së dytë të projektvendimit, 
që bën fjalë për prodhimin e karrove dhe të qerreve, 

kjo nuk duhej t'i vinte fare Byrosë Politike. Për këtë 
çështje janë marrë vendimet e nevojshme dhe ato du- 
het të zbatohen. 


Botohet për herë të parë sipas 
tekstit të nxjerrë nga proces- 
verbali i mbledhjes së Byrosë 
Politike të KQ të PPSH 
që gjendet në AQP 


TRADITAT DHE AFTËSITË KRIJUESE 
TË POPULLIT T'I PËRDORIM MIRË EDHE PËR 
PRODHIMET E ARTIZANATIT 


Diskutim në mbledhjen e Byrosë Politike 
të KQ të PPSHI 


10 qershor 1968 


Kisha për të pyetur shokët sekretarë të komite- 
teve të Partisë të rretheve, që janë në këtë mbledhje: 
Nuk kemi ne në popullin tonë të mrekullueshëm dhe 
të zgjuar njerëz me shumë kapacitete, që mund të 
bëjnë punime të artizanatit” Kemi, bile plot. Atëherë 
përse prisni që çdo gjë t'jua sjellin industria dhe treg- 
tia nga qendra” Mos kemi ne një industri kaq të për- 
paruar sa të shkelim sustën dhe të prodhojmë çdo 
gjë2 Kështu, duke pritur ç'do të të sjellin të tjerët, 
nuk përmbushen nevojat e popullit. Populli vetë nuk 
mund të bëjë bucela, masha, furka,. stromë, jorganë, 


1 Në këtë mbledhje u diskutua për plotësimin e detyrës për 
zhvillimin e mëtejshëm të artizanatit dhe të punishteve indus- 
triale, për përpunimin e prodhimeve bujqësore e blegtorale në 
kooperativat bujqësore, që caktoi Plenumi i 3-të i KQ të PPSH 
mbajtur më 13-14 tetor 1967. 

mindere e shumë gjëra të tjera të thjeshta, që i du- 
hen në jetën e përditshme” Ai çdo gjë mund të bëjë, 
por zotësinë e tij të madhe e lëmë të fjetur, pse men- 
dohet që të gjitha do të bëhen nga industria, prandaj 
vihet këtu, në Komitetin Qendror e në Qeveri, me 
propozime që të merren vendime nga lart. 

Sigurisht që vendime janë marrë e shumë gjëra 
janë bërë, por në vendimet e Partisë janë pasur kur- 
doherë parasysh edhe mundësitë që ka vetë populli për 
të përdorur traditën e mirë edhe për prodhimet e 
artizanatit. Kërkesat e tij janë kaq të mëdha, saqë nuk 
mund të përballohen kështu siç po ecet. Ju kënaqeni 
me dhjetë vajza e gra që dërgoni për të mësuar në 
kurse, po harroni që ka me mijëra të tjera që u zë 
dora dhe bëjnë gjëra jashtëzakonisht të bukura. Në 
fshat qepen jorganë e jastëkë, të cilët s'janë asgjë 
përpara qëndismave që bëhen atje e, megjithatë, nuk 
merret asnjë iniciativë për ta porganizuar këtë punë, 
që të përmbushen nevojat e popullit, por vetëm kër- 
koni t'jua sjellë tregtia gati. 

Kryesia e kooperativës bujqësore mund të caktojë 
katër-pesë gra, që dinë të qepin jorganë, stromë dhe 
mindere, të cilat të punojnë me ditë-punë për t'u plotë- 
suar nevojat fshatarëve për këto shërbime shtëpie. 
Në rast se në fshat nuk ka gra që dinë të bëjnë min- 
dere, kooperativa le të kërkojë të vijë një grua nga 
qyteti që të qëndrojë disa ditë për t'i mësuar ato që 
do të merren me prodhimin e tyre. Gratë që do të me- 
rren me këtë punë, pasi të njihen me kërkesat, të 
bëjnë llogari sa metro pëlhurë duhen për jorganët, për 
stromë dhe për minderet, sa pambuk duhet etj. Në 

qoftë se nuk ka pambuk të mjaftueshëm, vendoset 
që minderet të bëhen me bar ose me lëvozhga misri, 
kurse jorganët të bëhen me pambuk ose me lecka. 
Kështu, i kërkohet tregtisë ta furnizojë fshatin me 
pëlhurë, me lecka, me pambuk dhe me spango. Edhe 
rrogozat janë një artikull shumë i nevojshëm, mirëpo 
ata prodhohen sot pothuajse vetëm për t'i shitur jashtë 
dhe për të mbështjellë duhanin, kurse shumë pak 
prodhohen për nevojat e fshatarësisë. Po kështu, mund 
të sjellim si shembull mjaft artikuj të tjerë të nevoj- 
shëm, të cilët mund të prodhohen edhe nga industria, 
edhe në forma artizanale. 

Partia ka orientuar që të punojmë për të rritur 
shkallën e kulturës në mënyrën e jetesës, për t'i bërë 
edukatë të përgjithshme rregullin e pastërtinë dhe të 
gjithë duhet të mendojmë se si t'i zbatojmë këto 
orientime. Në këtë çështje edhe tregtia të bëjë një 
punë të studiuar. Ne e mësojmë fshatarin ta përdorë 
sapunin në sasi më të madhe, mirëpo edhe dyqani i 
fshatit duhet të furnizohet me sasi më të mëdha sapuni. 
Në qoftë se fshatari nuk do t'i gjejë në dyqan sen- 
det e nevojshme, nuk ka se si t'i zbatojë ato që i thu- 
hen për mënyrën ee jetesës. Kur isha në rrethin e Mir- 
ditës vajta në familjen e një mirditori, që përbëhej 
prej tri kurorësh. I pyeta edhe për të ardhurat që 
merrnin dhe krijova bindjen se ata kishin mundësi ta 
pajisnin shtëpinë shumë më mirë nga ç'e kishin. Sikur 
tu thoshja atyre se duhej të kishin në shtëpi këto e 
këto gjëra, ata, që të nesërmen, do të shkonin në dyqan 
dhe do të kërkonin t'i blinin, por nuk u thashë, se e 
dija që nuk do t'i gjenin. Këtu duhet të nxjerrin për- 

gjegjësitë e veta edhe industria e tregtia, që nuk i 
studiojnë mirë kërkesat e nuk i ballafaqojnë me mun- 
dësitë dhe të dalin me konkluzione se ç'duhet bërë, 
por kanë përgjegjësi edhe këshillat popullorë të fsha- 
trave, të cilët nuk po i përdorin mirë rezervat që kanë 
si në aftësitë krijuese të popullit, ashtu edhe në mjetet 
rrethanore. Kooperativat bujqësore të rrethit të Durrë- 
sit venë në Mirditë për të prerë qerestenë që u duhet, 
kurse kooperativat bujqësore të Mirditës nuk intere- 
sohen të ngrenë sharra dhe të bëjnë vetë shtretër, tavo- 
lina dhe karrige për kooperativistët. Në qoftë se Ishata- 
rëve u thuhet që të pajisen me krevate prej hekuri dhe 
presin sa t'u sigurohen këto, s'kemi bërë gjëkafshë, 
ndërsa po të marrim masa që fshatarët të bëjnë shtre- 
tër prej druri, atëherë kemi bërë një punë të mirë. 

Më parë Labëria çonte djathë edhe në rrethe 
të tjera, kurse sot kooperativat bujqësore nuk kanë 
vegla pune për të prodhuar djathin. Po ku i gjenin 
më parë fshatarët këto mjete” Çdo familje kishte ka- 
zanin, bucelat dhe napat e saj, bagëtitë i kulloste 
vetë, djathin e bënte vetë dhe, më në fund, merrte 
mushkën dhe shkonte e ua shiste gjirokastritëve. Tani 
këto janë zhdukur të gjitha dhe presin pajisjet mo- 
derne për të prodhuar djathin e kooperativës. 

Për banorët e zonave malore të tregojmë kuj- 
des që të mos u mungojnë rrobat e leshta. Kjo çë- 
shtje duhet parë që te plani që u caktohet atyre 
për dorëzimin e leshit, e deri te mundësitë që ka treg- 
tia për t'i furnizuar me rroba të leshta. Në qoftë se 
tregtia nuk ka mundësi t'u dërgojë rroba e çorape të 
leshta, ne nuk mund t'i lëmë njerëzit të na sëmuren 

nga të ftohtit, prandaj nuk do të kërkojmë që ata të 
dorëzojnë të gjithë sasinë e leshit, por t'u themi që 
për dimër të bëjnë triko dhe çorape të leshta ec të gjata 
gjer në gju, po të duan edhe të qendisura bukur. 


Botohet për herë të parë sipas 
tekstit të nxjerrë nga proces- 
verbali i mbledhjes së Byrosë 
Politike të KQ të PPSH 
që gjendet në AQP 


ZHVILLIMI I DREJTË I LUFTËS SË KLASAVE 
KËRKON PJEKURI DHE PARTISHMËRI 
TË LARTË 


Diskutim në mbledhjen e Sekretariatit 
të KQ të PPSHI 


11 qershor 1968 


Kjo çështje, që po diskutojmë, është me shumë 
interes. Politika që ndjek Partia në zhvillimin e luftës 
së klasave mbetet një nga çështjet më të rëndësishme 
e më delikate, e cila, për t'u zbatuar drejt, kërkon 
pjekuri, vigjilencë dhe partishmëri të lartë. Orienti- 
met që janë dhënë herë pas here, se si duhet zhvi- 
lluar pa lëkundje e me konsekuencë kjo luftë, se kur 
duhet mbajtur qëndrim i prerë e kur duhet mbajtur 
qëndrim i diferencuar, por pa rënë as në sektarizëm, 
as në oportunizëm, kanë qenë e mbeten mësime të 
qarta, me shumë vlerë. 

Mirëpo në jetë vëmë re edhe qëndrime sektare, 
edhe qëndrime të lëkundshme në zbatimin e vijës së 


1 Në këtë mbledhje u diskutua për disa probleme që dalin 
në zbatimin e politikës së Partisë për luftën e klasave. 

Partisë për anëtarësinë në Front dhe për punën me 
elementët pa kartë fronti. Djali i kulakut gjithë jetën 
kulak do të mbetet” Pastaj, fëmijët e kulakut do të 
lindin fëmijë dhe këta përsëri kulakë do të mbeten” 
Kështu na mëson marksizëm-leninizmi2 Kjo është rru- 
ga e Partisë2 Këto çështje Partia i ka përcaktuar me 
kohë, drejt dhe qartë, por, ashtu siç veprojnë disa 
shokë komunistë në bazë, duke zgjedhur rrugën më të 
lehtë, është gabim. Kur djali i kulakut sillet mirë e 
merr pjesë në aksione, kur nuk flet asnjëherë një fjalë 
të keqe, me një fjalë, kur është korrekt me vijën e 
Partisë, pse duhet të lihet jashtë organizatës së Fron- 
tit2 

Partia kurdoherë ka dhënë orientime të qarta që 
me këta njerëz të punojmë për t'i edukuar e për t'i 
tërhequr në rrugën e saj. Me këtë synim duhet të ve- 
projë në praktikë çdo komunist, por, nga ana tjetër, 
të jetë kurdoherë vigjilent në kulm për të mbrojtur 
vijën e Partisë, interesat e popullit dhe të atdheut. 
Organizatat e Partisë, dhe, nën udhëheqjen e tyre, 
organizatat e Frontit, të rinisë dhe të gruas duhet ta 
zbatojnë me dinamizëm këtë parim: në çdo rast kon- 
kret të bëjnë dallimin e çdo clementi, në bazë të qën- 
drimit politik personal dhe të punës së tij. Në qoftë 
se një element i dyshimtë nuk korrigjohet, me gjithë 
përpjekjet që kanë bërë organizatat e Partisë, të Fron- 
tit dhe organizatat e tjera të masave me të, atëherë 
ndaj tij duhet të mbahet qëndrim dhe, kur ai zhvillon 
veprimtari armiqësore, do të veprojnë ligjet e diktatu- 
rës së proletariatit. 

Politika e Partisë është e tillë që edhe me elemen- 

tët e dënuar me heqje lirie për veprimtari me rrezik- 
shmëri shoqërore bëhet punë e gjithanshme edukative 
dhe, nganjëherë kur krijohet bindje se i dënuari është 
korrigjuar, lejohet të rikthehet përsëri në jetën nor- 
male në shoqëri, të futet në një punë, edhe para se 
të ketë shlyer të gjithë afatin e dënimit. Shoqëria 
kujdeset, në çdo kohë, që këtë ta ndihmojë të eduko- 
het me normat politiko-morale të shoqërisë sonë socia- 
Histe, me qëllim që të punojë mirë, të rehabilitohet dhe 
të mos futet përsëri në rrugë armiqësore. Po € Shpë- 
tuam një njeri të tillë nga vazhdimi i rrugës së keqe, 
kemi bërë një gjë të mirë. Në qoftë se ai nuk korri- 
gjohet, me gjithë ndihmën e dhënë e me kujdesin 
e treguar, përsëri kundër tij veprojnë organet e dik- 
taturës së proletariatit. Shoqëria socialiste i krijon 
të gjitha mundësitë për të shlyer fajin, për të punuar 
e për të jetuar me nder, por nuk lejon në asnjë më- 
nyrë të dëmtohen interesat e saj. 

Në çështjen e qëndrimit ndaj kulakëve në fshat, 
në disa raste, shihen paqartësi e qëndrime të lëkund- 
shme. Në këto raste, vija e Partisë ndaj tyre zbatohet 
në mënyrë të ngurtë, çështja shihet nga ana më e 
lehtë, prandaj kalohet në veprime e në qëndrime zako- 
nisht sektare. 

Kur u dha orientimi që kulakët të rikthehen nga 
qyteti në fshat, Partia pati për qëllim që këta njerëz 
të dërgohen atje për të qenë nën kontrollin shoqëror 
të fshatit e të organizatave të Partisë, sepse atje fshati 
i njeh më mirë nga sa i njihnin punëtorët e ndërtimit 
ose të fabrikave ku punonin, të cilët nuk ua dinin të 
kaluarën, se ç'kanë qenë e ç'kanë bërë. Ajo që vendo- 

sëm, pra, ishte një masë e drejtë, pse këtyre kulakëve, 
duke qenë midis njerëzve të njohur, me punën eduka- 
tive, me ndihmën e opinionit shoqëror që i njeh më 
mirë, do t'u jepej mundësia që të shkonin drejt për- 
mirësimit. Këtë gjë duhet ta kuptojnë mirë organizatat 
e Partisë në fshat, organizatat e Frontit dhe komitetet 
e Partisë në rrethe, me qëllim që të mos kalohet as 
në sektarizëm, as në oportunizëm në qëndrimin ndaj 
tyre. Do të ishte e gabuar po të fillonte demaskimi 
i një kulaku pas rikthimit në fshat, në qoftë se ai pu- 
non e sillet mirë, por as të mos e vëmë mbi kokë, 
ngaqë ka punuar disa vjet si punëtor dhe, tani që u 
kthye në fshat, të mos quhet më i tillë, se na u bë 
“proletare. 

Ta demaskosh kulakun në një kohë që nuk ke 
fakte se zhvillon veprimtari politike kundër Partisë 
e pushtetit, s'ka dyshim se do ta egërsosh më tepër 
dhe, në këtë rast, ai do t'i thotë djalit të vet: Edhe ti 
më kot përpiqesh të punosh t të sillesh mirë, se njësoj 
si mua do të të trajtojnër. Por nuk është e drejtë, 
gjithashtu, që, sapo të kthehet në fshat, të pranohet 
menjëherë në organizatën e Frontit dhe të bëhet anë- 
tar i kooperativës bujqësore. Jo, ai duhet të japë prova 
për t'i fituar këto të drejta. Butësia, në raste të tilla, 
tregon për ulje të vigjilencës, tregon se nuk është kup- 
tuar drejt politika e Partisë dhe kjo hap rrugë për që- 
ndrime të tjera oportuniste, aq sa tjetri merr pjesë si 
pa të keq në davetet që kën kulaku, ose lidh krushqi 
me të. Kjo mungesë vigjilence e këto qëndrime opor- 
tuniste janë me pasoja të rënda për diktaturën e pro- 
letariatit, prandaj nuk duhen lejuar. Çdo elementi: 

me qëndrim jo të mirë politik, do t'i japim të gjithë 
ndihmën e nevojshme për t'u korrigjuar, por gjithmo- 
në duke € pasur nën kontroll të rreptë, që të mos i 
lëmë asnjë mundësi për të na dëmtuar. 

Partia në rreth dhe në fshat duhet të tregohet e 
zgjuar në punën që do të bëjë me kulakun. Organizatat 
ec Partisë duhet të shikojnë me kujdes rrezikshmërinë 
e cilitdo element prej tyre dhe të mos bien në pozitat 
e interpretimit të gabuar të vijës së Partisë, siç e 
shpjegoi drejt shoku Hysni, sepse ndonjë komunist e 
ka më të lehtë të thotë: “Mos bisedo me kulakune, sesa 
të gjykojë thellë se si duhet të veprojë për të mbrojtur 
vijën e Partisë. Sekretari i organizatës-bazë të veprojë 
në çdo rast me pjekuri e me guxim dhe jo të mos 
merret fare me kulakun nga frika se mos e kritikojnë 
për oportunizëm. Të kuptohet drejt që sekretari i or- 
ganizatës-bazë, në rrugë partie, mund të bisedojë me 
kulakun, por elementi oportunist të mos e interpretojë 
këtë ashtu siç ia do zemra atij dhe të shkojë te kulaku 
ditë e natë. 

Ne kemi thënë se këta njerëz do të rrojnë në fshat, 
pse atje kanë shtëpinë dhe, sot ose nesër, do të punojnë 
bashkë në një brigadë me kooperativistët e tjerë e jo 
në mënyrë të izoluar, prandaj komunistët dhe anëtarët 
e brigadës duhet të bëjnë punë politike për t'i riedu- 
kuar ata që mund të riedukohen, me qëllim që, po të 
jetë e mundur, të ndryshojnë për të mirë, përndryshe, 
po vazhduan në rrugën armiqësore, Partia dhe populli 
aty janë. 

'Kulaku duhet të thirret në mbledhjet e Frontit, 
megjithëse nuk është anëtar i organizatës, që të dëgjojë 

ç'thotë kolektivi, sepse kështu do të ndihmohet të 
ndryshojë ndërgjegjen politike e të riedukohet dhe, 
kur ka veprimtari armiqësore, ta ndiejë veten përgje- 
gjës përpara opinionit shoqëror. Ndonjëri mund të 
thotë se nuk është mirë që kulaku të dëgjojë, për 
shembull, kritikën që mund t'i bëhet kryetarit të koo- 
perativës. Vallë, nuk e merr vesh ai, jashtë mbledhjes, 
kur kritikohet kryetari” Në qoftë se ai fillon të ve- 
projë kundër kryetarit që u kritikua, atëherë ne kemi 
të drejtë të themi se kulaku jo vetëm nuk po përmi- 
rësohet, por, përkundrazi, po vepron me qëllim armi- 
qësor dhe marrim masa represive kundër tij. 

Partia na mëson se mbledhjet e Frontit, duke zhvi- 
lluar kritikën parimore ndaj kujtdo, bëhen një shkollë 
e madhe e masave, prandaj edhe personi që nuk ka 
kartën e Frontit, kur të shohë kritikën e hapur që 
bëjnë masat ndaj kryesisë, kryetarit të kooperativës ose 
ndonjë tjetri, do të fillojë të mendojë ndryshe, se aty 
në Front anëtarët e organizatës kritikojnë me guxim 
cilindo, prandaj do të reflektojë për punën dhe për 
vijën e drejtë të Partisë, do të riedukohet, në qoitë se 
te ky njeri ka një fije mundësie shpëtimi. Sidoqoftë, 
Partia duhet të përpiqet që kulakët dhe elementët e 
lëkundur të paktën t'i neutralizojë dhe të mos i lërë 
të hidhen në veprimtari armiqësore kundër Partisë dhe 
pushtetit popullor. 

Thirrja e kulakut në mbledhje, pra, bën përshtypje 
në mendjen e tij prej borgjezi dhe, në qoftë se ky qën- 
drim nuk ndikon që të edukohet ai vetë, të paktën da 
të ndikojë që të fillojë të mendojë për fëmijët e tij, da 
të thotë se për vete e piu lëngun, prandaj të mos i 

nxitë fëmijët që të futen në rrugë armiqësore, në luftë 
me këtë Parti dhe me këtë pushtet, pse ata këtu do 
të rrojnë. Kështu, puna cdukative e Partisë mund të 
ndikojë në njëfarë mënyre në pjesëtarët e familjes. 
Të vijmë tani te bijat dhe bijtë c kulakëve. Orga- 
nizatat e Partisë dhe ato të Frontit të tregohen më të 
kujdesshme e të jenë më zemërgjera, sepse tek ata du- 
het të kemi më shumë shpresa për t'u rehabilituar, sesa 
te prindërit e tyre. Edhe kur një djalë kulaku ka bërë 
pjesë në organizatën e rinisë dhe tani që ka mbushur 
moshën nuk është më në këtë organizatë, nuk ka 
arsye që atij të mos i jepet karta e Frontit, në qoftë se 
kjo kartë nuk i është dhënë qëkur ishte në organi- 
zatën e rinisë. Qëndrime të tilla tregojnë se nuk është 
kuptuar mirë vija e Partisë për Frontin dhe kjo dëm- 
ton shumë, sepse ky i ri do të mendojë: -Si është e 
mundur që gjer tani unë isha i mirë, anëtar i organi- 
zatës së rinisë, kam shkuar në aksione dhe tani nuk 
më pranojnë në Front9). Një pjesë e mirë e bijve të 
kulakëve na thuhet se prej kohësh janë anëtarë të or- 
ganizatës së rinisë, punojnë mirë në kooperativa, kurse 
në Front ata nuk pranohen, kryesitë e organizatave të 
Frontit ngurrojnë t'i shqyrtojnë kërkesat e tyre. Po, 
kur janë të tillë, përse të mos pranohen” Përse nuk i 
thërresin ata në kohën e pushimit kur lexohet gazeta” 
Ose përse të mos lejohen të punojnë në brigada së ba- 
shku me kooperativistët e tjerë2 Mua më duket se këto 
qëndrime mbahen nga shokë që kanë lëkundje dhe 
mendojnë: “Më mirë të më kritikojnë për sektarizëm, 
sesa për oportunizëm:. Por këta shokë harrojnë se 
edhe sektarizmi është oportunizëm. Veprime të tilla, të 

pamenduara nuk i tërheqin këta elementë në rrugën 
tonë. Me këta duhet punuar e u duhet shpjeguar gjith- 
çka. Në qoftë se babai ose një tjetër nga fisi i tij ka 
kryer veprime politike kundër pushtetit popullor dhe 
atdheut, ne do t'u themi fëmijëve dhe të afërmve të tij 
se ai është armik, po Partia nuk ju përzien ju me 
të, meqë edhe ju e keni dënuar si armik. Kështu, me 
sjelljet tona të drejta politike, duke u folur vazhdimisht, 
ne do të arrijmë t'i thyejmë dhe ata vetë do të thonë 
me gojën e tyre se, njerëzit e Partisë, ne nuk na 
kanë izoluar për shkak të tij, po na pranojnë në koo- 
perativë, na thërresin në mbledhje e na futin në Front, 
na marrin në aksione, na pranojnë në radhët e organi- 
zatës së rinisë, prandaj në djall të vejë ai që deshi t'i 
sillte dëm kësaj Partie. Pra, organizata e Partisë dhe 
ato të masave duhet të punojnë me këta elementë që 
të paktën t'i neutralizojnë dhe, kur është e mundur, 
të përpiqen t'i bëjnë njerëz të mirë e të ndershëm. 
Të marrim edhe çështjen e martesës. Mund të 
ndodhë ndonjë rast që, një vajzë kulaku, e cila është 
edhe në organizatën e rinisë, për arsye se ka dhënë 
prova dhe është e vendosur në rrugën e Partisë, shkon 
në aksione dhe është punëtore e mirë, në punë e sipër 
dashurohet me një të ri dhe martohet me të. Në këtë 
rast, ne nuk do ta vrasim të riun, pse u martua me 
këtë vajzë, por as nuk do t'u rekomandojmë të rinjve 
të tjerë që të martohen me vajza kulakësh. Kjo që 
ngjau është një rast dhe të mbetet me kaq, të kuptohet 
e të interpretohet drejt dhe jo të bëhet vijë që të 
rinjtë e familjeve të mira e patriote të na martohen me 
bijat.e kulakëve, ndryshe do të shkonim në anën tjetër, 

në oportunizëm, Duhet të kemi parasysh se kulakët do 
të përpiqen që të lidhin krushqi edhe me vetë sekre- 
tarin e organizatës-bazë të Partisë ose me kryetarin ec 
kooperativës, por prindi ta edukojë fëmijën në atë më- 
nyrë që ai, kur të rritet, të dijë ta zgjedhë me kujdes 
nga çdo pikëpamje shokun ose shoqen e jetës. 

Me këto që përmenda nuk thashë asgjë të re. E 
tillë, shumë e drejtë ka qenë dhe është vija e Partisë. 
Natyrisht, nuk është e domosdoshme që komunisti t'i 
vejë kulakut në shtëpi, të hajë e të pijë me të etj., por 
sekretari i organizatës-bazë të Partisë mund edhe t'i 
vejë në shtëpi në një moment të caktuar, për shembull, 
kur e sheh se ai ka filluar të ndërrojë rrugën, të për- 
mirësohet, dhe ky është një sinjal për kulakun, që s'ka 
bërë gjë të keqe. Në një mbledhje të Frontit sekretari 
edhe mund të flasë për qëndrimin e mirë që ka mbaj- 
tur kulaku prej disa vitesh, vë në dijeni masën se i 
bëri një vizitë, sepse organizata e Partisë mendon që ai 
ka ardhur në rrugë të mirë dhe kërkon nga kjo mble- 
dhje, nëse është dakord, që të mos cilësohet më si ku- 
lak. Kur ai e meriton me të vërtetë këtë trajtim, po- 
pulli shprehet dakord dhe ky është momenti i kthesës 
së madhe për kulakun. 

Pra, duhen kuptuar drejt çështjet. Kjo vijë ka qe- 
në kurdoherë kështu, çështja është që ajo të zbatohet 
gjithnjë drejt. 


Botohet për herë të parë sipas 
tekstit të nxjerrë nga protes- 
verbali i mbledhjes së Sekre- 
tariatit të KQ të PPSH 
që gjendet në AQP 


KUSHTET E JETESËS SË PUNËTORËVE 
TI SHIKOJMË ME KUJDES TË VEÇANTË 


Diskutim në mbledhjen e Sekretariatit 
të KQ të PPSHI 


11 qershor 1968 


Para se të diskutonte, shoku Enver Hoxha bëri 
një bisedë të ngrohtë me punëtorë, specialistë e kua- 
dro, që ishin thirrur për të raportuar, të cilët i pyeti 
në mënyrë të veçantë për kushtet e jetesës së punë- 
torëve e të specialistëve në ndërmarrjet e tyre. Pas- 
taj vazhdoi: 

Besoj se shokët sekretarë të komiteteve të Partisë 
të rretheve Kukës dhe Mirditë janë të kënaqur nga 
paraqitja që bënë shokët e bazës dhe s'kanë ç'të thonë 
më tepër. Kjo tregon se Partia atje ka punuar mirë 
dhe nga gjiri i klasës punëtore ka përgatitur kuadro 
që i shikojnë shumë mirë punët e Partisë dhe të pro- 
dhimit. Tani na mbetet neve të themi ndonjë fjalë. 


1 Në këtë mbledhje u diskutua për punën e organizatave 
të Partisë në ndërmarrjet e nxjerrjes dhe të përpunimit të 
bakrit në rrethin e Mirditës e të Kukësit për tejkalimin e de- 
tyrave të planit për vitin 1968. 

Para pak ditësh isha në rrethin e Mirditës. Atje 
vizitova Rubikun dhe Kurbneshini, mora kontakt me 
minatorët e me metalurgët, me shokët e Partisë dhe 
të pushtetit dhe mund t'ju them se përshtypjet e mia 
qenë jashtëzakonisht të mira. Populli i Mirditës është 
me ndjenja të larta patriotike, është një popull me të 
vërtetë 1 mrekullueshëm, punëtor, i zgjuar dhe i li- 
dhur ngushtë me Partinë. 

Në përgjithësi, në Mirditë punohet shumë mirë, 
në radhë të parë, në minierat dhe në uzinat e përpu- 
nimit dhe të rafinimit të bakrit, por edhe bujqësia ka 
marrë një rrugë të mbarë. Edhe për minatorët e Kukë- 
sit më kanë folur shumë mirë shokë të udhëheqjes, që 
kanë qenë atje vazhdimisht. Raporti që na bënë këtu 
shokët sekretarë të organizatave-bazë të Partisë dhe 
inxhinierët e minierave, na njohu edhe më mirë me 
gjendjen e shëndoshë, që zotëron te punëtorët e mi- 
nierave të Mirditës e të Kukësit, e cila vërtetohet nga 
qëndrimi i tyre parimor ndaj vijës së Partisë. Ky qën- 
drim parimor konkretizohet, në radhë të parë, me qën- 
drimin e lartë politik e me heroizmin që tregojnë ata 
për të kapërcyer vështirësitë e shumta e për të reali- 
zuar planet ekonomike. 

Shokët e bazës na paraqitën këtu me kurajë kër- 
kesat e tyre dhe bënë vërejtje për të metat e punës 
sonë. Ne duhet të shikojmë se cilat prej këtyre kërke- 
save duhen zgjidhur tani dhe cilat do të plotësohen 
në të ardhmen. Disa kërkesa të bazës janë zvarritur 
shumë nga organet shtetërore qendrore si rezultat i 


1 Shih në këtë vëllim, f. 110, 149, 182. 

veprimeve burokratike, prandaj mendoj se është ec ne- 
vojshme t'i studiojmë me kujdes disa forma pune që 
kemi vendosur për t'u lidhur me punëtorët. Kur i ven- 
dosëm, menduam se këto janë të mira, por gjithë zhvi- 
Mimi ynë revolucionar vërteton se u duhen bërë përsëri 
ndryshime. Te çdo formë pune që do të përdorin organet 
shtetërore për t'u lidhur me punëtorët të shikojnë, në 
radhë të parë, sa i shërben kjo kujdesit të veçantë të 
Partisë për klasën punëtore. Partia ka treguar kurdo- 
'herë kujdes si për edukimin politik dhe ideologjik, 
ashtu edhe për jetën dhe për mirëqenien e popullit, 
por ka pasur raste që organet shtetërore i kanë negli- 
'zhuar detyrat që u dilnin për të plotësuar si duhet 
kushtet e jetesës së njerëzve, të cilët bëjnë kaq për- 
pjekje heroike për të realizuar planin dhe nuk ankohen 
për vështirësitë e mëdha që kalojnë. 

T'i mësojmë punëtorët që të bëjnë vërejtje jo ve- 
tëm kur shohin se diçka nuk shkon mirë në realizimin 
€ planit, por edhe kur nuk u plotësohet ndonjë kërkesë 
“€ drejtë për kushte më të mira jetese dhe ta dëgjojmë 
ime kujdes zërin e tyre. Mua në Mirditë nuk më bënë 
shumë vërejtje dhe kërkesa, megjithëse jam i bindur 
që duhet të kishin edhe të tjera. Nganjëherë, kur shkoj 
në rrethe, shokët sikur përpiqen për të mos m'i tre- 
guar të gjitha hallet dhe nevojat e tyre. Ky është një 
veprim jo i mirë që duhet të luftohet, në radhë të 
parë, nga shokët punëtorë. Dëshira e meraku spër të 
mos e shqetësuar shokun Enverr- duhen lënë mënjanë, 
pse unë duhet t'i di problemet c tyre. Në Rubik i pyeta 
shumë herë minatorët e metalurgët nëse i dëmton 
“ra e Fanit kur dalin të djersitur nga furra, por asnjë- 

ri nuk m'u ankua. Në të vërtetë metalurgët atje kanë 
përpara zjarrin e fuqishëm të furrës, kurse nga prapa 
u bie murlani i grykës së Fanit. Dihet se, po të jesh 
i djersitur dhe i ekspozuar në korrente të ftohta të aj- 
rit, shëndeti dëmtohet, por askujt nuk i ka vajtur në 
mendje që të ngrihet atje një mur për të pritur erën e 
ftohtë të Fanit dhe të mbrohen kështu metalurgët, që 
të mos sëmuren. Po t'u hedhësh një sy gjithë objekteve 
që kemi ndërtuar do të shikosh se rreth tyre janë ngri- 
tur mure si të kalasë, shpeshherë edhe atje ku s'është 
nevoja, kurse këtu, ku muri duhet për të mbrojtur 
shëndetin e punëtorëve, nuk është ngritur. Përse nuk 
bëhet një gjë e tillët Sepse ata shokë që kanë shkuar 
nga qendra, bile edhe për probleme që kanë të bëjnë 
me shëndetin e punëtorëve, këtë çështje nuk e kanë 
vlerësuar. 

Në të kaluar e sipër punëtorët më folën edhe për 
gazrat e dëmshme për shëndetin e tyre. Kjo çështje ka 
rëndësi të madhe për ne, prandaj, tok me ngritjen dhe 
me zgjerimin e metalurgjisë, duhen parashikuar edhe 
masat e sigurimit të jetës së metalurgëve dhe të nje- 
rëzve të tjerë aty rreth e përqark, në radhë të parë, si 
edhe për jetën e kafshëve e për bimësinë e kësaj 
zone. 

Atje më thanë, gjithashtu, se banjat nuk janë 
ngritur. Drejtori i Minierës së Kurbneshit më tregoi se 
janë duke marrë masa dhe ato do të ngrihen. Ai më tha 
se kanë nevojë për disa apartamente dhe për lavan- 
deri, të cilat mendoj se duhen bërë sa më parë, prandaj 
t'i rishikojmë disa hallka që na pengojnë dhe na i zva- 
rritin këto punë. 

Kemi caktuar disa norma për rrobat e punës që 
u jepen punëtorëve, nga shteti. Kur i pyeta për këtë 
çështje, punëtorët më thanë se janë të kënaqur, megji- 
thëse vura re që rrobat ec tyre ishin shumë të vjetruara. 
Po çfarë do t'i kostonte shtetit që punëtorëve të disa 
kategorive punësh më të vështira, ku rrobat u grisën 
më shpejt, t'u caktonte një normë më të favorshme” 

Shokët e Rrëshenit kërkuan që të zgjerohet spitali, 
bile të hapet edhe reparti i kirurgjisë, kurse në Rubik 
kërkuan të ndërtohet një spital i ri, pse ekzistuesi nuk 
është i përshtatshëm. Për këtë çështje bisedova me 
shokët e Qeverisë dhe këta më thanë se do ta studiojnë 
mundësinë e zgjerimit të tyre. Bisedova, gjithashtu, 
me shokët e ushtrisë, të cilët morën përsipër krijimin 
e reparteve të kirurgjisë në spitalet e disa qendrave 
të punës e të banimit. Kjo do të jetë një ndihmë e 
madhe që do të japë ushtria për popullin, prandaj du- 
het që nga rrethet të merren menjëherë masa, të ha- 
pen gropat e gëlqeres, të pritet lënda e nevojshme e 
drurit, të sigurohen tullat e çdo gjë tjetër që nevojitet 
dhe të gjitha këto materiale të çohen në vendet c cak- 
tuara, në mënyrë që këto vepra të ngrihen sa më parë. 
Përveç atyre reparteve që u kërkuan, të mendohet 
edhe për maternitetin. 

Këto ishin disa çështje që më ngritën shokët atje. 
Edhe në këtë mbledhje shokët që kemi thirrur na 
parashtruan disa kërkesa, për të cilat duhet të marrim 
disa masa të shpejta. 

Për çështjen e transportit, Ministria e Komunika- 
cioneve duhet të marrë masa të menjëhershme. Dy 
autobusët që kërkohen në Kukës dhe një tjetër në 

Kurbnesh të dërgohen menjëherë dhe këto të jenë në 
gjendje të mirë pune. Në qoftë se Ministria nuk dispo- 
non autobusë të tjerë, këta të merren nga Tirana dhe 
të çohen atje, sepse tash për tash nuk është e domos- 
doshme që në rrugët e këtij qyteti të kalojë në çdo 
pesë minuta një autobus. Në qoftë se për punëtorët 
dhe për nëpunësit e qytetit, që kanë shtëpinë gjysmë 
ore larg nga vendi i punës, që kanë kushte më të mira 
banimi e jetese, që kthehen në darkë pranë familjes, 
që venë në kinema, në opera etj., mendohet dhe sigu- 
rohen autobusë, kurse për punëtorët e Minierës së 
Kurbneshit, që nisen për në punë një orë ose një orë 
€ gjysmë në këmbë dhe po kaq edhe në kthim e karka- 
losen nga të ftohtit në dimër, nuk mendohet fare, 
ky nuk është qëndrim i drejtë, socialist. Pra, derisa 
të arrijmë që të sigurojmë makina të mjaftueshme për 
të gjithë, më mirë të ecin ca më këmbë punonjësit 
e qyteteve dhe jo ata të minierave. Çështjet e kësaj 
natyre nuk presin, prandaj duhet të merren masa të 
shpejta e të zgjidhen menjëherë. 

Gjeologët janë si minatorët, nga njerëzit tanë 
më të mirë, heroikë dhe të sakrificës. Ata kanë lënë fa- 
miljet e komoditetet dhe flenë në pyje e në pgërxhe, në 
borë e në shi, shikojnë a nuk shikojnë njeri atje ku 
punojnë të vetmuar dhe në barangat ku flenë jo vetëm 
s'kanë ngrohje, po ç'bie jashtë, hyn brenda. Mendoj 
se vitin e ardhshëm duhet të pajisen të gjitha ekipet 
me çdo gjë që kanë nevojë, prandaj të kërkohen me- 
njëherë katalogë dhe të zgjidhen nga ato baranga të 
mira ose çadra të veshura me vatë përbrenda, që të 
jenë të ngrohta, të pajisura me nga një grup elektrik 


KUSHTET E JETËS SË PUNËTORËVE TË SHIHEN ME KUJDES 329 
—- “———X—X—N$——$- SS $$$$———- ——— ——— — 


për çdo ekip, me radio, shtretër, tavolina € karrige 
portative, sobë elektrike e gjer te termuset e ujit. Se 
kretari i organizatës-bazë të Partisë të ndërmarrjes së 
gjeologjisë të rrethit të Mirditës na tha se, më së fundi, 
i pajisën ekipet e gjeologjisë me nga një radio me 
bateri. Gjeologu që punon i izoluar, jashtë, në shi e në 
borë, në majë të Shkëlzenit apo diku tjetër, duhet me- 
doemos të jetë i pajisur me radio që të dëgjojë lajmet, 
të jetë i lidhur në çdo kohë me punën € madhe që 
ibëhet në të gjithë atdheun, të jetojë me situatat, të 
dëgjojë edhe muzikë për t'u çlodhur. Të gjitha kë- 
to dhe sende të tjera që u nevojiten duhet t'i kenë 
të siguruara këta njerëz, që bëjnë sakrifica kaq të 
mëdha, 

Një kërkesë e domosdoshme, që duhet plotësuar sa 
më parë, është ajo për ndërtimin e banesave për mi- 
natorët. Kjo çështje, më duket mua, nuk është parë 
drejt. Ne duhet të ristudiojmë formën e organizimit të 
ndërmarrjeve të ndërtimit, se nuk më duket me vend 
që të varen të gjitha nga Ministria e Ndërtimit, kurse 
rrethet të mos kenë asgjë në dorë, as për ndërtimet lo- 
kale. Pse duhet të jetë nën varësinë e Ministrisë së 
Ndërtimit çdo gjë që ndërtohet në rreth2 Ministria për- 
katëse mund të mbajë nën kontrollin e saj veprën që 
ka në plan ajo vetë për ta ndërtuar, por ndërtimet që 
bën sektori i komunales ose ndërmarrja e ndërtimit 
mund të jenë nën varësinë e komitetit ekzekutiv të 
rrethit. Në qoftë se ju në Kukës, për shembull, keni ne- 
vojë të ndërtoni shtëpi për minatorët, këtë punë do 
ta bëjë ndërmarrja e ndërtimit e rrethit, por ajo du- 
het të ketë për këtë qëllim fondet, materialet e ndërti- 

mit, specialistët, të cilët të jenë nën varësinë e komi- 
tetit ekzekutiv të rrethit dhe nën Kontrollin e mini- 
strisë investitore. Ministria e Ndërtimit nuk duhet të 
ketë të drejtë, siç ka tani, të marrë punëtorët prej 
andej dhe t'i dërgojë në një rreth ose në një objekt 
tjetër, ku asaj mund t'i nevojiten dhe t'i thotë rrethit 
të gjejë punëtorë të tjerë, ose t'i marrë lëndën c drurit, 
çimenton, mjetet e transportit etj. Duke vepruar në 
këtë mënyrë, ndërtimet lokale, si: banesat dhe objektet 
socialkulturore të planifikuara për rrethet, kalojnë nga 
një vit në tjetrin, planit të ri i shtohen edhe ndërtimet 
e prapambetura të vitit që mbaron, ose ato hiqen nga 
plani dhe kështu ngopemi me lugë të zbrazët. Një prak- 
tikë e tillë bie në kurriz të rretheve, prandaj mendoj 
se duhet ta shikojmë këtë përqendrim kaq të shtrën- 
guar të ndërtimeve, i cili më duket se na pengon për 
ndërtimin më të shpejtë të disa objekteve, që janë 
shumë të nevojshme. 

Ne duhet të mendojmë thellë për ato probleme 
që ngriti inxhinieri i Minierës së Gjegjanit. Ai është 
djalë i ri, i porsamartuar, pruan e ka te prindërit, në 
Vlorë, por nuk ka shtëpi atje ku punon. Vetë qëndron 
në Minierën e Kukësit, se është njeri i Partisë, por gjer 
kur do të qëndrojë pa shtëpi” Siç ndërtojmë shtëpi për 
beqarët, na bie për detyrë të mendojmë e të ndërtojmë 
shtëpi edhe për ata që do të krijojnë familjet e tyre. 
Natyrisht, punëtorë e specialistë beqarë do të ketë kur- 
doherë, por një i ri mund të qëndrojë 3-4 vjet beqar, 
pastaj vjen koha dhe ai do të martohet, bile shteti ynë 
do që ai të krijojë familjen, prandaj ta shikojmë me 
këtë perspektivë ndërtimin e banesave e jo të flemë 

mendjen kur i kemi vënë tre-katër veta në një dhomë. 
Në qoftë se nuk e mbajmë parasysh këtë perspektivë, 
do të na krijohet një problem tjetër shoqëror. Zako- 
nisht në jetë ndodh që një djalë i ri pëlqen një vajzë 
të re dhe ajo u përgjigjet ndjenjave të tij. Atëherë dja- 
li i shpreh dëshirën të fejohet me të e pastaj të mar- 
tohet, por martesën nuk e bën dot derisa t'i jepet shtë- 
pi. Ata vazhdojnë të dashurohen, por ka njerëz që 
thonë se po na prishin moralin e se duhen marrë masa 
ndaj atyre. Mirëpo ç'faj ka djali ose vajza në këtë 
rast” Këto janë probleme të mëdha shoqërore, që du- 
het të na preokupojnë, shokë, dhe, po të mos mendojmë 
ne të Partisë, kush do të mendojë” Duhet të jemi rea- 
listë, t'i njohim këto probleme që nxjerr jeta. Njerë- 
zit tanë bëjnë sakrifica, bile sakrifica të mëdha: ne du- 
het tua shpjegojmë atyre vështirësitë që kemi për t'u 
siguruar të gjitha kushtet që u nevojiten për jetesën 
dhe ata do të na kuptojnë, se nuk mund të bëhen të 
pjitha menjëherë, ashtu siç i duam, por edhe të men- 
dojmë për të gjetur mënyrat që t'ua zgjidhim nevojat 
sa më parë e sa më mirë që të jetë e mundur. 

Ju, shokët e Ministrisë së Industrisë dhe të Minie- 
rave, bëni mirë që kritikoni edhe drejtorët, edhe krye- 
inxhinierët kur gabojnë, por ju duhet t'i analizoni më 
thellë shkaqet e gabimeve të tyre. Për disa gabime ata 
s'kanë aq faj sa keni ju këtu lart, se, shpeshherë, janë 
të detyruar të zbatojnë disa urdhëresa dhe norma prej 
të cilave nuk mund të dalin. Sipas mendimit tim, në 
radhë të parë, ju duhet të kuptoni mirë se diçka duhet 
ndryshuar në këta urdhra, rregulla e norma, me qëllim 
që metoda dhe stili i drejtimit të punëve të mos buro- 

kratizohen, jo t'ua hidhni fajin për çdo gjë atyre të ba- 
zës. Drejtori i ndërmarrjes duhet kritikuar kur sillet me 
arrogancë, kur punon me hatër, kur punët c ndërmarr- 
jes nuk shkojnë mirë ngaqë ai nuk drejton mirë, ose 
për ndonjë çështje tjetër si këto, por kur zbaton rre- 
gullat që i ke vendosur, ai nuk ka faj: fajin duhet ta 
kërkojmë te dikasteri që nuk kujtohet për t'u bërë 
ndryshimet e nevojshme atyre rregullave e urdhëre- 
save, që jeta ka treguar se duhen ndryshuar. Drejtori, 
si shok i pjekur që është, duhet të bëjë vërejtje kur 
shikon se një rregull, që ka qenë i drejtë për një kohë, 
tani ngadalëson ecjen përpara. Kritika e bazës ka rë- 
ndësi të madhe, prandaj ajo duhet të vijë gjer lart dhe 
të analizohet, se edhe ministrat, edhe anëtarët e Komi- 
tetit Qendror apo të Byrosë Politike janë shumë të in- 
teresuar të zgjidhen të gjitha kërkesat tuaja. 
Natyrisht, kërkesat nuk mund të zgjidhen dot të 
tëra menjëherë, por cështja është që, në një moment 
të caktuar, të shikohet drejt se cilës kërkesë duhet t'i 
japim prioritet më shumë. Në qoftë se ndihet nevojë 
e ngutshme për të ndërtuar banesa për minatorët në 
Mirditë, për shembull, ku gjysma janë punëtorë dhe 
gjysma fshatarë, mund të bisedohet me fshatarët dhe 
të merret pëlqimi i tyre që lënda e drurit, matcrialet 
e ndërtimit, mjeshtrat dhe karpentierët, që janë para- 
shikuar për të bërë ndërtime banesash për fshatin, në 
vend që t'u jepen kooperativave bujqësore, ku çështja 
e ndërtimit të banesave nuk është aq e ngutshme, të 
përdoren për të ndërtuar apartamente mbi planin për 
punëtorët e minierave dhe, pas një viti, këto t'u ka- 
lojnë fshatarëve që të bëjnë shtëpitë e tyre të reja. Po 

t'ua shtrojmë çështjen kështu, jam i bindur se fshatarët 
do ta kuptojnë drejt. 

Ja, ky është prioriteti. Një rreth mund t'i bëjë 
thirrje edhe rrethit fqinj, i cili nuk ka nevoja të ngut- 
shme për të ndërtuar banesa në fshat, që të dërgojë 
përkohësisht në ndihmë skuadra ndërtimi nga koope- 
rativat bujqësore, për të punuar për disa muaj në 
ndërtimin e banesave për punëtorët dhe për specialistët 
e minierave dhe, me siguri, ai do të tregohet menjëherë 
i gatshëm. Në këtë mënyrë ne i japim prioritet për një 
kohë ndërtimit të banesave për punëtorët. Në një rast 
tjetër mund t'i jepet prioritet ndërtimit të një objekti 
të rëndësishëm, i cili i shërben gjithë rrethit, siç është 
spitali që kërkuan shokët e Mirditës, pra, mund t'u 
bëhet thirrje disa kooperativave bujqësore që lëndën 
e ndërtimit, që u është planifikuar, ta kalojnë me të 
drejtë kthimi në favor të ndërtimit të spitalit dhe jam 
i bindur se fshatarët do ta aprovojnë këtë propozim. 

Kështu, probleme të tilla, mund t'i zgjidhim më 
shpejt, prandaj të mos qëndrojmë të mbërthyer pas 
disa rregullave € planeve, të cilat, në disa raste, na 
pengojnë në punë. 

Tre kilometra larg është uji nga Miniera e Kukësit 
e, megjithatë, ujësjellësi që do të plotësonte një nevojë 
të domosdoshme për punëtorët nuk po ndërtohet. Si 
vjen kjo çështje deri në Sekretariatin e Komitetit Qe- 
ndror, kur mund të zgjidhej nga vetë rrethi dhe nga 
ministria, në një kohë kur ne kemi bërë sa e sa gjëra 
të mëdha”21 Tre kilometra për një ujësjellës nuk është 
asgjë përpara atyre që kemi bërë dhe po bëjmë vazh- 
dimisht, por këtu pengon burokratizmi, prandaj të luf- 

tojmë që t'i zhdukim nga trualli ynë këto gjëra të kë- 
qija. Po të gjykohej çështja në kompleks dhe drejt, 
ujësjellësi për punëtorët në Kukës do të ishte ndërtuar 
më parë dhe pa dëmtuar prodhimin. 

Të gjitha çështjet që kanë të bëjnë me përmirësi- 
min e kushteve të jetesës së punëtorëve mendoj t'i shi- 
kojmë me kujdes të veçantë. Zgjidhja e drejtë e tyre do 
ta shtojë edhe më shumë hovin e madh revolucionar që 
ka shpërthyer kudo në punë, Ne duhet të interesohe- 
mi për prodhimin, por më parë të interesohemi për 
njerëzit. Në qoftë se nuk shikojmë, në radhë të parë, 
mirëqenien e njerëzve, në qoftë se nuk përmbushim 
nevojat e tyre, do të thotë se këto çështje nuk i shi- 
kojmë politikisht. Mund të flasim sa të duam aPolitika 
në plan të parër, por kur nuk tregon kujdesin e duhur 
për mirëqenien e njerëzve (dhe këtu kam parasysh ne- 
vojat e punëtorëve, të kooperativistëve dhe të inteli- 
gjencies), atëherë, ato që themi mbeten vetëm fjalë, 
prandaj duhet t'i vëmë kujdes të madh përmirësimit të 
kushteve të jetesës së njerëzve. Natyrisht, kushtet e 
punës e të jetesës së punëtorëve janë përmirësuar, por 
duhet të përpiqemi akoma më shumë, ashtu siç thamë, 
duke u dhënë prioritet, sepse punëtorët nuk e bëjnë 
dy fjalën e Partisë. Ne duhet t'i lavdërojmë për punën 
e tyre, për sakrificat, për heroizmat që bëjnë dhe për 
zotësitë që tregojnë në realizimin e planeve, shpesh në 
kushte të vështira. U lumtë shokëve punëtorët 

Kur isha në Mirditë, pashë se atje kishte shumë 
gjëra të mira. Mirdita është një vend i bukur, me 
pasuri të mëdha. Ne duhet të interesohemi që atje të 
zhvillohet jo vetëm industria minerare, par edhe buj- 

qësia dhe pyjet. Pyjet e Mirditës janë një pasuri e pa- 
zëvendësueshme. Në qoftë se do të pritnim drurë pa 
kriter shkencor, do të bënim një krim të madh dhe 
me këtë do të tregonim se nuk kemi kuptuar asgjë nga 
bujqësia dhe nga ligjet e natyrëse Druri është një ma- 
terial jashtëzakonisht i vlefshëm, që nuk vihet lehtë në 
vend, pse, po e preve një dru, duhen 60-70 vjet për ta 
rritur drurin e ri, prandaj prerja e pyjeve duhet të 
bëhet me një disiplinë jashtëzakonisht të rreptë shken- 
core. Me kohë në pyje mund të shtohen edhe kafshë të 
egra për gjueti dhe gjithë këtë zonë mund ta kthejmë 
në një park të madh me pasuri të vlefshme për gjithë 
Republikën. 

Atje duhet të kemi njerëz që të interesohen vazh- 
dimisht për pyjet, sepse prej tyre nxjerrim pasuri të 
mëdha jo vetëm për lëndë ndërtimi, por edhe për të 
prodhuar mobilje dhe sende të tjera të vlefshme, pra- 
ndaj duhen parë këto gjëra jo me syrin e neofitëve, o 
burra të hapim toka të reja, ose kemi nevojë për lëndë 
dhe damkos e pre drurët e pyjeve. Po të ecim symby- 
llur e pa kritere shkencore, do të dëmtojmë shumë 
pyjet dhe pastaj do t'i biem kokës, në mos ne, ata që 
do të vijnë pas nesh, por atëherë do të jetë tepër vonë. 
Duhet ta ruajmë këtë natyrë të mrekullueshme që kemi, 
pse nuk është vetëm për pejzazh e për të na kënaqur 
sytë, por edhe për shëndetin, edhe për bujqësinë. Ne- 
vojat tona për lëndë druri janë të mëdha, por këtë 
pasuri të vlefshme duhet të dimë ta shfrytëzojmë në 
mënyrë racionale dhe të mos tërhiqemi nga kërkesat e 
nevojat e çastit, pa menduar shkencërisht ku duhet 
të presim, ndryshe do të gabojmë. 

U thashë shokëve të Mirditës se në rrethin e tyre 
kanë mjaft vende për të hapur toka të reja, por kjo 
punë duhet bërë e studiuar, në vende të përshtatshme, 
të cilat duhet të përcaktohen si me vijë të kuqe se ku 
duhen hapur, që të mos prishen pyjet e të mos themi 
pastaj ç'bëmë që i hapëm. Vendet që pashë ishin toka 
të bukura e pjellore, ku mund të zhvillohen misri, 
gruri, bimë të tjera dhe lopa. I tillë vend është Mirdita. 

Mirditorët janë njerëz të zgjuar e përparimtarë, 
prandaj të kuptojnë shpejt kur u flet për të rejat që 
duhet të hyjnë në jetën e tyre. Ndër të tjera, u fola 
edhe për nevojën e grumbullimit të kullave, që sot i 
kanë larg njëra-tjetrës, dhe kam besim se këshillën 
time do ta realizojnë. Atëherë, me siguri, do të zhvi- 
llohen më mirë bujqësia, blegtoria dhe frutikultura, 
por edhe jeta politike e shoqërore e fshatit do të gja- 
lërohet më shumë. 

'Problemet që u ngritën këtu shokët do t'i shtroj- 
në në mbledhjen e Qeverisë dhe do t'i shohin me një 
sy tjetër kur të shqyrtojnë planin vjetor. 

Me kaq i japim fund kësaj çështjeje. Ju urojmë 
suksese të reja në punën tuaj. Ne do të përpiqemi që 
të metat tona t'i korrigjojmë dhe kërkesat e bazës t'i 
plotësojmë sa më parë që të jetë e mundur. U bëni të 
fala të gjithë shokëve. 


Botohet për herë të parë sipas 
tekstit të nxjerrë nga proces- 
verbali it mbledhjes së Sekre- 
tariatit të KQ të PPSH 
që gjendet në AQP 


BREZI YNË I RI MARSHON NË RRUGËN 
REVOLUCIONARE TË PARTISË 


Nga fjala në mitingun e madh në sektorin e Gradishtës 
të Hekurudhës Rrogozhinë-Fier 


28 qershor 1968 


'Të dashur shokë dhe shoqe, 


Është një kënaqësi dhe gëzim i veçantë për mua 
që kam rastin të takohem sot me ju, të rejat dhe të 
rinjtë, që punoni me entuziazëm e me vetëmohim për 
ndërtimin e Hekurudhës së re Rrogozhinë-Fier. 

Dua të përfitoj nga ky rast që, nëpërmjet jush, 
ndërtuesve të hekurudhës, në emër të Komitetit Qe- 
ndror të Partisë dhe të Qeverisë, të përshëndes edhe 
shokët e shoqet tuaja, që punojnë për ndërtimin c 
rrugës së Malësisë së Madhe, të përshëndes gjithë ri- 
ninë e vendit tonë, atë rini të mrekullueshme revolu- 
cionare, e cila kudo, anembanë atdheut e në çdo fushë, 
tregon heroizma, pjekuri të lartë politike dhe besni- 
këri të pakufishme ndaj Partisë, ndaj interesave të 
popullit dhe ndaj çështjes së socializmit. 

Në mënyrë të veçantë ju përshëndes ju, shokë 
studentë dhe nxënës, që përbëni numrin më të madh 
të vullnetarëve për ndërtimin e hekurudhës dhe të 
rrugës së Malësisë së Madhe dhe ju përgëzoj që, kra- 
has përpjekjeve për të zotëruar shkencën, për t'u pa- 
jisur me kulturë dhe për të përvetësuar bazat e bo- 
tëkuptimit tonë marksist-leninist, ju keni rrëmbyer 
kazmën e lopatën dhe, bashkë me punëtorët e fsha- 
tarët, jepni kontributin tuaj të çmuar për ndërtimin 
e atdheut socialist në aksionet c mëdha të rinisë. 

Aksionet janë bërë një traditë e lavdishme e rinisë 
sonë. Të gjithë ne, si dhe shokët tuaj më të rritur, të 
cilët tani punojnë e krijojnë me sukses në fushat e 
ndryshme të ndërtimit socialist, ndër ta mjaft nga 
pedagogët dhe mësuesit tuaj, që bashkë me ju der- 
dhin sot djersën këtu, në ndërtimin e hekurudhës, në 
Malësinë e Madhe apo në aksione të tjera të rinisë, i 
kemi të gjalla në kujtesën tonë ditët e paharruara të 
aksioneve të para të rinisë në rrugën Kukës-Peshkopi 
apo në ndërtimin e Hekurudhës Durrës-Elbasan e 
Tiranë-Durrës. Ju po e vazhdoni dhe po e ngrini ako- 
ma më lart këtë traditë të lavdishme të rinisë sonë. Ju 
punoni pa u lodhur dhe jepni një kontribut të rëndë- 
sishëm në ndërtimin e veprave të mëdha, gjë për të 
cilën Partia dhe mbarë populli ju përgëzojnë dhe ju 
falënderojnë me gjithë zemër. 

Por rinia jonë, me aksionet e saj, nuk ndërton 
vetëm vepra të rëndësishme ekonomike. Mbi të gjitha, 
aksioni shërben si një shkollë e madhe për kalitjen 
e brezit të ri, për edukimin e tij me koncepte të drejta 
për punën, shërben për ngulitjen te të rinjtë të frymës 

së kolektivizmit, të luftës për kapërcimin e vështirë- 
sive, të dashurisë për shokun, të miqësisë së pastër, 
të vendosmërisë revolucionare. Duke punuar c duke 
jetuar së bashku, rinia punëtore, fshatare dhe ajo e 
shkollave, njihen dhe miqësohen me njëra-tjetrën, 
mësojnë e përfitojnë reciprokisht nga njëra-tjetra. Në 
punën dhe në jetën e përbashkët brumosen konceptet 
dhe morali komunist, flaken tej mbeturinat mikro- 
borgjeze, patriarkale ce intelektualiste të së kaluarës, 
hidhen poshtë mezhdat e vjetruara të dallimeve të 
ndryshme artificiale, të ngritura nga ideologjitë dhe 
nga klasat e përmbysura. Aksioni është një terren 
konkret ku vihet në jetë parulla e Partisë për të 
menduar, për të punuar c për të jetuar si revolucio- 
narë. 

Në aksione, në gjithë punën e madhe ndërtim- 
tare, në gjithë luftën tonë për socializmin dhe për 
mbrojtjen e atdheut, rinia ka shkruar dhe shkruan 
përditë faqe të mrekullueshme heroizmi. Këtë e dësh- 
moi më së miri me heroizmin e saj cuca e malësisë, 
komunistja 15-vjeçare Shkurte Pal Vata, e cila, këtu 
në Hekurudhën Rrogozhinë-Fier, i ngriti një monu- 
ment krenar brezit të ri të sotëm revolucionar të 
Shqipërisë socialiste. Ajo vazhdoi traditën e lavdishme 
të të rejave heroike mirditore Marta Tarazhi, Prenda 
Tarazhi, Mrikë Lokja dhe Shkurte Cara, traditat e 
vetëmohimit për çështjen e përgjithshme, si të Muha- 
met Shehut e Myrteza Kepit, të rënies në krye të 
detyrës, si të ushtarit trim Hekuran Zenuni dhe të 
shumë shoqeve e shokëve të tjerë që kanë vënë e vënë 
interesin e përgjithshëm të revolucionit mbi çdo gjë 

tjetër, që, kur është e nevojshme, japin për revolu- 
cionin, pa ngurruar për asnjë çast, edhe jetën e tyre, 
duke ecur kështu në gjurmët e pavdekshme të he- 
ronjve të Luftës Nacionalçlirimtare dhe të dëshmorëve 
të rinisë — Qemal Stafës, Misto Mames, Manush 
Alimanit e të qindra e mijëra të tjerëve. 

Populli ynë, si dhe gjithë rinia do t'i kujtojnë me 
nderim dhe respekt këto bija dhe bij të lavdishëm të 
tij, ashtu si nderon dhe do të nderojë kurdoherë tri- 
mat, si Fuat Çela dhe heroizmin e gjithë rinisë në 
luftën për lulëzimin dhe për përparimin e vendit tonë. 
Ky heroizëm është bërë sot një fenomen masiv, një 
tipar themelor i njerëzve tanë. 

Pjesëmarrja aktive dhe e ndërgjegjshme e rinisë 
sonë në aksionet dhe në lëvizjet masive, që kanë 
shpërthyer në të katër anët e atdheut për revoluciona- 
rizimin e mëtejshëm të gjithë jetës së vendit, është 
një demonstrim i fuqishëm i vetive të reja të njeriut 
tonë të ri, të rritur dhe të edukuar nga Partia me 
ideologjinë dhe me moralin e vërtetë komunist. Kjo 
është një provë tjetër, që dëshmon se brezi ynë iri,i 
bashkuar në organizatën e tij heroike të Bashkimit të 
Rinisë së Punës të Shqipërisë, qëndron i patundur në 
pozita të shëndosha revolucionare, se ai është plotë- 
sisht i denjë dhe i aftë për të marrë në duart e veta 
e ta çojë më përpara stafetën e revolucionit e të 
socializmit. 

Fryma luftarake e revolucionare e rinisë sonë, 
vendosmëria e saj për të ecur, si deri më sot, e pa- 
tundur në rrugën e marksizëm-leninizmit, gatishmëria 
e saj për ta vënë veten pa lëkundje në shërbim. të 

popullit në të gjitha frontet ku i bën thirrje Partia, 
është një nga fitoret tona më të mëdha, është një 
ndër garancitë e së ardhmes së ndritur të vendit tonë. 

Këto veti e kanë burimin në kujdesin e madh që 
ka treguar e tregon Partia jonë e Punës për eduki- 
min e brezit të ri, në realitetin tonë socialist, në fi- 
toret e mëdha historike që ka arritur vendi ynë nën 
udhëheqjen marksiste-leniniste të Partisë sonë të Pu- 
nës, në perspektivat e qarta e të sigurta që i ka hapur 
Partia rinisë te ne. 

Rinia jonë nuk e ka bërë kurrë dysh fjalën e Par- 
tisë. Në kohë të mira e të vështira ajo u është për- 
pjigjur me entuziazëm thirrjeve të Partisë dhe ka 
punuar e ka luftuar plot vendosmëri e vetëmohim për 
arritjen e objektivave që i ka treguar Partia. Rinia jo- 
në u edukua jo në shtretër të ngrohtë, as me libra të 
mykur skolastikë: ajo është kalitur si çeliku dhe është 
brumosur me shpirt të paepur revolucionar në zjarrin 
e betejave të ashpra me armiqtë e egër, të jashtëm e 
të brendshëm, me vështirësitë kolosale që na është 
dashur të kapërcejmë për shkak të prapambetjes së 
thellë që trashëguam nga regjimet antipopullore, në 
luftën e ashpër për thyerjen e bllokadave armiqësore 
imperialisto-revizioniste që iu imponuan vendit tonë. 

Në këto beteja populli ynë, nën udhëheqjen e Par- 
tisë, ka dalë kurdoherë fitimtar. Me luftën e tij të 
vendosur e parimore kundër armiqve të ndryshëm, 
ai ka fituar simpatinë dhe dashurinë e popujve dhe 
të forcave revolucionare në botë, Pozita ndërkombëta- 
re e Republikës sonë është forcuar shumë. Partia jonë 
edhe në të ardhmen do ta mbajë lart flamurin e luftës 

revolucionare kundër imperializmit e revizionizmit dhe 
do të jetë kurdoherë në pararojë të kësaj lufte të 
drejtë. Republika Popullore e Shqipërisë do të rrojë në 
shekuj e fortë e socialiste dhe çdo armik yni do të 
thyejë kokën përpara unitetit të çeliktë të popullit me 
Partinë dhe me ushtrinë tonë heroike. 

Imperializmi dhe revizionizmi ushtrojnë kurdo- 
herë presion ideologjik mbi popullin tonë, në mënyrë 
të veçantë mbi rininë. Por lufta aktive e Partisë, e të 
gjithë popullit dhe e rinisë sonë, kundër këtij presioni, 
ka qenë dhe është me të vërtetë heroike, Rinia e ven- 
dit tonë shkelmon me përbuzje çdo ndikim të huaj të 
ideologjisë borgjeze dhe revizioniste, çdo shenjë të 
çoroditjes dhe të degjenerimit, nga çdo anë që të vijë. 
Ajo, sipas mësimeve të Partisë, e ka kuptuar mirë se 
një nga qëllimet kryesore të armikut është infiltrimi 
i ideologjisë së tij në radhët tona, është helmatisja e 
mendjes dhe e ndërgjegjes së të rinjve e të rejave. 
Prandaj, nën udhëheqjen e Partisë, ajo lufton për të 
ruajtur pastërtinë ideologjike dhe morale të saj. Ne 
vërejmë me kënaqësi se në vendin tonë po rritet një 
rini e shëndoshë dhe e pastër, e brumosur me idealet 
revolucionare të Partisë. 

Por sot kudo luftohet për të ngritur edhe më lart 
frymën revolucionare, për të thelluar procesin e revo- 
lucionarizimit të jetës së vendit, për ta çuar përpara 
revolucionin socialist në të gjitha fushat. Rinia jonë 
nuk duhet të kënaqet me sukseset që ka arritur, ajo 
nuk duhet ta ndalë për asnjë çast hovin e vet revo- 
lucionar. Bashkimi i Rinisë së Punës të Shqipërisë 
duhet t'i vazhdojë akoma më me këmbëngulje .për- 

pjekjet për të nxitur gjithë rininë që të ngrejë vazhdi- 
misht nivelin e saj ideologjik e politik, duke studiuar 
marksizëm-leninizmin, duke përvetësuar akoma më 
mirë teorinë tonë revolucionare, që është kyçi për 
arritjen e fitoreve akoma më të mëdha në të ardhmen. 

Të rinjtë punëtorë, fshatarë dhe studentë duhet 
t'i shtojnë përpjekjet që të mësojnë sa më shumë, të 
zotërojnë kulturën dhe shkencën, që janë kusht i do- 
mosdoshëm për përparimin e vendit, të mësojnë duke 
punuar dhe të punojnë duke mësuar. 

Në shembullin e klasës punëtore dhe të të gjithë 
punonjësve, rinia jonë shkollore dhe studenteske, kra- 
has luftës për përvetësimin e marksizëm-leninizmit 
dhe të shkencës, është hedhur e tëra jo vetëm në ak- 
sione politike e ideologjike, por edhe në aksione të 
mëdha të punës ndërtimtare. Në këtë mënyrë ajo po 
zbaton porosinë e Partisë për t'u lidhur me masat pu- 
nonjëse, me jetën, për ta lidhur mësimin me punën, 
për t'u kalitur në kudhrën e punës fizike. 

Një luftë e tillë e rinisë shkollore e studenteske 
në frontin e mësimit dhe të punës i përgjigjet thelbit 
të detyrës që ka shtruar Partia për revolucionarizimin 
e mëtejshëm të shkollës sonë, rreth të cilit në vendin 
tonë po zhvillohet një diskutim i gjerë popullor. Në 
këtë aksion të thellë ideologjik rinia është një forcë 
e madhe shtytëse dhe revolucionarizuese. Rinisë sonë, 
në mënyrë të veçantë rinisë shkollore e studenteske, i 
përket të marrë pjesë aktive në këtë luftë dhe në këtë 
diskutim, në mënyrë që të realizohen sa më mirë 
qëllimet e Partisë për ta bërë shkollën tonë, në për- 
mbajtje dhe në strukturë, një qendër revolucionare 

ku të përgatiten njerëz të formuar si komunistë dhe 
specialistë të zot. Rinia shkollore e studenteske e kup- 
ton mirë se revolucionarizimi i shkollës shtron detyra 
të mëdha para saj, se asaj i takon të bëjë një luftë 
këmbëngulëse për të mësuar, për të përvetësuar shken- 
cën dhe kulturën, për t'u përgatitur për jetën dhe 
për punën praktike. 

Të rcjat dhe të rinjtë e vendit tonë duhet të jenë 
kudo dhe kurdoherë në ballë të luftës për revolucio- 
narizim, të jenë të parët në mbështetjen e të gjitha 
masave revolucionarizuese. Në këtë luftë pararoja e 
gjithë rinisë është rinia heroike punëtore. Fryma e saj 
revolucionare, fryma e klasës duhet të përshkojë gjithë 
organizatën e Bashkimit të Rinisë së Punës të Shqi- 
përisë. Rinia punëtore është gjenerata e re që mbush 
radhët e klasës punëtore, e cila është shtyllë kurrizore 
e sistemit tonë socialist, e klasës që është zot i vendit 
dhe që me ideologjinë e saj marksiste-leniniste e 
shembullin e saj revolucionar, nën drejtimin e Partisë 
sonë, frymëzon dhe udhëheq në luftë dhe në revolu- 
cion të gjitha masat punonjëse. Rinia punëtore duhet 
të jetë në ballë edhe në fushën e prodhimit. Ajo të 
jetë iniciatore dhe nxitëse për tejkalimin e planit, për 
përvetësimin e teknikës, për thellimin ce revolucionit 
tekniko-shkencor. 

Rinisë i bie një barrë e rëndë për thellimin e më- 
tejshëm të revolucionit tonë socialist në fshat. Anëta- 
rët e organizatës së rinisë në fshat janë dhe duhet të 
jenë gjithnjë luftëtarë të vendosur për të renë në të 
gjitha fushat, për përhapjen e arsimit e të kulturës, 
për futjen e aproteknikës moderne, për higjienën dhe 

pastërtinë, për lulëzimin e gjithanshëm të fshatit tonë 
socialist. Në këtë luftë ata frymëzohen nga shembulli 
heroik i rinisë punëtore të vendit tonë dhe mësojnë 
nga iryma dhe edukata revolucionare e aksioneve 
të mëdha të rinisë. 

Gjithë rinia jonë, duke ndjekur mësimet e Partisë, 
është hedhur në luftë për zhdukjen e zakoneve pra- 
panike, për emancipimin e gruas dhe kundër mbetu- 
rinave të huaja në ndërgjegjen e njerëzve. Kjo luftë 
kërkon, veçanërisht nga të rinjtë, që të ndihmojnë 
shoqet e tyre për të ecur krah për krah, sepse kështu 
do të shkallmohen më shpejt të gjitha mbeturinat e së 
kaluarës. Partia çmon shumë faktin se direktivat e saj 
për luftën kundër patriarkalizmit dhe çdo gjëje të vje- 
tër janë kuptuar drejt. Lufta në këtë fushë po zhvillo- 
het në terrenin ideologjik, duke mos cenuar dashu- 
rinë dhe respektin që të rinjtë duhet të ushqejnë për 
prindërit e tyre, për pleqtë. Rinia jonë, me pjekurinë 
e saj, e kupton se ndonjë pengesë apo moskuptim, që 
vjen nga më të moshuarit, e ka burimin në faktin se 
këta kanë jetuar në kohë të tjera dhe, megjithëse tani 
janë të lidhur ngushtë me Partinë, prapë e kanë më 
të vështirë për t'u shkëputur nga e vjetra, nga ato 
zakone e mbeturina që më parë ishin pjesë përbërëse 
e jetës së tyre. JA, 

Rinia jonë po i zbaton dhe do t'i zbatojë akoma 
më mirë këto detyra të shtruara nga Partia, pasi ajo 
është brumosur e brumoset vazhdimisht me mësimet 
e Partisë në kushtet e luftës për ndërtimin e socia- 
lizmit. Rinia e sotme ka lindur dhe është rritur në 
vitet e pushtetit popullor. Ajo i ka parë e i ka jetuar 

vetë transformimet e thella që janë kryer e po kryhen 
në vendin tonë. Në Shqipërinë dikur primitive e të 
prapambetur është ngritur një industri e tërë moderne 
shumëdegëshe. Para syve të rinisë ka ndryshuar e po 
ndryshon me ritëm të shpejtë pamja e fushave, e 
kodrave dhe e maleve tona. Shumë nga ju e mbajnë 
mend se si kënetat e moçalct kishin mbuluar tokën 
e begatshme të Myzeqesë, mbi të cilën ju shtrini tani 
shinat e hekurudhës. Ju i mbani mend kasollet e ty- 
mosura dhe fshatarët e shtypur të kësaj zone. A mund 
të bëhet ndonjë krahasim me fshatin e ri kooperativist 
dhe me kooperativistët e sotëm të Myzeqesë” Kështu 
ka ndryshuar e gjithë Shqipëria, kështu ka ndryshuar 
mbarë populli ynë. Sot nuk ka te ne asnjë fshat që 
të mos ketë shkollë dhe asnjë fëmijë që të mos marrë 
arsimin e nevojshëm. Më 1971 të gjitha fshatrat e 
Shqipërisë do të ndriçojnë nga drita elektrike. Dhe ne 
i kemi arritur këto suksese kur në shumë vende të 
“Evropës së qytetëruar: akoma edhe sot një përqindje 
e mirë e fëmijëve mbetet analfabete, kur mijëra e 
mijëra fshatra jetojnë akoma si në kohën e mesjetës. 

Në vendin tonë të mrekullueshëm socialist, jeta e 
popullit po zbukurohet çdo ditë, po ngrihet niveli i 
tij i jetesës, niveli ekonomik, arsimor dhe kulturor. Po 
kalitet një shpirt revolucionar dhe një heroizëm i pa- 
shembullt në njerëzit e atdheut tonë. 

Planet tona ekonomike po kapërcehen me një 
vrull të paparë ndonjëherë. Po thyhen norma në in- 
dustri, në ndërtim, në transport c në të gjithë sektorët. 
Bujqësia jonë socialiste po ecën me një hov të madh 
përpara. Sivjet ne do të korrim drithëra të bollshme, 

saqë edhe parashikimet tona më optimiste do të tej- 
kalohen. 

Një rezultat i tillë nuk u detyrohet kushteve 
atmosferike, të cilat, siç dihet, kanë qenë jo të mira, 
por vijës së drejtë të Partisë dhe të pushtetit, i de- 
tyrohet hovit revolucionar të të gjithë popullit dhe, 
në veçanti, heroizmit, pjekurisë dhe ngritjes së duk- 
shme që ka bërë në lëmin e agroteknikës fshatarësia 
jonë punëtore dhe e palodhur. 

Kjo është një fitore e madhe për popullin, i cili 
këto ditë do të festojë me gëzim të papërshkruar 
25-vjetorin e ushtrisë së tij të lavdishme, që e çliroi 
dhe që qëndron vigjilente, syshqiponjë, e përgatitur 
më së miri në mbrojtje të atdheut dhe të popullit. 

Kjo është një fitore që na forcon dhe na nxit 
që, në vitin jubilar të 25-vjetorit të Çlirimit të At- 
dheut, të korrim me siguri, në çdo fushë, fitore ako- 
ma më të mëdha për popullin tonë. 

Socializmi krijon përparimin, bollëkun, siguron li- 
rinë, demokracinë e vërtetë për popullin. 

Pushteti popullor, rendi ynë socialist i ka siguruar 
rinisë të gjitha të drejtat dhe kushtet materiale për 
t'i gëzuar këto realisht. Të rinjtë dhe të rejat tona 
nuk i njohin shfrytëzimin dhe shtypjen e egër çifli- 
gare e borgjeze, nuk e njohin jetën e urisë, të mje- 
rimit e të varfërisë, nuk e njohin shtypjen dhe su- 
ndimin barbar të regjimeve antipopullore dhe të im- 
perialistëve të huaj. Rinia jonë nuk € ka ndier mbi 
supet e saj barrën e rëndë të analfabetizmit e të errë- 
sirës. Në Shqipërinë socialiste dyert e shkollave, që 
nga fillorja e deri në universitet, janë të hapura gje- 

rësisht për bijtë e punëtorëve, të fshatarëve dhe të 
inteligjencies popullore. Brezi ynë i ri nuk i njeh pa- 
punësinë dhe pasigurinë për të ardhmen, këtë plagë 
të rëndë, nga e cila vuajnë e lëngojnë masat e gjera 
të rinisë edhe në vendet më të zhvilluara kapitaliste, 
si edhe në vendet revizioniste. Demokracia jonë so- 
cialiste i ka garantuar të riut tonë punën sipas aftësive 
dhe dijeve të fituara, i ka siguruar atij pjesëmarrjen 
aktive dhe një rol të pakufizuar krijues në të gjitha 
fushat e jetës sonë shoqërore. 

Rinia jonë shikon me besim në të ardhmen. Kjo 
ndodhet në duart e saj, të gjitha rrugët janë të ha- 
pura për të. Ja përse ajo është e lidhur si mishi me 
kockën me Partinë e me pushtetin popullor, me mark- 
sizëm-leninizmin, ja përse ajo është revolucionare dhe 
luftëtare e paepur për çështjen e socializmit. 

Preokupacioni i të riut tonë, i studentit apo i in- 
telektualit, krejt ndryshe nga vendet ku sundojnë ka- 
pitalistët e revizionistët, nuk është fati personal, pro- 
blemi për të siguruar diku një vend sa të mbajë gja- 
lë frymën e tij e të familjes. Ai nuk mëson e nuk 
lufton spër të dalë në dritë- që të mos e shtypin të 
tjerët, që të mos e hanë ujqit e mëdhenj. Ideali i stu- 
dentit ose i intelektualit tonë nuk është sigurimi ose 
aftësimi i vetes për t'u bërë ballë furtunave të shoqë- 
risë shtypëse e shfrytëzuese. Ideali i tij është shumë 
1 madh, shumë luftarak dhe shumë frymëzues. 

I riu ynë revolucionar mëson dhe aftësohet jo për 
interesin e ngushtë personal, -për të zënë një vend në 
jetë-, po për t'u shërbyer më mirë popullit të tij, so- 
cializmit, atdheut. Ai mëson e punon jo epër të grum- 

bulluar kulturër për veten e tij, as për t'u dalluar si 
erudit midis të tjerëve, po për ta ngritur në një shkallë 
më të lartë ekonominë e vendit, për t'i bërë fushat më 
pjellore, për ta përhapur më gjerë e më thellë kultu- 
rën edhe në skajet më të largëta të atdheut, për ta 
bërë shkencën të masave e për masat. Ne na gëzon 
fakti që të rinjtë tanë, të cilët mbarojnë shkollat, 
thuajse pa asnjë përjashtim shkojnë atje ku ka nevojë 
vendi, pa kërkuar ndonjë qoshe të rehatshme. Kjo 
është një karakteristikë e çmueshme e inteligjencies 
sonë të re. Shërbimi i devotshëm, pa asnjë kusht, për 
çështjen e Partisë dhe për interesat e popullit, që 
buron nga kushtet ekzistuese në vendin tonë, nga vetë 
sistemi socialist dhe nga bindja e thellë e brendshme 
— ja cili është ideali dhe motivi i jetës i të riut tonë, 
qoftë ky punëtor, fshatar apo student e intelektual. 

Natyrisht, me këto nuk dua të them aspak se ne 
në vendin tonë kemi arritur gjithçka, se i kemi ka- 
përcyer pa përjashtim të gjitha pasojat e prapambet- 
jes së trashëguar e vështirësitë dhe i kemi zgjidhur 
të gjitha problemet. Ne jemi krejtësisht të ndërgjegj- 
shëm se na duhen akoma një luftë dhe punë e madhe, 
këmbëngulëse dhe e gjatë për të ndërtuar plotësisht 
socializmin, për të edukuar njeriun e ri, për të rritur 
më tej e pareshtur mirëqenien e popullit, për ta bërë 
jetën tonë më të begatshme, më të bukur, më të gëzue- 
shme e më të gjallë. Por ne jemi në rrugë të drej- 
të, jemi të vendosur të shkojmë përpara të paepur 
dhe askush nuk do të na ndalë në marshimin tonë. 
Populli dhe rinia jonë e shohin të ardhmen me opti- 
mizëm. 

Kurse një tablo krejt tjetër paraqet gjendja në 
vendet kapitaliste dhe revizioniste. Para nesh shohim 
dy botë të kundërta dhe dy fate krejt të ndryshme 
të rinisë. Një dëshmi e gjallë për këtë janë demonstra- 
tat e fuqishme të studentëve, që janë vërtetuar këto 
kohët e fundit në Evropë dhe në kontinente të tjera, 
si në vendet kapitaliste, ashtu edhe në disa vende 
revizioniste. 

Karakteri i këtyre demonstratave nuk ka qenë i 
njëllojtë kudo. Studentët e Pragës dhe ata të Varsha- 
vës ishin haptazi krahu i djathtë i revizionizmit mo- 
dern, të organizuar nga reaksioni i brendshëm dhe i 
jashtëm, nga agjencitë e zbulimit imperialist dhe ki- 
shin për qëllim liberalizimin e mëtejshëm të regjime- 
ve revizioniste në fuqi, shkëputjen e plotë të shteteve 
të tyre nga varësia e hegjemonisë revizioniste sovje- 
tike dhe, më në fund, po t'ia arrinin, rrëzimin e kli- 
kave në fuqi dhe zëvendësimin e tyre me klika të 
reja, të hapëta kapitaliste, të lidhura dhe në shërbim 
të shteteve kapitaliste. Grevat dhe demonstratat e ty- 
re nuk kishin, pra, asgjë përparimtare, përkundrazi, 
ishin kundërrevolucionare. 

Në Çekosllovaki këto demonstrata i dhanë një 
ndihmë ardhjes në fuqi të grupit të ultrarevizionis- 
tëve, kurse, në Poloni, Gomulka me forcë mundi t'i 
shpartallonte përkohësisht. Në këto vende, të tillë stu- 
dentë janë bërë avangarda e reaksionit. Nga një avan- 
gardë e tillë trembet edhe garda revizioniste në Ba- 
shkimin Sovjetik, në Bullgari, në Republikën Demo- 
kratike Gjermane etj. 

Në këto vende studentët revolucionarë, nga frika 

e represionit ose e komprometimit me studentët hu- 
liganë, nuk dolën në manifestime. Ata, sidoqoftë, nuk 
përfituan nga rasti për të dalë në rrugë, të përleshe- 
shin me studentët huliganë dhe të sulmonin, njëko- 
hësisht, klikat revizioniste në fuqi, të bëheshin një 
shkëndijë për të ndezur të gjithë fushën, për të nxitur 
klasën punëtore në këto vende, që të futej në valle 
seriozisht dhe në anën që duhet. Kjo nuk u bë. Pra- 
ndaj u la përshtypja e rreme sikur në Çekosllovaki ari- 
nia është me revizionistëte, në Poloni sikur Gomul- 
ka “mbron socializmin- kundër studentëve reaksiona- 
rë dhe në vendet e tjera, ku s'pati trazira, sikur re- 
vizionistët sjanë në qetësi:. Por kjo qetësi është false. 
Në vendin e sovjetëve, ku kanë ardhur në fuqi revi- 
zionistët hrushovianë, mitralozët kanë hyrë në funk- 
sionim me kohë kundër punëtorëve dhe rinisë revolu- 
cionare. Në Bashkimin Sovjetik, në Poloni, në Bull- 
gari arrestohen me qindra e me mijëra revolucionarë, 
burgosen komitete të tëra partie, pasi kundërshtojnë 
tradhtinë, që klikat revizioniste në fuqi po u bëjnë 
atdheut dhe popujve të tyre. 

Në Jugosllavinë titiste, siç e dini, klika Tito-Ran- 
koviç ka bërë kërdinë mbi revolucionarët. Të rrëqeth- 
shme janë vrasjet, torturat, kampet famëkeqe të UDB- 
-së që, për 20 vjet me radhë, gjakosën popujt e Ju- 
gosllavisë dhe popullin kosovar, vëllanë tonë, për. të 
hedhur themelet dhe për të ngritur regjimin e kalbur 
kapitalist. 

Po ç'doli nga kjo” A u shua shpirti kryengritës 
i popullit jugosllav” Jo. Titoja dhe njerëzit c tij e 
shitën Jugosllavinë te kapitali amerikan, anglez e 

ndërkombëtar, ala majmën klasën e re kapitaliste 
shfrytëzuese të qytetit dhe të fshatit, ata kanë ngritur 
më këmbë një diktaturë fashiste për t'u ruajtur pa- 
suritë që i kanë grabitur nga populli dhe që ta shtypë 
e ta gjakosë këtë. Më kot flet klika titiste për njëfarë 
vetadministrim. Çfarë stë vetadministrojër populli ju- 
gosllav, fabrikat që janë të kapitalit të huaj dhe të 
kapitalistëve të rinj apo fushat që i sundojnë kulakët”7 

Është zor të gënjesh të gjithë popullin dhe për 
një kohë të gjatë, thotë një fjalë e urtë. Populli ju- 
gosllav dhe rinia e tij nuk mund të gënjehen kur 
Titoja u flet për njëfarë socializmi, për njëfarë vet- 
administrimi, kur, nga ana tjetër, ata s'kanë liri, kur 
ata shohin se matrapazët po e shesin vendin e tyre 
në ankand te kapitalistët c huaj, kur shohin se klasa 
e re sunduese po spekulon paturpësisht dhe punë- 
torët e rinia enden pa punë nëpër rrugë, ose me qindra 
mijë në vit largohen në mërgim nëpër botë, pasi 
vendi i tyre, gjoja socialist, nuk ka t'i ushqejë. 

Në Jugosllavinë titiste mbretëron kaosi. Studen- 
tët e guximshëm të Beogradit u ngritën në revoltë 
kundër këtyre poshtërsive dhe tradhtive të mëdha. 
Regjimi i Titos u drodh nga themelitë. U vunë në 
veprim bombat lotsjellëse dhe shkopinjtë e udbashëve. 
Studentët e revoltuar i bënë ballë dhunës fashiste me 
dhunë revolucionare. Fitorja ishte e studentëve. Ti- 
toja u përul, por gënjeu, mashtroi, bëri demagogji, 
siç e ka zakon. Por vallë bindi njeri Titoja” Asnjeri. 
Të gjithë jugosllavët e ndershëm e dinë se ai është 
autori i kësaj gjendjeje, se, për ta ndrequr këtë gjend- 
je, duhet të kalojë fshesa e hekurt e revolucionit dhe 

këtë u përket ta bëjnë marksistë-leninistët revolucio- 
narë, në krye të klasës punëtore dhe të popujve të 
Jugosllavisë dhe jo renegatët, të shiturit, agjentët dhe 
shërbëtorët e ndyrë të kapitalit ndërkombëtar. 

Prandaj revolucioni në vendet revizioniste është 
në ngritje, kurdoherë në ngritje, revizionizmi është 
në krizë të madhe. 

Kurse tjetër karakter kanë demonstratat e stu- 
dentëve në vendet kapitaliste. Ato janë më revolu- 
cionare. Studentët u ngritën në demonstrata të fuqi- 
shme kundër pushtetit kapitalist të vendit të tyre. Ata 
u goditën, u gjakosën me policinë, ngritën barrikada, 
sulmuan, u plagosën dhe u vranë. Plagosën, gjakosën 
dhe vranë edhe policë. 

Në Francë ata i dhanë zjarr grevës më të madhe 
të punëtorëve, u solidarizuan me ta dhe bënë që qe- 
veria e këtij vendi, aq shumë e reklamuar si e fortë, 
të tronditej nga themeli, të vinte në lëvizje ushtrinë 
rreth Parisit, të ndryshonte disa ministra, të shpër- 
ndante Asamblenë Kombëtare dhe të vendoste për të 
bërë zgjedhje të reja etj. 

Pavarësisht nga arsyet që i shtynë studentët të 
ngrihen në demonstrata, dhe këto janë të ndryshme 
— arsimore, ekonomike, politike, ideologjike, struk- 
turore, universitare, ato vërtetuan sc rinia, po të fry- 
mëzohet, është një forcë luftarake e guximshme. Rry- 
mat e ndryshme politike që ndikuan në fillim, nuk 
dukeshin qartë, pasi, po të gjykohet në përgjithësi 
nga lajmet, është fakt se partitë politike, sidomos në 
Francë, kjo çështje i gjeti në befasi dhe revizionistët 
francezë tok me reaksionin, haptazi, i sulmuan dhe i 

diskredituan studentët, që u hodhën në demonstrata 
kundër pushtetit. 

Rëndësi ka se të tilla demonstrata u zhvilluan dhe 
po zhvillohen në Republikën Federale të Gjermanisë, 
në Spanjë, në Itali, në Angli, në Belgjikë, në Fra- 
ncë, në Jugosllavi, në Turqi, në Amerikën Latine etj. 
Pavarësisht nga larmia e mendimeve, e pikëpamje- 
ve politike që mbretërojnë në radhët e tyre, një gjë 
është e dukshme: të gjithë sulmojnë fuqitë shtetërore 
kapitaliste të vendosura. Këto demonstrata janë pro- 
vat e para, janë fillimi i shijimit dhe i përdorimit të 
dhunës revolucionare kundër dhunës borgjezo-fashiste. 
Këtu, në këto momente dhe në këto turma të guxim- 
shme të rinjsh, duhet të futen partitë e reja mark- 
siste-leniniste, shokët tanë revolucionarë, për të pu- 
nuar e për të luftuar tok me ta, për t'i sqaruar dhe 
për t'i udhëhequr. 

Ky është një zjarr që u ndez dhe që zor të shu- 
het. Ai mund të shtypet përkohësisht, por prapë do 
të pëlcasë. Ky zjarr do të pëlcasë, pasi çështja që e 
iryn është çështje politike, janë kundërshtimet e ri- 
nisë dhe, në veçanti, të studentëve kundër pushtetit 
kapitalist që i shtyp, që i shfrytëzon, që u ka mbyllur 
perspektivat e jetës. Këto janë shkaqet kryesore të re- 
voltës, arsyet dhe shkaqet e tjera këtu e kanë burimin. 
Horizonti i rinisë është i mbyllur nga kapitalizmi. 

Rinia nuk e ka jetën të sigurt në regjimin kapi- 
talist dhe, kur ajo arrin një moshë pjekurie në gjy- 
kime dhe në punë, 1 sheh më qartë pengesat e paka- 
përcyeshme që i kanë vënë kapitalizmi, prona private, 
organizimi i trusteve dhe teknokracia. I riu që do të 

edukohet, të shkollohet, nuk i ka mundësitë finan- 
ciare, sepse taksa të rënda e me dhjetëra pengesa të 
tjera ekonomike, administrative, universitare, klasore, 
raciale e pengojnë atë të plotësojë një nevojë të jetës 
dhe aq të domosdoshme në një botë kapitaliste, ku 
diploma është bërë mjeti më i vogël i mundshëm për 
nxjërrjen e bukës, përndryshe i riu është i destinuar 
që më parë të shtojë radhët e të papunëve. Kështu 
që të tilla kufizime për studime i vihen vazhdimisht 
e në një numër të pambaruar rinisë në vendet ka- 
pitaliste. Bëhet, kështu, seleksionimi i parë kolosal. 
Pastaj fillon i dyti, seleksionim në provime, dhe i 
treti, seleksionim i gjetjes punë për ata që mbeten, si 
të thuash, mbi shoshë. Kështu, rininë e presin mjeri- 
mi, vuajtjet, papunësia, poshtërimi. 

Në të gjitha këto faza është rinia popullore ajo që 
e pëson, prandaj është ajo që lëviz, e shkundur nga 
të gjitha këto pakënaqësi dhe padrejtësi flagrante, që 
formulohen në rivendikime me karakter të ndryshëm, 
mjaft herë edhe me prirje politike të paformuluara qar- 
të, por që në bazë të tyre qëndrojnë çështje politike 
dhe vetëm çështje politike. 

Në bazë të problemit të studentëve dhe të rinisë 
në përgjithësi, në vendet kapitaliste qëndron çështja ec 
revolucionit, e përmbysjes me dhunë të pushtetit të bor- 
gjezisë, i cili është burimi i të gjitha fatkeqësive të tyre. 

Fakt është se deri tani organizimi i komunistëve 
në gjirin e rinisë dhe të studentëve në vendet kapi- 
taliste është akoma i dobët, për arsyen e tradhtisë 
së revizionistëve, por ideja e revolucionit tek ata është 
e madhe dhe frymëzuese. Ata ndiejnë çdo ditë shtyp- 

jen materiale dhe shpirtërore, ata po kuptojnë me- 
todat e degjenerimit që përdor kundër tyre kapitali, 
ata shohin rezultatet shkatërruese të këtyre metodave 
në kurrizin e tyre. Pikërisht kësaj dare ata kërkojnë 
t'i shpëtojnë dhe për këtë kërkojnë rrugët. 

Rrugën e socializmit ua errësuan përkohësisht re- 
vizionistët modernë, ndërsa kapitalizmi monopoëist, tok 
me revizionistët, përpiqet t'u krijojë atyre një kaos të 
ri pa rrugëdalje, ose t'u farkëtojë një skllavërim të ri. 

Sie ka njoftuar shtypi, studentët e Parisit, në de- 
monstrata e në barrikada, u shquan nga hovi revolu- 
cionar kundër forcave të qeverisë dhe kundër bonzëve 
të partive politike dhe të sindikatave. Pra, studentët 
nuk kishin besim në ta. Tendenca e tyre e dukshme 
dhe e zbatuar në praktikë ishte bashkimi i çështjes 
së tyre me atë të punëtorëve, pavarësisht se te stu- 
dentët kishte lloj-lloj rrymash politike. Kështu, stu- 
dentët, të papunët e nesërm e panë qartë se ku duhet 
të mbështeten dhe cila ideologji duhet t'i udhëheqë. 

Edhe qeveritë kapitaliste, edhe revizionistët fran- 
cezë, edhe Titoja e panë këtë rrezik dhe manovruan 
me të gjitha mjetet që kjo lidhje e shëndoshë të mos 
bëhej, që lëvizja e studentëve të diskreditohej, të izo- 
lohej. Revizionistët francezë i dhanë një ndihmë kolo- 
sale kapitalit francez. Kreu i kapitalit francez, kur 
deklaroi se armiku i tij ishte komunizmi, nuk gabohej. 
Ai me këtë kuptonte klasën punëtore dhe marksizëm- 
-leninizmin dhe jo revizionistët francezë, të cilët u 
treguan lakej të vërtetë të kapitalit francez. 

Por revolta e studentëve në vendet kapitaliste nuk 
do të shuhet. Ajo do të shkojë kurdoherë në ngjitje 

dhe do të kanalizohet në dallgën e madhe të revolu- 
cionit proletar, ajo do të kristalizohet ideologjikisht 
dhe politikisht. Idetë ngadhënjimtare të marksizëm- 
-leninizmit do të pushtojnë mendjen dhe zemrën e 
studentëve të të gjithë botës dhe do t'i bashkojnë ata 
plotësisht me klasën e proletarëve në revolucionin bo- 
tëror, për të përmbysur me armë pushtetin e kapitalit 
dhe për të ndërtuar socializmin, siç vepruam ne. 

Rinisë së botës kapitaliste, studentëve të kësaj bo- 
te dhe rinisë e studentëve të vendeve revizioniste 
duhet t'u hapen perspektivat e qarta të revolucionit 
proletar. Rrëzimi i borgjezisë me dhunë, vendosja e 
diktaturës së proletariatit dhe ndërtimi i socializmit në 
bazat shkencore të marksizëm-leninizmit, do të zgji- 
dhin gjithë problemin e madh brenda të cilit qëndron 
edhe zgjidhja e problemeve nga më kapitalet të jetës 
së një populli, problemet e rinisë, të rritjes, të eduki- 
mit dhe të pjesëmarrjes së saj aktive në punë e në çdo 
drejtim, në mënyrë që ajo ta ndiejë veten plotësisht 
të lirë, plotësisht të lumtur në atdheun e saj, që vetë 
e ndërton, që vetë e drejton, që vetë e zbukuron, ku 
vetë përgatit për brezat e ardhshëm një jetë kurdo- 
herë e më shumë të harmonishme. 

Për këtë problem merr një rëndësi të madhe vlera 
e ndërtimit të socializmit në vendin tonë. Në veçanti, 
me anë të materialeve tona që paraqesin realitetin 
shqiptar, rinia e botës është në gjendje të kuptojë 
rëndësinë dhe drejtësinë e revolucionit tonë proletar, 
të udhëhequr nga Partia jonë marksiste-leniniste, si 
dhe rëndësinë e thellë të reformave tona, të përpari- 
mit tonë në të gjitha fushat. Prapambetja jonë ma- 

teriale në disa sektorë, që edhe kjo do të kapërcehet, 
nuk u detyrohet sistemit tonë socialist dhe ideologjisë 
sonë marksiste-leniniste. Ajo i detyrohet shtypjes së 
mëparshme feudalo-hborgjeze. Le të shohë rinia e botës 
se sa përpara jemi ne nga bota kapitaliste, nga shumë 
pikëpamje, dhe pikërisht në ato çështje për të cilat 
ajo lufton dhe do t'i duhet të luftojë akoma. 


Shokë e shoqe, 


Idetë e revolucionit dhe të luftës çlirimtare gjithnjë 
e më shumë po bëjnë për vete popujt dhe revolucionarët 
e vendeve të ndryshme. Stuhia e luftës revolucionare 
kundër imperializmit dhe revizionizmit është në ngritje. 

Bota kapitaliste dhe revizionizmi modern po ka- 
lojnë një krizë të madhe politike dhe ekonomike. Kjo 
është pa dyshim rezultat i hovit revolucionar të po- 
pujve, i luftërave të tyre në të katër anët e kontinen- 
teve, kundër shtypjes dhe shfrytëzimit kapitalist, kun- 
dër kolonializmit të vjetër dhe neokolonializmit, kun- 
dër rrymave ideologjike mashtruese, që përdorin në 
një larmi të madhe imperializmi, borgjezia dhe revi- 
zionizmi për të trullosur mendjen dhe imagjinatën 
e njerëzve, për t'u dhënë gjoja një shpjegim teorik 
politikës së tyre të luftërave grabitqare imperialiste, 
shfrytëzimit shtazarak të popujve, shantazhit atomik, 
ëndrrës së ubotës pa armë e pa luftërar, ndarjes së 
botës në sfera influence, sundimit të popujve nga dy 
superfuqi atomikes, nën maskën e sbashkekzistencës 
paqësorer etj. 

Kjo krizë e madhe e botës kapitaliste dhe revi- 
zioniste, që është shkaktuar nga ngjitja e revolucionit 
dhe që do të përfundojë, në një proces zinxhir të 
pashmangshëm, në revolucionin e madh proletar botë- 
ror, mund të kuptohet, të shpjegohet dhe të thellohet 
vetëm me teorinë e pavdekshme dhe kurdoherë të re, 
marksizëm-leninizmin. 

imperializmi, borgjezia, revizionizmi modern e di- 
në se ngjitja e revolucionit është vdekjeprurëse për ta, 
prandaj ata përdorin çdo mjet, që nga demagogjia e 
deri tek armët, për ta shtypur, nën çdo formë që ai të 
paraqitet, në çdo fazë të zhvillimit të tij. 

Revolucioni, në çdo formë fillestare dhe në çde 
etapë, i udhëhequr nga marksizëm-leninizmi, është ai 
që del fitues mbi çdo pengesë. Prandaj teoricienët e: 
imperializmit, të borgjezisë dhe të revizionizmit mo- 
dern bëjnë të gjitha përpjekjet të eliminojnë nga mesi, 
po të jetë e mundur, marksizëm-leninizmin dhe, në 
pamundësi që t'ia arrijnë kësaj, bëjnë çmos ta defor- 
mojnë atë, ta bëjnë të parrezikshëm, ta revizionojnë. 
kokë e këmbë. 

Teoria e Marksit dhe e Leninit për kalbëzimin dhe 
për shkuarjen drejt shembjes definitive të kapitalizmit 
dhe të imperializmit, nëpërmjet revolucionit të arma- 
tosur dhe dhunës revolucionare, jo vetëm nuk është. 
vjetruar, jo vetëm nuk është kapërcyer, sikundër tho- 
në armiqtë tanë, por ajo është e re, si në ditët e saj 
të rinisë, dhe jeta e vërteton këtë. Asnjë shpikje e re, 
qoftë kjo përkohësisht në duart e një grushti kapita- 
listësh, nuk mund as të ndryshojë ecjen e revolucionit 
përpara dhe as të errësojë teorinë e pararojës, marksi- 

zëm-leninizmin. Nuk janë kapitalistët ata që kanë kri- 
juar përparimin teknik dhe, ca më pak, mirëqenien 
ekonomike. Krijimtaria është e tjetërkujt dhe sistemi 
e ka bërë pronë të tjetërkujt, të një grushti shfrytë- 
zuesish. Zhvillimi në vendet kapitaliste është gjaku 
dhe djersa e Klasës punëtore dhe e punonjësve që 
shfrytëzohen. 

Asgjë nuk mund ta shpëtojë klasën kapitaliste nga 

vdekja. Revizionistët modernë sovjetikë, titistë dhe 
revizionistët e tjerë janë kapitalistë dhe imperialistë 
të rinj, që shtuan radhët e të vjetërve dhe që tani 
mund të themi me siguri se ata identifikohen plotë- 
sisht me kapitalistët dhe me imperialistët e vendeve 
të tjera. Këta u shkaktuan dëme të mëdha vendeve të 
tyre socialiste, i shndërruan ato në vende kapitaliste: 
këta i shkaktuan dëme revolucionit botëror, e frenuan 
atë dhe përpiqen ta frenojnë: këta u shkaktojnë dëme 
luftërave çlirimtare të popujve, të cilat i pengojnë, i 
shuajnë, por ligjit të revolucionit nuk kanë ç'i bëjnë, 
revolucionin as në vendet e tyre e as në botë ata 
nuk mund ta ndalojnë. Ai ecën përpara. Këtë e vër- 
tetojnë faktet. 
Revizionistët modernë sovjetikë dhe revizionistët 
e tjerë, që kanë marrë fuqinë në vendet e tyre ish- 
-socialiste, përpiqen, brenda dhe jashtë, të propagan- 
dojnë se kapitalizmi që ata kanë restauruar, qenka 
kurdoherë asocializmiv, bile më i avancuar, më puro, 
në Bashkimin Sovjetik është fare -komunizmi-. 

Kurse teoria që e udhëheq këtë farë socializmi 
dhe komunizmi është, sipas tyre, marksizëm-leninizmi 
më i kulluar, ai i vërteti. Kuptohet, pra, ç'rol po 

luajnë këta tradhtarë të marksizëm-leninizmit. Ata ja- 
në avangarda e diversionistëve, c kolonës së pestë ka- 
pitaliste në lëvizjen komuniste ndërkombëtare. 

Duke qenë, pra, të tillë, këta janë të detyruar 
politikisht, ideologjikisht, organizativisht, ekonomikisht 
ta shohin botën dhe zhvillimin e saj në të njëjtin 
prizëm me kapitalistët e vendeve dhe të kontinenteve 
të tjera, të koordinojnë punët dhe veprimet, të lidhin 
marrëveshje dhe aleanca të reja me njëri-tjetrin, të 
krijojnë koniunktura të reja. 

Në mes tyre ka kontradikta të mëdha dhe të 
tjera do t'u lindin. Këto janë kontradikta të pashmang- 
shme në gjirin e ujqve kapitalistë. Kontradiktat e re- 
vizionistëve sovjetikë me imperialistët e tjerë janë të 
po asaj natyre dhe e kanë burimin në ato kroje që 
e kanë, për shembull, edhe kontradiktat në mes Shte- 
teve të Bashkuara të Amerikës dhe Francës. Por revi- 
zionistët blofojnë për të fshehur natyrën e vërtetë të 
këtyre kontradiktave. Ata thonë që skemi kontradikta 
pasi ne jemi komunistë dhe ata janë kapitalistë-, por 
kjo është një rrenë me bisht, se të dy palët janë 
kapitalistë. 

Revizionistët sovjetikë, që udhëheqin këtë stan tra- 
dhtarësh, me teoritë dhe me analizat c tyre antimark- 
siste, antishoqërore, kërkojnë të shpjegojnë ngjarjet 
që po zhvillohen sipas recetave që po shpërndan nëpër 
botë kreu i imperializmit botëror, receta që konkreti- 
zohen në marrëveshje, në aleanca famëkeqe të shumë- 
llojta dhe në ndërtime urash në mes Bashkimit Sovje- 
tik e Shteteve të Bashkuara të Amerikës, në mes 
kapitalistëve të ndryshëm dhe klikave revizioniste. Kë- 

saj tradhtie hrushoviane i është vënë emri sbashkek- 
zistencë paqësorer. 

Por me gjithë këto e të tjera si këto, çpo ngjet 
në botë7 

Kudo që ka këmbë amerikani, si në Vietnam e 
gjetkë, ka luftë popullore me armë, ka revolta, ka re- 
zistencë. Kundër tyre luftojnë popujt, komunistët, pa- 
triotët në të gjitha kontinentet. Brenda, vetë Shtetet 
e Bashkuara të Amerikës janë në krizë të madhe, ne- 
grit sulmojnë, studentët sulmojnë. Kingu, dy Kenedët 
vriten si qentë në vreshtë. Dollari është në krizë të 
madhe, saqë Xhonsoni u shtrëngon rripin popullit 
amerikan dhe satelitëve të tij evropianë e aziatikë. Ku- 
do ku ndërhyn, imperializmi amerikan financon me 
armë për agresion, si: Izraelin kundër popujve ara- 
bë, fashistët indonezianë për të vrarë gjysmë milio- 
ni komunistë e patriotë etj. Në Amerikën Latine luf- 
tohet kudo kundër thundrës janki. Me një fjalë, s'ka ku 
vete më qartë, aleat i denjë për revizionistët sovjetikël 

Anglia kalon një krizë shumë të rëndë ekonomike, 
natyrisht, edhe politike, ajo është bërë si pulë e lagur, 
rron nën hijen e daj Samit. Në të njëjtën gjendje 
janë edhe vendet e tjera kapitaliste të Evropës dhe të 
kontinenteve të tjera. Kazani zien kudo dhe në disa 
prej tyre kapaku fluturon në erë. 

Kurse vendet revizioniste, me Bashkimin So- 
vjetik dhe me Jugosllavinë në krye, janë në krizë të 
madhe, në kaos të brendshëm e të jashtëm. 

Kriza ekonomike që po thellohet në botën kapi- 
taliste, ka zënë për pryke e po mbyt edhe vendet 
revizioniste, me Bashkimin Sovjetik, në radhë të parë. 

Kjo krizë e madhe në këto vende është konsekuenca 
e transformimit kapitalist në ideologji, në politikë, në 
ekonomi, në organizim, në mënyrën e jetesës, janë 
lidhjet e aleancat e shumëllojta që ata kanë lidhur 
me kapitalistët e ndryshëm, janë kreditë skllavëruese 
që ata kanë marrë prej tyre, është futja, pra, progresi- 
visht e tyre nën varësinë ekonomike dhe politike të 
kapitalit botëror. Pra, goditjet e krizës botërore kanë 
pushtuar njëlloj si vendet kapitaliste ashtu edhe ato 
revizioniste. Tradhtarët revizionistë sovjetikë kalojnë 
një nga krizat më të rënda, pasi e gjithë politika e 
tyre u demaskua, falimentoi, si brenda edhe jashtë. 
Klika e tradhtarëve të Kremlinit gjendet në mes shu- 
më zjarreve që do ta përpijnë. Ajo përpiqet të impo- 
nohet me forcë, me gënjeshtra, me masa të përkoh- 
shme mbi klikat satelite revizioniste në vendet e tjera, 
të cilat, edhe ato, manovrojnë me kapitalistët, me 
revizionistët sovjetikë, me djallin dhe me të birin, për 
të zgjatur jetën e tyre, që nuk e kanë të gjatë. 

Por tradhtarët e Kremlinit po sulmohen edhe 
nga brenda, ata po shqyhen dhe bëjnë çmos të para- 
qiten se janë në unitet. Por fshati që duket s'do ka- 
llauz. Tradhtarët e Kremlinit blegërijnë skutave se 
gjoja po realizojnë gabimet, se Stalini, sipas ndonjë 
mareshali të vënë prei tyre, ishte njeri i madh, ishte 
njeri i zoti, se gjoja Titoja është një tradhtar e një 
agjent i amcrikanëve, se Stalini i kishte parë drejt 
këto çështje etj. 

E njohim me kohë këtë taktikë hrushoviane. E 
dimë fare mirë se ç'ifshihet prapa këtyre frazave de- 
magogjike. Por kjo, megjithatë, tregon se klika tradh- 

tare e Kremlinit i ka punët keq dhe çdo ditë që kalon 
më keq do t'i ketë. Tradhtia do të mposhtet, do të 
triumfojë prapë marksizëm-leninizmi në Bashkimin 
Sovjetik dhe në vendet c tjera, ku tani sundojnë revi- 
zionistët modernë. 


Të dashur shokë dhe shoqe të rinisë, 


Rinia e vendit tonë dhe organizata e saj luftara- 
ke, Bashkimi i Rinisë së Punës të Shqipërisë, të edu- 
kuara nga Partia me idetë e marksizëm-leninizmit e 
të internacionalizmit proletar, shikojnë me simpati dhe 
përkrahin luftën e drejtë e të vështirë që zhvillojnë 
të rinjtë e të rejat në vendet e ndryshme kundër zgje- 
dhës së kapitalit dhe tradhtisë revizioniste. Ne kemi 
bindjen e thellë se shpejt a vonë, lufta e tyre, duke 
u përfshirë në rrymën e fuqishme të lëvizjes revolu- 
cionare të klasës punëtore dhe nën udhëhegjen e par- 
tive marksiste-leniniste, do të arrijë fitoren. 

Për sa i përket brezit tonë të ri, ai, i rritur me 
kujdes nga Partia jonë e Punës, i brumosur me idealet 
e mëdha të socializmit dhe i sigurt për të ardhmen e 
tij, do të ecë i patundur në rrugën që i tregon Par- 
tia, si një forcë e gjallë e revolucionit proletar dhe e 
ndërtimit socialist në vendin tonë. 

Ato të drejta, kushte e mundësi që gëzon sot 
rinia jonë, të arritura me gjak, me djersë e me sakri- 
fica të panumërta, janë fitore të mëdha historike, të 
cilat duhet t'i kuptojmë e t'i vlerësojmë me pjekuri e 
me vetëdije të plotë, t'i ruajmë si dritën c syrit dhe 

ti zhvillojmë më tej me luftën dhe me punën tonë 
të palodhur. 

Të gjithë, populli dhe rinia jonë, t'i shtrëngojmë 
akoma më fort radhët, të çelikosim përditë e më shu- 
më unitetin luftarak rreth Partisë dhe, nën udhëhe- 
qjen e saj, të çojmë kurdoherë përpara revolucionin 
tonë fitimtar. Të mos harrojmë për asnjë çast rrethi- 
min imperialisto-revizionist, prandaj, kurdoherë, ta 
mbajmë barutin të thatë, të mos harrojmë armiqtë e 
jashtëm e të brendshëm, të zhvillojmë, kurdoherë, 
me guxim luftën e klasave, të jemi gjithnjë në 
sulm, në revolucion, me kazmën në njërën dorë dhe 
me pushkën në tjetrën, luftëtarë të paepur për lulëzi- 
min dhe për përparimin e atdheut tonë socialist, 
mbrojtës të vendosur të lirisë dhe të pavarësisë dhe 
të të gjitha fitoreve që ka arritur populli ynë. 

Duke përfunduar, dua t'ju uroj juve, ndërtuesve 
të palodhur të Hekurudhës Rrogozhinë-Fier dhe gji- 
thë të rinjve e të rejave të Shqipërisë, suksese të 
mëtejshme të mëdha në çdo gjë: në punë, në mësime 
dhe në jetën tuaj prej revolucionarësh të rinj. 


Rroftë rinia jonë ec lavdishmel 


Të rrojë Partia e Punës, edukatorja dhe mësuesja 
e brezit tonë të ril 


Lavdi marksizëm-leninizmiti 


Botuar për herë të parë në Botohet me ndonjë shkurtim 

gazetën Zëri i popullito, sipas librit: Enver Hoxha. 

nr. 155 (6194), 29 qershor 1968 “Raporte e fjalime 1967-1968r-, 
t. 417. Tiranë, 1969 


PUNË DHE SHKENCË, PUNË DHE DITURI — KJO 
ËSHTË DETYRË E RËNDËSISHME PËR 
TË GJITHË PUNONJËSIT 


Bisedë me kuadro dhe me punëtorë të qytetit 
të Patosit 


29 qershor 1968 


Të dashura shoqe dhe shokë punëtorë, 


Jam shumë i gëzuar që erdha sot në qendrën e 
rëndësishme të naftës në Patos. Ju e mësuat se dje 
në hekurudhë unë u poga me vullnetarët e rinisë, të 
cilëve u fola për disa çështje që më Kishte porositur 
Byroja Politike dhe jam i bindur se jeni dakord me 
ato që thashë. 

Rinia jonë, me rininë punëtore në krye, i meriton 
vlerësimet që Partia u bën punës dhe patriotizmit të 
saj të madh, vendosmërisë, dashurisë së pakufishme 
të saj për Partinë, për popullin dhe për punën. Vetëm 
me punë do të ecë akoma më përpara atdheu ynë 
socialist, prandaj, në shembullin e klasës sonë punë- 
tore, duhet të edukohen të gjithë, i madh dhe i vogël. 
Në rrugën e saj të ecë, të punojë, të edukohet e të 
kalitet edhe rinia. Kjo është direktiva e Partisë. 

Edhe në drejtim të edukimit, klasa punëtore zë 
vendin kryesor. Jo vetëm nuk është e drejtë, po nuk 
është as reale të mendohet tani se janë të tjerë ata, 
ose është ndonjë klasë tjetër më e zonja dhe më e 
ngritur se klasa punëtore. Koha kur mendohej dhe flitej 
në këtë mënyrë ka kaluar njëherë e përgjithmonë 
te ne, bashkë me klasat shfrytëzuese që e ushqenin 
atë. Aktualisht, klasa jonë punëtore është klasa më e 
ngritur politikisht dhe ideologjikisht, ashtu siç është 
e para edhe në punë. Për këto arsye të ecim të tërë 
në shembullin e saj, të mësojmë dhe të udhëhiqemi 
nga ajo, të korrigjohemi kur bëjmë gabime. Klasa 
punëtore nuk duhet të na fërkojë krahët edhe kur pu- 
nojmë mirë, sepse, fundi i fundit, ai që punon mirë, 
bën detyrën, asgjë më shumë. Çdo qytetar i Republi- 
kës e ka për detyrë patriotike të punojë mirë, të pu- 
nojë me ndershmëri, të punojë për interes të popullit 
dhe sipas orientimeve të Partisë, të punojë në rrugën 
e klasës punëtore, që udhëheq te ne gjithë jetën e 
vendit. 

Ju punëtorët e naftës jeni të ndërgjegjshëm se 
në gjirin e mbarë klasës sonë punëtore zini një vend 
të rëndësishëm nderi për të gjitha arsyet që thashë e 
që janë çështje parimore, por edhe për një arsye tje- 
tër, që është, gjithashtu, shumë e rëndësishme dhe 
parimore: ju punoni dhe jetoni në një sektor që është 
jetik dhe nga më të rëndësishmit e ekonomisë sonë 
popullore. Nafta ka rëndësi të jashtëzakonshme për 
përparimin e vendit e këtë rëndësi ajo do ta ketë 
edhe në të ardhmen, edhe po të ngremë reaktorë ato- 
mikë për prodhimin e energjisë. Shkenca do të ecë 

përpara, prandaj do të vijë medoemos koha që edhe 
ne të ndërtojmë objekte të fuqishme për prodhim 
energjie, megjithatë, edhe kur të kemi mjete të tilla, 
nafta do të mbetet prapë një nga prodhimet më të nevoj- 
shme për zhvillimin e pandërprerë të ekonomisë sonë. 
Ju, vazhdimisht, keni punuar dhe vazhdoni të 
punoni me vetëmohim për t'i dhënë atdheut sa më 
shumë naftë. Krahas plotësimit të kësaj detyre Partia 
është kujdesur që ju të lartësoheni në çdo drejtim. 
Dhe ju, ashtu siç keni shfaqur zotësi në punë, jeni 
shquar edhe në mësim. Tani ne vëmë re me kënaqësi 
se punëtorët tanë të naftës s'janë më si përpara, ata 
kanë arritur një shkallë të mirë zhvillimi kulturor 
dhe janë ngritur mjaft në përgatitjen e tyre profesio- 
nale që është e shumëllojtë dhe e ndërlikuar. Kjo do 
të thotë se për të nxjerrë naftë është e domosdoshme 
të gërshetohen dhe të gjejnë zbatim disa disiplina 
shkencore. Për këtë qëllim nuk mjafton vetëm një ka- 
tegori, por shumë kategori shkencëtarësh, nuk mjafton 
vetëm një kategori punëtorësh, por edhe shumë punë- 
torë të specializuar në profile të ndryshme. Në sektorin 
e naftës punojnë, pra, në kombinim të shumëfishtë dhe 
të harmonishëm me njëri-tjetrin, shumë kategori punë- 
torësh, teknikësh, specialistësh e shkencëtarësh. 
Partia konstaton se përpjekjet e punëtorëve, të 
teknikëve dhe të drejtuesve, të gjithë punonjësve të 
naftës, për të mësuar e për të përvetësuar shkencën 
dhe teknikën, kanë qenë të lavdërueshme. Në radhët 
e tyre shihet një ngritje e gjithanshme. Ishin puna, 
zotësia dhe niveli i diturisë suaj, të cilat bënë që. vendi 
ynë të kapërcente me sukses disa vështirësi, që mund 

të rrezikonin ecjen tonë përpara në rrugën e sociaiiz- 
mit, me ritmet e dëshiruara, që mund të rrezikonin 
pavarësinë ekonomike të vendit tonë. Arritjet në eko- 
nominë tonë do të vareshin nga nafta që do të prisnim 
të na vinte nga jashtë, po të mos ishin kontributi dhe 
zotësia juaj. Në kushtet e krijuara pas prishjes me 
revizionistët, çështja për ne shtrohej kështu: Ose të 
pranonim prapambetjen, ose të. bëheshim skllevër të 
revizionistëve modernë. Sigurisht, skllavërinë ne nuk 
do ta pranonim kurrë. Pavarësisht se do të mbeteshim 
të varfër, do të preferonim të vuanim, por frymën 
revolucionare do ta mbanim kurdoherë lart, do të luf- 
tonim me shpirt në dhëmbë dhe atdheun do ta ruanim 
si sytë e ballit. Por veç këtë zhvillim të madh që kemi 
realizuar, nuk do ta kishim. 

Ju, naftëtarët, jeni nga ajo pjesë e klasës sonë 
heroike punëtore që keni kontribuar fuqimisht qysh 
në fillim në ndërtimin e socializmit, në ruajtjen e 
lirisë e të pavarësisë së atdheut. Juve ju kujtohet fare 
mirë se si, pas Çlirimit, nuk kishim, ose kishim shumë 
pak kuadro. Partia, atëherë, u kujdes dhe dërgoi pa 
vonesë, për këtë qëllim, djem e vajza nëpër shkolla 
për përgatitjen e për ngritjen e kuadrove teknikë të 
mesëm e të lartë, që do të na duheshin për të gjithë 
sektorët. Por fakt është se në vitet e para të jetës sonë 
të re ne kishim shumë nevojë për ndihmë dhe spe- 
cialistët e kuadrot e huaj, që na u dërguan në fillim, 
kur ishte gjallë Stalini, qenë njerëz të mirë, pse pi- 
kërisht orientimi dhe vija e Partisë në Bashkimin 
Sovjetik në atë kohë ishin të drejtë. Mirëpo pas vdek- 
jes së Stalinit, atje mori të përpjetën revizionizmi, 

filloi degjenerimi, kështu ndryshoi krejt edhe orienti- 
mi dhe kuadrot që na dërgoheshin mbanin qëndrim 
krejt ndryshe nga përpara. 

Të gjitha këto ju i dini mirë, se e keni jetuar 
këtë periudhë, prandaj nuk po zgjatem, vetëm dëshiroj 
të përmend se, pikërisht në ato momente të vështira, 
kur revizionistët menduan se ne do të falimentonim, 
ne nuk falimentuam, nuk u mposhtëm në asnjë drej- 
tim, në asnjë sektor, bile as në sektorin e vështirë të 
naftës. Ju, shokë punëtorë, teknikë e specialistë i vutë 
një qëllim të madh vetes dhe me zotësi e me vendos- 
mëri, të frymëzuar nga vija e drejtë luftarake e 
Partisë, u gjendët në krye të detyrës, me një patrio- 
tizëm të shquar dhe, si bolshevikë të vërtetë, i vutë 
gjoksin punës për të siguruar nxjerrjen e naftës vetë, 
“me forcat tuaja dhe ia arritët këtij qëllimi. Populli 
dhe Partia ushqejnë respekt të madh për ju që pu- 
noni në këtë sektor të rëndësishëm të ekonomisë so- 
në popullore, për përpjekjet, për luftën dhe për punën 
tuaj, për të gjithë ata punëtorë, teknikë, inxhinierë, 
gjeologë, kimistë e të tjerë, të cilët punuan menjëherë 
pas prishjes me revizionistët sovjetikë dhe me zotësi- 
në, me eksperiencën, me trimërinë e tyre, udhëhoqën 
në ato kohë të vështira punimet dhe i çuan ato për- 
para me sukses. Partia dhe populli, në mënyrë të 
veçantë, kanë një respekt të madh për ta, ashtu si për 
të gjithë ju, pra, për shokët tuaj të vjetër, që janë 
njerëz me cilësi të mira, me aftësi e me eksperiencë 
të madhe dhe që tani janë bërë punonjës të kualifi- 
kuar. Kjo tashmë është një gjë e njohur dhe e fituar. 

Merret me mend ç'do të ndodhte në vendin tonë 

sikur në ato periudha të vështira të mos kishim naftë. 
Do ta blinim, mund të thotë dikush. Mirë, mund ta 
blinim dhe kjo s'është ndonjë punë e zorshme, po 
vihet pyetja: Me se ta papuanim, me ç'mjete ta sill- 
nim” cl zoti e di ku i pikon shtëpiar, thotë një fjalë 
e urtë popullore dhe në ato kushte ç'të sillnim më 
parë” E kuptoni, pra, se ç'vlerë të madhe kishte dhe 
se ç'vlerë të madhe ka akoma një pikë naftë për ne2 
Revizionistët sovjetikë, që kanë tradhtuar marksizëm- 
-leninizmin, kanë tradhtuar popullin e tyre, siç kanë 
tradhtuar edhe popullin çekosllovak, popullin hungarez 
£ popujt e tjerë të vendeve të ish-demokracisë popu- 
llore, ku kanë ndërtuar me qëllim vajgursjellës, me të 
cilët vërtet u çojnë naftë satelitëve të tyre, po kjo 
është edhe një mjet skllavërimi, se, po të lëvizin këta 
sadopak e të mos u binden, revizionistët sovjetikë 
ua presin naftën. Kurse neve, revizionistët sovjetikë 
nuk kishin ç'na bënin, sepse ne as i ngritëm dhe as 
i ngremë duart, përkundrazi, u kemi treguar dhe u 
tregojmë grushtin dhe vendin, atje ku e kanë, gjithë 
tradhtarëve dhe armiqve të socializmit dhe të çështjes 
së madhe të lirisë e të pavarësisë së popujve. 

Nafta që nxjerrim ne, ndihmon shumë në zhvi- 
llimin e industrisë dhe të bujqësisë sonë. Sigurisht, ne 
nuk notojmë në bollëk nafte dhe ju e dini që kemi 
akoma nevoja të mëdha. Ju vetë jeni të ndërgjegjshëm 
për detyrat e shumta e të vështira që keni përpara, 
por si punëtorë të pararojës në atdheun tonë socialist, 
si një shtyllë e klasës sonë punëtore, ju e kuptoni 
se ç'detyra të mëdha e të rënda keni akoma për të 
kryer. Perspektivat e zhvillimit të industrisë së naftës 

te ne janë të mira. Të dhënat c deritashme për naftën, 
siç më raportuan shokët në Visokë, janë optimiste. 

Gjer tani ne kemi zbuluar disa vendburime nafte 
dhe kemi bindjen se në të ardhmen do të zbulojmë 
të tjera të reja. Kur të arrijmë t'i zbulojmë këto 
vendburime të reja dhe sasia e naftës të shtohet, atë- 
herë edhe rafineritë ekzistuese do të jenë të pamjaf- 
tueshme për të përpunuar të gjithë sasinë e naftës 
që do të prodhojmë në vend. Veç kësaj, niveli aktual 
teknik i përpunimit të naftës sonë në rafineritë ekzis- 
tuese nuk është në nivelin botëror. Prandaj, për të 
ardhmen, na del detyrë t'i shkojmë deri në fund ra- 
finimit të plotë të naftës sonë, t'ia marrim asaj të 
gjitha nënproduktet, që s'kemi mundur t'i prodhojmë 
dot deri tani. Këtej e tutje ne duhet t'i krijojmë këto 
mundësi dhe ta shfrytëzojmë në maksimum naftën 
tonë, të nxjerrim prej saj të gjitha nënproduktet, ta 
trajtojmë plotësisht, siç e trajtojnë edhe në vendet 
kapitaliste, që e blejnë nga ne. 

Një perspektivë e madhe i hapet industrisë sonë 
të naftës. Që ta realizojmë këtë perspektivë duhet të 
vazhdojmë të mësojmë, të marrim dituri, pra, bashkë 
me punën të mos lëmë pas dore mësimin. Punë dhe 
shkencë, punë dhe dituri, kjo është detyrë e rëndësi- 
shme jo vetëm për drejtuesit e teknikët c naftës, por 
deri edhe për punëtorin më të thjeshtë. Të gjithë të 
mësojnë, si kudo edhe këtu te ju, sepse kjo perspek- 
tivë e madhe nuk realizohet vetëm me punë. Sigurisht, 
duhen edhe makina, mjete e fabrika moderne, sepse 
pa to nuk bëhet. Ato ne do t'i sigurojmë, por më 
parë të bëjmë vetë atë që na përket. 

Në vendin tonë çdo gjë ecën në rrugën marksiste- 
-leniniste, ekonomia fuqizohet, industria rritet vazhdi- 
misht, perfeksionohet, modernizohet dhe prodhon për 
popullin. Çdo vepër të re që ngremë, c realizojmë në 
sajë të ekonomizimeve që bëjmë, shpeshherë të më- 
dha. Jo rrallë ka ndodhur që neve të na mungojnë 
shumë gjëra, nganjëherë nuk kemi ngrënë aq shumë 
djathë e ullinj, se na është dashur t'i eksportonim që 
të blenim diçka tjetër që na duhej, një vegël, një 
punishte të vogël, një fabrikë apo një makinë, Duke 
ekonomizuar kështu, duke bërë sakrifica, ne, dalnga- 
dalë, arritëm në nivelin e tanishëm të një ekonomie të 
shëndoshë. Natyrisht, ne nuk eksportojmë artikuj ush- 
qimorë, si: djathë e ullinj, në atë masë sa të mos ketë 
tregu ynë, sepse politika e Partisë ndjek parimin që 
mirëqenia e njerëzve tanë të vijë gjithnjë duke u 
rritur, që populli, në radhë të parë, të ketë të hajë 
dhe tani gjendja jonë ekonomike është më e mirë. 
Por të gjitha këto që kemi realizuar, deri në nivelin 
që kemi arritur sot, u detyrohen punës dhe sakrifi- 
cave, zotësisë e vendosmërisë së popullit të udhëhequr 
nga Partia, 

Duke kryer detyrat që na janë ngarkuar për rca- 
lizimin e planit të naftës, të punojmë pa u lodhur për 
të ngritur në një nivel më të lartë kulturën tonë të 
specialitetit, që nevojitet për nxjerrjen e për shfrytë- 
zimin e naftës, të mekanikës, të kimisë dhe, në kom- 
pleksitetin e tyre, të të gjitha degëve të shkencës e 
të teknikës që kanë lidhje me naftën. Kjo do të na 
bëjë të jemi plotësisht të përgatitur e të mos themi 
asnjëherë se s'kemi njerëz, shpues, montues, saldatorë, 

mekanikë, inxhinierë, kimistë e të tjerë. Të gjithë 
këta t'i përgatitim me kohë, me punë e me mësim, 
në mënyrë që, kur të sjellim më shumë sonda ose mje- 
te të tjera moderne për shfrytëzimin e naftës so- 
në, të kemi edhe specialistë të përgatitur që t'i vë- 
në ato në shfrytëzim. Këtë duhet ta bëjmë me kuj- 
des dhe me mend. Pra, krahas rcalizimit të planit të 
prodhimit, të kemi parasysh. medoemos edhe detyrën 
për përgatitjen e njerëzve të mësuar, të edukuar, bile 
të punojmë që të kemi të tillë më shumë nga ç'kër- 
kon plani i prodhimit të naftës sot, për t'i dalë për- 
para perspektivës së madhe që Partia po i hap at- 
dheut. Kështu do të sigurojmë edhe planet aktuale 
që kemi përpara, edhe ato perspektive. E nesërmja 
është akoma më e ndritur për popullin. Ajo do të 
vijë medoemos, Partia po e përgatit atë me ur- 
tësi. 

Veç naftës të mos harrojmë pastaj mineralet si: 
bakrin, kromin etij., që kanë rëndësi të madhe dhe 
perspektivë në të ardhmen për ckonominë e ven- 
dit tonë. Ne do të bëjmë përpjekje më të mëdha 
që në planet e ardhshme pesëvjeçare t'i japim një 
shtytje të mëtejshme fuqizimit të sektorit të minie- 
rave, sigurisht, pa lënë pas dore degët e tjera të in- 
dustrisë, si dhe industrinë e lehtë, duke prodhuar, 
krahas mineraleve, edhe të gjitha mallrat e nevojsh- 
me për jetën e përditshme të popullit. Partia mendon 
që çdo sektor të zhvillohet në përpjesëtimin e duhur, 
të ketë harmonizim të drejtë midis tyre, sipas nevo- 
jave të vendit dhe të popullit, ndryshe prishet ekui- 
libri midis degëve të ekonomisë, gjë që nuk do të 

ndodhë kurrë në ekonominë tonë, e cila është c plani- 
fikuar dhe e centralizuar. 

Ne kemi një popull të mrekullueshëm dhe kjo 
ka rëndësi të madhe për fatet e vendit tonë. Niveli 
i përgatitjes së tij politike dhe ideologjike është i atillë 
që ai i kupton drejt disa mungesa e mosbalancime, 
që ekzistojnë në furnizimin e tij. Është fakt që disa 
gjëra në tregun tonë nuk janë akoma në sasinë ec 
duhur, po populli ynë, i ngritur politikisht, e kupton 
drejt këtë gjë. Arsyet për këtë ai mund të mos i dijë 
si një specialist që merret me planet, por njeriu i 
thjeshtë i popullit tonë e kupton se këto janë mundë- 
sitë aktuale dhe ka besim të plotë në vijën e Partisë, 
e pranon se, për një kohë, duhen bërë akoma sakri- 
fica, që nesër të kemi më shumë. Ai e kupton që ne 
akoma i kemi me krëk shumë gjëra, po ka bindjen 
e plotë se nesër gjendja do të bëhet përherë ce më 
e mirë dhe kjo nëpërmjet punës së tij vetëmohuese 
dhe udhëheqjes së drejtë të Partisë. Ja, pra, ç'rëndësi 
të madhe ka ngritja politike e masave, kjo i bën ato 
ta kuptojnë qartë vijën e drejtë të Partisë. 

Populli ynë e di se vija politike dhe ekonomike 
e Partisë është e drejtë, ai e shikon çdo ditë se fon- 
det e ekonomisë popullore nuk hallakaten pa kriter, 
as nuk keqpërdoren apo bëhen rrush e kumbulla, po 
përdoren për të mirën e përgjithshme. Populli shikon 
se çdo investim që ka bërë shteti gjer tani ka qenë i 
domosdoshëm. Ai kupton, gjithashtu, se investimet 
kanë angazhuar ionde të mëdha. Ndokush mund të 
thoshte se për hidrocentralin “Karl Marks, për hidro- 
centralin cJ.V.Stalin- apo për termocentralin, që po 

ndërtojmë në Fier, janë harxhuar miliarda, pran- 
daj ç'ishte nevoja të bëheshin për to gjithë këto shpen- 
zime, po masat e popullit e kuptojnë dhe janë të 
ndërgjegjshme se këto investime, vërtet të mëdha, ka- 
në qenë të domosdoshme dhe se pa elektrifikim s'mund 
të kishte industri të përparuar, bujqësi të kolektivi- 
zuar, kulturë dhe arsim në masat e gjera, s'mund të 
ndërtohej socializmi. Vendimi që mori Plenumi i 4-ti 
Komitetit Qendror, për elektrifikimin e krejt fshatra- 
ve të vendit, bëri që edhe plaku 85-vjeçar i krahi- 
nave më të largëta të atdheut ta ketë të qartë poli- 
tikën largpamëse të Partisë në fushën e ekonomisë 
dhe jo vetëm kaq, por ai tani është i sigurt që ky 
aksion do të kryhet medoemos. Këtë besim ai e ka 
të plotë sepse ia ka vërtetuar jeta, se çdo gjë që i ka 
thënë Partia popullit është realizuar, prandaj, që tani, 
kur akoma s'i ka vajtur drita elektrike në shtëpi, ai 
mendon të blejë radion dhe fillon të bëjë investime 
të parakohshme në buxhetin e tij, kursen disa mijëra 
lekë, sepse sheh dhe kupton që, në kohën e sotme, as 
atje lart në mal, njeriu nuk rron dot pa këtë mjet 
të mrekullueshëm, që i çon fjalën e Partisë. 
Bujqësia është një sektor tjetër shumë i rëndësi- 
shëm dhe jetik për popullin tonë, pas industrisë. Për 
këtë nuk po zgjatem se ju jeni në dijeni, mbasi rroni 
në një zonë me bujqësi të përparuar intensive. Sivjet 
rrethi juaj do të ketë prodhime të mira bujqësore, 
por, me sa shoh, nuk do të zërë vendin e parë, këtë 
vend nderi mund ta zërë Lushnja, gjitonia juaj, jo 
se fshatarësia kooperativiste e rrethit të Fierit nuk ka 
punuar, por c vërteta është se lushnjarët kanë punuar 

më mirë. Nga të dhënat që kemi, rezulton se lush- 
njarët do ta realizojnë premtimin që, nga 123 e sipër- 
faqes së mbjellë me grurë dhe nga 174 ec sipërfaqes 
së mbjellë me misër, të marrin respektivisht 30 dhe 
40 kuintalë grurë dhe misër për hektar, bile thonë se 
zotimin në misër hamullor do ta tejkalojnë. Kurse Fieri 
zotimin për grurin nuk e ka realizuar, megjithëse fon- 
din e drithit, duke përfshirë hamullorët, do ta reali- 
zojë. Edhe ky është një rezultat i kënaqshëm. 

Ky vit bujqësor është i mbarë. Në përgjithësi, 
shokë, sivjet, bujqësia po na shkon mirë. Planin e 
drithërave për të gjithë Republikën do ta realizojmë 
më mirë se gjer tani. Kjo, siç ua thashë dje të rinjve 
të hekurudhës, u detyrohet vijës së drejtë dhe udhë- 
heqjes së urtë të Partisë, punës së palodhur të fsha- 
tarësisë sonë kooperativiste, fitores së socializmit në 
fshat dhe jo aa kushteve atmosferike. Për misrin shi- 
rat na ndihmuan ca, po, përkundrazi, po t'i anali- 
zojmë këto kushte, do të na dalë se kanë qenë të 
këqija, sidomos për grurin, i cili u mboll në kushte të 
vështira thatësire, më pas dimri ishte i keq dhe, së 
fundi, pranvera me shira të pandërprera. Prandaj 
themi me bindje se faktor kryesor i këtyre rezulta- 
teve është, në radhë të parë, udhëheqja e Partisë dhe 
puna, mobilizimi i plotë dhe i ndërgjegjshëm i koope- 
rativistëve tanë patriotë, hovi i madh revolucionar i 
tyre. 

Ne kemi kudo në botë miq që na duan të mirën. 
Kur Partia dha orientimin për marrjen e zotimeve 
për këto rendimente, qëlloi që shumë prej tyre erdhën 
në atë kohë në Shqipëri dhe na thanë të mos e 

komprometojmë Partinë, duke marrë një vendim të 
tillë kaq të guximshëm, Ne u thamë të mos kishin 
frikë dhe asnjë dyshim në realizimin e këtij vendimi. 
Kur njëri prej tyre, më vonë, shfaqi dëshirën të 
shikonte një kooperativë dhe shkoi në Divjakë, kur 
u fut nëpër ara që të maste grurin, atëherë ec pa se 
nuk kishte pasur arsye për frikën që shprehu. Nuk 
ka në botë si Partia, si populli dhe si fshatarësia juaj, 
— theksoi ai, — që kur thonë diçka e kur marrin 
një vendim, e realizojnë. Është e pamundur të ndo- 
dhë një fenomen i tillë në një vend tjetër dhe brenda 
një viti të rritet rendimenti nga ll kv në 27 kv 
grurë për hektar. Unë nuk mund as ta imagjinoj një 
gjë të tillë, kurse ju c realizoniv, — shtoi ai. Men- 
dojmë se kudo në vendin tonë do të merren në masë 
mesatarisht 2, 3, 4 e më tepër kuintalë grurë për hek- 
tar mbi planin, kurse misri është edhe ai i mbarë, 
bile ka parcela, dhe nuk është fjala për parcela ekspe- 
rimentale, po për disa qindra hektarë në gjithë Re- 
publikën, në të cilat kooperativistët po luftojnë të 
marrin nga 70, 80 kv për hektar, si, për shembull, 
në Këmishtaj të Lushnjës. 

Edhe pambuku e gjithë bimët e tjera pranverore 
paraqiten, gjithashtu, të mbara. Do të kemi, pra, një 
vit të mirë bujqësor. Ky është një gëzim i madh për 
popullin. Natyrisht, populli ynë është i thjeshtë, eko- 
nom. Ai do të përpiqet ta administrojë mirë prodhimin 
që do të marrë dhe do të vërë të gjitha forcat që 
vitin tjetër prodhimi të jetë edhe më i bollshëm. Jo 
vetëm kaq, por do të përpiqet të shtojë edhe prodhi- 
met blegtorale, qumështin, djathin, gjalpin etj. S'ka 

dyshim që prodhimi i këtij viti do të shërbejë si bazë 
për shtimin e prodhimit vitin tjetër. Tani, kudo, edhe 
vezë ka plot e shpresojmë mot të ketë më shumë. 
Kjo erdhi ngaqë misri vjet u bë më mirë dhe koope- 
rativat i ushqyen pulat më shumë, Dihet se po pati 
misër, ka edhe vezë, ka edhe pula dhe kështu po- 
pullsia mund të përdorë më shumë prej tyre për 
ushqim. Po shtimi i prodhimit të misrit ndikon edhe 
në shtimin e prodhimit të qumështit. Po të kemi 
misër me bollëk, mund t'u hedhim të hanë edhe lopëve 
dhe ato e rritin sasinë e qumështit. Po t'i japësh 
kafshës, edhe ajo ta shpërblen. Rritja e drithërave, 
pra, do të ndikojë edhe për shtimin e blegtorisë, të 
pulave e të vezëve etj. Te ju në Myzeqe është kuptuar 
mirë çështja e lopës, e rritjes dhe e shërbimit të 
mirë që duhet t'i bëjmë asaj në të gjitha ekonomitë 
tona bujqësore. Pa lopën nuk ka bujqësi intensive, 
nuk ka bollëk: qumësht, djathë, gjalpë, nuk ka pleh, 
i cili ndihmon të merren më shumë prodhime për 
hektar në grurë, në misër etj. 

Rendimentet që po marrim ne sivjet s'i kanë 
marrë kurrë as Bashkimi Sovjetik, as Bullgaria, as 
Rumania, as Çekosllovakia, që kanë qenë vende me 
bujqësi më të përparuar se ne. Në Evropë vetëm Fran- 
ca, Gjermania dhe Italia marrin rendimente të larta 
në drithëra. Sivjet në Rumani de të merren rendimente 
të ulëta, në Bullgari do të ketë deficite në planet e 
drithërave. Ky është rezultat i vijës së tradhtisë të 
udhëheqësve revizionistë në këto vende, 

Radio Moska po na qan hallin, duke thënë se në 
Shqipëri kanë rënë shira dhe se, sido që të bëhet 

prodhimi, sipas tyre, ne s'do të jemi në gjendje ta 
korrim shpejt e ai do të na humbasë, ngaqë s'kemi 
mjete. Kështu shprehen revizionistët. Dhe ne themi: 
“I qajnë hallin kalorësit se i varen këmbët. 

Në vendet ku sundojnë revizionistët ka kudo 
rrëmujë. Tradhtarët në udhëheqje të këtyre vendeve 
nuk i kanë dorëzuar akoma armët dhe nuk kanë për 
't'i dorëzuar shpejt, por qysh tani duket sa i lëkun- 
dur është regjimi i tyre. Në Bashkimin Sovjetik pu- 
nëtorët kanë bërë greva dhe mbi ta janë ushtruar 
shtypje e goditje nga ana e klikës revizioniste. Në 
udhëheqjen sovjetike ka shenja përçarjeje, të cilat, 
natyrisht, vijnë jo se midis tyre ka marksistë-leninistë. 
Kontradiktat po acarohen, sidomos, në mes udhëhe- 
'qësve të grupit revizionist sovjetik si për shkak të 
shtypjes'e të presionit të brendshëm, ashtu edhe për 
shkak të disfatave në politikën e jashtme. Këtë gjendje 
e favorizojnë edhe qëndrimet oportuniste të Rumanisë 
pavarësisht se maskohet si socialiste: e favorizojnë, 
gjithashtu, qëndrimet e Çekosllovakisë, e cila, ashtu 
si Rumania, s'është aspak në pozita socialiste, por ka- 
pitaliste e revizioniste. 

“Për problemin çcekosllovak ka shumë kontradikta 
në udhëheqjen revizioniste sovjetike. Udhëheqësit ush- 
tarakë janë për ndërhyrje të hapët dhe për pushtimin 
e Çekosllovakisë me forcët, të tjerët kanë frikë, duke 
'menduar se, po të bëhet një hap i tillë, do të ketë 
“pasoja të hidhura që s'i parashikojnë. dot dhe pastaj 


. 1 Kjo u vërtetua më 20-21 gusht 1968, kur Bashkimi Sor- 
vjetik socialimperialist pushtoi ushtarakisht Çekosllovakinë. 

do t'u dalë boja si agresorë para popujve të botës. 
E tillë vazhdon të jetë gjendja atje. Si do të rrjedhin 
ngjarjet, këtë do ta shohim, po është fakt se politika 
e udhëheqësve revizionistë hrushovianë po falimen- 
ton dita-ditës.. 

Vendet e tjera revizioniste. kanë vazhdimisht kon- 
tradikta me revizionistët e Bashkimit Sovjetik për 
shkak të politikës shoviniste të këtyre të fundit. Do 
të vijë koha të vërtetohet ajo që ka parashikuar 
Partia jonë, që vendet satelite të shkëputen nga Ba- 
shkimi Sovjetik dhe të lidhen me imperializmin. Kjo 
gjë, natyrisht, nuk u intereson revizionistëve sovjetikë, 
prandaj këta po përdorin gjithfarë planesh e intrigash 
për t'i mbajtur satelitët pas qerres së tyre. Tani në 
Çekosllovaki janë duke u bërë manovra ushtarake të 
vendeve të Traktatit të Varshavës, ku marrin pjesë 
rreth 20000 ushtarë sovjetikë. Kjo është shpallur 
gjoja si lojë shtabesh, po çekët e kuptojnë qëllimin 
e revizionistëve të Moskës dhe po dridhen nga frika 
e nga numri i madh i ushtarëve sovjetikë, që janë 
futur në vendin e tyre. Do të largohen sovjetikët apo 
jo nga toka çekosllovake, këtë do ta shohim, po jemi 
të bindur se ata do të trillojnë shumë gjëra, bile mund 
të krijojnë situata të ndërlikuara për të acaruar ma- 
rrëdhëniet me Gjermaninë e Bonit, me qëllim që të 
justifikojnë qëndrimin në Çekosllovaki dhe këtë ta 
shpjegojnë sikur mbrojnë vendet e kampit socialist 
nga rreziku i Republikës Federale të Gjermanisë. Një- 
kohësisht, ata i bëjnë presion edhe Dubçekut që të 
bëhet njësh me sovjetikët dhe, po të mos bindet, me 
siguri, do t'i kurdisin ndonjë komplot për ta rrëzuar. 

Siç po shohim, ngjarje të reja do të zhvillohen në 
Çekosllovaki. Udhëheqësit çekosllovakë janë tradhtarë. 
Partia jonë ka dënuar e dënon qëndrimin c tyre 
prej tradhtari. 

Popujt, kudo në botë, duan të dinë dhe janë të 
etur të lexojnë artikujt e “Zërit të popullitr, për të 
mësuar qëndrimin e Partisë sonë. Kudo në vendet 
revizioniste, në Çekosllovaki, në Bullgari, në Gjerma- 
ninë Lindore, në Bashkimin Sovjetik apo gjetkë, clc- 
mentët revolucionarë e aprovojnë qëndrimin c Partisë 
sonë dhe janë plotësisht dakord me të. Situata atje 
zhvillohet në disfavor të revizionistëve. 

Në Bullgari gjendja zhvillohet, gjithashtu, në dis- 
favor të revizionizmit. Bullgarët janë njerëz të nder- 
shëm e revolucionarë, por elementët e rini, besnikë 
të marksizëm-leninizmit e të revolucionit, nuk dinë 
akoma të organizohen dhe burgjet janë mbushur plot 
me ta. Kudo kanë arrestuar shumë nicrëz, bile komi- 
tete të tëra, që veprojnë kundër klikës së Todor Zhiv- 
kovit dhe të gjithë udhëhegjes revizioniste të këtij 
vendi. 

Në vendet e tjera revizioniste ka konfuzion të 
madh dhe shthurje. Në Poloni revizionisti i regjur 
Gomulka i shtypi revoltat e studentëve, po pjendja 
e sqetësisër, e krijuar me anë të forcës. është dicka 
provizore. Do të shohim si do të zhvillohen punimet 
e kongresit të partisë së tyre, që revizionistët polakë 
do ta bëjnë këtë viti, Gomulka është një tradhtar 


1 Kongresi i 5-të i PPB Polake u zhvillua nga ll deri më 
16 nëntor 1968. 

dhe antisovjetik i tërbuar, por nevoja ia do tani të 
hiqet si prosovjetik, se e sheh që kundërshtarët për- 
piqen t'ia ngrenë këmbët. Ai mbështetet te sovjetikët 
vetëm e vetëm për të frikësuar kundërshtarët e tij 
brenda në Poloni, që janë njëlloj reaksionarë si edhe 
ai vetë. Ne jemi të bindur se do të vijë koha që ata 
t'ia ngrenë këmbët, prandaj edhe atje, në të ardhmen, 
do të ketë përsëri turbullira. Gomulka ka arrestuar 
njerëz, i ka futur nëpër burgje, po i torturon dhe 
jemi të bindur se situata në Poloni do të ngrihet me 
siguri, koha do ta bëjë punën e vet edhe atje. 

Në Jugosllavi ka filluar në shkallë të gjerë de- 
kompozimi i situatës së brendshme, saqë Titoja ditët 
e fundit u detyrua të flasë vetë për këtë në Kon- 
gresin e 6-të të Sindikatavet, Në këtë fjalim ai pohoi 
me gojën e tij të gjitha ato që Partia e Punës e Shqi- 
përisë i ka thënë me kohë, gjatë këtyre 20 vjetëve, 
për Jugosllavinë, e cila është krimbur nga koka gjer 
në këmbë. 

“Ku e kemi pasur mendjen ne që nuk e kemi 
dëgjuar popullin, — tha Titoja, duke bërë gjoja auto- 
kritikë. — Kritikat që na bëheshin nga masat, nga 
një vesh na hynin, nga tjetri na dilnin. Vamë dhe 
ndërtuam fabrika moderne, që na lanë me dhjetëra 
mijë punëtorë rrugëve. Përveç kësaj, kemi bërë gabim 
të madh, — vazhdoi ai në mënyrë demagogjike, — 
duke mbyllur fabrikat e vogla, lamë kështu popullin 


1 Kongresi i 6-të i Lidhjes së Sindikatave të Jugosllavisë 
filloi punimet më 26 qershor 1968. 

pa bukë, rrugëve dhe prandaj u detyrua të merrte 
rrugën e arratisë për të gjetur punë jashtër. 

Po për rrogat ç'tha Titoja” Ai iu drejtua delega- 
tëve të sindikatave, duke u thënë se rrogat nuk janë 
në rregull, ca janë shumë të mëdha, të tjerat fare 
të vogla, prandaj -...këtë punë, — u tha ai punëto- 
rëve, — bëni ç'bëni, e rregulloni ju vetë-. 

“Ka njerëz në Jugosllavi që janë bërë kapitalistë, 
— përmendi pastaj Titoja, — që kanë nga 4-5 vila, 
ka bile nga ata që kanë. ndërtuar shtëpi të mëdha, 
me shumë shtretër dhe bëjnë tregti me to. Ata që 
kanë 4-5 vila le t'i mbajnë, këshilloi ai, kurse atyre 
që kanë shtëpi të mëdha, t'u merren. Ai tregoi se si 
një mjek, që nuk i mjaftonin të ardhurat e mëdha 
nga profesioni, bleu edhe 4-5 kamionë, me të cilët 
bënte tregti. Kundër njerëzve të tillë duhen marrë 
disa masa, predikoi Titoja, por kini mendjen, theksoi 
pastaj, mos bëni si ata nga ana tjetër (dhe me këtë 
ai bën aluzion për ne), mos i rrafshoni të tërë, leruni 
ca gjëra këtyre kapitalistëve të vegjël. Në fakt Titoja 
përmend gjërat c vogla, se të mëdhatë, që kushedi 
si janë, as që i zë fare në gojë. 

“Ç'do të thotë të jesh pa punë2, — pyeti Titoja. 
Kjo do të thotë të mos kesh mundësi të punosh, — 
shpjegoi ai, — por nuk është e tillë gjendja në Ju- 
gosllavi, duhet parë ndryshe kjo çështje, shokë punë- 
torë. Dhe unë kam menduar se si duhet parë. Gratë 
që kërkojnë punë, fjala vjen, s'është nevoja të ven- 
dosen të tëra, shumica mund të rrinë në shtëpi, pse 
edhe atje punojnë ato, prandaj të mos konsiderohen 

të papuna. Për sa u përket burrave, kur nga e njëjta. 
familje punojnë 3-4 veta, dy prej tyre t'i heqim nga. 
puna dhe të vëmë në punë të tjerë, nga ata që s'pu- 
nojnë, që kështu të ushqehen të gjithë dhe të pu— 
shuarit nga puna të ushqehen prej pjesëtarëve të 
tjerë të familjes, që punojnë. Në fshat, — vazhdon ai,. 
— ka, gjithashtu, njerëz që ankohen se janë pa punë. 
Megjithatë, fshatari e nxjerr një copë bukë në fshat, 
mjaft të ketë një çikë tokë, prandaj më mirë le të rrijë: 
atje të nxjerrë bukën dhe të mos ankohet që s'ka punë, 
si dhe të mos konsiderohet i papunër, — arsyeton. 
Josip Brozi. Ja, kështu mendon t'i rregullojë Titoja. 
këto probleme kaq të mëdha e jetike për popullin. 

Më pas, në fjalimin e tij, ai u qa për miqtë e tij: 
të Lindjes (për sovjetikët), disa nga të cilët, pasi 
vizitojnë Jugosllavinë, megjithëse shikojnë atje ndër- 
time stë shumtar, pallate, fabrika etj., kur kthehen 
në vendin e tyre propagandojnë se në Jugosllavi nuk 
po ndërtohet socializmi. Titoja ankohet se kjo është. 
e pandershme dhe se do të jenë sovjetikët ata që do 
të vijnë në rrugën e Jugosllavisë, përfundoi ai në 
fjalimin e tij. 

Ne e njohim Titon ç'demagog, ç'gënjeshtar i madh 
dhe i poshtër është. Të gjitha ato që tha, ai i pohoi 
nga e keqja, sepse i ka ardhur litari në grykë. Pa- 
kënaqësia popullore në Jugosllavi është aq e madhe, 
saqë e detyroi të pohojë vetë realitetin e hidhur të 
vendit të tij. Natyrisht, kjo s'është autokritikë, po 
regjimin dhe veten e tij ai i bëri leckë dhe këtë e 
gjeti si të vetmen rrugë për të lehtësuar gjendjen, për 
të krijuar iluzione sikur paskëtaj diçka do të bëhet, 

por jemi të bindur se asnjë nga çështjet që preku 
nuk do të ndreqet. Kjo mund të arrihet vetëm kur të 
shkatërrohet regjimi titist. 

Si mund të zhduken në Jugosllavi diferencat e 
mëdha në rroga” Ndërsa rrogat në vendin tonë janë 
në proporcion 1 me 2, në Jugosllavi janë 1 me 75. 
Shikoni pra ç'ndryshim kolosali A lcjojnë njerëzit 
e shtresave të privilegjuara të ndryshojë kjo gjendje, 
t'u ikin nga dora këto rroga të majme” A mund të 
lejojë borgjezia e re kapitaliste titiste t'i merren vilat 
që ka në pronësi private, edhe pse tha për to, diçka 
si nëpër dhëmbë Titoja” Jol Kjo është e pamunduri 
Edhe po të shpallin ndonjë dekret, sa për të gënjyer 
masat, do të ndodhë si te ne në kohën e Zogut, 
pronari një vilë ia bën përsipër hallës, tjetrën gruas, 
një xhaxhait dhe një e mban në emrin e tij. Kështu, 
formalisht, do të konsiderohet sikur ka vetëm një vilë. 
Edhe ai që ka disa kamionë një ia bën përsipër sho- 
ferit, një djalit të tezes e një e mban mjeku në emrin 
e tij dhe kështu, në thelb, nuk lëviz gjë, gjendja 
dhe pronësia c sendeve mbeten po ato, ashtu siç mbe- 
ten edhe varfëria dhe gjendja e mjeruar c popullit. 
Pra, tërë kjo është vetëm demagogji. 

Mirëpo situata që po zhvillohet e ka inkurajuar 
shumë popullin jugosllav. Sipas lajmeve që kemi, në 
Beograd dhe kudo në Jugosllavi, njerëzit kanë filluar 
të flasin dhe të thonë se ky regjim është i kalbur, 
se këtë e pohoi vetë Titoia. Fialimi që mbaiti Titoja 
do të siellë patictër të kundërtën e rezultateve që 
priste ai. Njerëzit do ta kenë më kollaj të shprehen 
për titistët dhe po t'i akuzojë ndokush se pse flasin 

ashtu, do t'i përgjigjen menjëherë se këtë e ka thënë vetë 
Titoja. Një tha Titoja, njëqind e një do të thonë njerëzit 
dhe asgjë të tepërt nuk do të thonë veç të vërtetën. 

Titoja në fjalimin e tij, për të zënë kyçet, për- 
mendi edhe një gjë tjetër. Ai nënvizoi se disa, brenda 
vendit, kërkojnë të peshkojnë në ujëra të turbullta, 
të krijojnë parti të tjera, me qëllim që të fitojnë të 
drejtën për të dërguar në Skupshtinë, në parlamentin 
.jugosllav, përfaqësuesit e vet. Me një fjalë, sipas tij, 
ata duan ta rrëzojnë regjimin titist, po nuk do t'ia 
arrijnë dot, se do të merren masa. Kjo do të thotë 
se do të lëvojë kërbaçi, do të vazhdojnë burgjet dhe 
kampet e përqendrimit ca më shumë. Mirëpo kjo do 
të bëjë që situata të acarohet më tej. 

Çështja nacionale në Jugosllavi është bërë shumë 
e mprehtë. Kontradiktat janë shtuar shumë. Shqip- 
tarët në Jugosllavi janë elementi më revolucionar. Bëri 
ç'bëri gjer tani me shqiptarët Titoja, pas rënies së 
Rankoviçit, situata e detyroi t'u japë ca të drejta të 
vogla, kurse në kohën e Rankoviçit bënte kërdinë 
në Kosovë. Kosovarët po përfitojnë nga kjo gjendje, 
kanë filluar të flasin, të lëvizin. Ata hapin dhe dë- 
gjojnë Radio Tiranën. 

Më falni se duke folur gjatë, ju lashë edhe pa 
ngrënë. Dhe t'i lësh punëtorët pa ngrënë, nuk është 
mirë, sepse ata kanë punuar tërë ditën, janë lodhur 
e kanë nevojë për pushim. Po mendoj se nuk do të 
ma vini re këtë, pasi e bëra ngaqë dëshiroj të rri ditë 
e natë me ju dhe nga kjo nuk ndiej fare lodhje. 

Keni ndonjë pyetje për të më bërë, ndonjë vë- 
rejtje, ndonjë mendim për të shprehur, ndonjë hall 

për të qarë apo ndonjë fletërrufe”7 Si shkojnë fletërru- 
fetë te ju, a ecin, a vini fletërrufe, shoqe dhe shokë” 
Mos i lini të qetë njerëzit që s'punojnë mirë. Edhe 
neve, andej nga qendra, të na vini fletërrufe dhe të 
na kritikoni pa frikë kur ndonjë problem nuk shkon 
mirë. Ne kemi shumë nevojë për vërejtjet dhe për 
kritikat tuaja, mos mendoni se s'kemi nevojë. Sa 
pengesa keni ju, shpesh, nga ne të qendrës, që ju 
ngadalësojmë, në disa raste, zgjidhjen e problemeve, 
kur ju themi prisni sa ta studiojmë çështjen. Ne e luf- 
tojmë burokratizmin, por, nganjëherë, nuk e luftojmë 
si duhet. Ja, ne kemi vendosur disa rregulla, të cilat 
me të vërtetë duhen zbatuar për të mirën e punës. 
Këto rregulla janë të nevojshme, se disiplina në punë 
është e domosdoshme dhe këtë, më mirë nga të gjithë, 
e vlerëson klasa punëtore. Pa rregull, pa disiplinë nuk 
ecën puna përpara. Por këto çështje duhet të shihen 
vazhdimisht në zhvillim, t'u përshtaten kohës dhe 
situatave, pra, të gjenden forma gjithnjë më të për- 
sosura pune, sepse një rregullore e vendosur sot, 
nesër mund të dalë nevoja që, në kushte të reja, të 
zëvendësohet nga një tjetër më të përsosur. Kështu 
duhet vepruar me disa rregullore ose me disa ven- 
dime, që i kemi marrë në të kaluarën për zgjidhjen 
e: disa problemeve, por shumë nga ato tani mund të 
jenë vjetruar e na pengojnë. 

Njerëzit tanë janë të mrekullueshëm, të zotë, 
heroikë, ata i duan Partinë, popullin, vijën e drejtë 
në të cilën na udhëheq Partia dhe e kanë kuptuar se 
të gjitha ato që thotë Partia kanë rëndësi të madhe. 
Prandaj u duhet besuar atyre, u duhet dhënë inicia- 

tivë, po s'u besove dhe po s'u dhe iniciativë njerëzve, 
bën një gabim të madh. Vetëm në luftë dhe në punë 
konkrete shokët do të mësojnë të punojnë gjithnjë 
e më mirë. Edhe kur gabojnë njerëzit, këto u bëhen 
mësim për të ardhmen. Ata që mendojnë, që punojnë, 
që luftojnë, bëjnë, natyrisht, edhe gabime. Në raste 
të tilla njerëzit duhen ndihmuar që të ndreqen, pra, 
të kritikohen dhe njerëzit e ndershëm e presin mirë 
kritikën e drejtë. Prandaj ai që drejton kritikën, këtë 
duhet ta bëjë me zemër të hapur dhe të kritikuarin 
të vazhdojë ta dojë si vëlla. Po të përsëritet gabimi, 
kritika duhet të jetë më e ashpër, kurse, herën e tretë, 
akoma më e ashpër. Po të vazhdohet me të njëjtat 
'gabime atëherë sduhet përdorur druri i madhe. Edhe 
ju, gratë, srrëmbeni drunë- ndaj atyre burrave që 
s'janë në rregull, që tregohen konservatorë ndaj jush, 
sepse 'ka të tillë, bile edhe në radhët c klasës punë- 
tore. Kur vizitova Mirditën, ku siç e dini ka punëtorë 
shumë të mirë, heroikë e patriotë, që luftojnë të çojnë 
të renë në fshat, unë fola gjatë rreth këtij problemi, 
sepse një grua trimëreshë më tregoi se disa punëtorë 
janë vërtet shumë të mirë në punë, po duhet të 
'punojnë akoma më mirë në familje, që punët të mos 
rëndojnë vetëm mbi gruan. Prandaj këtu s'po flas për 
këtë çështje. 

Ju faleminderit shumë për vëmendjen që treguat. 
Biseda ime me ju ishte një diskutim intim midis nesh. 


Botohet për herë të parë sipas 
shënimeve të mbajtura në këtë 
takim që gjenden në AQP 


DIREKTIVAT E PARTISË PËR BUJQËSINË 
T'I ZBËRTHEJMË E T'I THELLOJMË 
VAZHDIMISHT 


Bisedë me anëtarë të Kooperativës Bujqësore 
të Grecallisë në rrethin e Fierit 


29 qershor 1968 


Pasi u takua dhe u përshëndet me anëtarë të koo- 
perativës dhe si dëgjoi fjalën e kryetarit të saj, shoku 
Enver Hoxha zhvilloi me ta një bisedë shumë të për- 
zemërt. 

SHOKU ENVER HOXHA: Sa komunistë ka koo- 
perativa juaj, në sa organizata-bazë militojnë këta2 

SHOKU ARQILE BANII: Kemi 51 komunistë, në 
tri organizata-bazë. 

SHOKU ENVER HOXHA: Po gra e vajza sa keni 
në Parti” 

SHOKU ARQILE BANI: Kemi 16. 

SHOKU ENVER HOXHA: Si jeni me sektorin e 
blegtorisë” 


1 Në atë kohë kryetar i kooperativës bujqësore, 

SHOKU ARQILE BANI: Gjer tani kemi 200 lopë 
foragjere, kurse në vitin 1980 do t'i dyfishojmët, Atë- 
herë do të kemi mesatarisht rreth 35 krerë për 100 
hektarë. 

SHOKU ENVER HOXHA: Sa litra qumësht merr- 
ni në vit nga këto lopë” 

SHOKU ARQILE BANI: Ne kemi dy ferma në 
kooperativën tonë, në njërën marrim mesatarisht 1 800 
litra qumësht nga çdo lopë foragjere, kurse në tjetrën, 
që është prapa me përmirësimin racor, marrim gjer 
në 1 280 litra për kokë. 

SHOKU ENVER HOXHA: Po shokët kooperati- 
vistë mbajnë lopë në oborret e tyre” 

SHOKU ARQILE BANI: Po, mbajnë, lopë e dhi. 

SHOKU ENVER HOXHA: Çfarë dhish kanë, mal- 
teze apo të llojeve të tjera” 

SHOKU ARQILE BANI: Kanë edhe dhi malteze 
edhe të tjera, të vendit. 

SHOKU ENVER HOXHA: Në këtë tokë kaq pje- 
lore mbajtki dhi ju” 

SHOKU ARQILE BANI: Mbajnë disa nga koopera- 
tivistët, se e quajnë më të leverdishme të mbajnë në 
oborret e tyre dhi, sesa lopë, sepse lopa, thonë ata, 
do të hajë më shumë, kurse dhia ka më pak kërkesa, 
Megjithatë, të pakta janë familjet që kanë dhi në koo- 
perativën tonë, më të shumtat e tyre, rreth 370 fa- 
milje, kanë lopë. 

SHOKU ENVER HOXHA: Mirëpo, duhet pasur 


1 Në fakt, në vitin 1982, numri i lopëve foragjere të kësaj 
kooperative u trefishua. 

parasysh se nga lopa mund të merren deri 3 500 litra 
qumësht në vit, bile dhe më shumë, sasi kjo që nuk 
e marrim dot as nga 50 dhi. Në toka si këto tuajat, që 
janë kaq pjellore dhe që ujiten, ku vajza e djem pu- 
nojnë e luftojnë me të gjitha forcat për të marrë nga 
80 e 90 kuintalë misër për hektar, nuk ka leverdi të 
mbash lopë nga ato që japin shumë-shumë gjer 1 500 
litra qumësht në vit. Ne duhet të luftojmë që të ma- 
rrim nga çdo lopë 3 000 litra e lart. 

Po prodhimin e misrit për hektar sa e keni rea- 
lizuar2 

SHOKU ARQILE BANI: Planin e kemi 26 kuintalë 
për hektar, ndërsa nga 1j4 e sipërfaqes parashikojmë 
të marrim 65 kuintalë për hektar, bile ka brigada që 
do të marrin edhe 80 kuintalë për hektar. 

SHOKU ENVER HOXHA: A ujiten dhe a u bëhet 
shërbimi i nevojshëm tokave prej të cilave merrni 26 
kuintalë për hektar dhe sa herë i prashitni ato2 

SHOKU ARQILE BANI: Po. Parcelat e rendimen- 
teve të larta i ujitim, u hedhim edhe pleh më shumë 
dhe i prashitim 3-4 herë. 

SHOKU ENVER HOXHA: Sikur të keni më shu- 
më lopë të racës së mirë, do të merrni me siguri më 
shumë qumësht, pleh, gjithashtu, do të keni më tepër 
dhe, duke përdorur plehun në masën e duhur, do të 
keni edhe më shumë misër, nga i cili do të na teprojë 
që t'u japim edhe lopëve. Ne luftojmë që të prodhojmë 
më shumë misër, me qëllim që një pjesë të tij ta 
kthejmë në qumësht, në mish dhe në gjalpë, dome- 
thënë, të ushqejmë me të lopët, pulat dhe derrat, pse 
kështu ato do të na japin më shumë. Mos vallë ekzis- 

ton te ju ndonjë pengesë për rritjen e derrit” S'ka 
dyshim që në të kaluarën shumë mbeturina na kishin 
lidhur këmbët, kurse tani gjithnjë e më shumë po çli- 
rohemi prej tyre. 

Duhet të kuptojmë që mbeturinat fetare kanë rrë- 
një të thella shekullore, janë ideologji ec krijuar nga 
klasat shfrytëzuese, posaçërisht për të shfrytëzuar po- 
pujt dhe për t'i mbajtur ata në errësirë dhe në shtypje. 
Feja kurdoherë është përpjekur të mashtrojë popujt, 
duke predikuar se gjoja kjo botë është skëterrë për nje- 
rëzit dhe vetëm diku lart, në qiell, ekziston xheneti. 
Dhe, sipas fesë, për të vajtur atje, duhen bindje e 
nënshtrim i plotë, gjithë jetën, prandaj fetarët u kër- 
konin besimtarëve të robtoheshin ditë e natë në punë, 
t'i lejonin shfrytëzuesit t'u hipnin në zverk, kurse këta 
kurrë të mos ngriheshin kundër tyre, se kjo konside- 
rohej si gjynahu më i madh kundër Krishtit, kundër 
Muhametit, kundër perëndisë etj. Duke predikuar 
vuajtje në këtë botë dhe lumturi në ubotënr tjetër, feja 
i këshillonte besimtarët të mos hanin ec të mos pinin, 
po të mbanin kreshmë e ramazan, martesat t'i bënin 
sipas ligjeve të fesë, të ishin të lidhur me klerikët e 
t'u besonin verbërisht nuskave dhe dogmave të fesë 
etj. Të gjitha këto, për qindra e qindra vjet me radhë, 
të përsëritura në gjithfarë mënyrash, i ishin bërë nje- 
riut si buka e përditshme. Në këto kushte, po të gu- 
xonte dikush të gjykonte për absurditetin e prediki- 
meve fetare, ai jo vetëm përbuzej e luftohej, por edhe 
rronte në ankthin c frikës se “do ta vrister perëndia. 
Po të qëllonte që t'i binte rrufeja ndonjërit, prifti, 
këtë fenomen të rastit, e shpjegonte si hakmarrje të 

perëndisë, mbasi viktima një ditë të diel nuk paskësh 
vajtur në kishë, ose paskësh fyer priftin, që i kërkonte 
meshën kur fshatari kishte kalamanët pa bukë etj. 

Shumë rite e besime fetare ekzistojnë akoma në 
ndërgjegjen e njerëzve, prandaj duhet të punojmë t'i 
zhdukim gjer në fund, sepse kështu e hapim më tej 
rrugën e madhe të përparimit. Pikëpamjet fetare kanë 
qenë pengesë c fortë, që nuk € lejonin femrën të dilte 
jashtë mureve të shtëpisë, të vente në shkollë, në punë 
etj., duke i quajtur këto gjëra sturpr. Gruaja më parë 
nuk mund të dilte të fliste përpara burrave, ajo ishte 
e detyruar të rrinte brenda shtëpisë, si qyqe, të mbetej 
gjithë jetën injorante, të mos i njihte jetën dhe botën. 
Partia na mëson çdo ditë se shumë të këqija i kanë 
sjellë njerëzimit fetë dhe besimet. A pati humbje dhe 
poshtërim gruaja shqiptare tani që ka dalë në mënyrë 
aktive në jetë” Jol Përkundrazi, ajo është bërë më e 
respektuar, më e nderuar, më e fortë, ka fituar besim 
në vetvete, është bërë e zonja jo vetëm për veten e saj, 
por edhe për Shqipërinë. Me punë të palodhur ajo ka 
fituar respektin e babait, të vëllait, të burrit, të shokut, 
me të cilët ecën krahas në të njëjtën rrugë. Në rrugën 
për emancipimin e gruas, ne vepruam sipas mësimeve 
të Partisë, prandaj arritëm rezultate dhe përparime 
që, si kudo, shihen edhe në kooperativën tuaj. 

Ju keni tani një kooperativë të përparuar, po fë- 
mijët tuaj mbase s'e dinë se dikur në tokat tuaja mbre- 
tëronin moçali dhe mushkonjat, se në jetën e njerëzve 
të varfër bënte kërdinë malarja, se banesat e tyre ishin 
kasolle prej balte, kurse tani, çdo gjë ka ndryshuar. 

Në radhë të parë.e mbi të gjitha, keni ndryshuar 

ju, njerëzit, që e keni bërë kaq të përparuar koopera- 
tivën. Po përse nuk ndryshonin më përpara njerëzit” 
Kjo vinte ngaqë ata nuk dinin rrugën ku duhej të ec- 
nin, e cila ka shumë rëndësi. Nga cila rrugë duhej të 
shkonin njerëzit tanë drejt botës së re, drejt jetës së 
lumtur e të begatshme, pa shtypje e pa shfrytëzim, 
këtë na e thanë Marksi dhe Engelsi, Lenini dhe Stalini, 
na e tha Partia. Këta na mësuan se duhet bërë revolu- 
cioni i armatosur, se duhen rrëzuar, për të mos u ngja- 
Ilur kurrë më, ata që popullin e kanë shtypur në she- 
kuj. Partia dhe udhëheqësit e mëdhenj të klasës pu- 
nëtore ndërkombëtare na kanë mësuar, gjithashtu, që, 
pas përmbysjes së armiqve dhe vendosjes së diktaturës 
së proletariatit, të mos na zërë kurrë gjumi, po të rri- 
më zgjuar e në gatishmëri të përhershme për mbroj- 
tjen e fitoreve, derisa të zhduken njëherë e përgjith- 
monë klasat shfrytëzuese kudo në botë, deri në 
ndërtimin e shoqërisë komuniste në të gjithë botën, 
pse vetëm atëherë do të jetë zhdukur rreziku i res- 
taurimit të kapitalizmit. 

Pra, sipas mësimeve të Partisë, armiqtë e popullit 
i përmbysëm, populli mori fuqinë në dorë, pastaj u har- 
tuan planet se ç'duhej të bënim në të ardhmen. Reali- 
zimi me sukses i planeve u arrit, në radhë të parë, 
me mendjen dhe me zotësinë e popullit, që udhëhiqej 
me urtësi nga Partia. Natyrisht, për arritjen e suksese- 
ve të gjertanishme na ndihmuan edhe miqtë me disa 
kredi. Ne kurrë nuk do ta harrojmë ndihmën interna- 
cionaliste të Bashkimit Sovjetik në kohën e Stalinit. 
Stalini na ka dhënë kredi me të cilat kemi ndërtuar 
fabrikat e uzinat e para, por ndihma e miqve, sado e 

madhe e bujare që lë jetë, është diçka e vogël përpara 
forcës së madhe të popullit. 

Tani dua të flas diçka për kooperativën tuaj. Ju 
keni tokë shumë pjellore dhe konstatoj se përparimet 
i keni të dukshme. Por, c para, dëshiroj të theksoj të 
mos kënaqeni me rezultatet c arritura dhe, e dyta, t'i 
vini vetes detyra që, këtej e tutje, të prodhoni gjith- 
një e më shumë për veten tuaj dhe për të gjithë Shqi- 
përinë. Keni parasysh se këtu në fushën tuaj shteti 
ka harxhuar miliarda dhe këto kanë dalë nga mundi, 
nga gjaku, nga djersa juaj dhe c mbarë popullit shqip- 
tar. Partia dhe Qeveria kanë ditur t'i administrojnë si 
duhet, si nikoqire të përsosura, të ardhurat nga ekono- 
mia popullore, me qëllim që të ngrihet niveli i jetesës i 
masave tona punonjëse dhe, njëkohësisht, t'i mësojnë 
këto si ta përmirësojnë vazhdimisht ekonominë, si të 
shtojnë dhe të zhvillojnë më shumë prodhimin. Pra- 
ndaj dhe janë investuar gjithë këto shuma kolosale. 

Kësaj toke, që është pronë e mbarë popullit, du- 
het t'i nxjerrim prodhim, t'i marrim rendimente sa 
më të larta. Gjersa po përpiqeni të merrni, në disa 
parcela deri në 80 kuintalë misër për hektar, përse të 
mos merrni edhe mbi 100 kuintalë për hektar2 Si 
është c mundur, do të pyesë dikush. Çdo gjë është ec 
mundur. A mund të imagjinohej që Shqipëria e pra- 
pambetur c së kaluarës, me klimën dhe me kushtet 
atmosferike jo të favorshme të këtij viti, për rritjen 
e grurit (sepse për misrin ranë shira), të vihej, për sa 
i përket rendimentit për hektar, në një radhë me Ita- 
linë dhe me Francën, që janë vende nga më të për- 
paruarat në lëmin c bujqësisë” Po t'ia themi botës 

këtë, vështirë se do ta besojë, por ja që flasin faktet. 
Ka njerëz jashtë që habiten dhe thonë: Si është c mu- 
ndur që Shqipëria të marrë të tilla prodhime të larta” 
Po, është e mundur. Shqipëria para dy vjetësh merr- 
te mesatarisht 11,3 dhe 12,4 kuintalë grurë për hek- 
tar, në një kohë kur Bashkimi Sovjetik merrte më 
pak. Kur Shqipëria merrte 10 kuintalë pambuk për 
hektar, Shtetet e Bashkuara të Amerikës merrnin 8 
kuintalë për hektar. Ne ua kaluam SHBA-së në pro- 
dhimin mesatar për hektar, natyrisht, jo në sasinë e 
prodhimit të përgjithshëm, sepse ato kanë hapësira 
të pafund, prej dhjetëra milionë hektarësh dhe një 
mekanizim shumë të zhvilluar e, si rrjedhim, marrin 
sasira të mëdha drithi, po kur vjen puna për mesata- 
ren, kjo del më e lartë për ne, pra, në njësinë e sipër- 
faqes ata marrin rendimente të ulëta. Duke parë sta- 
tistikat e përgjithshme ne e shohim se nuk mund të 
barazohemi me Turkistanin, po ka edhe në vendin 
tonë kooperativa që marrin nga 20 kuintalë pambuk 
për hektar. Ju merrni 14-15 kuintalë pambuk për hek- 
tar, kurse Maminasi merr 18 kuintalë për hektar, ka 
kooperativa që marrin edhe më shumë. Kjo na forcon 
mendimin se ka mundësi të marrim rendimente më të 
larta, po këto mundësi duhet t'i krijojmë, ashtu si i 
keni krijuar ju për të arritur sukseset e gjertanishme. 
Kjo është arritur me punë dhe me mësim, pse, pa 
punuar dhe pa mësuar, rezultatet nuk mund të arri- 
heshin. Po t'i llogaritim mirë këto suksese, do të arrij- 
më në përfundimin e drejtë se, duke shtuar përpjekjet, 
mundësitë për të ecur gjithnjë përpara janë të mëdha. 

Partia këshillon që çdo kooperativist, i madh ci 

vogël, t'i futet studimit të thellë të agronomisë, në 
teori dhe në praktikë, t'i qepet e t'i vejë gjer në 
fund, t'i njohë, si i thonë fjalës, dhëmbë e dhëmballë 
sektorit të tij, bimëve që kultivon. Ai duhet të dijë 
për to jo vetëm kur dhe si duhet të mbillen e të pra- 
shiten, por edhe çdo shërbim tjetër, deri edhe ndiki- 
met që mund t'i bëjnë bimës një ndryshim i vogël 
atmosferik, një sëmundje etj. A ka mundësi të arrihen 
këto2 Po, ka mundësi. Dituritë e njerëzimit janë 
shkruar në libra dhe mund të mësohen, por ato më- 
sohen, njëkohësisht edhe në praktikën e përditshme 
të punëve bujqësore. Kur vërehet bima si rritet, si 
gjallërohet apo si thahet, mendja e njeriut punon për 
këto dhe nxjerr mësime për të ardhmen. Këto mësi- 
me kooperativisti i mirë i ruan në kokë. Në qoftë se 
ne e zhvillojmë këtë dituri, atëherë bujqësisë sonë 
do t'i japim një zhvillim të jashtëzakonshëm. 

Partia ka krijuar dhe përsëri në të ardhmen do 
të krijojë mundësi dhe mjete të tjera, që do ta ndih- 
mojnë bujqësinë të zhvillohet më tej. Këto mundësi 
qëndrojnë, së pari, te mekanizimi. Tashti që keni mc- 
kanizma, ju vetë thoni nganjëherë: “Si mund t'i pu- 
nonim nc gjithë këto fusha kaq të gjera, po të mos 
kishim traktorë2-. Mund të bënim ne vetëm me plu- 
gun e drunjtë2 Jol Po mjetet i siguroi Partia, edhe ku- 
shtet i ndryshoi Partia. Megjithatë, shkalla e tanish- 
me e mekanizimit nuk është e mjaftë dhe, ne duhet 
ta shtojmë akoma, sidomos nëpër fusha. Mekanizimi 
do të shtohet dhe do të ndjekë dy qëllime: e para, me 
ndihmën c tij të shtohen akoma më shumë prodhimet 
bujqësore e blegtorale, që të rritet begatia e popullit 

tonë, të ngrihet niveli i tij i jetesës, që është objektivi 
kryesor i Partisë dhe, e dyta, që njerëzit, kur punojnë, 
të mos harxhojnë energji aq të mëdha, pra, të lodhen 
më pak. 

Partia mendon të arrihen prodhime të bollshme 
jo vetëm në fusha, por edhe në zona malore, të cilat 
të përpiqemi t'i transformojmë e t'i bëjmë, gjithashtu, 
pjellore si dhe fushat. Që të bëhen të tilla zonat ma- 
lore duhen njerëz, pse atje është i paktë numri i fu- 
qisë punëtore. Kështu, kur në fusha punën e njeriut 
ta zëvendësojmë me makina do të krijohet mundësia 
që djem e vajza nga zonat fushore dhe qytetet, të 
shkojnë e të punojnë në zonat malore. Në malësi ata 
do të ngrenë banesat, do të krijojnë familjet e tyre 
duke u martuar me vajza e djem malësorë. Atje do të 
kenë kinema, teatër, dyqane, rrobaqepësi, shkollën, 
ambulancën etj., njëlloj siç i keni edhe ju këtu, siç i 
kanë në qytete. Edhe në zonat malore do të shtohet, 
gradualisht, mekanizimi. Në të ardhmen kudo te ne do 
të korret e do të shihet me makina, gjer edhe pulat do 
të ushqehen në mënyrë të mekanizuar. Këto që sot na 
duken si çudira, patjetër do t'i bëjmë në të ardhmen, 
sepse këtë e kërkon interesi i zhvillimit të vendit. Ne 
do t'i krijojmë këto kushte vetë, me anën e shtimit të 
prodhimit, duke ngritur rendimentet për hektar në çdo 
prodhim bujqësor, gjë që do të kërkojë të sjellim ma- 
kina korrëse të vogla, me anën e të cilave ta korrim 
grurin brenda pak ditësh që të mos kemi as firo. Këto 
lloj makinash janë më të manovrueshme se kombajna, që 
është tepër e madhe, e rëndë dhe nuk futet dot në tokë 
të lagët, as në parcela të vogla ose në tarracat malore. 

Me misrin, që do të jetë me bollëk, do të ushqehen 
edhe viçat, të cilët do të shiten me dollarë: do të rri- 
ten kafshë me mishin e të cilave do të bëhet sallam, 
që kërkohet shumë në tregjet c jashtme, do të prodho- 
hen domate për eksport, me të cilat do të sigurojmë 
blerjen e mijëra mëshqerrave të racës Ost-friz (Lara- 
mane e zezë) etj. Shikoni, pra, se si, me të ardhurat 
që do të marrim nga eksportimi i prodhimeve tuaja 
bujqësore, do të sigurojmë mjete, farëra të zgjedhura 
dhe kafshë race për zhvillimin c bujqësisë dhe të bleg- 
torisë në nivelet më të përparuara. 

Fara e grurit sMyzeqejar na ka dalë e mirë, saqë 
i ka habitur fshatarët me rendimentin e saj të lartë, po 
vetëm se duhet korrur shpejt. Sivjet na pengoi shumë 
shiu që ra, mbasi u vonuam, kurse kjo lloj fare ka 
nevojë për mekanizmat që thashë, që të korret shpejt, 
brenda 10-12 ditësh. 

Të gjitha këto probleme do t'i zgjidhim me forcat 
tona, prandaj direktivat e Partisë për zhvillimin e buj- 
qësisë t'i studiojmë e t'i thellojmë vazhdimisht më 
mirë. Udhëzimet që jepen, në lidhje me direktivat e 
Partisë dhe dijenitë për zhvillimin e bimëve bujqë- 
sore, kanë rëndësi të madhe. Ato nuk lëshohen kot, 
po janë rezultat i një eksperience të madhe shumëvje- 
çare të njerëzve të punës dhe të njerëzve të mësuar. 
Natyrisht, ato mund edhe të ndryshohen e të për- 
mirësohen më tej me eksperiencën tuaj të pasur, por 
kurrë nuk duhet të hidhen poshtë, Çdo njeri, çdo koo- 
perativist, së pari, t'i lexojë ato, pastaj të mendohet 
dhe, në punë e sipër, të marrë masa për shtimin e 
prodhimit. Askush të mos i nënvleftësojë aftësitë e tij, 

përkundrazi, të përpiqet t'i shumëfishojë alo në pro- 
cesin e punës, si dhe duke mësuar në kursc e në shko- 
lla. Kërkoni me këmbëngulje që kurse c shkolla të ha- 
pen kudo dhe të frekuentohen rregullisht nga të gjithë. 
Çka do të mësoni në to, të përpiqeni t'i zbatoni me 
kujdesin më të madh në praktikë. 

Shokë dhe shoqe, dëshiroj të theksoj edhe një 
herë se rezultatet që keni arritur janë të mira. Ju keni 
një kooperativë nga më të mirat e zonës fushore. Ajo 
është mjaft e përparuar, sepse, në radhë të parë, keni 
përparuar ju, anëtarët e saj. Kjo është kryesorja. Nga 
sa shoh, kooperativa juaj ka ndryshime shumë të vogla 
me qytetin e Fierit. Unë kam vizituar edhe koopera- 
tiva të tjera, që edhe ato kanë bërë përparime të kon- 
siderueshme, megjithatë, dallimet në mes qytetit dhe 
fshatit atje janë akoma të mëdha. 

Përparimi juaj, ashtu si dhe i të gjithë vendit tonë, 
u detyrohet vijës së drejtë të Partisë, zotësisë suaj, 
kuptimit të drejtë nga ana juaj të direktivave të Par- 
tisë dhe të zbatimit të mirë të tyre në jetë. Rezultatet 
e mira që keni arritur, në asnjë mënyrë nuk duhet t'ju 
dehin. Ju duhet ta vazhdoni punën edhe më me vull- 
net, se keni akoma jashtëzakonisht shumë për të bërë, 
si në bujqësi dhe në blegtori, ashtu edhe në ngritjen e 
nivelit të jetesës. Unë nuk munda të hyj brenda nëpër 
shtëpitë tuaja, por vizitova një çerdhe, si edhe ndërtimet 
e artizanatit dhe, pa ju bërë lëvdata, mund t'ju them se 
më pëlqyen shumë. Çerdhja juaj është e re dhe me 
të vërtetë model i pastërtisë, prandaj i përgëzova të 
tri shoqet që punojnë atje. Ato që pashë në këtë çerdhe 
janë pasqyrim i zhvillimit tuaj të pandërprerë, përherë 

në rritje dhe tregojnë se ju keni ndryshuar pikëpamjet 
në dobi të mënyrës së re të jetesës në kooperativën 
tuaj. Kjo na gëzon pa masë, se për këtë luftojmë. 

Zhvillim në rrugën socialiste do të thotë të për- 
qafosh të renë, përparimtaren, të ruash vlerat morale 
më të mira të njeriut, si: ndershmërinë, pastërtinë e 
shpirtit, të trupit, të ruash zakonet e mira dhe të luf- 
tosh për të zhdukur çdo gjë të keqe e të prapambetur, 
Këto kërkesa arrihen vetëm në rrugën e Partisë, duke 
i kuptuar çështjet, në radhë të parë, politikisht dhe 
ideologjikisht. Kështu mund të rriten vlerat morale 
dhe të spastrohen të ligat. Por duhet pasur parasysh se 
me dekrete dhe me urdhra nuk mund të ndalohet tje- 
tri, për shembull, të mos e rrahë apo të mos e shajë 
gruan, kurse me punën bindëse dhe edukuese, sipas 
mësimeve të Partisë, çdo njeri do ta kuptojë se gruaja 
është njeri si dhe burri, me të drejta të barabarta, se 
ajo duhet nderuar e jo keqtrajtuar. 

Kodi Penal e ndëshkon rreptë marrjen e shpër- 
blimit për martesë, megjithatë, shfaqje të tilla në këtë 
fushë vazhdojnë të ngjasin aty-këtu. Me këtë dua të 
them se, për parandalimin e të këqijave, rëndësi të 
dorës së parë ka çështja e kuptimit ideologjik të çdo 
problemi. Po u kuptuan këto drejt nga ana ideologji- 
ke dhe politike, atëherë të këqijat zhduken më lehtë. 
Në këtë rrugë duhet të luftojmë ne. Merret me mend 
se edhe në këtë drejtim, me gjithë sukseset e shumta, 
kemi akoma mjaft për të bërë. Ja sepse ky zhvillim du- 
het të kuptohet drejt nga burrat, nga gratë, nga djemtë 
edhe nga vajzat tona. 

Vajzat e djemtë duhet ta kuptojnë seriozisht pro- 

blemin e martesës dhe të familjes. Ata vërtet janë të 
lirë të zgjedhin njëri-tjetrin, por këtë ta bëjnë me 
mend në kokë, të mendojnë se martesa nuk bëhet për 
tri, për pesë ditë ose për një muaj, por për të kaluar 
jetën. Prandaj të rinjtë të përpiqen të gjejnë bashkë- 
shortin me të cilin të kalojnë një jetë të gëzuar, të 
lumtur, të krijojnë një familje të shëndoshë, anëtarët 
e së cilës të punojnë me nder dhe të rrojnë me dinjitet. 
Prandaj, në zgjedhjen e shoqes ose të shokut, duhet 
vepruar me pjekuri. Por në asnjë mënyrë nuk duhet 
kaluar në të kundërtën, pra, nuk është i drejtë as 
qëndrimi liberal, që djali të shkojë esi bleta nëpër luler, 
sepse kjo nuk përputhet me moralin tonë socialist. Një 
qëndrim i tillë s'është i denjë as për djalin, as për 
vajzën. 

I riu apo € reja duhet ta zgjedhin vetë shokun e 
jetës, po ata e kanë, njëkohësisht, për detyrë që edhe 
me prindërit të këshillohen, kështu do të arrihet në 
zgjedhjen me pjekuri të bashkëshortit të ardhshëm. 
Kur vajza t'i thotë nënës ose babait se ka dëshirë të 
fejohet me një djalë, këta, si prindër, do të intereso- 
hen patjetër dhe, po të jetë djali i mirë, do të gëzohen 
dhe do ta urojnë të bijën, po në rast se djali s'është aq 
i mirë, prindi e ka për detyrë t'ia thotë këto vajzës së 
vet dhe ta këshillojë që ta shikojë më mirë çështjen. 
Kur djali është i biri i një armiku të pushkatuar, babai 
dhe nëna, që kanë më tepër eksperiencë në jetë dhe 
që e kanë më të gartë qëndrimin tonë klasor, e kanë 
për detyrë ta këshillojnë vajzën të mos përzihet me 
një familje të tillë, po të zgjedhë një nga djemtë e 
mirë që ka në fshat. Djali ose vajza ka të drejtë, në 

këto raste, t'i kërkojë një mendim ose ndihmë gjer 
edhe sekretarit të organizatës-bazë të Partisë, me që- 
llim që të mos gabojë në këtë hap shumë me rëndësi 
për jetën e njeriut. 

Në përgjithësi ne duhet ta njohim këtë fakt, 
xhaxhoi, që vajzat dhe djemtë tanë tregohen me të 
vërtetë të pjekur e me karakter të lartë, ashtu si i do 
Partia. Ne shumë rrallë konstatojmë ndër ta sjellje të 
papëlqyera, të kritikueshme dhe të dënueshme. Morali 
i tyre është i lartë. Kjo na gëzon dhe na forcon, sepse 
siguria e atdheut tonë, e ardhmja ece tij është te të 
rinjtë. Rinia jonë rritet me moral të shëndoshë, me 
patriotizëm të flaktë, me parime të drejta socialiste, 
ajo ushqen një dëshirë të zjarrtë për punën, për mësi- 
min, prandaj s'ka forcë në botë që ta tundë Shqipërinë 
të ecë me vendosmëri në rrugën e socializmit. 

Pastaj shoku Enver iu drejtua disa të rejave: 

Ka shkuar ndonjëra prej jush në kursin e grave 
dhe të të rejave” 

SHOKU ARQILE BANI: Ka shkuar vetëm përgje- 
gjësja e gruas. 

SHOKU ENVER HOXHA: Domethënë, nga ju të 
tjerat asnjëra nuk paska shkuar. Në kursin që vizitova 
në muajin maj në Durrës, kanë vajtur gra e vajza nga 
Mirdita, ku kanë mësuar si pritet një fustan, një bluzë 
etj. Ato, pasi të mësojnë për vete, kur të kthehen në 
Mirditë do t'ua mësojnë këto edhe grave e vajzave të 
tjera. Në Mirditë gratë janë mjaft të zonjat, atyre u 


1 Shoku Enver Hoxha i drejtohet një të moshuari, që 
ndodhet aty afër, në mbledhje. 

zë dora të presin, të qepin e të qëndisin me mjeshtëri 
të rrallë rrobat e tyre të bukura. Duhen disa vjet që 
të mësosh të bësh një punë të tillë artistike, e cila kër- 
kohet për qepjen e kostumit të një gruaje mirditore. E 
njëjta gjë mund të thuhet edhe për gratë tuaja. Cila 
nga ju nuk di të përdorë gërshtërën e gjilpërën, ose 
nuk di të presë c të qepë të paktën ndërresat e fëmi- 
jëve7 Me siguri, të gjitha dini dhe këtë e tregon veshja 
juaj. Ndodh që nënvleftësohet kjo zotësi e madhe e 
grave dhe c vajzave tona, ky nuk është qëndrim i 
drejtë. Partia na mëson që këtë zotësi krijuese të po- 
pullit ta vlerësojmë dhe ta ngremë në një nivel më të 
lartë. Shoqet dhe shokët, që drejtojnë kurset, nuk 
duhet të shkojnë me mendimin se ato që kanë ardhur 
për të mësuar në këto kurse janë analfabete, po të 
kenë parasysh se vajzat dhe gratë tona, edhe me një 
kurs të vogël, mund të mësojnë e të bëjnë gjëra të 
mëdha. 

Ka kooperativistë të thjeshtë, që, megjithëse li- 
gjet e agroteknikës nuk i dinë në teori, bujqësinë e njo- 
hin shumë mirë, se kanë praktikë, horizont të gjerë 
dhe eksperiencë të madhe në këtë sektor. Nganjëherë, 
bile shumë herë, kuadrot tanë drejtues bëjnë gabim 
që nuk i dëgjojnë kooperativistët kur sinjalizojnë për 
kohën kur duhet mbjellë ose jo një bimë e caktuar, po 
këmbëngulin në të tyren, duke menduar se ai që e jep 
këtë këshillë përton të fillojë mbjelljen në kohë, pra, qe- 
nka dembel etj. Mirëpo, disa herë, del që ai xdembelir ka 
të drejtë, se e vërteta është që fshatari ka eksperiencë 
të madhe dhe e njeh më mirë se kushdo tokën që ka 
rrotull. Natyrisht, bashkë me eksperiencën, ai ka pasur 

edhe një sërë vështirësish që ekzistonin në të kalua- 
rën, si mungesa e mjeteve të ndryshme mekanike etj., 
por, sidoqoftë, këtë eksperiencë duhet ta studiojmë 
dhe të përfitojmë prej saj. Gjithashtu, ka me mijëra 
shembuj që flasin për një përvojë të pakufishme në 
praktikën e popullit tonë në shumë drejtime. Po të 
dimë ta shfrytëzojmë këtë përvojë, do të ecim shumë 
përpara. 

Sa veta ka këtu te ju që kanë kryer shërbimin 
ushtarak2 S'ka dyshim se këtu duhet të ketë me dhje- 
tëra, që gjatë shërbimit ushtarak kanë qenë artilierë, 
marinarë, teknikë në ofiçinë, tankistë etj. Ata janë 
teknikë të mesëm rezervë që, në rast nevoje, do të jenë 
të gatshëm dhe të zotë të marrin në dorë çdo armë dhe 
ta vënë në lëvizje për mbrojtjen e atdheut tonë so- 
cialist. Kjo është një gjë shumë e mirë dhe e domosdo- 
shme. Të gjithë këta djem, që kanë kryer shërbimin 
ushtarak, mund t'i sjellin shumë shërbime edhe koope- 
rativës, sipas nevojave që mund të ketë kjo. Ai, që në 
ushtri ka mësuar për infermier, fare mirë mund t'i 
bëjë shiringën një të sëmuri, ose të mjekojë një plagë. 
Ai që ka qenë tankist mund të bëhet me lehtësi ndih- 
mëstraktorist e kështu ju keni në radhët tuaja elektri- 
cistë, muratorë e të tjerë. Pa lënë mënjanë punët e 
mëdha të bujqësisë, i aktivizoni këta djem ta vënë 
në shërbim të kooperativistëve specialitetin që kanë 
mësuar gjatë shërbimit ushtarak. 

Ne jemi rrethuar nga të katër anët me armiq dhe 
kështu po jetojmë me dhjetëra vjet, por asgjë s'kanë 
ç'na bëjnë. Ata na kanë halë në sy, po edhe ne i de- 
maskojmë pa mëshirë armiqtë e popujve dhe të socializ- 

mit, duke filluar nga Shtetet e Bashkuara të Amerikës 
e deri te revizionistët e të gjithë reaksionarët. Edhe 
pse të gjithë armiqtë duan të na shkatërrojnë, asnjë 
nuk guxon të na prekë. Ata vërtet kanë fuqi të madhe, 
por dhe ne nuk i kemi të vogla, ata nuk na mundin dot, 
nuk mund t'i mposhtin dot popullin dhe Partinë tonë 
se këta udhëhiqen nga një forcë e pamposhtur, nga 
marksizëm-leninizmi dhe janë bërë flamurtarë të çësh- 
tjes së lirisë, të pavarësisë së popujve, të çështjes së 
madhe të socializmit në gjithë botën. Kjo ka rëndësi 
të madhe, pse, në qoftë se guxojnë të na sulmojnë 
Shtetet e Bashkuara të Amerikës ose Bashkimi So- 
vjetik, Italia ose Jugosllavia, apo kushdo tjetër qoftë, 
popujt e tyre, që janë me ne, do të ngrihen më këmbë 
dhe do t'u qesin vështirësi të jashtëzakonshme klikave 
sunduese të këtyre vendeve, përveç luftës së madhe 
që do t'u bëjë agresorëve populli shqiptar. Në rast se 
do të nisin luftën me ne, armiqtë do ta kenë pisk në 
Shqipëri dhe këtë ata e dinë fort mirë, prandaj nuk 
guxojnë të na sulmojnë, sepse, po të fillojnë konflik- 
tin e armatosur kundër nesh, nuk do të fitojnë, me 
siguri do të humbasin. 

Shikoni ç'ngjet në Vietnam. Atje një popull i vo- 
gël po i bën ballë fuqisë së madhe të Shteteve të Bash- 
kuara të Amerikës, që as me avionë e as me çfarëdo 
mjeti tjetër që përdorin, nuk po e mposhtin dot vull- 
netin e popullit vietnamez. Vetëm nëpërmjet tradh- 
tisë së revizionistëve sovjetikë e të qëndrimit oportu- 
nist në udhëhegjen e partisë e të shtetit të Vietnamit, 
është bërë e mundur që të zhvillohen bisedime në Pa- 
ris me imperialistët amerikanë. Ata kanë rreth një 

muaj që kanë hyrë në pazarllëqe, duke arsyetuar se 
gjoja Shtetet e Bashkuara të Amerikës do t'i pushojnë 
bombardimet kundër Vietnamit të Veriut. 

Udhëheqësit vietnamezë na kanë pyetur edhe ne 
se ç'mendojmë për këto bisedime dhe ne ua kemi 
thënë hapur pikëpamjen tonë, sipas së cilës na duket 
se ata po bëjnë një gabim të rëndë që po bisedojnë 
me imperialistët agresorë amerikanë. Përkundrazi, ne 
mendojmë ta vazhdojnë luftën deri në fund, deri në 
fitore, sepse bisedimet nuk janë tjetër veçse manovra 
të amerikanëve dhe të sovjetikëve për të gënjyer po- 
pujt. 

Arsyeja që armiqtë nuk kanë ç'na bëjnë është se 
ne, Parti c popull, jemi në pozita të drejta luftarake, 
të bashkuar fort, si një grusht i vetëm. Populli shqip- 
tar është i lidhur si mishi me thoin me Partinë, me 
ideologjinë ec saj marksiste-leniniste, asnjë të çarë nuk 
ika në radhët tona. 

Partia jonë ka kaluar nga një mijë e një halle. 
Lufta dhe vështirësitë e panumërta atë ec kanë ka- 
litur, e kanë bërë vigjilente dhe vigjilenca e lartë e 
ka ndihmuar kurdoherë të zbulojë armiqtë, të cilët 
i ka spastruar me kohë, pasi ka analizuar veprimta- 
rinë e tyre. Nga kjo Partia jonë ka ditur të nxjerrë 
mësime. Kuadrot e Partisë sonë janë të kalitur dhe 
çdo ditë po kaliten. Gjithë ky revolucionarizim i madh 
që ka shpërthyer, i udhëhequr nga Partia, ka pikë- 
risht këtë qëllim: të forcojë Partinë e popullin, të 
forcojë unitetin midis tyre. 

Kur Partia rekomandon të forcohet puna me ma- 
sat dhe populli të flasë lirisht e zëri i tij të dëgjohet 

me vëmendje e të bëhet ajo që kërkon populli, ka 
parasysh se kjo është me rëndësi vendimtare, mbasi 
forcon lidhjet popull-Parti. Ajo parti që ka popullin 
kundër, është e destinuar të dështojë dhe nuk mund 
të quhet parti marksiste-leniniste. Partia jonë quhet 
marksiste-leniniste pikërisht sepse është e lidhur ngu- 
shtë me popullin dhe komunisti gjithnjë futet sa më 
thellë në popull. Kjo i bën komunistët të jenë të thje- 
shtë, jofodullë. Komunisti, po u bë fodull, po gënjeu 
e po pati vese të tjera, mbaron së qeni komunist, pra, 
nuk është më as për partinë, as për popullin. Komu- 
nisti duhet të jetë më punëtori nga të gjithë, të jetë 
jashtëzakonisht i ndershëm, të mos i ngjitë gjë në dorë, 
të ketë ndërgjegje kurdoherë të pastër. 

Populli duhet të dijë çdo gjë për komunistët, për 
çdo anëtar partie, atij asgjë nuk duhet t'i fshihet. Sa 
më shumë të dijë populli si është komunisti, aq më 
mirë është, sa më shumë t'i heqë populli veshët ko- 
munistit, kur ky vepron keq, aq më mirë është për 
Partinë. Prandaj kritika dhe autokritika, brenda në 
Parti dhe jashtë saj, janë të domosdoshme. Fletërru- 
fetë, gjithashtu, janë të domosdoshme. Ka akoma nje- 
rëz që nuk e kanë kuptuar si duhet qëllimin ec tyre, 
që kanë frikë dhe mendojnë se, po t'i vënë një fletë- 
rrufe, për shembull, kryetarit të kooperativës, sekre- 
tarit të organizatës-bazë të Partisë ose cilitdo tjetër, 
mund t'u bjerë këtyre autoriteti, ose nesër ata mund 
të hakmerren ndaj atij që bën fletërrufe. Por, të nxje- 
rrësh një fletërrufe, s'ka asgjë të keqe, përkundrazi, 
ka shumë të mira. Për sa kohë që fletërrufenë e ke 
menduar mirë, e ke të argumentuar dhe nuk e bën 

me zemërligësi, mos ngurro ta bësh, mos ki frikë ta 
vësh dhe për të duhet të marrësh përgjigje. Nuk është 
e drejtë të ngurrohet në të tilla raste, duke menduar 
ç'më duhet mua, kam djalin ose vajzën që më punon 
këtu ose atje dhe kush e di ç'do të më bëjnë. Po të 
mendohet kështu, nuk do të na ecin mirë punët. Inte- 
resi i përgjithshëm duhet vënë mbi interesin personal, 
se, në radhë të parë, duhet parë interesi i popullit, 
i Partisë. Kur ke të drejtë, ajo patjetër do të të jepet 
nga populli dhe nga Partia, në mos sot, nesër. Te ne 
e drejta del në shesh, kurse gënjeshtra, siç thotë po- 
pulli ynë, i ka këmbët e shkurtra, nuk mund të ecë 
gjatë dhe një ditë, i turpëruar, gënjeshtari do të bëhet 
leckë, kurse ai, në dëm të të cilit u drejtuan gënjesh- 
trat, do të jetë përsëri i nderuar dhe i respektuar 
nga të gjithë. Duke u dhënë rëndësi të veçantë çësh- 
tjeve që kanë lidhje me jetën e njerëzve, i kushtoni 
kujdes forcimit të moralit të shëndoshë komunist të 
tyre. 

Më falni që ju vonova shumë, u bë natë dhe ju 
lashë pa ngrënë. Do të bëhen një çikë merak plakat në 
shtëpi, por besoj se s'do t'ju thonë gjë, ato e dinë që 
erdha unë këtu dhe këtë herë do t'jua falin vonesën. 
Duke qëndruar midis jush, në një ambient kaq gazmor 
si ky, njeriu e ka vështirë të largohet. 

Jam shumë i gëzuar për këtë takim dhe nuk do 
ta harroj kurrë këtë ditë që kalova me ju. Po ju keni 
vënë përpara edhe këta fiq, që besoj janë nga të koo- 
perativës. Hajde, pra, mirë se ju gjeta dhe me gëzime 
e me suksesel 

Edhe një herë ju uroj nga zemra suksese në punë 

dhe qofshi të gëzuari Do t'u them shokëve të Komi- 
tetit Qendror të Partisë për pritjen shumë të ngrohtë 
që më bëtë. Ky respekt e kjo dashuri që treguat, i për- 
kasin Partisë sonë të dashur që na udhëheq dhe që 
ju, me plot të drejtë, e doni shumë, pse ajo çliroi Shqi- 
përinë dhe po e çon atë me hapa të sigurt drejt so- 
cializmit dhe komunizmit. Flamuri i Shqipërisë do të 
qëndrojë kurdoherë lart c krenar. Prandaj le të broho- 
rasim: 
Të rrojë Partial 


Të rrojë populli shqiptari 


Botohet për herë të parë sipas 
shënimeve të mbajtura në këtë 
takim që gjenden në AQP 


TE POPULLI JANË MENÇURIA, DITURIA, 
ZOTËSIA. TEK AI PARTIA MERR FORCËN E SAJ 


Nga biseda me kuadro dhe me kooperativistë 
të kooperativës së bashkuar aShkurte Pal Vata 
të rrethit të Lushnjës 


1 korrik 1968 


Së pari, dëshiroj t'ju shpreh gëzimin e madh që 
ndiej për këtë vizitë në kooperativën tuaj të bashkuar, 
që mban emrin e komunistes 15-vjeçare, Shkurte Pal 
Vata. Kooperativa juaj përmbledh 9 fshatra dhe ka 
një të ardhme shumë të mirë. 

Kryetari i kooperativës më foli shkurt dhe qartë 
për zhvillimin dhe për gjendjen në kooperativën tuaj. 
Gjithashtu, sekretari i parë i komitetit të Partisë të 
rrethit, shoku Rrapi Gjermeni, na ka folur mirë për 
ju, për punën tuaj. 

Ne vëmë re se ju keni bërë shumë përparime, 
keni ecur përpara, duke zbatuar drejt vijën e Partisë, 
direktivat e saj. Ju, më parë, i keni përpunuar në 
kokë këto direktiva, i keni kuptuar e i keni zbërthyer 
drejt, prandaj i keni zbatuar. Dhe kjo jep rezultate 

pozitive, ashtu siç bëhet e mirë dhe e shijshme buka 
kur e bluajmë mirë misrin ose grurin. Pra, kur direk- 
tivat e Partisë zbërthehen mirë, kur u shpjegohen 
e u sqarohen drejt masave, bëhen të kuptueshme prej 
tyre, bëhen një forcë e madhe udhëheqëse për to, të 
cilat, duke i zbatuar, krijojnë gjëra të mrekullueshme. 

E kam njohur edhe unë Ali Kuçini që përmendi 
kryetari i kooperativës suaj dhe bile jam zënë ashpër 
me të. 

— Kujton se do të fitoni ju7 — më tha Aliu. 

— Po, — ia ktheva, — ne do të fitojmë, populli 
do të fitojël 

— Ju, — vazhdoi Aliu, — s'fitoni doti E kush ju 
njeh ju2 

Dhe unë iu përgjigja: 

— Ne jemi njerëz të thjeshtë të popullit dhe 
ndofta populli akoma nuk na njeh, por idetë që për- 
faqësojmë ne, idetë e komunizmit populli i ka në 
zemër. Ai akoma nuk € di, or Ali, ç'do të thotë ko- 
munizëm, por ka të qartë një gjë, që po shtypet e 
po shfrytëzohet pa mëshirë nga ti, nga Ali bej Kël- 
cyra, nga Vrionasit, nga gjithë bejlerët e agallarët e 
tjerë, prandaj do të jetë patjetër me ne dhe jo me ju. 

Dhe vërtet populli ishte me ne, luftoi dhe fitoi. 

Idetë e mëdha të Partisë udhëhoqën dhe çuan 
popullin në fitore, i cili u brumos me to, luftoi dhe 
mundi Italinë fashiste, Gjermaninë e Hitlerit. Më 
vonë u ndesh me revizionistët jugosllavë të Titos. 


1 Është fjala për ish-pronarin e tokave të kësaj koopera- 
tive para Çlirimit. 

Me to u bëri ballë kërcënimeve të mëpastajme të mo- 
narko-fashistëve, të neofashistëve italianë, të impe- 
rialistëve të Shteteve të Bashkuara të Amerikës dhe 
të revizionistëve sovjetikë. Ne nuk ia kemi frikën 
kurrkujt se jemi në rrugën e drejtë dhe se idetë e 
Partisë, idetë e komunizmit janë futur thellë në masat 
punonjëse, janë bërë mish e gjak i gjithë popullit. 
Populli i ka përqafuar ato dhe është bërë një me 
Partinë. Pikërisht kësaj ia ka frikën armiku, cilido- 
qoftë. Sikur edhe të bashkuar të jenë të gjithë ar- 
miqtë kundër nesh, prapë na kanë shumë frikë, 
dhe kanë arsye, sepse ne, pavarësisht se jemi popull 
i vogël në numër, nga vepra, nga qëndrimi, nga idetë 
që mbrojmë, jemi të mëdhenj. Dhe në qoftë se armiq- 
të na godasin, me siguri do të thyhen. Ata e dinë 
se, po të sulmojnë kufijtë tanë, nuk mund të fitojnë 
dot as për një vit, as për dy dhe as për dhjetë vjet. 
Fitorja do të jetë medoemos jona, prandaj armiqtë 
i ruhen shumë këtij rreziku. Po të mos e shihnin këtë 
rrezik, do të na kishin sulmuar me kohë. Mos vallë 
ishte budalla Aliu2 Jo, përkundrazi, ai dhe të gjithë 
shokët e tij ishin shumë finokë e të poshtër. Edhe 
miqtë e tyre të jashtëm, imperialistë e revizionistë, 
budallenj nuk janë dhe llogari bëjnë, po me ne llo- 
garitë nuk u dalin mbarë, se e dinë që Partia është 
e lidhur si mishi me thoin me popullin, dinë, gjith- 
ashtu, se popujt kurrë nuk do t'i përkrahin, përkun- 
drazi, do të ngrihen kundër tyre. 

Ahmet Zogu, në kohën e vet, bërtiste se ishte 
mbret i Shqipërisë dhe kishte njerëz që i: thurnin 
lëvdata këtij farë mbreti, i cili, në fakt, s'ishte tjetër 

veç një kukull në duart e të huajve, por populli nuk 
e bëri këtë, sepse popullin ai s'e kishte me vete. Kurse 
tani armiqtë tanë, për të na trembur, bërtasin se janë 
të pajisur me gjithfarë armësh, por ata harrojnë se 
Shqipëria nuk është më si në kohën e Ahmet Zogut, 
nuk është pa mbrojtje dhe pa udhëheqje, pastaj ata 
nuk kanë njerëzit me vete, nuk kanë shpirtin e vull- 
netin e tyre, pa të cilat armët s'vlejnë. Njerëzit dhe 
popujt nuk rrinë duarlidhur, ashtu siç nuk ndejtëm 
duarlidhur ne gjatë pushtimit fashist që, duke e gë- 
rryer nga pak e nga pak e duke bërë luftë të ma- 
dhe, të paprerë, e rrëzuam më së fundi kalanë e fa- 
shizmit, që dukej si e palëkundur. Kështu do të ngja- 
së nesër edhe me vendet kapitaliste e revizioniste, 
popujt do t'i gërrycjnë nga themelitë regjimet antipo- 
pullore në vendet e tyre dhe, një mëngjes, ashtu siç 
ngjau te nc, ose në Bashkimin Sovjetik në kohën e 
Leninit dhe të Stalinit, revolucioni do të shpërthejë 
dhe tradhtarët do t'i përmbysë njëherë e përgjithmonë. 

Imperialistët dhe revizionistët kanë shumë frikë 
nga revolucioni. Ata kanë frikë nga ne, sepse e dinë 
që udhëhiqemi nga idetë marksiste-leniniste. Shqipë- 
ria tani ka marrë një emër të madh në botë, është 
bërë pishtar i revolucionit. Njerëzit e thjeshtë kudo e 
përmendin Shqipërinë me nder e me respekt, S'ka si 
shqiptarët, — thonë ata, — janë të drejtë dhe trima, 
prandaj nuk duhen ngarë-. Dhe kur thonë këtë, kanë 
arsye. Bota e shikon se ne, pa frikë, u kemi ngritur 
mitralozin gjithë armiqve. Ne jemi të armatosur gjer 
në dhëmbë, dyfekun e mbajmë në sup dhe barutin 
kurdoherë të thatë. 

Nga ana tjetër, ne jemi të fortë jo vetëm me 
pushkë, po edhe në punë. Me punë të paprerë kemi 
rritur rendimentet e grurit, të misrit, sasinë e qumësh- 
tit nga çdo lopë etj., kemi ngritur një industri të 
fuqishme, që po e rritim dita-ditës etj., etj. Kjo do 
të thotë se shqiptarët janë një popull trim në luftë 
e trim në punë dhe këtë tashmë e di gjithë bota. 
Njerëzit e mirë e duan trimin, kurse frikamanin jo. 
“Shqiptarët, — thonë njerëzit përparimtarë, — janë 
të ndershëm, po të dhanë fjalën, e mbajnë-r. Dhe 
njeriun e ndershëm e duan të gjithë, të pandershmin, 
të pabesin, tradhtarin s'e do njeri. Prandaj e do gjithë 
bota Shqipërinë dhe flet me admirim për të. 

Partia Komuniste e Shqipërisë, sot Partia e Pu- 
nës, me programin e saj të qartë, udhëhoqi gjer në 
fitore luftën për çlirimin e Shqipërisë nga pushtuesit 
e tradhtarët. Pas kësaj, ajo i bëri thirrje popullit për 
të ndërtuar atdheun, për të zhdukur prapambetjen 
dhe varfërinë e plotë të trashëguar nga e kaluara. 
Në vendin tonë mungonte pothuaj çdo gjë: veshmba- 
thja, buka, shkolla, lëre pastaj që nuk bëhej fjalë për 
fabrika e uzina, për rrugë automobilistike e hekuru- 
dha. Shkalla e zhvillimit të bujqësisë e të blegtorisë 
ishte tepër e ulët. Çdo sektor te ne ishte shumë i 
prapambetur. Na duhej t'ia ndërronim krejt faqen 
Shqipërisë. Mirëpo hallet tona s'kishin të mbaruar, 
sepse ata armiq të popullit, që shpëtuan nga thika 
e nga litari dhe që, në vitet e para pas Çlirimit, s'ishin 
të paktë dhe me zemër ishin tek Ali Kuçi me shokë, 
thoshin për ne se shpejt do të na merrte lumi, se 
ditët i kishim të shkurtra, se shpejt do të dorëzohe- 

shim, se nuk dinim të qeverisnim etj., etj. Po ata 
gaboheshin rëndë, ashtu siç kishin gabuar kurdoherë. 
Kur thoshin që ne s'dinim, kjo kishte diçka të vër- 
tetë. Ne nuk i dinim ca gjëra, por dinte populli, 
dinin dëshira dhe dashuria jonë e madhe për Shqi- 
përinë, që u vumë gjoksin kërkesave të kohës e situa- 
tave, dinte Partia, që u tha anëtarëve të vet: “Shkoni 
në popull se atje është dituria. Mbështetuni te populli 
dhe bashkë me të ia ndërroni faqen Shqipërisë. Te 
populli janë mençuria, dituria, zotësia. Tek ai Partia 
merr forcën € saj-. Dhe komunistët u bashkuan ngu- 
shtë me popullin, ashtu si gjatë viteve të luftës iu 
përveshën punës. 

Ju e dini se në fillim, pas Çlirimit, inxhinierët në 
vendin tonë numëroheshin me gisht, mjekët, profe- 
sorët, gjithashtu, ishin shumë të paktë, megjithatë, 
brenda dy vjetëve pas Çlirimit, ne ndërtuam të gjitha 
rrugët dhe urat e vendit, që na i patën shkatërruar 
pushtuesit. Reaksionarët habiteshin, si ishte e mun- 
dur të bëhej një mrekulli e tillë. Po, shoqe dhe shokë, 
kjo mrekulli u bë nga masat tona punonjëse, me ata 
inxhinierë e teknikë të paktë, pse bashkë me ne ishte 
populli, që dinte shumë gjëra dhe që i donte shumë 
atdheun dhe Partinë. Njerëzit e thjeshtë të popullit, 
që gjer atëherë kishin ndërtuar vetëm kasolle, u ngri- 
tën me një hov të paparë entuziazmi revolucionar dhe 
ndërtuan të gjitha urat, rrugët, shtëpitë e djegura etj. 

Një nga arritjet më të mëdha të politikës së 
Partisë ishte edhe fitorja e rendit kooperativist në 
fshat, bashkimi i fshatarëve në kooperativat bujqë- 
sore. Disa thoshin se ne do ta kishim të zorshëm 

organizimin e fshatarëve në kooperativa, por Partia 
kishte besim në realizimin e Këtij orientimi. Ata që 
dyshonin, mundoheshin ta shpjegonin këtë me faktin 
që fshatari ynë është i lidhur shumë me tokën dhe 
shprehnin frikën se fshatari do të kundërshtonte, po 
t'i thuhej të bashkonte tokën. Mirëpo Partia kishte 
besim se fshatari ynë përparimtar do ta kuptonte 
rrugën e drejtë, do të kuptonte që toka, edhe pas 
kësaj, mbetej pronë e tij dhe jo e një grushti nje- 
rëzish. Prandaj ajo këshillonte të punohej me fsha- 
tarët dalngadalë, pa u shpejtuar, me durim. Mund të 
ndodhë, parashikonte Partia, që të ketë fshatarë, të 
cilët nuk do ta kuptojnë menjëherë, po kini besim se, 
gradualisht, të gjithë do ta kuptojnë fjalën e Partisë, 
qëllimin e saj të madh. Dhe eci Partia me kujdes ec 
me durim, derisa, më së fundi, e bindi fshatarësinë, 
i shpjegoi asaj se kolcktivizimi është e vetmja rrugë 
shpëtimi, që do ta nxjerrë fshatarin në dritë. Bujqë- 
sia është një nga të dy këmbët e ekonomisë socialiste. 
Pa bujqësinë e kolektivizuar, nuk mund të ndërtohet 
socializmi në asnjë vend. Industria socialiste, nga njëra 
anë, dhe, bujqësia socialiste, nga ana tjetër, të dyja 
së bashku përbëjnë kolonat bazë mbi të cilat mbështe- 
tet fort dhe do të ecë përpara, pa u penguar, ekonomia 
jonë socialiste. 

Për zhvillimin e shpejtë të bujqësisë ne bëmë 
investime të mëdha, gjersa krijuam situatën që kemi 
sot. Po vallë e kemi krijuar plotësisht atë që mendon 
Partia” Jo, akoma nuk e kemi krijuar. As ju mos u 
kënaqni me sukseset që keni arritur. Ditë edhe më të 
mira, që akoma nuk i përfytyron dot njeriu, do të 

kemi përpara dhe do t'i arrijmë me punë të palodhur. 
Nuk duhet habitur me rendimentet që marrim. Ka 
shokë fshatarë që mendojnë se u arrit kulmi, duke 
marrë në disa parcela 45 kv për ha grurë. Është me 
të vërtetë një gjë e madhe ta marrësh këtë rendi- 
ment nga disa parcela, por do të vijë koha që jo në 
80 hektarë, po në të gjitha tokat e vendit, të marrim 
mesatarisht 45 ky për ha grurë. Dhe atëherë do të 
kemi të drejtë të themi se kemi arritur të ngremë 
një bujqësi me të vërtetë të përparuar moderne. Në 
këtë drejtim duhet ta bëjmë luftën dhe kemi besim 
se do t'ia arrijmë kësaj dite. 

Fshatarësia e Lushnjës e pa me sytë e vet ç'in- 
vestime të mëdha kanë bërë Partia dhe Qeveria në 
fushat e vendit tonë, sa miliarda janë derdhur edhe 
këtu pranë jush, ku më parë mbretëronin moçalet, 
mushkonjat, mezhdat ce ferrat. Po nga dolën gjithë kë- 
to para” Natyrisht, ato nuk ranë nga qielli, po u si- 
guruan me punën e tërë popullit. Partia dhe Qeve- 
ria ditën si t'i administronin mirë të ardhurat e eko- 
nomisë popullore, Së pari, duke përmbysur nga the- 
melitë pushtetin reaksionar, pushtetin e kusarëve të 
dikurshëm, që i pinin gjakun popullit. Pas Çlirimit 
të vendit, Partia paralajmëroi, gjithashtu, se kush do 
të orvatej të vidhte pasurinë e popullit, do të dënohej. 
Pra, të ardhurat që arkëtonte Qeveria jonë Popullore 
i përdorte në interes të jetës së popullit, thante kë- 
neta, ndërtonte kanale kulluese dhe ujitëse, blinte 
traktorë, farëra të zgjedhura, hapte shkolla, universi- 
tetin për kuadro të lartë, inxhinierë, agronomë, mjekë 
e të tjerë, sipas nevojave të vendit, ndërtonte indu- 

strinë, rrugët, hekurudhat dhe i bëri fushat e Shqipë- 
risë në gjendjen që i shohim sot, ku ju tash, me punë 
të palodhur e me metoda të përparuara, arrini të 
merrni rendimente më të larta se në të kaluarën. 

Sivjet ju do të siguroni të korrura të mira, Është 
i treti vit mc radhë që ne po ecim mirë në bujqësi. 
Kjo është një fitore e madhe. Në vitin e parë të pesë- 
vjeçarit patëm rezultate mjaft të kënaqshme, vjet më 
mirë, sivjet akoma më mirë dhe në të ardhmen në 
këtë rrugë do të ecim. Për të mirën e popullit dhe 
për inat të armiqve ne do të korrim vazhdimisht suk- 
sese dhe do ta ngremë kurdoherë nivelin e jetesës së 
masave punonjëse. iKjo le të jetë një nxitje për suksese 
më të mëdha në vitet e ardhshme. Ju tash e kuptoni, se 
qoftë për misrin, por veçanërisht për grurin, nuk ju 
ndihmoi aspak koha apo sperëndiar, apejkamberir, 
“Krishtin apo eshën Nikolli:, por djersa c ballit, puna 
që keni bërë pa u kursyer, prandaj dëshiroj, me këtë 
rast, në emër të Komitetit Qendror dhe të Qeverisë, 
t'i përgëzoj të gjithë kooperativistët e Lushnjës dhe 
ju për punën ec lavdërueshme që keni bërë. 

Muajin që kaloi ne thirrëm në raport sekretarin 
e parë të Komitetit të Partisë të Rrethit tuaj, për të 
na raportuar për gjendjen e grurit dhe të misrit. Ai 
na dha, në udhëheqje, një pasqyrë reale të gjendjes 
së rrethit tuaj, sidomos për rendimentet e mira që 
keni arritur në bujqësi. Ju të gjithë, gra e burra, i 
keni kuptuar direktivat e Partisë dhe i keni zbatuar 
mirë. Kur Partia ju këshillonte si ta mbillnit grurin, 
ju vepruat siç ju udhëzuan: kur Partia ju mësoi si 
të prashitej gruri, që s'ishte prashitur kurrë, ju u 

mobilizuat të tërë dhe e prashitët jo vetëm një herë, 
por në shumë parcela dy herë: kur Partia ju udhëzoi 
të grumbullonit urinën dhe të plehëronit bimët, ju 
e bëtë këtë si nikoqirë të mirë: në kohën e lagështirës 
së madhe ju morët litarin dhe e shkundët grurin sipas 
porosisë dhe s'pyetët për gjumin, po natën e bëtë ditë 
dhe kështu shpëtuat prodhimin. Ja ç'do të thotë të 
punosh si njeri i socializmit, prandaj ju i meritoni 
përgëzimin e Partisë dhe respektin e mbarë popullit. 
Puna e madhe që keni bërë, ju gëzon jo vetëm ju, 
që tani shikoni frytin e saj, po gjithë Shqipërinë. 

Kohët e fundit Qeveria vendosi të sjellë nga ja- 
shtë shumë mallra që i nevojiten fshatit. Do të me- 
rren masa, gjithashtu, për të hedhur në treg më shu- 
më materiale ndërtimi dhe do t'i kushtojmë më te- 
për rëndësi organizimit në furnizimin me këto mate- 
riale, për të plotësuar në shkallë më të kënaqshme 
nevojat e kooperativave. Kjo duhet të shërbejë e të 
ndihmojë në nxitjen e mëtejshme të shtimit të pro- 
dhimeve. 

Rezultatet kaq të mira që keni arritur në koope- 
rativë, siç përmendi edhe kryetari juaj, janë fryt i 
punës politike të Partisë, i atij revolucionarizimi për 
të cilin ju flasin ngaherë shokët komunistë, në të 
gjitha drejtimet, si, për shembull, për emancipimin e 
gruas shqiptare, për luftën kundër zakoneve prapa- 
nike etj., etj. Të gjitha këto masa kanë sjellë ndry- 
shime të mëdha si në gjithë jetën e vendit, edhe në 
bujqësi, në industri e kudo. 

Disa mund të thonë se rritja e prodhimit nuk 
ka lidhje me çështjen e gruas. Jo, shokë, këto kanë 

lidhje të ngushtë me njëra-tjetrën. Të gjithë e dimë 
mirë se gjysma e popullsisë përbëhet nga gratë e 
vajzat, nga mëmat e motrat tona, të cilat kanë dhe 
duhet të kenë po ato të drejta që kemi edhe ne. 
Ashtu siç jemi ne njerëz me zemër, me mendje, me 
ndjenja, ashtu janë edhe ato. Por vallë, është e drejtë 
të ketë ndryshim në trajtimin e tyret Partia na mëson 
se të gjithë, si burri dhe gruaja, duhet të trajtohen 
njëlloj. Ndryshimi që ekzistonte në të kaluarën ishte 
rrënjosur prej klasave shfrytëzuese. Atëherë gratë 
shtypeshin nga burrat, siç shtypej mbarë populli nga 
bejlerët. Burrat, meqenëse ishin të shtypur e të për- 
buzur nga klasat sunduese, të cilave s'kishin ç't'u 
bënin, hakmerreshin për këtë në shtëpi, duke keq- 
trajtuar nënat, gratë e motrat, që s'kishin asnjë faj, 
por këtë ata s'e kuptonin. Vetëm tani është kuptuar 
drejt kjo çështje. Partia ia ka hapur sytë popullit 
duke i treguar se edhe gratë janë të zonjat për punë, 
se edhe ato janë të zgjuara, prandaj duhet të lihen 
të lira jo vetëm të punojnë, por edhe të drejtojnë, të 
mendojnë e të krijojnë. Pra, gruaja mund të drejtojë 
njëlloj si burri, shumë prej tyre i kanë të gjitha mun- 
dësitë dhe aftësitë për t'u bërë brigadiere, drejtuese, 
komuniste, sekretare partie. 

Partia u tërheq vëmendjen komunistëve kur këta 
ngurrojnë të pranojnë gra në radhët e saj. Ajo kërkon 
me këmbëngulje që, krahas me burrat, të pranohen 
në Parti gratë më revolucionare. Dhe organizatat-bazë 
të Partisë kanë filluar të mendojnë ndryshe për këtë 
çështje. 

Të gjithë tani, në fshat dhe në qytet, punojnë 

së bashku, burra ce gra. Kështu, të dy palët, shtojnë 
të ardhurat në familje. Po të shtrojmë pyetjen se si 
është më mirë, të punojë vetëm burri dhe të ushqejë 
10 veta në familje, apo të punojë edhe gruaja edhe 
vajza kur është në moshë pune. Sigurisht, është më 
mirë të punojnë më shumë veta, sepse kështu rritet 
mirëqenia e njerëzve, ndërtohet socializmi, lulëzon e 
fuqizohet atdheu. Kështu na mëson Partia, prandaj 
është ngritur e punon me hov të paparë gjithë kjo 
masë e madhe e grave, e cila më parë rrinte si një 
forcë e fjetur. 

Partia i zgjoi energjitë e fjetura të grave të ven- 
dit tonë. Tani u bie detyrë e madhe burrave t'i ndih- 
mojnë gratë, në punë, në familje, në shoqëri. Kjo 
ndihmë është shumë e nevojshme, veçanërisht në fi- 
llim, se pjesëmarrja e gruas në jetën ekonomike dhe 
shoqërore, në shkallë kaq të gjerë, vetëm disa vjet 
ka që ka marrë hov. Një brigadiere e re ka nevojë 
të ndihmohet dhe asaj duhet t'i jepet kjo ndihmë e 
jo përnjëherë të thuhet për të se nuk e bën dot pu- 
nën, se nuk e ka realizuar këtë ose atë detyrë. Le ta 
ndihmojmë më mirë që t'i realizojë detyrat. Gjith- 
ashtu, kur shohim se ndonjë burrë synon t'i zërë 
vendin ndonjë gruaje që ngrihet në përgjegjësi dhe 
për këtë qëllim hap fjalë të këqija kundër saj (se 
ndodhin edhe të tilla gjëra, shumë të dëmshme), ta 
mbrojmë, kur është grua apo vajzë e ndershme. Në 
rast se ndonjë llafazan, kur ajo shkon në punë me 
një anëtar të brigadës, pëshpërit ose shpif, kundër 
tij duhet të mbahet qëndrim dhe njëkohësisht të shpje- 
pohet se ajo u shoqërua me këtë njeri se e ka në 

brigadë. Shpifësi, kur gjen kundërshtim, tërhiqet, po, 
megjithatë, helmin që ai lëshon, duhet ta pastrojmë 
dhe e vërteta të vihet në vend, ndryshe dëmtohet 
gruaja ose vajza. 

Thashethemet, shokë e vëllezër, duhet të lufto- 
hen, se janë të huaja për shoqërinë tonë socialiste, për 
unitetin tonë. Po vallë mund të bëhet edhe ndonjë 
gabim rga gratë ose vajzat2 Sigurisht, po. Ashtu sikur- 
se një djalë mund të gabojë, ashtu mund të bëjë gabim 
edhe një vajzë. Kjo mund të ndodhë dhe për të dy 
palët duhet të mbajmë qëndrim të drejtë, të mos ua 
mbulojmë gabimin. Natyrisht, duhet të kemi pak më 
tepër kujdes për vajzat, pa e bërë bujë gabimin, por 
t'i vihet në dukje ai, kur është nevoja, në Parti ose 
në kryesi, të këshillohet, t'i flitet politikisht etj. Me 
masa të tilla edukohen njerëzit dhe jo duke pëshpë- 
ritur vesh më vesh mureve dhe qosheve, ose duke 
futur grindje midis tyre për gjëra të qena c të paqena. 
Shpifljeve t'u vihet fre dhe të goditen pa mëshirë. 

Ndaj grave c vajzave në të kaluarën mbaheshin 
qëndrime aspak njerëzore, bile të ulëta. Kur njërit 
i lindte vajzë, miku i tij, që kishte një djalë të rritur, 
ia kërkonte atë nuse për djalin, megjithëse ajo ishte 
akoma foshnjë, e fejonte vajzën që në djep, si pa gjë të 
keq, 15-20 vjet më parë se ajo të bëhej për martesë, 
pavarësisht si do të ishte djali që do ta merrte. A 
ishte e drejtë një gjë e tillë” Sigurisht, jo. Pastaj, 
kur rritej çupa, babai e shiste me para, si të ishte 
një berr apo një send. Partia i lufton këto zakone të 
mbrapshta, që rëndonin mbi gruan. Gruaja është jeta, 
është e ardhmja, është ajo që rikrijon jetën. Vetëm 

për përtëritjen e jetës gruaja meriton një respekt 
shumë të madh nga burrat. Të tërë kemi pasur nëna 
dhe baballarë dhe e dimë sa i kemi dashur, prandaj 
të gjithë duhet t'i respektojmë ata, po sidomos nënat, 
plakat. Partia porosit, gjithashtu, të mos shiten më 
vajzat, po të edukohen me kujdes nga prindët, të 
cilët t'i duan si shpirtin. T'i respektojnë gratë e vajzat 
edhe për punën e tyre, sepse ato nuk mbeten pas 
burrave. 

Partia i këshillon vajzat t'i duan dhe t'i respek- 
tojnë babanë dhe nënën se prindërit ua kanë bërë 
kokën. Po, kur vjen koha për martesë, vajza duhet 
të pyetet, se ka të drejtë ta zgjedhë vetë të fejuarin 
dhe jo ta shesë babai. Dhe kur asaj i pëlqen një 
djalë, është e mira që më parë ajo ta bisedojë këtë 
me nënën, t'i kërkojë mendimin dhe ndihmën për ta 
realizuar këtë dëshirë. Prindi, sigurisht, do të pyesë 
për këtë djalë dhe, kur të marrë vesh se është punë- 
tor apo bujk i ndershëm, do ta urojë vajzën. Neve, 
prindërve, na vjen mirë kur ra pyesin. E shpjeguar 
si duhet nga ana e Partisë dhe e kuptuar drejt nga 
fëmijët dhe nga prindërit, çështja e dashurisë dhe e 
martesës do të ndihmojë që punët të na ecin drejt. 
Mirëpo në jetë lindin mjaft probleme, nuk ngjasin 
të tëra kështu si thotë Partia. Ka raste që ngjasin 
gjëra të papëlqyera, por, në çdo moment, po të shi- 
kohen çështjet drejt dhe me urtësi nga komunistët, 
edhe do të zgjidhen drejt. 

Partia punon dhe këshillon që zemrat e njerëzve 
të mos jenë të brengosura, por të gëzuara. Ka shumë 
rëndësi që zemrat e njerëzve të jenë të pastra, që këta 

të rrojnë në ndershmëri, që dora e njërit të mos ngjitë 
në plaçkën e tjetrit, që askush të mos gënjejë, po të 
thotë drejt e pa frikë ç'mendon për cilindo dhe askush 
të mos e marrë për keq kritikën. Njerëzit tanë janë 
në gjendje ta kuptojnë nëse një njeri është i mirë 
ose jo. Kur ti shpreh një mendim, shoku të thotë 
nëse ke apo nuk ke të drejtë. Në rast se ai të vuri 
në dukje një të metë a një gabim, duke të treguar 
arsyet dhe duke u përpjekur të të bindë, ti duhet 
t'i shtrëngosh dorën, të përpiqesh ta korrigjosh gabi- 
min dhe të mendosh drejt për shokun dhe për ndih- 
mën që të dha. Në qoftë se nuk mendon dhe nuk 
vepron kështu, bën gabim. Puna bindëse e sqaruese e 
Partisë na mëson të komunikojmë sa të jetë e mundur 
më shumë me njerëzit, të dëgjojmë fjalët e popullit 
që vija e saj të kuptohet drejt nga të gjithë. Edhe 
kur bëjmë një leksion, çdo problem ta shpjegojmë 
me gjuhë të kuptueshme për popullin dhe, gjatë disku- 
timit, të dëgjohen me vëmendje mendimet e gjithse- 
cilit. 

Kurrë, motra dhe vëllezër, mos rrini pa thënë 
mendimin për çdo problem. Kur hapet një bisedë, 
qoftë për bujqësinë, qoftë për rendimentet, për fondin 
e paprekshëm, për normat, për sjelljet e kryetarit apo 
për punën e agronomit, për sekretarin e Partisë e të 
tjerë, gojën mos e mbyllni, thoni atë që keni në mendje 
dhe të jeni të bindur se s'do t'u merret për keq. Kjo 
është shumë e mirë. Ne duam që gjendja në vendin 
tonë të jetë e shëndoshë dhe një gjë e tillë do të na 
forcojë. Për të qenë e tillë duhet të luftojmë të tërë, 
cdhe duke thënë hapur mendimin tonë, duke mbrojtur 

vijën e Partisë kundër kujtdo qoftë. Partia dhe shteti 
kanë ligjet e veta. Në Kongres Partia ka aprovuar 
Statutin, të cilin duhet ta lexojnë e ta përvetësojnë të 
gjithë dhe duke u bazuar në të, të matim punën e çdo 
komunisti. Kur shikoni se ndonjë komunist nuk ecën 
në rrugën e Partisë, siç përcaktohet në Statut, atë- 
herë i kërkoni atij llogari në mbledhje, në konferencë 
e kudo. Kur shikoni që një shitës komunist ose i pa- 
organizuar në Parti, nuk ec mat mirë, fjala vjen, vajin, 
po duke mbushur shishen largon enën e cila kishte 
akoma disa gram dhe nga një veprim i tillë ai çdo 15 
ditë përvetëson disa kilogram vaj, t'i kërkohet llogari 
për këtë dhe të këmbëngulet që të largohet prej andej 
e në vend të lij të vijë si shitëse një grua e nder- 
shme. Të mos u mbetet hatëri burrave, por duhet të 
themi se gratë janë më të ndershme, prandaj të vini 
sa më shumë gra në vende me përgjegjësi materiale. 

Të gjitha këto probleme duhet t'i marrë në dorë 
Partia e populli dhe të mos shkohet me mendimin e 
gabuar se çdo gjë e dinë udhëheqësit në qendër apo 
në rreth, ose kryetari i kooperativës. Këto i dimë ne, 
po duhet t'i dini edhe ju, jo vetëm ju t'ju kontrollojnë 
nga lart, po edhe ju të kontrolloni nga poshtë. Po si 
ta realizojmë ne kontrollin e popullit” Kjo arrihet du- 
ke i dhënë mundësi atij të thotë kudo fjalën e vet. 
Besoj se me këto që them jemi dakord, prandaj t'i 
vini në zbatim, ashtu siç keni vënë në zbatim aq më 
mirë agroteknikën e grurit. Me një të tillë kujdes i 
shikoni këto gjëra se kështu do të përparojë më shumë 
kooperativa juaj c bashkuar. 

Unë, ashtu si dhe organizata e Partisë në rreth. 

kemi besim të plotë se ju do të ecni edhe më përpara. 
Me të vërtetë e prapambetur ka qenë kooperativa juaj, 
por hapat që ka bërë tregojnë sa i drejtë është besimi 
i Partisë te ju. Këmbëngulja juaj për të shtuar rendi- 
mentet qoftë në bujqësi, qoftë në blegtori, është e 
bazuar dhe kemi besim se do t'i realizoni ato medoe- 
mos. Ju keni arritur të merrni mesatarisht mbi 1 000 
litra qumësht nga cdo lopë, po kini kujdes që mëshqe- 
rrat më të mira të oborreve t'ia jepni kooperativës, 
e cila duhet t'ju paguajë për to paratë në dorë. 

SHOKU FASLLI KORESHIIi: Viçat meshkuj i ke- 
mi marrë falas nga anëtarët, ndërsa mëshqerrat me 
të holla. 

SHOKU ENVER HOXHA: Falas apo me të holla, 
këtë ta shikojmë. Ngahera falas s'do t'ua marrim anë- 
tarëve gjërat. 

(Një fshatar nga masa lëviz në shenjë aprovimi.) 

Sa mirë ta gjeta zemrën, — i drejtohet atij shoku 
Enver. — Të lumtë, të shprehësh hapur, kudo, men- 
dimin dhe ndjenjat e tua, ky është një kuptim i drejtë 
i vijës së Partisë. Ne duhet ta kemi parasysh se mund 
të ketë ndonjë kooperativist që ka nevojë për të holla 
dhe nuk është në gjendje t'ia dhurojë viçin koopera- 
tivës, prandaj kjo çështje duhet parë. Sidoqoftë, më- 
shqerrat i duhen dhënë kooperativës dhe kjo t'ia pa- 
guajë paratë menjëherë anëtarit, të cilit mund t'i du- 
hen për të ndërtuar shtëpinë apo për të blerë një 
krevat, mobilie etj. 

Ne do ta marrim në studim këtë problem dhe do 


1 Në atë kohë kryetar i kooperativës bujqësore. 

ta rritim ca fondin për shtimin ec lopëve, me qëllim 
që të mbani të gjithë lopë në oborre. Partia tani po 
mendon që tokat si këto tuajat, që nuk janë të thata, 
t'i shndërrojë në toka pjellore, me shfrytëzim intensiv. 
Në këto kushte nuk ka për të mbetur më kullotë për 
dhi dhe për dele. Kjo gjë, sidomos këtej fushave, do të 
bëhet më shpejt, prandaj është e mira të mbani më 
shumë lopë, edhe këto të jenë nga ato që japin 2 000- 
-2 500 litra qumësht e më shumë në vit, Kështu do të 
keni qumësht për vete dhe për të shitur. Që të merrni 
2 000 litra qumësht e më shumë duhet t'i siguroni 
lopës ushqim të mjaftueshëm. Veç qumështit, rritja 
e lopës ka leverdi të madhe edhe për plehun, për të 
cilin ka shumë nevojë bujqësia. Ne kemi ngritur dy 
fabrika për plehra dhe, në të ardhmen, do të ngremë 
të tjera. Tani ju mburreni që merrni 20 ose 25 kuin- 
talë grurë ose 30 kuintalë misër për hektar, mirëpo 
të jeni të bindur se, pas disa vjetësh, do të thoni ku 
kemi qenë, kur të shikoni që rendimentet do t'i ngre- 
më më shumë. 

Ç'do të bëjmë me gjithë këtë misër2 Do t'u japim 
edhe lopëve të kooperativës dhe të anëtarëve. Dhe 
kështu, duke ngrënë silazh të njomë, lopa e anëtarit 
do të prodhojë më shumë qumësht, që do të ketë 
edhe sasinë e duhur të gjalpit etj. Rritja e rendimen- 
teve do ta krijojë medoemos këtë situatë. Përpara nuk 
flitnim dot kështu për këtë problem, kurse tani, me 
orientimet dhe me punën këmbëngulëse të Partisë, 
gjendja ka ndryshuar dhe bashkë me të edhe mendimi 
i njerëzve. Duke pasur parasysh botën dhe formimin 
e njerëzve, Partia eci dhe ecën me kujdes, duke thënë 

sot një fjalë, nesër dy, ashtu siç vepron edhe për për- 
parimin e ekonomisë së vendit, duke hedhur sot një 
hap, nesër dy në rrugën e zhvillimit. 

Kur të qëllojë të vij ndonjëherë tjetër këtu, do të 
bisedojmë ndryshe bashkë. Atëherë nëpër fushat tuaja 
do të kemi makina e shumë mjete të tjera, që do të 
ndihmojnë për rritjen e prodhimit dhe për lehtësimin 
e punës suaj. Kështu c parashikon Partia të ardhmen. 
Po kush do ta bëjë këtë7 Populli do ta bëjë, me Par- 
tinë në krye, e cila na udhëzon si të punojmë e si të 
mësojmë. 

Partia na këshillon të ndjekim shkolla c kurse, 
sepse vendi ynë, ekonomia jonë kanë nevojë për njerëz 
të mësuar. Sidomos djemtë dhe vajzat, ta prishin një 
çikë gjumin, të venë në kurse e në shkolla, të përpje- 
kin kokën andej-këndej që, kur t'i kryejnë ato, të 
punojnë më mirë. Bile, këtu te ne, edhe pleqtë venë e 
mësojnë, pa lëre burrat e gratë nga 40 vjeç. Me punë dhe 
me mësim, me do ta ndërtojmë më të bukur, më të 
pasur, më të lumtur të ardhmen tonë. Partia porosit 
të mësojmë, të lexojmë me kujdes shtypin e librat, 
na porosit, gjithashtu, të punojmë pa pushim, të der- 
dhim djersë, të luftojmë për të ngritur nivelin e jete- 
sës dhe t'i mbrojmë atdheun dhe jetën tonë, pra, të 
mbajmë kazmën në një dorë dhe pushkën në tjetrën, 
të jemi gjithnjë sypishë e vigjilentë dhe të zhvillojmë 
luftën e klasave. Armiku, kur shikon se çdo gjë është 
në lëvizje, në revolucion, s'ka ç'bën, e ndien veten të 
çarmatosur dhe hesht, por ai pret dhe kur sheh se të 
zë gjumi, ashtu si nga Uji i fjetur që dalin mushko- 
njat dhe të pickojnë, ashtu vepron për të të goditur 

dhe për të të dëmtuar, prandaj të jemi kurdohcrë 
zgjuar. 

Edhe në vendet ku sundojnë revizionistët populli 
lëviz, ai shikon që këta njerëz tradhtuan idetë c 
Leninit dhe të Stalinit. Për ta kuptuar më mirë këtë 
gjendje, ka ndihmuar edhe Partia e Punës c Shqipërisë 
me qëndrimin ec saj revolucionar e të papërkulur. Ky 
qëndrim u hap sytë jo vetëm komunistëve të Bashki- 
mit Sovjetik dhe atyre të të gjitha vendeve ku revi- 
zionistët janë në fuqi, po gjithë komunistëve në botë, 
që kanë për ilamur të tyre marksizëm-leninizmin. 
Këtë nuk c themi ne, këtë e thonë ata vetë. 

Në vendet kapitaliste ka tronditje të mëdha. Edhe 
Shtetet e Bashkuara të Amerikës, vendi i peshkaqe- 
nëve kapitalistë më të mëdhenj të botës, vendi më i 
pasur kapitalist, ka tronditje. Masat popullore brenda 
në vend dhe popujt e botës kundërshtojnë politikën 
e tyre agresive. Vite me radhë, imperializmi amerikan 
bën një luftë të padrejtë kundër Victnamit, që ka një 
popull të vogël, po trim. -Kavaleriar amerikane, e 
pajisur me aeroplanë të panumërt, s'ka ç'u bën parti- 
zanëve të Vietnamit. Ushtria amerikane në Vietnam 
është katandisur në atë gjendje saqë është mbyllur në 
disa porte, kurse gati gjithë territorin tjetër të Vietna- 
mit të Jugut e kanë partizanët. Nga flota që kanë në 
det ngrihen avionët që sulmojnë partizanët. Mirëpo 
partizanët victnamezë ditën mbrohen nëpër guva e 
pyje, kurse natën sulmojnë deri nëpër rrugët e qyte- 
teve, nëpër portet e kudo. Për dhjetë vjet me radhë, 
Shtetet e Bashkuara të Amerikës po hanë grushte në 
Vietnam dhe vazhdimisht humbasin. Shpenzimet për 

këtë luftë janë kolosale, prandaj monedha e vendit 
më të pasur kapitalist, dollari amerikan, ka filluar të 
zhvlerësohet. Brenda Shteteve të Bashkuara të Ame- 
rikës rreth 20 milionë zezakë, që janë në gjendje 
skllavërie të vërtetë, po luftojnë vazhdimisht për të 
drejtat e tyre. Ata hidhen në demonstrata, sulmojnë 
dhe djegin dyqanet e të bardhëve, si në Nju-Jork, ku 
janë rrahur e janë gjakosur me policinë etj. Për t'i 
trembur zezakët, krerët e monopoleve organizuan vra- 
sjen e tyre. Kjo shkaktoi përleshje të përgjakshme, që 
e tronditën qeverinë amerikane, e cila lëshoi reparte 
të tëra ushtarake kundër zezakëve. Edhe rinia e stu- 
dentët janë ngritur, sepse nuk duan të venë në luftë 
në Vietnam. Të gjitha këto ngjarje i kanë tronditur 
Shtetet e Bashkuara të Amerikës. 

Në Francë dhe në vende të tjera kapitaliste të 
botës po zhvillohet, gjithashtu, një lëvizje e madhe 
nga punëtorët dhe studentët. Vetëm po të llogaritësh 
studentët që janë ngritur në revoltë, kundër regjimeve 
qeveritare, si: në Francë, në Itali, në Angli, në Gjer- 
mani, në Turqi, në vendet e Amerikës Latine e gjetkë, 
janë me qindra mijë. Ata pushtojnë ndërtesat e uni- 
versiteteve, dalin rrugëve në demonstrata të fuqishme, 
përmbysin automobilat, ngrenë barrikada dhe luftojnë 
me policinë, e cila i godit demonstruesit me bomba 
me gaz lotsjellës, me shkopinj, kurse studentët i go- 
ditin me gurë policët, të cilët qëllon shpesh të vriten. 

Në Francë, në muajin maj, u ngritën në greva të 
papara ndonjëherë mbi 10 milionë punëtorë e studentë. 
Për ditë me radhë Parisi s'kishte as dritë elektrike, 
as ujë, as bukë, as automobila, as shërbim telegrafonik 

etj. Merreni me mend si u qelbën rrugët, se s'kishte 
kush hiqte plehrat. Punëtorët pushtuan fabrikat dhe 
pezulluan prodhimin. Kjo lëvizje e fuqishme u kostoi 
kapitalistëve francezë tre-katër miliardë franga në ditë. 
Lëvizje greviste të masave punonjëse e të studen- 
tëve, që kundërshtojnë shtypjen dhe shfrytëzimin ka- 
pitalist, ka edhe në vendet e tjera kapitaliste. Kapitali 
ushtron shtypje të egër mbi masat, po këto, gjithnjë 
e më shumë, ngrihen kundër tij, duke kalitur ndër- 
gjegjen klasore. Kapitali godet pa mëshirë, por prole- 
tariati prapë vazhdon të ngrihet, derisa të hidhet në 
revolucion dhe të ndodhë ajo që ka thënë Lenini. Kur 
e pyetën Leninin si zhvillohet çështja e revolucionit, 
ai mori një shkop në dorë dhe tregoi se në pjesën ce 
sipërme të tij ishte cari, ndërsa poshtë populli. Kur 
u bë revolucioni shkopi u përmbys, tha ai, fundi doli 
në krye, kurse cari shkoi në fund, pra, u përmbys. 
Kështu do të ndodhë në të gjitha vendet kapitaliste, 
punëtorët do të dalin në krye, pas revolucionit fitimtar 
proletar, kurse kapitalistët do të futen në gropë. 
Revolucioni tani është kudo në ngjitje. Në këtë 
luftë merr pjesë dhe kontribuon fuqimisht edhe vendi 
ynë. Te ne, nga më i madhi, deri tek i vogli, të gjithë 
punojnë dhe mësojnë, ruajnë me vigjilencë fitoret dhe 
me entuziazëm brohorasin për Partinë e Punës. Pran- 
daj, të gjithë, shoqe dhe shokë, kur hedhim shatën e 
kazmën, të mendojmë për të mirën e atdheut, për 
forcimin e socializmit, të mendojmë me dashuri të 
madhe për popullin dhe për Partinë tonë, të mendojmë 
dhe për atë pjesë të madhe të popujve të botës, që 
vuan akoma nën shtypjen dhe shfrytëzimin kapitalist 

dhe që lufton për çlirimin e vet. Kur ne hedhim sha- 
tën dhe lopatën në punë, të mendojmë se bëjmë diçka 
edhe për atë, për revolucionin botëror. Prandaj le të 
punojmë më shumë e më mirë për popullin, për at- 
dheun, për Partinë dhe për fitoren e madhe të komu- 
nizmit në botë. 

Jam shumë i gëzuar që erdha sot te ju dhe ju 
siguroj se nuk do ta harroj kurrë këtë takim. Shokëve 
të mi në Tiranë do t'u tregoj që erdha këtu, në 
Golem-Gramsh, që u takova me disa nga kuadrot 
dhe me anëtarë të kësaj kooperative, që bisedova gjerë 
e gjatë me ta, që mësova me gëzim për situatën e 
mirë që keni krijuar dhe që akoma më të mirë do 
ta bëni në të ardhmen, të udhëhequr nga Partia, tek 
e cila ju keni besim të madh. 

Ju uroj me gjithë zemër, vëllezër c motra, shumë 
suksese në punë, jetë të lumtur e të gëzuari 


Të rrojë Partial 
Të rrojë popullil 
Të rrojë fshatarësia jonë kooperativistel 


Të rrojnë kooperativistët e Golem-Gramshiti 


Botohet për herë të parë sipas 
shënimeve të mbajtura në këtë 
takim që gjenden në AQP 


PASQYRIM I DEGJENERIMIT DHE 
I FALIMENTIMIT TË VETADMINISTRIMIT 
TITIST 


Artikull i botuar në gazetën aZëri i popullite 


6 korrik 1968 


Para disa ditësh, kreu i klikës së Beogradit mbajti 
një fjalim të gjatë, drejtuar gjithë vendit nga tribuna 
e Kongresit të 6-të të Sindikatave të Jugosllavisë. 
Megjithëse nuk kishte shumë kohë — më 9 qershor 
ai kishte folur në televizion edhe në radio — Titoja 
u detyrua të dalë përsëri përpara publikut, pasi situa- 
ta në vend është bërë shumë Kritike, kazani i pakë- 
naqësisë e i revoltës popullore zien në të katër anët 
dhe është gati të shpërthejë përsëri dhe me forcë më 
të madhe nga ç'ndodhi me studentët muajin e kaluar. 
Ai doli vetë në skenë, kur pjesëtarët e tjerë të klikës 
dështuan në përpjekjet e tyre, për të qetësuar e për 
të kufizuar zemërimin e punonjësve, kur duhej luajtur 
karta e fundit c demagogjisë ekstreme dhe e kërcëni- 
mit të përdorimit të dhunës kundërrevolucionare për 
të pabindurit. 


436 ENVER HOXHA 


Vetë mbledhja e kongresit të sindikatave para- 
qiste një moment shumë delikat për udhëheqësit jugo- 
sllavë. Kongresi mbahej menjëherë pas revoltës së 
guximshme të studentëve të Beogradit, e cila kishte 
demaskuar keq poshtërsitë c regjimit titist dhe e ki- 
shte tronditur atë nga themelet. Lëvizja e studentë- 
ve dhe çështjet e mëdha të ngritura nga ata kishin 
prekur drejtpërsëdrejti punëtorët, të cilët, nëpër uzina 
e fabrika, ishin shprehur hapur dhe me forcë kundër 
sistemit kapitalist ekzistues, kundër padrejtësive sho- 
qërore dhe zullumeve të rënda të regjimit. Për t'i dalë 
përpara më të keqes, Titoja e mori i pari fjalën në 
kongres dhe u hoq sikur ai e di ç'mendojnë punë- 
torët, ç'i preokupon ata, përse janë të pakënaqur, sikur 
e ka kuptuar gjendjen e tyre shpirtërore, prandaj do 
të flasë hapur, në mënyrë autokritike, bile, pa kur- 
syer njeri. 

Por fjalimi i tij ishte një fjalim i shthurur nga 
çdo pikëpamje, me pohime skandaloze, me pranime 
të hapura të dështimit në të gjitha fushat dhe të de- 
gjenerimit të gjithanshëm të regjimit titist. Një rënie 
e tillë është me të vërtetë e padëgjuar dhe rrallë 
mund të ketë ndodhur në histori. Duket se Titoja nuk 
ka pasur nga t'ia mbajë, katundi ka rënë aq poshtë 
sa logjika e përmbajtja s'kanë më kuptim. 

Fjalimi i tij i fundit është një shprehje e gjendjes 
së dëshpëruar në të cilën ndodhet ndërtesa e kalbur 
titiste, është një pasqyrim i degjenerimit dhe i fali- 
mentimit të reformave kapitaliste, që ai i ka quajtur 
esocialister, evetadministrim- etj. Ai e kupton se re- 
gjimi i tij është në agoni, se kursi i tij tradhtar është 

diskredituar, se shpresat te sreformate- e tij ekono- 
mike e shoqërore u shembën. Si i mbyturi, që kapet 
pas flokëve të tij, tani ai kërkon të shpëtojë me disa 
manovrime bajate, me premtime boshe e me kërcë- 
nime, që tanimë nuk trembin njeri. Për vite me radhë 
klika titiste ka sunduar me këtë mënyrë. Por tani nuk 
është më fillimi. Në gjithë Jugosllavinë gjendja është 
acaruar dhe populli jugosllav, rinia jugosllave, nuk 
mund të gënjehen më me socializmin e Titos, kur ata 
e shohin se si vendi i tyre është bërë çiflig i kapita- 
listëve të vendit e i të huajve, kur atyre u mungojnë 
edhe mjetet më elementare të jetesës, kur me qindra 
mijë janë të detyruar të braktisin atdheun e tyre dhe 
të shkojnë të punojnë për një kothere bukë në puset 
e errëta të minierave të Belgjikës apo të Gjermanisë 
Perëndimore. 

Sigurisht, Titoja në sautokritikën- e tij nuk zbu- 
loi ndonjë gjë të paditur, as për popujt c Jugosllavisë, 
as për të tjerët. Ka më se njëzet vjet që Partia e Pu- 
nës e Shqipërisë ka folur haptazi për vijën tradhtare, 
renegate të klikës titiste dhe për pasojat shkatërrim- 
tare, që rivendosja e kapitalizmit u ka sjellë popujve 
të Jugosllavisë. Ne kemi demaskuar vazhdimisht kri- 
met e shëmtuara të diktaturës fashiste titiste, të kla- 
sës së re borgjeze të qytetit e të fshatit jugosllav dhe 
kemi paralajmëruar për fatkeqësitë dhe për pasojat e 
rënda, që u kanosen punonjësve jugosllavë. Por tani 
vetë Titoja pohon me gojën e tij shumë nga këto 
krime ec fatkeqësi tronditëse, vetë pohon për falimen- 
timin e sreformësr së tij, për falimentimin e esocia- 
lizmit specifike të tij. 

“Shfaqjet e ndryshme negative, — tha Titoja në 
fjalimin e vet, — u grumbulluan aq shumë, saqë 
shkaktuan edhe revoltë te njerëzit tanë. E di se kjo 
revoltë është shprehur për vite me radhë poshtë, por 
tani ajo shpërtheu te brezi ynë i ri, i cili duhet të 
mendojë, i cili kuptohet se duhet të mendojë për të 
ardhmen e tij, për atë se çfarë do të trashëgojë dhe 
si do të punojë në të ardhmen-. 

Pohim shumë i hidhur, sigurisht. Por Titoja është 
i detyruar ta bëjë tani, kur i plasi bomba në duar, 
kur studentët u përleshën me policët e tij, kur punë- 
torët kryqëzojnë duart nëpër fabrika, kur rreth e rro- 
tull fryma e revoltës popullore kërcënon të shpërthejë 
në një stuhi edhe më të madhe. Por ai nuk flet për 
revoltat e mëparshme, nuk flet si i ka shtypur e i ka 
masakruar ato, nuk flet për burgjet dhe për kampet e 
tmerrshme të përqendrimit, nuk flet si ka mashtruar e 
ka gënjyer për vite me radhë. Për më tepër, ai nuk 
thotë ku qëndron shkaku i revoltimeve dhe kundër 
kujt kanë qenë drejtuar ato. Tani, ai mundohet ta 
parashtrojë çështjen jo në kuadrin e luftës klasore 
midis punonjësve e borgjezisë, që është krejtësisht e 
natyrshme për një sistem shoqëror tipik kapitalist, si 
ai që ekziston hë Jugosllavi, por në një plan moralist, 
që nuk ia mbush mendjen njeriu e, aq më tepër, 
punëtorëve e studentëve jugosllavë, që janë ngritur 
kundër sistemit titist dhe pasojave të tij. 

Por vetë, më poshtë, në fjalimin e tij, pasi nuk 
mund t'u shpëtojë kontradiktave, sado pehlivanllëqe 
që të bëjë, Titoja, kur pranon gjendjen katastrofale të 
ekonomisë së vendit, spekulimet, korrupsionin dhe stu- 

hinë që mbretëron në të, ai ka pranuar, njëkohësisht, 
se burimi i revoltës së punonjësve jugosllavë, i urrejt- 
jes dhe i zemërimit të tyre është shfrytëzimi kapitalist, 
është politika e grabitjes dhe e pasurimit të klasës 
së re borgjeze me punën dhe me gjakun e punëtorëve 
e të fshatarëve jugosllavë. Ja ç'thotë vetë ai: -Në 
zhvillimin e mëtejshëm të ekonomisë dhe të prodhimit 
tonë vitin e kaluar ndodhi qëndrimi në vend. Cilat 
janë arsyet e kësaj amullie7 Këtu ka shumë shkaqe 
objektive dhe subjektive. Organet drejtuese në eko- 
nominë tonë shumë ngadalë i kanë zgjidhur çështjet e 
sistemit bankar që bankat vërtet të ndodheshin në 
duart e prodhuesve. Janë zgjidhur shumë ngadalë pro- 
blemet valutorc-. Që bankat nuk janë në duart e pro- 
dhuesve, domethënë, të popullit, Titoja e pranon, pasi 
nuk mund të thotë, në një mbledhje sindikale, që 
bankat janë të punëtorëve. Por ajo që mbetet pa për- 
gjigje është se në duart e kujt janë bankat dhe çështjet 
valutore” Ato janë në duart e kapitalistëve të rinj të 
pangopur, të afaristëve, të spekulantëve dhe të hie- 
rarkëve titistë, të atyre që, praktikisht, kanë në duart 
e tyre fatin dhe jetën e popullit fukara. Këta zotër 
të rinj të kapitalit financiar as që bëhen merak se, për 
shkak të interesave të tyre të ngushtë, ata lënë pa 
punë me qindra mijë punëtorë, se miliona njerëz vuaj- 
në nga uria, ose se shkatërrohen degë të tëra të eko- 
nomisë. Ata veprojnë njëlloj si bankierët e Nju-Jorkut 
apo të Londrës, si Morganët apo Rotshildët dhe gjithë 
fajdexhinjtë e botës së madhe financiare kapitaliste. 
Ligji i tyre është ligji i xhunglës, ligji i kapitalit gja- 
katar, që nuk zhduket, as nuk përmirësohet me vërej- 

tje e me qortime, siç bën Titoja për t'u hedhur pluhur 
syve punonjësve. Por le ta lëmë atë të flasë vetë 
për pasojat e politikës së këtyre abankierëve socia- 
listëv: sEdhe politika e importimit nuk ka qenë e 
drejtë, — thotë ai. — Ja, për shembull, kemi rritur 
importimin e atyre prodhimeve, të cilat nuk duhej t'i 
importonim, gjë që na ka dëmtuar: për shembull, në 
kohën kur prodhuesit tanë ishin orientuar me të gjitha 
fuqitë me prodhimin, si: të mishit, të hekurit, të 
çelikut dhe të shumë gjërave të tjera, ne lejojmë që 
të importohen mishi, çeliku dhe të tjera me çmimet 
e dumpingut etjr. 

“Kjo, — vazhdoi ai, — çoi në amullinë e pro- 
dhimit. Punëtorët u nxorën nga puna. Fuqia blerëse 
e prodhuesve u dobësua dhe, posa dobësohet fuqia 
blerëse e punonjësve tanë, e qytetarëve tanë, bie në 
amulli edhe prodhimi, ose grumbullohen stoqet e mall- 
rave, të cilat nuk mund të shitenr. 

Kushdo që lexon këto radhë nuk e ka vështirë të 
konstatojë se Titoja vazhdimisht përpiqet t'i shkëputë 
pasojat nga shkaku. Ai thotë se janë të këqij sistemi 
valutor e bankar-r. Por mos vallë këta janë të shkë- 
putur nga sistemi shoqëror e shtetëror” Mos vallë 
ata janë të shkëputur nga vija politike e klikës sun- 
duese” Deri sot nuk kemi dëgjuar për një gjë të tillë. 
Sistemi bankar në Jugosllavi është pjesë dhe pjellë 
e sistemit kapitalist shfrytëzues që sundon aty, është 
i egër e i keq, ashtu siç është vetë regjimi. 

Në mënyrë më të papërgjegjshme, në fjalimin e 
tij Titoja trajton problemin e papunësisë, të kësaj 
plage të tmerrshme, që ka nxirë gjithë jetën e popujve 

jugosllavë. “E gjithë kjol, — thotë Titoja, — kontri- 
buoi për amullinë në zhvillimin e ekonomisë sonë. 
Siç thashë, u rrit papunësia. Mirëpo ne nuk ndërmo- 
rëm ndonjë masë të efektshme që ta zvogëlonim pa- 
punësinë, Ne u qetësuam me faktin që njerëzit shkoj- 
në për të punuar në vendet e jashtmer. Dhe me cinizëm 
shtoi: -dishtë fakt se ne e kemi bërë veshin shurdh... 
neve kritikat na kanë hyrë në njërin vesh dhe na kanë 
dalë nga tjetrir. 

Mund të duket se, meqë pranon botërisht fakte të 
tilla tronditëse, regjimi titist ka ndër mend të marrë 
ndonjë masë për të luftuar papunësinë. Dhe vërtet 
Titoja propozon disa masa, por ato u ngjajnë më tepër 
fjalëve të një magjistari sesa të një burri shteti, që 
ndien njëfarë përgjegjësie përpara popullit të vet. 
Në radhë të parë, sipas recetës së tij, organet shtetë- 
rore, ekonomike, të statistikës etj. duhet stë përcak- 
tojnë se kush konsiderohet i papunër, meqë Titoja 
paska bërë një zbulim të madh në këtë lëmë. aUnë, 
— thotë ai, — konsideroj të papunë atë person i cili 
nuk ka punë, por që jeton me krahët e tij, konsideroj 
gjysmë të papunë fshatarin c varfër, i cili, megjithatë, 
e ka një copë bukë, do të thotë, një copë tokë që e 
punon-. Gratë, sipas teorive të tij, nuk mund të futen 
në listat e të papunëve. Ato mund që duan të pu- 
nojnë, por më mirë do të ishte të rrinë në shtëpi. 
Prandaj, shoqëria për to s'ka asnjë detyrim. 

Pasi të jenë bërë këto azbritjer, domethënë. pasi 
t'u jenë mbyllur dyert e punës këtyre masave të më- 

dha të të papunëve, për pjesën tjetër që mbetet, Titoja 
premton se mund t'u gjendet punë, në qoftë se do të 
aktivizohen ato degë të industrisë që punojnë sot me 
50 për qind të kapacitetit të tyre. Por, shtoi menjë- 
herë Titoja: “Kuptohet se nuk është çështja vetëm 
e prodhimit, por edhe e gjetjes së tregut të prodhimit. 
Kur të sigurohet tregu këtu, mund të inkuadrohen në 
punë dyfishi i punëtorëve, në qoftë se kalohet në 
punën me dy turne-. Me fjalë të tjera, papunësia 
mund të lehtësohet, sipas Titos, po të kalohet në dy 
turne, po të futet në punë dyfishi i punëtorëve, po të 
rritet prodhimi dhe... po të gjendet tregu i prodhi- 
miti Kësaj i thonë të shohësh ëndrra me sy hapur, 
të presësh të bien petulla nga qiellit Mos ka gjëkundi 
në botë tregje të lira, mos ia kanë ruajtur ato Titos 
partnerët e tij kapitalistë, që janë konkurrentë më të 
aftë e të fuqishëm dhe që kacafyten me njëri-tjetrin, 
për të siguruar shitjen e prodhimeve të tyre kudo, 
qoftë edhe në cepin më të largët të rruzullit”2 Titoja, 
pra, edhe këtu gënjen punëtorët, sepse ai e di mirë 
se jo vetëm nuk ka ku të gjejë treg të lirë, por ai, 
duke ua çelur të gjitha dyert e Jugosllavisë pesh- 
kaqenëve monopolistë perëndimorë, as nuk mund të 
mbrojë tregun e brendshëm nga konkurrenca dhe nga 
depërtimi i mallrave perëndimore, që me anën e dum- 
pingut po mbytin industrinë jugosllave dhe po hedhin 
në rrugën e madhe punëtorët vendës. Këtë detyrohet 
ta pohojë edhe vetë Titoja kur thotë nëpër dhëmbë se 
“industria po jeton me ankthin se dikush do t'ia mby- 
llë portën edhe në vetë tregun e saj, në tregun e brend- 
shëm- jugosllavi 

Në demonstratat e studentëve të Beogradit, një 
nga kërkesat themelore të protestës së tyre e që u 
përkrah fuqimisht edhe nga punëtorët, ishte ndalimi 
i grabitjes së mëtejshme të pronës shtetërore nga ka- 
pitalistët e rinj dhe denoncimi i pasurimit të paligj- 
shëm të borgjezisë së kuqer titiste. Kuptohet se 
Titoja nuk mund të mos e prekte këtë temë. Por ai u 
mundua t'i zvogëlojë dimensionet e saj, t'i paraqesë 
faktet e lindjes dhe të zhvillimit në masë të kapita- 
listëve të rinj si çështje që kanë të bëjnë me deli- 
kuencën ec zakonshme dhe jo një proces të thellë 
shoqëror, si pasojë e vetë sistemit dhe e vijës së tij 
politike. Ai foli për njerëz që sigurojnë fitime të 
mëdha, që kanë nga tri-katër shtëpi, asqë ndërtojnë 
një vilë me dhjetë, njëzet, dyzet c gjashtëdhjetë shtre- 
tër, të cilat pastaj ua lëshojnë me qira të huajver, 
për njerëz, midis tyre “edhe mjekë, me dy-tre kamionë 
dhe shoferër. “Te ne, — pohon ai, — po futet prak- 
tika e përvetësimit të mjeteve të prodhimit, si, për 
shembull, traktorë të mëdhenj etj.r, që disa grumbu- 
llojnë para në mënyrë të ndryshme, grumbullojnë 
mjete e blejnë shtëpi, bile disa ndërtojnë edhe fa- 
brika, kurse të tjerët mezi grumbullojnë disa dinarë 
në mënyrë që ta kalojnë disi jetënr. Por Titoja nuk 
thotë cili është shkaku i këtyre fenomeneve, nuk 
guxon t'u thotë punëtorëve se kjo është pasojë ec poli- 
tikës dhe e sistemit kapitalist, të vendosur nga klika 
e tij, se vetë Titoja dhe hierarkët e tij janë të parët që 
grumbullojnë pasuri nga gjaku e nga djersa e punëto- 
rëve jugosllavë dhe i depozitojnë ato në bankat e huaja, 
ose i investojnë në shoqëritë e ndryshme monopoliste. 

Megjithëkëtë, a do t'u pritet rruga këtyre fenome- 
neve2 Si me zemërim Titoja premtoi se do të merren 
masa kundër këtyre fenomeneve, sepse, shtoi ai me 
demagogji, -ne nuk luftuam për këtë (e ka fjalën që 
disa të pasurohen e disa të vuajnë), gjithë jetën tonë-. 
Por kaluan pak ditë dhe shtypi jugosllav, me dashje 
ose pa dashje, e demaskoi këtë blof të Titos. Në një 
lajm nga Zagrebi, të datës 1 korrik, Tanjugu njof- 
tonte se udhëheqja e Lidhjes Socialiste të Kroacisë 
vuri në dukje se kërkesat që të bëhet e pamundur çdo 
iniciativë private dhe masat të cilat po propozohen për 
këtë qëllim, nuk të çojnë drejt likuidimit të pasurimit 
të tepërt, por drejt likuidimit të çdo veprimtarie pri- 
vate të dobishme prodhimi me mjete personale. Në këtë 
mbledhje u tha se cLidhja Socialiste nuk mund t'i 
përkrahë tendencat e tillar. 

Titoja tha, gjithashtu, se njëra nga arsyet që kri- 
jojnë pakënaqësi është edhe diferenca e madhe në 
rroga. -INë shumë fabrika, administrata, — tha ai, — 
ka pasur rroga fikse, edhe kur ka punuar, ose nuk ka 
punuar me rentabilitet kjo fabrikë, sepse ka paguar 
punëtorin, i cili ka marrë më pak, 80 ose 70 për qind 
të rrogës së tij. Pra, përgjegjësia për rentabilitetin 
ose jo rentabilitetin 'ka rënduar mbi klasën punëtore, 
mbi prodhuesit. Ka degë që kanë diferenca të mëdha 
në rroga dhe sindikatat duhet të bëjnë përpjekje ener- 
giike për ta zgjidhur këtë-. Por edhe këtu Titoja blo- 
fon. Në fakt, menjëherë pas fjalimit të tij, Komiteti 
Ekzekutiv i Lidhjes Socialiste të Kroacisë, në nië 
mbledhie që bëri, i quaiti stë rrezikshme. masa të 
rastit dhe të ashpra... kërkesat për të likuiduar të 

gjitha ndryshimet në të ardhurat personale, në cakti- 
min administrativ të kuotës së të ardhurave e të tjerar. 

Titoja u premtoi punëtorëve rritjen e nivelit të 
jetesës. Por, jo më larg se të nesërmen e mbylljes së 
kongresit të sindikatave, ku ishin dëgjuar, midis të 
tjerash, edhe kritika të rrepta për ngritjen e vazhdue- 
shme të kostos së jetesës, duke përfshirë edhe shpen- 
zimet e transportit, klika e Titos, si për t'iu për- 
gjigjur këtyre kritikave të ligjshme të punëtorëve, i 
ngriti çmimet e transportit hekurudhor dhe të shër- 
bimeve publiket 

Për të dalë i larë edhe kësaj here dhe për ta shkë- 
putur veten nga fajtorët e gjendjes katastrofike, në 
të cilën ndodhet sot Jugosllavia, Titoja përmendi se 
“stë gjitha këto i kam thënë unë me kohë, por s'më 
ka dëgjuar njerir. Ai vazhdoi se cjo vetëm nuk pata 
përkrahje, por pata rezistencë, bile edhe të fshehur, 
dhe me këtë rast thuhej: aPo, ai foli ashpër, porse 
kjo nuk është aq e rëndësishme, ai nuk mendoi ashtu 
seriozisht, e gjithë kjo do të kalojë etj.v Kështu nuk 
u bë asgjë. Gjithçka vazhdoi me të vjetrënr. 

Por kontradiktat që brejnë brendapërbrenda klikën 
titiste zhvillohen dhe acarohen jo pse një palë titis- 
tësh mbrojnë interesat e punonjësve dhe një palë jo, 
por vetëm mbi bazën se si të mbahet më mirë në 
fre populli, si të konsolidohet sistemi kapitalist titist, 
si të shtohen më tepër shtypja dhe shfrytëzimi i pu- 
nonjësve jugosllavë. Prandaj punëtorët nuk u besojnë 
më profkave të Titos, ata po bëhen të ndërgjegj- 
shëm se gjendja kaotike e ekonomisë jugosllave, pa- 
punësia, shtypja dhe varfëria nuk janë çështje indisi- 

plinimi të këtij ose të atij funksionari, se fatkeqësitë 
c tyre nuk vijnë, pse disa udhëheqës të bazës apo të 
kreut nuk e dëgjuakan Titon. Tanimë, siç c provoi 
edhe revolta e studentëve të Beogradit e të qyteteve të 
tjera, punonjësit ia kanë vënë gishtin plagës. Fajtorët 
janë vetë Titoja, gjithë klika titiste dhe rrethi i saj, 
janë ata që reslauruan kapitalizmin në Jugosllavi dhe 
shfrytëzojnë popullin. Siç njoftonin agjencitë e lajme- 
ve nga Beogradi, shumë pjesëmarrës në kongresin e 
sindikatave ua përplasën në fytyrë zemërimin dhe 
padurimin e tyre Titos dhe shokëve të tij. 

Stuhia, — thonë lajmet, — ishte e fortë në Kon- 
gresin c 6-të të Sindikatave Jugosllave, ku një grup 
delegatësh punëtorë dhe fshatarë jugosllavë refuzuan 
të vazhdojnë të marrin pjesë në punimet e komisio- 
neve dhe imponuan një mbledhje plenare të papara- 
shikuar. “Mjaft me rezoluta dhe me dokumente që 
nuk zbatohen, ne duam një gjë konkreter, thanë ata. 

“Ne i këputëm zinxhirët e kuislingëve dhe të fa- 
shistëve, tani ne duhet të këputim zinxhirët e buro- 
kracisër, tha një përfaqësues i Smederevos në Serbi. 
“Klasa punëtore nuk mund ta durojë më burokracinër, 
tha një orator tjetër. “Janë të tjerët që marrin të 
ardhurat c prodhuesve), deklaroi një i tretë, i cili 
dënoi nëpunësit, administratorët e komuneve ose të 
bankave, që blejnë automobila e vila në kurriz të pu- 
nonjësve. “Në Beograd, — shtoi ai, — të ardhurat nga 
veprimtaritë ekonomike janë rritur vetëm 1 për qind 
dhe ato nga veprimtaritë joekonomike 4 për qind. 
20000 punëtorë janë pushuar, ndërsa 27 000 kontri- 
bues kanë deklaruar të ardhura më të larta nga 2 

milionë dinarër, “Një punëtor a mund të rrojë me 
300 dinarë në muaj2-, — tha një punëtor tjetër, duke 
kërkuar një rishqyrtim të plotë të të ardhurave per- 
sonale. 

Titoja c ndien furtunën që po afrohet. Prandaj, në 
fjalimin e tij, ai, krahas demagogjisë, nuk mungoi të 
tregojë edhe grushtin e të bëjë kërcënime të hapura 
ndaj atyre që mbrojnë interesat e punonjësve dhe 
kundërshtojnë regjimin e tij. Ndërsa në fjalimin para 
televizionit, më 9 qershor, ai i buzëqeshi rinisë, iu 
përul asaj, duke mbajtur të fshehur prapa shpine han- 
xharin, kësaj here e nxori sheshit atë. Titoja bëri një 
krahasim të bukur. Regjimin e tij ai e krahasoi me 
atë të knjaz Milloshit. Knjazi serb, Milloshi, — tha 
Titoja, — kur bëhej fjalë për tatimin, pyeste se çfarë 
thonë njerëzit. Atij iu përgjigjën se njerëzit mërmë- 
ritnin dhe iknjazi tha: eShtrëngojeni edhe më--. Titoja 
ia kaloi edhe knjazit serb. Në fjalimin e tij ai kërcë- 
noi hapur se “në fund të fundit, duhet të marrim edhe 
masa administrativer, kundër të gjithë atyre që nuk 
do të binden, kundër adogmatikëves që ashpresojnë 
se do të vijë dita e tyrer etj. 

Por, sado përpjekje që të bëjnë Titoja dhe klika 
e tij, sado demagogji e kërcënime që të përdorin, ata 
nuk mund ta ndalojnë rrokullisjen drejt greminës të 
regjimit dhe të sistemit të vet. 

Punëtorët jugosllavë po e provojnë në kurrizin e 
tyre se vetadministrimi që Titoja vazhdon të rekla- 
mojë, është maskimi i restaurimit të sistemit të shfry- 
tëzimit kapitalist, është legalizimi i zbatimit të ligje- 
ve kapitaliste të anarkisë në prodhim e të fitimit në- 

përmjet konkurrencës, është mënyra e konsolidimit të 
“borgjezisë së re- titiste, që disponon për vete maki- 
nën shtypëse shtetërore dhe mjetet e prodhimit. 

Dhe ata nuk mund dhe nuk do ta durojnë gjatë 
këtë gjendje. Ata nuk mund të mos e kuptojnë se Ti- 
toja është autori kryesor i tragjedisë jugosllave, se ai 
dhe klika e tij janë shkaktarët kryesorë, përgjegjësit 
kryesorë të kaosit polilik dhe ekonomik në të cilin ndo- 
dhet sot Jugosllavia, përgjegjësit kryesorë për shndë- 
rrimin e saj më një plasdarm të avancuar të imperia- 
lizmit amerikan, në një bazë shfrytëzimi të egër të 
monopoleve perëndimore. Ata nuk mund të mos e kup- 
tojnë se rruga e daljes nga kjo gjendje tragjike është 
lufta e vendosur kundër atij regjimi dhe asaj klike, 
që e kanë pjellë këtë kaos. 

Dhe ngjarjet e fundit në Jugosllavi, revolta në 
universitetin e Beogradit, që i tronditën themelet e 
regjimit titist, treguan se demagogjisë dhe dhunës fa- 
shiste mund t'u bëhet ballë me dhunë revolucionare, 
se vetëm me fshesën e hekurt të revolucionit mund 
të shembet regjimi i kalbur titist dhe të gjithë rene- 
gatët, tradhtarët, të shiturit, agjentët dhe shërbëtorët 
e ndyrë të kapitalit ndërkombëtar të hidhen në ko- 
shin c plehrave të historisë. 


Botuar për herë të parë në Botohet sipas librit: sE vërteta 
gazetën: uZëri i popullit”, marhsiste-leniniste do të tri- 
nr. 161 (6200), 6 korrik: 1968 umfojë mbi revizionizminr”, 

USHTRIA JONË ËSHTË ARMË E DASHUR 
DHE E FUQISHME E POPULLIT 


Fjala në drekën e shtruar në Labinot, me rastin 
e 25-vjetorit të krijimit të Ushtrisë Popullore 
të Shqipërisë 


10 Korrik 1968 


Të dashur shokë e shoqe, 


10 Korriku është një ditë e shënuar në historinë 
e popullit tonë. Atë e feston me gëzim të madh i gji- 
thë populli shqiptar. Pikërisht për këtë arsye ne sho- 
him sot këtu në Labinot mijëra e mijëra njerëz, që 
kanë ardhur për të festuar 25-vjetorin e lavdishëm të 
ditës në të cilën u themelua Shtabi i Përgjithshëm, që 
Partia e konsideroi si ditën e themelimit të Ushtrisë 
sonë heroike Nacionalçlirimtare. 

Lufta jonë për çlirim, e udhëhequr nga Partia jonë 
heroike, kishte filluar kohë më parë, por, me krijimin 
e Shtabit të Përgjithshëm, ajo u organizua më mirë. 
U ngrit një ushtri e vërtetë, që do të kryente dhe 
kreu jo vetëm veprime taktike, por edhe veprime stra- 
tegjike të rëndësishme. 

Edhe 25 vjet më parë ishte një datë si kjo e sot- 
mja, 10 korrik, por gjendja e atëhershme ishte krejt 
ndryshe nga tani, për arsye se populli ynë jetonte 
ditë të errëta dhe shumë të vështira, prandaj për 
ne shtrohej çështja: Të dilnim me armë në dorë për të 
siguruar lirinë, apo të qëndronim duarlidhur dhe të 
mbeteshim përgjithmonë të robëruar” Pra, ishin çaste 
vendimtare, sepse në atë kohë vihej në balancë fati 
i atdheut, përcaktohej nëse do të fitonim apo do të 
humbitnim. 

Vendi ynë në ato ditë të vështira ishte 1 shkelur, 
armiku vriste ec masakronte njerëzit tanë, digjte kra- 
hina të tëra, por asnjëherë ai nuk arriti të shuante 
shpirtin e madh revolucionar të popullit shqiptar. 
Prandaj, çdo ditë që kalonte, kryengritja e popullit 
tonë bënte hapa të rinj përpara. Thirrja që i bënte 
popullit Partia Komuniste e Shqipërisë, e zgjonte, i 
hapte sytë dhe e bënte të ndërgjegjshëm për luftën 
që duhej të ndërmerrte, e sqaronte se vetëm me një 
luftë të paepur, me sakrifica në njerëz dhe në mate- 
riale, mund t'i arrihej qëllimit të shenitë, çlirimit të 
atdheut përgjithmonë. 

Vija e drejtë ec Partisë u kuptua nga populli, por 
u desh mjaft punë, u desh këmbëngulje, u deshën she- 
mbuj heroizmi e vetëmohimi, nga ana e anëtarëve të 
Partisë sonë të lavdishme, u desh të derdhej shumë 
gjak që të krijohej bindja e vërtetë për këtë vijë. Bin- 
dja te vija e drejtë e Partisë erdhi vazhdimisht duke 
u ngjitur dhe arriti kulmin e vet kur mbarë populli 
shqiptar u hodh në kryengritjen e përgjithshme të 
armatosur. Dhe një nga kërkesat e domosdoshme, me 

rëndësi të madhe historike, që konceptoi Partia jonë, 
për të kaluar në kryengritjen e përgjithshme të arma- 
tosur, ishte edhe krijimi i Shtabit të Përgjithshëm të 
Ushtrisë Nacionalçlirimtare. 

Shtabi i Përgjithshëm i Ushtrisë Nacionalçlirim- 
tare, i konceptuar, i krijuar dhe i drejtuar nga Partia 
dhe nga Komiteti i saj Qendror, nuk ishte diçka e 
rastit, nuk ishte një krijesë formale, përkundrazi, ai 
ishte i domosdoshëm dhe kishte rëndësi të jashtëza- 
konshme, të brendshme dhe të jashime. 

Krijimi i Shtabit të Përgjithshëm kishte rëndësi 
të brendshme për arsye se, në ato momente, në vend 
të çetave e të batalioneve që kishin marrë gjer në 
atë kohë një zhvillim të madh në të katër anët e Shqi- 
përisë dhe, si kurdoherë, udhëhiqeshin nga Partia, nga 
Komiteti Qendror, nga shokët e Komitetit Qendror si 
të deleguar në to, nga komitetet qarkore, nga koman- 
dantët dhe nga komisarët, të zgjedhur c të dalë nga 
gjiri i Partisë dhe i popullit, ishte e domosdoshme të 
organizoheshin njësite më të mëdha dhe të veprohej 
me plane më të gjera ec të koordinuara mirë kundër 
forcave të armikut. Kjo nevojë, duke marrë parasysh 
se armiqtë tanë, qysh më parë, i kishin vënë vetes 
detyrën e ngutshme për të asgjësuar Luftën Partizane 
Nacionalçlirimtare në vendin tonë, kuptohet, ishte e 
domosdoshme. Prandaj perspektiva për goditjen në 
shkallë më të gjerë të armiqve, perspektiva e çlirimit 
sa më parë të vendit tonë në shkallë kombëtare dhe, 
lidhur me këtë, krijimi qysh më parë i zonave të 
çliruara të përhershme, në të cilat armiqtë të mos 
mundnin të futnin dot më këmbët, kërkonte (dhe këtë 

detyrë vuri përpara Partia) të krijohej Shtabi i Për- 
gjithshëm, që do të organizonte drejtimin e këtyre 
njësiteve të mëdha. 

Krijimi i Shtabit të Përgjithshëm u vendos nga 
Partia disa muaj më parë, në Konferencën e Parë të 
Vendit, që u mbajt po këtu, në Labinot, më 17-22 mars 
1943. Pas Konferencës, siç dihet, ne filluam punën për 
krijimin e brigadave sulmuese. Brigadat tona heroike 
shënuan faqe të lavdishme në historinë e Shqipërisë 
dhe, më pas, me bashkimin e tyre, u bë i mundur Kri- 
jimi i formacioneve të tjera, akoma më të mëdha, i di- 
vizioneve dhe i korparmatave, që luftuan me heroizëm 
të rrallë në të katër anët e atdheut, zbatuan me shu- 
më sukses strategjinë dhe taktikën e Partisë, mposh- 
tën pushtuesit italianë e gjermanë dhe tradhtarët ba- 
llistë e zogistë, i shporrën përgjithmonë gjithë armiqtë 
nga vendi ynë dhe çliruan atdheun. 

E parë në këtë vështrim, kjo datë kishte një rën- 
dësi të madhe në historinë e vendit. Gjithashtu, me 
krijimin e Shtabit të Përgjithshëm, duhej të zhdukej 
edhe mendimi i mëparshëm për luftërat që pati bërë 
populli shqiptar në të kaluarën, me çeta, të cilat vër- 
tet kishin luftuar kurdoherë me trimëri të rrallë, por 
vepronin të izoluara dhe ishin të lidhura shumë pak 
me njëra-tjetrën. Ato udhëhiqeshin nga qëllimi i lartë 
1 çlirimit të vendit, i shpëtimit të Shqipërisë nga sy- 
nimet grabitqare të serbëve, të grekëve, të italianëve 
e të imperialistëve të tjerë, që synonin ta copëtonin 
truallin e atdheut. Mirëpo historia e popullit tonë dhe 
e luftërave të tij në të kaluarën ka vërtetuar sc, me 
gjithë përpjekjet, heroizmat dhe sakrificat e panu- 

mërta të luftëtarëve të organizuar nëpër çeta, dëshirat 
e zjarrtë të popullit dhe të patriotëve lanë nuk mund 
të realizoheshin. Dihet se kryengritjet e armatosura, 
luftërat çlirimtare të popullit tonë të atyre kohëve, 
edhe pse udhëhiqeshin nga ide përparimtare për ko- 
hën, nuk kishin karakterin e revolucionit popullor si 
ai që udhëhoqi dhe ndërmori Partia jonë Komuniste, 
që frymëzohej nga ideologjia e pagabueshme marksiste- 
-leniniste. Ato ishin kryengritje të armatosura, të fry- 
mëzuara nga idealet e një politike liberalo-borgjeze, 
brenda së cilës kishte lloj-lloj mendimesh e botëkup- 
timesh, që e mbanin këtë lëvizje të përçarë, të pa- 
lidhur e të paorganizuar, të cilat, në fund të fundit, 
bënin që Shqipëria të mbetej kurdoherë në diell, siç 
thotë populli. Masat kanë luftuar dhe luftonin gjith- 
një me trimëri dhe kjo është një e vërtetë e madhe, 
por, për arsyet që përmenda, ishin të tjerët që fitonin: 
megjithëse populli derdhte lumenj gjaku, ishin kur- 
doherë bejlerët dhe agallarët ata që merrnin fuqinë. 

Eksperienca e madhe e popullit shqiptar dhe idetë 
e marksizëm-leninizmit, nga të cilat udhëhiqej dhe 
udhëhiqet vazhdimisht Partia jonë, e ndihmuan këtë 
të analizonte në mënyrë të drejtë historinë e përpjek- 
jeve për liri e pavarësi të popullit të vet dhe nga kjo 
të dilte me konkluzionin se pikëpamjet e elementëve 
liberalë e demokratë, që ekzistonin te ne, duhej të 
sqaroheshin përfundimisht në këtë moment. Partia 
jonë pati kujdes që këta elementë, që kishin dashuri 
të madhe për atdheun, që urrenin pushtuesit, por men- 
donin si në kohët e kaluara, kurrë të mos i fyente. 
Qëllimi 1 Partisë ishte që këta njerëz t'i bashkonte. 

Borgjezia e vendit tonë akoma nuk kishte arritur t'i 
kanalizonte dhe t'i konkretizonte idetë e saj, të krijonte 
partitë e saj, siç ka ndodhur në vendet e tjera. Kështu, 
Partia jonë Komuniste ishte e vetmja parti politike 
në vend. E udhëhequr me urtësi nga mësimet e mark- 
sizëm-leninizmit, ajo mori përsipër dhe përgatiti te- 
rrenin që këto pikëpamje t'i kanalizonte në hovin e 
madh revolucionar të masave të gjera të popullit. Një 
punë ec tillë shërbeu shumë për mënjanimin, për izo- 
limin dhe për shpartallimin ec elementëve të rcaksio- 
nit, të tradhtarëve ballistë e zogistë dhe të të gjithë 
elementëve të tjerë, të cilët vepronin kundër Luftës 
Nacionalçlirimtare. 

Shumica nga ne këtu nuk jemi të rinj në moshë. 
Sigurisht, në mes nesh ka edhe shokë të rinj, 25 e 39- 
-Vjeçarë, që në atë kohë porsa kishin lindur ose kanë 
qenë nga 10 vjeç. Ne të tjerët jemi nga ata që kemi 
bërë luftën. Atëherë ne ishim kush 20 e kush 30 apo 
40 vjeç, kurse sot jemi me flokë të bardhë. Kohët 
ishin të trazuara dhe neve na u desh të cenim në rru- 
gë të vështira, jo në bar të njomë, po nëpër ferra ec 
gjemba, dhe kjo nuk është thjesht një figurë letrare. 
Elementët e reaksionit, për të cilët fola, ishin një pen- 
pesë e madhe në luftën për çlirimin e vendit. Nga ana 
tjetër, ata nuk ishin të panjohur në popull, bile ishin 
shumë më të njohur se ne. Në ato kohë ne ishim nje- 
rëz të thjeshtë, vajza c djem të rinj të popullit, bija 
dhe bij të punëtorëve, të fshatarëve, të qytetarëve të 
varfër e të mesëm dhe nuk na njihte njeri, kurse ata 
ishin të kaluar nga mosha, ishin njerëz të njohur, bile 
disa kishin një të kaluar gjoja patriotike c, po të flasim 

edhe për tradhtarët, ata kishin krijuar rrethet c tyre 
shoqërorc. 

Ishte e lavdishme, e mençur, heroike dhe e drejtë 
puna e Partisë në atë kohë dhe në vazhdim, prandaj 
populli e kuptoi drejtësinë e vijës së saj dhe e përqa- 
foi këtë. Ai e kuptoi dhe e përqafoi këtë vijë, sepse 
kjo ishte në mbrojtje dhe në interes të tij. Dhe për 
këto u ngritën pikërisht këta djem të thjeshtë, siç ishin 
komunistët, e jo të tjerët që s'ishin veç xhambazë të 
lirisë e të jetës së popullit, ishin njerëz gjakpirës që 
e shitnin atdheun për një grosh. Ata hanin e pinin në 
kurriz të popullit, e vritnin dhe e grabitnin atë. Partia 
i bëri thirrje popullit të ngrihej i tëri më këmbë dhe 
të rrëmbente armët, pse kishte ardhur fundi, duhej 
ngritur ose atëherë ose kurrë. Ne, komunistët, kishim 
bindje të pathyeshme se populli do të na kuptonte që 
luftonim për çështjen e tij, se idetë e Partisë ishin 
aspiratat e tij, prandaj ai e kuptoi Partinë dhc luftoi 
nën udhëheqjen ec saj. i 

Në këtë drejtim, formimi i Shtabit të Përgjith- 
shëm, për krijimin e të cilit mendoi Komiteti Qendror 
i Partisë, ka një rëndësi të madhe, se ndihmoi të për- 
dorej drejt eksperienca e kaluar e luftës popullore, 
e cila duhej të ecte në rrugën marksiste-leniniste re- 
volucionare. Në këtë rrugë duhet të ecte revolucioni 
popullor, prandaj çetat duhej të merrnin formën e 
njësiteve të organizuara, populli të kishte ushtrinë e 
vet, e cila duhej të përbëhej e të komandohej nga nje- 
rëzit e popullit, të mbronte interesat e tij, të frymëzo- 
hej nga këta interesa. Ushtria jonë duhej të dilte nga 
zjarri i luftës, të armatosej me ideologjinë e Partisë 

dhe të ishte vigjilente për të mbrojtur gjer në fund 
fitoret e popullit. Çdo gjë, pra, për popullin. Ky ishte 
një nga qëllimet kryesore të krijimit të Shtabit të 
Përgjithshëm. 

U luftua shumë për këtë çështje dhe nuk e njohin 
të tërë këtë luftë, se në atë kohë na luftonin hapur, 
po na luftonin edhe në mënyrë të fshehtë. Na bëhej 
një luftë e ashpër edhe nën rrogoz, sidomos nga ba- 
llistët, nga zogistët, nga agjentët e anglezëve, të futur 
brenda në frontin tonë, bile deri në përbërjen e Shta- 
bit të Përgjithshëm. Vallë a i njihnim ne këta” Po, i 
njihnim. Atëherë përse nuk i flaknim qysh në atë 
kohë” Partia ishte gjithnjë vigjilente dhe e matur. Do 
të vinte koha që t'i flaknim këta armiq, se Partia nuk 
kishte shpresa tek Abaz Kupi, te Murat Bashat e të 
tjerë si këta, po ajo mendonte se me këta njerëz du- 
hej të bënim përpjekje që të dilnin hapur me fytyrën 
e tyre të vërtetë përpara masave të popullit dhe të 
mos mund ta gënjenin më atë. Partia punoi dhe luf- 
toi që ata ose të bëheshin me ne ose me armiqtë, si- 
kundërqë edhe u bënë, rrugë tjetër nuk kishte. 

Brenda radhëve tona kishte edhe të tjerë, agjentë 
të maskuar të Intelixhens Servisit, që përpiqeshin të 
sabotonin formimin e Shtabit të Përgjithshëm, por s'ia 
arritën qëllimit, se ne i zbuluam. Njëri u kap prej 
forcave tona dhe pohoi që ishte në shërbim të agjen- 
turës angleze. Atij i bëmë thirrje ta braktiste këtë rru- 
pë, të ecte në rrugën tonë të drejtë e të ndershme. Ai 
premtoi dhe deklaroi se do të mbante qëndrim të drej- 

të. Ne e dinim që gënjente dhe koha vërtetoi se, pasi 
u krijua Shtabi, ai u përpoq të ndihmonte për kriji- 
min e një qeverie shqiptare në mërgim në Londër, të 
kryesuar nga Mehdi Frashëri, me qëllim që t'i nxirrte 
popullit tonë vështirësi të panumërta. Ai ishte një nga 
ata që synonte dhe u përpoq të sabotonte punimet e 
Kongresit të Përmetit, i cili vuri ato themele historike 
që të gjithë i dimë. Për këto arsye, që në ato mo- 
mente, atij iu tha ndal, po ai nuk e pushoi punën e 
tij armiqësore, duke u orvatur të pengonte edhe mar- 
shimin e divizioneve të Ushtrisë sonë Nacionalçlirim- 
tare për në zonat c Veriut, çlirimi i të cilave ishte një 
nga detyrat më kryesore të asaj kohe. Agjentura angle- 
ze kërkonte që Veriu i Shqipërisë të mbetej nën drej- 
timin e reaksionit, të bandave tradhtare të Bazit të 
Canës, të krerëve reaksionarë të Dibrës e të tjerë, që, 
kështu, nga një anë ata në Veri, nga një anë të tjerët, 
në Jug, të na vinin midis dy zjarresh kur të çlirohej 
Shqipëria. Prandaj marshimi i forcave tona drejt Ve- 
riut donte të thoshte likuidim i reaksionit në këtë 
zonë. Ai, pra, u orvat përsëri të na pengonte, por mba- 
roi, u likuidua. 

Edhe nën rrogoz, pra, ka pasur luftë. Po përse” 
Ka pasur luftë, sepse armiqtë e kuptonin që këto 
ngjarje, këto data, siç ishin krijimi i Shtabit të Për- 
gjithshëm të Ushtrisë Nacionalçlirimtare apo Kongresi 
i Përmetit e të tjera, kanë qenë jashtëzakonisht të 
rëndësishme për Partinë, për kryerjen deri në fitore 
të Luftës sonë Nacionalçlirimtare, për kryerjen e dety- 
rave të shenjta të çlirimit të atdheut, për ushtrinë 
tonë, për forcimin dhe për kalitjen e saj, për kriji- 

min e pushtetit tonë popullor në të katër anët e ven- 
dit dhe për ligjërimin e tij gjë që s'i pëlqente rea- 
ksionit. 

Lufta jonë kishte, gjithashtu, një rëndësi të madhe 
edhe nga pikëpamja ndërkombëtare, se fuqitë e më- 
dha imperialiste ishin mësuar që fatin e vendeve të 
vogla, por sidomos të Shqipërisë, ta vendosnin jashtë. 
Caktimi i fatit të Shqipërisë, jashtë vendit tonë, donte 
të thoshte të vendosej për të si t'i donte qejfi njërit 
ose tjetrit. Partia Komuniste e Shqipërisë, sot Partia 
e Punës, dhe populli shqiptar, që ikur e filluan Luftën 
Nacionalçlirimtare, kishin vendosur që fati i Shqipërisë 
të caktohej me armë në dorë nga vetë populli shqip- 
bar dhe brenda truallit të atdheut. 

Bashkimi Sovjetik, Ushtria e Kuqe, shoku Stalin 
kanë qenë për ne një faktor ndihmës i jashtëm, por, 
në qoftë se ne nuk do të luftonim dhe nuk do ta drej- 
tonim luftën siç e drejtuam, në qoftë se nuk do të 
krijonim Ushtrinë tonë Nacionalçlirimtare dhe nuk do 
të luftonim për çlirimin e vendit vetë, me gjak e me 
sakrifica, në qoftë se nuk do të kishim vendosur, siç 
vendosëm, që nga themelet pushtetin tonë popullor, 
në qoftë se nuk do të spastronim vendin nga armiqtë, 
nga tradhtarët, nga fashistët, në qoftë se nuk do të 
bënim, sikundër bëmë, që në fillim të gjitha reformat 
që kishin për qëllim vendosjen dhe çelikosjen e dikta- 
turës së proletariatit, pra, në qoftë se nuk do të ven- 
dosnim vetë për jetën dhe për të ardhmen, atëherë 
dihej ç'fat do t'i rezervohej Shqipërisë, nga jashtë, nga 
fuqitë imperialiste. Fatin e Shqipërisë sonë, pra, e ven- 
dosi vetë populli ynë, me pushkë në dorë dhe me Par- 

tinë e vet heroike marksiste-leniniste në kryc dhe 
askush tjetër. Prandaj krijimi i Shtabit të Përgjith- 
shëm 25 vjet më parë pati një rëndësi të madhe për 
vendin tonë edhe në arenën e jashtme. 

Me aleatët tanë anglezë dhe amerikanë, ne i rua- 
nim me kujdes caqet, nuk kishim kurrë besim në ta, 
sepse c dinim që ata ishin kapitalistë. Atyre nuk u 
vinte mirë për ato që ndodhnin në Shqipëri, prandaj 
dërguan këtu misionarë, me qëllim që të likuidonin 
Luftën tonë Nacionalçlirimtare, por qëllimit s'ia arri- 
tën dot. Ata i dërguan misionarët për të krijuar me 
kuadrot tanë rrjetet e tyre të spiunazhit në Shqipëri, 
por dështuan, pse morën kudo përgjigjen e merituar. 
Prandaj u detyruan të drejtoheshin nga Veriu i vendit, 
sepse atje kishin mbetur shpresat e tyre. Në Veri ata 
filluan të organizonin reaksionin jo vetëm ushtarakisht, 
por edhe politikisht. Po edhe këtu Partia dhe populli, 
forcat partizane u treguan vendin. 

Krijimi i Shtabit të Përgjithshëm ishte për armiqtë 
një çështje vdekjeprurëse, një veprim i dëmshëm që 
aba absolutisht nuk e donin. Por, përpara vullnetit e 
vendosmërisë së popullit dhe të komunistëve shqip- 
tarë, armiqtë e Luftës Nacionalçlirimtare nuk kishin 
ç'bënin. 

10 Korriku, shokë, është një datë me rëndësi të 
madhe për ushtrinë dhe për vendin tonë. Që këtej 
ushtria jonë mori hov dhe fitoi forcë. Po ta krahasoj- 
më ditën e sotme me 10 Korrikun e vitit 1943, do të 
shohim se midis tyre ka shumë ndryshime. Ne sot 
rrojmë në socializëm, punojmë në një vend të lirë e të 
lulëzuar, me një industri dhe me bujqësi të përpa- 

ruar, që çdo ditë ecin me vrull të pandalshëm përpara. 
Këto u detyrohen vijës së drejtë të Partisë, mobilizi- 
mit të madh të masave, edukimit të tyre me botëkup- 
timin marksist-leninist. Gjatë gjithë kësaj periudhe 
masat tona punonjëse fituan gjëra kolosale, ato kanë 
bërë një shkollë të madhe politike, që nuk mund të 
kryhej as brenda 100 vjetëve. 

Nënë Zyhraja e Orenjës, në kohën ec luftës, kishte 
vetëm tri gjëra të shtrenjta: Së pari, kishte një djalë 
gjë ia quanin Beqir Koçi, i cili doli partizan, luftoi për 
atdheun dhe ra dëshmor. Kishte edhe diçka tjetër të 
'idashur nënë Zyhraja, një dhi të vetme për t'i marrë 
mjë komb qumësht. Por një natë dimri të ftohtë e me 
furtunë, gjatë kohës së luftës, mua më zuri nata dhe 
u futa në haurin e saj. Ajo ia preu kokën dhisë dhe 
mbeti c vetme në atë haur të vjetër, ku ç'binte jashtë, 
binte dhe brenda. Por, me të ikur nc, fashistët gjer- 
manë, që kishin marrë vesh ç'ishte për ne nënë Zyh- 
raja, 1 vunë zjarrin e i dogjën edhe haurin, që ishte 
gjtja e tretë që kishte më të vyer dhe që i kishte mbe- 
tur asaj akoma. Nënë Zyhraja humbi gjithçka kishte të 
shtrenjtë në jetë, po fitoi gjënë më të madhe, fitoi Par- 
tinë, fitoi popullin, fitoi atdheun, të tërë Shqipërinë. 

Lufta na vrau dhjetëra mijë djem c vajza, na dogji 
shtëpi e katandi, por, pas Çlirimit, të udhëhequr nga 
Partia, ne e bëmë më të bukur Shqipërinë dhe shumë 
herë më të bukur do ta bëjmë në të ardhmen, populli 
shqiptar u bë më i fortë dhe do të bëhet akoma më 
1 çeliktë në vitet që vijnë: ai u bë i mësuar dhe në 
të ardhmen do të mësojë akoma më shumë, që ta zbu- 
kurojë më mirë jetën e vet, që të bëhet akoma më i 

lumtur dhe të kenë më shumë bollëk sofrat tona. Ato 
që ka thënë, Partia i ka bërë të gjitha. Çfarë thotë sot. 
Partia, ne, gjithashtu, do ta bëjmë, do ta realizojmë. 
Dhe gjithçka do ta realizojmë vetë, me krahët dhe me 
mendjet tona, se kemi vullnet të hekurt dhe, mbi të 
gjitha, kemi Partinë që udhëheq me drejtësi, sepse 
kemi popullin tonë punëtor e patriot dhe që është i 
lidhur si mishi me thoin me Partinë. Është për këtë 
arsye që ne jemi të sigurt në ato që themi. Ato që 
thotë Partia, janë të lidhura ngushtë me ato që dëshi- 
ron populli. 

Një nga gjërat më të shtrenjta, që populli ynë e do 
me gjithë shpirt, është ushtria. Ai e do ushtrinë 
e vet, sepse ajo e çliroi dhe sot ce mbron nga çdo ar- 
mik. Populli shqiptar nuk mund ta kuptojë qenien e 
tij të lirë pa ushtrinë c vet, Ai e kupton shumë mirë po- 
litikisht që ushtria duhet të qëndrojë më këmbë, e 
fortë, e armatosur, mbasi rreth c rrotull kemi armiq, që 
janë gati në çdo moment të na shqyejnë, po të jemi të 
dobët. Por, kur jemi të armatosur dhe vigjilentë, ar- 
miqtë na kanë frikë, tmerrësisht na kanë frikë dhe 
le të na kenë. Frika atyre u vjen ngaqë e dinë se 
në vendin tonë jeten një popull trim, se këtu është më 
këmbë kurdoherë e gatshme një ushtri ec fortë, që i 
përngjet popullit të vet. Ushtria jonë është e edukuar 
dhe e armatosur më së miri me armë moderne. Ajo 
është arma e dashur dhe e fuqishme e popullit për 
të mbrojtur fitoret e arritura, nga armiqtë tanë të 
jashtëm e të brendshëm. Këtë e kupton mirë te ne 
çdo njeri, i gjithë populli. 

Rëndësia e ushtrisë konsiston edhe në diçka tjetër. 

Ushtria është, përveç të tjerash, edhe një shkollë e 
madhe. Gjithë këta qindra e mijëra djem, që kryejnë 
shërbimin ushtarak, përveç stërvitjes, gjatë jetës ush- 
tarake mësojnë të paktën dy, po shpesh tri, bile edhe 
katër zanate. Ndodh, jo rrallë, që shumëve prej nesh 
nuk u shkon në mendje një gjë e tillë. Kryesia e çdo koo- 
perative bujqësore, po të interesohet të dijë sa profe- 
sione zotërojnë ata që kanë mbaruar ushtrinë, pra, po 
të pyeten ata me radhë, do të zbulojë që secili di të 
paktën dy profesione. Çfarë profesionesh janë vallë 
këto7 Profesioni i mekanikut, i betonistit, i muratorit, 
i karpenticrit, i hekurkthyesit etj., etj. Me të tilla pro- 
fesione ata janë në gjendje të bëjnë çdo gjë në fshat, 
por nëpër kooperativat tona shumë pak i shfrytëzojnë 
këto aftësi, që ata i kanë fituar gjatë kohës së shërbi- 
mit në ushtri. 

'Para pak ditësh vizitova disa nga kooperativat në 
rrethet e Fierit dhe të Lushnjës. Atje ka me dhjetëra 
specialistë të përgatitur në ushtri, energjitë krijuese të 
të cilëve flenë. Natyrisht, ata janë anëtarë të koopera- 
tivës dhe punojnë bashkë me kooperativistët e tjerë në 
ara ose në çdo punë tjetër, por secili prej tyre, kur pye- 
ta disa nga ata që takova, më tha se gjatë viteve të 
kryerjes së shërbimit ushtarak kishte mësuar edhe 
profesione të tjera. Kur vizitova kuzhinën e koopera- 
tivës bujqësore të Golem-Gramshit, në rrethin e Lush- 
njës, pashë një djalë të ri plot shëndet, që përgatiste 
gjellë për qindra kooperativistë. E pyeta nëse në ush- 
tri kishte mësuar vetëm për të bërë gjellë dhe ai m'u 
përgjigj se kishte mësuar për mekanik dhe mbante 
kategorinë c gjashtë të mekanikut të nëndetëseve. Ber- 

beri i kooperativës, që kishte mbaruar edhe ai shërbi- 
min ushtarak, më tha se kishte mësuar për radist dhe 
se ishte, njëkohësisht, edhe elektricist, shofer, berber, 
po edhe nga punët bujqësore të kooperativës nuk shkë- 
putej. Pastaj takova këpucarin e kooperativës, i cili 
më tregoi se ishte përgatitur në ushtri si betonist, he- 
kurkthyes dhe shofer. Një tjetër më tregoi se ishte 
radist, telefonist dhe elektricist. Krahas tij takova një 
infermier, i cili e kishte mësuar këtë profesion gjatë 
kryerjes së shërbimit ushtarak. Të gjithë këta i gjeta 
në një qendër kooperative, por të tillë ka në të gjitha 
kooperativat bujqësore të Shqipërisë. Në një fshat tje- 
tër takova djem të rinj, nga ata që kanë mbaruar 
shërbimin ushtarak, të cilët kishin ndërtuar një rrugë 
të gjatë prej 10 kilometrash, tamam si rrugët tona na- 
cionale, po aq të gjerë, të shtruar bukur me kalldrëm, 
me zhavor, anash me kanalizime të rregullta dhe me 
vija të prera drejt. 

Kur shkoi ministri i Ndërtimit në një repart, për 
të parë tunelet e betonuara, që janë ndërtuar atje nga 
ushtarët, kërkoi të takohej me inxhinierin që kishte 
drejtuar punimet, që ta përgëzonte për punën, por në 
çast ju paraqit, duke e përshëndetur, një ushtar i 
thjeshtë. Ministrit as që i shkonte ndër mend që ai 
ishte drejtuesi i punimeve aq të vështira të tuneleve, 
prandaj theksoi edhe një herë t'i sillnin inxhinierin, 
por ushtari e vuri në dijeni se ishte ai vetë që i kishte 
drejtuar punimet e këtij objekti. Atëherë ministri u 
pëzua shumë dhe e përgëzoi këtë djalë të thjeshtë të 
popullit, të cilin ushtria e kishte mësuar të bënte punë 
të këtilla kaq të vështira. 

Përse i them këto” Këto i them që të kuptojmë 
mirë të gjithë se ushtria është, njëkohësisht, edhe një 
shkollë e madhe kuadrosh. Ajo i mëson djemtë e popu- 
Mit si të mbajnë në dorë të sigurt pushkën, si t'i për- 
dorin më së miri topat, avionët, anijet, që t'i kenë 
kurdoherë të gjitha në gatishmëri. Por, njëkohësisht, u 
mëson edhe profesione të ndryshme, Prandaj, kur ata 
kthehen në fshat, sipas nevojave të kooperativës t'u 
kërkohet atyre t'i vënë në zbatim profesionet që kanë 
mësuar gjatë kryerjes së shërbimit ushtarak: organi- 
zata-bazë e Partisë dhe kryesia c kooperativës duhet 
t'i ngrenë më këmbë të gjitha këto forca që qëndrojnë 
pa u shfrytëzuar, për të ndërtuar çdo gjë në fshat, pse, 
po t'u jepen materialet e nevojshme dhe modelet, ata 
janë në gjendje të bëjnë potkonj, shata, lopata dha 
sende të tjera që u nevojiten kooperativistëve. 

Përse të mos i vëmë djemtë tanë të na i bëjnë 
këto, kë presim të na i bëjë” Le t'i vëmë, pra, të gji- 
thë këta djem në lëvizje sa herë na del nevoja për 
gjëra të tilla. Për të gjitha këto populli është i lidhur 
ngushtë me ushtrinë ec tij, sepse ajo është ushtri e po- 
pullit. 


Shokë 'dhe vëllezër, 


Në këtë ditë të 25-vjetorit të krijimit të ushtrisë, 
populli ynë është shumë i gëzuar. Në të katër anët ec 
atdheut ai po e feston me entuziazëm këtë datë të 
shënuar. Populli ynë e do shumë ushtrinë e vet, jo se 
është luftëdashës, përkundrazi, ai kurrë nuk i ka rënë 

tjetrit më qafë, por sepse ec do lirinë dhe i ruan fito- 
ret e tij nga armiqtë grabitqarë. Populli ynë nuk është 
nga ata që i lejon të tjerët ta shkelin me këmbë, ai 
është trim, luftëtar, që armiqtë i ka kurdoherë në majë 
të pushkës. Kundër imperialistëve amerikanë, revizio- 
nistëve sovjetikë dhe gjithë reaksionarëve të botës, 
pushkën ne do ta mbajmë kurdoherë ngritur, kurrë 
nuk do ta ulim, pse ata janë armiqtë tanë dhe të 
të gjithë popujve të botës, prandaj kundër tyre do 
të jemi kurdoherë gati dhe do të luftojmë deri në 
fund. 

Por ne nuk jemi vetëm. Forcat revolucionare dhe 
përparimtare të botës janë me ne. Do të vijë koha që 
armiqve të marksizëm-leninizmit t'u vijë fundi dhe 
ne do të fitojmë, se jemi në rrugë të drejtë. Këtë be- 
sim ne e kemi pasur dhe e kemi shprehur edhe në. 
kohë shumë të vështira, siç ishin ato të Luftës Na- 
cionalçlirimtare. 

Ju, fshatarë të Shmilit dhe të Labinotit, e mbani 
mend kur italianët e gjermanët, ballistët dhe gjithë 
reaksioni shqiptar, kur Shefqet Vërlaci me shokë ishin 
në fuqi dhe ne ishim akoma të paktë, të zhveshur e të 
pangrënë, pa armë e municione. Ju e mbani mend kur 
ne vinim në vatrat tuaja dhe plot' besim ju thoshim 
se do të fitonim dhe vërtet fituam, se ishim në rrugë të 
drejtë. 'Tani përsëri ne themi se do të fitojmë dhe qc: 
themi këtë jo thjesht se kështu duam ne, por sepse 
jemi të fortë, sepse me ne është e drejta, është e ardh- 
mja, janë shumica e njerëzve në botë, se kemi zemrat 
e njerëzve, kemi popullin, që është faktori vendimtar 
në luftë, pastaj vijnë armët. Sa për armë edhe ne kemi, 

prandaj le ta dinë armiqtë se kush prek Shqipërinë, i 
bën varrin vetes. 


Vëllezër dhe motra të Labinotit, të Shmilit dhe të 
gjithë rrethit të Elbasanit, 


Ju sjell juve me këtë rast të gëzueshëm përshën- 
detjet më të ngrohta të Komitetit Qendror, sepse në 
kohën e luftës ne kemi ardhur shumë herë pranë 
jush dhe, ashtu si në të gjitha krahinat e atdheut, ju 
tua keni mbajtur, na keni ushqyer, na keni mbrojtur 
e na keni strehuar. Ne nuk i harrojmë kurrë miatë 
tanë të vjetër, disa nga të cilët, si: Ali Disha, Ram Çe- 
ka e të tjerë, kanë vdekur, po kemi edhe të tjerë të 
gjallë, si: Sherifi, Aliu, Buzhiqët, nënë Zyhraja në 
“Orenjë, kemi djemtë e Ballës e shumë e shumë të tjerë. 

Në emër të Komitetit Qendror dhe të të gjithë sho- 
këve të pranishëm dëshiroj të përshëndes me këtë rast 
'bashkëpunëtorët tanë më të ngushtë, shokët ec vyer, 
heronjtë e Luftës Nacionalçlirimtare, oficerët tanë, të 
dalë nga radhët e popullit, të cilët kanë mbajtur mbi 
supet e tyre barrën më të rëndë të luftës. Ata, duke 
luftuar në fillim si parlizanë të thjeshtë, me kohë 
ngjitën shkallët, duke udhëhequr njësitet heroike na- 
cionalçlirimtare, treguan zotësi të rrallë në betejat 
e ashpra të luftës dhe i mundën oficerët e armikut, 
kapërcyen vështirësi të panumërta, duke u treguar 
me të vërtetë ushtarë të lavdishëm të Partisë, bij të 
denjë të popullit, marksistë-leninistë të shquar. Par- 
tia dhe populli kurrë nuk do të harrojnë zotësinë, 

mençurinë dhe sakrificat e tyre të panumërta. Pran- 
daj ju thërres, shokë të dashur, të brohorasim për 
partizanët e vjetër, për oficerët trima të Ushtrisë sonë 
Popullore. 

Le ta pimë këtë dolli për Partinë tonë heroikel 


Të rrojë Partial 
Të rrojë popullil 


Të rrojë ushtrial 


Botohet për herë të parë sipas 
shënimeve të mbajtura në këtë 
takim që gjenden në AQP 


REVIZIONISTËT SOVJETIKË 
DHE ÇEKOSLLOVAKIA 


Artikull i botuar në gazetën sZëri i popullite 


24 korrik 1968 


Populli çekosllovak po kalon ditë të vështira, ai 
po kërcënohet nga brenda dhe nga jashtë. Ky është 
rezultati i tradhtisë së revizionistëve hrushovianë, të 
revizionistëve çekosllovakë, të reaksionit të brend- 
shëm çekosllovak, të koalicionit revizionist të jash- 
tëm dhe të koalicionit imperialisto-kapitalist botëror. 

Armiq të shumtë i janë qepur popullit çekosllo- 
vak, për ta robëruar përgjithmonë. Të gjithë këta i 
hiqen si -miq besnikër, të gjithë flasin spër t'i dhënë 
popullit çekosllovak lirinë, demokracinë që po e hum- 
bete, por të gjithë i përgatitin atij varrin. Varrin e 
tij filloi ta hapë klika revizioniste e Novotnit, e cila i 
lidhi fatet e Çekosllovakisë me hrushovianët. No- 
votni ishte biri i dashur e i nderuar i Hrushovit. Pas 
“vdekjese së këtij, pozitat c Novotnit qëndruan për- 
sëri të palëkundshme, si brenda, ashtu edhe në stanin 
revizionist. Por, edhe kur filluan të lëvizin fort for- 

cat centrifugale nga epiqendra e revizionizmit modern, 
Novotni dhe klani i tij qëndronte i patundur pranë 
Brezhnjev-Kosiginit, si mbrojtës i zjarrtë i tyre dhe 
luftëtar antimarksist i dorës së: parë. 

Gjithashtu, qëndrimi i Novotnit dhe i klanit të tij 
ndaj Republikës Demokratike Gjermane, pikë kjo 
shumë sensibël e stanit revizionist, ishte eshumë i mi- 
rë-, domethënë, pro Ulbrihtit dhe nuk u duk asnjë 
shenjë afrimi, si e rumunëve me Republikën Federale 
të Gjermanisë. Bile, në këtë çështje, vetë revizionis- 
tët sovjetikë kishin shumë gjynahe dhe hesape për 
të dhënë. 

Asnjë krizë e veçantë dhe më katastrofike e 
brendshme në ekonomi dhe në degjenerimin moralo- 
-politik të Partisë Komuniste Çekosllovake dhe të Re- 
publikës Çekosllovake nuk ngjau më tepër nga ato 
që ngjanë në Bashkimin Sovjetik c në vendet e tjera 
revizioniste. Por këtu ngjau diçka e papritur, këmbët 
e Novotnit dhe të klanit të tij u lëkundën dhe, më në 
fund, atë c likuiduan. 

Largimi i Novotnit dhe i klikës së tij, që dukej 
me: pozita nga më të fortat në vendet revizioniste, 
u bë nga klika e Dubçekut, njeri deri dje i panjohur 
'dhe pa ndonjë autoritet, i rrethuar nga njerëz revizio- 
nistë dhe nga cultrar, të dalë edhe nga burgjet. Për 
çudi, njerëzit e klikës së Novotnit s'bënë as më të 
voglën rezistencë, përkundrazi, ndihmuan vetë shpar- 
tallimin c tyre, dhanë dorëheqjen dhe u tërhoqën si 
qen të zgjebosur, sikur t'i komandonte dikush nga 
“prapaskena për të vepruar në një mënyrë të tillë. 

Të gjitha këto tregojnë se çështja e Çekosllova- 

kisë, në fakt, nuk duhet të jetë kaq e thjeshtë. Këtu 
ka një komplot të madh kundër një populli, kundër 
një vendi, që ka një pozitë strategjike të rëndësishme 
në Evropë. Çekosllovakia, pra, ka qenë fusha e shahut 
dhe klikat që ikën, që erdhën e që do të vijnë, janë 
pionët e lojës në duart e revizionistëve sovjetikë dhe 
të imperializmit amerikan. Mafia ndërkombëtare ve- 
pron mbarë e prapë në Çekosllovaki, 

Procesin e dezintegrimit të kampit revizionist, 
PPSH e ka parashikuar me kohë, e kemi shpjeguar 
dhe e kemi arsyetuar në rrugën marfksiste-leniniste 
dhe nuk jemi gabuar. Ngjarjet c Çekosllovakisë, që 
janë një pjesë e këtij procesi, i vërtetojnë edhe një 
herë tjetër konkluzionet e PPSH. 

Revizionistët modernë të vendeve të ndryshme 
luftojnë për shkëputje të plotë nga revizionizmi so- 
vjetik dhe farkëtojnë lidhje, aleanca e ura të reja me 
imperializmin amerikan dhe me kapitalizmin botëror. 
Shembullin më të madh, më konkret, më real në këtë 
drejtim e jep vetë revizionizmi sovjetik, i cili është 
i lidhur kokë e këmbë, në një aleancë pa mbarim, me 
Shtetet e Bashkuara të Amerikës dhe me kapitalizmin 
botëror. Kjo aleancë dominon sot botën kapitalisto- 
-revizioniste. Dy fuqitë e mëdha kapitaliste luftojnë 
të sundojnë botën dhe të ndajnë sferat e influencës, 
duke pasur në plan të parë luftën kundër marksizëm- 
-leninizmit, kundër socializmit, kundër revolucionit. Në 
këtë luftë të tyre për sferat e influencës hyn edhe 
çështja e ruajtjes nën varësinë e vet të satelitëve. Na- 
tyrisht, kjo sjell me vete edhe shkëputjen e satelitëve 
nga njëra fuqi dhe varësinë nga tjetra. Zhvillohen, pra, 

një luftë ujqish, komplote dhe intriga në kurriz të 
popujve të shumë vendeve, një nga të cilët është edhe 
ai çekosllovak. 

Çekosllovakia, një satelit revizionist i revizionis- 
tëve sovjetikë, lufton tani të shkëputet nga hrusho- 
vianët dhe të lidhet me amerikanët e me kapitalizmin 
perëndimor. Në këto përpjekje reaksioni dhe revizio- 
nistët çekë kanë ndihmën e kapitalizmit botëror. 

Revizionistët sovjetikë, polakë e gjermanë, në ra- 
dhë të parë, pastaj më pak bullgarët dhe sa për të 
thënë se jemi edhe ne në këtë mesr — hungarezët, 
po i bëjnë shantazhe e presione të njëpasnjëshme kli- 
kës së Dubçekut që t'u nënshtrohet atyre, të mos lar- 
gohet nga stani i tyre etj., etj. Klikën revizioniste të 
Dubçekut këta e akuzojnë për të gjitha ato që vetë 
i kanë bërë më parë dhe i kanë bërë në një shkallë 
kolosale. Me fjalë të tjera, këta i thonë klikës së Dub- 
çekut: “Ti s'duhet të kesh lidhje me Shtetet e Bash- 
kuara të Amerikës, kurse ne po: ti s'duhet të kesh 
lidhje diplomatike me Republikën Federale të Gjerma- 
nisë, kurse ne poj ti s'duhet të marrësh kredi nga 
kapitalistët, kurse ne por e kështu me radhë. Kërcë- 
nimet sovjetike arritën edhe deri në ndërhyrje të ush- 
trisë së tyre në Çekosllovaki, nën maskën e Traktatit 
të Varshavës dhe gjoja të manovrave të trupave. Dhe 
ky kërcënim brutal akoma nuk ka marrë fund. Tani 
me mijëra sturistër sovjetikë e të vendeve të tjera 
revizioniste, që në të vërtetë janë ushtarakë, po inva- 
dojnë Çekosllovakinë dhe, praktikisht, po zëvendësojnë 
ushtritë e rregullta. 

Që revizionistët sovjetikë e çekosllovakë do të arri— 

nin deri në këtë pikë, ne nuk çuditemi aspak, pse e 
dimë dhe ec kemi thënë se banditët në mes tyre i që- 
rojnë hesapet me mënyra banditeske. 

Por mund të bëhet pyetja: Përse sovjetikët c lanë 
Novotnin, njeriun e tyre, si gunën e vjetër dhe tani 
arrijnë të bëjnë të tilla presione e shantazhe skanda- 
loze7 Ç'mund të ketë ngjarë” 

Le të përpiqemi të analizojmë ato fakte që, hëpër- 
hë, janë bërë të njohura. Kriza c klikës së Novotnit 
filloi që vitin c kaluar, por ajo ishte akoma një Krizë 
e lehtë, që nuk linte të dukej asgjë tragjike. Dukeshin 
sikur ishin kundërshtime të zakonshme në mes pjesë- 
tarëve të saj. Bënin zhurmë disa studentë në ditë feste, 
kundërshtonin herë pas here disa nacionalistë sllovakë, 
por asgjë s'të linte të kuptoje se do të ngjiste ajo që 
ngjau. Dubçeku u shfaq më vonë, doli nga -bas-fondso 
të Sllovakisë dhe nga Shkolla c Partisë në Mcskë, ku 
kishte mësuar. E vetmja spërleshjer, në qoftë se mund 
ta quajmë të tillë, u bë në një mbledhje plenumi të 
Komitetit Qendror të partisë revizioniste çekosllovake 
në mes Novotnit dhe Dubçekut, kur emri i këtij për 
herë të parë doli në dritë. Novotnin filluan ta braktisin 
me radhë, më parë shokët dhe mbështetësit e tij, si: 
Hendrih, Koucki e të tjerë. Përse” Po udhëheqja sovje- 
tike, c cila ndoqi në hollësitë më të vogla debatet në 
Komitetin Qendror të PKÇ, që kishte kontakte dhe bi- 
seda të gjata e të drejtpërdrejta me novotnistët ce me 
kundërshtarët e tyre, që njihte mendimet e veprimet c 
tyre të hapëta e të fshehta, që dinte, ndoshta më mirë 
se vetë çekët, gjendjen politike, ekonomike c ushtara- 
ke të vendit, nuk e shikonte se ç'drejtim po merrnin 

ngjarjet” Vështirë është të përfytyrohet që një udhë- 
heqje e një fuqie të madhe, e cila ndjek një politikë 
shoviniste imperialiste, të mos e ndiejë nga fryjnë 
erërat në zonat e saj të influencës. Revizionistët so- 
vjetikë jo vetëm kanë qenë në dijeni të plotë të asaj 
që po ngjiste në Çekosllovaki, por ata ishin instigato- 
rët, komplotuesit, organizatorët. Versioni i kundërt, që 
ata të mos dinin gjë, përjashtohet absolutisht. Atëherë, 
po të gjykojmë nga ngjarjet, del se udhëheqja revi- 
zioniste sovjetike e braktisi Novotnin për dikë tjetër, 
për klikën e Dubçekut. 

Po si është e mundur një gjë e tillë, në rast se 
pranojmë që Novotni dhc klika e tij ishin të lidhur 
ngushtë me udhëhegjen revizioniste sovjetike7 Duket 
sikur kjo është kontradiktore. Çelësi i shpjegimit du- 
het kërkuar në Moskë, në luftën dhe në kompromiset 
e grupeve të ndryshme revizioniste sovjetike rivale. 

Duket se jo e tërë udhëheqja revizioniste sovje- 
tike ishte pro Novotnit dhe klikës së tij. Një pjesë 
e saj nuk e donte Novotnin, donte ta qëronte, ta hiqte 
qafe dhe ta zëvendësonte me një klikë tjetër më libe- 
rale. Del, pra, se për këtë problem kyç udhëhegja 
revizioniste sovjetike është e çarë, se në rrugëkryq 
nuk është vetëm Çekosllovakia, por edhe udhëheqja 
revizioniste sovjetike. Pra, duhet të pranojmë versio- 
nin se në udhëheqjen revizioniste sovjetike ka pasur 
dy korrente, nga të cilët njëri, ai më liberali, dominoi, 
organizoi intrigën çekosllovake, e la dhe e ndihmoi të 
zhvillohet e, më në fund, e konsumoi. Novotni u rrë- 
zua, Dubçeku erdhi në fuqi, udhëheqja revizioniste 
sovjetike “nuk ndërhyri në punët e brendshme të Çe- 

kosllovakisër etj. Mirëpo, rcaksioni çekosllovak ngriti 
krye, u aktivizua, po përsëritej ajo që ndodhi në Hun- 
gari, pa çak, pa bam. Atëherë, dhe vetëm atëherë, 
konservatorët revizionistë dhe ushtria duhet të kenë 
marrë përsëri preponderancën dhe filloi kështu faza 
e dytë e skandalit nga ana e revizionistëve sovjetikë. 

Klika revizioniste çekosllovake e Dubçekut duket 
se kishte marrë sigurime të mira nga udhëheqja re- 
vizioniste sovjetike për arritjen e suksesit të saj. Në 
procedurat c saj ajo përdori taktikat e vjetra të Hru- 
shovit për demaskimin e revizionistit Novotni, të cilin 
e mbiquajti -stalinist-, filloi të akuzojë Gotvaldin, u 
ringjall Slanski, filluan të rehabilitohen tradhtarët, 
të atakohet 1948-a dhe të akuzohet Stalini për ndër- 
hyrje në punët e gjyqeve çekosllovake e të tjera posh- 
tërsi të tilla. 

Mirëpo, ky komplot revizionist, i krijuar dhe i 
mbështetur nga revizionistët sovjetikë, nuk duhet të 
ketë qenë një objektiv i vetmuar. Po i njëjti proces 
filloi të zhvillohej në Poloni kundër Gomulkës dhe kli- 
kës së tij revizioniste. Këtu u ngritën studentët, kurse 
krerët e komplotit qëndruan apublikishte në hije. 

Ndërkaq, në Republikën Demokratike Gjermane 
nuk lëvizi asgjë. Duhet të nxjerrim konkluzionin se 
faza e parë ishte rrethimi i Republikës Demokratike 
Gjermane nga shtete me qeveri krejtësisht të shkë- 
putura nga Bashkimi Sovjetik, ose në ujdi me një 
Bashkim Sovjetik, ku edhe atje, në një fazë të dytë, 
pasi të kishte sukses faza c parë e komplotit, të ishte 
në krye një grup i ri udhëheqës, pikërisht ai që orga- 
nizoi komplotin në Çekosllovaki e në Poloni. Pra, në 

rast se Dubçeku vinte në fuqi, në rast se Gomulka 
rrëzohej dhe Republika Demokratike Gjermane izo- 
lohej, në Bashkimin Sovjetik do të ngjisnin medoemos 
ndryshime. Komplotistët brenda komplotistëve shpre- 
sonin në suksesin e tyre. 

Në Poloni Gomulka i shtypi hëpërhë kundërshta- 
rët, komploti kundër tij dështoi. Ai -duajti: kartën e 
ushtrisë sovjetike që ndodhet në territorin polak, 
kartën konservatore revizioniste sovjetike. 

Duket se komploti i fshehtë revizionist sovjetik 
në Çekosllovaki dhe rrëzimi i Novotnit janë bërë 
pa dijeninë e Ulbrihtit dhe të Gomulkës, të cilët, qind 
për qind, ishin kundër këtij komploti dhe këtë e ma- 
nifestuan që në fillim. Mbledhja e Dresdenit u bë 
me kërkesën e tyre, manovrat e ushtrive të Traktatit 
të Varshavës në territorin çekosllovak u bënë me in- 
sistimin e tyre dhe, tash së fundi, mbledhja e të pes- 
tëve pa çekosllovakët, që nuk u shkuan, me siguri 
është bërë po me kërkesën e vendosur të tyre. 

Revizionistët sovjetikë e panë se klika e Dubçe- 
kut u doli nga fjala që kishin ujdisur së toku. Kjo e 
fundit pasi e vuri nën këmbë klikën e Novotnit, i 
dha liri reaksionit të brendshëm, për të siguruar për- 
krahjen e reaksionit të jashtëm, i cili filloi të inte- 
resohet fuqimisht, duke e përkrahur liberalizimin 
çekosllovak, por pa i djegur duart hapur, si në kun- 
dërrevolucionin hungarez. Kohët nuk ishin të njëj- 
ta. Aleanca sovjeto-amerikane duhej ruajtur, pse nën 
hijen e saj zhvilloheshin të gjitha këto transformime, 
duhej të lihej përshtypja se Kjo ishte një çështje e 
brendshme e çekosllovakëve, ishte vazhdimi normal 

i Kongresit të 20-të, i politikës së bashkekzistencës 
dhe i adestalinizimite e, sepse, më në fund, shumë 
lidhje të fshehta të komplotit ishin në duar të për- 
bashkëta amerikano-sovjetike dhe amerikano-gjerma- 
noperëndimore. 

Nuk është e rastit që Boni e përshëndeti me aq 
zjarr ekipin e ri revizionist që mori pushtetin në Pra- 
gë dhe që udhëheqja e Republikës Demokratike Gjer- 
mane dha alarmin e para për këtë ndryshim. Ata e 
ndienë se ndryshimet në Çekosllovaki i përshtateshin 
shumë dhe në mënyrë të papritur politikës së re 
lindorer të Bonit, se hapja ec Pragës drejt Republikës 
Federale të Gjermanisë ishte jo vetëm një shenjë 
shpresëdhënëse, por dhe një hap konkret që kishte 
miratimin dhe inkurajimin e Moskës. Në mos zyrta- 
risht, por në fakt, Republika Demokratike Gjermane 
u vu në shitje dhe çmimet mund të jepeshin të ndry- 
shme. Fakt është se ndryshimet në Pragë shpejtuan 
përfundimin e një sërë marrëveshjesh të rëndësishme 
midis SHBA-së e Bashkimit Sovjetik, që më përpara 
ishin bllokuar. Të tilla janë: ratifikimi i marrëvesh- 
jeve konsullore sovjeto-amerikane, nënshkrimi i trak- 
tatit për mospërhapjen e armëve bërthamore, vendosja 
e linjës ajrore Moskë — Nju-Jork, fillimi i bisedimeve 
për çështjen e raketave e të antiraketave e mjaft të 
tjera. 

Fakt është, gjithashtu, se për çështjen çekosllo- 
vake, shtypi amerikan dhe ai i Bonit, në përgjithësi, 
qëndrojnë disa hapa prapa për të dhënë përshtypjen 
gjoja të mospërzierjes në këtë katrahurë, që është e 
gjitha në favorin e tyre. Veprimet e tyre, në përkrahje 

të revizionizmit dhe të reaksionit çekosllovak, janë 
të shumta e të fuqishme, por të nëndheshme dhe të 
pakapshme nga revizionistët sovjetikë, që këta të 
mos kenë mundësi t'i përdorin dhe të bëjnë bujë. 

Revizionistët sovjetikë, duke parë se u iku zogu 
nga duart, se po e humbisnin kontrollin mbi Çekosllo- 
vakinë, vunë në lëvizje “masat c mëdhar, shantazhin, 
kërcënimet, kërkimet llogari klikës së Dubçekut, e 
cila nuk u tërhoq nga rruga c saj, por u duk qartë 
se dha urdhër për ta ulur diçka tonin e britmave 
triumfale komprometuese të reaksionit çekosllovak. 

Por Novotni dhe novotnistët s'ktheheshin dot më 
në fuqi. Çervonjenko dhe ambasada sovjetike në Pra- 
gë më kot provokonin, duke u takuar me Novotnin e 
rrëzuar. Filluan të shtypen trakte në ambasadën so- 
vjetike në emër të spopullit çekosllovak-e, në emër 
të milicisë punëtore çekosllovaker, të npunëtorëve 
çekosllovakër, që, gjoja të alarmuar se po rrezikohej 
socializmi, arrinin gati deri në atë që të kërkonin 
ndihmën e vëllezërve sovjetikë-, Të gjitha ishin punë 
revizioniste, komplotiste, shantazhi, kërcënimi. Të gji- 
tha këto mbështetnin ardhjen me shumicë të mare- 
shalëve sovjetikë në Pragë, të Greçkos, të delegacio- 
neve e, më në fund, edhe të vetë Kosiginit, gjoja 
për pushime, por, në fakt, për presione. Por ata asgjë 
nuk arritën, përveç lojës ushtarake të Traktatit të 
Varshavës, e cila bënte pjesë në planin e madh të 
presioneve. 

Mirëpo, në pamundësi t'ia arrinin qëllimit, revi- 
zionistët sovjetikë, gjermanë, polakë, bullgarë e hun- 
garezë i drejtuan atëherë nga një letër kërcënuese 

Çekosllovakisë dhe e thirrën atë në gjyqin c Varsha- 
vës. Dubçeku nuk u vajti atje. Ai nuk ua vuri ve- 
shin kërcënimeve të revizionistëve të tjerë. Rovizio- 
nistët sovjetikë dështuan me turp në të gjithë vijën. 
Ata jo vetëm e humbën dominimin në Çekosllovaki, 
por humbën edhe atë besim që u kishte mbetur te 
klikat e Gomulkës e të Ulbrihtit, për të mos folur 
për klikën e Kadarit, të cilit i ka ardhur radha stë 
çlirohet- publikisht prej tyre. 

Revizionistët çekosllovakë kanë mbështetjen e 
imperializmit dhe të reaksionit të jashtëm. Ata kanë 
mbështetjen e hapët të Titos, i cili, me deklaratën që 
bëri, lë të kuptojë se është në dijeni të fijeve të kom- 
plotit sovjeto-Dubçek-imperialist. Ata kanë, gjitha- 
shtu, përkrahjen e Rumanisë. 

Edhe më thellë u zhytën në disfatën e tyre re- 
vizionistët sovjetikë me letrën kolektive, të adoptuar 
nga udhëheqja sovjetike në mbledhjen qesharake që 
ajo organizoi ditët e fundit në kryeqytetin polak me 
udhëheqësit revizionistë të Polonisë, të Republikës 
Demokratike Gjermane, të Hungarisë e të Bullgarisë, 
me anën e së cilës u kërkohet Dubçekut e shokëve 
të tij të mos e kalojnë cakun e asaj që do të lejonte 
Moska në politikën e brendshme c të jashtme të Çe- 
kosllovakisë. 

Nënshkruesit hipokritë dhe mashtrues të letrës së 
Varshavës janë si kusarët, që bërtasin se kapën ku- 
sarin. Këta tradhtarë të marksizëm-leninizmit dhe të 
popujve të tyre akuzojnë tradhtarët çekosllovakë se 
tradhtuan marksizëm-leninizmin dhe Çekosllovakinë. 
Por letra në fjalë e tregon në mënyrë të qartë kom- 

plotin e kurdisur kundër popullit çekosllovak, nga 
revizionistët sovjetikë, nga klika e Dubçekut dhe nga 
kundërrevolucioni botëror. Në këtë letër pohohet se 
sovjetikët kanë qenë dakord me klikën e Dubçekut që 
të qërohej nga mesi klika e Novotnit. Në të tregohet 
se klika c Dubçekut nuk e mbajti fjalën e dhënë për 
pazarllëqet e ndyra që ishin bërë në kulisa. Pra, pasi 
u lanë hesapet me Novotnin, streni doli nga binarët 
e paravendosur. 

Ndryshimi i gardës revizioniste në Çekosllovaki 
nuk mund të bëhet pa disa arsye të mëdha politike. 
Një nga këto cështje kryesore, që revizionistët sovje- 
tikë dëshironin të merrte një kurs të ri, ishte çështja 
gjermane, likuidimi i mosmarrëveshjeve politike me 
Republikën Federale të Gjermanisë në lidhje me të dy 
shtetet gjermane. Për çështjen gjermane, Antonin No- 
votni nuk mund të gjykohet më liberal nga Dubçeku. 

Atëherë vihet pyetja: Përse skëta trimar revizio- 
nistë, që na u mblodhën në Varshavë, janë aq shumë 
të alarmuar që klika e Dubçekut po rrezikon sigurinë 
e vendeve të Varshavës dhe aprovojnë, njëkohësisht, 
spastrimin e Antonin Novotnit”7 Ata kanë frikë pro- 
cesin zinxhir. Ç'do t'i ngjiste vallë Ulbrihtit, pas 
spastrimit të Novotnit7 Klika revizioniste sovjetike a 
nuk mund t'i gjejë atij gjynahe” Jo vetëm mund t'i 
gjejë, po ai i ka ato me barrë. 

Askush nuk mund të gënjehet se sovjeto-ameri- 
kanët nuk po përgatitnin një komplot të madh: spas- 
trimin e pengesave për bashkimin e të dy shteteve 
gjermane, sipas ujdive dhe planeve të tyre. Britmat 
që po lëshojnë revizionistët nga Varshava janë, gjith- 

ashtu, të planëzuara, mbasi këto plane djallëzore so- 
vjeto-amerikane nuk realizohen kurdoherë siç duan 
ata. Këto disave u pëlqejnë, disave s'u pëlqejnë, disa 
i kuptojnë shpejt, ka të tjerë që i kuptojnë me vonesë, 
disa mashtrohen, disa jo, disa nënshtrohen e disa 
nuk nënshtrohen. 

Letra e Varshavës, pra, e shkruar nga tradhtarë, 
nga komplotistë dhe nga njerëz antimarksistë, është 
një dokument fals, i gënjeshtërt. Asgjë çka thuhet në 
të nuk përfaqëson të vërtetën. E tëra është demago- 
gji. Revizionistët sovjetikë, duke pohuar komplotin 
me terma gjoja të rregulluar: upolitikë, shoqërorë, par- 
tien, kërkojnë t'i dalin punës përpara. Nesër, për këtë 
vepër të ndyrë, populli sovjetik do t'u kërkojë llogari. 
Duke pohuar komplotin e tyre me këta terma, sovje- 
tikët pohojnë, nga ana tjetër, ndërhyrjen në punët 
e brendshme të partive dhe të shteteve të tjera. Ata 
në Çekosllovaki rrëzuan Novotnin, sekretarin e parë 
të partisë dhe presidentin e Republikës Çekosllovake. 
Çdo gjë të kundërt që thonë për këtë çështje, është 
gënjeshtër dhe demagogji. 

Letra famëkeqe c Varshavës vë mirë në dukje se 
nënshkruesit antimarksistë janë plotësisht dakord me 
çfarëdo ndryshimi strukturor dhe ekonomik që ka 
bërë e do të bëjë klika revizioniste e Dubçekut. Do 
të ngrihej një e qeshur kolosale në botë, në rast se 
këta revizionistë, që kanë restauruar kapitalizmin në 
vendet e tyre, do t'i rekomandonin Çekosllovakisë një 
regjim socialist në de facto dhe de jure. 

. Por ç'kërkojnë në të vërtetë këta ideologë revi- 
zionistë nga Varshava2 

Ata kërkojnë që klika e Dubçekut të ndjekë kur- 
sin e Moskës, siç u vendos në prapaskenë, me një 
fjalë, të ndërtojë kapitalizmin në Çekosllovaki, por pa 
bujë të madhe, të ruajë format e gënjeshtërta dhe 
demagogjike, të mos lërë të bëjnë shumë zhurmë reak- 
sionarët çekosllovakë. Pra, revizionistët sovjetikë u 
këshillojnë revizionistëve çekosllovakë mishi të piqet 
dhe helli të mos digjetr. 

Revizionistët sovjetikë dhe revizionistët e tjerë 
janë të tmerruar nga disfatat e tyre të njëpasnjëshme. 
Disfata në Çekosllovaki do t'u kushtojë shumë, pran- 
daj letra e Varshavës, që tregon hutimin e madh të 
tyre, frikën e disfatës, s'mund të ketë asnjë bazë 
politike, ideologjike dhe morale. 

Tradhtarët ec falimentuar më kot përpiqen të vënë 
shenjën e barazimit në mes kësaj letre tradhtarësh 
dhe letrave historike marksiste-leniniste të Stalinit të 
madh, drejtuar Partisë Komuniste të Jugosllavisë në 
vitin 1948. 

Letrat historike të Stalinit, drejtuar Partisë Ko- 
muniste të Jugosllavisë, janë dokumente të pavdek- 
shme marksiste-leniniste, mbasi ato janë të bazuara 
në realitetin objektiv, të frymëzuara nga një frymë e 
lartë revolucionare, nga një marksist-leninist i madh, 
nga një parti bolshevike, siç ishte në atë kohë Partia 
Komuniste e Bashkimit Sovjetik, dhe nga Bashkimi 
Sovjetik, atdheu i madh i socializmit, siç ishte ai sa 
rronte Stalini. ' 

Po letra e Varshavës nga kush nënshkruhet” Nga 
një Brezhnjev, nga Kosigini e Podgorni, nga tre 
tradhtarë mbi tradhtarë, që vetë janë lidhur ngushtë 

me imperializmin amerikan dhe akuzojnë revizionistët 
çekosllovakë se po lidhen me amerikanët, që vetë kanë 
degjeneruar partinë dhe i këshillojnë Dubçekut srre- 
gulla e norma partie-, që në vendin e tyre kanë ven- 
dosur kapitalizmin dhe Dubçekut i thonë të bëjë si 
duan ata, që vetë kanë lidhje e allishverishe të mëdha 
me Bonin dhe i thonë Dubçekut të mos ketë lidhje 
me Republikën Federale të Gjermanisë. 

Por kjo demagogji e madhe dhe kjo letër famë- 
keqe u duhen revizionistëve të mbledhjes së Varsha- 
vës për opinionin e tyre të brendshëm. Ata i tremben 
shumë sidomos presionit të revolucionarëve dhe të 
pjesës së shëndoshë të ushtrisë sovjetike dhe të ofice- 
rëve të saj, të edukuar nga Stalini dhe nga Partia 
Bolshevike, të cilët e shohin se revizionistët e kanë 
tradhtuar amanetin e Leninit, të bolshevikëve, të 
Stalinit, se u kanë vënë kazmën fitoreve të Revolucio- 
nit të Tetorit dhe sakrificave mbinjerëzore të popullit 
sovjetik. Prandaj, diçka u duhet thënë popullit sovje- 
tik, popullit bullgar e të tjerëve. Pra, u krijua rasti, 
diversioni, që të lëvojnë artikujt në sPravdar, në 
“lzvestiar dhe deri te -Rabotniçesko Dello- e Bullga- 
risë, e cila shkruan një artikull me titull sDuhet ta 
shkulim nga rrënjët kundërrevolucioninv, në një kohë 
kur në Bullgari burgjet mbushen çdo ditë me bijtë 
më revolucionarë të popullit bullgar. Po kush nuk 
e di se në Bullgari, klika revizioniste pa asnjë vlerë e 
Zhivkovit, mbahet në fuqi nga agjentura e Andropovit7 

I duhet kjo letër revizionistit Gomulka për të 
forcuar pozitat e tij të lëkundura të brendshme dhe, 
njëkohësisht, u duhej revizionistëve të Varshavës për 


REVIZIONISTËT SOVJETIKË DHE ÇEKOSLLOVAKIA 483 


t'u thënë kolegëve sovjetikë të kenë mendjen, të mos 
ua punojnë edhe atyre si ua punuan çekosllovakëve. 

Me britmat histerike kundër Çekosllovakisë, me 
të rënat e gjoksit, revizionistët sovjetikë duan të tre- 
gohen të zellshëm dhe të fshehin komplotin. Por zelli 
i tyre shkoi aq larg, saqë vetë letra pohon se Traktati 
i Varshavës, i nënshkruar për të tjera qëllime, në 
duart e banditëve revizionistë sovjetikë, është kthyer 
në një mjet sulmi dhe agresioni kundër vetë pjesë- 
marrësve, që nuk u binden revizionistëve sovjetikë. 

Partia e Punës e Shqipërisë dhe Qeveria e RP të 
Shqipërisë, që i denoncuan me kohë qëllimet djallë- 
zore, agresive dhe armiqësore të revizionistëve sovje- 
tikë, nuk u gabuan. Mjerë ata që tremben nga rce- 
vizionistët sovjetikë, qofshin këta vetëm apo të bash- 
kuar me miqtë e tyre të ekipit të Varshavës, qofshin 
vetëm apo të bashkuar me imperialistët dhe me kapi- 
talistët në botë. E dinë mirë revizionistët sovjetikë 
dhe çdo armik tjetër se ç'i pret, po të preket Shqipëria. 
Traktati i Varshavës për Republikën Popullore të 
Shqipërisë është bërë i pavlefshëm. 

Çfarë akuzash u bëjnë, më në fund, revizionistët 
sovjetikë revizionistëve çekosllovakë”7 

Sipas tyre, gjynahu i madh na qenka botimi i 
deklaratës me -2 000 fjalë. Revizionistët sovjetikë bër- 
tasin se “u rrezikua socializmi në Çekosllovakir, pse 
në krye ka ardhur njëfarë Cezar dhe sepse i është 
dhënë ddiri shtypit-r. Por pse i është dhënë dliri shty- 
pite, pse erdhën këto gjëra, ku e kanë burimin27 Naty- 
risht, nuk mund të jenë revizionistët sovjetikë dhe 
as të tjerët ata që mund t'ia ngrenë petën lakrorit. 

Revizionistët, me ata sovjetikë në krye, i akuzojnë 
çekosllovakët pikërisht për atë pse shkuan më tej e më 
shpejt se vetë ata, se lanë të vepronte hapur dhe me 
shpejtësi logjika e tradhtisë dhe nuk ditën ose nuk 
deshën të mbanin nën kontroll propagandën, e cila 
po ua nxjerr të palarat në shesh çekosllovakëve, rcali- 
tetin e tyre, që e dëshironin dhe e fituan, që u nxjerr 
sovjetikëve, po ashtu, realitetin, që këta përpiqen ta 
maskojnë. Radioja, televizioni dhe kontrolli i shtypit, 
është një nga armët që u ka ngelur revizionistëve 
sovjetikë dhe satelitëve të tyre, për të gënjyer botën. 

Pas letrës skandaloze që ata i dërguan Çekosllova- 
kisë nga Varshava, pasi e humbën davanë e parë dhe 
u diskredituan. revizionistët sovjetikë kërkojnë tani 
një takim miqësor vetëm për vetëm me çekosllovakët. 
Intriga vazhdon për të gjetur një kompromis, për t'u 
shpëtuar faqen sovjetikëve, por që, në fakt, do t'u 
nxihet akoma më shumë. 

I falimentuari Valdek Roshe, që vajti në Moskë 
për këtë punë c pastaj në Pragë, kërkoi që të bëhct 
një mbledhje e partive revizioniste cvropiane për ta 
gjykuar mosmarrëveshjen sovjeto-çekosllovake. Kryc- 
tari i revizionistëve francezë për këtë propozim kishte 
aprovimin e krerëve të Kremlinit. Po kur këta e panë 
se shumica e partive revizioniste të Evropës u shpre- 
hën në përkrahje të Dubçekut, nxituan të këshillojnë 
shërbëtorin e tyre që ta tërhiqte propozimin, mbasi, 
një mbledhje në këto kushte, do të ishte një para- 
dështim i konferencës së dështuar të Moskës, që thuhet 
se do të mbahet në nëntor. 

Edhe Titoja u fut personalisht në arenën e luftës. 

Thuhet se ai mund të shkojë edhe në Pragë. Perspek- 
tivë “e bukuri Do të asistojmë në përleshje të reja. 

Pozitat e revizionistëve çekosllovakë forcohen, re- 
vizionistët sovjetikë s'kanë ç'bëjnë veçse të diskredi- 
tohen më tej, ose të rrëzohen dhe të vijnë të tjerë që 
“të pranojnë statukuonë aktualer, stë rregullojnër gjo- 
ja konfliktin. Kriza po thellohet në gjirin e revizio- 
nistëve. Kjo është e mirë për forcat revolucionare në 
këto vende dhe në botë. 

E gjithë zhurma e revizionistëve hrushovianë do 
të jetë një flluskë sapuni. Klika e Dubçekut, duke 
manovruar, po ecën përpara në punën e vet reaksionare. 
Letërpërgjigjja e saj, gjoja e moderuar, shpjeguese, zë 
pikat dhe qoshet, bën akuza dhe u përgjigjet akuzave, 
shpjegon situatat e rrethanat dhe luan rolin e të ha- 
biturit për çka i thuhet dhe i kërkohet. Që të dyja 
palët përgatiten për kongresin e jashtëzakonshëm të 
partisë revizioniste çekosllovake, çekët si zot të shtë 
pisë, sovjetikët si diversionistë. Gjatë kësaj kohe do 
të lëvojnë polemikat, thirrjet dhe organizimet e fsheh- 
ta, kush e kush të fitojë terrenin. 

Ç'do të rezultojë nga e gjithë kjo” Është e vështi- 
rë ta parashikojmë plotësisht, por mjaft gjëra duken 
qartë që tani. 

Për revizionistët sovjetikë kjo është një disfatë e 
madhe, që nuk do të mbetet pa pasoja të rënda për ta. 
Komploti çekosllovak dhe humbja e Çekosllovakisë 
nuk mund të qëndrojnë pa ndëshkim në gjirin e vetë 
revizionistëve. Përgjegjësit kryesorë të kësaj disfate 
do të bëhen skurbanëtr e dasmës. Por çështja nuk do 
të qëndrojë me kaq: ose Çekosllovakia do të liberali- 

zohet më tej, ose do të acarohen më shumë kontra- 
diktat. 

Humbja c Çekosllovakisë nuk do t'i ndihmojë te- 
zat c revizionizmit modern. Kufijtë e Bashkimit Sovje- 
tik, me shkëputjen c Çekosllovakisë, mc lëvizjet dhe 
mc instabilitetin në Poloni, po bëhen më pak të mbroj- 
tur, ata tani janë drcjipërdrejt të kërcënuar. Çështja 
gjermanc do të sjellë patjetër acarimin, pra, cdhc 
dobësimin e mbrojtjes së Bashkimit Sovjetik. Traktati 
i Varshavës u bë një leckë, një traktat që -miqtër nuk 
i mbron më, por i sulmon dhe komploton kundër 
tyre. Krahu revizionist konservator në Bashkimin So- 
vjetik do të reagojë dhe do të gënjejë, por reagimi i 
tij do të zbulojë edhe më shumë tradhtinë e rcvizio- 
nistëve sovjetikë. Dhe në Bashkimin Sovjetik ka forca, 
ka revolucionarë që nuk flenë dhe që do t'i shfrytë- 
zojnë momentet. Në Bashkimin Sovjetik asgjë nuk 
mund të pritet nga ndryshimet që mund të bëhen në 
gjirin c klikës. E mira do të dalë vetëm nga revolu- 
cioni, nga gryka e pushkës, nga spastrimi rrënjësor 
i qelbësirës dhe i kalbëzimit revizionist. 

Duke kaluar një krizë të madhe të brendshme, re- 
vizionistët sovjetikë do të përpiqen të japin përshtyp- 
jen se kanë unitet të brendshëm, sidomos tani në pra- 
gun e konferencës “ndërkombëtare- të Moskës, që po 
përgatitin për muajin nëntor, konferencë që paraqitet, 
ashtu siç e kemi parashikuar, shumë e komprometuar. 

Revizionistët sovjetikë janë në hall, cdhe Çekosllo- 
vakinë duan përsëri ta sundojnë, por edhe nuk mund 
të marrin dot masa për të riparuar gafën ndaj No- 
votnit. Gomulka, Ulbrihti dhe, si duket, ushtria sovje- 

tike janë për dorë të hekurt: në Çekosllovaki. Por 
një veprim i tillë do të ishte një skandal i madh bo- 
tëror. Të gjithë revizionistët c botës janë kundër një 
mase të tillë. Roshe, Pajeta e të tjerë vrapuan në Mos- 
kë, sigurisht, për t'u thënë sovjetikëve të mos e bëjnë 
një gjë të tillë, se përndryshe edhe ata do t'i braktisin. 
Atëherë s'ka as konferencë të Moskës dhe as djall me 
të birin. Shantazh mbi shantazh. Kështu që revizio- 
nistët sovjetikë janë zënë prej gryke nga vetë tradhtia 
e tyre. Ata do të përpiqen të bien në kompromis me 
Dubçekun dhe, për të shpëtuar nderin, do të gjejnë 
një modus vivendi. Këta, nga ana e tyre, do të ndjekin 
rrugën e vet, do t'u marrin sovjetikëve edhe kredi, do 
të bëhen krejt të pavarur, do të lidhen me amerika- 
nët, me Bonin e me kë të duan dhe, hëpërhë, sa për 
të folur, do të llomotitin për smiqësinër me Bashki- 
min Sovjetik etj. 

Më vonë ne do të shohim të realizohen plane të 
reja, të kurdisura nga imperializmi amerikan dhe nga 
Boni. Qëllimi kryesor i tyre është gllabërimi i Repu- 
blikës Demokratike Gjermane nga Gjermania Federale. 
Kjo do të arrihet pa luftë, me kapitullimin e revizio- 
nistëve sovjetikë, nën hijen e aleancës së shenjtë ame- 
rikano-sovjetike dhe me transferimin e epiqendrës së 
luftës kundërrevolucionare në Azi. 

1 gjithë ky komplot i revizionistëve sovjetikë, në 
fillim për të likuiduar klikën e Novotnit dhe për të sje- 
llë në fuqi klikën e Dubçekut, në fazën e dytë, për 
rrëzimin e klikës së Dubçekut, me të gjithë gamën e 
njohur të shantazheve, të kërcënimeve dhe të letrës fa- 
mëkeqe të Varshavës, në fazën e tretë, me kurorëzi- 

min e disfatës së revizionistëve sovjetikë, me vajtjen 
e tyre në Kanosa, c cila, me siguri, do të përfundojë 
me një komunikatë pompoze, se u arrit skulmi i miqë- 
sisë së sinqertë c të pavdekshme, në mes Bashkimit So- 
vjetik dhe Çekosllovakisër, u solli atyre vetëm një fi- 
lore, atë që shërbëtori i tyre Todor Zhivkovi, krye- 
ministri i Bullgarisë, dëboi ambasadorin dhe të gjithë 
funksionarët ce ambasadës së RPSH nga Bullgaria. Kjo, 
të paktën, le të jetë një ngushëllim për humbjen e Çe- 
kosllovakisë dhe, kur të humbasin edhe satelitët c tje- 
rë, mund të vazhdojnë të korrin fitore të tilla, se Re- 
publikës Popullore të Shqipërisë nuk i prishet asnjë 
punë. Malet tona më të larta. 

Me ardhjen në fuqi të Dubçekut, në lëvizjet diplo- 
matike të dyshimta të jugosllavëve, të rumunëve, të 
hungarezëve, u fol për ringjalljen e pakteve të vjetra 
të Antantës së Vogël. Jugosllavia c Rumania lidhën ma- 
rrëdhënie diplomatike me Bonin dhe marrin kredi prej 
tij. Dë Goli pritet si perëndi në Rumani, kurse Titoja e 
lavdëron atë për politikën e urtë ekonomike. Tani do 
të punohet që reaksioni në Çekosllovaki të stabilizohet, 
që kjo të marrë gradualisht rrugën e Jugosllavisë e të 
Rumanisë, të braktisë de facto të gjitha aleancat dhe 
marrëveshjet me Lindjen. Gjatë kësaj kohe do të pu- 
nohet në këtë drejtim për Gjermaninë, të heqin qafe 
Ulbrihtin dhe klikën e tij, të sjellin në vend të tij një 
më dliberal”, i cili mund të fillojë ujdira më të guxim- 
shme me Bonin dhe Bashkimi Sovjetik, dashka nuk 
dashka, do të ndodhet në rrjetën e merimangës që endi 
vetë, 

Të gjitha këto veprime, që po ndërmarrin revizio- 

nistët sovjetikë ndaj Çekosllovakisë, synojnë të bindin 
grupin e Dubçekut të ruajë disi aparencat e një miqë- 
sie formale me ta, në mos më shumë. Dhe ata do të 
bëjnë çmos që, me lloj-lloj lajkash, manovrash e gë- 
njeshtrash, ta afrojnë klikën e Dubçekut dhe të nor- 
malizojnë disi gjendjen, të paktën përkohësisht. 

Rcvizionistët sovjetikë rrojnë me sot, me nesër. 
Me lajka, me kërcënime, ose me diversione, ata do të 
përpiqen të riparojnë gabimin tragjik që bënë, duke 
abandonuar Novotnin, në mënyrë që, në pamundësi 
për ta sjellë këtë përsëri në fuqi, në udhëhegjen e re 
çekosllovake, që do të dalë nga kongresi i vjeshtës, 
të kenë një shumicë të madhe novotnistë, partizanë të 
tyre. Po kjo është ëndërr me sy hapur. Tentativa të 
shumta skandaloze do të bëjnë revizionistët sovjetikë 
deri në këtë kongres për t'ia arritur një qëllimi të fa- 
vorshëm për ta. Prandaj ata do të demaskohen edhe 
më shumë në sytë e botës dhe miatë e tyre revizionistë 
do të revoltohen akoma më shumë kundër tyre. 

Pra, skandale dhe disfata në perspektivë për revi- 
zionistët modernë dhe, në radhë të parë, për ata sovje- 
tikë. Ata që kritikuan dhe hodhën baltë mbi veprimet 
e drejta, të rregullta e të peshuara mirë të Stalinit, 
kur ai i shkroi letër Partisë Komuniste të Jugosllavisë 
dhe e ftoi atë në mbledhjen shoqërore të Informbyrosë, 
sot kërcënojnë me ndërhyrje ushtarake, pikërisht për 
ato gjëra që këta tradhtarë janë iniciatorët, krijuesit, 
predikuesit, mbrojtësit dhe zbatuesit më të mëdhenj, 
në teori dhe në praktikë. 

Koha dhe veprimet i demaskojnë tradhtitë. Prapë 
koha ngre lart veprën e lavdishme dhe marksiste-leni- 

niste të Josif Stalinit, i cili, duke dënuar Titon dhe 
titizmin, i dënoi të gjitha këto plehra. 

Njerëzit sovjetikë dhe të gjithë popujt e vendeve 
ku sundojnë revizionistët, nuk mund të mos shikojnë 
se ku po i çon, vetë Bashkimin Sovjetik e vendet e 
tjera revizioniste, vija tradhtare revizioniste. Ngjarjet 
e Çekosllovakisë i ndihmojnë ata të kuptojnë që qe- 
ndra e tradhtisë ndaj marksizëm-leninizmit, revolucio- 
nit e socializmit është në Moskë, se drejtuese e saj 
është klika e Brezhnjevit-Kosiginit-Podgornit dhe e 
kaporionëve të tjerë revizionistë dhe, se pa likuiduar 
këtë qendër, nuk mund të largohet rreziku që kërcë- 
non vendin e Revolucionit të Tetorit e të Sovjetëve. 
Tradhtia e Gomulkës, e Dubçekut dhe e të tjerëve nuk 
është gjë tjetër veçse një pjesë përbërëse e kësaj tradh- 
tie të madhe. Prandaj, që të luftohen me sukses klikat 
sunduese të vendeve të ndryshme revizioniste, tehu i 
luftës duhet drejtuar ja vetëm kundër revizionistëve 
të vendit, por, njëkohësisht, edhe kundër qendrës so- 
vjetike ndërkombëtare të revizionizmit modern. 

Gjendja për popullin çekosllovak është e rëndë, po 
jo € dëshpëruar. Vetëm besimi në forcat e veta dhe në 
forcat e shëndosha marksiste-leniniste ndërkombëtare 
do t'ia çelin atij rrugën e shpëtimit. Marksistë-leninistët 
revolucionarë çekosllovakë duhet të krijojnë Partinë 
Komuniste Çekosllovake të re, të vërtetë, marksiste-le- 
niniste, e cila t'u hapë luftë të pamëshirshme partisë 
revizioniste të Dubcekut, të gjitha partive të tjera të 
borgjezisë çekosllovake dhe të luftojë për grumbullimin 
e klasës punëtore dhe të popullit cekosllovak për luftë, 
për revolucion të armatosur, kundër të gjithë revizio- 

nistëve të brendshëm, të çdo ngjyre ec të çdo partie, 
kundër reaksionit borgjez çekosllovak dhe partive të 
tij, kundër revizionistëve sovjetikë, titistë, polakë, 
gjermanë, hungarezë etj., kundër imperializmit ameri- 
kan dhe gjithë borgjezisë e kapitalizmit botëror. Këtë 
rrugë, që është rruga e lirisë, e marksizëm-leninizmit, 
duhet të ndjekë edhe populli punëtor çekosllovak. 
Rruga tjetër është ajo e kompromisit dhe e robërisë. 
Ne e këshillojmë të zgjedhë të parën, pse i duam të 
mirën dhe do ta ndihmojmë në këtë rrugë me të gji- 
tha forcat tona, 

Një popull që, qoftë edhe për një periudhë të 
shkurtër, humbet vigjilencën revolucionare, dobëson ose 
humbet frymën luftarake për të mbrojtur pavarësinë 
dhe të drejtat e tij, e presin shumë të këqija, që ia 
kurdisin armiqtë e brendshëm dhe të jashtëm. Rrojmë 
dhe luftojmë në kohë të atilla, kur popujt nuk duhet 
t'i zërë gjumi, kur ata nuk duhet të nanurisen si fosh- 
njat në djep nga demagogjia e një grushti tradhtarësh, 
që i farkëtojnë zinxhirë të rëndë. Popujt duhet të 
bëhen të ndërgjegjshëm për forcën dhe për rolin e 
tyre dhe nuk duhet të lejojnë që këtë forcë ta përdo- 
rin si mburojë për vete një grup matrapazësh, rene- 
gatësh e tradhtarësh, të shitur te borgjezia e vendit 
dhe te kapitali i huaj. Popujt, të cilëve u mungoi vi- 
gjilenca dhe si konsekuncë të rëndë humbën lirinë dhe 
të drejtat e tyre, të fituara me sakrifica e me gjak, jo 
vetëm duhet të bëhen të ndërgjegjshëm se në ta dhe 
vetëm në ta ekziston ajo forcë kolosale e shpëtimit, 
por këtë forcë ata duhet ta organizojnë sa më parë e 
në mënyrë luftarake, për të goditur për vdekje dhe 

pa humbur kohë armikun e brendshëm dhe aleatin e 
tij të jashtëm. 

Të fitosh ndërgjegjen e forcës, do të thotë të da- 
Ilosh cilat janë forcat e tua dhe ato të armikut, do të 
thotë të organizosh forcat e tua dhe t'u hapësh luftë 
të pamëshirshme e pa kompromis forcave të armikut, 
deri në fitoren c plotë. 

Të fitosh ndërgjegjen e besimit në forcat c veta, 
do të thotë të mos të të zbutet kurrë zemra kundër ar- 
mikut, të mos kesh as më të voglin besim e shpresë 
tek ai kurrë, të mos u zësh besë manovrave e dredhive 
të tij dhe as pas fitores të mos tregohesh zemërgjerë 
ndaj tij. Gjarprit i duhet prerë koka kurdoherë. 

Popujt e Bashkimit Sovjetik dhe popujt e tjerë 
të vendevc të ish-demokracisë popullore të Evropës, 
përveç popullit shqiptar, e humbën vigjilencën dhe 
armiku i popujve, i marksizëm-leninizmit, i socializ- 
mit dhe i komunizmit, revizionizmi modern, i zuri në 
grykë, po i skllavëron, po i shtyp, po i shet tek impe- 
rializmi botëror. 

Kriza çekosllovake nuk është një fenomen i rastit 
e i papritur dhe as një krizë e veçuar. Ajo bën pjesë 
në krizën e madhe të revizionizmit modern, epiqendra 
e të cilit është në Bashkimin Sovjetik. Kjo krizë ndihet 
edhe në periferitë e Bashkimit Sovjetik, në satelitët e 
tij, që kërkojnë ta hedhin tej zgjedhën c revizionizmit 
sovjetik. 

Revizionizmi sovjetik kalon disa kriza të rënda, të 
cilat po i paguan shtrenjtë dhe pikërisht në tradhtinë c 
madhe të hrushovianëve duhet kërkuar e keqja e ma- 
dhe, që duhet djegur me zjarr e me revolucion. 

Tradhtia ndaj kampit të socializmit lindi me Titon, 
u forcua me Hrushovin e po konsumohet me klikën 
Brezhnjev-Kosigin dhe me të gjithë tradhtarët revi- 
zionistë modernë, që u venë pas, ose që u lanë pendët 
dhe veprojnë në liri të plotë. 

Tradhtarët e marksizëm-leninizmit u ngritën si 
ujq të tërbuar për të mbytur zërin e Partisë së Punës 
të Shqipërisë, që demaskoi pa mëshirë tradhtinë e tyre. 
Si heroinë, Partia e Punës e Shqipërisë u bëri ballë 
furtunave, shpartalloi armiqtë e saj ideologjikë, i de- 
maskoi ata, parashikoi ato që po ngjasin dhe, duke u 
bazuar në marksizëm-leninizmin, parashikon më tej 
zhvillimin e krizës revizioniste dhe shpërthimin e re- 
volucionit të dytë proletar në Bashkimin Sovjetik. 

Revizionistët sovjetikë do të japin llogari përpara 
proletariatit sovjetik dhe atij botëror. Kjo llogari do t'u 
kërkohet atyre dhe do të paguhet me gjak. 

Populli sovjetik do t'u kërkojë atyre llogari se 
ç'u bë me veprën dhe me trashëgimin e Tetorit të 
Madh, të Leninit dhe të Stalinit, ç'u bë me miqtë e 
vërtetë të Bashkimit Sovjetik dhe të Partisë së Lenin- 
-Stalinit, që luftojnë thikë më thikë me imperializmin 
dhe me revizionizmin modern, që mbrojnë marksizëm- 
-leninizmin, revolucionin c socializmin, ç'u bë me Bull- 
garinë e Dimitrovit, me Rumaninë, me Hungarinë, me 
Poloninë e me vendet e tjera ku kanë ardhur në fuqi 
revizionistët. 

Vallë, klika e Dubçekut i solli këto situata2 Dub- 
çekët, Gomulkët e Novotnët janë pjesëmarrës aktivë 
të një tragjedie të madhe që u luajt në kurriz të ko- 
munizmit dhe të popujve pas vdekjes së Stalinit. Por 

vallen e madhe të tradhtisë e hapën dhe e udhëhoqën 
tradhtarët revizionistë sovjetikë. E hapën ata me Kon- 
gresin e 20-të e me Hrushovin, me shpifjet monstruoze 
kundër Stalinit, me aleancën kundërrevolucionare so- 
vjeto-amerikane, me tradhtinë e pabesë kundër RP të 
Shqipërisë e Partisë sonë të Punës e një mijë e një 
tradhti të tjera. 

Këtë nuk e harrojmë ne, nuk e harron populli so- 
vjetik, s'e harrojnë marksistë-leninistët e të gjithë bo- 
tës. Vallen e tradhtisë vazhdojnë ta hedhin revizio- 
nistët sovjetikë, partneri kryesor i të cilëve është im- 
perializmi amerikan. Këta të dy janë armiqtë më të 
mëdhenj e më të rrezikshmit në botë. 'Të dy këta janë 
puthur e janë shtrënguar fort me njëri-tjetrin. Revi- 
zionistët sovjetikë, me paturpësinë më të madhe, gër- 
thasin se klika e Dubçekut po rrezikon socializmin, se 
ajo po puqet me kapitalistët, ndërsa ata vetë kanë 
vënë nën zgjedhë, tok me imperializmin amerikan, 
Bashkimin Sovjetik e vendet satelite ku akoma su- 
ndojnë dhe luftojnë së bashku për të vënë nën zgjedhë 
të gjithë botën. 

Ju pyesim: Ato pyetje që ju po i bëni klikës së 
Dubçekut në letrën famëkeqe të Varshavës, a ia keni 
bërë ndonjëherë vetes, pse kur të vijë dita e gjyqit të 
madh të revolucionit kundër jush, pyetjet me siguri 
do të jenë jo si ato, por thika. 

Por çdo gjë që do të bëni është demaskim për ju, 
se çdo gjë juaja është blof, është pa parim, ju jeni 
mbytur në kontradikta të brendshme e të jashtme, çdo 
hap që hidhni është një hap drejt greminës ku do të 
thyeni qafën. Tradhtia ju ka zënë prej gryke c prej 


REVIZIONISTËT SOVJETIKË DHE ÇEKOSLLOVAKIA 493 


këmbe dhe nuk ju lëshon. Tradhtarët nuk i do kush. 
Fati juaj është litari dhe plumbi. Ju krekoseni tani 
dhe mendoni se jeni të fortë, se keni forcën e armëve 
të një shteti të madh. Por gaboheni. Ju jeni nga më 
frikacakët dhe me armët tuaja mund të frikësoni ve- 
tëm njerëzit me nerva të dobët. Ju e dini mirë sa ju 
vlejnë forca juaj dhe mburrjet tuaja përpara forcës 
së popujve, forcës së proletariatit, forcës së bolshe- 
vikëve, e cila një ditë, që nuk do të jetë e largët, do 
t'ju fshijë nga faqja e dheut. 

